
STUDIU INTRODUCTIV 


La începutul «epocii de aur» a literaturii creştine din secolul al 
IV-lea un loc de frunte l-a deținut Eusebiu de Cezareea. Cunoscut mai cu 
seamă ca istoric al Bisericii şi supranumit chiar «părinte al istoriei ecle- 
siastice», Eusebiu a scris numeroase lucrări şi în alte domenii, remar- 
cîndu-se ca exeget, teolog, apologet şi polemist. Lucrările sale se disting 
printr-o mare erudiție, o bună cunoaştere a Scripturii, a istoriei, litera- 
turii antice, cronologiei, filologiei, paleografiei, filosofiei şi geografiei. 
Deşi stilul său nu era nici plăcut, nici strălucit, cum spune Fotie în seco- 
tul al IX-lea, şi ca teolog a avut tendinţe ariene, multe din lucrările sale 
au supraviețuit în cursul timpului mai cu seamă prin marea masă de 
informaţii culese din arhive, în bună parte azi dispărute. De aceea, 
Eusebiu contează azi mai cu seamă ca istoric. Ela fost însă foarte munci- 
tor pînă la adinci bătrineţi. Cu excepția lui Origen, Eusebiu depăşeşte 
pe toți scriitorii Bisericii de răsărit, prin amploarea cercetărilor şi a eru- 
diției!. Totuşi, multe din lucrările sale s-au pierdut, fiind cunoscute 
numai după titlu, citate de el însuşi sau de alți scriitori; din unele se păs- 
trează doar fragmente. Deşi ca istoric a fost pasionat cercetător al trecu- 
tului, Eusebiu a relatat pe larg evenimentele timpului său, în care a fost 
angajat activ. El a cunoscut nu numai perioada persecuțiilor sîngeroase 
împotriva Bisericii de la începutul secolului al IV-lea, dar şi pacea acor- 
dată de Constantin cel Mare şi disputele doctrinare de după, aceea. Sti- 
mat ca savant de întreaga lume romană de atunci, şi chiar de împăratul 
Constantin cel Mare, căruia i-a cîştigat bunăvoința şi prietenia, el a 
jucat un rol activ şi în viața Bisericii, ca episcop de Cezareea în Palestina 
şi personalitate teologică. 


1. Quasten, Initiation aux Peres, p. 44. 

Cu toate că Eusebiu a scris o operă vastă şi variată şi a jucat un rol 
activ în societatea timpului, despre viața lui avem destul de puţine ştiri. 
EL a evitat să dea amănunte despre persoana sa, socotind că aceasta ar 
dăuna gloriei sale în posteritate. Prin firea sa el era înclinat să relateze 
mai cu seamă evenimente externe de persoana sa. Nici biografia scrisă 
de Acacius, elevul şi succesorul său la scaunul de Cezareea, nu ni s-a păs- 
trat. Unele date despre el le culegem totuşi din lucrările lui Eusebiu de 
Emesa, ucenic al său, sau ale altor contemporani, ca sfîntul Athanasie cel 
Mare, Alexandru al Alexandriei, Arie, Eusebiu de Nicomidia. Ceva mai 
târziu, istoricii bisericieşti Socrate, Sozomen, Theodoret de Cyr şi Iero- 
nim scriu şi ei despre el. 

În sfârşit, în Actele Sinodului VII ecumenic de la Niceea (787) şi în 
lucrarea Antirrhetica a patriarhului Nichifor Mărturisitorul, Eusebiu 
este citat cu opinii eretice în legătură cu cultul icoanelor. 

Data naşterii nu se cunoaşte exact, dar învățații opinează că ea tre- 
buie fixată între anii 260-264, oricum înainte de toamna anului 264. 
Eusebiu pare să se fi născut la Cezareea Palestinei, de care vorbeşte cînd 
era episcop ca de «Oraşul (cetatea) nostru» (n huerâpa md) şi, cum în 
vremea aceea era obiceiul de a se hirotoni episcopi dintre preoţii băşti- 
naşi ai unei localități, această indicație a fost luată în considerare pentru 
susținerea ca loc de baştină al lui Eusebiu, Cezareea Palestinei. Din felul 
cum Eusebiu vorbeşte în lucrările sale despre evrei, se exclude faptul ca 
el să fi fost de origine iudaică. Nu se ştie însă nici dacă în momentul naş- 
terii sale familia sa era creştină. Tinerețea şi-a petrecut-o în Palestina 
şi, aşa cum spune el însuşi (V. C. 1, 19), ca tînăr a avut prilejul să-l vadă 
pentru prima oară pe Constantin cel Mare, pe cînd acesta a venit în 
Palestina. (296), ca însoțitor al împăratului Dioclețian (284-305). 

Eusebiu a fost botezat la Cezareea şi tot aici a primit primele îndru- 
mări religioase. Credo (simbolul), pe care mai tîrziu îl va prezenta Sino- 
dului I ecumenic de la Niceea, l-a învățat aici. Eusebiu a fost hirotonit 
preot aici de episcopul Agapius al Cezareei. 

Instrucţia şi-a făcut-o sub îndrumarea preotului Pamfil, un mare 
învățat din Fenicia, care era adept şi ucenic al lui Origen. Pamfil s-a 
îngrijit de biblioteca lui Origen, refăcînd-o, apoi întemeind aici o şcoală 
după modelul predecesorului său, orientată mai cu seamă spre critică de 
text şi exegeza Sfintei Scripturi. Sub influența lui Pamţil, Eusebiu a 
adoptat vederile origeniste, rămânând loial acestora întreaga viață, deşi 
nu totdeauna necritic. La Biblioteca şi Şcoala lui Pamfil, Eusebiu a citit 


2. Moreau, Eusebius în RAC, col. 1052. 

opere ale literaturii creştine şi păgîne, scoțîndu-şi material pentru pro- 
priile sale lucrări, dar mai ales studiind, copiind şi cercetînd texte ale 
Sfintei Scripturi. Pamţil i-a fost lui Eusebiu nu numai maestru, ci şi prie- 
ten şi colaborator apropiat, iar recunoştinţa şi dragostea faţă de el au fost 
atît de mari, încît el s-a numit după aceea Eusebiu al lui Pamfil, adică fiul 
spiritual al acestuia. Fericitul Ieronim îl numeşte pe Eusebiu aşa, şi tot 
astfel este menţionat şi în cele mai multe manuscrise. După moartea 
martirică a lui Pamţil, la 16 febr. 309, Eusebiu a scris (se pare prin 
311-313) biografia acestuia, din păcate pierdută. Tînărul Eusebiu a 
audiat însă şi prelegerile celebrului exeget Dorothei din Antiohia, a 
mers apoi pentru completarea instrucției sale şi la Cezareea Philippi, 
unde, în fața unei case atribuite de localnici femeii căreia Mîntuitorul i-a 
oprit curgerea sîngelui, a văzut statuia Domnului Hristos”. 

Eusebiu a fost un asiduu cercetător şi această pasiune l-a dus şi la 
Ierusalim, unde a lucrat în biblioteca episcopului Alexandru. Zelul 
pentru studiu a fost mare şi tînărul Eusebiu a putut beneficia nu numai 
de profesori buni, ci şi de perioada de pace, pe care a cunoscut-o Biserica 
după moartea împăratului Valerian (253-259), înverşunat persecutor al 
creştinilor, care a durat pînă în anul 303 (24 febr.), cînd a început marea 
persecuție dezlănțuită de Dioclețian şi Galeriu. Cu mici întreruperi 


această mare persecuție a durat pînă la 30 apr. 311, cînd Galeriu 
împreună cu Constantin şi Liciniu dau decretul de tolerantă. 

Pînă la această ultimă mare criză din, istoria creştinismului şi 
înainte de pacea acordată. de Constantin şi Liciniu în 313 Eusebiu a reu- 
şit să redacteze importante lucrări şi anume Cronica (Ăponxoi xavoveg xai 
erarouiy ravrodariic ioropiac 'E/?rivuy), Istoria eclesiastică (cărțile I-VII) şi 


3. Eusebiu, Istoria bisericească, VII, 18, 1-4,: «Întrucît am pomenit de acest oraş, 
socot că nu e bine să trec cu vederea o povestire vrednică de a fi ştiută de urmaşi. Anume 
că femeia aceea, căreia îi curgea sînge, despre care aflăm din Sfinta Evanghelie (Matei, 9, 
20 şi urm.; Marcu, 5, 25 şi urm.,; Luca, 8, 43) că Mîntuitorul a vindecat-o de suferinţa ei, va 
fi venit din Cezareea Philippi. Se arată şi azi casa ei şi că ar mai exista prețioasa amintire 
în legătură cu minunea, pe care i-a făcut-o Mîntuitorul... Pe piatra de sus din fața porții 
casei, în care a locuit femeia, este statuia din bronz a unei femei, care, aplecată în 
genunchi, întinde miinile înainte, întocmai ca o femeie care se roagă. În faţa ei se afiă, din 
acelaşi metal, figura unui bărbat în picioare, îmbrăcat frumos cu o mantie dublă şi care 
întinde mîna către femeie. La picioarele bărbatului creşte lîngă o coloană o plantă 
curioasă, care ajunge pînă la tivul mantiei de bronz şi aceasta ar fi leacul împotriva tuturor 
bolilor. Această statuie trebuie să fie chipul lui lisus şi se păstrează pînă astăzi; am văzut-o 
cu proprii mei ochi, cînd am zăbovit în acel oraş. Nu trebuie să ne mirăm de faptul că păgi- 
nii, pe care Mîntuitorul i-a dăruit atunci cu binefaceri, i-au ridicat asemenea monumente. 
Căci noi am văzut şi chipurile apostolilor săi Pavel şi Petru şi chiar chipul lui Hristos 
însuşi, pictat în culori. Era de aşteptat, deci, ca cei vechi să cinstească fără rezervă pe sal- 
vatori, după obiceiul lor păgîn». M-am ghidat în această traducere de lucrarea: Eusebius 
von Caesarea, Kirchengeschichte, herausgegeben und eingeleitet von Heinrich Kraft. Die 
Ubersetzung von Philipp Haeuser (Kempten 1932), neu durchgesehen von Hans Armin 
Gârtner, Minchen, 1967. 

Introducere elementară generală (păstrată fragmentar). Persecuţia înce- 
pută. în anul 303 a stingherit activitatea cărturărească a lui Eusebiu, dar 
n-a întrerupt-o cu totul. Din cauza ei el a fost obligat să părăsească Ceza- 
reea şi să meargă la Tyr, iar apoi în pustiul Thebaidei din Egipt, unde, 
după o vreme, a fost şi arestat. Nu ştim cînd se plasează fuga lui din 
Cezareea şi arestarea în Egipt, dar se crede că la începutul perioadei de 
persecuţie!. În noiembrie 307 Pamţil a fost arestat şi pînă la decapitarea 
sa la 16 februarie 309 colaborarea dintre el şi Eusebiu n-a încetat. Unii 
învățați susțin că amândoi au alcătuit atunci (pînă în 308) cele 5 cărți din 
Apologia lui Origen. Cartea a VI-a a fost scrisă de Eusebiu singur după 
moartea lui Pamfil. Din păcate întreaga lucrare s-a pierdut. 

Şi alte lucrări au fost elaborate de Eusebiu în primul deceniu al seco- 
lului al IV-lea, în plină perioadă de persecuție, unele păstrate, altele 
pierdute şi cunoscute doar din scurte referiri la ele, după titlu sau din 
fragmente. 

La puţin timp după restabilirea păcii pentru Biserică în 313 Eusebiu, 
a fost ales episcop de Cezareea în locul lui Agapius, mort între timp. Nu 
se cunoaşte anul exact al preluării acestei funcţii, dar Agapius a murit 
între 313-315, iar înainte de 315 Eusebiu era deja episcop”. În primii 10 
ani de episcopat activitatea scriitoricească a lui Eusebiu, atît cât ea ne 
este cunoscută, a fost mai puţin întensă în comparaţie cu cea anterioară 
episcopatului. Cauza pentru încetinirea ritmului de pregătire şi publi- 
care a lucrărilor ştiinţifice rezidă probabil în angajarea lui Eusebiu în 
munca de reorganizare a vieţii eparhiei sale, după distrugerile suferite 
în timpul persecuției. De altfel, eparhia sa era cea mai importantă din 
Palestina, Cezareea devenind, după scăderea rolului Ierusalimului, dis- 
trus de romani, metropola politică a întregii provincii. În cartea X, 2, 1-3 
a Istoriei eclesiastice, Eusebiu se referă la munca de reconstrucție, care a 
avut loc, la reorganizarea vieţii creştine, la acţiunea de reciîştigare a 
bunurilor pierdute, la bucuria generală, care cuprinsese clerul şi popo- 
rul: «Am văzut cum în fiecare loc, care cu puţin timp înainte fusese adus 
la ruină de tiranii fără de Dumnezeu, cum s-a revenit la viaţă din lunga 
amorțeală, şi decădere, cum iarăşi s-au ridicat biserici din temelie pînă. 
la mare înălțime şi au devenit mai măreţe decît cele distruse mai înainte. 
Măriţii împărați (Constantin şi Liciniu) au lărgit şi înmulţit, prin legi 
continui date în favoarea creştinilor, harul de sus, de care ne-a făcut păr- 
taşi Dumnezeu, episcopii au primit scrisori imperiale, cinstiri şi daruri 
în bani de la împărați... Au avut loc sărbători de înnoire în oraşe şi sfin- 

4. Bigelmair, Eusebius Pamphili, p. IX: vermutlich war es am Anfang der Verfol- 
gung des Pamphilus. 


5. Moreau, op. cit., (capitolul primii ani de episcopat); Bigelmair, op. cit., crede a 
fi devenit episcop din 313. 

țiri de locaşuri de rugăciune, construcţii noi, adunări ale episcopilor, din 
depărtări şi țări străine oamenii au revenit la casele lor, neam cu neam 
trăieşte acum în pace, mădularele trupului lui Hristos se află într-o 
armonie deplină... Puterea Duhului lui Dumnezeu pătrunde toate mădu- 
larele, ele devenind o inimă, o credinţă plină de bucurie şi toate aduc 
slavă lui Dumnezeu». Ă 

Împăratul Constantin i-a dat lui Eusebiu însărcinări speciale în 
legătură. cu această muncă vastă de reorganizare a vieţii creştine în 
Palestina (VC, II, 45, 46; III, 25 şi“urm.). 

După Sinodul I ecumenic de la Niceea activitatea scriitoricească a 
lui Eusebiu devine şi mai intensă, din această perioadă datînd şi lucră- 
rile care sînt cuprinse în acest volum: Viaţa lui Constantin, Discursul fes- 
tiv la 30 de ani de domnie (Tricennalia) şi Discursul rostit cu prilejul sfin- 
țirii Bisericii Sfîntului Mormiînt de la Ierusalim. Tot în această vreme 
Eusebiu devine unul dintre cei mai apropiaţi colaboratori şi prieteni 
ai împăratului Constantin, câruia îi influențează adesea politica 
religioasă. 

Eusebiu n-a supravieţuit mult morţii lui Constantin (22 mai 337). 
Deşi nu se cunoaşte anul exact al morţii sale, se consideră că el a încetat 
din viaţă prin anii 339-340. După această dată numele său nu mai este 
menţionat. Socrate (Hist. eccl. I], 4) şi Sozomen (Hist. eccl. II], 2) datează 
moartea sa între întoarcerea sfîntului Athanasie la Alexandria (337) şi 
moartea lui Constantin II (340). În tot cazul, Acacius, succesorul său, a 
luat parte în anul 341 la un sinod la Antiohia, reprezentînd Cezareea 
Palestinei. 


Li 
=» 


Dar, aşa cum am spus, Eusebiu n-a fost numai un om cufundat în 
cercetare şi autor a numeroase cărţi. Prestigiul pe care şi-l cîştigase ca 
erudit, exeget şi istoric, ca episcop al unei cetăți importante, apoi trece- 
rea de care se bucura pe lângă împăratul Constantin, toate l-au atras şi în 
vîltoarea disputelor doctrinare ale vremii. Cea mai de seamă contro- 
versă doctrinară, în care s-a amestecat, a fost arianismul. Arie îşi făcuse. 
în vremea aceea cunoscută, la Alexandria, învăţătura sa eretică despre . 
Fiul lui Dumnezeu şi a fost excomunicat pentru aceasta, de sinodul epis- 
copilor prezidat de Alexandru al Alexandriei; atunci el s-a adresat lui 
Eusebiu cerîndu-i sprijinul. Cu ajutorul lui Eusebiu, al altor episcopi 
orientali şi al lui Eusebiu de Nicomidia s-a organizat în Bythinia un 
sinod, care, fără să aprecieze profunzimea şi gravitatea problemei, a 
3 6.'T.D. Barnes, Constantin and Eusebius, Cambridge, Massachusetts and London, 

1981, p. 263. 

găsit nevinovat pe Arie şi i-a cerut lui Alexandru să-l reintegreze. La 
refuzul episcopului de Alexandria, Eusebiu a organizat, cu sprijinul 
unor episcopi din Palestina, un sinod la Cezareea în anul 324 (puţin 
înainte de lupta de la Chrysopolis, lîngă Chalcedon, între Constantin şi 
Liciniu, care a avut loc în toamna acelui an), unde s-a hotărît ca Arie 
să-şi reia funcţiile sale, dar să se supună episcopului său. Atitudinea 
pro-ariană a lui Eusebiu s-a manifestat şi la sinodul din Antiohia, convo- 
cat la 20 decembrie 324 sau la începutul anului 325, cu scopul de a alege 
un nou episcop în locul celui decedat (Philogonius, după unii”, Theodo- 
tos, după alţii?). Refuzând să recunoască Expunerea de credință (Exdeac 
rioreux) ortodoxă, adoptată acolo, Eusebiu a fost excomunicat, împreună 
cu episcopii Theodot de Laodicea, Narcissus de Neronias, care «ca şi cum 
ar fi uitat de Sfînta Scriptură şi învățătura apostolică... au manifestat 
puncte de vedere opuse. Spunînd-o clar, ei au dovedit că au aceleaşi 
vederi cu Arie...»? 

Excomunicarea a fost proclamată doar provizoriu, deoarece episco- 
pii prezenţi la Antiohia nu vroiau să anticipeze hotărîrea sinodului con- 
vocat de Constantin la Ancyra, tocmai cu scopul de a se pronunţa în pro- 
blema ariană. Pînă la urmă, împăratul Constantin a socotit că nu Ancyra 
este locul cel mai potrivit pentru un sinod general (ecumenic), ci Niceea 
în Bithynia, mai aproape de reşedinţa sa imperială. Sinodul a fost con- 
vocat în 20 mai 325 şi este cunoscut în istorie ca primul Sinod ecumenic. 
La acest sinod Eusebiu, deşi era recunoscut ca mare învățat, a venit ca 
acuzat şi n-a jucat în desfăşurarea lucrărilor şi luarea hotăriîrilor un rol 
hotăritor, aşa cum s-a crezut. El n-a avut nici preşedenția, n-a rostit nici 
cuvîntul de salut pentru împărat şi ceilalţi participanți, ci acest rol l-au 
avut Eustaţius de Antiohia, Alexandru de Alexandria, Athanasie şi 
Eusebiu de Nicomidia. Menţiunea din Vita Constantini III, 11, potrivit 
căreia cuvîntarea de salut rostită «de conducătorul rîndului din 
dreapta» (5 rod Geciov 7urjuaros npuxeu), adică de cel care se afla în capătul 
rîndului din dreapta împăratului, şi o precizare că acest vorbitor se 
numea Eictfoş 6 Enioxonog se referă, de fapt, la Eusebiu de Nicomidia, 
care, ca gazdă a sinodului, era justificat să aibă acolo un rol de frunte. 
"Unii învăţaţi socot mai probabilă deschiderea sinodului de către Eusta- 
țius de Antiohia!, 

La sinod Eusebiu a fost obligat să facă Mărturisirea de credință, ca o 
dovadă a dreptei sale credinţe. Această «Mărturisire» era, de fapt, Sim- 
bolul de botez din Cezareea, pe care l-a prezentat ca propriul său 


1. Wallace-Hadrill, Eusebius, p. 24. 
8. Moreau, op. cit. 

9. Wallace-Hadrill, op. cit., p. 25. 
10. Moreau, op. cit. 

Credoi!!. Excomunicarea lui Eusebiu a fost astfel ridicată cu aprobarea 
împăratului. Rolul lui la sinod, în redactarea Simbolului de credință, n-a 
putut fi, deci, important şi nici chiar în discuţiile privind sărbătorirea 
Paştelor, deşi el se ocupase cu probleme de cronologie şi istorie. De altfel, 
la sinod Eusebiu s-a depărtat de arienii extremişti, fiind prin firea lui un 
om al compromisului. El socotea, ca şi la începutul crizei ariene, că pro- 
blema poate fi rezolvată prin concesii reciproce. Pe de altă parte, Euse- 
biu de Nicomidia ne spune că Eusebiu de Cezareea era condus în contro- 
versele bisericeşti mai de grabă de simpatii personale, decît de conside- 
rente teologice. Astfel, el a trebuit să se plece în faţa argumentelor lui 
Alexandru, Athanasie şi a altor teologi şi să semneze hotărîrile sino- 
dului. 

Totuşi, la Niceea Eusebiu a câştigat, în sensul că i-a fost ridicată 
excomunicarea Sinodului de la Antiohia şi, în al doilea rînd, l-a cunoscut 
îndeaproape pe împăratul Constantin, căruia i s-a impus prin erudiție, 
elocință, talent diplomatic şi spirit de supunere, putînd mai tîrziu să-l 
influențeze în politica sa religioasă. 

După Sinodul de la Niceea Eusebiu n-a rămas însă fidel hotărîrilor 
dogmatice semnate acolo. Împreună cu Eusebiu de Nicomidia, şi el filo- 
arian, au început lupta pentru îndepărtarea din scaune a ierarhilor orto- 
docşi, reuşind să înlăture pe Eustaţie de Antiohia (în 330), şi Asklepios 
de Gaza (în 325 sau 326), pe acesta din urmă, fiindcă ceruse excomunica- 
rea sa la Ancyra. Şi sfîntul Athanasie, devenit episcop de Alexandria 
după moartea lui Alexandru, a avut de suferit din cauza maşinaţiilor lui 
Eusebiu. Bucurîndu-se de: sprijinul împăratului, a primit de la acesta 
preşedenţia unui sinod la Cezareea Palestinei în primăvara anului 334, 
care trebuia să judece pe Athanasie. Deoarece acesta din urmă nu s-a 
prezentat, sinodul n-a aut loc, dar în anul următor (335), la sinodul con- 
vocat de Constantin la Tyr, Athanasie a fost învins prin lucrarea din 
umbră a lui Eusebiu. Şi după aceea, cînd Athanasie a cerut sprijinul 
împăratului la Constantinopol şi cînd Constantin a convocat pe partici- 
-panţii de la Niceea pentru a clarifica unele probleme, Eusebiu a făcut 
parte din partida care se formase la palat împotriva lui Athanasie. 

Un alt adversar al lui Eusebiu a fost Marcellus de Ancyra. Împotriva 
lui, Eusebiu a scris lucrări (Contra Marcellum) care trebuiau să arate că 
învăţătura sa nu era ortodoxă şi să justifice hotărîrea de condamnare a 
unui sinod la Constantinopol, convocat de Constantin în anul 330 cu 
episcopii din Pont, Asia, Thracia şi Moesia. Deşi Eusebiu n-a fost de faţă, 
opiniile sale au avut un rol hotăriîtor în condamnare. 


11. Amănunte despi& această Mărturisire găsim în scrisoarea adresată de Eusebiu 
comunității din Cesareea; v. Athanasius, De decretis Nicaenae synodi, VII, appendix; 
Socrate, Hist. eccl,, 1, 8; Theodoret, Hist. eccl., 1, 12; cf. Wallace-Hadrill, op. cit., p. 27-28. 

EUSEBIU ŞI CONSTANTIN 


Aşa cum am spus, Eusebiu s-a bucurat de o deosebită trecere pe 
lîngă împăratul Constantin. Ca unul care cunoscuse perioada cruntă a 
persecuțiilor şi daunele imense aduse Bisericii, Eusebiu vedea în Con- 
stantin pe omul providenţial, ajuns să reglementeze raporturile dintre 
Stat şi Biserică. Constantin era, în concepția lui Eusebiu, trimisul Provi- 
denţei divine, întruparea calităților de conducător ideal. De aceea, el s-a 
pus cu totul în serviciul lui Constantin, sprijinind acțiunile acestuia în 
favoarea Bisericii, scriind lucrări menite să-i glorifice faptele în toate 
domeniile. Eusebiu a devenit un fel de scriitor de curte al lui Constantin. 
Glorificarea lui Constantin este făcută mai cu seamă în Vita Constantini 
şi Laus Constantini (Tricennalia), unde acesta apare ca alesul lui Dumne- 
zeu şi împăratul ideal. Cititorul acestei cărți îşi va da singur seama de 
modul cum îl vedea Eusebiu pe Constantin, de aceea nu mai stăruim 
asupra altor amănunte. 


OPERA 


Aşa cum. am spus, din numeroasele lucrări alcătuite de Eusebiu, 
unele nu ne sînt cunoscute decît după titlu, din fragmente sau din scurte 
referiri la ele, ale lui sau ale altora. Ieronim spune că Eusebiu a scris 
nenumărate volume, dar din ele citează doar o parte!?. Listele alcătuite 
mai târziu de Fotie în secolul al IX-lea!:, de Nichifor Callist în secolul al 
XIV-lea!“ şi de Ebed Jesu bar Berikha! sînt şi ele incomplete. Cu toate 
acestea, specialiştii moderni au alcătuit un catalog de titluri destul de 
cuprinzător. Dacă unele lucrări s-au pierdut, totuşi multe s-au păstrat în 
original sau în traduceri siriace, armene, georgiene ori latine. Pentru 
unele lucrări s-a putut stabili şi cronologia lor, pentru altele însă nu. 
Deoarece o înşiruire a lor este dificilă, le vom prezenta aici după conţi- 
nutul lor. A 

Scrieri biblice şi exegetice 

Educat în şcoala lui Pamfil, care la rîndul său moştenise de la Origen 
preocuparea pentru studiul textului Sfintei Scripturi, Eusebiu a consa- 
crat o bună parte din activitatea sa copierii, stabilirii, prelucrării şi edită- 
rii Vechiului şi Noului Testament. Strădania aceasta este atestată de 

12. Hieronymus, De viris îl. 81. 

13. Photius, Bibliotheca, cod. 9, 113, 27, 39, 118, 127. 

14. Nichifor Callist, Hist. eccl., VI, 37. 

15. Ebed Jesu Catal. libr, syr., apud 1.S. Asemani, Bibliotheca orientalis, II, 1, 


Roma, 1725, p. 18 şi urm.; reprodus de E. Preuschen, în A. v. Harnack, Geschichte der 
altchristlichen Literatur, I, Leipzig, 1893, p. 552. 

multe manuscrise ale Sfintei Scripturi, care poartă numele lui. Împăratul 
Constantin, cunoscînd această preocupare şi renumele şcolii de la Ceza- 
reea s-a adresat lui Eusebiu cu rugămintea de a-i procura 50 de exem- 
plare ale Sfintei Scripturi «pe pergament de cea mai bună calitate, cu 
caractere uşor de citit şi într-un format uşor de mînuit, scrise de caligrafi, 
care-şi cunosc bine meseria şi care să fie de folos la 50 de biserici din 
Constantinopol» (VC, IV, 36). 


1. Întrebări şi răspunsuri în Evanghelii (Ilepi tv £v Evayyeliow 
(nm uârwv xoi Aboewv sau Ilepi Siocpoviaq Ev ayyeAtov, după Ieronim), a 
fost scrisă, după cît se pare, înainte de anul 312!%. Lucrarea este un răs- 
puns la întrebările puse de doi clerici şi se împarte în două părți: prima 
este adresată lui Ştefan (în două cărți) şi răspunde la 16 divergențe din 
Evanghelii privitoare la neamurile din care se trăgea Mîntuitorul şi la 
copilăria Sa; a doua, este dedicată lui Marinus (o singură carte), în care 
răspunde în patru puncte la divergenţele privitoare la înviere. Din 
lucrare nu se păstrează decît fragmente în greceşte şi siriacă şi un rezu- 
mat (epitome). 


2. Onomasticonul (Ilepi 7ăv roniwâv 6vouâruov Tâv Ev Deiq Ypopii) 
alcătuit înainte de anul 3311, sau mai exact între 326-330!5. Este un fel de 
dicționar al locurilor biblice în ordine alfabetică, cu indicații geografice şi 
istorice şi cu denumirea actuală din vremea lui Eusebiu. Foarte apreciat, 
Onomasticonul a fost tradus şi în latină de Ieronim, care i-a făcut unele 
corecturi şi adaosuri. Păstrat în greceşte şi latineşte, el reprezintă un 
izvor important privitor la topografia Ţării sfinte. 

Dar Onomasticonul nu este decît a patra parte dintr-o lucrare mai 
mare asupra geografiei biblice alcătuită de Eusebiu la îndemnul episco- 
pului Paulin de Tyr. Cele trei părți s-au pierdut. Ele cuprindeau: 1. O 
transpunere în gveceşte a denumirilor de neamuri ebraice menţionate în 
Sfînta Scriptură; 2. O descriere a vechii ludei şi a celor 12 triburi; 3. Un 
plan al Ierusalimului şi al templului. 


3. Comentariu la Isaia ("Ynouvâuara ei; 'Hooiav). 

Scrisă probabil după anul 324, adică după înlăturarea lui Liciniu de 
către Constantin!*, cuprindea 10 sau 15 cărți (după Ieronim, De viris îll., 
81, şi Comentariu la Isaia). Considerată pierdută, lucrarea a fost desco- 
perită aproape în întregime pe marginea unui manuscris din Florența 
(Bibl. Laurentiana, Plut., XI, 4). În comentariul său Eusebiu este depen- 
dent de Origen, pe care-l citează frecvent. 


16. Wallace-Hadrill, op. cit., p. 57. 

17. Quasten, op. cit., p. 481. 

18. Wallace-Hadrill, op. cit., p. 57. 

19, Bigelmair, op. cit., p. XXXV; Wallace-Handrill, op. cit., p. 57. 

20. A. Moehle, Der Jesaia Kommentar des Eusebius von Kaisareia fast vollstăndig 
mwieder aujgefunden, Zeitschrift fiir die neutestamentliche Wissenschaft und die Kunde 
der ălteren Kirche, 33, 1934, p. 87-89. , 

4. Despre sărbătoarea Paştilor (lămurire mistică) (Ilepi roi Ilboxa 
topriic (uvorui ăvax&âviie) alcătuită în anul 32521 sau în 3342 şi păs- 
trată doar în fragmente. A fost dedicată lui Constantin (VC, IV, 34). În ea 
se expunea importanța şi semnificația Paştilor la evrei şi creştini şi se 
condamna obiceiul de a se sărbători o dată cu evreii. 


5. Comentarii la Psalmi (“Ynopuvfiuara ei; rovq 'P aâuovc), lucrare 
scrisă după anul 3307 sau după 3352. Este privită ca una din cele mai 
importante opere exegetice, distingîndu-se prin erudiție şi spirit critic. 
Ea a fost tradusă de două ori în limba latină şi s-a bucurat de apreciere 
din partea scriitorilor patristici. 


6. Canoanele evanghelice, lucrare nedatată, în care Eusebiu a intro- 
dus un nou sistem de împărțire a Evangheliilor dispunînd conţinutul lor 
în capitole (sectiones), numerotate în continuare, apoi aşezîndu-le în 10 
tabele (canones), pentru a arăta concordanța dintre ele şi anume: cano- 
nul |: texte comune tuturor celor patru evanghelii; II. comune la Matei, 
Marcu şi Luca; III. comune la Matei, Luca şi loan; IV. comune la Matei, 
Marcu şi loan; V. comune la Matei şi Luca; VI. comune la Matei şi Marcu, 
şi aşa mai departe. Aceste tabele puteau fi folosite împreună cu cifrele 
secţiunilor (capitolelor) din textele evangheliilor şi dădeau posibilitatea 
cititorului să găsească uşor pasajele paralele. Sistemul acesta, cunoscut şi 
sub numele de Canoanele sau Secţiunile lui Eusebiu, a fost adoptat şi de 
Ieronim la Vulgata. 


7. Despre poligamie şi despre binecuvîntarea de a avea copii la vec- 

„ hăi bărbaţi iubitori de Dumnezeu (patru cărţi) (Ilepi riic râv nicu Deo ' 
Av âvâpâv noivyauiag xai roAvnoiac) Textul lucrării nu ni s-a păstrat, 
dar sfîntul Vasile cel Mare îl cunoştea, fiindcă face referiri la el (în De Spi- 
ritu Sancto, 23, 72) numind-o: Dificultăţi cu privire la poligamie la cei 
vechi. Eusebiu însuşi o citează de două ori: Preparatio evangelica, VII, 8 
şi Demonstratio evangelica, 1, 9. În lucrare se arată motivele pentru care 
creştinismul nu poate admite poligamia şi se recomandă o singură căsă- 
torie, iar clerului cumpătarea şi castitatea. 


Scrieri apologetice 


Angajarea sa activă în societatea timpului, necesitatea de a apăra 
credința creştină împotriva atacurilor filosofilor şi polemiştilor păgîni, 
l-au determinat pe Eusebiu să desfăşoare şi o amplă activitate apologe- 
tică. Folosind experienţa dobîndită de apologeții de dinaintea lui şi bazîn- 
du-se pe imensele sale cunoştinţe de literatură şi istorie antică Eusebiu a 
dat lucrări de mare valoare, în care a scos în lumină superioritatea religiei 


21. Wallace-Hadrill, op. cit., p. 57. 
22. Bigelmair, op. cit., p. XXXVII. 
23. Idem, ibidem, p. XXXV. 

24. Wallace-Hadrill, op. cit., p. 57. 

creştine față de principalele religii din trecut, acestea fiind în concepția sa 
doar o pregătire pentru creştinism. 


1. Introducere elementară generală la Evanghelie a fost compusă 
înainte de preluarea funcţiei sale de episcop” şi cuprindea 10 cărţi, din 
care s-au păstrat doar cărțile 6-9 şi alte rare fragmente. În partea ă doua 
se expun, sub titlul Eclogae profeticae texte mesianice din Vechiul Testa- 
ment, precum şi interpretări ale lor”%$. Lucrarea trebuia să servească de 
introducere la marea operă apologetică în două părți: Preparatio evan- 
gelica şi Demonstratio evangelica. 

2. Preparatio evangelica (Ev oyyeiuni) nponapuoxevf)) compusă în 15 
cărți (păstrate incomplet) după anul 314% sau după altă opinie în 315% 
sau între 312-318% cu scopul de a combate politeismul păgîn şi a arăta 
superioritatea religiei iudaice ca pregătire pentru Evanghelie. În acelaşi 
timp ea arăta iudeilor că împlinirea profețiilor Vechiului Testament s-a 
făcut prin întruparea lui lisus Hristos. 


3. Demonstratio evangelica (Evoyyeiix ăr66eui), compusă după 
lucrarea precedentă şi înainte de Sinodul de la Niceea, este o apărare a 
creştinilor în faţa evreilor, care le reproşau că nu respectă legea iudaică, 
dar îşi atribuie promisiunile care au fost făcute poporului ales. Lucrarea 
arată că Vechiul Testament are o valoare universală, nu este circums- 
crisă la evrei, iar împlinirea profeţiilor se face în cadrul religiei creştine. 
Profeţiile privitoare la Hristos se referă la Logosul întrupat şi se reali- 
zează în El. Din cele 20 de cărți, cît cuprindea lucrarea, au mai rămas doar 
10 şi fragmente din a 15-a. 


4. Theophania (Ilepi deopaviac — Despre arătarea lui Dumnezeu în 
trup) nu se ştie cînd a fost compusă: după anul 324, cînd Constantin-a 
devenit singur conducător al imperiului", în jurul anului 3335! sau după 
anul 337%. Ea ar fi ultima dintre scrierile apologetice ale lui Eusebiu. Din 
textul original grec s-au păstrat numeroase fragmente, dar lucrarea o 
avem în întregime într-o traducere siriacă. În primele trei cărți se tra- 
tează despre Logos, în general, despre revelarea Sa în creație, în sufletul 
omului, în păstrarea universului, dar mai ales în Hristos; cartea a IV-a 
aduce dovezi din Vechiul Testament despre dumnezeirea lui lisus Hris- 
tos, iar în a V-a se critică cei care Îl socotesc pe Hristos un înşelător sau 
magician (se reproduce, de fapt, cartea a III-a din Demonstratio 
evangelica). 


25. După Wallace-Hadrill, ibidem, înainte de 303. 

26. După Eduard Schwartz, Eusebios, P. W. şi Bigelmair, op. cit. p. XXXVIII, proba- 
bil identică cu Preparatio ecclesiastica şi Demonstratio ecclesiastica, lucrării menţionate 
de Fotie. Wallace-Hadrill, op. cit., p. 57 consideră lucrarea aparte şi compusă între anii 
303-312. 

. Quasten, op. cit., p. 466. 

. Bigelmair, op. cit., p. XXXIX. 
. Wallace-Hadrill, op. cit., p. 57. 
. Quasten, op. cit., p. 470. 

. Bigelmair, op. cit., p. XL. 

. Wallace-Hadrill, op. cit., p. 58. 

5. Împotriva lui Porfirie. Eusebiu a scris (între 303-312) această 
lucrare în 25 de cărţi, dispărute complet, împotriva cunoscutului filozof 
neoplatonic de la sfîrşitul secolului al III-lea, care publicase o lucrare 
importantă intitulată: Împotriva creştinilor. Se pare că Eusebiu a com- 
bătut, în special, acele părţi din lucrarea lui Porfirie în care acesta pretin- 
dea că există contradicții în Evanghelie cu privire la genealogia Mîntuito- 
rului şi la înviere. 


6. Împotriva cuvintelor lui Hierokles în favoarea lui Apollonius de 
Tyana (Ilpăs rodc vnep 'Anoijuwviov 705 Tvovâwg Iepoxitovg A6yov6). 
Hierokles a fost, se pare, guvernatorul provinciei Bithynia în jurul anului 
307 şi scrisese o lucrare intitulată: Cuvinte iubitoare de adevăr adresate 
creştinilor, în care susținea că magicianul Apollonius din 'Tyana poate îi 
comparat cu lisus Hristos şi că a fost chiar mai mare decât El. Lucrarea lui 
Eusebiu a fost compusă probabil între anii 311-313 sau chiar mai 
devreme * şi este un mic tratat descoperit în Codex Arethas de la Paris. 


Scrieri dogmatice 


În această categorie se înscriu: 1. Apărarea lui Origen, alcătuită 
împreună cu Pamfil (v. mai sus p. 8), 2. Contra lui Marcel episcop de 
Ancyra (Kară Mapntiov 705 'Apcipag Emo x6rou), scrisă după anii 335 sau 336 
(când a avut loc la Constantinopol sinodul arian, care l-a condamnat pe 
acesta), cu scopul de a justifica din punct de vedere doctrinar hotărîrile 
sinodului şi 3. Despre theologia bisericească (Ilepi rîic Exxinoaorwtic 
deoioyiac), Alcătuită în trei cărți către anul 337 34 ea este dedicată episco- 
pului arian Flacillus de Antiohia. În ea se continua şi aprofunda critica la 
adresa lui Marcel, pe care-l acuza de sabelianism. Dar doctrina despre 
Logos, expusă de Eusebiu, nu este ortodoxă, ci plină de idei subordina- 
țianiste. Fiul nu este de aceeaşi natură cu Tatăl, ci produsul voinței sale 
libere, iar Duhul Sfint este creaţia Fiului. În ciuda acestor idei eretice 
lucrarea s-a păstrat în întregime. 


Discursuri şi predici 


În activitatea sa atât de bogată Eusebiu a rostit discursuri şi predici, 
din care însă nu ne-au rămas decit foarte puține. Discursul cel mai 
important, care ni s-a păstrat, este cel rostit de Eusebiu la aniversarea 
a 30 de ani de domnie a împăratului Constantin în anul 336 (Aâyos 
naxovraernpic); el este cuprins şi în volumul de față şi va fi analizat mai 
departe, p. 50 şi urm. Lui i se adaugă Discursul rostit de Eusebiu la leru- 


33. Quasten, op. cit., p. 472; după Wallace-Hadrill înainte de 313, ibidem, p. 57. 
34. Wallace-Hadrill, op. cit., p. 57 o pune în anul 335. 

salim cu prilejul sfințirii Bisericii Sfîntului Mormînt (şi el cuprins în volu- 
mul de faţă, p. 57 şi urm.). Despre alte discursuri nu avem decit referiri 
indirecte. Astfel, Eusebiu însuşi spune (VC, 1,) că el a rostit şi Discursul 
festiv la aniversarea a 20 de ani de domnie a lui Constantin. În schimb, 
aşa cum am spus, Eusebiu n-a ținut discursul inaugural în fața împăratu- 
lui cu prilejul deschiderii Sinodului I ecumenic de la Niceea (325), ci acest 
lucru a fost făcut de Eusebiu de Nicomidia, de Eustaţie al Antiohiei ori de 
Alexandru al Alexandriei. Cum s-a arătat mai înainte, Eusebiu se afla la 
sinod într-o situaţie destul de dificilă, din cauza excomunicării care 
fusese pronunțată la Sinodul de la Antiohia şi apoi de la Ancyra. 


În categoria predicilor unii învăţaţi“? încadrează Cuvîntarea ținută 
de Eusebiu în anul 316 cu prilejul sfințirii Bisericii din Tyr (Hist. eccl. X, 
4, 1) şi o alta Despre martirii din Antiohia. 


Scrisori 


Deşi Eusebiu trebuie să fi purtat o bogată corespondenţă, el care a 
fost atît de angajat în disputele doctrinare ale timpului şi avea legături cu 
personalități de seamă ale imperiului, totuşi nu ne-au rămas de la el decât 
trei scrisori: Scrisoarea către Flacillus (v. mai sus p. 16), de la începutul 
lucrării De ecclesiastica theologia, cea Către Carpianus, un fel de intro- 
ducere la Canoanele evanghelice şi cea adresată Comunităţii sale din 
Cezareea, la sfîrşitul lucrărilor Sinodului 1 ecumenic de la Niceea, în care 
explica poziţia adoptată de el la sinod. Deoarece nu ni s-au păstrat actele 
Sinodului | ecumenic, această scrisoare este un document important 
asupra dezbaterilor care au avut loc şi asupra poziţiilor oscilante ale 
lui Eusebiu. 

Există menţiuni despre alte scrisori trimise de Eusebiu unor perso- 
nalităţi ale timpului, de pildă lui Alexandru al Alexandriei, căruia i-a scris 
cel puţin de două ori pentru a-l apăra pe Arie, apoi a trimis o scrisoare, în 
timpul Sinodului de la Niceea, episcopului Euphrantion de Balanea în 
Syria, în care «nu ezita să spună că Hristos nu este Dumnezeu adevărat»; 
în fine, o scrisoare adresată Constanţiei, sora lui Constantin, în care 
Eusebiu apără punctul de vedere că aceasta nu face bine procurîndu-şi 
icoana cu chipul Mîntuitorului. De aici se vede tendinţa sa iconoclastă, 
combătută de ortodocşi în timpul disputelor iconoclaste (Nichifor Mărtu- 
risitorul şi Sinodul VII ecumenic de la Niceea; v. mai sus, p. 6). 

Lista de lucrări a lui Eusebiu este mult mai mare, ea incluzând titluri 
care se încadrează în toate categoriile, dar despre ele se ştie foarte puţin, 
uneori doar titlul sau simple fragmente. Nu intenționăm să facem o pre- 
zentare exhaustivă a lor, ci trecem să vorbim mai degrabă de: 


35. Quasten, op. cit., p. 484. 

Scrierile istorice 


Printre cele dintii lucrări se numără 1. Cronica, alcătuită poate chiar 
înainte de anul 303%, în jurul acestui an” sau chiar în acest an“. Prima 
parte este o expunere a istoriei chaldeienilor, asirienilor, evreilor, egip- 
tenilor şi a romanilor, iar a doua constă din tabele cronologice dispuse în 
coloane paralele (povixoi xovâvec), însoțite de menţiuni privind cele mai 
importante evenimente din istorie, mai cu seamă din Vechiul Testament. 
Eusebiu pune începutul lucrării în anul naşterii lui Avraam (2016-2015 î. 
Hr.), iar sfîrşitul în anul 303. Forma originală a lucrării s-a pierdut 
aproape în întregime şi ceea ce ni s-a păstrat este o prelucrare făcută de 
altcineva, care o duce pînă în anul 325. Partea a II-a a acestei prelucrări, 
păstrată într-o traducere armeană din secolul al VI-lea, a fost tradusă în 
latină de Ieronim şi continuată pînă în anul 378, anul morții împăratului 
Valens. Sub această formă Cronica a influenţat istoriografia Evului 
Mediu. 


2. Despre viața lui Pamfil (ilepi 765 Piov Ilappiiov) în trei cărţi, din 
păcate toate pierdute. Lucrarea a fost scrisă după moartea lui Pamfil. 


3. Istoria bisericească ('Euxinoiworii iotopiu) este opera cea mai 
importantă a lui Eusebiu. Ea îşi are rădăcinile în Cronica şi într-un anu- 
mit fel este o continuare a ei. Eusebiu expune istoria creştinismului înce- 
pînd cu vremea apostolilor şi pînă în timpul său; lucrarea a cunoscut, se 
pare, patru ediţii în cursul anilor 312/313, 315, 317, 323 sau curînd după 
acesta (324)*. De fiecare dată însă lucrarea a primit modificări sau a fost 
lărgită. La început a avut doar opt cărți, ca la sfîrşit să ajungă la 10. Valoa- 
rea istoriei bisericeşti constă în mulțimea faptelor relatate, extrase dintr- 
o mulțime de scrieri ale Bisericii primare (vezi volumul XIII din această 
colecție, care cuprinde această lucrare). 


4. Despre martirii din Palestina (Ilepi râv îv Ila/Aonzorvij uaprupnoăvru), 
lucrare realizată prin anii 311! sau 313%, în care ni se prezintă persecu- 
ţiile dintre anii 303-311 într-o regiune cunoscută direct de autor. Între cei 
83 de martiri, de care vorbeşte Eusebiu, un loc de frunte îl ocupă Pamfil, 
prietenul său şi conducătorul Şcolii şi Bibliotecii din Cezareea Palestinei. 
La aceştia s-a adăugat numărul şi mai mare al mărturisitorilor: «Este cu 
neputinţă să expui mulțimea nenumărată a celor cărora li s-a scos mai 
înțîi cu sabia ochiul drept, apoi le-a fost ars cu focul, în plus au rămas 
paralizaţi de piciorul stîng, fiindcă le-a fost arsă cu fierul roşu încheietura 
genunchiului, după care au fost condamnaţi să lucreze în minele de cupru 
din provincii şi nu atit în vederea muncii, cît mai cu seamă pentru a îi 


. Wallace-Hadrill, op. cit., p. 57. 

. Quasten, op. cit., p. 442. 

. Bigelmair, op. cit., p. XLI. 

. După Wallace-Hadrill, op. cit., p. 57 între 311-313. 
. Bigelmair, p. XLI şi Quasten, op. cit., p. 445. 

. Wallace-Hadrill, op. cît., p. 57. 

. Bigelmair, op. cit., p. XLII. 

maltrataţi şi chinuiți» (Hist. eccl. VIII, 12, 10). Lucrarea este inclusă în 
vol. XIII din această colecţie. 


5. Culegere de vechi acte martirice, lucrare pierdută, dar la care 
Eusebiu se referă de mai multe ori. În ea Eusebiu va fi adunat mult mai 
multe documente decît cele pe care le citează în Istoria bisericească. Pare 
să fi fost scrisă înainte de anul 313. 


Volumul de față cuprinde patru lucrări istorice legate între ele prin 
subiect şi care în cursul timpului au fost, în general, publicate împreună: 
1. Viaţa lui Constantin, 2. Discursul adresat adunării sfinţilor, 3. Discur- 
sul rostit de Eusebiu la aniversarea a 30 de ani de domnie a împăratului 
Constantin (Tricennalia); 4. Discursul rostit de Eusebiu cu prilejul sfin- 
țirii Bisericii Sfîntului Mormânt de la Ierusalim. 


VIAȚA LUI CONTANTIN 


1. Viaţa lui Constantin, cunoscută în mod obişnuit după denumirea 
latină Vita Constantini sau De vita Constantini nu este de fapt o expu- 
nere amănunțită a vieţii şi faptelor împăratului ori a evenimentelor din 
timpul său, ci o lucrare panegirică, adică un elogiu adus de Eusebiu lui 
Constantin cel Mare, omul în care acesta vedea pe trimisul lui Dumnezeu 
pentru a scăpa Biserica de persecuții, pe cel care a întrupat realizarea 
celor mai scumpe idealuri ale creştinilor. De aceea un învăţat modern “ pro- 
punea ca titlul grecesc al lucrării Bic 76v Biov roi uonapiov KeovorovTivov 
Bami.toc = (Cuvânt) despre viaţa fericitului împărat Constantin) să fie tra- 
dus cu Refleziuni asupra vieții lui Constantin. De fapt, titlul exact al 
lucrării nu se cunoaşte, deoarece partea « ei de început a suferit modificări 
în cursul timpului. Specialiştii sînt de părere că el trebuie recunoscut în 
cuvintele cu care începe cartea I-a şi anume Eiozfiov 705 Ilaupiiov eig râv 
Biov ro uaxapiov Kuwvoravrivov Baa Atu (Ayoţ &) = Cuvântul 1 (cartea I-a) al lui 
Eusebiu al lui Pamfil despre viața fericitului împărat Constantin, 
Atit titlul adevărat al lucrării, cât şi caracterul ei ar reieşi, de asemenea, 
din ceea ce spune Fotie în lucrarea sa Biblioteca: EvosBiov 705 IlaupiAov 7 
„Eic Koworavrivov rw u&yov Banita“ Eymonoarixi rerpăfBloş = Lucrare enco- 
miastă în patru cărți a lui Eusebiu despre viaţa marelui împărat Con- 
stantin. Aşa stînd lucrurile, scrierea Eic 7 fiov Kuworawivov n-ar trebui 
privită ca viața lui Constantin (Bios Kuworavrivov), ci ca o lucrare Despre 
viața lui Constantin“, întrucît ea nu este o biografie amănunţită, ci un 
encomion. Istoricul bisericesc Socrate (Fist. eccl. I, 1) foloseşte şi el 
cuvintele zic ză fiov şi numeşte lucrarea tyxuguov. La începutul sumarului 
capitolelor de la prima carte întîlnim iarăşi o titulatură deosebită: 
Kepă/aia rod xară Dew Bio 70 uaxapiov Kuwvoravrivov Bantu = Capitolele 
(cărții) despre viaţa plăcută lui Dumnezeu a fericitului împărat Con- 
stantin. Dar aceasta nu poate fi decisivă pentru stabilirea titlului exact, 


43. W. Tefler, Author's Purpose, p. 157. 
44. Heikel, Eusebius Werke 1, p. XLV. 


EUSEBIU DE. CEZAREEA 


deoarece sumarul capitolelor fiecărei cărți nu aparțin lui Eusebiu, ci unui 
autor posterior”. 

Întreaga lucrare a lui Eusebiu cuprinde patru cărți. Prima carte 
începe cu o lungă introducere (], 1-11) în care se expun scopul şi maniera 
lucrării, se continuă apoi cu o prezentare asupra amintirii lui Constantius 
Chlorus, tatăl lui Constantin, în care se inserează şi cîteva amănunte 
despre tinereţea lui Constantin, pînă la preluarea conducerii imperiale (I, 
12-24). După amintirea pe scurt a unor victorii repurtate de Constantin 
asupra barbarilor şi britanilor (î, 25), Eusebiu vorbeşte de înlăturarea lui 
Maxentiu de la Roma şi despre unele măsuri în favoarea creştinismului 
în Apus (1, 26-47). Victoria asupra lui Maxenţiu a obținut-o cu ajutorul lui 
Dumnezeu, pentru că s-a pus sub patronajul crucii, care i s-a arătat pe 
cer. Este, de fapt, descrierea viziunii lui Constantin, care a contribuit la 
convertirea sa (I, 28). După sărbătorirea a zece ani de domnie (1, 48), 
Constantin îşi îndreaptă privirile spre orient, unde Galeriu, Maximin 
Daia şi Liciniu persecută pe creştini (1, 49-59). 

Cartea a doua prezintă războaiele dintre Constantin şi Liciniu, în- 
cheiate cu victoria celui dintii, ca urmare a ajutorului dat de Dumnezeu 
(II, 1-19); după victorie Constantin dă o serie de decrete în favoarea creş- 
tinilor (1, 20-60). Între timp izbucnesc la Alexandria neînțelegerile doctri- 
nare dintre episcopul Alexandru şi preotul Arie în legătură cu dumnezei- 
rea Fiului lui Dumnezeu. Pentru a rezolva această dispută Constantin 
scrie acestora -cu rugămintea de a aplana neînțelegerile, care nu pot 
aduce nimic bun Bisericii şi Statului. Purtătorul scrisorii şi mediatorul în 
această problemă este vestitul episcop Hosius de Cordoba, un apropiat 
consilier al lui Constantin (II, 61-73). 

Cartea a treia începe cu o paralelă între împăratul creştin Constan- 
tin, care s-a pus sub patronajul crucii, şi ceilalți împărați persecutori (III, 
1-3). Urmează relatarea despre Sinodul 1 ecumenic de la Niceea (325), 
care a formulat normele de unitate dogmatică şi de sărbătorire a Paşte- 
lor. Aceasta a reprezentat o victorie pentru împărat şi a prilejuit sărbăto- 
riri legate şi de împlinirea a 20 de ani de domnie (III, 4-24). În orient 
(Palestina), Constantin şi mama sa Elena au construit biserici, au dat dis- 
poziţii să fie distruse templele păgîne (III, 25-59); totodată intervine în 
viaţa internă a Bisericii pentru soluționarea depunerii din scaun a lui 
Eustaţie, patriarhul Antiohiei, cauzată de arieni (INI, 60-63). E1 dă în legă- 
tură cu aceasta şi un decret împotriva ereticilor (III, 64-66). 

Cartea a patra are mai puțină unitate decit celelalte. Ea începe cu 
relatarea unor fapte făcute de Constantin în folosul statului (IV, 1-7) şi cu 
o scrisoare adresată regelui persan Sapor I, în care se ocupă şi de soarta 
creştinilor din afara imperiului (IV, 8, 14). Constantin este arătat apoi ca 
un om foarte credincios, care îşi petrece timpul rugîndu-se, dînd norme 
de sărbătorire a zilei Duminicii şi a altor sărbători, oprind cultele păgîne, 


45. Idem, op. cit., p. XLV; Winkelmann, Leben Konstantins, p. XLVI-XLIX şi mai 
departe în această lucrare, p. 28-29. 

ținînd discursuri şi preocupîndu-se de procurarea de Biblii pentru biseri- 
cile din Constantinopol (IV, 15-39). 

În prezentarea despre ultimii ani de viaţă şi de domnie punctul cul- 
minant al realizărilor sale îl formează sfinţirea Bisericii Sfîntului Mor- 
mint şi aniversarea a 30 de ani de domnie. Dar aceste evenimente sînt 
tulburate de noi dispute teologice, care au dus la convocarea unui sinod 
la Tyr. Amănunte despre acest sinod, în care Sfîntul Athanasie a fost acu- 
zat de arieni, cunoaştem destul de puţine de la Eusebiu, şi el filo-arian; de 
fapt, el se mulţumeşte să reproducă o scrisoare a lui Constantin către 
participanţi, cu îndemnuri de pace şi unitate (IV, 40-47). Următorul capi- 
tol prezintă informații despre cei trei fii ai împăratului, pe care Constan- 
tin i-a învăţat să domnească în frica lui Dumnezeu, despre starea sănătă- 
ţii sale la 63 de ani de viaţă, îngăduinţa şi mărinimia sa, care n-a fost bine 
înțeleasă de unii, despre o solie şi daruri venite de la indieni, un război 
pornit împotriva perşilor, în care el era însoțit de episcopi şi de un cort în 
formă de biserică, despre zidirea Bisericii Sfinţilor Apostoli din Constan- 
tinopol, ce avea să-i fie loc de înmormîntare. Ultimele capitole se ocupă 
de botezul şi moartea lui Constantin la Rusaliile din anul 337, de înmor- 
mîntarea sa în Biserica Sfinţilor Apostoli, succesiunea la tron prin Con- 
stanțius, în partea orientală a imperiului, de cinstirea sa după moarte, 
subliniindu-se faptul că el a fost cel mai credincios dintre toți împărații 
romani (IV, 48-75). 

Scopul şi genul lucrării reies din lunga introducere făcută de Euse- 
biu. Autorul doreşte să povestească unele lucruri, care să poată fi pe 
măsura fericirii de care s-a bucurat bărbatul acela, să-i facă un portret 
alcătuit din cuvinte vrednice de geniul lui şi de faptele plăcute lui Dumne- 
zeu. Fiindcă ar fi de mare ruşine ca amintirea lui Nero şi a altor tirani, 
încă şi mai cumpliţi, mai nelegiuiţi şi vrăjmaşi lui Dumnezeu, să fi aflat 
oameni care să aştearnă în scris faptele lor urîte, înzorzonîndu-le şi 
făcîndu-le loc în cărți groase de istorie, iar noi să trecem sub tăcere pe 
aceia care şi-au dus viața după preceptele Evangheliei. Autorul se simte, 
deci, obligat să ia această sarcină, deoarece el a avut privilegiul să 
cunoască pe împărat şi faptele lui bineplăcute lui Dumnezeu, ori relata- 
rea virtuţilor şi nobilelor sale acțiuni ar putea îndemna şi pe alţii să săvîr- 
şească binele şi să progreseze în dragostea faţă de Dumnezeu; consem- 
narea unor istorisiri atît de plăcute lui Dumnezeu nu va rămîne fără ecou, 
spune Eusebiu, ci va prilejui tuturor celor cu o bună aşezare sufletească o 
lectură cât se poate de folositoare. Autorul nu va înfăţişa însă toate faptele 
sale de arme, biruinţele ori triumfurile împăratului, legile date în folosul 
supuşilor şi alte fapte de bine, ci se va opri asupra acelor care au fost plă- 
cute lui Dumnezeu (ră npăc 78v deopui  ovvretvovra fiov few ze noi Ypă- 
pew). Cum însă acestea sînt nenumărate, el va alege dintre ele doar pe 
cele cunoscute, care vor fi mai de folos şi vrednice a fi amintite pentru 
urmaşi; pe acestea le va povesti pe scurt, fiindcă prilejul favorabil este să 
laude în fel şi chip pe fericitul împărat, lucru cu neputinţă mai înainte de 
moartea unui om, din cauza nenumăratelor întorsături ale sorții (VC, Î, 

10-11). Lucrarea trebuie să aibă, deci, un scop moral-edificator, să 
reprezinte o glorificare a împăratului. Sublinierea caracterului enco- 
miastic, făcută mai întîi de Socrate (Hist, eccl., |, 1, 2) şi Fotie (Bibliot- 
heca, Cod. 127) reprezintă o caracteristică esențială a lucrării. De fapt, 
Eusebiu a respectat pe o bună parte a lucrării sale regulile utilizate la 
encomionul în proză, mai ales în ce priveşte amplificarea meritelor per- 
sonajului prezentat şi în lăsarea la o parte a aspectelor sale negative. În 
vremea în care trăia Husebiu, aceste reguli fuseseră expuse de retorul 
Menandru, într-un tratat intitulat Baroc 46yoc > panegiric împărătesc 
şi este posibil ca autorul Vieţii lui Constantin să-l fi cunoscut. Sfatul cel 
mai important dat autorilor era ca ei să aibă în vedere amplificarea (a5Eh- 
oc) faptelor de glorie, lăsarea la o parte a celor negative. Aşa se explică 
de ce Eusebiu păstrează tăcere asupra slăbiciunilor şi păcatelor lui Con- 
stanțin, iar pe de altă parte, proslăveşte meritele sale. 

În Introducere, Menandru sfătuia pe autori ca ei să vorbească de 
greutatea nemăsurată a sarcinii pe care şi-o iau, de incapacitatea lor de 
a-i face față, dar şi de necesitatea realizării ei. E] le dădea sfatul să spună 
că, poate, numai Homer, Orfeu sau muzele (Kalliope) ar putea vorbi în 
chip corespunzător de tema aleasă. Eusebiu însă, care era creştin, adap- 
tează aceste norme, zicînd că numai Dumnezeu ar putea să laude după 
cuviinţă pe Constantin (I, 2, 9). 

In ceea ce priveşte conţinutul de bază al lucrării Menandru reco- 

manda să se vorbească despre patrie (rapi), oraşul natal (76Ac), popo- 
rul (£0voc) sau neamul (yâvoc) din care se trăgea subiectul operei, even- 
tual de unele întîmplări miraculoase apărute la naştere (că xepi 7iis 
Yevfjoewc), de înfăţişarea fizică (ră nepi Tîis pi vewc), despre educaţia pri- 
mită (ăvarpoqri), dacă de pildă crescuse într-un palat imperial sau a pre- 
luat de timpuriu conducerea, de copilărie (noetu), de calitățile sufleteşti 
(p6 o Tiic pvxic). 

Din toate acestea Eusebiu se opreşte doar la cîteva, deoarece fie nu 
le cunoştea, fie ele nu se aplicau la persoana lui Constantin. De pildă, el 
vorbeşte laudativ doar despre tatăl său Constanţius Chlorus (|, 13 şi 
urm.), menționează frumuseţea tinerească şi robusteţea fără egal a lui 
Constantin (Î, 19, III, 10), calităţile sufleteşti (1, 19, 20), faptul că de tînăr a 
crescut la palatul lui Dioclețian (I, 12, 19). Un alt punct important al conţi- 
nutului de bază al lucrării era, după recomandările lui Menandru, înfăți- 
şarea faptelor (mpâtei) războinice şi paşnice, ordonate după fiecare vir- 
tute în parte. Eusebiu nu respectă însă acest principiu, ci le prezintă în 
ordine cronologică, abătîndu-se, astfel, de la regulile stricte ale encomio- 
nului şi apropiindu-se mai degrabă de ale biografiei. În felul acesta auto- 
rul utilizează procedee întilnite la biografiile antice ca acelea ale lui Plu- 
tarh sau Philon“. Războaiele sînt prezentate fără descrierea amănunțită 
a luptelor, aşa cum cereau regulile retoricii, ci mai degrabă cu rezultatele 
lor, câştigate ca urmare a calităţilor sale militare (âvâpeie, pp6vnoc), dar 


46. Winkelmann, op. cit, p. L. 

mai cu seamă prin ajutorul lui Dumnezeu, ajutor dat pentru evlavie 
(evofBeo; 1, 11, 25 şi urm; II, 3 şi urm.; IV, 5). În felul acesta războaiele 
sînt privite printr-o prismă creştină-teologică. Norocul, soarta (15xn), 
socotite altădată ca determinante în cîştigarea luptelor, sînt înlocuite aici 
cu ajutorul lui Dumnezeu. 

După ciştigarea războiului, suveranul trebuia, după recomandările 
lui Menandru, să fie prezentat ca un om plin de dreptate şi clemenţă față 
de învinşi, bun conducător, administrator, legislator în scopul de a asi- 
gura bunul trai al supuşilor (pii.aviporia). Eusebiu laudă dreptatea şi cle- 
mența manifestată de Constantin față de Liciniu şi partizanii săi (II, 13, 
14, 15), omenia (piiavbponio |, 43, II, 13-15, 44, IV, 1, 4, 25, 26), opera sa 
de conducător (II, 44), administrator (IV, 2, 3) şi legislator (IV, 26)*. În loc 
de a face elogiul împărătesei (Baoiiiooa), Eusebiu laudă pe mama lui Con- 
stantin (III, 41 şi urm.). Frecvent se vorbeşte de fericirea care domnea în 
imperiu, abundența bunurilor materiale şi spirituale, de rugăciunile pe 
care le înălțau lui Dumnezeu supuşii, pentru a da împăratului şi fiilor săi 
lungime de zile. Eusebiu vede mai ales înțelepciunea (pp6vnotc) împăra- 
tului în faptul de a-şi fi ales ca protector pe Dumnezeul creştinilor. Neur- 
mînd întru totul tipicul retorului Menandru pentru realizarea unui pane- 
giric (encomion) imperial, Eusebiu crează un tip nou creştin de ast- 
fel de lucrare. 

O altă deosebire față de normele lui Menandru este faptul că Eusebiu 
include în cadrul documentării sale mărturii (scrisori şi acte oficiale), care 
arată formația sa de istoric. Scrisorile sînt adresate sinoadelor, diverse- 
lor comunități sau personalități din imperiu (unele chiar lui Eusebiu 
însuşi: II, 46, III, 61, IV, 35, 36) şi sînt prezentate in extenso sau chiar în 
rezumat (III, 22, 23, IV, 25-27). Actele oficiale (edictele) reglementează 
probleme generale ale vieții din imperiu şi sînt ca şi scrisorile de o mare 
valoare documentară şi istoricătă. 

Prin aceste caracteristici speciale, pe care le-am relevat, şi altele 
nemențţionate aici, lucrarea De vita Constantini a lui Eusebiu nu este nici 
biografie, nici panegiric în adevăratul sens al cuvîntului. Ea are ceva din 
ambele. În plus, în ea se află, ca un catalizator al acestora, idealizarea 
personajului, căci Eusebiu ne prezintă nu numai aspecte din viaţa lui 
Constantin, ci şi figura sa de împărat ideal, care să fie model pentru 
urmaşi. Amplificatio (avEnoi) din recomandările lui Menandru este 
depăşită aici, ia forma unei transfigurări, a unei supranaturalizări în sens 
creştin a tot ceea ce a făcut împăratul. 

Eusebiu a fost prin excelenţă istoric, el nu avea nici talent, nici pregă- 
tire oratorică, de aceea lucrarea De vita Constantini nu este considerată 
o reuşită a genului. Ea este, în plus, prea mare şi încărcată cu lucruri care 
nu sint necesare. Laudele aduse lui Constantin au părut exagerate unor 


+1. Farina, Impero e Imperatore, p. 21. 
48. O analiză a valorii scrisorilor, cu traducere şi comentarii bogate a făcut Heinz 
Kraft, Konstantins religiăse Entivicklung, p. 160-261. 

învăţaţi şi i-au determinat să-l socoată pe Eusebiu ca «cel mai dezgustă- 
tor dintre panegirişti»** 

Conţinutul lucrării, uneori prea amănunţit, alteori prea neprecis, ca 
şi orientarea pro-ariană a autorului au făcut ca Viaţa lui Constantin să nu 
devină un model pentru biografiile creştine şi să nu aibă o răspîndire 
prea mare. Capitolul referitor la faptele împăratului şi cel final cuprind 
inegalităţi, goluri, omisiuni, ceea ce face impresia că materialul a fost 
adunat în grabă şi a rămas insuficient prelucrat. 


Autorul şi autenticitatea lucrării 


Există o literatură foarte bogată în care a fost dezbătută problema 
dacă Eusebiu a fost autorul întregii lucrări sau doar al unei părți (a unui 
nucleu), completată mai apoi de alții, şi, de asemenea, dacă ştirile sale 
sînt sau nu veridice. 

Problema autorului a fost pusă chiar din secolul al XVII-lea de către 
Jacobus Gothofredus, care considera că Eusebiu nu poate fi autorul 
lucrării, deoarece în cartea a III-a, cap. 48 se vorbeşte de statuile Bunului 
Păstor expuse în Constantinopol, în for, pe lîngă fîntîni, ori această rela- 
tare n-ar putea proveni dela un om cunoscut pentru atitudinea sa icono- 
clastă%. Pe aceeaşi linie de gîndire se plasează şi Joannes Georgius 
Dorscheus?! „ care în 1653 atrăgea atenţia asupra faptului că Fericitul 
Ieronim nu menţionează în catalogul lucrărilor lui Eusebiu şi De vita 
Constantini*?. Ceva mai tîrziu, dar în acelaşi mod, Christoph Sand? 
afirma cam aceleaşi lucruri, propunînd ca autor pe Macarie de lerusalim. 
Totuşi Christoph Sand relevă că lucrarea conţine (III, 58, 59, IV, 33, 36) şi 
indicaţii care ar pleda pentru Eusebiu. 

Învățaţii menţionaţi mai sus făceau afirmaţii de [elul acesta în studii 
care nu priveau direct cartea Viaţa lui Constantin. În aceeaşi vreme cu ei 
însă Henricus Valesius (Henri Valois) scotea pentru timpul de atunci 
(1659) o ediţie excelentă a textului lucrării şi, cunoscând bine problemele, 
combătea ipotezele lui Gothofredus şi ale celorlalţi în privința paternită- 
ţii eusebiene. Sprijinit şi de Lenain Tillemont, care aducea ca argument 
hotărîtor lucrarea Viaţa lui Constantin (III, 61) şi cele afirmate de Fotie, 
Valesius conchidea, pe baza datelor aflate la Socrate şi Fotie (Bibl. cod. 
127), că lucrarea este a lui Eusebiu şi reprezintă un «veritable pangyri- 
que», terminat după moartea lui Constantin, poate în 338 sau imediat 
după aceea. Informațiile pe care le conține sînt veridice, deoarece Euse- 


49, Jacob Burckhardt, Zeit Konstantins, p. 223, 242, 250; Winkelmann, op. cit., p. 
LII-LIII. 

50. Jacobus Gothofredus, Philostorgius, Hist. eccl., Dissertationes, Geneva, 1643, p. 
273; idem, Opuscula varia, Geneva, 1654: De interdicta Christianorum cum Gentilibus 
Communione Epistola, p. 37. 

51. Georgius Dorscheus, Ezrercitationes ad Conciliurn Nicenum I, Strasbourg, 1653, 

. 3. 

52. Faptul că Ieronim nu menţionează VC în catalogul lucrărilor lui Eusebiu nu poate 
constitui un argument împotriva autorului ei; v. Winkelmann, Echtheitsfrage, p. 405-412. 

53. Christoph Christophori Sandii Nucleus Historiae Ecclesiasticeae, Exhibitus în, 
Historia Arianorum, Kăln, 1676, p. 48. 

biu a avut prilejul să se întrețină chiar cu împăratul. Totodată Valesius 
surprinde în textul lucrării unele inadvertenţe, cum. ar fi, de pildă [, 47, 
unde se vorbeşte de moartea lui Maximianus şi 1, 48 — II, 18, cuprinzînd 
relatarea despre războaiele lui Constantin cu Liciniu din anii 314 şi 324. 

În epoca modernă şi contemporană discuţiile au continuat şi mai 
intens. Jakob Burckhardt a fost primul critic care a exprimat cuvinte 
aspre la adresa lucrării Viaţa lui Constantin. Poziţia adoptată de ela avut 
mare ecou în cercetările ulterioare. Burckhardt considera că Eusebiu a 
fost un teolog important şi un cercetător sîrguincios, dar el n-a avut prea 
mult spirit critic; totuşi nu-i lipsit de valoare, deoarece a fost un contem- 
poran al evenimentelor. Lucrarea în discuţie însă nu poate fi utilizată ca 
izvor de seamă, deoarece conține prea multe denaturări, treceri sub 
tăcere, tăinuiri, ficțiuni. Eusebiu ar fi fost un ipocrit, cel mai dezgustător 

egirist care a falsificat complet imaginea lui Constantin pentru a-l 
face exclusiv conducător creştin şi un model pentru alții. 

Influențat de Burckhardt, Amedeo Crivellueci spune şi el că Eusebiu 
n-a prezentat un Constantin adevărat, ci un «imperatore modello», de 
aceea lucrarea ar fi fără viață, monotonă, de neutilizat. În plus, el supune 
analizei unele edicte şi scrisori (II, 24-42, 48-60, III, 64 şi urm., IV, 9-13) 
atribuite de Eusebiu lui Constantin şi conchide că ele conţin neclarități, 
sînt prolixe şi nu corespund stilului împăratului. Dar nu numai în stil, ci 
uneori şi în conceptele fundamentale sînt deosebiri, în consecință edic- 
tele ar fi o creaţie a lui Eusebiu. De aceea am avea de a face cu o operă 
născută din fantezia şi retorica autoruluisS. 

Poziţia adoptată de Crivellucci a incitat şi pe alţi cereatători să stu- 
dieze edictele şi scrisorile reproduse în De vita Constantini. S-au concre- 
tizat mai multe direcţii: 1. Documentele sînt autentice în forma prezen- 
tată de Eusebiu; 2. Documentele au fost falsificate de Eusebiu; 3. Docu- 
mentele sînt falsificări din perioada constantiniană sau post-constanti- 
niană şi au fost incluse în text de Eusebiu sau alți prelucrători ai Vieţii lui 
Constantin; 4. Documentele sînt adevărate, dar deformate în urma pre- 
lucrării lor în cancelarii sau de traducător. 

Dintre cei care au supus unei analize atente documentele şi au pledat 
pentru autenticitatea lor, cu felurite argumente, menţionăm pe Viktor 
Schultze“, Otto Seeck", Ivar August Heikel”, Ireneo Daniele” şi mai 
ales Heinz Kraft“. Alţii ca Augusto Mancinif!, Pierre Batiffol“? şi mai ales 


54. J. Burckhardt, op. cit., loc. cit. 

56. Viktor Schultze, Die Glaubwiirdigkeit des Eusebius, Theologisches Literatur- 
blatt, 10, 1889, p. 81 şi urm. 

Henri Gregoire*? merg mai mult sau mai puţin pe calea deschisă de 
Crivellueci. 

Dar obiecțiile lui Burckharat şi Crivellueci au îndreptat atenţia cer- 
cetătorilor nu numai asupra studierii autenticității documentelor (edic- 
tele şi scrisorile), ci şi asupra integrităţii şi unităţii lucrării. Acest lucru s-a 
întîmplat mai cu seamă după apariţia ediţiei critice a lui Ivar August Hei- 
kel (1902), însoțită de comentarii filologice. S-a atras atunci atenția 
asupra unor locuri din Viața lui Constantin, care prezintă dificultăți din 
punct de vedere filologic şi istoric, îşi găsesc paralele în Historia eccle- 
siastica ori conţin repetări ale unor documente expuse în aceeaşi lucrare 
(Ii, 20 =I1, 24-42) şi s-a spus că sînt adaosuri mult ulterioare. La acestea 

s-au dat răspunsuri felurite. Augusto Mancini credea, de exemplu, că 
Eusebiu însuşi ar fi transcris î în Viaţa lui Constantin unele pasaje din HE, 
iar Giorgio Pasquali“ explică dificultăţile, modificările, adaosurile, dis- 
crepanțele din text prin aceea că Eusebiu n-a alcătuit dintr-o dată 
întreaga lucrare. Îndată ce a aflat de moartea împăratului el şi-a schițat 
planul lucrării sub formă de encomion. Fiind bătrîn însă şi evenimentele 
schimbîndu-se rapid a fost obligat să-şi modifice lucrarea de mai multe 
ori, chiar înainte de a o termina. Murind între timp, el n-a putut să-i dea 
ultima corectură. Cel care ar fi completat-o şi ar fi publicat-o ar fi fost, 
după Pasquali, episcopul Acacius, succesorul său la scaunul de Cezareea 
Palestinei. Caracterul lucrării (de encomion) şi scopul ei politic-religios 
l-ar fi determinat pe Eusebiu să nu reproducă edictele şi scrisorile în 
forma lor originală. 

Jules Maurice? propune altă soluție: dificultățile lucrării ar putea fi 
explicate dacă am admite că prelucrarea s-a făcut de către un autor după 
moartea lui Eusebiu, în timpul domniei lui Constanţius; aşa s-ar înțelege 
şi tendinţele pro-ariene presărate în text. 

Henri Gregoire”? a ridicat cele mai severe obiecţii împotriva lucrării. 
EI socotea că Eusebiu nu poate fi considerat autor al ei, ci doar al unui 
nucleu. Vita Constantini conține erori voluntare, falsuri, inexactităţi cal- 
culate, exagerări voite, pe care nu este posibil să le atribuim unui autor ca 
Eusebiu. Toate acestea sînt de dată ulterioară. De pildă, relatarea despre 
viziunea şi convertirea lui Constantin din anul 312 n-ar avea o bază reală, 
chiar dacă Eusebiu precizează că avea informaţii directe de la împărat şi 
că acesta i le-a garantat prin jurămînt. Relatarea n-ar fi decit ultimul sta- 
diu al unei legende creştine răspîndite în timpul împăratului 'Theodosie | 
cel Mare. Originile ei s-ar găsi într-un panegiric păgîn, apoi în De morti- 
bus persecutorum a lui Lactantiu”. Dacă ea ar fi fost adevărată, n-ar fi 
scăpat atenției scriitorilor bisericeşti din secolul al IV-lea, ca Cyril al Ieru- 


63. Gregoire, cu numeroasele sale lucrări, citate la Abrevieri şi Bibliografie. 

salimului, Rufin, Ambrozie, Gelasius din Cezareea, Fericitul Ieronim şi 
chiar Fericitul Augustin. 

Greâgoire aduce în discuţie şi alte pasagii din Vita Constantini ca 
dovezi împotriva paternității eusebiene. Argumentul capital l-ar consti- 
tui însă partea în care se relatează măsurile ordonate de Liciniu împo- 
triva creştinilor şi războiul dintre el şi Constantin, ca urmare a acestora 
(I, 48 — II, 18). Confruntarea dintre cei doi împărați, databilă în 314 (de 
fapt 316/317) ar fi prima şi asupra ei se insistă exagerat de mult în : 
lucrare, în timp ce asupra celei de a doua din anul 324, mult mai impor- 
tantă, ni se spune foarte puţin. În afară de faptul că timpul dintre cele 
două războaie apare ca foarte scurt, intervine dificultatea că primul răz- 
boi n-a fost cauzat de atitudinea duşmănoasă a lui Liciniu față de creştini. 
Pe atunci Liciniu favoriza pe creştini. Deoarece ambele n-ar corespunde 
realității, am avea de a face cu un adaos făcut mai tirziu, care ar veni în 
contradicţie şi cu Historia ecclesiastică X, 8, 2-8, unde se vorbeşte doar 
de războiul din 324. 

Concluzia lui Gr&goire este că nucleului eusebian i-au fost adăugate 
de către «falsul Eusebiu», un epigon, mari părți, pe care le-a copiat stîn- 
gaci din adevăratul Eusebiu (în special din Historia eccl.) şi din alte surse. 
Acest epigon ar fi fost Euzaios, episcop arian de Cezareea, moştenitorul 
bibliotecii lui Eusebiu. 

Controversele ulterioare au fost mult influențate de tezele lui Gre- 
goire. Paul Petit, P. Orgels*, G. Downey" şi alţii merg pe aceeaşi linie, 
aducând noi exemple de interpolări şi erori. P. Scheidweiler!! a mers şi 
mai departe contestînd chiar posibilitatea existenței unui nucleu euse- 
bian; el plasează compunerea operei în jurul anului 430. Mai tîrziu însă el 
revine asupra acestei opinii, admițînd că cea mai mare parte din lucrare îi 
revine lui Eusebiu, iar restul lui Gelasie. 

În fața acestor critici s-a ridicat o întreagă pleiadă de apărători ai 
lucrării ca: N. H. Baynes?, P. Franchi de Cavalieri'?, F. Vittinghofț'?, 
J. Vogt”, K. Aland*, Friedhelm Winkelmann!” şi alţii. Ei au susţinut că 
Vita Constantini este o operă autentică a lui Eusebiu, chiar dacă în planul 
şi compunerea ei mai există probleme de lămurit. În acelaşi timp ei au 
arătat că există corespondențe de texte paralele, mergind pînă la repro- 

ducerea cuvînt cu cuvînt ori numai în conținut, între Vita Constantini, pe 
de o parte, şi lucrări autentice ale lui Eusebiu sau din literatura creştină 
ori păgînă a secolului al IV-lea, pe de altă parte. Lucrarea Vita Constan- 
tini a fost transmisă sub numele lui Eusebiu şi aceasta este o indicație 
importantă în judecarea autorului ei. Celor care au susținut că lucrarea 
conține numeroase părți interpolate, li s-a replicat că admiterea interpo- 
lărilor crează dificultăți şi mai mari, «fac din Eusebiu postum o figură şi 
mai complicată decît cea veche şi originală»'*. Cu toate acestea, s-a admis 
că în puține locuri au pătruns adaosuri ulterioare, dar acestea nu sînt 
semnificative (în relatarea despre viziunea lui Constantin în VC, IV, 71). 
'Toată lucrarea îl are ca autor pe Eusebiu. Unele stîngăcii, nefinisări nu 
trebuie explicate neapărat prin interpolări sau modificări ulterioare 
(Interpolation oder spătere Verănderungen). Eusebiu însuşi a putut să-şi 
refacă lucrarea de mai multe ori, să şi-o lărgească introducînd în ea 
bucăţi gata constituite (fertige) din lucrările sale mai vechi ori din ciorne 
şi coleeţii de materiale. El n-a apucat însă să dea acestora ultima redac- 
tare (mină), probabil din cauza bătrîneţii şi a morţii. Lucrarea a apărut 
postum. 

Cît priveşte autenticitatea documentelor reproduse în lucrare (edicte 
şi scrisori) ea a fost apărată cu diverse argumente, dar cea mai conclu- 
dentă probă a constituit-o descoperirea unui papirus (Papyrus London 
878), a cărui redactare nu este posterioară anului 320. Pe verso acestui 
papirus se află copiată scrisoarea lui Constantin trimisă locuitorilor din 


provincii după înfrîngerea lui Liciniu şi pe care Eusebiu o reproduce în 
cartea II, 27, 28, sfîrşitul capitolului 26 şi începutul lui 29. Autenticitatea . 
ei, pînă la descoperirea papirusului, a fost contestată de unii învăţaţi. 
Papirusul dovedeşte fără nici o îndoială autenticitatea unuia din docu- 
mentele citate de Eusebiu în Vita Constantini şi implică pe a celorialte”?. 


Titlurile capitolelor (Kepâiaa) 


Atit la Vita Constantini cît şi la Oratio ad sanctum coetum cărțile şi 
capitolele sînt precedate de titluri, care rezumă conținutul lor. În edițiile 
de text de pînă acum sau de traduceri aceste «Titluri» au fost păstrate şi 
aşezate de cele mai multe ori la începutul cărților respective ori chiar la 
începutul întregii lucrări, cum procedează Fr. Winkelmann în ediția sa 
din 1975. În manuscrise se află puse fie la începutul fiecărei cărţi, cu care 
formează un corp comun, fie pe margine, fie chiar la începutul fiecărui 
capitol. 

În legătură cu originea şi autenticitatea acestor titluri specialiştii nu 
sînt toți de acord. De pildă Valesius?, urmat de Heikelt! socot că ele nu-l 

pot avea de autor pe Eusebiu, deoarece despre el se vorbeşte la persoana 
a III-a. În al doilea rînd, se susține că e greu de crezut că Eusebiu şi-ar fi 
întrerupt expunerea retorică printr-o fărîmițare în asemenea capitole 
(Abschnitte), care uneori rup şirul gîndirii (de pildă VC, I, cap. 1, 2). În al 
treilea rînd, ne aduce ca argument faptul că este o deosebire de stil între 
textul propriu-zis al lucrărilor şi cel din «Titluri». Autorul acestor titluri 
trebuie să fi fost un cititor sau un editor, care le-ar fi scris, la început, pe 
marginea textului, ca un fel de notițe ori explicări marginale şi mai apoi 
au fost introduse în cuprinsul lucrării. 

Împotriva părerii lui Valesius şi Heikel s-au ridicat Pasquali”? şi 
Eduard Schwartz*. Ei susțineau că aceste titluri sînt opera lui Eusebiu, 
deoarece ele conţin lucruri care nu reies din text, adică precizări, pe care 
numai autorul le putea da. De pildă, nu s-ar fi ştiut că în cartea IV, 44, 1 
este vorba de notarul Marianus ori în cartea III, 1 de episcopul Eusebiu 
(de Nicomidia), în III, 60 de Eustaţie al Antiohiei etc. 

Fr. Winkelmannt* consideră însă că împotriva autenticității acestor 
titluri (xepă/aa) pledează diferența de stil (folosirea unor expresii com- 
plicate), unele greşeli (de pildă p. 5, 4: uotwivov în loc de patiuavoi), ori 
exprimări, care arată că s-a scris după vremea lui Eusebiu (p. 4, 18: Snep 
viv = pe care şi acum). Winkelmann socoate că titlurile au fost redactate 
curînd după moartea lui Eusebiu, atunci cînd numele lipsă în text erau 
cunoscute şi puteau fi introduse. 


PROBLEME DINTRE CELE MAI CONTROVERSATE: 


1. Relatarea despre viziunea şi convertirea lui Constantin 


În controversa care s-a iscat în legătură cu problema autenticității şi 
veridicităţii lucrării Vita Constantini un loc de seamă l-a ocupat relatarea 
despre viziunea şi convertirea lui Constantin. Eusebiu prezintă viziunea 
lui Constantin în cartea I-a, cap. 28-30, spunînd că împăratul dîndu-şi 
seama de inferioritatea militară în care se afla, s-a rugat Dumnezeului 
tatălui său (u6voc be6q) şi i-a cerut să se descopere cine este, să-l ajute în 
necazul de față: «Şi cum şedea împăratul înălțînd astfel rugăciune stărui- 
toare, i s-a arătat un semn cu totul fără de seamăn de la Dumnezeu. Era 
cam pe la ceasurile amiezei, cînd ziua începuse să scadă şi Constantin a 
văzut cu ochii săi pe cer, deasupra soarelui, semnul de biruință (rpânaov) 
al crucii, făcut din lumină şi deasupra o inscripție: «Întru aceasta vei 
învinge» (roi 74 vîxq), după care la vederea unei asemenea privelişti şi el 
şi întreaga armată (care îl însoțea în expediţie) şi asistase la minune au 
fost cuprinşi de frică. Constantin... era descumpănit, neputînd să-i pri- 
ceapă tilcul. Or, tot cugetînd la ea, iată că s-a lăsat noaptea, fără să prindă 

de veste. Şi în timpul somnului i s-a arătat Hristos, Fiul lui Dumnezeu, cu 
semnul văzut de el pe cer şi i-a poruncit ca semnul ce i s-a arătat pe cer 
să-l facă şi să-l folosească spre ajutor ori de cîte ori va avea de luptat cu 
duşmanii». A doua zi a împărtăşit prietenilor săi taina şi a poruncit să-i 
facă semnul, care îl văzuse pe cer şi l-a pus pe scuturile şi steagurile 
armatei cîştigînd bătălia. Eusebiu ne spune mai departe că împăratul 
«tulburat de viziunea aceasta şi nemaisocotind cu cale să se închine altui 
Dumnezeu, decît Celui ce i se arătase, a chemat la sine pe preoții deţină- 
tori ai învăţăturii Lui, întrebîndu-i ce fel de Dumnezeu era acela şi care ar 
putea fi tîlcul arătării semnului văzut de el. Ei i-au răspuns că acela era 
Dumnezeu Fiul, Unul Născut al singurului Dumnezeu şi că semnul era 
simbolul văzut al nemuririi, însemnul triumfal al biruinţei, pe care el o 
avusese asupra morții, într-o vreme cînd sălăşluia în treacăt pe pămînt». 

Eusebiu arată că toate cele relatate de el i-au fost spuse de Constan- 
tin către sfârşitul vieţii, la cca. 25 de ani după acest eveniment şi că le-a 
garantat autenticitatea cu jurămînt. 

Henri Gregoire??, ca şi cei care l-au urmat în opiniile sale susțin că 
relatarea lui Eusebiu nu trebuie admisă, deoarece s-ar baza pe o legendă 
mai tîrzie, introdusă apoi în text de un interpolator. Ei arată că textele 
creştine, care vorbesc despre acest eveniment, nu au valoare, că există 
deosebiri sau contradicții între ele. Toţi aceştia se bazează, în special, pe 
faptul că Eusebiu n-ar spune nimic despre eveniment în Historia eccle- 
siastica, publicată în ultima ediţie în anul 324, ori un asemenea lucru nu 
putea fi trecut cu vederea. De asemenea, Lactanţiu, care vorbeşte de 
vedenie (De mort. pers. 44, 5) dă o relatare diferită: Constantin ar fi avut 
în noaptea precedentă luptei cu Maxenţiu un vis, în care i s-a spus că el 
va fi învingător, dacă va însemna pe scuturile ostaşilor litera X traversată 
de P. Este vorba de chrisma, adică de primele două litere ale numelui lui 
Hristos. Această relatare este făcută de Lactanţiu cam în anul 318, cînd 
îşi publica lucrarea mai sus amintită. Unii învățați găsesc neconcordanțe 
chiar în relatarea lui Eusebiu din Vita Constantini şi anume ei spun că, în 
timp ce în cap. 28-30 se arată că semnul văzut pe cer a fost crucea, folo- 
sită după aceea ca stindard biruitor în luptă, în cap. 31 se arată că acest 
semn a fost labarum-ul, o formă mai târzie a stindardului armatei lui 
Constantin şi care avea forma chrismei încadrată într-o coroană 
(cerc). Concluzia care s-ar impune ar fi aceea că pasajul respectiv a fost 
interpolat. 

Această concluzie nu este însă valabilă, deoarece Eusebiu se referă la 
evenimentul de care vorbim, în Hist. eccl. IX, 9, 2 (e adevărat mai pe 
scurt) şi în Discursul festiv rostit cu prilejul sărbătoririi a 30 de ani de 
domnie (Tricennalia, 3). În ambele locuri el spune că împăratul s-a rugat, 
la începutul campaniei împotriva lui Maxenţiu lui Hristos, ca să-l ajute în 
luptă. Că în Vita Constantini, alcătuită după moartea împăratului relata- 
rea este mai bogată în amănunte, se datoreşte faptului că la o depărtare 

atît de mare, evenimentul a fost îmbrăcat în legendă şi cuprinde, poate, şi 
unele înfloriri. Nucleul evenimentului a fost însă real şi nu trebuie să ne 
îndoim de veracitatea lui. De altfel, unii cercetători au subliniat faptul că 
deşi apariția luminoasă a crucii pe cer se înscrie printre fenomenele 
cereşti destul de rare, totuşi ea nu este necunoscută*f. Constantin a fost 
convins că a văzut semnul crucii pe cer la începutul luptei cu 
Maxenţiu, că el reprezintă simbolul lui lisus Hristos şi că acesta l-a ajutat 
să cîştige lupta. 

Relevantă în această privinţă este comportarea sa față de creştinism 
după eveniment. Panegiricul de la Trier din toamna anului 313 preci- 
zează că după intrarea în Roma împăratul n-a urmat drumul tradițional 
de triumf spre Capitoliu şi n-a adus jertfă lui Juppiter, cum se obişnuia. 
Autorul Panegiricului de la Trier nu menționează nici o divinitate păgînă 
care l-ar fi ajutat să cîştige lupta la Pons Milvius (Podul Vulturului), ci face 
doar referiri la «indicaţiile divine» (divina pracepta) date lui Constantin 
în taină şi care sînt, desigur, de pus în legătură cu Dumnezeul creştinilor. 
Toate acestea arată o distanţare a lui Constantin de practicile de cult 
păgîne. Este adevărat, că pe Arcul de triumf al lui Constantin de la Roma 
terminat în 315 este reprezentat Sol invictus (Soarele neînvins), dar 
acesta este opera senatului păgîn din capitala imperiului. În inscripție se 
menționează că victoria a fost obținută la «intervenția divinității» 
(instinctu divinitatis; Dessau, Inser. latinae seleciae, nr.'694). Divinita- 
tea este aici numită în sens neoplatonic (Fiinţă absolută), dar ea putea fi 
înţeleasă şi de creştini în sensul lor. Ca adorator al lui Sol invictus Con- 
stantin era adeptul monoteismului solar de tendinţă filosofică şi consi- 
dera că aceasta nu este incompatibilă cu credința creştină, deoarece 
Suprema Divinitas, din această religie, nu-i părea deosebită de Dumne- 
zeul creştinilor. Constantin n-a repudiat dintr-o dată toată moştenirea 
păgînismului şi, la fel ca tatăl său, care fusese monoteist, el considera 
soarele ca mediator vizibil între Dumnezeul suprem şi oameni. 

Constatin a înclinat din ce în ce mai mult spre creştinism şi dovada 
cea mai clară a atitudinii sale în această vreme a fost statuia sa din Forul 
de la Roma, care, după instrucțiunile lui trebuia să poarte în mîna 
dreaptă o cruce. Potrivit lui Eusebiu (Hist. eccl. X, 4, 16; ct. VC. 1, 40; Tri- 
cennalia, 9, 8) inscripția dedicatorie de sub statuie spunea: «Prin acest 
semn aducător de mîntuire, care este adevărata dovadă a puterii, eu am 
salvat oraşul vostru de sub jugul tiranului, am eliberat Senatul şi poporul 
roman, redîndu-i vechea demnitate şi strălucire»*, 

Deşi pînă în anul 322 chipurile vechilor divinități, mai ales ale lui Sol, 
mai sînt reprezentate, mai cu seamă pe monede, totuşi treptat apar şi 
simbolurile creştine, în special pe monede şi medalii, dar şi pe alte 

obiecte. De pildă, pe un medalion de argint bătut la Ticinum cu prilejul 
decennaliilor din 315 este reprezentat Constantin cu cască, iar pe aceasta 
monogramul lui Hristos (chrisma). Labarum-ul este întîlnit pe o monedă 
de bronz bătută la Constantinopol către anul 337. Deşi înceată, această 
pu unele a simbolurilor creştine n-ar fi putut apare fără asentimentul 
ui Constantin, ceea ce arată convingerile sale religioase. 

Semnificative în privința simpatiei lui Constantin față de creştinism 
după anul 312 sînt două scrisori, una trimisă lui Maximin în orient, în 
care intervine în favoarea creştinilor (Lactanţiu, De mort. pers. 37, 1), 
cealaltă expediată prefectului Anullinus în Africa de Nord, în care-i cerea 
să redea Bisericii bunurile confiscate (Eusebiu, Hist. eccl., X, 5, 
15-17). Dintr-un alt document aflăm că tot atunci Constantin trimite o 
sumă mare de bani episcopului ortodox Caecilian de Cartagina, pe care 
acesta putea s-o folosească pentru «clerul dreptmăritului şi prea sfîntului 
cult ortodox» (Ibidem, X, 6, 1-5). Este posibil ca orientarea aceasta atît de 
rapi spre Biserică a lui Constantin să se fi datorat şi influenței episco- 
pului Hosius de Cordoba, devenit consilier al împăratului în problemele 
religioase. Există şi alte dovezi pentru interesul lui Constantin față de 
cultul creştin, pe care-l socotea necesar fericirii şi prosperității imperiu- 
lui. Cea mai clară şi importantă este Edictul de la Milan din anul 313 dat 
împreună cu Liciniu.% 


2. Sfirşitul lui Maximian Hercule 
(VC, 1, 47) 


Valesius, (Ediţia 1672, annot. I, 47, p. 207) arată că moartea lui Maxi- 
mian este aşezată după victoria împotriva lui Maxenţiu, deci cu doi ani 
mai tîrziu, deşi, se ştie, că el a murit în anul 310. Succesiunea istorică ar fi 
prin aceasta tulburată. El socoate că nu Eusebiu ar fi vinovat de aceasta, 
ci autorul sumarului capitolelor, care, în cap. 47 vorbeşte de moartea lui 
Maximin; nu este deci vorba de o problemă filologică, ci de o 
interpolare. 

Mancini” face o comparaţie între Hist. eccl. VIII, 13, 15 şi VC [, 47 
arătind că din punct de vedere cronologic, logic şi gramatical şi stilistic 
este vorba de o interpolare din Hist. eccl., deoarece Eusebiu expune 
într-o riguroasă ordine cronologică evenimentele pînă la moartea lui 
Maxenţiu şi intrarea în Roma a lui Constantin. Dimpotrivă VC, 47, 1 ar 

prezenta, un evenimeni din anul 310 şi încurcă toată ordinea cro- 
nologică*!, 

N. H. Baynes"? nu vede nici o problemă cronologică, ci una de conţi- 
nut. În Hist. ecel. VII, 13, 15; 14, i moartea lui Maximian este pusă corect 
înaintea aceleia a lui Maxenţiu; deci orice copist, care ar fi avut în față 
textul lui Eusebiu, n-ar fi putut face această greşală. Eroarea s-ar explica 
printr-o legătură mentală a autorului cu evenimente de mai tirziu, adică 
conspirația altor membri ai familiei iui Maximian. 

J. Vogt*? zice că VC, 1, 42, 2 s-ar referi la Crispus şi Fausta, adică la 
evenimente din 326, deşi î în ve I, 48 se vorbeşte de decennalia. Tema 
întregului capitol ar fi: ajutorul lui Dumnezeu împotriva duşmanilor din 
afară şi dinăuntru. În acest caz consideraţiile cronologice nu mai jucau 
pentru autor nici un rol. 

F. Vittinghoff"+ merge cam pe aceeaşi linie. În cap. 22-48 se respectă 
criteriul cronologic, dar în 46 şi 47 sînt referiri la evenimente de mai tir- 
ziu. Criteriul cronologic, obişnuit la oamenii de ştiinţă moderni, nu opera 
totdeauna la Eusebiu. Lucrarea nu este o biografie şi nici o schiță a vieții 
în ordine cronologică, ci un encomion. 

Chr. Habicht** socoate că locul din VC s-ar referi la chestiunea Bas- 
sianus (Bassianus-Affăre);, e greu de crezut că ar privi evenimentele din 
anul 326, deoarece Eusebiu nu s-ar fi expus miîniei fiilor Faustei. Conclu- 


zia lui Fr. Winkelmann* este că teza interpolării nu se poate susţine, ci 
capitolul aparţine tot lui Eusebiu. 


3. Maxenţiu 


Scheidweiler” socoate că în VC sumarul capitolului I, 13, unde se 
spune că Maxenţiu a prigonit pe creştini, ar fi întărit de VC, 1, 49 şi 1, 56, 
unde se fac vagi aluzii la acelaşi iucru. Aceasta ar contrazice Hist. eccl. 
VIII, 14, unde se spune că la început Maxenţiu n-a fost persecutor al creş- 
tinilor, ci a încercat să-i atragă; numai după o oarecare vreme el a ordo- 
nat măsuri de persecuție. Scheidweiler crede că aceste aluzii ascunse la 
persecuția lui Maxenţiu împotriva creştinilor ar proveni de la Gelasius de 
Cezareea sau au fost chiar mai tîrzii, adăogate de un interpolator. Lucrul 
nu este sigur, deoarece admiţind poziţia aceasta pentru Maxenţiu, ea ar 
veni în contradicție cu VC, 1, 33-36, unde se vorbeşte pe larg de atitudi- 
nea lui.% 

4. Măsurile lui Constantin împotriva păgînismului 


William Seston'?, preluînd ideile lui J. Maurice!%, socoate că măsu- 
rile aspre împotriva păgînismului luate de Constantin şi prezentate de 
VC II, 48, 56, 60; III, 55, 56; IV, 22-25 sînt o interpolare ulterioară. 
Aceasta pentru că în lumina lui Codex Theodosianus şi a celor spuse de 
Libaniu ele par exagerate, iar privite prin prisma lucrării Laus Constan- 
tini a lui Eusebiu ele sînt incompatibile. Paul Petit! a încercat să întă- 
rească această poziție, susținînd că ele ar fi interpolări din perioada theo- 
dosiană. Autorul de mai tîrziu (interpolatorul) ar fi dorit să determine pe 
'Theodosius la măsuri şi mai hotărite împotriva cultelor păgine. VC, UI, 
48, 57 însăşi ar contrazice această prezentare. Fr. Vittinghoff 1% contra- 
zice această părere. - 


5. Războaiele lui Constantin împotriva lui Liciniu 
(VC, 1, 48-11, 18) 


Felul cum sînt prezentate a determinat numeroase critici la adresa 
obiectivității autorului VC. Specialiştii au considerat că este nereală des- 
crierea războiului din anul 314, atît în privința cauzelor, cît şi a desfăşură- 
rii lui. Cele relatate s-ar potrivi mai bine cu evenimentele celui de al doi- 
lea război din 324. 3 

Primul război a avut loc nu în 314 ci în 316/317. În această privință 
există o corespondenţă între relatarea din Hist. ecel. VIII, 2 şi urm şi VC. 
Pacea încheiată între cei doi împărați (VC, II, 15) a durat puţin, poate 
doar citeva zile, de aceea a trecut repede în uitare şi nu se găseşte men- 
ționată în nici un izvor. Vita Constantini a unit ambele războaie din 316/ 
317 şi 324 într-o singură relatare, a sters granițele dintre ele, a lăsat la o 
parte cauzele şi cronologia diferită şi le-a prezentat ca un eveniment uni- 
tar, care se potriveşte mai bine cu caracterul unui război religios. De fapt, 
este descris mai mult războiul din 324, totuşi şi primul război este pome- 
nit pe alocuri, chiar într-o manieră mai pregnantă decit în Hist. eccl., 
unde este prezentat mai inofensiv!%?. Aceasta este concluzia adoptată şi 


de Fr. Winkelmann!"?. 


6. Constanțiu Chlor 
Vita Constantini II, 49 (cf. I, 13) ne spune că Constanțiu era creştin. 


Acelaşi lucru se afirmă şi în Hist. ecel. VIII, 13, 14. J. Vogt!" arată că Con- 
stanţiu nu era creştin, dar destul de tolerant, că evita urmăririle termi- 

nate cu vărsare de sînge şi îngăduia creştini la curtea sa. Scheiăweiler!% 


socotea că Lactanţiu, De mort. pers., 15, 17, spune pe drept cuvînt exact 
contrariul în comparaţie cu Hist. eccl.. El se îndoieşte atît de veracitatea 
VC, II, 49 cât şi de VC, [, 16 şi lasă să se înțeleagă că VC ar fi fost interpo- 
lată. Winkelmann'” socoate că nu este nici un motiv să ne îndoim de fap- 
tul că aceste capitole menţionate din VC aparţin lui Eusebiu. 


7. Tratatul de pace cu perşii 
(VC, IV, 57) 


H. Gregoire!% şi Paul Petit!% sînt de părere că întreaga prezentare 
nu are o bază istorică. Heikel!! arată că unele manuscrise nu dau 
întreaga relatare şi că totul ar fi fost reconstruit de umanişti din expresii 
eusebiene. Vittinghofi!!! subliniază că sumarul capitolelor precizează că 
e vorba de o solie persană la Constantin, nu de un tratat de pace. Alcătui- 
rea internă a contextului arată că acest capitol a fost interpolat. Capito- 
lele precedente tind să arate o victorie a lui Constantin asupra perşilor, 
iar pregătirile de război pe scară largă sînt indicate exact: «o expu- 

„.nere a măsurilor de pregătire de război ar fi greu de aşteptat în această 
formă, dacă Constantin puțin după aceea şi-ar fi schimbat părerea 
asupra triumfului asupra perşilor care-i lipsea şi ar fi încheiat un tratat de 
pace formal»!:2. 


8. Constantin ca «episcop al celor dinafară» 
(VC, IV, 4, 24) 


William Seston!!? este de părere că opinia potrivit căreia împăratul 
se desemna «episcop al celor din afară» (bishop of those outside — Exi- 
ox&noc Tv Ex166), nu poate proveni de la Eusebiu, ci de la un interpola- 
tor. Seston zice că dacă am înţelege expresia Enioxonoc Tv Exr6q la genul 
masculin, ea s-ar lămuri bine prin VC, 1, 44 (now sc Eniononoc), desemnînd 
pe cei din afara bisericii şi Constantin ar fi în mod exclusiv episcop numai 
peste aceştia. Dar interpretarea aceasta este în contradicţie cu concepția 
ariană, pe care o reprezenta Eusebiu, de aceea pasajul ar fi fost interpolat 
de un ortodox, poate de Athanasie sau Ambrozie. 

Fr. Vittinghoff''* nu este de acord cu această interpretare şi socoate 
că semnificația termenilor trebuie înțeleasă în cadrul capitolelor 23-25, 
din care ar reieşi sarcina sa într-un cadru statal-politic. Împăratul este 
episcop nu numai peste cetățenii imperiului, care se află în afara Bisericii, 
ci şi peste ceilalți, care, ca membrii ai Bisericii, aparțin în acelaşi timp sta- 
tului roman şi sînt supuşii împăratului, iar ca creştini sînt supuşi ordine- 
lor şi legilor statului. Tov £xr6c este un genitiv de la neutrul ră ExT6G. 
Johannes Straub'!” zice că râv eiow - râv Exr6c nu trebuie înțelese ca o 
opoziție păgîno-creştină, ci în sensul «statal-ecclesiastic> (es ist nicht die 
Gegeniberstellung «heidnisch-christlich» beabsichtigt, sondern «staat- 
lich-kircehlich»). El înțelege expresia în sens masculin: oi 7âv Exr66. 

S. Calderone!!€ înţelege ca şi Straub expresia la masculin. 

Rafaele Farina!" face o trecere în revistă a opiniilor exprimate pînă 
la el şi constată că s-au cristalizat două direcţii: una exprimată de Vale- 
sius (Migne, PG. XX, 1171 A) şi urmată apoi de alții, şi cea de a doua, ini- 
țiată de Heikel (Eusebius Werke, 1, p. LXIV, 126, 10), împărtăşită, de ase- 
menea, de numeroşi adepți. Potrivit primei direcții genitivul 10 Exrâc 
ar trebui înțeles de la ră £xr6s: «voi sinteți episcopi pentru cele care se 
află în interiorul (cadrul) Bisericii», iar «eu sînt episcop consacrat de 
Dumnezeu pentru lucrurile din afară». F.A. Heinichenii* şi J.A. Fabri- 
cius'** au modificat puţin traducerea lui Valois în sensul: «voi sînteți epis- 
copi pentru problemele interne (interiora ecclesiae = doctrina et sacra- 
menta) iar eu pentru chestiunile externe (regimen et tutela = cîrmuire şi 
protecţie). 

Potrivit înțelesului lui Heikel ar trebui tradus: «voi sînteți episcopi 
ai celor care sînt înăuntrul Bisericii, în schimb eu sînt episcop al celor 
care se află în afara Bisericii». Heikel crede că râv tur6g este genitivul 
masculin de la oi Exr6c. Alţii ca J. Turmel!% şi F. Cayrâ!2! au înţeles &nioxo- 
noc Tv £ur6g ca episcop al celor din afară, în sensul de şef pentru aface- 
rile profane. După Caspar!”? ar trebui să înțelegem pe Constantin ca 
episcop pentru chestiunile externe (Bischof fiir die ăusseren Angelegen- 
heiten»), dar un episcop care, în realitate, cirmuia fără limite episcopa- 
tul. Ernest Ch. Babut!% zice şi el că 1ov eiow - zâv txr6g sînt genitivul de 

la oi eiow — oi turc şi că ar trebui traduse: «numai voi sînteți episcopii 
pentru credincioşii Bisericii, iar eu am fost pus de Dumnezeu episcop 
pentru cei din afară» («seulement, vous âtes les eveques des fideles de 
TEglise et moi, j'ai 6te âtabli par Dieu eveque de ceux qui sont au 
dehors»). Primii ar fi episcopii creştinilor, cel de al doilea al păgînilor. 


9. Relatarea despre înmormîntarea lui Constantin 
(VC, IV, 58-60, 70-71) 


Glanville Downey!*, vorbind de VC, IV, 71, unde se găsesc urmă- 
toarele cuvinte eiofu xoi văv = «se vede încă şi acum» mormîntul lui Con- 
stantin, interpretează aceasta ca o interpolare, deoarece, zice el, la scurtă 
vreme după moartea împăratului, Eusebiu nu se putea exprima astfel. 
Lucrul acesta nu-l putea spune decît un interpolator de mai tirziu. El 
conexează această expresie cu VC, IV, 60, unde expresia râs Tâv Gr.60- 
76)wv npoopfioewc xowowvâv = vrednic de împreună chemare cu apostolii, 
ar fi tot o interpolare, deoarece Socrate şi Sozomen au o cu totul altă con- 
cepție despre scopul lui Constantin. 

J. Vogt!% nu este de părerea lui Downey, ci înțelege: «se poate vedea 
încă astăzi», în sensul că «trupul este demn de cinstirea (serviciul 
divin), care se dă apostolilor». Capitolele 71-73 au unitate, nimic nu 
poate fi atribuit unui interpolator. Vittinghoff'*% susține punctul de 


vedere al lui Vogt, dar Moreau!” nu este pe deplin convins de aceasta, ca 
şi Winkelmann “*. . 


PRINCIPALELE EDIȚII ŞI TRADUCERI 


Prima ediţie a textului grecesc al VC o datorăm lui Robert Estienne (Stephanus, 
1503-1559), apărută la Paris în 1544, VC a fost inclusă într-un volum, care cuprinde mai 
multe lucrări de istorie bisericească şi anume, în afară de Historia ecelesiastica a lui Euse- 
biu, pe cele ale lui Socrate, Theodoret, Sozomen, Evagrie şi altele. VC apare la un loc cu 
Oratio ad sanctum coetum, unde aceasta din urmă este înscrisă pe locul cărţii a V-a: Ecele- 
siasticae historiae. Eusebii Pamphili lib. X. Ejusdem de Vita Constantini lib. V etc... 
Lutetiae Parisiorum, 1544. 

O traducere latinească destul de liberă şi cu greşeli a textului grecesc stabilit de Step- 
banus a făcut episcopul englez Joannes Christophorson, apărută după moartea acestuia în 
1558, în primă ediţie la Louvain (Cisterciae) în 1559 şi a doua în 1570 la Kăln (au urmat şi 

hen Instituts, 16, 1913, p. 212-230. Eynăr Dyggve, La question du Saint Sepulcare ă l'Epo- 

altele). În această lucrare Oratio ad sanctum coetum apare separat de VC şi în plus se 
adaugă: Discursul rostit de Eusebiu la 30 de ani de domnie (Eusebii Oratio in laudem Con- 
stantini Magni ad tricesimum illius annum nunquam antehac nec graece nec latine 
impressa). 

Prima ediţie cu text grec a lui Stephanus şi paralel traducerea latină a lui Christop- 
horson a apărut în 1612 la Geneva, prin grija lui Severin Binius. În cadrul volumului de 
istorici bisericeşti VC are 4 cărți, urmează Oratio ad sanctum coetum şi apoi, pentru prima 
oară, textul grec al Discursului lui Eusebiu la 30 de ani de domnie. 

O răscruce în editarea şi studierea lucrărilor istorice ale lui Eusebiu a însemnat ediția 
greco-latină a lui Henricus Valesius (Henri Valois, 1603-1676) din anul 1659 la Paris. 
Valois a utilizat nu numai manuscrise mai multe şi mai bune decit predecesorii săi în stabi- 
lirea textului, dar a însoțit ediția de note şi comentarii filologice şi istorice de o mare 
pătrundere, multe din ele rămînînd valabile şi astăzi. Titlul lucrării lui, la Abrevieri, s.v. 
Valesius (Valois). Lucrarea lui a fost de mai muite ori retipărită. 

În 11720 William Reading (Guilelmus Reading) a publicat la Cambridge o ediţie modi- 
ficată a lui Valesius. El a introdus sub text notele şi observaţiile pe care Valesius le plasase 
la început şi a adăugat noi observaţii ale sale sau ale altor învățați, dintre care cele mai 
multe aparţin lui W. Lowth. Unele din acestea n-au însă prea mare valoare: Lusebii 
Pamphili, Socratis Scholastici... quae extant Historiae Ecclesiasticae, Graece et Latine, in 
tres tomos distributae, Henricus Valesius Graecum Textum ex Mss. Codicibus emendavit, 
Latine vertit et Annotationibus illustravit. Guilelmus Reading novas Elucidationes prae- 
sertim chronologicas in hac Editione adjecit. Tom. i: Eusebii Pamphili ecclesiasticae his- 
toriae libri decem. Ejusdem de Vita Imperatoris Constantini libri IV. Quibus subicitur 
Oratio Constantini ad Sanctos et Panegyricus Eusebii, Henricus Valesius... iliustravit. 
Hanc Editionem criticis plurimum eruditorum observationibus locupletavit Guilelmus 
Reading, Cantabrigiae, 1720 (au urmat şi alte ediții). 

Ediția lui Valesius a fost inclusă în Patrologia Graeca, vol. 20, Paris, 1857, coi. 
905-1230, cu deosebirea că observaţiile sînt în subsolul paginei, la care se adaugă unele 
ale editorului. 

Un pas hotărîtor înainte în editarea şi comentarea textului l-a făcut Ivar August Hei- 
kel în 1902, publicînd la Leipzig VC, Discursul lui Constantin la adunarea sfinţilor şi Dis- 
cursul lui Eusebiu la aniversarea a 30 de ani de domnie, ca prim volum din opera lui Euse- 
biu în colecția GC$. E] a însoțit ediția de bogate observaţii şi comentarii filologice şi isto- 
rice, a dezbătut problema autenticității pe baza stilului. În stabilirea textului a utilizat 
numeroase manuscrise (titlul lucrării la Abrevieri, s.v. Heikel, Eusebius Werke 1). 

Ediţia lui Heikel a fost însă depăşită în multe privințe de aceea a lui Friedhelm Win- 
kelmann, învățat care contează azi ca unul din cei mai buni cunoscători ai lucrărilor lui 
Eusebiu aici în discuţie. El a consacrat numeroase studii, in special VC, şi are o contribuție 
esenţială în stabilirea textului şi a clarificării problemelor pe care le pune. În această pri- 
vinţă menționez volumul Die Teztbezeugung der Vita Constantini des Eusebius von Cae- 
sarea (TU, 84), Akademie Verlag, Berlin, 1962 şi mai ales cel care cuprinde textul grec al 
VC (v. Abrevieri, s.v. Winkelmann, Leben Konstantins). Acest volum, care reprezintă sta- 
diul cel mai avansat în privința cercetării şi stabilirii textului, ca şi ediția lui Heikel au stat 
la baza traducerii şi comentariilor de faţă. 


- 


Prima traducere în limba germană a apărut în 1777 şi a fost tăcută de Friedrich 
Andreas Stroth. Bazată pe textul lui Valesius şi ţinîndu-se strîns de text, ea este şi azi utilă. 
In Bibliothek der Kirchenvăter au apărut două traduceri, una la Kempten în 1880, a 
lui J. Molzberger, bazată pe textul editat de Friedrich Adolf Heinichen, Leipzig, 1830, cea- 

laltă în 1913, a lui Johannes Maria Pfăttisch, după ediţia lui Heikel. Această din urmă tra- 
ducere a fost consultată şi în volumul de față, deşi ea cuprinde pe alocuri impreciziuni şi 
este uneori prea liberă şi neclară (Titlul exact la Abrevieri, s.v. Pfăttisch, Eusebius Pamp- 
hili). Introducerea generală la volum este făcută de Dr. Andreas Bigelmair. 

Prima traducere în limba franceză şi singura pe care o cunoaştem este a lui Louis 
Cousin, făcută după ediţia lui Valesius din 1675; Histoire de l'Eglise €crite par Eusăbe 
Evque de Cesaree. 'Traduite par Monsieur Cousin, President de la Cour des Monnoyes. 
Dedie au Roi. La vie de Pempereur Constantin, ecrite par Eus&be Evâgque de Cesarâe, p. 
497-703. Urmează discursul împăratului şi Harangue ă la louange de l'empereur... acheve 
d'imprimer peur la premiere fois le 2 janvier 1675. 

În limba engleză menționez traducerea destul de liberă, dar însoţită de comentarii şi 
note a lui Ernest Cushing Richardson (v. titlul exact al lucrării la Abrevieri, s.v. Richard- 
son, Life of Constantine). 

Barnes, Good Friday Sermon = Timothy D. Barnes, Th Emperor Constantine's Good 
Friday Sermon, The Journal of Theological Studies, NS., 27, 1976, p. 414-423 
(Oxford). 

Idem, Constantine and Eusebius = T. D. Barnes, Constantine and Eusebius, Cambridge, 

3 Massachusetts, London, 1981. 

Batiftol, Les documents = P. Batiffol, Les documents de la Vita Constantini, Bulletin 
d'ancienne litterature et d'archâologie chrâtiene, 4, 1914, p. 80-95. 

Baynes, Constantin the Great, = Norman H. Baynes, Constantine the Great and the 
Christian Church. Raleigh Lecture on History. Proceedings of the British Academy, 
15, 1929, apărut 1931, p. 341-368 = idem, Konstantin der Grofe und die christliche 
Kirche, ins Deutsche ” ibersetzt von Utrich Bracher, în vol. Konstantin der Grofe, 
herausg. von Heinrich Kraft (Wege der Forschung, Bd. 131), Barmstadt, 1974, 
p. 145-174. 

Bigelmair, Eusebius Pamphili, = Andreas Bigelmair, Des Eusebius Pamphili Bischofs 
von Caesarea ausgewăhlte Schriften, Einleitung von... (BKV, 1), Kempten und 
Minchen, 1913, p. V-LXI. 

KV = Bibliothek der Kirchenvâter 

Burckhardt, Zeit Konstantins = Jakob Burckhardt, Bie Zeit Konstantins des Grofen, 
prima ediție, Basel, 1853, dar sînt mai multe; aici trimiterile se îac la ediția din 1935. 

BZ = Byzantinische Zeitschrift. A 

Cavalieri, Constantiniana = Pio Franchi de'Cavalieri, Constantiniana, (Studi e Testi, 
171), Cittă del Vaticano, 1953 (pentru VC, p. 51-65). 

Crivellucci, Fede storica = Amedeo Crivellucci, Della fede storica di Eusebio nella Vita di 
Costantino, appendice al vol. primo della Storia delle relazione tra lo Stato e la 
Chiesa, Livorno, 1888. Ea 

Idem, Documenti = 1 documenti della Vita Constantini, Studi storici, 7, 1898, p, 412-429. 

Daniele, Documenti = 1. Daniele, 1 documenti Constantiniani della «Vita Constantini» 
di Eusebio di Cesarea (Analecta Gregoriana, 13), Roma, 1938. 

„De Deckker, Discours ă Passemblâe = Daniel de Decker, Le «Discours ă l'assemblee des 
saints» attribu€ ă Constantin et Voeuvre de Lactance, în Lactance et son temps, 
Recherches actuelles. Actes du [V* Colloque d'Etudes Historiques et Patristiques, 
Chantilly 21-25 septembre, 1976, &dites par J. Fontaines et M. Perrin, Editions 
Beauchesne, Paris (Th&ologie historique, collection fondee par Jean Danielou, diri- 
g&e par Charles Kannengiesser). 

Dărries, Selbstzeugnis Konstantins = Hermann Dârries, Das Selbstzeugnis Kaiser Kon- 
stantins, Găttingen, 1954 (Abhandlungen der Akademie der Wissenschaften in 
Găttingen, Philologisch-historische Klasse, Nr. 34). 

Downey, Builder = Glanville Downey, The Builder of the Original Church of the Apostels 
at Constantinople. A Contribution to the Critic of the Vita Constantini attributed to 
Eusebius, Dumbarton Oaks Papers, 6, 1951, p. 53-80. 

Drake, In Praise = H. A. Drake, In Praise of Constantine: A Historical Study and New 
Translation of Eusebius” Tricennial Orations (University ot California Publica- 
tions: Classical Studies, vol. 15), 1976. 

Farina, Impero e Imperatore = Rafaele Farina, L'impero e limperatore cristiano în 
Eusebio di Cesarea. La prima teologia politica del cristianesimo, Zirich, 1966 
(Pontificium Athenaeum Salesianum, Facultas Theologica Salesiana, Ser. 1: Fon- 
tes, vol. 2). 

Grâgoire, Conversion = Henri Gregoire, La «conversion» de Constantin, Revue de 
PUniv. de Bruxelles, 36, 1930-1931, p. 231-272 = ins Deutsche ubersetzt von Herta 
Lazarus: «Die Bekehrung» Konstantins des Grofen, în vol. Konstantin der Grofe, 
herausgegeben von Heinrich Kraft, Darmstadt, 1974, p. 175-223. 

Idem, Euse&be n'est pas Pauteur = Eusebe n'est pas l'auteur de la Vita Constantini dans sa 
forme actuelle et Constantin ne s'est pas «converti» en 312, Byzantion, 13, 1938, 
p. 561-583. 

Idem, Vie de Constantin = La vie de Constantin attribut ă Eusebe ne saurait 6tre de cet 
historien, în Acad&mie des inscriptions et Belles Lettres. Comptes rendus des 
seances 1939, p. 183 şi urm. j 

Jdem, Vision, = La vision de Constantin - «liquidâe», Byzantion, 14, 1939, p. 341-351 

Idem, E/authenticite, = L'authenticită de la Vita Constantini attribute ă Eusăbe de Cesa- 
ree, Bulletin de PAcademie Belg., 39, 1953, p. 462-479. 

GCS = Die griechischen christlichen Sehriftsteller, Leipzig 

Habicht, Zur Geschichte.. = Chr. Habicht, Zur Geschichte des Kaisers Konstantin, Her- 
mes, 86, 1958, p. 360-378. 

Harnack, Chronologie, = Adolf von Harnack, Die Chronologie der altchristlichen Litera- 
tur bis Eusebius, Leipzig, 1904 

Heikel, Eusebius Werke I, Ivar A. Heikel, Eusebius Werke, Erster Band. Uber das Leben 
Constantins, Constantins Rede an die heilige Versammlung, Tricennatsrede an 
Constantin, Leipzig, 1902 (GCS, 7). 

Idem, Kritische Beitrăge, = Kritische Beitrăge zu den Constantin-Schriften des Euse- 
bius, Leipzig, 1911 (= Texte und Untersuchungen zur Geschichte der altehristli- 
chen Literatur, XXXVI, 4). 

Heinrich Kraft, Konstantin der GroBe, = Heinrich Kraft, Konstantin der Grofe, heraus- 

gegeben von..., Darmstadt, 1974 (Wege der Forschung, Band CXXXI). 

Heinz Kraft, Konstantins religidse Entwicklung, = Heinz Kraft, Kaiser Konstantins reli- 
giăse Entivicklung, Tibingen, 1955 (Beitrăge zur historischen Theologie, herausg. 
von Gerhard Ebeling, 20). 

Mancini, Osservazioni, = A. Mancini, Osservazioni sulla Vita di Costantino di Eusebio, 
Rivista di Filologia, 33, 1905, p. 309-360. 

Moreau, Eusebius în RAC = J. Moreau, Eusebius von Caesarea, în Reallexikon fir 

Antike und Christentum, 6, 1966, col. 1052-1088. 

Orgels, Erreurs historiques, = P. Orgels, A propos des erreurs historiques de la Vita Con- 
stantini, în Melages Henri Gregoire IV. Annuaire de PInstitut de Philologie et 
d'Histoire orientales et slaves, 12, 1952, p. 575-611. 

Pasquali, Komposition der VC = G. Pasquali, Die Komposition der Vita Constantini des 
Eusebius, Hermes, 45, 1910, p. 369-386. 

Petit, Libanius, = P. Petit, Libanius et la Vita Constantini, Historia, 1, 1950, p. 562-582. 

Heiligen. Aus dem Griechischen ubersetzt von P. Johannes Maria Pfăttisch, Bene- 
diktiner in Ettal, Kempten-Miinchen, 1913 (BKV, 9). 

Quasten, Initiation aux Păres, = Jorannes Quasten, Initiation aux Peres de VEglise, 
"Tome III: Lâge d'or de la litterature patristique grecque du concile de Nice au con- 
cile de Chalcedoine, Paris, 1963. 

RAC = Reallexikon fir Antike und Christentum 

Richardson, Life of Constantine, = Ernest Cushing Richardson, The Life of Constantine 
by Eusebius, together with the Oration of Constantine to Assembly of the Saints, 
and the Oration of Eusebius în Praise of Constantine, A revised Translation with 
Prolegomena and Notes, în volumul: A Selected Library of Nicene and Post-Nicene 
Fathers of the Christian Church, second Series Translated into English with Prole- 
gomena and Explanatory Notes under the Editorial Supervision of Philip Schaff, D. 
D., LL. D., and Henry Wace, D. D., in Connection with a Number of Patristic Sco- 
lars of Europe and America, vol. I, Michigan, 1890. 

Scheidweiler, Kirchengeschichte des Gelasius, = F. Scheidweiler, Die Kirchen- 
geschichte des Gelasius von Kaisarea, BZ, 46, 1953, p. 277-301. 
Idem, Vita Constantini, = Nochmals die Vita Constantini, BZ, 49, 1956, p. 1-32. 
Seston, Constantin as a Bishop, = W. Seston, Constantine as a Bishop, Journal of Roman 
Studies, 37, 1947, p. 127-131. N 
Schwartz, Eusebius, PW, — Eduard Schwartz, Eusebius, în Paulys Realencyclopădie der 
klassischen Altertumswissenschaft, 6, Stuttgart, 1907, col. 1370-1439 = E. Sch- 
wartz. Griechische Geschichtsschreiber, 1957, p. 495-598. 

'Tefler, Author's Purpose, = W. Tefler, The Author's Purpose în the Vita Constantini, 
Studia Patristica 1, TU, 63, Berlin, 1957, p. 157-167. 

TU = Texte und Untersuchungen zur Geschichte der altchristlichen Literatur 

Valesius (Valois), Vita Constantini, = Eusebii Pamphli Ecclesiasticae Historiae libri 
decem. Ejusdem de Vita imperatoris Constantini libri IV. Quibus subicitur Oratio 
Constantini ad sanctos et Panegyricus Eusebii. Henricus Valesius Graecum textum 
collatis IV mss. codicibus emendavit, latine vertit et adnotationibus illustravit, Pari- 
siis, 1659. 

VC = Vita Constantini 5 

Vittinghofi, Eusebius = Friedrich Vittinghoff, Eusebius als Verfasser der «Vita Constan- 
tini», Rheinisches Museum, N. F., 96, 1953, p. 330-373. 

Vogt, Constantin der GroBe = Joseph Vogt, Konstantin der Grofe und sein Jahrhundert, 
zweite neubearbeitete Auflage, Miinchen, 1949-1960. 

Idem, Der Erbauer = Der Erbauer der: Apostelkirche in Konstantinopel, Hermes, 81, 

Wallace-Hadrili, Eusebius = D. S. Wallace-Hadrill, D. D., Eusebius of Caesarea, London, 

Winkelmann, Echtheitsfrage = Friedhelm Winkelmann, Zur Echtheitsfrage der Vita 
Constantini des Eusebius von Căsarea, Studii clasice, 3, 1961, p. 405-412. 
Idem, Konstantins Religionspolitik = Konstantins Religionspolitik und ihre Motive im 
Urteil der literarischen Quellen des 4. und 5. Jahrhunderts, Acta antiqua Acade- 

miae Scientiarum Hungariae 9, 1961, p. 239-256. 

stantini, Klio, 40, 1962, p. 187-243. 

CUVÎNTAREA LUI CONSTANTIN LA ADUNAREA SFINȚILOR 
(Oratio ad sanctum coetum = TG Tâv &yiuwv avii6ya) 


Numeroase manuscrise ale lucrării VC a lui Eusebiu, şi între acestea 
cel mai bun (Vaticanus), prezintă imediat după cartea a IV-a, ca un apen- 
dice al ei, sau chiar a V-a carte! Cuvîntul împăratului Constantin pe care 
l-a adresat adunării sfinților (Baci toc, Kovoravrivov A6yog dv Eypote ră 
zâv &yiov avii6ye). Textul propriu-zis al acestul cuvînt î începe astfel: 
„Augustul Constantin către adunarea sfinților»? (Kwvoravâvoc vepaorăs 
TG Tâwv Gyiwv ovii6Yyw). 


1. V. totuşi precizarea lui Fr. Winkelmann, Leben Konstantins, p. XVI, n. 3, potrivit 
căreia în mss. B, Oratio este înainte de VC. 

2. Textul Cuvîntării se află în ediţia lui |. A. Heikel, Eusebius Werke [, după Vita Con- 
stantini, p. 149-192. O nouă ediţie critică a textului, însoțită de traducere franceză, este în 
pregătire să apară în colecţia «Sources Chretiennes», prin grija lui Daniel de Decker; v. p. 
87, nota 47 din studiul acestui autor: Le Discours ă Passemblee des saints» attribut a Con- 
stantin et Poeuvre de Lactance, în vol. Lactance et son temps... v. Abrevieri şi Bibliografia. 
Pe de altă parte, Fr. Winkelmann vorbeşte şi el de o nouă ediție a textului: Annotationes 
zu einer neuen Edition der Tricennatsreden Eusebs und der Oratio ad sanctum coetum in 
GCS (CPG 3498. 3497) în ANTIAQPON, Hommage a Mauritius Geerard pour celebrer 
Yachevement de la Clavis Patrum Graecorum, Cultura-Wetteren-Belgique, 1984, p. 1-7. 

Se crede că locul acestei cuvîntări în cadrul lucrării VC a lui Eusebiu 
s-ar explica prin ceea ce el însuşi spune în cartea a IV-a, capitolele 29 şi 
32. Într-adevăr, în capitolul 29 Eusebiu vorbeşte de obiceiul lui Constan- 
tin de a ține cuvîntări şi a trata diverse probleme, între care şi teologice: 
«El însuşi îşi îmbogățea mintea cu cuvintele dumnezeieştii Scripturi, 
petrecîndu-şi nopțile în priveghere, iar în clipele de răgaz scriind cuvin- 
tări, căci îi plăcea să se înfățişeze necontenit înaintea oamenilor, încre- 
dințat că e bine să domneşti peste supuşi prin puterea convingerii, făcînd 
din cîrmuirea sa o domnie a chibzuinței. Astfel că, nu pregeta să cheme 
lumea la sine, iar oamenii nu pregetau nici ei să se adune puhoi ca să 
asculte vorbele înțelepte ale împăratului. Cînd i se oferea prilejul să vor- 
bească despre un subiect cu caracter teologic, Constantin îşi îndrepta 
ținuta, lua o înfăţişare severă şi cobora glasul, lăsînd impresia că — prin 
marea lui putere de credinţă -— va izbuti să-şi inițieze ascultătorii în tai- 
nele dumnezeieştii învățături. Publicul îi răspundea cu strigăte de încu- 
viințare». 

Dacă cele de mai sus se referă la obiceiul, în general, al lui Constantin 
de a ţine cuvîntări, în cap. 32 Eusebiu precizează că el exemplifică acest 
lucru cu Cuvîntarea împăratului adresată Adunării sfintilor: «Impăratul 
îşi alcătuia cuvîntările în latină; existau însă anumiţi oameni cărora le 
revenea sarcina de a le tălmăci în greceşte. Am de gînd ca în continuarea 
acestei scrieri să adaug, un model de cuvintare a lui, pe care el însuşi a 
intitulat-o: Către Adunarea sfinților (A6yos 105 râv ayiuv avii6yov) şi 
pe care a închinat-o Bisericii lui Dumnezeu, astfel că mărturia ce o aduc 
eu întru acestea să nu poată părea o simplă înşirare de vorbe goale». 

Cuvâîntarea începe cu o scurtă introducere (capitoiele 1 şi 2), în care 
se arată că ea a fost ţinută în Vinerea Mare (Patimilor) (7) 1o5 nadâuaros 
tuâpa n&peomw) în fața unui public compus din ascultători numiţi de el 
«prea iubiții mei învăţători, precum şi voi toți ceilalți prieteni ai mei». 
Aceste cuvinte par să indice faptul că împăratul vorbea în faţa ierarhilor, 
unii foarte apropiaţi, pe care îi considera «învăţători» şi «prieteni». Ceva 
mai departe arată că acestora le cere sprijinul, ca unora care sînt price- 
puți în dumnezeieştile lucrări de taină (II, 2: ro5c Emoriiuovac 1âv Deiwv 
ubornpiwv), iar de se va întîmpla să greşească prin cuvînt (Ev 1 nrotouo 
ovufaivn) să-l îndrepte, căci ei nu trebuie să se aştepte la cine ştie ce 
înaltă ştiinţă, ci să ia în considerare sinceritatea încercării lui. 

Totuşi Cuvîntarea nu era adresată numai ierarhilor, ci întregii Bise- 
rici, pe care el o califică «cîrmaci al sufletelor, luptătoare pentru adevăr, 
leagăriul iubirrii de oameni». În cadrul acestei Biserici universale el 
atrage luare aminte celor ce-i slujesc lui Dumnezeu cu sinceritate (II, 2: oi 
7âv Dev eiiuxpiwâ 6efi6vrec). Totuşi, Cuvintarea are şi un ţel polemic şi 
apologetic-misionar şi de aceea ea îi priveşte şi pe necredincioşi (XI, 7: 
âvooefeic), adică pe păgini, pe care-i invită să compare religia lor cu cea 
creştină. Prin aceasta împăratul se adresează, deci, tuturor supuşilor (XI, 
1: unfixoo:) imperiului, cerîndu-le să participe la împlinirea țelurilor sale 
şi anume: cei înţelepţi să se silească şi mai mult în cinstirea lui Dumne- 

zeu, cei neînțelepți să se convertească şi în loc de nefolositori (ăvri 
&xpforuv), să devină de folos (7 pfiowoi). Sarcina pe care şi-o ia vorbitorul 


este să determine prin cuvîntul său pe cei neinițiați în învățătura credin- 
ței să-şi schimbe cugetul şi să se îndrepte spre Dumnezeu. Constantin îşi 
ia această sarcină cu bucurie şi ar fi dorit ca mai de mult să-i fi fost desco- 
perit lucrul acesta (ănon&iv pi), fiindcă fericit este cel ce a cunoscut din 
tinerețe bucuria dumnezeieştii învățături şi frumusețea vieții dusă în vir- 
tute (per), dar el se mîngiie cu faptul că, deşi cei înzestrați nu ajung înțe- 
lepți de copii, este un lucru foarte îmbucurător că ei cunosc totuşi înțelep- 
ciunea (0oqio) în puterea vîrstei (Ev rîj râs &xuâs TALIA). 

Restul Cuvintării este împărțit în trei părți. principale. Prima parte 
(cap. 3-10) tratează despre Dumnezeu “Tatăl şi lisus Hristos, în calitatea 
lor de creatori ai întregii zidiri şi de stăpîni ai universului, despre falsele 
concepții păgîne în zei, în destin şi în noroc, despre erorile filosofilor, 
arătînd ce se poate admite şi ce respinge din învățătura lui Platon; despre 
ficțiunile poeţilor, care nu trebuie crezute. Partea a doua (cap. 11-21) 
este o expunere a învățăturii creştine despre întruparea Mîntuitorului, 
întrupare prevestită de proorocii Vechiului Testament, dar şi de Sibila 
din Erythraea, şi de poetul Virgiliu în Ecloga a IV-a. Accentul în această 
parte (cap. 11-16) cade pe moartea Miîntuitorului: Dumnezeu nu poate fi 
învins de om, aşa cum nici iubirea omenească nu poate fi întrecută de 

* răutate. Dumnezeu şi-a arătat prin moarte iubirea Sa față de om, vrînd 
prin aceasta să şteargă păcatul şi să instituie dreptatea; de aceea, Hristos 
a şi strîns în jurul său pe oamenii cei mai înţelepţi, ca să propovăduiască 
învățătura aducătoare de mîntuire. În nimic nu s-a arătat El mai măreț, ca 
în faptul că nu şi-a utilizat puterea pentru a se răzbuna, ci a trecut cu 
vederea greşala şi păcatul, socotindu-le omeneşti. 

În Partea a III-a (cap. 22- 25) împăratul arată că biruinţele sale s-au 
datorat ajutorului lui Hristos, că dimpotrivă conducătorii păgîni, perse- 
cutori ai religiei creştine, ca Decius, Valerian, Aurelian, Dioclețian şi-au 
sfîrşit viața în condiții din cele mai grele. 

În capitolul de încheiere (26) împăratul aduce mulţumire lui Dumne- 
zeu pentru toate binefacerile, de care s-a învrednicit, zicînd că Dumne- 
zeu este cauza credinței lui, de la El trebuie să cerem reuşita noastră de 
orice fel şi Lui să I-o raportăm; căderile sînt însă de pus pe seama uşurin- 
ței noastre. 


Autorul, data şi destinatarul lucrării. Nu toți specialiştii sînt de 
acord să atribuie lucrarea lui Constantin. Primul care a exprimat dubii în 
această privință a fost J. P. Rossignot?, urmat apoi de A. Mancini, |. A. 
Heikel? şi de alţii?. Ei susțin că nu se poate atribui lui Constantin o aseme- 


3. Virgile et Constantin le Grand (prămiere partie), Paris, 1845, IV-VII, 230. 

4. La pretesa Oratio Constantini ad sanctorum coetum, Studi storici, 3, 1894, p. 
92-117, 207-227. 

5. Op. cit., p. XCII şi urm.; idem, Die Rede an die Versammlung der Heiligen zur 
Interpretation und Echtheitsfrage, în Kritische Beitrăge zu den Konstantinschriften, p 
2-49 (TU, 36, 4), Leipzig, 1911. 

6.R. P.C. Hanson, The Oratio ad sanctos attributed to the Emperor Constantine and 
the Oracle of Daphne, Journal of Theol. Studies; N. S. 24, 1973, p. 505-511; v. însă şi 
recenzia la acest studiu făcută de H. A. Drake, In Praise, p. 136-137, n. 7. 

nea lucrare mediocră, în care se găsesc nepotriviri şi greşeli istorice, că ea 
a fost alcătuită mai degrabă de un mistificator de la curtea împăratului, 
bun cunoscător al limbii greceşti şi punînd-o pe seama lui Eusebiu; aşa s- 
ar explica şi tradiţia literară care a inserat lucrarea la VC. 

Alţi învăţaţi! socot însă că trebuie să i se dea lui Constantin ceea ce îi 
revine de drept şi anume că Oratio ar fi un document de stat, adresat de 
împărat autorităţilor bisericeşti, credincioşilor şi tuturor supuşilor din 
imperiu cu ocazia Paştelor. În el Constantin se adresează în mod oficial 
clerului şi poporului, vorbindu-le de victoriile sale repurtate asupra riva- 
lilor păgîni şi persecutori ai creştinismului, arătîndu-le totodată simpatia 
şi ataşamentul pe care înțelegea să le dovedească de aici înainte. 

În privința formei originare a cuvîntării, a momentului redactării ei 
şi a destinatarului nu există unitate de vederi. Pentru unii Cuviîntarea ar 
fi fost compusă iniţial în latină de Constantin însuşi sau din ordinul său, 
apoi încredințată cancelariei imperiale pentru a fi tradusă în greacă?. 
Pentru alții”, Constantin s-ar fi limitat să dea doar unele directive gene- 
rale sau să introducă în latină cîteva pasaje nu prea importante, pe care 
apoi Eusebiu de Cezareea sau un adaptator anonim le-ar fi amplificat şi 
redat în limba greacă. Potrivit unei alte ipoteze" lucrarea ar fi opera lui 
Lactanţiu, apropiat curţii imperiale, deoarece ideile dezvoltate în ea au 
similitudini cu cele din Institutiones divinae şi De mortibus persecuto- 
rum ale acestuia. Oratio ar arăta preocupările literare, filosofice şi reli- 


gioase, dar şi politice ale lui Constantin în jurul anilor 324-325, adică în 


7. Paul Wendland, recenzie la |. A. Heikel, Eusebius werke [, în Berliner Philolo- 
gische Wochenschrift, 22, Berlin, 1902, p. 226-236; Adolf v. Harnack, Die Chronologie der 
altchristlichen Literatur bis Eusebius, în Geschichte der altchristlichen Literatur bis 
Eusebius, t. Il, 2, Leipzig, 1904, p. 116-111; Ed. Schwartz, Eusebios, PW. col. 1427; Joh. 
Maria Pfăttisch, Die Rede Konstantins des Grofien an die heilige Versammlung suf ihre 
Echtheit untersucht, Freiburg i. Br., 1908; idem, Die Rede Konstantins an die Versamm- 
lung der Heiligen, în Franz Joseph Dălger, Konstantin der Grofie und seine Zeit, Gesam- 
melte Studien, Freiburg in Breisgau, 1913, p. 96-142; A. Kurfess, Kaiser Konstantins 
Rede an die Versammlung der Heiligen, eine Karfreitagsrede vom Iahre 313 (Verhand- 
lungen der 57. Versammlung Deutscher Philologen) Leipzig, 1930; idem, Zur Echtheits- 
frage und Datierung der Rede Konstantins an die Versammlung der Heiligen, Zeitschrift 
fur Religions und Geistesgeschichte, 1, Kâln, 1948, p. 355-358; idem, Zu Kaiser Konstan- 
tins Rede an die Versammlung der Heiligen, Theologische Quartalschrift, 130, Tuibingen, 
1950, p. 145-165; Hermann Dărries, Selbstzeugnis Konstantins, p. 129-161; A. Piganiol, 
L'Empire chrâtien (325-395), II* ed. mise ă jour par Andre Chastagnol, Paris, 1972, p. 32, 
n. 4; J. Moreau, Eusebe de Cesaree, în Dict. d'hist. et geogr. eccl., t. 16, 1963. col. 1457 şi s. 
v. Eusebios von Caesarea în RAC, col. 1074-1075; R. Farina, Impero e Imperatore, p. 
15-16. 

8. Daniel de Decker, Discours ă lassemblee, p. 77, n. 13. . 

9. V. Schultze, Quellenuntersuchungen zur Vita Constantini des Eusebius IV. Die 
Osterrede, ZKG, 14, 1894, p. 550-551, 3. M. Pfăttisch, Platos Einfluss auf die Rede Kon- 
stantins an die Versammlung der Heiligen, Theologische Quartalschrift, 92, 1910, p. 416; 
H. von Schânebeck, Beitrăge zur Religionspolitik des Maxentius und Konstantin, Klio, 
43, 1939, p. 90; Heinz Kraft, Konstantins religidse Entwicklung, p. 272. 

10. A. Piganiol, op. cit., p. 32: «Le Discours ă l'assemblee des saints sil est de Con- 
stantin, comme il est probable, est ecrit sous Pinspiration de Lactance». Daniel de Decker, 
op. cit., p. 19-87. 

momentul în care el ataşa guvernării sale partea orientală a imperiului, 
smulsă lui Liciniu. Ea ar fi fost o scrisoare adresată unui sinod şi anume 
celui convocat la Antiohia înainte de Paştele din 325. Oratio este conside- 
rată un document autentic constantinian, elaborat în cancelaria imperială 
după modelul lui De mortibus persecutorum. 

Nici în legătură cu data nu există unitate de vederi. Astfel, J. P. Ros- 
signol!! atribuie, fără a preciza o dată exactă, lucrarea domniei lui Con- 
stantin, socotind că autorul ei ar fi un «mistificator» de la curtea sa, care a 
pus-o pe seama lui Eusebiu. Ed. Schwartz!? crede că Oratio are în vedere 
monarhia, adică perioada de după anul 324, cu toate că în ea se fac refe- 
riri numai la victoriile asupra lui Maxenţiu, nu şi asupra celor lui Liciniu. 
J. M. Ptăttisch!'S o consideră anterioară Sinodului de la Niceea, din cauza 
ideilor dogmatice «naive», exprimate în ea şi propune perioada dintre 
313-325. Ed. Norden * zice că Oratio a fost rostită la Sinodul de la Niceea, 
(325) iar A. Kurfess!” propune data de 29 martie 313, adăugând că a fost 
rostită la Roma. A. Piganiol'* stabileşte anul 323, iar R. P. C. Hanson, 
pornind de la faptul că în cap. 18, 13-14 se face referire la oracolul de la 
Daphne, socoate că lucrarea a fost alcătuită de un compilator după anul 
362. În sti rşit, un asiduu cercetător al problemelor constantiniene, T. D. 
Barnes!?, stabileşte că Oratio a fost ținută de Constantin la 12 aprilie 317 
şi anume la Sardica. Principalele argumente aduse în favoarea acestei 
datări sînt: 1. În titulatura împăratului nu se află epitetul vumriic (victor, 
triumphator), care i se adaugă în mod constant după victoria din anul 324 
împotriva lui Liciniu. Deci Cuviîntarea a fost alcătuită înainte de 324. 2. 
Din titlurile şi din conţinutul cap. 22 ar reieşi că prigonitorul creştinilor, la 
care se referă Constantin, este împăratul Galeriu (nu Maximin Daia ori 
Maximian). Marea cetate (n ueyâin r6ic) şi iubită (pi rărn 66), amin- 
tită în context, este Sardica, locul unde Galeriu şi-a stabilit reşedinţa şi 
unde a şi murit. Socotirn că din toate propunerile de datare de pînă acum 
cea mai probabilă este aceea-a lui T. D. Barnes. 

Desigur analize şi discuţii asupra autenticităţii Cuvîntării, asupra 
datei şi locului unde a fost rostită, vor mai exista. Important mi se pare să 
relev că partizanii autenticității sînt mai numeroşi şi că printre ei se înscriu 
nume prestigioase ca V. Schuitze, Adolf von Harnack, J. M. Pfăttisch şi Her- 
mann Dârries. De pildă, concluzia lui Dârries, rezultată în urma analizei 
atente a conținutului lucrării, este că e mai uşor să rezolvi dificultățile rele- 
vate de diferiţi critici, decât să presupui că lucrarea este un fals“. 


11. Op. cit., p. IV-VII, 230. 

12. Deutsche Literaturzeitung, 29, 1908, col. 3099. 

13. Die Rede Konstantins des Grofen an die Versammlung der Heiligen, 1908 

14. Die Geburt des Kindes, 1924, p. 3, 170. 

15. Kaiser Konstantins Rede an die Versammlung der Heiligen, ein Karfreitags- 
rede... p. 130-131; idem, Zu Kaiser Konstantinsrede... p. 164-165. 

16. In Revue-de histoire et de philosophie religieuse, 12, 1932, p. 370-372. 

17. Op. cit., loc. cit. 

18. T.D. Barnes, Good Friday Sermon, p. 414, 423. 

19. Op. cit., p. 161. 

Ediţii 
Migne, PG, 20, col. 1253-1316; ediţie critică: 1. A. Heikel, Eusebius Werke I, p. 149-192. 
Se preconizează noi ediţii critice, una pregătită de Daniel de Decker, în Sources Chrâtien- 
nes, alta de către Fr. Winkelmann, la Berlin; v. mai sus n. 2. 


Traduceri 
În engleză: Richardson, Life of Constantine, p. 561-580; în germană: J. Molzberger, în 
Bibliothek der Kirchenvăter, 2, 1880, p. 235-287; J. M. Pfăttisch, în Bibliothek der Kir- 
chenvăter?, 9, 1913, p. 191-272. 

EUSEBIU DE CEZAREEA 


DISCURSUL FESTIV 
LA ANIVERSAREA A 30 DE ANI DE DOMNIE 
A ÎMPĂRATULUI CONSTANTIN (TRICENNALIA) 


Majoritatea manuscriselor lucrării Vita Constantini prezintă după 
Oratio ad sanctum coetum o nouă scriere a lui Eusebiu sub următorul 
titlu: Fioefiov rod Ilaupi]ov eic Kavoravrivov rw fao/fa Tpaxovraernpiubc = 
(Cuvînt) al lui Eusebiu al lui Pamfil pentru împăratul Constantin cu pri- 
lejul aniversării a 30 de ani (de domnie)!. Această lucrare, cunoscută şi 
sub titlul Tpaxovraernprrâs 16yog sau mai frecvent Oratio de laudibus Con- 
stantini sau prescurtat De laudibus Constantini ori Laus Constantini, a 
fost editată împreună cu Vita Constantini şi Oratio ad sancturm coetum. 
Justificarea conexării acestui Cuvânt la celelalte două lucrări o găsim 
exprimată chiar de Eusebiu însuşi în cartea IV, 46 din VC. Referindu-se 
la descrierea Bisericii Sfîntului Mormînt de la Ierusalim, zidită şi împo- 
dobită de Constantin, Eusebiu zice: «înfăţişarea acestei Biserici (închi- 
nate) Miîntuitorului... am făcut-o... după puterile noastre într-o scriere 
aparte, dedicată împăratului însuşi, pe care o vom publica la timpul potrivit, 
după încheierea lucrării de față, adăugîndu-i şi pe aceea întocmită la împlini- 
rea a 30 de ani de domnie, adică puţin mai tirziu, după sosirea 
noastră în cetatea ce poartă numele împăratului şi pe care am rostit-o 
chiar în fața lui». 

Mărturia proprie a lui Eusebiu despre redactarea acestui Cuvînt.a 
făcut ca în critica modernă să nu se manifeste îndoieli asupra autenticită- 
ţii lui. Mai mult decit atît el a constituit un argument în favoarea autentici- 
tăţii lucrării Vita Constantini?. Opinii divergente s-au exprimat doar în 
legătură cu faptul dacă lucrarea este sau nu unitară, dacă, adică, aşa cum 
ni se păstrează, a putut fi rostită în întregime de Eusebiu în fața împăra- 
tului la aniversarea a 30 de ani de domnie. 

Cel care a ridicat prima îndoială a fost Valesius (Valois), istoriograf 
de curte al lui Ludovic al XIV-lea, pomenit de noi de mai multe ori în 
cadrul acestei introduceri. El a spus că lucrarea este prea lungă şi că, deci, 
nu putea fi rostită într-o singură împrejurare?. În ediţia critică cea mai 
recentă existentă azi, aceea a lui Heikel, ea însumează 64 de pagini“, iar în 
traducerea lui Drake” 44 de pagini (cu literă măruntă). Chiar dacă am 


1.1. A. Heikel, Eusebius Werke, I, p. 193. 

2. Andre Piganiol, Sur quelques passages de la Vita Constantini, Annuaire de l'In- 
stitut de Philologie et d'Histoire orientales (Melanges H. Gre&goire), 10, 1950, p. 513-518. 

3. Henri Valois, Laus Constantini, XI, 1 = Migne, PG, 20, 1857, col. 1375, n. 48. 

4. 1. A. Heikel, op. cit., p. 193-259. 

5. H. A. Drake, In Praise, p. 83-127. 

admite că Eusebiu a urmat practica veche, potrivit căreia oratorii țineau 
un discurs scurt şi îl dezvoltau după aceea pentru publicare, totuşi istori- 
cului nostru nu i se poate atribui un asemenea procedeu, deoarece el era 
bătrân, cînd a rostit discursul (anul 336) şi după aceea el n-a mai trăit decât 
3-4 ani, timp în care ştim că a fost ocupat cu redactarea altor lucrări 
majore. În această perioadă el a scris De ecclesiastica theologia, Un 
comentariu la Psalmi, Vita Constantini, Laus Constantini, Sepulchrum 
Christi şi, foarte probabil, Contra Marcellum şi De Theophaniaf. Eusebiu 
n-a putut, deci, rosti tot textul în fața împăratului. Pe de altă parte, cerce- 
tarea atentă a conţinutului şi faptul că unele manuscrise reproduc doar o 
parte din el (cap. I-X), restul afiîndu-se în altele, care poartă şi alt titlu 
(Baoiiixăv o5yypauua) au dus la concluzia că lucrarea nu este unitară, ci 
compusă din două părţi distincte”. Prima parte ar reprezenta Discursul 
rostit în mod real de Eusebiu la Constantinopol cu prilejul jubileului de 30 
de ani; cea de a doua, un Cuvînt pronunţat la Ierusalim în septembrie 
335, cu ocazia sfințirii Bisericii Sfântului Mormiînt, cînd împăratul nu era 
de faţă. Din Vita Constantini IV, 46 reiese că partea a doua, privind Sfîn- 
tul Mormiînt, este «o lucrare separată închinată împăratului însuşi» £v 
oixeiw ovyypâupar napad6vrec avrâ Baoiei npooerpoviioapev). Primele 
10 capitole conţin, deci, cuvîntarea ținută la Constantinopol şi lor li se 
poate atribui denumirea de A6yos Tpianovraernpinâc (VC, IV, 46), iar res- 
tul de 8 capitole, precedate în manuscrise de titlul Bootinâc i6yoc sau 
Boovux6v o5Yypauua, cum se află în textul propriu-zis (XI, 1), fac parte 
din Cuvîntul rostit de Eusebiu la Ierusalim, la 17 sept. 3358, cînd împăra- 
tul nu era de faţă. 

De fapt, locul exact al ţinerii Discursului este indicat în cap. XI, p. 
224, unde Eusebiu însuşi spune: «Dar privitor la darurile oferite de tine. 
Dumnezeului şi Mîntuitorului tău, în chiar inima noastră, mă refer la pro- 
vincia Palestina şi chiar la acest oraş de aici, unde ca dintr-un izvor a ţiş- 
nit Cuvîntul aducător de mîntuire, răspîndindu-se apoi la toți oamenii». 
Distincția care s-a făcut între cele două părți componente ale lucrării De 
laudibus Constantini a determinat pe unii cercetători să denumească 
partea a II-a: De Sepulchro Christi ori Sepulchrum Christi”. 


6. Wallace-Hadrill, Eusebius, p. 55, 57-58; M. J. Rondeau, Une nouvelle preuve de 
Vinfluence litteraire d'Eusâbe de Cesarte sur Athanase, în Recherches des Sciences Reli- 
pieuses, 56, 1968, p. 386, n. 2. 

7.1. A. Heikel, Uber die Handschriften von Eusebius, în Nachrichten von der kâni- 
giichen Gesellschaften zu Gâttingen, Phil.-hist. Klasse, 1895, p. 434-441 şi Eusebius 
Werke 1, p. CIV-CVI; Winkelmann, Textbezeugung. 

8. Asupra datei de 17 sept. 335, v. H. A. Drake, In Praise, p. 142, n. 6. 

9. Drake, op. cit., p. 31. 


EUSEBIU DE CEZAREEA 


Discursul de la Constantinopol a fost rostit, cum am spus, în faţa 
împăratului, iar Eusebiu precizează aceasta atit în VC, IV, 46, cât şi în LC, 
I, 1, U, 5, III, 1, 2, VI, 1,10, 18,1X,1,X,7,iar data exactă este 25 iulie 
33610. Ambele discursuri par să fi fost unite laolaltă în chip eronat de 
către scribii, care s-au ocupat de opera lui Eusebiu!!. Ceea ce i-a determi- 
nat în bună măsură să facă acest lucru a fost conţinutul asemănător!?, ast- 
fel că unele manuscrise le pun împreună; totuşi trebuie subliniat că ele 
constituie două lucrări separate, alcătuite pentru ocazii deosebite şi 
public deosebit. Există şi unele deosebiri de stil între ele: de pildă, în timp 
ce Eusebiu vorbeşte în discursul aniversar de la Constantinopol de împă- 
ratul Constantin la persoana a III-a (cu o singură excepţie, p. 212, 1, unde 
i se adresează direct), în cel de al doilea, de la Ierusalim, el foloseşte per- 
soana a II-a. Folosirea persoanei a II-a pentru împărat, atunci cînd el era 
absent, nu trebuie să ne mire, căci acesta era un artificiu de compoziție!?. 
Susținătorul cel mai hotărît al tezei că lucrarea este compusă din două 
părți distincte este Drake'*. El aduce în sprijinul acestei idei argumente 
de conținut şi de stil. 


Sa da Idem, When was the «De laudibus Constantini» delivered?, Historia, 24, 19175, p. 

11. Ed. Schwartz, Eusebios, PW., col. 1427. 

12. De pildă, Wallace-Hadrill, Eusebius, p. 43-44 susţine că, de fapt, în lucrare nu 
sînt decît două secțiuni ale unei singure opere. Prima parte ar fi, în general, de natură bio- 
grafică, cea de a doua, ar avea conţinut teologic, dar ambele sînt unite împreună de un 
scop comun: demonstrarea originii divine a noului imperium. Premizele puse în cap. 1 ar 
fi dezvoltate în partea a II-a, care n-ar fi înțeleasă, dacă primul capitol ar fi fost scris după 
ea. Wallace-Handrill conchide că, partea a doua, socotită de mulţi cercetători ca ceva 
separat, ar repeta într-o formă extinsă planul primului capitol, demonstrînd, mai întii, 
puterea lui Dumnezeu în creație, apoi puterea Sa printre oameni, ca rezultat al Întrupării, 
conducînd la prezenta manifestare a acelei puteri în imperiul lui Constantin. O temă 
comună ar curge peste tot în cele 18 capitole şi anume strînsa relație a lui Constantin cu 
Dumnezeu, din care rezultă numeroase consecinţe favorabile pentru toți. Dar Drake, In 
Praise, p. 32, 34-35, se întreabă dacă o temă comună presupune neapărat şi o lucrare 
comună, ori e posibilă şi independenţa. Este adevărat, zice el, că cap. XI reia o temă 
expusă în cap. ], dar în el se introduce şi un material nou şi se stabilesc noi țeluri. Ar tre- 
bui făcută o comparație nu cu capitolul I, ci cu Prologul, care îl precede. Aici Eusebiu 
anunță că discursul va trata patru teme: 1. Natura împărăției şi regalității; 2. Împăratul 
suprem; 3. Împărăţia adevărată față de cea falsă; 4. Consecințele care urmează pentru fie- 
care. Ori în capitolul XI, Eusebiu plasează dintr-odată un nou scop. Discuţia teologică 
continuă, dar este impulsionată de critica fără sens la adresa bisericilor zidite de Constan- 
tin (X, 2-4). Independenţa acestor capitole finale este, de altfel, indicată de referințe 
interne (urmează exemplele). Concluzia lui Drake este: dacă unitatea teologică, susținută 
de Wallace-Hadrill, poate fi acceptată, nu se admite concluzia că avem de a face cu o sin- 
gură lucrare, şi nu cu două. Există puternice argumente interne, cum că cele două părți 
ale manuscrisului au fost compuse în vederea a două ocazii diferite. 

13. E. Galletier, Pantgeriques latines, Paris, 1952, II, p. 149; cf. Drake, op. cit., p. 
142, n. 10, p. 144, n. 53. 

14, Drake, op. cit., p. 31 şi urm. 

Planul discursului ţinut la Constantinopol la 25 iulie 336 


Întrucît la Laus Constantini şi Sepulchrum, Christi nu există ca la 
celelalte lucrări anterioare titluri de capitole (xep&iaw) rezumăm în cele 
de mai jos conţinutul lor. 

I-II. Eusebiu începe prin a spune că el va evita modelele tradiţio- 
nale, folosite în expunerea calităţilor spirituale ale suveranilor: «M-am 
înfățişat aici nu spre a depăna poveşti sau spre a istorisi cu vorbe meşte- 
şugite şi cu glas de sirenă cine ştie ce lucruri plăcute auzului ori a folosi 
întorsături de cuvinte puerile», ci mă voi «depărta de căile bătute pînă 
acum, cîntînd faptele împăratului într-o formă nouă». Eusebiu crede că 
împăratul este un om cu totul deosebit de ceilalţi, înzestrat atît cu ştiinţa 
celor dumnezeieşti, cît şi cu a celor legate de om», şi că merită să scoată în 
evidență «trăsăturile lui de-a dreptul divine», «tainicele mistere ale vieţii 
lui» (Prolog, I, 3, 4), să vorbească despre domnia lui pilduitoare şi despre 
opusul ei. Eusebiu îl compară pe Constantin cu soarele: «el străluceşte ca 
soarele, răspîndindu-şi razele de lumină pînă în cele mai îndepărtate 
locuri ale imperiului său, prin prezența cezarilor săi» (III, 4). Imperiul său 
este reflectarea imaginii împărăției cereşti, pentru că el s-a străduit să-l 
modeleze după chipul celui din cer (III, 5-6). Astfel împodobit cu imagi- 
nea regatului ceresc, el chiverniseşte pe cei de jos, ținînd aţintită privirea 
în sus, cîrmuind după această formă arhetipală şi întărindu-se prin imita- 
rea domniei suveranului ceresc, pe care Stăpînul a toate a dat-o numai 
neamului omenesc între toate creaturile sale. Pentru că aceea este norma 
autorității regale, ca pe toți să-i conducă unul singur. Monarhia întrece 
orice formă constituțională şi administrativă, iar polyarhia, bazată pe 
egalitate, duce mai degrabă la anarhie şi război civil. Din această cauză 
avem un singur Dumnezeu şi nu doi, trei sau mai mulți. Exprimîndu-ne 
mai precis, credința în mai mulți zei, însemnează ateism. Există doar un 
singur împărat, iar Logosul Său şi legea Sa împărătească este una, neex- 
primată în cuvinte ori silabe, nici supusă stricăciunii timpului, în cărți ori 
table, ci este Dumnezeu-Logosul cel viu şi prezent, care pregăteşte 
împărăţia Tatălui tuturor celor care sînt sub binecuvîntarea Sa. Supre- 
mul împărat, care şade pe scaunul de domnie al bolților cereşti şi care a 
făcut pămîntul scaun picioarelor Sale (I, 1), este adevăratul autor al festi- 
vităților de față. 

Logosul cel Unul Născut al lui Dumnezeu, împărățeşte din veci pînă 
în vecii fără de sfîrşit împreună cu Tatăl Său. Tot aşa iubitul Său împărat 
(al nostru), călăuzit de sus de împărăteasca binecuvîntare şi confirmat în 
numele dumnezeieştii chemări, domneşte aici pe pămînt de o foarte 
îndelungată vreme. După modelul Logosului, împăratul luptă cu forțele 
răulului, cheamă întreg neamul omenesc la cunoaşterea Atotputernicu- 

lui, dînd normele noii credințe, cinsteşte pe sfinți şi cuvioşi, primindu-i în 
palatul său, sărbătoreaşte jubileul după modelul divin, închinîndu-l Celui 
care l-a înconjurat de glorie, ca o recunoştinţă a facerilor de bine, nespur- 
cîndu-l cu sîngele jertfelor, ci aducîndu-I însuşi Împăratului a toate, în 
chip de jertfă bine plăcută, chiar împărăteasca sa ființă, căci el s-a dăruit 
pe de-a întregul lui Dumnezeu. 

IV. Gândirea abstractă, baza puterii omului, temeiul cumpătării, înţe- 
lepciunii, virtuţii, pasiunea pentru filosofie, putinţa de a cunoaşte ce e 
bine şi frumos, de a intui pe Dumnezeu, vin toate de la Logos. Cînd Logo- 
sul a făcut pe om după chipul şi asemănarea cu El, i-a dat prin aceasta şi 
starea împărătească, făcîndu-l în acelaşi timp părtaş de vestea împărăției 
cereşti, spre care el este chemat. Prin această chemare, adresată lumii 
întregi, Dumnezeu a dat împărăției pămiînteşti drept model pe cea 
cerească, îndemniînd întreg neamul omenesc să rîvnească la ea ca la cea 
mai sublimă nădejde. 

V. Împăratul Constantin s-a împărtăşit din acestea, fiind înzestrat de 
Dumnezeu cu calități fireşti şi, pe deasupra, lăsîndu-şi sufletul pătruns de 
revărsarea darurilor pogorîte asupra lui de acolo, de sus. Împăratul şi-a 
potrivit sufletul virtuţilor supreme, luîndu-se după modelul acelei împă- 
rății din altă lume, el n-a fost ca alți conducători sclav al poftelor, deci 
nevrednic de titlul de împărat. Căci cum îşi va putea exercita puterea ca 
stăpîn absolut unul care a ajuns robul plăcerilor rele, un afemeiat împăti- 
mit, rob al cîştigului pe căi necinstite, irascibil şi mînios, rob al diavolilor 
setoşi de sînge şi al duhurilor ucigătoare de suflet? 

VI. Dumnezeu a dăruit pe împăratul Constantin cu cununa sărbăto- 
ririi a 30 de ani de domnie, ca răsplată pentru faptele sale bune, dar 
aceasta nefiind suficient a hotărît să o prelungească cît mai mult posibil şi 
chiar în marele veac al veşniciei. Lui i-a descoperit Dumnezeu mîntuito- 
rul însemn (= crucea), prin care el a biruit moartea, ca să iasă biruitor în 
lupta împotriva tuturor celor fără Dumnezeu, a duşmanilor, a barbarilor 
şi chiar a diavolilor. 

VII. Mai înainte oamenii erau înrobiți demonilor, pierzători de 
suflete, care prin nefericita urzeală a credinţei în zei, i-au făcut să nu mai 
recunoască pe adevăratul Dumnezeu, înlocuindu-L, cu zeii, care nu au 
nici un fel de existenţă; în schimb, pe Cel ce este, L-au neglijat cu totul, ca 
şi cum nici n-ar fi. Ei au şi persecutat şi pus la chinuri pe cei care au rămas 
credincioşi Dumnezeului adevărat. Dar, Împăratul suprem a oprit şirul 
nelegiuirilor săvîrşite, ridicînd pe cei umiliți şi obidiţi, prin alesul Său 
Constantin. 

VIII. Constantin şi-a dat seama că zeii trebuie îndepărtați din cre- 
dința poporului chiar şi fără forță militară, doar prin trimiterea unor 

înalţi demnitari în provincii, care, încrezători în puterea credinţei lor, au 
stîrpit pretutindeni amăgirea aceasta şi, în rîsetele mulțimii, au silit pe 
preoţii acelei credințe să scoată la lumină, din cele mai întunecate cot- 
loane, pe zeii lor, statuile din lemn, îmbrăcate în aur sau alt material pre- 
țios, ori din bronz. Împăratul a folosit forța militară numai pentru a dis- 
truge un templu din Fenicia (Liban), unde aveau loc perversiuni. Prin 
voia lui Dumnezeu s-a instaurat pacea în imperiu, războaiele au luat sfir- 
şit (de vreme ce se sfirşise cu zeii), s-au terminat vărsările de sînge din 
anii de glorie ai smintitei credinţe în zei. 

IX. Comparaţie între starea de decădere a imperiului în vremea cînd 
domnea politeismul şi cea înfloritoare de azi, cînd zeii au fost lichidați. 
Evlavia care se arăta atunci zeilor, nu se poate compara cu duhul de pace, 
care domneşte azi în imperiu pretutindeni, cînd cruzimile între frați sînt 
înlăturate. Nici un zeu sau profet păgîn n-a fost în stare să proorocească 
peste veacuri venirea Mîntuitorului ori să arate propria lor părăsire. 
Constantin a biruit puhoiul vrăjmaşilor cu ajutorul semnului crucii şi prin 
invocarea ajutorului lui Dumnezeu. Drept recunoştinţă el a înălțat lui 
Dumnezeu măreţe edificii, atît în capitală, cît şi în provincii (în Palestina 
Biserica Sfîntului Mormînt, a amenajat cîteva peşteri şi alte locuri legate 
de viața Mîntuitorului, la Antiohia, o biserică unică prin amploarea şi fru- 
museţea ei, înscrisă într-un plan octogonal, în Bithynia şi în alte părţi). Ca 
răsplată pentru toate acestea el a fost dăruit de Dumnezeu cu o domnie 
lungă şi cu urmaşi vrednici. 

X. Mintuitorul semn al crucii a făcut ca cei dornici de a-şi desăvîrşi 
viața să poată părăsi pe neînsuflețiții idoli şi să ia aminte la învățăturile 
sfinte, mărturisind pe Cel aflat mai presus de toate, pe Creatorul cel 
nevăzut, adevăratul Dumnezeu. Dumnezeu unul este vestit întregii lumi 
şi astfel a fost realizată unitatea tuturor supuşilor imperiului. Asemenea 
unei călăuze pricepute împăratul veghează sus, la cîrmă, îngrijindu-se ca 
vasul să nu se abată din cale, iar însuşi Dumnezeu, împăratul suprem, şi- 

'a întins spre el dreapta, pînă ce l-a făcut să biruie toți vrăjmaşii şi potriv- 
nicii, sporindu-şi domnia întru mulțime de ani. 

În rezumat, Discursul festiv la aniversarea a 30 de ani de domnie ar 
cuprinde! trei părți principale, precedate de un prolog. În prima parte 
(cap. I-III) se vorbeşte de rolul Suveranului (Împăratului) Suprem, 
despre Logos şi despre împărat la această aniversare. În partea a doua 
(cap. IV-VI) sînt arătate darurile Logosului, de care se bucură împăratul 
şi care e recompensat de Dumnezeu cu o sărbătorire măreaţă. În sfîrşit, 
în ultima parte (cap. VII-IX) se arată biruințele Logosului şi ale împăra- 


15. Idem, op. cit., p. 36-37. 

tului ca trimis al lui Dumnezeu, care au fost de folos întregii omeniri. Ulti- 
mul capitol (al X-lea), cuprinde mulțumirile aduse de împărat lui Dumne- 
zeu pentru pacea şi unitatea instaurate în imperiu. 

Cu toate că Eusebiu promite la începutul lucrării să urmeze o cale 
nouă, totuşi Laus Constantini are caracterul unui encomion, construit pe 
tema victoriei şi a aniversării'f. Conform normelor artei retorice, Laus 
Constantini proslăveşte la împăratul Constantin: virtus, clementia, pietas 
şi iustitia!”, în contrast cu crudelitas, vis, libido şi superbia duşmanilor. 
Discursul este de aşa manieră construit, încât în fiecare din cele trei 
secţiuni intervine Dumnezeu-Logosul, iar împăratul, în tema victoriei 
(biruinţei) şi a aniversării. Eusebiu a intenționat, fără îndoială, să aibă o 
împărțire în trei şi fiecare parte la rîndul ei, divizată în trei teme, pentru a 
simboliza tainica Treime, din care se compune numărul trienal, teorie 
expusă pe larg în cap. VI, 10, 11-18. 

Discursul a fost apreciat de învățații moderni ca o lucrare care 
fixează pentru prima oară în chip clar «filosofia politică a imperiului creş- 
tin, acea filosofie a statului, care s-a menţinut în cursul mileniului de 
absolutism bizantin»'£. El ar întățişa figura ideală a împăratului creştin şi 


împreună cu Vita Constantini ar trasa liniile fundamentale ale doctrinei 
creştine cu privire la putere, la împărat şi imperiu. Ambele lucrări sînt 
semnificative şi pentru cercetarea teologiei politice a lui Eusebiu'%, dar 
cheia pentru înțelegerea acestei teologii politice ar reprezenta-o mai ales 
Laus Constantini”. Pentru Fr. Winkelmann LC ar fi numai o operă de 
teologie?!. 


16. Jean Gag6, Fravwptg vrrona, la victoire imperiale dans l'empire chretien, Revue 
de Phistoire et de philosophie religieuse, 1933, p. 393; cf. Drake, op. cit., p. 37. 

17. Laus Constantini V, 4: otpoy, îyad6, Gixaos, îvăpeloc, eboefic, pl6deoc; Heikel, 
Eusebius Werke , p. 204, r. 20-21. Acestea sînt virtuțile cardinale ale împăraților romani 
începînd cu Augustus; v. M. P. Charlesworth, The virtues of a Roman Emperor: Propa- 
ganda and the Creation of Belief, Proceedings of the British Academy, 1937, p. 105-133; 
R. Storch, The Eusebian Constantine, Church History, 40, 1971, p. 145-155. , 

18. Norman H. Baynes, Eusebius and the Christian Empire, Annales de VInstitut de 
Philologie et d'Histoire orientales (Melanges Bidez), 2, 1934, p. 13-18; retipărit în Byzan- 
tine Studies and other Essays, London, 1955, p. 168-172 (aici p. 168); William Seston, 
Constantine as a Bishop, p. 129: «Laus Constantini este un fel de manifest al filosofiei 
politice a imperiului creştin». , 

19. R. Farina, Impero e Imperatore, p. 15, 22. 

20. Hans Georg Opitz, Euseb von Căsarea als Theologe, Zeitschrift fur die neutesta- 


| mentliche Wissenschaft und die Kunde der âlteren Kirche, 34, 1935, p. 15. 


21. Fr. Winkelmann, Konstantins Religionspolitik, p. 241. 

DE SEPULCHRO CHRISTI (SC) 


Planul lucrării. Concepţia lucrării este mai puțin complicată şi ar 
reprezenta după unii cercetători” nu un discurs, ci un tratat teologic, cu 
caracter apologetic, prezentat de Eusebiu împăratului cu prilejul sfințirii 
Bisericii Sfîntului Mormânt. Scopul principal ar fi justificarea construirii 
de către Constantin a acestei Biserici, care fusese criticată de duşmanii 
împăratului. Folosirea cuvintelor & 7 fax 7âde... ouyypăuuari (= în 
această compoziţie - carte - regală XI, 1) şi evitarea cuvîntului 16yog, 
caracteristic pentru «discurs», ar justifica această ipoteză. Heikel arată? 
că cipauua n-a fost totdeauna folosit cu sensul de «compunere», 
«carte», în opoziție cu «discursul», ci că el desemna proza în comparație 
cu poezia. Fraza de început din capitolul XI ar deveni, astfel, o simplă 
propoziţie de tranziţie, în care Eusebiu explică destul de clar materialul 
pe care-l adaugă la lucrarea sa imperială şi oficială?*. Cum se va vedea din 
conţinut, lucrarea nu este un encomion. 

XI. Eusebiu arată scopul lucrării în felul următor: «În ceea ce pri- 
veşte trofeele victoriei (crucile) asupra morţii, înălțate în casele de rugă- 
ciune şi templele sfințite sau măreţele şi luxoasele basilici, mari realizări 
la scară imperială, pe care le-ai ridicat în onoarea amintirii veşnice a 
mormântului Mîntuitorului şi al căror temei nu este clar în ochii tuturor... 
Cei care în orbirea sufletului lor sînt ignoranţi în lucrările divine, privesc ” 
acestea ca ceva ridicol şi demn de luat în rîs, socotind, într-adevăr, sur- 
prinzător şi nedemn pentru un împărat, atit de mare, să-şi risipească 
zelul pentru nişte morminte şi monumente dedicate celor morți... Pe 
deplin convins, mărite împărate, de faptul că aceste lucruri te bucură şi îţi 
fac plăcere, doresc acum să arăt tuturor în cuvîntul meu temeiurile şi cau- 
zele lucrărilor tale pioase» (SC, XI, 1, 2, 3, 7). În acelaşi timp, Eusebiu 
adaugă la acest scop special, un altul mai larg: Biserica Sfîntului Mormînt 
este simbolul misiunii divine a împăratului: «Doresc cu tărie să mă fac 
interpretul intențiilor tale şi să devin vestitorul sufletului tău iubitor de 
Dumnezeu şi să învăţ tot ceea ce este potrivit şi necesar pe cel ce doreşte 
să afle principiile după care Dumnezeu, Mintuitorul nostru, îşi exercită 
puterea Sa, raţiunile pentru care Cel care preexista şi avea grijă de tot 
universul a coborit după multă vreme la noi, din cer, luînd trup omenesc 
şi a mers pînă acolo, încît s-a supus puterii morţii. Voi vorbi apoi de viaţa 
Lui nemuritoare de după aceasta şi despre învierea din morţi, arătînd nu 
numai cauzele, dar şi demonstraţia logică şi învățămintele luminoase, 
necesare celor care au nevoie de ele» (XI, 7). 

22. Quasten, Initiation aux Păres, p. 463. 


23. Heikel, Kritische Beitrăge, p. 82. 
24. Drake, In Praise, p. 44. 

Logosul este intermediar între Atotputernicul Dumnezeu şi umani- 
tate; El controlează direct lumea creată, dar se află într-o strînsă legătură 
cu Tatăl, împărtăşindu-Se de cele mai intime şi mai negrăite atribute ale 
Acestuia. 

XII. Logosul nu este identic cu Înalta putere nemăsurată, dar pur- 
cede din Ea, din împărăteasca dumnezeire a Tatălui, ca o odraslă bună a 
unui părinte bun, aşa cum cuvîntul izvorăşte în chip tainic din intelect. 
Logosul este mijlocitor între Tatăl şi lume, aşa cum cuvîntul este interme- 
diar între minte (intelect) şi cei din jur. 

XIII. Logosul a coborit pe pămînt pentru a îndrepta pe un om căzut 
în politeism, care a ajuns să cinstească pe zei, aducîndu-le jertfe şi zidin- 
du-le temple şi sanctuare. În schimb, singurul şi adevăratul Logos al lui 
Dumnezeu, Împăratul şi Creatorul a toate ajunsese să nu mai însemne 
nimic. 

XIV. Logosul a luat trup omenesc, întrucît esenţa Sa dumnezeiască, 
imaterială şi nevăzută nu putea să se arate unor fiinţe, care, căutînd pe 
Dumnezeu în creaţie, aici jos pe pămînt, nu mai erau în stare (sau le lip- 
sea voința) să contemple pe Izvoditorul şi Creatorul tuturor lucrurilor, 
altfel decît sub chipul şi înfăţişarea omenească. 

XV. După ce s-a folosit de trup în atingerea scopului Său, Logosul a 
lăsat ca acest trup să moară pentru a convinge pe oameni de adevărul 
morții, dar şi de cel al învierii. Folosind alt mijloc al sfirşirii vieţii Sale pe 
pămînt, n-ar fi putut libera omenirea, supusă morții, de cătuşele propriei 
ei naturi, n-ar fi fost urmat de oamenii de pe toată fața pămîntului şi n-ar 
îi putut convinge pe ucenicii Săi să nu se teamă de moarte. 

XVI. Dovada operei Logosului în lumea romană se arată în răspîndi- 
rea învăţăturii Sale şi în soarta persecutorilor. Statul roman şi învățătura 
lui Hristos au prins a înflori împreună şi au izbutit să le împace pe toate, 
căci, în timp ce puterea Mîntuitorului nostru a nimicit diversitatea de 
principii şi pluralitatea zeilor, s-a realizat şi unitatea imperiului, prin 
aceea că puterea Romei a supus popoarele, adunîndu-le laolaltă, iar mîn- 
tuitoarea noastră învățătură i-a înlesnit şi netezit calea. 

XVII. Pieirea persecutorilor vrăjmaşi lui Dumnezeu, hotăriți să nimi- 
cească, pe de o parte, bisericile şi zidirea atîtor locaşuri de cult creştine, 
pe de altă parte, este o dovadă a puterii lui Dumnezeu în zilele noastre. 
Acesta este un fapt, pe care numai Mîntuitorul nostru s-a dovedit în stare 
să-l săvîrşească. 

XVIII. Constantin însuşi poate să dea mărturie de ajutorul şi sfaturile 
primite de la Mîntuitorul, atît în vremuri de primejdie, cât şi în organiza- 
rea statului, în hotăririle de interes general, în legislaţie, prin care s-a 
înviorat viața. Pentru toate acestea împăratul a hotărit să ridice un locaş 

de rugăciune, închinat biruinței asupra morții, care să fie un templu sfint 
al Dumnezeului celui sfînt, oferindu-I şi daruri minunate. 

Parcurgînd conţinutul capitolelor ne dăm seama că Sepulchrum 
Christi nu este un encomion, deoarece despre Constantin nu se vorbeşte 
decît în introducere şi încheiere. Pare deci verosimilă opinia, potrivit 
căreia Bao/zxdw aiyypauua este un tratat teologic, destinat cititorilor păgâni, 
pentru a-i introduce în credinţa creştină. În el se rezumă, de fapt, primele 
trei cărți ale Theophaniei, adaptate la situația pe care Eusebiu o avea 
în vedere?. Alţii au văzut în această lucrare un fel de predică?f, sau 
predică-panegirică?. 


Ediţii: 
1. A. Heikel, Eusebius Werke 1. p. 193-259, sub titlul: 
EvoeBiov Ilașupiiov eis Kovoravrivov Baota Tpianovraerr piăş. 
O nouă ediţie a textului a fost anunțată că se pregăteşte de către Fr. Winkelmann, 
Annotationes... (v. titlul complet mai sus, p. 45, n. 2) 


Traduceri: 


Richardson, Life of Constantine, vol. L, p. 581-610 (Drake, In Praise, precizează că 
această traducere după textul lui Heinichen are la bază una mai veche făcută la 1683 de un 
anonim, iar în 1845 a apărut din nou în chip anonim la Samuel Bagster and Sons 
Publishers). E 

Cea mai recentă traducere integrală cu comentariu este a lui Drake, In Praise, p. 
83-127. 

„VIAȚA 
FERICITULUI IMPARAT CONSTANTIN 


CUPRINSUL ISTORISIRII VIEȚII 
CELEI DUPĂ VOIA LUI DUMNEZEU 
A FERICITULUI ÎMPĂRAT CONSTANTIN 


Cuprinsul cărții întîi 


1. Înainte-cuvîntare: despre sfirşitul lui 
Constantin. 

. Tot înainte-cuvîntare: despre suirea la 
domnie a fiilor săi. 

. Cum îi cinsteşte Dumnezeu pe împărații 
cei credincioşi şi cum îi nimiceşte pe 
tirani. 

„ Dumnezeu l-a acoperit pe Constantin cu 
cinste. 

. De-a lungul celor treizeci de ani cît a 
ţinut singur friiele împărăției, Con- 
stantin a domnit cu credință pînă după 
împlinirea vîrstei celor şaizeci de ani. 

. A fost rob al lui Dumnezeu şi biruitor 
peste neamuri. 

. Comparaţie cu Cirus, regele perşilor, şi 
cu Alexandru al macedonenilor. 

. Constantin a stăpînit peste aproape 
întreg pămîntul. 

. A fost fiul evlavios al unui împărat şi a 
lăsat domnia în urma sa unor fii de 
împărat. 

10. Despre trebuința şi folosinţa de suflet a 
istorisirii de față. 

11. Ea nu va povesti aici decît numai faptele 
lui Constantin plăcute lui Dumnezeu. 

12. Asemenea lui Moise, Constantin a fost 
crescut în sălaşurile tiranilor. 

13. Cum n-a suferit Constanțiu, tatăl său, 
ca oamenii lui Dioclețian, ai lui Maxi- 
mian şi Maxenţiu, să-i prigonească pe 

„creştini. 
. Cum a umplut Constanțiu, părintele 
său, cămările vistieriei - după ce mai 


17. 


înainte fusese ruşinat de Dioclețian din 
pricina sărăciei sale — şi cum a înapoiat 
el banii celor ce îi aduseseră. 


„ Despre prigoana stirnită de ceilalţi. 
. Cum a lăsat Constanțiu să se creadă că 


ar fi un slujitor al idolilor şi cum a izgo- 
nit el pe cei ce se arătaseră gata să 
aducă jertfe, păstrînd, în schimb, mai 
departe la palat pe aceia care prefera- 
seră să-şi mărturisească credința. 
Despre înclinarea lui de cuget spre 
creştinism. 


18. După căderea de la domnie a lui Diocle- 


țian şi a lui Maximian, Constanțiu a 
rămas întiiul cu titlul de Augustus, 
bucurîndu-se şi de dăruirea lui cu 
urmaşi. 


. Cum - mai de mult, pe cînd era abia 


tînăr - a sosit fiul său Constantin 
împreună cu Dioclețian în Palestina. 


. Cum s-a întors Constantin înapoi la 


tatăl său din pricina uneltirilor lui Dio- 
cleţian. 


. La moartea lui Constanțiu, Constantin 


— fiul lui - rămîne împărat. 


„Cum - după funeraliile lui Constanțiu — 


l-a aclamat armata pe Constantin cu 
titlul de Augustus. 


„ Scurtă evocare a căderii tiranilor. 
. Cum - prin voia lui Dumnezeu - a ajuns 


să împărățească Constantin. 


. Biruinţele lui Constantin asupra barba- 


rilor şi  britanilor. 


. Cum s-a gîndit el să elibereze Roma de 


Maxenţiu. 


21. Cum - luînd el aminte la prăbuşirea 
închinătorilor la idoli - a hotărît Con- 
stantin să îmbrăţişeze creştinismul. 

28. Cum - în chip de răspuns la rugăciunea 
lui - i-a dat Dumnezeu să aibă urmă- 
toarea vedenie: o cruce luminoasă — 
apărută pe cer în miezul zilei - şi o 
scriere care îl îndemna să învingă prin 
acel semn. 

. Cum i s-a arătat lui Hristosul lui Dum- 
nezeu în somn, poruncindu-i să se 
folosească în războaie de un însemn 
făcut după chipul crucii. 

30. Întocmirea acestui semn al crucii. 

31. Descriere a însemnului în chip de cruce, 
astăzi numit de romani labarum. 

32. Cum a citit Constantin Sfintele Scrip- 
turi după ce mai înainte fusese catehi- 
zat. 

33. Viaţa de desfriu dusă de Maxenţiu la 
Roma. 

34. Cum şi-a luat zilele femeia unui înalt 
demnitar ca să nu alunece în desfriu. 

35. Prăpădul abătut de Maxenţiu asupra 
poporului de la Roma. 

36. Solomoniile lui Maxenţiu. Foamete la 
Roma. 

31. Înfrângerea oştilor lui Maxenţiu în Ita- 
lia. 

38. Moartea lui Maxenţiu la podul de peste 
Tibru. 

39. Intrarea lui Constantin în Roma. 

40. Despre statuia lui cu cruce şi despre 
inscripția ei. 

41. Provinciile sînt cuprinse de bucurie. 
Dărniciile făcute de Constantin. 

42. Cinstirea episcopilor. Zidiri de biserici. 

43. Faptele de bine săvirşite de Constantin 
față de cei sărmani şi nevoiaşi. 

44. Constantin ia parte la sinoadele episco- 
pilor. 

45. Stăpînirea lui de sine faţă de cei rătăciţi 
la minte. 

46. Biruinţe asupra barbarilor. 

41. Vrând să uneltească împotriva lui Con- 
stantin, Maximin moare. Moartea 
altora, de care Constantin află în urma 
unei revelații. 

48. Serbarea primilor zece ani de domnie ai 
lui Constantin. 

49. Cum împila Licinius ținuturile Răsări- 
tului. 

50. Cum a vrut Licinius să uneltească 
împotriva lui Constantin. 

51. Opreliştile puse de Licinius episcopilor. 
Împiedicarea ţinerii de sinoade, 

52. Creştinii sînt surghiuniți şi îşi pierd 
bunurile. 

53. Interzicerea adunării femeilor în bise- 
rici. Credincioşii sînt siliți să se roage 
în afara porților (cetăţii). 

54. Bărbatul care se împotrivea aducerii de 
jertfă era izgonit din oaste, iar întemni- 
țaților nu le mai era îngăduită hrana. 

59. Despre nelegiuirile, arghirofilia şi viața 
de desfriu a lui Licinius. 

56. Cum s-a hotărît el să înceapă o pri- 
goană. 

57, Cum a ajuns Maximian cu trupul ros de 
puroaie şi mîncat de viermi să scrie în 
sprijinul creştinilor, 

58. Cum a trebuit Maximin - prigonitorul 
creştinilor - să fugă şi să se ascundă 
îmbrăcat în straie de sclav. 

59. Ros de boală şi lovit de orbire, Maximin 
scrie în sprijinul creştinilor. 

Acestea sînt capitolele primei cărți. 

Întocmită de Eusebiu al lui Pamfil 


Cartea întîi 


1. 1. N-a trecut cine ştie cîtă vreme de cînd tot omul se veselise în ser- 
bări şi în petreceri la împlinirea a tot soiul de decade - de fapt cea de a 
doua şi cea de a treia — de la începutul domniei marelui împărat; n-a tre- 
cut cine ştie cîtă vreme de cînd noi înşine îi înălțasem biruitorului celui 
plin de strălucire imnuri de laudă la împlinirea a douăzeci de ani de cîr- 
muire, în mijlocul unei adunări de slujitori ai lui Dumnezeu; curînd 
aveam să-i împletim cu spusa noastră cununi şi la împlinirea a treizeci de 
ani; ca ieri aveam să-i împodobim cu ele venerabilul creştet în chiar lăun- 
trul palatului... 1.2. Şi iată că acum duhul nostru se pomeneşte descum- 
pănit, dornic - pe de o parte — să i se adreseze cu vorbele de altădată, dar 
nemaiştiind încotro să se întoarcă de multă uimire, care singură pune 
stăpînire pe el la contemplarea unei privelişti atît de tulburătoare. 
Fiindcă ori încotro ar scruta cu privirea - fie spre răsărit, fie spre apus, fie 
deasupra a toată întinderea pămîntului sau chiar pînă la cer — într-un fel 
sau în altul el n-ar afla decît chipul prea-fericitului împărat. 1.3. Pe 
pămînt, el ar vedea pe fiii lui acoperind cu strălucirea lui întinderile toate, 
aidoma în aceasta unor luminători noi; ba chiar şi pe el l-ar afla încă viu şi 
în plină putere, cîrmuind viețile oamenilor cu şi mai multă autoritate 
decit înainte, înmulțit în fiii care l-au mostenit. 

Aceştia fuseseră mai demult făcuţi părtaşi la vrednicia cezară; acum, 
însă, iată-i pe de-a-ntregul pătrunşi (de duhul părintesc) prin virtutea 
credinței în Dumnezeu, şi, în temeiul extraordinarelor calităţi ale părin- 
telui lor, recunoscuți ca împărați şi auguşti în toată puterea cuvîntului. 

2. 1. Şi mare este uimirea care ne cuprinde duhul, văzînd cum un om 
pe care cu puţin timp în urmă îl puteam privi cu ochii noştri aici, în mijlo- 
cul nostru, în trupul său muritor, se poate mîndri - într-un chip cu totul 
de necrezut — cu locaşurile lui împărăteşti, cu avuţiile, cu titlurile şi cu 
imnurile, chiar şi acum, cînd, săvîrşindu-se din viață, lucrarea firii ar tre- 
bui să dea de ruşine tot ceea ce, străin de ea, se dovedeşte a fi de prisos! 
2.2. De s-ar putea duhul nostru înălța pînă-n cereştile boiți, chiar şi acolo 

ar trebui el să-şi înfățişeze de trei ori fericitul suflet al împăratului sălăş- 
luind laolaltă cu însuşi Dumnezeu, slobod de tot învelişul său muritor şi 
pămîntesc, în veşmînt de lumină strălucind aidoma fulgerului! Apoi, la 
gîndul că sufletul acesta a încetat a mai fi stînjenit de ostenelile muritori- 
lor (la care nu va mai lua parte nici chiar pentru un răstimp nespus de 
îndelungat) şi că a fost învrednicit cu pururea floritoarea cunună a vieții 
celei fără de sfirşit şi cu nemurirea - fericita (moştenire a) veşniciei - va 
fi, desigur, cuprins de uimire (ca unul ce nu-i mai mult decît un biet duh 
muritor), nemaisimţindu-se în stare să rostească vreo vorbă, conştient 
fiind de propria-i neputinţă, şi, ca atare, impunîndu-şi singur verdictul 
tăcerii şi trecînd Cuvîntului Celui mai puternic decit el, şi a-toate-cuprin- 
zător, cinstea de a Se întrece în cîntări de laudă; Lui, Celui Care — fiind 
singur fără de moarte şi Cuvînt al lui Dumnezeu - singur este în măsură 
să-Şi întărească vorbele spre încredințare. 

3. 1. Prin mijlocirea lor, ne-a şi prevenit EI că aceia care-L vor pros- 
lăvi - precum şi cei ce-L vor cinsti — vor fi, în schimb, covîrşiţi cu duhov- 
niceştile daruri, în vreme ce aceia care se vor fi hotărît să-l fie potrivnici 
şi duşmani nu vor lucra decît spre nimicirea propriilor lor suflete. Odată 
cu asta, El a întărit în chip nemincinos făgăduinţa cuprinsă în cuvintele 
Sale cum că va face ca sfîrşitul vieții tiranilor celor fără Dumnezeu şi 
potrivnici lui Dumnezeu să fie înspăimîntător, pe cînd slujitorului Său, 
avea să-i facă de rîvnit şi de proslăvit, pe lingă viață, pînă şi moartea, 
dovedindu-l vrednic de pomenire şi de un monument nu pieritor, ci dim- 
potrivă, nepieritor. 3.2. Adevărat este că natura muritoare (a oamenilor) 
şi-a înjghebat un soi de consolare pentru sfîrşitul ei supus morții şi pieirii: 
anume, prin consacrarea de imagini, oamenii şi-au închipuit că vor putea 
dărui amintirii înaintaşilor lor onoruri nepieritoare. Unii, prin ceruitele 
culori ale picturii celei cu jocuri de umbre, alții în statui făcute din materie 
fără viaţă, au întocmit chipuri de oameni - în timp ce alţii, iarăşi săpînd cu 
litere adîncite în tăblii |de piatră] şi pe stilpi — şi-au închipuit că vor putea 
astfel sorti virtuțile celor cinstiţi de ei unei amintiri pururi — dăinuitoare. 
Dar toate acestea erau şi ele supuse morții, şi, cu trecerea timpului, tre- 
buiau şi ele să-şi afle sfîrşitul; de altminteri, acelea nu erau decit tot atitea 
întățigări ale unor trupuri pieritoare, iar nu mărturii închipuind nemuri- 
torul suflet. Totodată, unora ce nu ştiau să-şi pună nădejdea într-un bine 
aflat dincolo de năpraznicul sfîrşit al muritoarei lor vieți, lucruri ca aces- 
tea puteau să li se pară mulțumitoare. 3.3. Dumnezeu, însă — Dumnezeul 
deopotrivă mintuitor al tuturor - a rostuit la Sine iubitorilor credinței 
bunuri care covîrşesc închipuirile noastre muritoare, chiar dacă dînd aici, 
în chip de arvună, abia pîrga răsplății, (şi doar cît) spre a întări întrucitva 
vederii ochilor noştri muritori nădejdea în nemurire. Vechi prevestiri 

de-ale proorocilor, păstrate în scris, profeţiseră cîndva aceste lucruri. 
Acelaşi lucru îl mărturisesc viețile bărbaților iubiți de Dumnezeu, care au 
luminat în vechime, în fel şi chip, prin virtuțile lor, rămînînd neuitați în 
amintirea urmaşilor lor. Or, acelaşi lucru l-au dovedit şi vremile noastre, 
cînd, dintre toţi bărbații care au apucat vreodată să stăpînească peste 
împărăția romanilor, singur Constantin a ajuns să fie în chip vădit iubit 
de Dumnezeu Cel a-toate-stăpiînitor, făcîndu-se pentru toți oamenii o 
adevărată pildă de viaţă închinată lui Dumnezeu. 

4. Faptul acesta l-a învederat — prin limpezi judecăți vădite - Dumne- 
zeu Însuşi, Cel proslăvit de Constantin, fiind necurmat alături de el atât la 
începutul cât şi în cursul şi la sfîrşitul domniei lui, şi făcînd din el un învă- 
țător priceput în a ne da nouă, muritorilor, o pildă de credinţă în Dumne- 
zeu. Într-adevăr, dintre toţi stăpînitorii care vor fi existat cîndva şi al 
căror nume ne va fi ajuns la auz, numai pe acesta l-a făcut El aidoma 
unui măreț luminător ceresc şi unui vestitor cu răsunător glas al neînşe- 
lătoarei credințe; numai lui i-a învederat Dumnezeu - prin mulțimea 
bunătăţilor cu care l-a înzestrat — chezăşia credinţei dovedite. 

5. In ce priveşte lungimea domniei, EI l-a învrednicit de trei decade 
pline şi de încă puţin pe deasupra, punîndu-i ca hotar al vieții lui de om 
numărul îndoit al acestor ani. Făcînd apoi din el un chip al propriei Sale 
stăpîniri monarhice, Dumnezeu i-a dat biruință peste toată ceata tirani- 
lor, prefăcîndu-l într-un nimicitor al uriaşilor vrăjmaşi ai lui Dumnezeu, 
care în sminteala cugetului lor înălțaseră armele necredinței chiar împo- 
triva Supremului Împărat al întregii zidiri. Doar că în timp ce aceştia din 
urmă au licărit — ca să spunem aşa - numai pentru puţin timp, ca apoi 
îndată să se stingă, Dumnezeu Cel Unul şi acelaşi l-a încins pe slujitorul 
Său (care avea să se lupte singur cu atît de mulți) cu armura (unei puteri) 
închipuind-o pe cea dumnezeiască, curăţind - prin mijlocirea lui, — lumea 
noastră, a pămiîntenilor, de puzderia celor fără Dumnezeu,şi — pentru că 
acela era în drept să mărturisească în auzul tuturor, cu glas tare, că ştie 
cine este adevăratul Dumnezeu şi că se leapădă de sminteala cinstirii 
unora ce nu ființează nicidecum - aşezîndu-l tuturor neamurilor dascăl al 
credinţei în Dumnezeu. 

6. Or, aşa a făcut Constantin, şi aşa a dat el de ştire (lumii), ca un slu- 
jitor credincios şi bun ce era, numindu-se şi mărturisindu-se fățiş rob şi 
slujitor al împăratului Celui mai presus de toate; iar Dumnezeu n-a zăbo- 
vit a-i răspunde pe potrivă, aşezîndu-l domn şi stăpînitor, singur biruitor 
de neînvins şi de neînfrînt între împărații din toate timpurile, pururi 
învingător şi întotdeauna bucuros să poată închina un monument aminti- 
rii unei biruințe asupra vrăjmaşilor; un împărat cum nu ne-a ajuns la auz 
să fi fost vreodată unul, chiar din cele mai vechi timpuri. Atit de iubit de 

Dumnezeu şi de trei ori fericit, atit de credincios şi de ajutorat în toate, 
încît i-a fost foarte uşor să supună popoare mai multe decit înaintaşii săi 
şi să-şi depene domnia nestinjenit chiar pînă în cea din urmă clipă. 

7. O veche tradiţie stăruie să ni-l înfăţişeze pe Cirus al perşilor drept 
cel mai strălucit împărat cunoscut vreodată. Totuşi, nu la aşa ceva ni se 
cade nouă să luăm aminte, ci la felul cum a luat sfîrşit lunga viaţă a aces- 
tuia; or, tocmai, se zice că el n-a avut parte de o moarte bună, ci dimpo- 
trivă, de una nefericită şi ruşinoasă, adusă de mîna unei femei. Pe de altă 
parte, urmaşii elinilor (de altădată) ni-l preamăresc pe macedoneanul 
Alexandru sub motiv că el ar fi supus popoare fără număr şi de tot soiul, 
adăugind însă şi faptul că el s-a stins năpraznic, pradă desfriului şi beţiei, 
înainte de a îi ajuns bărbat în toată puterea cuvîntului. Or, viața lui s-a 
sfîrşit la numai treizeci şi doi de ani, din care partea de domnie n-a fost 
mai mare de o treime. Alexandru se năpustea ca furtuna, trecînd totul 
prin sînge şi aducînd jugul neiertător al robiei peste un întreg popor sau 
peste o întreagă cetate. Abia ajuns în floarea tinereții, a şi trebuit să-şi 
plingă iubitul, ca apoi îndată să cadă pradă soartei nemiloase care l-a 
răpit fără a-i îngădui să aibă parte de urmaşi, ca pe un ins fără căpătii, ca 
pe un vîntură-lume rătăcit pe pămînt străin şi duşman, numai ca să nu-şi 
mai poată revărsa urgia asupra neamului omenesc. Îndată după aceea 
împărăţia lui s-a îmbucătăţit, fiecare dintre credincioşii săi slujitori tră- 
gîndu-şi şi zmulgînd din ea pentru sine cîte o bucată. 

Şi unul ca el poate totuşi să fie cîntat cu asemenea înfocare! 

8. 1. Or, împăratul nostru a început să domnească la vîrsta cînd toc- 
mai macedonul se sfirşea, şi şi-a înmulțit anii vieții pînă la îndoitul vîrstei 
aceluia, iar pe cei ai domniei, pînă la de trei ori (domnia aceluia). 1,2. Oas- 
tea el şi-a întărit-o prin porunci blînde şi chibzuite pătrunse de duhul 
evlaviei, şi, în fruntea ei a ajuns pînă în țara britanilor şi pînă la popoa- 
rele care sălăşluiesc undeva în mijlocul oceanului de la soare-apune; a 
supus pînă şi întreg ținutul sciţilor cel fărîmiţat spre miazănoapte între 
mii de neamuri barbare nestatornice; 1.3. iar după ce şi-a întins stăpîni- 
rea pînă în cele mai îndepărtate locuri de la miazăzi pînă asupra blemizi- 
lor şi a etiopilor înşişi, n-a mai stat la îndoială dacă să cucerească sau nu 
popoarele de la soare-răsare; 1.4. şi, ajungînd pînă la marginile cele de pe 
urmă ale întregii lumi - adică pînă la inzii cei atit . de departe şi pînă la 
neamurile ce sălăşluiesc în jurul întregului pămînt purtător de viaţă - a 
strălucit luminîndu-le cu razele credinţei şi a supus totul în cale; demni- 
tari ai locurilor, guvernatori, satrapi, regi ai multor neamuri barbare i se 
plecau de bunăvoie şi trimiteau la el solii cu daruri, socotind faptul de a 
face cunoştinţă cu el şi prietenia lui drept un bun neprețuit — pînă într-atit 
încît au ajuns să-i dedice la ei acolo, în semn de cinste, imagini pictate şi 

statui; dintre toți stăpinitorii (Romei), singur el, Constantin, a fost recu- 
noscut şi aclamat ca atare de ei toți. Iar el, cu împărăteasca tărie a spuse- 
lor sale, L-a propovăduit pe Dumnezeu întru toată sinceritatea. 

9. 1. De altminteri, Constantin nu era omul care să facă lucrurile 
numai cu vorba pentru ca la faptă să dea înapoi. Încercat în toate virtu- 
țile, el se putea de asemeni lăuda cu nenumăratele roade ale evlaviei. 
Ştia să-şi îndatoreze prietenii prin fapte de bine făcute din tot sufletul; a 
domnit dînd legi pătrunse de dragostea față de oameni, străduindu-se 
să-şi facă domnia cît mai puţin împovărătoare şi cît mai binecuvîntată 
de către toți supuşii, pînă ce Dumnezeu cel cinstit de el a încins cu cununa 
nemuririi pe acela care se ostenise în dumnezeieştile încleştări atîta lun- 
gime de vreme şi l-a mutat de la domnia cea pămîntească la viața cea fără 
sfîrşit, pe care EI a pregătit-o la Sine sufletelor celor ce s-au sfinţit. Pe de 
altă parte, ridicîndu-i trei fii drept urmaşi la domnie 2. — fapt care amin- 
teşte felul în care primise el însuşi tronul de la părintele său, - moştenirea 
lui s-a transmis mai departe pentru un timp nedefinit, ca un bun părintesc, 
feciorilor şi urmaşilor acestora, prin legăturile firii. Însuşi Dumnezeu 
l-a glorificat pe fericitul împărat — pe cînd acesta se mai afla încă printre 
noi — cu semnele dumnezeieştii Sale preţuiri, iar în clipa sfirşitului l-a 
înzestrat cu podoaba aleselor Sale avuţii; fie-i, atunci, tot EI şi [adevăra- 
tul] cronicar, ca să-i poată săpa în stilpii cerului lupte şi biruinţe, întru 
lungime de veacuri! 

10. 1. În ceea ce mă priveşte, dacă tăcerea îmi apare ca sigură şi feri- 
tă de primejdii, a povesti nişte lucruri astfel încît ele să poată fi socotite 
pe potriva fericirii de care a avut parte bărbatul acesta îmi pare o sarcină 
anevoioasă; însă pe de altă parte — dacă vrem să ne izbăvim de învinuirea 
şovăielii şi a delăsării — eu cred că se cuvine totuşi ca, luînd pildă de la arta 
picturii cea tot de noi muritorii îndeletnicită, să închinăm amintirii acestui 
om iubitor de Dumnezeu un portret alcătuit din cuvinte. Or, ar fi într- 
adevăr ruşinos pentru mine dacă nu i-aş închina zestrea mea de puteri — 
cît de mici ar fi acestea şi cît de puţin prețuite — unui bărbat care, în necu- 
prinsa lui evlavie, nouă tuturor a ştiut să ne facă cinste. 2. De aceea socot 
că ar fi foarte de folos (şi chiar de trebuinţă) să alcătuiesc această scriere 
închinată geniului unui împărat şi totodată unor fapte plăcute lui Dumne- 
zeu, împăratului celui mai presus de toate. Fiindcă ar fi de mare ruşine 
ca, în vreme ce amintirea lui Nero şi a altor tirani încă şi mai cumpliţi, mai 
nelegiuiţi şi mai vrăjmaşi lui Dumnezeu, a aflat oameni ce n-au şovăit să o 
aştearnă în scris şi care, printr-o meşteşugită răstălmăcire a uritelor lor 
fapte, le-au înzorzonat şi le-au croit loc în scrieri de istorie întinse pe 
multe cărți, nei să-i trecera:sub tăcere pe aceia pe care Dumnezeu-Însuşi 
i-a socotit vrednici să aibă a face, să se bucure de vederea, de cunoştinţa 
şi de prezenţa unui împărat atît de mare cum de-a lunuul tuturor timpuri- 

lor nu este de aflat! De unde rezultă pentru oricine — dar mai cu osebire 
pentru noi — că se cuvine să facem cunoscută rodnica veste a faptelor de 
bine tuturor oamenilor la care imitarea binelui este în măsură să stîr- 
nească fierbințeala dragostei de Dumnezeu. 3. Cei care au adunat şi con- 
semnat vieţile unor bărbaţi nu tocmai însemnați precum şi fapte lipsite 
de bune-urmări şi străine folosului sufletesc, numai datorită simpatiei — 
sau, dimpotrivă, aversiunii lor față de cîte unii - ori, poate, ca să poată 
face caz de multa lor învățătură - au tămiiat în lăudăroşenia lor şi cu meş- 
teşugul vorbelor lor, subiecte legate de fapte urîte aşa cum nu s-ar fi 
cuvenit să facă, şi au devenit astfel - pentru toți cei care, cu ajutorul lui 
Dumnezeu, avuseseră mai înainte norocul de a nu se fi împărtăşit de 
lucrarea faptelor rele - pilduitori de învățături nu tocmai bune şi care ar fi 
meritat să piară în tăcerea uitării. 4. Or, stilul istorisirii mele — chiar de 
s-ar întîmpla să aibă de suferit din comparația cu măreţia subiectului 
însuşi - va avea oricum de câştigat în strălucire, chiar numai din simpla 
înşirare a unor fapte de merit; pe de altă parte, consemnarea unor istori- 
siri atit de plăcute lui Dumnezeu de bună seamă că nu va rămîne fără 
ecou, ci, dimpotrivă, tuturor celor cu o bună aşezare sufletească le va pri- 
lejui o lectură cît se poate de folositoare. 

11. 1. Majoritatea acţiunilor acestui om de trei ori fericit, faptele lui 
de arme, ca împărat, încleştările şi bătăliile purtate în războaie, vitejia, 
biruinţele şi trofeele zmulse duşmanului, precum şi triumfurile de care a 
avut parte (sau - în vreme de pace — hotăririle luate de el spre buna cîr- 
' muire a statului şi spre binele fiecărui ins), corpul de legi dat de el spre 
folosul bunei rînduieli a supuşilor săi, precum şi cele mai multe lupte 
purtate de el cu împărătească dirzenie, de care toți scriitorii amintesc — eu 
cred că e bine să le trec cu vederea, de vreme ce rostul străduințelor 
ce-mi stau înainte este să povestesc şi să trec în scris numai lucrurile care 
țin de acel fel de viaţă ce Îi este plăcut lui Dumnezeu. 2. Cum însă şi 
acestea sînt fără număr, eu voi alege dintre ele doar pe cele mai profita- 
bile şi mai vrednice a fi amintite urmaşilor noştri; ba încă şi povestirea lor 
o voi face cît mai pe scurt, fiindcă, iată, prilejul de a-l cînta în voie, în toate 
chipurile cu putinţă, pe omul acesta cu adevărat ferice abia acum se 
ivegte, el fiind cu neputinţă mai înainte vreme, datorită îndemnului de a 
nu ferici niciodată un ins înaintea morții sale, din cauza necunoscutelor 
întorsături ale sorții. 

Fie-mi, dar, Dumnezeu într-ajutor, iar Cuvîntul cel ceresc să mă 
sprijine în această lucrare, umplindu-mă de duh! 

De acum mă voi aşterne la scris începînd cu cea dintii vîrstă a acestui 


12. 1. Există o veche istorisire care spune că, într-o vreme cînd 
poporul evreilor era amarnic împilat de un neam cumplit de tirani, Dum- 
nezeu a binevoit către cei împilaţi şi a făcut aşa fel ca Moise, proorocul, 
încă prunc, să fie crescut chiar sub acoperişul palatelor tiranilor şi chiar 
în mijlocul lor, proniindu-i astfei să se poată împărtăşi din înțelepciunea 
lor. Cu trecerea timpului, Moise a ajuns la vista bărbăției şi dreptatea 
celor împilaţi le-a venit acestora într-ajutor împotriva asupritorilor. 
Atunci a purces şi proorocul lui Dumnezeu afară din sălaşurile tiranilor, 
plinindu-şi datoria față de voia Celui atotputernic; şi s-a lepădat — atit în 
faptă cât şi în vorbă - de tiranii care îl crescuseră, făcându-şi prieteni 
numai pe cei care de fapt erau chiar fraţi şi rude cu el. Aşa l-a înălțat 
Dumnezeu pe Moise îndrumător al întregului popor, şi tot aşa i-a eliberat 
El pe evrei de sub jugul vrăjmaşilor, urmărind neamul tiranilor cu 
pedepse trimise de El însuşi. 2. Această veche istorisire, pe care cei mai 
mulți au primit-o doar ca pe un mit, a fost la început (doar) auzită de toată 
lumea; dar, iată că acum acelaşi Dumnezeu ne-a îngăduit nouă să vedem 
cu ochii noştri minuni noi, mai mari decît cele povestite în mituri şi mai 
pătrunse de adevăr decit tot ce va fi ajuns mai înainte la auzul oamenilor. 
Tiranii timpurilor noastre s-au ridicat la luptă împotriva Dumnezeului 
celui mai presus de toate şi I-au prigonit Biserica; atîta doar că în mijlocul 
lor se afla acum şi Constantin - cel care în curînd avea să fie nimicitorul 
lor — încă tînăr şi gingaş şi chipeş, abia mijindu-i tuleile, aşteptînd ascuns 
în sălaşurile împilării (asemenea celuilalt slujitor al lui Dumnezeu), fără 
însă a urma pilda celor fără Dumnezeu -— chiar dacă era atit de tînăr. 3. Cu 
sprijinul Duhului lui Dumnezeu, buna lui zestre sufletească l-a ajutat să 
scape de acolo şi să aleagă calea credinţei şi a vieții celei plăcute lui Dum- 
nezeu, mai ales că şi bunul zel al părintelui său fusese pentru copil un 
îndemn să urmeze binele. Doar şi Constanțiu, părintele său - întrucît 
cuvine-se ca, venind vremea, să împrospătăm şi amintirea lui - a fost 
unul dintre cei mai de seamă împărați ai timpului nostru. 

Iată de ce se şi cade să şedem puțin de vorbă despre lucrurile care de 
la părinte venite!, i-au înfrumusețat fiului zestrea. 

13. 1. În anii celor patru împărați care-şi împărţiseră ctrma domniei, 
Constanțiu a fost singurul care a avut o înțelegere a lucrurilor cu totul 
străină celorlalți, punînd pentru sine temei de dragoste din partea lui 
Dumnezeu, Cel mai presus de toate. 2. Încât în timp ce aceia sugrumau şi 
sfişiau Bisericile lui Dumnezeu din înalt pînă la pămînt, nimicindu-le 
locaşurile de rugăciune pînă la a nu li se mai vedea nici temeliile, acesta 


1. «Ca de la părinte venite» nu există în text. L-am inserat considerîndu-l cerut de 
conceptul de fiu de la finele frazei. (n. tr.) 

şi-a păzit miinile curate de pîngărirea cu astfel de nelegiuire, nevrînd să li 
se asemene în nici un fel şi în nici un chip. Cei trei şi-au pătat stăpineştile 
tărîmuri căsăpind bărbaţi şi femei de acelaşi sînge şi cu frica lui Dumne- 
zeu; Constanțiu, în schimb, şi-a păstrat sufletul nepătat. 3. Şi s-au înrobit 
aceia în amestecătura răutății, mai întii ei-înşişi, iar apoi şi pe supuşii lor, 
pe toţi, dînd ascultare vicleşugurilor puse la cale de duhurile rele, în timp 
ce acesta domnea răspîndind asupra alor săi pacea cea mai adîncă, îngă- 
duindu-le să săvirşească nestingheriți cele ce țin de cinstirea lui Dumne- 
cu. lar când ceilalți împilau pe toată lumea cu cele mai grele dări, făcân- 
du-le viaţa de nesuferit şi mai cumplită decît moartea, numai Constanțiu 
izbutea să înjghebe pentru supuşi o domnie ferită de necazuri şi senină; 
el singur arăta faţă de ei o grijă părintească niciodată dezminţită. 4. Nenu- 
mărate mai sînt şi celelalte trăsături ale acestui bărbat, pe care toată 
lumea le laudă fără preget; eu însă voi aminti doar de două isprăvi, care 
vor trebui să mărturisească şi pentru cele pe care nevoit sînt să le trec 
sub tăcere ca să pot ajunge la subiectul propus al scrierii mele, care 
aşteaptă. 

14. 1. Răspîndindu-se zvonul despre omenia şi bunătatea acestui îm- 
părat şi despre cât de plăcut ajunsese el să fie lui Dumnezeu, precum şi că, de 
atita grijă față de supuşi, nu ajungea să agonisească bani în vistierie, 
împăratul, care se afla atunci pe treapta cea mai înaltă a puterii, a trimis la 
el solie să-l certe pentru nepăsarea arătată treburilor obşteşti şi să-l 
ocărască pentru sărăcire, aducînd dovadă în sprijinul acestor spuse (toc- 
mai) faptul că nu se învrednicise să strîngă în vistieria lui nici un ban. 2. 
Constanțiu i-a poftit pe solii împăratului să mai zăbovească puţină vreme 
acolo, după care a chemat la sine din toate ținuturile stăpînirii sale pe cei 
mai avuţi dintre bogătaşi, cărora le-a spus că avea mare nevoie de bani şi 
că sosise vremea în care se cuvenea ca fiecare dintre ei să-şi dovedească 
de bună voie devotamentul față de împăratul său. 3. La auzul acestor 
cuvinte aceia s-au grăbit cu zor mare să-i umple vistieria cu aur, cu argint 
şi cu alte scumpeturi, întrecîndu-se în dărnicie cu căutătura luminoasă şi 
veselă — ca şi cum de cine ştie cîtă vreme nu-şi doriseră altceva decit să-şi 
poată dovedi bunul zel. 4. Apoi îndată i-a poftit şi Constanțiu pe solii 
împăratului celui mare să privească comorile cu ochii lor, după care le-a 
poruncit să ducă mărturia celor văzute de ei aceluia care îl ocărîse pentru 
sărăcia lui, şi să adauge că de mare nădejde este? să te gospodăreşti alt- 
minteri decît iscînd în jurul tău suspine şi decît agonisind averi pe căi 
nedrepte, precum şi că toate cele ce le adunase el atunci se aflau acolo de 
mult, la stăpînii acestor avuţii, ca tot atitea (comori) ale sale încredințate 
spre pază unor străjuitori credincioşi. 5. Solii s-au minunat nespus de 

asemenea întimplare; dar după plecarea lor, a chemat împăratul acesta 
atât de iubitor al oamenilor din nou la sine pe stăpiînii avuţiilor, zicîndu-le 
- după cîte se pare — să şi le ia înapoi pe toate şi să se ducă la casele lor, 
desigur fără a uita să-i laude pentru ascultarea şi zelul dovedit. 


6. Această întîmplare mărturiseşte despre bunătatea sufletească a lui 
Constanțiu. Următoarea va aduce limpede mărturie despre buna lui cin- 
stire de Dumnezeu. 


15. Din porunca stăpinirii, în toate colțurile pămîntului mai-marii 
aşezaţi în fruntea popoarelor îi prigoneau pe credincioşii lui Dumnezeu. 
Or, iată că tocmai de prin împărăteştile locaşuri aveau să iasă la lumină, 
înaintea oricăror altora, mucenicii cei plăcuți lui Dumnezeu, purtînd pînă 
la capăt întreaga luptă pentru dreapta lor credință şi înfruntînd pentru ea 
de bunăvoie chiar focul, securea sau apa mării, precum şi toate celelalte 
chipuri ale morţii. Curînd, în curțile împărăteşti aflate pretutindeni a 
început să se facă simțită lipsa bărbaţilor credincioşi — lucru care pe cei 
răspunzători i-a lipsit mai abitir de ocrotirea lui Dumnezeu, de vreme ce 
a-i prigoni pe credincioşi însemna totodată a înăbuși rugăciunile înălțate 
de aceia în sprijinul lor. 


16. 1. Numai Constanțiu a dat ascultare unui gind înțelept şi cuvios, 
purcezînd la un lucru de necrezut şi a cărui înfăptuire stîrneşte uimirea: 
anume, el a poruncit tuturor oamenilor săi (începînd chiar cu cei aflaţi în 
slujbele palatului şi pînă la demnitarii în funcție) să se hotărască - fie a 
jertfi demonilor (în care caz puteau rămîne mai departe în preajma sa, 
păstrîndu-şi rangul neatins), fie să nu le aducă jertfă (în care caz porțile 
sale aveau să le rămînă închise iar ei aveau să fie izgoniți pînă departe şi 
lipsiți de ocrotirea sa). 2. Oamenii s-au împărțit, trecînd unii deoparte, 
alţii de cealaltă parte, şi dîndu-şi fiecare în vileag felul alegerii. Atunci 
le-a dezvăluit şi omul acela minunat gîndul ascuns de el în spatele şiretli- 
cului, unora punîndu-le în lumină laşitatea şi egoismul, altora — în schimb 
- aducîndu-le foarte mare laudă pentru statornicia lor înaintea lui Dum- 
nezeu; după care, pe cei dintii — de vreme ce fuseseră în stare să-şi tră- 
deze Dumnezeul - nu i-a mai socotit vrednici să dea ochii cu împăratul 
lor (într-adevăr, cum şi-ar fi putut păzi credinţa față de împărat unii 
cărora le fusese dată în vileag nerecunoştința față de Cel de sus?). Ca 
atare, el a decretat că aceştia vor trebui să părăsească curtea împără- 
tească şi să plece cât mai departe; despre ceilalți, în schimb — pe care însuşi 
adevărul îi dovedise vrednici de (dragostea lui) Dumnezeu - a socotit Con- 
stanțiu că tot astfel se vor purta ei şi cu împăratul lor, şi, drept urmare, i-a 
rînduit în garda sa de corp şi le-a dat în grijă pînă şi veghea împărăției însăşi, 
lăsînd să se înţeleagă că din astfel de oameni se cade să ne facem noi prie- 

tenii şi oamenii de casă cei mai apropiaţi şi de nădejde, prețul lor între- 
cînd cu mult pe acela al unor cămări pline de neasemuite comori. 

17. 1. Am arătat deci, pe scurt, amintirea lăsată în urma sa de tatăl lui 
Constantin. De ce fel de sfîrşit a avut el parte după ce s-a arătat astfel lui 
Dumnezeu şi cîtă deosebire a vădit Dumnezeu, Cel cinstit de el, între el şi 
ceilalți părtaşi la împărăție, îşi va putea da seama oricine va lua aminte la 
natura acestor întîmplări. 2. Într-adevăr, după dovezile de pricepere în 
arta de a cîrmui, aduse de el de-a lungul multor ani, după ce recunoscuse 
drept singur Dumnezeu pe Acela aflat deasupra tuturor, după ce-şi ridi- 
case glasul împotriva puzderiei de zeități a celor fără Dumnezeu, şi, prin 
rugăciunile celor cucernici?, îşi încinsese întreaga casă (cu un zid prote- 
uuitor), Constanțiu a continuat să viețuiască în linişte, fără tulburare — 
(părtaş făcîndu-se singurului) lucru socotit de unii ca însemniînd fericirea, 
unume faptul de a nu avea cugetul încărcat, precum şi acela de a nu fi 
împovărat conştiinţa altora. 3. Astfel a continuat el a cîrmui tot timpul cît 
a avut parte de domnie, în chip statornic şi fără tulburare, dăruindu-şi 
întreaga familie - copiii, soţia şi pe toți cei ai caseit — Dumnezeului Celui 
unul, împăratul tuturor, şi făcînd ca mulțimea celor aflați înlăuntrul zidu- 
rilor palatului să nu poată fi socotită cu nimic mai prejos de o Biserică a 
lui Dumnezeu - printre ei aflîndu-se şi slujitori ai lui Dumnezeu care nu 
conteneau să înalțe rugăciuni? pentru împărat. Faptele acestea numai la 
el, la Constanțiu, se petreceau - într-o vreme cînd, pe alte meleaguri, 
poporului iubitor de Dumnezeu nu-i era îngăduită nici măcar purtarea 
numelui (de creştin)! 

18. 1. Curînd după aceea l-a răsplătit Dumnezeu aşa încît să aibă 
parte chiar de cea mai înaltă treaptă a puterii împărăteşti. N-aş putea 
spune cum s-a întîmplat; dar cei care în acea vreme deţineau rangul cel 
dintii, au abdicat de la domnie; or, această răsturnare de situaţie s-a 
petrecut nu cu mult peste un an de la începutul prigoanei Bisericilor. Aşa 
a fost aclamat Constanțiu singur drept Augustus şi «Cel Pios», şi asta 
după ce mai înainte se învrednicise de purtarea cununei cezare şi i se 
recunoscuse întîietatea în rîndul celorlalţi. Cum spun: după întiia lui 
călire în astfel de treburi, a dobiîndit Constanțiu şi podoaba celei mai 
înalte trepte a ierarhiei romane, numit fiind împărat cu precădere între 
cei patru care fuseseră proclamați apoi. 2. Pe lingă aceasta el singur se 
mai deosebea de toți ceilalți împărați şi prin mulțimea urmaşilor, fiindcă 
a dat viaţă unui mare număr de fii şi fiice. Iar cînd, în cele din urmă, dînd 


3. Sau creştinilor. (n. ir.) 

4. Slujbaşii şi demnitarii de diverse ranguri de la curte. 

5. 'Permenul ixrpeia, prezent aici, se referă de fapt la practicarea unor slujbe reli- 
pioase. (n. tr.) 

soartei cuvenita plată, a ajuns la vîrsta împlinirii bătrîneţilor şi a fost să se 
săvîrşească din viaţă, atunci iarăşi i s-a înfăţişat Dumnezeu în chipul unui 
făptaş de lucruri minunate, rînduindu-l pe Constantin să fie — dintre toți 
copiii-întiiul la căpătiiul celui ce trăgea să moară, spre a primi de la el 
moştenirea domniei. 

19. 1. Iată-l deci pe Constantin ajuns pe aceeaşi treaptă cu ceilalți 
părtaşi la cîrma împărăției şi — cu o vorbă a proorocului de altădată al lui 
Dumnezeu -— viețuind în mijlocul lor. De altfel, Constantin fusese socotit 
de ei vrednic să primească înalta cinste încă din anii cînd abia păşise din 
vîrsta copilăriei în aceea a fecioriei: noi înşine l-am putut vedea străbă- 
tînd ţinutulf Palestinei în tovărăşia celui mai vîrstnic dintre împărați; ori- 
cine poftea l-a putut limpede vedea şezînd de-a dreapta acestuia, dînd 
încă de pe atunci o pildă de cumpănire împărătească. 2. Nimeni nu i-ar fi 
putut şedea alături în ce priveşte frumusețea şi farmecul, precum şi în ce 
priveşte înălțimea (şi proporțiile) trupului”; iar tinerii de vîrsta lui îl ştiau 
de frică, atît de vînjos era, atîta era de puternic. Numai că zestrea lui 
sufletească îi întrecea cu mult calitățile trupeşti: înainte de orice, îşi 
înveşmîntase sufletul cu podoaba cumpătării, căreia mai apoi se price- 
puse să-i dea o neasemuită strălucire prin marea lui cultură, prin înnăs- 


cuta lui putere de judecată şi prin înțelepciunea cu care îl dăruise Dum- 
nezeu. 


20. 1. Atît de mîndru de toate aceste lucruri, atît de vînjos, atit de 
chipeş* şi plin de istețime cunoscîndu-l stăpînitorii de atunci pe tînăr, 
fost-au cuprinşi de pizmă şi de teamă, socotind că apropierea lui ar putea 
însemna pentru ei o ameninţare; încît într-ascuns au şi început să unel- 
tească împotriva lui, ferindu-se, totuşi, să-l sortească morţii fățiş, anume 
de frica tatălui. 2. Dîndu-şi tînărul seama cum şedeau lucrurile (ițele 
uneltirilor îi apăruseră în două rînduri, prin voia lui Dumnezeu, ca la 
lumina zilei), şi-a aflat scăparea în fugă, făcîndu-se şi într-aceasta aseme- 
nea marelui prooroc Moise. Dar în toate el îl avea de partea sa pe Dum- 
nezeu, iar Acesta îi purta de grijă ca să-i poată urma tatălui la împărăție. 

21. 1. Deci izbăvindu-se în ultima clipă din mrejele uneltitorilor, a 
ajuns Constantin la tatăl său într-o goană,şi a mai zăbovit alături de el, 
fiindcă la aceeaşi vreme zilele părintelui se apropiau de sfîrşit. Văzîndu-şi 
Constanțiu fiul apărut ca din senin, pe dată şi-a părăsit patul şi l-a 
cuprins în braţe, adăugând că într-o clipă ca aceea - în care se pregătea 
să-şi ia rămas bun de la viață — îi fusese dat să-şi descarce sufletul de sin- 
gura povară care-l mai trăgea în jos (înțelegînd prin aceasta depărtarea la 


6. Textual: poporul. (n. tr.) 
7. 'Textual: p&yedoc (n. tr.) 
8. Textual: mare, bine făcut (n. tr.) 

care pînă atunci i se aflase copilul). Apoi a înălțat lui Dumnezeu o rugă- 
ciune de mulțumire, zicînd că moartea îi apărea acum de preferat unei 
vieți fără sfîrşit; după care, gătindu-şi ultimele pregătiri, 2. şi-a luat 
rămas bun de la fii şi de la fiice,care făcuseră cere în jurul său şi s-a sfîrşit 
chiar acolo în împărătescul său cort? şi culcuş, după ce — dînd ascultare 
legilor firii — trecuse sorții împărăției în seama celui mai virstnic dintre fii. 

22. 1. Deci n-a rămas statul fără împărat. Şi s-a arătat Constantin 
ieşind de sub acoperişul părintelui său împodobit cu mantia de purpură a 
tatălui (a cărui împărătească demnitate le părea tuturor că prinsese pe loc 
viață în făptura lui); apoi, înconjurat de prietenii aceluia, a trecut în frun- 
tea alaiului şi şi-a petrecut părintele pe ultimul drum. O mulțime fără 
număr de oameni (de tot felul) şi de ostaşi aparținînd gărzilor l-a însoțit 
pe bine-plăcutul lui Dumnezeu, cu tot fastul, unii deschizîndu-i drumul, 
ceilalți păşind în urma lui; toţi îl înălțau în slăvi pe de trei ori fericitul 
răposat, preamărind totodată într-un singur glas şi cuget - în venirea la 
domnie a fiului - întoarcerea la viață a celui pierit. Şi îndată — de la cele 
dintii urale — l-au şi aclamat pe noul stăpînitor cu titlul de împărat şi 
(dintr-odată) de august şi pios, cu strigări de bucurie 2. care — deşi se 
adresau fiului — îi şedeau bine şi celui stins din viaţă, de vreme ce-l feri- 
ceau pe fiu pentru norocul de a fi urmat la domnie unui asemenea tată. 
Iar toate provinciile! aflate sub stăpînirea lui erau pline de bucurie şi de 
o nespusă veselie pentru faptul că nu fuseseră văduvite de buna orîn- 
duire a împărăției nici măcar pentru un timp cât de cît scurt. 

În pilda lăsată de împăratul Constanțiu a arătat Dumnezeu seme- 
nilor noştri de ce fel de sfîrşit au parte credincioşii iubitori de Dumnezeu. 

23. Eu n-am socotit că ar mai fi cu cale să istorisesc aici în scris de ce 
crudă soartă au avut parte ceilalți împărați (care au prigonit Bisericile lui 
Dumnezeu ca şi cum ar fi vrut să se războiască cu ele), după cum n-am 
socotit cu cale să pîngăresc amintirea celor buni prin compararea lor cu 
cei care le fuseseră ca o pildă potrivnică"!. De ajuns fie-le experienţa fap- 
telor spre învățătură acelora care - ori cu ochii lor, ori din auzite - au 
prins de ştire pățaniile întîmplate fiecăruia dintre aceştia în parte. 

24. Aşa l-a rînduit Dumnezeu, Rînduitorul întregii zidiri, pe Con- 
stantin - odrasla unui tată atit de minunat - întîi-stătător şi cîrmuitor al 
întregii lumi, astfel ca nici un om să nu se poată mîndri că lui i-ar datora el 
dobîndirea acestei întiietăți; lucru care-l deosebeşte de (cazul) celorlalți 
(împărați), care n-au ajuns la o asemenea demnitate decît urmare unei 
alegeri făcute de alţii. 

25. 1. Odată aşezat pe scaunul împărăției, a şi început Constantin să 
sîrguiască la moştenirea primită de la părintele său, veghind cu multă 

9. 'Textual: palat. (n. tr.) 

omenie peste toate popoarele a căror soartă le adusese mai întîi sub stă- 
pînirea tatălui. Totodată, pe barbarii de prin ținuturile scăldate de apele 
Rinului - precum şi pe aceia care sălăşluiesc în apropierea oceanului de la 
soare-apune, care cutezaseră a se răzvrăti — pe toţi i-a supus, îmblinzin- 
du-le sălbăticia; iar pe cîţi a văzut că se împotriveau cu îndărătnicie 
înjghebării unei vieţi de bună rînduială, i-a izgonit de pe meleagurile lor, 
fugărindu-i ca pe nişte fiare. 2. Isprăvind de dus aceste lucruri la sfîrşit 
bun, şi-a purtat Constantin privirea şi peste celelalte ținuturi ale lumii, 
avîntîndu-se peste neamurile britanilor - care sălăşluiesc chiar în mijlo- 
cul oceanului - pe care subjugîndu-le a pornit să cerceteze şi celelalte 
provincii ale împărăției, spre a veni în sprijinul celor ce aveau nevoie de 
ajutor!?. 

26. Mai apoi, cunoscînd el că lumea întreagă ar putea fi asemuită 
unui uriaş trup, şi văzînd că stăpineasca cetate a statului roman, capul 
acestui trup!*, încăpuse în puterea unui tiran, la început s-a gîndit să lase 
ocrotirea ei în seama celor care stăpîneau peste celelalte întinderi (ale 
împărăției), care şi erau mai înaintați în vîrstă decât el. Dar negăsindu-se 
nimeni în stare să ducă asemenea lucru la bun sfîrşit (câți îndrăzniseră să 
încerce, o încheiaseră rău), a grăit Constantin zicînd că viața nu merita să 
fie trăită cîtă vreme era nevoit să asiste neputincios la spectacolul cum- 
plitelor suferinţe ale împărăteştii cetăţi, şi a început să se pregătească de 
luptă spre nimicirea tiraniei. 

21. 1.Din cauza viclenelor şi vrăjitoreştilor farmece pe care tiranul 
nu înceta să le urzească, Constantin înțelesese că avea nevoie de un aju- 
tor mai puternic decit cel pe care i-l putea aduce o oaste; ceea ce l-a şi 
făcut să-şi caute ajutorul la Dumnezeu, lăsînd abia în al doilea rînd inte- 
resul pentru înarmarea soldaţilor şi grija de a avea o oaste numeroasă; 
fiindcă - socotea el - fără sprijinul lui Dumnezeu nici acesta nu-i putea fi 
de vreun ajutor, în timp ce - cum zicea Constantin - tot ce se face cu 
împreună-lucrarea lui Dumnezeu este de nestăvilit şi cu neputinţă de 
stricat. 2. De aceea a început să cugete cărui Dumnezeu se cuvenea să i se 
supună el; şi în timp ce-şi punea asemenea întrebare, a mijit în el gîndul 
că, dacă aproape toţi cei ce ajunseseră mai înainte la cîrma statului îşi 
încredințaseră soarta mulțimii zeilor — cărora le şi slujiseră prin libaţii, 
jertfe şi ofrande!* — totuşi, după ce mai întîi fuseseră amăgiţi prin tot felul 
de oracole şi de preziceri priitoare lor, toți o sfîrşiseră rău, fără ca vreu- 

nul dintre zei să le vină în ajutor ca să-i scape de cumplita soartă ce se 
abătuse asupra lor de sus; apoi că numai tatăl său, care alesese calea 
opusă — lepădîndu-se de rătăcirile lor — şi care se închinase de-a lungul 
întregii sale vieți Dumnezeului Celui mai presus de toate, îşi aflase în El 
mântuirea şi (adevărata) strajă a scaunului său de domnie, precum şi pe 
orînduitorul a tot binele. 

27. 3. Aşa a judecat Constantin, deschizînd calea unui gînd binecu- 
vîntat: anume că toţi cei ce-şi puseseră nădejdea în mulțimea zeilor pieri- 
seră pradă unor întorsături cumplite ale soartei, de nu mai rămăsese 
după ei nici urmă de neam ori de vlăstare, sau măcar amintirea numelui 
lor printre oameni, pe cînd Dumnezeul părintelui său îi dăduse acestuia 
dovezi vădite şi nenumărate ale puterii Sale. Pe urmă şi-a mai dat el 
seama că toţi cei ce porniseră pînă atunci cu oaste spre a-l dobori pe tiran 
- şi care se avîntaseră în bătălie încrezători în mulțimea zeilor lor — o sfîr- 
şiseră cumplit: la încheierea luptei, unul din ei fusese nevoit să dea ruşi- 
nos bir cu fugiţii, fără să fi izbutit a face ceva, iar altul fusese doborit şi 
sfîrtecat chiar în mijlocul propriei sale oşti, adăugîndu-se numărului 
celor care şi-au găsit sfîrşitul atunci. Deci, frămîntînd el toate lucrurile 
acestea în minte, a înțeles că a te supune smintelilor zeilor care nu există 
precum şi a cădea în atît de ruşinoase rătăciri este o adevărată nebunie; 
fapt care l-a şi făcut să priceapă că singurul Dumnezeu căruia se cuvenea 
ca el să I se închine era doar Cel al părintelui său. 

28. 1. Către Acesta, deci, şi-a înălțat el glasul în rugăciune, rugîndu- 
se Lui şi implorîndu-L să-i descopere cine este EI şi să-şi lase!” dreapta 
Sa asupra țelului care-i şedea înainte. Şi cum şedea împăratul înălțînd 
stăruitoare rugăciune, i s-a arătat un semn cu totul fără seamăn de la 
Dumnezeu; cărui semn - dacă l-am fi aflat din gura altcuiva - poate că nu 
ne-ar fi tocmai uşor să-i dăm crezare; dar de vreme ce însuşi împăratul, 
purtătorul de biruinţă, ne-a destăinuit aceste lucruri nouă înşine, celor ce 
scriem această carte, anume mult mai tîrziu, cînd am fost socotiți vrednici 
de cunoştinţa şi de prezența sa'€ (iar el adăugase spre încredințarea vor- 
belor sale/puterea/jurămintelor), cine - mă-ntreb - ar mai putea pune la 
îndoială exactitatea istorisirii, mai ales că, între timp, viitorul avea să 
aducă el însuşi mărturie despre adevărul ei? 2. Deci cam pe la ceasurile 
amiezii, cînd ziua începuse să scadă, zicea Constantin că văzuse cu ochii 
săi chiar pe cer, străjuind deasupra soarelui, semnul mărturisitor de 
biruinţă al unei cruci întocmite din lumină şi că odată cu ea putuse desluşi 
un scris glăsuind: «Să biruieşti întru aceasta!»; după care, la vederea unei 

asemenea privelişti, fuseseră cuprinşi de uimire şi el şi întreaga oaste 
(care, cum mărşăluia el pe drum, venea pe urmele sale, şi de aceea asis- 
tase şi ea la minune). 

29. Această arătare povestea Constantin că-l descumpănise, nepu- 
tîndu-i el pricepe tîlcul. Or, tot cugetînd la ea, şi adîncindu-se el în gîn- 
duri, iată că s-a lăsat noaptea fără să prindă el de veste. Şi, dormind el, i 
s-a arătat Hristosul lui Dumnezeu cu semnul văzut mai înainte pe cer, 
poruncindu-i să închipuie la rîndul său semnul ce i se arătase sus în cer, 
spre a se pune sub ocrotirea lui în luptele pe care avea să le poarte cu 
duşmanul. 

30. În zori, trezindu-se, le împărtăşise şi prietenilor săi taina; după 
care chemase la sine meşteri în prelucrarea aurului şi a nestematelor, se 
aşezase el însuşi în mijlocul lor şi le zugrăvise cam cum putea să arate 
acest semn, dîndu-le poruncă să-l întocmească şi ei la rîndul lor aşa, din 
aur şi din pietre scumpe. 

Odată, cînd a binevoit Dumnezeu să ne facă această bucurie, ne-a 
învrednicit împăratul însuşi să privim chiar cu ochii noştri însemnul. 

31. 1. Acesta arăta în felul următor: de virful unei (cozi de) lance 
înalte şi poleite cu aur era prinsă pieziş o stinghie în forma semnului cru- 
cii. Sus de tot, deasupra întregului însemn, era o cunună împletită din aur 
şi bătută cu pietre nestemate, de care se afla prins simbolul numelui Mîn- 
tuitorului; două litere închipuind — prin cele două litere de la începutul lui 
- însuşi numele lui Hristos (P-ul fiind prins în mijlocul crucii X-ului), ini- 
țiale pe care împăratul s-a obişnuit să le poarte înscrise pe coif chiar şi 
mai tîrziu. 31.2. De bucata aceea transversală de stinghie prinsă de lance 
atîrna o bucată de pînză foarte fină de culoare purpurie, întrețesută bogat 
cu (fir de) aur şi acoperită cu nestemate de toate culorile, prinse des, care 
în lumina zilei scînteiau - o lucrătură de o frumuseţe nespusă - l-a privit. 
Bucata aceea de pinză prinsă de stinghie avea lățimea egală cu lungimea 
ei; iar partea întinsă a lancei — care era foarte înaltă —!” avea îndată sub 
biruitorul semn al crucii (chiar în susul fişiei de pînză descrise de noi) 
imaginea - închipuită pînă la piept, şi din aur - a de-Dumnezeu-iubitului 
nostru împărat, precum şi pe aceea a fiilor săi. 

31. 3. Ei bine, de acest însemn mîntuitor s-a folosit împăratul necur- 
mat în chip de semn ocrotitor împotriva a toată puterea potrivnică şi 
vrăjmaşă. Şi a trimis poruncă tuturor unităților sale să poarte în fruntea 
lor cîte un însemn alcătuit după modelul acela. 

32. 1. Dar despre asemenea lucruri vom mai vorbi noi puțin mai 
tîrziu. 

Aşadar - cam în aceeaşi vreme - tulburat de viziunea avută şi nemai- 
socotind cu cale să se închine altui Dumnezeu decît Celui ce i Se arătase, a 
chemat Constantin la sine pe inițiați în învățăturile Lui, pe care i-a între- 
bat ce fel de Dumnezeu era acela şi care ar putea fi tiicul arătării semnului 
văzut de el. 2. Ei i-au răspuns că acela era (Însuşi) Dumnezeu, Fiul Unul- 
Născut al singurului Dumnezeu, şi că semnul era simbolul văzut al nemu- 
ririi şi însemnul triumfal al biruinţei pe care El o avusese asupra morții, 
într-o vreme cînd sălăşluise în treacăt pe pămînt. După aceea, l-au mai 
învăţat ei arătîndu-i care fusese pricina acestei veniri (pe pămînt) şi chi- 
pul anume în care se petrecuse iconomia Lui față de oameni. 

3. Cam în acest fel a fost el învăţat atunci. Pe de altă parte, dumne- 
zeiasca arătare, pe care într-un chip atît de neobişnuit o putuse el vedea 
chiar cu ochii săi, îl umplea de uimire. Şi comparînd el cereasca viziune 
cu tilcuirea cuprinsă în învățătura lor, se întărea în gîndurile lui, din ce în 
ce mai încredințat că Însuşi Dumnezeu îl adusese la cunoaşterea ei. Drept 
aceea a şi cerut Constantin să cerceteze Sfintele Scripturi, iar dintre 
preoții lui Dumnezeu şi-a făcut sfetnici, adăugînd că Dumnezeul Cel 
văzut de el se cerea slujit cu toată osîrdia. 

În fine, odată încins cu platoşa acestor semne prevestitoare de bine, 
a purces şi el la luptă să înăbuşe amenințarea focului tiraniei. 

33. 1. Omul care mai înainte vreme pusese stăpînire pe împărătescul 
oraş (al Romei) dezlănţuise de mult asupra lui urgia necredinței şi a fără- 
delegii, îndrăznind fără să pregete la toată fapta rea şi murdară: desfăcea 
legiuitele căsătorii, (răpind) bărbaţilor femeile cu care se uniseră ei prin 
puterea legii, pe care femei le batjocorea îngrozitor, ca apoi să le (lepede 
şi să le) trimită înapoi la bărbaţii lor. Şi nu se purta aşa numai cu oamenii 
de rînd, lipsiți de însemnătate, ci necinstea pînă şi pe aceia care deţineau 
demnități înalte în senatul roman. Nenumărate erau femeile libere pe 
care cumplit le pîngărise acest om fără să poată ajunge la sațiu în sufletul 
său furtunos şi nestăpînit. 2. Doar în clipa cînd s-a legat de femei creştine 
n-a mai fost el în stare să găsească un mijloc spre a-şi satisface pofta de 
desfrinare, fiindcă acelea se arătau mult mai voitoare să se sortească!? 
morții decît să i se dea lui cu trupul, spre pierzanie. 

34. Or, auzind femeia unuia dintre senatorii care îndeplineau şi func- 
ţia de eparh — o creştină — că inşii care obişnuiau să-i slujească tiranului în 
astiel de treburi se apropiau de casa ei, apoi dîndu-şi seama că — de frică — 
bărbatul ei le dăduse acelora încuviințarea să o ia, a cerut să i se îngăduie 
numai cîteva clipe de zăbavă ca să se poată găti cu obişnuitele-i podoabe; 

după care, ducîndu-se de una singură în cămara casei, şi-a străpuns piep- 
tul cu sabia. 

Femeia a murit pe dată, lăsîndu-le mijlocitorilor leşul ei; dar prin 
fapta ei mai grăitoare decit vorba, ea!* a dovedit tuturor - şi oamenilor 
de atunci, şi celor de mai tîrziu — că singură mult prețuita curăţie” a creş- 
tinilor este de nebiruit, (ea singură) putînd ţine piept ispitei. Iată dar ce 
amintire a lăsat în urma sa această femeie. 

35. 1. Toată lumea tremura de groaza celui care era în stare de fapte 
atît de miîrşave : oameni de rînd sau demnitari, oameni cu vază sau lume 
măruntă, pe toţi îi vlăguise o asemenea cumplită tiranie. Dar, chiar dacă 
nu li se dădea nici o clipă de răgaz, ci îşi îndurau necurmat amarul împilă- 
rii, la un moment dat a existat totuşi o încercare de contenire a cruzimii 
ucigaşe a tiranului?!. Odată, în temeiul unui pretext neînsemnat, acesta 
îşi lăsase poporul la cheremul gărzilor setoase de sînge: ființe fără număr 
şi-au aflat atunci moartea în plin oraş - cetățeni romani, căzuți nu sub 
loviturile sciților sau ale altor barbari, ci doboriţi de lăncile şi de celelalte 
arme ale celor de aceeaşi viță cu ei. 

35. 2. Şi printre senatori au fost atâția ucişi (numai fiindcă tiranul 
rîvnise la averea lor) că nici nu li se mai ştia numărul: oamenii cădeau în 
ghearele morții cu miile, pradă unor învinuiri năstruşnice şi mereu altele. 

36. 1. Cununa relelor fapte ale tiranului l-a împins pînă la vrăjitorie. 
Urmiînd uriîtele tipicuri ale magiei, el punea să se spintece (pîntecele) 
femeilor rămase grele, apoi cerceta cu luare-aminte măruntaiele prunci- 
lor abia născuţi, sau, iarăşi, înjunghia lei şi recurgea la tot soiul de practici 
cumplite, ca să poată chema în ajutor duhurile rele spre îndepărtarea 
războiului care amenința; prin astfel de mijloace trăgea el nădejde să 
poată înclina cumpăna biruinţei de partea sa! 

36. 2. Aşa stăpînea tiranul peste părțile Romei. Şi nu găsesc cuvinte 
care să poată arăta prin ce soi de fapte îşi îngenunchease el supuşii; 
supuşi pe care, curînd, el avea să-i sărăcească de tot şi să-i aducă într-o 
asemenea stare de înfometare încît aveau să ducă lipsa pînă şi a hranei 
lor de toate zilele - cum nimeni, azi, nu-şi aminteşte să se fi petrecut 
vreodată la Roma! 

37. 1. Toate acestea îl îndurerau pe Constantin, care, cuprins de milă, 
îşi instruia oastea cu osîrdie, înarmînd-o împotriva tiranului. La urmă 
(punîndu-se sub ocrotirea Dumnezeului Celui prea înalt şi chemîndu-L 
pe Hristos de partea sa ca să-l izbăvească de primejdie şi să-l ajute, apoi 
aşezînd semnul de biruinţă - însemnul acela mîntuitor — în fața pedestri- 

mii şi a gărzilor sale) a pornit cu întreaga-i oaste, încercînd să redobiîn- 
dească pentru poporul de la Roma acea stare de libertate la care el avea 
dreptul din străbuni. 2. Dar întrucît Maxenţiu — care se încredea mai mult 
în uneltirile lui vrăjitoreşti decît în dragostea” supuşilor — nu îndrăznea 
să se arate nici măcar atit cât să apuce a ieşi pe poarta cetăţii, şi fiindcă — 
de aceea - tot locul, toate ținuturile şi cetățile aflate sub înrobitoarea lui 
stăpînire, el le încinsese cu o mulțime fără număr de soldaţi şi le înțesase 
cu garnizoane, a fost nevoie ca împăratul, care nu se bizuia decît pe spriji- 
nul lui Dumnezeu, să atace mai întîi prima, apoi cea de a doua şi a treia 
linie de bătaie a tiranului; pe care, însă, le-a cucerit fără greutate, pe 
toate, chiar de la cel dintii atac, punînd stăpînire poate că pe cea mai mare 
întindere a pămîntului italic. 

38. 1. Astfel a ajuns el pînă în imediata vecinătate a Romei. Dar Dum- 
nezeu, ca să nu-l ştie pe Constantin nevoit să se încingă la luptă cu popo- 
rul din Roma, l-a tras El însuşi pe tiran, prins parcă, în nevăzute lan- 
țuri, pînă departe în afara porţilor oraşului, adeverind facerile Sale din 
vechime împotriva necredincioşilor (cărora cei mai mulți nici nu le dau 
crezare, socotindu-le a fi doar poveste - chiar dacă, dimpotrivă, credin- 
cioşii le țin a fi de crezare, de vreme ce ele se află trecute în Scripturile 
Sfinte); iar acestora - [de fapt] , aş putea spune: tuturor, adică atit credin- 
cioşilor cât şi necredincioşilor — le-a adus sub priviri, în toată puterea lor, 
minunile (Sale). 2. Fiindcă, într-adevăr, aşa după cum pe timpul lui Moise 
şi al iubitorului de Dumnezeu popor al evreilor «a zvirlit E carele farao- 
nului şi oastea lui în mare, înecînd pe aleşii şi puternicii lui călăreți în 
apele Mării Roşii», tot aşa şi Maxenţiu cu ostaşii şi cu gărzile lui «s-au îne- 
cat, prăvălindu-se în adîncuri ca un bolovan» cînd, puterii de la Dumne- 
zeu venite să lupte de partea lui Constantin întorcîndu-i aceia spatele, au 
rupt-o la fugă, încercînd să treacă de cealaltă parte a rîului ce le tăia calea. 
Malurile apei fuseseră unite chiar (din porunca lui) Maxenţiu cu un pod 
de vase bine întocmit, care însă — în ciuda speranţelor lui de a-l putea 
nimici acolo pe (împăratul cel) plăcut lui Dumnezeu - avea să se prefacă 
în unealtă a propriei sale pierzări. 3. Căci Dumnezeul lui Constantin avea 
să-i fie acestuia necurmat într-ajutor”*, pe cînd tăinuitele puneri la cale 
ale celuilalt aveau să se întoarcă necruţător asupra uneltitorului însuşi. 
Am putea şi noi, de aceea, să spunem: «Căscat-a sub el adînc şi l-a înghi- 
ţit; cădea-va în groapa pe care a săpat-o. Întoarce-se-va strădania sa 
asupra capului său, iar nedreptatea de el săvîrşită pogorî-se-va asupra 
creştetului său»... 4. Fapt este că din încuviințarea lui Dumnezeu, maşi- 
năriile podului — şi în acelaşi timp vicleşugul” tăinuit în ele — nu s-au pus 

25. Aici cu înţelesul de «ameninţare năpraznică» (n. tr.) 

în mişcare în clipa dorită (ci mai curînd); puntea a început să ia apă; apoi, 
brusc, vasele au început să se scufunde aşa cum erau ele încărcate cu 
oameni - în primul rînd cu nefericitul Maxenţiu împreună cu corpul lui de 
gardă însoțit de restul lăncierilor - după cum cu mult înainte grăise 
Scriptura: «Scufundatu-s-au ca plumbul în viltoarea apei». 5. De aceea, 
potrivit îmi pare mie ca aceia cărora le-a adus Dumnezeu în dar această 
biruință să-şi înalțe în felul lor glasul - chiar dacă nu cu înseşi cuvintele, 
dar în tot cazul cu fapta lor — şi, pomenire făcînd aceluiaşi fel de biruință 
avută împotriva tiranului de odinioară, să zică - aidoma celor din 
preajma marelui slujitor Moise: «Cînta-vom Domnului, Care slăvitu-S-a 
întru slavă multă. Cal şi călăreț a zvirlit EI în apa mării; ajutor şi scăpare 
S-a făcut E1 mie spre mîntuire», şi «Cine între dumnezei e asemenea ie, 
Doamne? Cine, asemenea ie, slăvit e în sfinţi, minunat e în slavă, făcînd 
lucruri înfricoşătoare?» 

39. 1. După ce, dar, a înălțat el — prin înseşi faptele sale A-toate-Stă- 
pînitorului (Dumnezeu), adevărata cauză a biruinţei sale, aceste cîntări 
(precum şi altele întru totul asemănătoare, aşa cum se şi cuvenea unui 
mare slujitor al Lui), şi-a făcut Constantin intrarea în împărăteasca cetate 
în glasul cîntecelor de biruință. 39.2. Toată lumea - senatori, nobili şi 
oameni cu vază de acolo, laolaltă cu toată omenirea din Roma - i-au ieşit 
în întîmpinare din toată inima, puhoi, cu ochii veseli, primindu-l cu urări 
de fericire şi cu o nesfirşită bucurie, ca nişte scăpați din închisoare. Băr- 
baţi, femei şi copii se înghesuiau laolaltă cu nenumărate cete de slujitori şi 
nu mai conteneau a striga, numindu-l cînd salvatorul, cînd dezrobitorul 
şi cînd binefăcătorul lor. 

39. 3. El însă — pătruns cum era prin însăşi firea lui, de credința în 
Dumnezeu - la auzul strigătelor lor nu s-a lăsat furat de îngîmfare, la 
lauda lor n-a lăsat să crească în el trufia, ci, ştiind bine cît ajutor Îi datora 
lui Dumnezeu, s-a grăbit să întoarcă (adevăratului) prilejuitor al biruinței 
sale o rugăciune de mulțumire. 

40. 1. Apoi a descoperii Constantin tuturor semnul cel mîntuitor — 
atât prin viu grai cît şi prin inscripții pe piatră — şi a înălțat chiar în inima 
oraşului împărătesc un monument triumfal în amintirea biruinței avute 
asupra duşmanului, monument în care a pus să se scrie lămurit, cu litere 
săpate, de neşters, că acesta se dovedise să fie semnul izbăvitor al statu- 
lui roman şi ocrotitorul împărăției întregi. 2. Şi a mai pus să se aşeze 
neîntîrziat în mîna propriei sale statui, înălțată într-unul din locurile cele 
mai umblate ale Romei, o lance lungă în chipul crucii, poruncind să se 
sape dedesubt, cu slove latineşti, cuvînt cu cuvînt următoarea inscripţie: 
“Prin acest semn mîntuitor — adevărata dovadă a bărbăţiei — am izbăvit 
eu oraşul vostru de sub jugul tiranului, redîndu-vă libertatea; şi, izbăvin- 

du-vă, am redat atît senatului cît şi poporului roman însemnătatea şi 
strălucirea lor de odinioară». 

41. 1. Dar împodobindu-se? împăratul cel iubit de Dumnezeu cu 
mărturisirea aducătoarei de biruință cruci, cunoscut le-a făcut el fățiş 
pînă şi romanilor pe Fiul lui Dumnezeu. 2. După amarnicul jug pătimit de 
ei de pe urma tiranului, toți locuitorii oraşului - senatul deopotrivă şi lao- 
laltă cu mulțimea nenumărată a poporului de rînd — păreau că încep să-şi 
recapete suflarea, ca la atingerea razelor unui soare ieşit din neguri”, 
trezindu-se întineriți la o viață nouă. lar popoarele toate cîte viețuiau 
pînă spre țărmurile oceanului de la Apus — şi ele scăpate de necazuri, pe 
care mai înainte le înduraseră la nesfîrşit — nu se mai săturau să-l proslă- 
vească pe bunul lor purtător de biruinţă, pe cucernicul, pe binefăcătorul 
tuturor, în serbări pline de strălucire şi de veselie. Lumea toată recunoş- 
tea cu un singur glas că, prin harul lui Dumnezeu, Constantin era omul 
menit să reverse lumina binelui asupra tuturor. 3. De asemenea pretu- 
tindeni a fost publicat un rescript imperial care reda celor ce fuseseră 
lipsiţi?* de aceasta, dreptul de a se bucura de bunurile lor, iar pe cei sur- 
ghiuniţi în chip samavolnic îi rechema la vetrele lor; făcînd să cadă lanțu- 
rile şi scăpînd de primejdie şi de spaimă pe tot omul care avusese astfel 
de suferit de pe urma cruzimii tiranului. 

42. 1. Chemînd împăratul însuşi la sine pe slujitorii lui Dumnezeu, 
vrednici i-a socotit de cea mai înaltă cinstire, arătîndu-le prietenia şi prin 
faptă şi prin vorbă, ca unor oameni consacrați aceluiaşi Dumnezeu ca şi 
al său. Astfel, printre comesenii săi se întîmplau uneori oameni foarte de 
rînd — judecîndu-i după înfăţişare şi port; totuşi, Constantin nu-i prețuia 
aşa; ceea ce părea el să întrevadă în ei nu era omul, care putea fi văzut de 
toată lumea, ci Dumnezeul Cel proslăvit de fiecare din ei. De asta îi şi 
lua cu sine pretutindeni pe unde călătorea, încredinţat că şi prin acest 
fapt va putea atrage de partea sa bunăvoirea Dumnezeului slujit de ei. 2. 
Da, şi bisericile lui Dumnezeu le-a înzestrat el îmbelşugat prin propriile 
sale mijloace, mărind casele de rugăciune, făcîndu-le să arate mai 
semețe, şi a împodobit sanctuarele cele mai de seamă ale bisericii cu 
nenumărate daruri votive. 

43. 1. Nevoiaşilor, Constantin le-a împărțit felurite ajutoare în bani, 
arătîndu-se omenos şi mărinimos chiar şi față de oamenii din afară care 
veneau la el. De amăriții uitaţi de lume care cerşeau prin pieţe nu s-a 
îngrijit numai în aşa fel încât ei să nu ducă lipsă de bani şi de mîncare, ci şi 
ca să aibă straie ca lumea cu care să se poată îmbrăca. Însă pe aceia care 
cîndva o duseseră bine, dar pe care întorsăturile vieții îi ruinaseră, i-a 

26. Ideea în original include sensul de strălucire, măreție. (n. tr.) 

sprijinit cu sporită mărinimie, împărțindu-le cu împărătească chibzuinţă 
binefaceri într-adevăr minunate, pe unii înzestrîndu-i cu moşii, pe alții 
învrednicindu-i de felurite onoruri. 2. Şi față de bieţii orfani s-a purtat ca 
un părinte; de văduvele lipsite de apărare se îngrijea îndeaproape, refă- 
cîndu-le viaţa??; ba de fetele rămase fără sprijin părintesc s-a îngrijit într- 
atîta încît le căsătorea cu bărbaţi avuţi pe care-i cunoştea, înzestrînd 
miresele din vreme cu ce se cuvenea să aducă ele mirilor în căsnicie. 3. 
Fiindcă aşa cum, înălțîndu-se deasupra pămîntului, revarsă soarele 
asupra tuturor îmbelşugatul tremur al luminii, tot astfel lumina şi Con- 
stantin, cu razele omeniei lui, pe toţi cei ce se înfățişau înaintea lui, cînd, 
la ceasul răsăritului de soare, se arăta în afara palatului — parcă înălțin- 
du-se şi el în văzduh odată cu cerescul luminător! Căci nici nu era cu 
putință să te afli aproape de el, fără ca pînă la urmă să te bucuri şi tu de 
împărtăşirea vreunui dar“, la fel cum nu i s-a întîmplat cuiva să se 
aştepte la ajutorul lui şi să rămînă pînă în cele din urmă dezamăgit! 

44. 1. Iată dar cît de apropiat se purta el cu toată lumea. Totuşi, Bise- 
ricii lui Dumnezeu îi închina el cu osebire rîvna sa; şi întrucît în unele 
ținuturi existau oameni care nu se înțelegeau între ei (în credință), Con- 
stantin a organizat sinoade ale slujitorilor lui Dumnezeu, aşa, ca şi cum ar 
fi fost el însuşi un episcop al tuturor, înscăunat de Însuşi Dumnezeu. 2. 
De aceea nici nu se dădea în lături să vină însuşi el la adunările lor şi să 
şadă laolaltă cu ei, luînd parte la dezbateri - (osîrdnic cum se dovedea) să 
pună tuturor toate sub dumnezeiescul semn al păcii. Se aşeza undeva în 
mijlocul lor, ca şi cum ar fi fost doar unul (oarecare) din mulţimea celor de 
față, părăsindu-şi afară"! şi lăncierii şi străjile dimpreună cu întregul corp 
de gardă, lăsîndu-se în seama fricii de Dumnezeu şi neprimind să fie 
înconjurat decît de prietenii săi devotați, care se bucurau de cea mai mare 
încredere. 3. În cele din urmă, pe cîţi îi vedea dispuşi să primească cu 
astîmpăr şi din tot sufletul hotărîrea“? care se impunea, pe aceştia pe toţi 
îi grăia de bine, arătînd că se bucură cînd îi este dat să vadă că toată iumea 
e la un gînd; dar dinspre cei nesupuşi se întorcea cu silă. 

45. 1. Pînă şi față de oamenii care nu-l aveau la inimă se purta tot 
răbdător, îndemniîndu-i şi pe ei cu glas stăpînit şi cu blindeţe să mai 
cugete şi să nu se învrăjbească. Ruşinaţi la auzul cuvintelor lui de 


29. Sau: «făcîndu-li-se sprijin în viață» (n. tr.) 

îndemn, se întîmpla ca unii din ei să se schimbe la cuget; pe ceilalţi, pe 
care înțeleapta-i cumpănire nu izbutea să-i înduplece, îi încredința lui 
Dumnezeu şi îi lăsa să plece, fără a păstra faţă de vreunul nici cea mai 
slabă ţinere de rău. 2. Aşa, e de înţeles de ce s-au putut întărita rocoşanii 
cei din ținuturile Africii pînă într-atita, încât să ajungă chiar la fapte de 
îndrăzneală; se vede treaba că din pizmă faţă de belşugul de bine al aces- 
tor zile, răutatea cine ştie cărui diavol izbutise să asmută oamenii la fapte 
necugetate, în nădejdea de a stîrni pînă la urmă miînia împăratului împo- 
triva lor. 3. Dar pizma nu i-a slujit aceluia la nimic; celor petrecute, 
împăratul le-a răspuns cu un hohot de rîs, adăugînd că îndemnul la ele 
era vădit că i se datora celui rău: asemenea îndrăzneli nu puteau fi în nici 
un caz puse în seama unor inşi cu scaun la cap, ci fie într-a unora smintiţi, 
fie într-a unora stîrniți de răutatea diavolului (în care cazuri ei se dove- 
deau mai vrednici de milă decât de pedeapsă); aşa că, în ceea ce-l privea, 
el n-avea să se expună nicidecum nebuniei unor zănateci, decit cel mult 
atîta cît — din prea marea lui iubire de oameni — avea să-i îngăduie lui sim- 
țămîntul compătimirii. 

46. Aşa îşi vădea împăratul grija** față de bisericile lui Dumnezeu, 
ocârmuitorul tuturor, Căruia prin întreaga sa lucrare el îi slujea neobosit. 
Drept răspuns, Dumnezeu i-a pus sub picioare toate neamurile barbare, 
aşa încît Constantin să poată înălța pretutindeni monumente de biruință 
împotriva duşmanilor; şi a făcut ca pretutindeni să i se ducă vestea de 
învingător şi ca vrăjmaşii şi potrivnicii lui să-i ştie de frică — chiar dacă din 
născare Constantin nu era aşa, ci dimpotrivă, cât se poate de blind, de 
binevoitor şi de omenos, cum nu ştiu dacă va mai fi fost vreunul. 

47. 1. În acest răstimp a fost prins şi cel de al doilea (împărat) care 
lepădase puterea (şi care țesea într-ascuns firele unei uneltiri împotriva 
vieţii lui Constantin), ispăşindu-şi fapta printr-o moarte îngrozitoare. Şi 
numaidecît — şi pretutindeni - i-au fost acestuia nimicite (ca unui spurcat 
şi nemernic ce se dovedise) inscripţiile de laudă, statuile şi celelalte 
lucruri de acest fel care-i fuseseră dedicate spre cinstire. 

47. 2. Au mai fost după el şi alţii care, străini de el, au uneltit în taină 
împotriva împăratului şi au fost prinşi: fiindcă, prin mijlocirea unor 
semne: tainice, Dumnezeu îi destăinuia întotdeauna slujitorului Său, în 
chip minunat, intențiile tuturor celor de acest soi. 3. Trebuie spus că 
Dumnezeu l-a învrednicit în numeroase rînduri de împărtăşirea unei 
teofanii în care E] i se înfățişa pe neaşteptate, în chip minunat, dîndu-i de 

ştire - cînd într-un fel, cînd în altul şi din timp despre feluritele fapte ce 
aveau să se întîmple. De necuprins în cuvinte sînt negrăitele şi minuna- 
tele lucrări ale harului dumnezeiesc de a căror împărtăşire Dumnezeu- 
Însuşi a socotit cu cale să-Şi învrednicească slujitorul. 4. Aflată la adăpos- 
tul lor, viaţa lui Constantin s-a putut depăna într-o linişte netulburată şi 
în bucuria ce i-o prilejuia ascultarea supuşilor, precum şi în bucuria de a-i 
vedea pe toţi aceştia trăind în bună învoire; dar mai presus de toate îl 
bucura lumina răspîndită de bisericile lui Dumnezeu! 

48. Aşa s-au depănat cei dintii zece ani ai domniei lui Constantin. 
Prilej pentru el de a rîndui serbări populare şi de a înălța lui Dumnezeu, 
Împăratului a toate, ca o jerttă fără foc şi fără fum, rugăciuni de mulțu- 
mire. Prilej pentru el şi de mare bucurie — dacă nu luăm aminte cîte îi 
ajungeau la ureche despre împilarea căreia îi erau supuse popoarele de la 
răsărit. 

49. 1. Căci într-o vreme i s-au dat de ştire că şi prin părțile acelea s-ar 
afla o fiară pîndind cu gînduri rele atît Biserica lui Dumnezeu cît şi pe cei- 
lalţi locuitori din provincii. Era ca şi cum răutatea diavolului s-ar fi silit să 
lucreze tocmai contrariul făpturilor de-Dumnezeu-iubitului; în felul 
acesta, întreg statul romanilor arăta ca şi cum s-ar fi împărțit în două, 
aidoma împărțirii în noapte şi zi — bezna revărsîndu-se peste făpturile 
de la răsărit, pe cînd de cealaltă parte oamenii se puteau împărtăşi din 
strălucirea luminii. 49.2. Or, dacă ne gîndim cât de îmbelşugat fuseseră 
aceştia din urmă dăruiți de Dumnezeu, vom înţelege că priveliştea unei 
asemenea lucrări era de nesuferit pizmuitorului şi urîtorului binelui, la 
fel cum îi era şi tiranului care împila cealaltă jumătate a lumii, şi care, în 
ciuda unei domnii fericite şi a faptului de a fi fost vrednicit de cimotie** de 
un împărat atît de mare cum era Constantin, s-a lepădat pînă la urmă de 
asemuirea cu de-Dumnezeu-iubitul, ostenindu-se să-şi împingă răutatea 
pe calea necredincioşilor pînă acolo încît - chiar atunci cînd îi era dat să 
vadă cu înşişi ochii săi nefericitul sfîrşit al acestora — mai mult se simțea 
atras spre partea lor decit de sprijinul prietenesc al celui care era mai bun 
(decît el). 

50. 1. Aşa a stîrnit acela război necruţător împotriva binefăcătorului 
său, fără a mai ține seamă de legile prieteniei, uitîndu-şi de jurăminte, de 
înrudire şi de înțelegeri”. Fiindcă în neţărmuita lui iubire de oameni, 
Constantin îi dăruise lui Liciniu zălogul gîndurilor sale curate, încuviin- 
ţindu-i%* căsătoria cu propria sa soră, primindu-! astfel în sînul unei fami- 


36. Sau «cumnăţie» (n. tr.) 
37. Înţelegeri scrise, sau tratate. (n. tr.) 
38. Textual: <învrednicindu-l de căsătoria» (n. tr.) 


EUSEBIU DE CEZAREEA 


lii de împărat din tată în fiu şi încredințindu-i deplina stăpînire peste 
popoareie de Ia răsăritul împărăției. Acela însă s-a purtat tocmai pe dos, 
punînd la cale, împotriva prea-bunului, fel de fel de intrigi, şi născocind 
cele mai neaşteptate uneltiri prin care i-ar fi putut răspunde binefăcăto- 
rului său cu răul. 2. Licinius a început prin a se preface, dindu-i-se prie- 
ten; însă toată lucrarea lui nu era decît un vicleşug şi o fățărnicie, prin 
mijlocirea cărora el îndrăznea să tragă nădejde că va rămîne nedescope- 
rit; dar Dumnezeu i-a dat în vileag lui Constantin uneltirile ce i se puneau 
la cale în întuneric. Dovedit încă de la întiile lui înşelăciuni, Licinius a 
trecut la altele: odată întindea mîna ca prieten, altădată căuta să-şi dove- 
dească bunul gînd încheind înțelegeri şi juruindu-se, pentru ca pe negîn- 
dite să se lepede de învoieli, iar mai apoi să trimită din nou solie la Con- 
stantin, să se roage de el şi să se prefacă prin tot felul de fățării. La urmă, 
însă, tot i-a declarat fățiş războiul, în sminteala rătăcirii sale stârnind 
împotriva sa la luptă pe Dumnezeul despre Care, altminteri, ştia că era 
slăvit de împărat. 

51. 1. Licinius a început prin a hărțui din umbră pe slujitorii lui Dum- 
nezeu aflați în puterea sa - cu toate că aceia nu urziseră niciodată nimic 
împotriva stăpînirii —, legîndu-se de cele mai rău-intenţionate pretexte. 
Negăsindu-le, totuşi, nici o pricină şi neavînd cum să le facă răul, Licinius 
a scos o lege prin care episcopilor le era cu desăvirşire oprită orice fel de 
întrunire; de asemenea nici unuia nu-i mai era îngăduit să se înfățişeze în 
chip de oaspete la episcopul Bisericii vecine cu a sa, nici să întrunească 
sinoade, nici să ţină adunare sau sfat? pentru luarea hotărtrilor celor 
mai bune. 51.2. De fapt, nu era decit o fățărnicie menită să lovească în 
noi: fiindcă sau aveam să călcăm legea, primindu-ne pentru aceasta 
pedeapsa, sau aveam să dăm ascultare poruncii, ceea ce ar fi însemnat 
încălcarea bisericeştilor pravile. Doar se ştie că nu este chip să afli lămu- 
rire în pricini mari decît printr-o îndreptare“ sinodală; după cum dum- 
nezeieştile pravile au mai statornicit şi ca hirotonirea episcopilor să nu se 
facă decît numai în felul acesta. 

Iată deci cum - hotărît să nu săvîrşească decît tot ce putea fi mai 
potrivnic faptelor împăratului iubit de Dumnezeu - lua hulitorul tot felul 
de hotăriîri de acest soi; şi în vreme ce celălalt împărat, dînd cinstire sfin- 
tei legi, chema pe preoții lui Dumnezeu la adunare, domnind mai departe 
cu pace şi cu bună înțelegere, acesta năruia armonia cea într-un glas grăi- 
toare (a supuşilor), străduindu-se să surpe tot binele. 

52. Şi în timp ce de-Dumnezeu-iubitul Constantin îi socotea pe sluji- 
torii lui Dumnezeu vrednici să păşească în lăuntrul împărăteştilor ziduri, 

40. Sau «hotărtre» (n. tr.) 

(Licinius), de-Dumnezeu-urîtul, mînat de simțăminte potrivnice, izgonea 
pe toți supuşii săi credincioşi lui Dumnezeu de la palat, trimițînd în sur- 
ghiun pe cei mai credincioşi şi mai devotați bărbaţi din preajma sa şi 
poruncind ca aceia care, în temeiul unor vechi merite, fuseseră dăruiți 
de el cu cinstire şi cu onoruri, să slujească pe viitor altora, ostenind la 
feluritele trude ale sclavilor. Pe averile lor s-a făcut stăpîn pe de-a-ntre- 
gul, ca pe cine ştie ce chilipir; ba pe cîte unii care mărturiseau numele 
Mintuitorului i-a dat şi morţii. Fiindcă în ceea ce-l priveşte, (Licinius) era 
un pătimaş care se nărăvise de tot la suflet, dedîndu-se la tot soiul de des- 
trăbălări şi la alte îngrozitoare fapte de ruşine, şi lepădîndu-se de ome- 
neasca podoabă a cumpătării; prin care purtare el se pusese singur sub 
semnul necruţător al oprobriului. 

53. 1. lată de cea şi dat o nouă lege, prin care le interzicea femeilor să 
se adune laolaltă cu bărbaţii la sfintele slujbef!, ba nici măcar nu le mai 
îngăduia să se înfăţişeze la atît de prețuitele vetre de deprindere a virtu- 
ţii. De asemenea, nici episcopilor nu le mai era îngăduit să le împărtă- 
şească femeilor învățăturile dumnezeieştii credințe - după cum nici 
femeilor nu le era îngăduită încredințarea - spre educare — a altor femei. 

53. 2. Măsura a avut însă pretutindeni parte numai de zeflemele. 
Drept urmare, Licinius s-a gîndit la un alt mijloc de năruire a Bisericilor, 
poruncind ca pe viitor obişnuitele adunări ale credincioşilor să aibă loc în 
afara porţilor, în cîmp deschis, unde aerul se dovedea mult mai bun la tot 
omul decît cel al caselor de rugăciune de prin oraşe. 

54. 1. Negăsind, însă, cine să-i dea ascultare nici la cele de mai sus, a 
dat poruncă făţişă ca - în cazul cînd ei s-ar fi împotrivit aducerii de jertfe 
zeilor“?, — militarii de prin toate oraşele să fie destituiți din funcţiile lor de 
răspundere. Aşa s-au pomenit aşezările de pe tot cuprinsul provinciilor 
(sale) văduvite de oamenii cu frica lui Dumnezeu învestiți acolo cu funcţii 
înalte; dar trebuie spus că, atunci cînd i-a lepădat de la sine, şi dătătorul- 
de-legi s-a văduvit singur de rugăciunile acestor bărbaţi sfințiți. 

54. 2. Se mai cade, oare, să amintesc aici faptele străine (de Biserică) 
săvîrşite de un om ca el, care a fost în stare să taie nefericiţilor zvârliţi în 
temnițe pînă şi acea cu totul neînsemnată mărturie de milostenie care 
lua înfăţişarea bucatelor? De un om care nu îngăduia nici o milă față de 
fiinţele aflate în lanţuri, muritoare de foame? Aşa, nimeni nu mai putea fi 
bun la suflet; nimeni nu mai putea săvirşi vreo faptă bună, chiar dacă se 
simțea atras să sufere alături de aproapele său... Dar dintre toate legile, 
cea mai aspră, cea mai neruşinată, cea mai absurdă, cea mai îngrozitoare 
a fost cea care supunea pe oamenii ce se lăsau cuprinşi de milă, ace- 


41. Textual: «spre a înălța rugăciuni lui Dumnezeu». (n. tr.) 
42. roi 8aipooi, «demonilor», duhurilor rele. (n. tr.) 

leiaşi pedepse ca a celora care le stîrniseră mila; încît ființele care-şi 
închinau viața“? ajutorării celorlate făpturi omeneşti urmau şi ele să fie 
puse în lanţuri şi zvîrlite în închisori, pătimind la rîndu-le aceeaşi soartă 
cu cei mai înainte supuşi caznelor. 

55. 1. Cam aşa arătau hotărîrile*“t lui Licinius. Se cade oare să mai 
înşir aici schimbările făcute de el rînduielilor privitoare la căsătorie, sau 
înnoirile*” impuse de el soartei celor aflați pe patul de moarte — prin care 
el îndrăznea să pună capăt puterii unor legiuiri romane străvechi, bune şi 
înțelepte, ca să le înlocuiască cu altele, barbare şi crude, sub tot soiul de 
pretexte prin care, de fapt, nu urmărea decit să-şi împileze supuşii? 

Hulpav cum era de cît mai multe dări, Licinius a mai pus la cale şi o 
nouă măsurare a pămînturilor - ca şi cum, în temeiul remăsurării, peticul 
de țarină ar fi putut cumva să se mărească! 55.2. Inşi care nu mai mun- 
ceau pe ogoare, ci care de mult îşi dormeau somnul de veci, erau totuşi 
trecuţi în registre, prilejuindu-i un mijloc de cîştig scandalos. Era de o 
zgîrcenie fără limită şi de o lăcomie fără sațiu,; trăsături care-l făceau ca — 
în ciuda faptului că toate cămările vistieriei lui gemeau de mulțimea auru- 
lui, a argintului şi a maldărelor de bani — să se tînguiască şi să se vaite de 
sărăcie, ca unul care a căzut pradă chinurilor lui Tantal! În fine, nu găsesc 
că e cazul să mai zăbovesc aici asupra purtării lui față de unii oameni care 
nu-i pricinuiseră nici un rău, dar pe care i-a osîndit la surghiun şi cărora 
le-a înşfăcat averile - ori să înşir pe câți inşi de viţă aleasă şi cu vază i-a 
întemnițat, lăsîndu-le pe soațele lor cele după lege la cheremul sclavilor “ 
scîrboşi, pradă celei mai cumplite batjocuri; ori faptul că — chiar dacă, de 
pătrînețe, se şubrezise de tot - el nu pregeta să se lege de femei măritate 
sau de fecioare; (ajunge numai să adaug că) în comparaţie cu excesele iui 
de la sfîrşit, faptele lui de la început ajungeau să pară neînsemnate, 
aproape ca lipsite de orice semnificaţie“. 

56. 1. În ultimul act al acestui delir, Licinius şi-a îndreptat“! toate 
armele împotriva Bisericilor, prinzîndu-se în luptă cu episcopii, pe care — 
luînd seama la prietenia de care se bucurau ei din partea marelui şi 
de-Dumnezeu-iubitului împărat - îi ţinea drept cei mai de seamă potriv- 
nici (şi chiar duşmani) ai săi. 56.2. Lucrul acesta îi stîrnise cu osebire 
mînia împotriva noastră, făcîndu-l să uite de dreapta-judecată a minţii, 
smintindu-l de-a binelea şi făcîndu-l să-i piară din amintire soarta cîte 
unora care îi mai prigoniseră pe creştini şi înainte de el; după cum îl făcea 


. Textual: «care se îndeletniceau cu» (n. tr.) 

. Decretele (n. tr.) 

. vewreptopoi: schimbările forțate (n. tr.) 

„ Sau «ca şi cum nici n-ar fi fost săvîrşite». (n. tr.) 
. 'Textual: «s-a înarmat». (n. tr.) 

să nu-şi mai poată aminti cum se ridicase cîndva el însuşi, crud şi neîndu- 
plecat, împotriva cîte unora, spre a le pedepsi impietatea; sau aşa cum îl 
făcea să uite cele văzute cu ochii lui, atunci cînd fusese martorul felului 
cum însuşi fruntaşul făcătorilor de rele, al cărui nume nu-l voi rostit, 
pierea lovit de biciul lui Dumnezeu. 

57. 1. Pe acesta, de cum a prins să lovească în Biserici, mînjindu-şi el 
cel dintii sufletul cu sîngele drepţilor iubitori de Dumnezeu, l-a şi ajuns 
pedeapsa de la Dumnezeu; (pedeapsă) care şi-a început lucrarea în car- 
nea propriului trup, înaintînd pînă la a-i pătrunde în suflet. 57.2. Anume, 
în adîncul celor mai intime părți ale trupului i s-a iscat mai întîi un abces 
care mai apoi s-a prefăcut într-o rană adîncă, în chip de fistulă; amîndouă 
îi măcinau necurmat măruntaiele, umplindu-l de viermi şi răspîndind în 
jur o duhoare ca de leş. Întreaga povară a cărnurilor lui ajunsese, de prea 
multa lui lăcomie, un uriaş morman de grăsime pe care (puroaiele) acelea 
o făceau să putregăiască, oferind — după cîte se pare - persoanelor ce se 
apropiau de el o privelişte greu de îndurat şi cutremurătoare. 57.3. Într- 
un tîrziu, tot zbătîndu-se el în strînsoarea unei năpaste atit de cumplite, a 
început să-şi dea seama ce (greşeală) făcuse atunci cînd îndrăznise să se 
lege de Biserică; aşa că, mărturisindu-se înaintea lui Dumnezeu, a dat 
poruncă de încetare a prigoanei creştinilor, îndemnînd prin legi şi edicte 
împărăteşti la grabnica refacere a bisericilor şi îndemnîndu-i (pe credin- 
cioşi) să-şi reia datinile“ şi să înalțe rugăciuni pentru el. 

58. 1. lată, deci, de ce pedeapsă avusese parte cel care stîrnise pri- 
goana. 

Aşadar celălalt împărat, despre care e vorba în rîndurile noastre, 
avusese prilejul să vadă cu propriii săi ochi şi să se încredințeze din pro- 
prie cunoştinţă, de soarta care-l ajunsese pe Maximin”; cu toate acestea 
el pe toate le cufundase în apele uitării, nemaivrînd să-şi amintească nici 
de pedeapsa care-l ajunsese pe prigonitorul de la început, nici de cruda 
soartă a celui de al doilea, care parcă se încinsese cu întiiul într-un soi de 
întrecere a răutăţii, la care fiecare căuta să se împăuneze cu ce noi 
pedepse va fi fost el în stare să mai născocească împotriva noastră. 58.2. 
Focul, sabia şi țintuirea (pe cruce) nu-l mai mulțumeau; la fel, nici fiarele 
sălbatice sau adîncurile mării. Fiecărei asemenea pedepse el îi opunea o 
pedeapsă încă şi mai deosebită, scoțînd şi o lege prin care (creştinii) 

48. Textual: «oricine ar îi fost el» (n. ir.) 

49. Datinele sau chiar ritualul. Textul însă e vag: ră ovviibn npăârrew (n. tr.) 

50. Ca în multe locuri, textul e vag şi, fără să-şi denumească personajul, spune 
despre el doar că «s-a încredințat neîndoielnic prin proprie experienţă, de aceste lucruri». 


În general, împărații vizați sînt probabil Maximin 'Tracul, Maximian, Dioclețian, Decius, 
Valerian şi Aurelian. 

puteau fi lipsiți de lumina ochilor. Drept urmare, o mulțime foarte mare, 
nu numai de bărbați, ci şi de copii şi de femei şi-au pierdut care ochiul lor 
drept, care piciorul drept?! — fie de sabie, fie din atingerea fierului roşu — 
ca apoi să fie azvirliţi în năpasta muncii din mine. 

58. 3. Dar n-a fost nevoie de cine ştie câtă vreme pînă ce să-l ajungă şi 
pe el mînia cea dreaptă a lui Dumnezeu, cînd încrezător în demonii pe 
care îi ținea drept zei şi în numărul cel fără de număr al soldaţilor, a pur- 
ces la război. Fiindcă, lipsit*? de nădejdea în Dumnezeu, (Maximin) a fost 
nevoit în cele din urmă să lepede de pe sine podoaba împărăteştilor 
(însemne) — care nici nu i se potrivea — şi să-şi caute şovăielnic şi nebăr- 
băteşte scăparea în fugă, amestecat în mulțime, ca apoi să nu mai ştie 
decît să se ascundă prin lanuri şi prin sate, trăgînd nădejde că în veşmîn- 
tele lui de sclav va putea scăpa. 

58. 4. Nu putea însă scăpa de privirea ochiului lui Dumnezeu, nici 
de pronia Lui a-tot-rînduitoare. Tocmai cînd socotea el că scăpase cu 
viaţă, a fost străpuns de săgeata de foc a lui Dumnezeu, care l-a trîntit cu 
capul de pămînt. Şi l-a mistuit limba de foc cea de Dumnezeu trimisă, 
desăvirşit, nemailăsînd nici o urmă din trăsăturile lui de mai înainte, 
afară de oasele scheletului - ca la strigoi. 

59. 1. Deci înrăutăţindu-i-se tot mai tare boala cea de Dumnezeu tri- 
misă, în cele din urmă i-au sărit şi ochii, căzînd din prinderile lor şi lăsîn- 
du-l cu desăvîrşire orb. În felul acesta, drept urmare a foarte dreptei 
judecăţi dumnezeieşti, a trebuit şi el să îndure asprimea pedepsei alese 
de el, la început, împotriva martirilor lui Dumnezeu. Pînă la urmă, văzîn- 
du-se rămas în viață în pofida unei năpaste atit de mari, avea să se măr- 
turisească şi el Dumnezeului creştinilor, recunoscîndu-şi prin viu grai 
faptele îndreptate împotriva lui Dumnezeu. Aidoma primului (prigoni- 
tor), el a dat porunci tăgăduitoare, prin legi şi prin edicte scrise, mărturi- 
sindu-şi greşala privitor la aceia pe care îi ținuse drept zei, şi nemairecu- 
noscând, din proprie experienţă, alt Dumnezeu decit pe cel al creştinilor. 

59. 2. Toate lucrurile acestea îi erau lui Licinius cunoscute prin faptă, 
şi nu doar din auzite de la alţii; totuşi, el rămînea mai departe de nes- 
trămutat dintr-ale sale, aidoma unuia cu mintea cufundată în neguri. 


51. 'Textual: «încheietura piciorului drept». (n. tr.) 
52. Textual: «despuiat» (n. tr.) 
53. 'Textual: «marelui ochi». (n. tr.) 

Cuprinsul cărții a doua 


. 'Tainica prigoană a lui Liciniu şi ucide- 
rea de către el a episcopilor în pontica 
cetate a Amasiei. 

. Nimicirea bisericilor şi căsăpirea epis- 
copilor. 

.„ Cum s-a urnit Constantin în apărarea 
creştinilor ameninţaţi de prigoană. 

. Cum s-a pregătit Constantin de război 
în duh de rugăciune, iar Liciniu, în 
temeiul unor preziceri. 

. Liciniu aduce jertfe zeilor într-o dum- 
bravă. Spusa lui cu privire la idoli şi la 
Hristos. 

„ Vedeniile apărute prin oraşele supuse 
lui Liciniu, închipuind pe soldaţii lui 
Constantin străbătindu-le străzile . 

. Toate luptele purtate sub semnul alcă- 
tuit de Constantin în chipul crucii au 
fost urmate de biruință, 

. Cum au fost aleşi cincizeci de bărbaţi 
ca să poarte crucea. 

. Cum dintre doi stavrofori a fost ucis 
tocmai cel ce dase bir cu fugiţii, pe cînd 
cel rămas cu credinţă în luptă a scăpat 
cu viaţă. 

. Cioeniri armate. Constantin iese învin- 
gător. 

. Fuga lui Liciniu. Vrăjile lui. 

„ Constantin se roagă în cort şi învinge. 

. Omenia lui Constantin față de prinşii 
din războaie. 

.. Mai multe despre rugăciunile pe care 
le înălța el în cort. 

. Înşelătoarea prietenie a lui Liciniu. 
Închinarea lui la idoli. p 
Cum şi-a sfătuit Liciniu soldaţii să evite 
atacarea (însemnului) crucii. 

. Constantin iese învingător. 

. Moartea lui Liciniu. Triumful lui Con- 
stantin. 

. Sărbători şi cîntări de laudă. 

.. Legiuirile lui Constantin privindu-i pe 
mărturisitorii credinţei. 

.. Hotărîri privitoare la bunurile muceni- 
cilor şi ale Bisericii. 


54. Sau: uzufructul (n. tr.) 


22. 


23. 


Cum şi-a dobîndit Constantin stima 
neamurilor păgîne . 

Cum a recunoscut el făţiş în Dumnezeu 
pricina împlinirilor sale. Despre legile 
transcrise (în paginile istorisirii de 


faţă). 


„ Legea dată de Constantin, privitoare la 


cinstirea lui Dumnezeu şi la creştinism, 
care cuprinde toate acestea. 


. Pildă luată din vechime. 
. Despre cei prigoniți şi despre prigoni- 


torii lor. 


. Cum s-a făcut prigoana pricină de rele 


pentru zădăritori. 


. Dumnezeu l-a ales pe Constantin mij- 


locitor al facerilor Sale de bine. 


. Vorbele pline de evlavie ale lui Con- 


stantin, închinate lui Dumnezeu. 


Lauda mărturisitorilor. 


. Lege privind încetarea surghiunului, a 


împilării din partea Sfatului cetăţii şi a 
sechestrelor. 


. La fel şi despre cei surghiuniți în 


insule. 


„ Despre cei osîndiţi la înjositoarele 


munci din mine şi la însărcinările 


obşteşti. 


. Cu privire la mărturisitorii din rîndu- 


rile oastei. 


„ Eliberarea celor trimişi să muncească 


în torcătoriile de lînă şi a persoanelor 
de condiţie liberă ajunse în stare de 
sclavie. 


„ Privitor la moştenirea averilor aparți- 


nînd martirilor, mărturisitorilor, sur- 
ghiuniţilor şi expropriaților. 


. Moştenirea celor lipsiţi de rude trece în 


seama Bisericii. Bunurile dăruite de ei 
cuiva anume rămîn inamovibile. 


. Deţinătorii unor asemenea țarini, gră- 


dini sau case, urmează să le înapoieze, 
păstrînd pentru ei doar foloasele ago- 
nisite de pe urma lor5f. 


„ În ce chip se cer satisfăcute cererile 


privitoate la acestea. 

5 să înapoieze 


grădinile, 


. Cuvine-se _vistieriei 
bisericilor pămînturile, 
casele şi celelalte bunuri. 

. Gropniţele mucenicilor şi cimitirele 
urmează a fi date înapoi bisericilor. 

. Cei ce vor fi cumpărat bunuri (din avu- 
tul) bisericilor, precum şi cei ce le vor fi 
căpătat în chip de dar, urmează să le 
înapoieze. 

„ Îndemn la slujirea plină de rîvnă a lui 
Dumnezeu. 

. Trecerea în faptă a poruncilor date de 
Constantin prin lege. 

„ Cum a promovat Constantin pe dem- 
nitarii creştini. Demnitarilor păgîni nu 
le-a mai fost îngăduită jerttirea (la 
idoli). 

. Cu privire la legile care au pus opre- 
lişte jertfelor şi au răspîndit porunca 
de a se înălța biserici. 

. Scrisoarea trimisă de Constantin lui 
Eusebiu şi celorlalţi episcopi, privi- 
toare la zidirea bisericilor precum şi la 
faptul că (locaşurile) vechi se cereau 
refăcute şi — cu ajutorul cîrmuitorilor — 
făcute mai încăpătoare. 

.„ Cum a scris el împotriva cinstirii idoli- 
lor. 

. Edict al lui Constantin, trimis provin- 
ciilor: despre rătăcita credință cea în 
rnulți zei, cu o înainte-cuvîntare despre 
răutate şi despre virtute. 

. Despre părintele iubitorului-de-Dum- 
nezeu Constantin cât şi despre Diocle- 
ţian şi Maximian, urgisitorii. 

„ Prigoana a încetat în urma unui oracol 
al lui Apollo, în care se spunea că pro- 
orocirile nu vor mai putea avea loc, din 
cauza drepţilor. 

. Pe cînd era încă tînăr, a auzit Constan- 
tin cum, spunîndu-i-se lui Dioclețian 
că creştinii ar fi drepții (pămîntului), a 
dat împăratul porunca scrisă ca creşti- 
nii să fie prigoniţi. 

„ La câte chinuri şi pedepse îndrăznitu- 
s-a a-i supune pe creştini. 


55. Adică: fiscului (n. tr.) 
56. Textual: prezbiterul (n. îr.) 
57. Cu nuanţa de «confruntare între 


curente de opinie» sau «de idei» (n. tr.) 


5ă 


54, 


55. 


. Cum au adăpostit neamurile barbare pe 
creştini. 

Ce soartă i-a aşteptat pe prigonitorii 
care dăduseră ascultare oracolului. 

Cuvîntul de laudă înălțat lui Dumnezeu 

de către Constantin. Mărturisirea lui 
privitoare la semnul crucii. Rugăciune 
pentru Biserici şi pentru neamuri. 

. Constantin se roagă ca toţi să devină 
creştini, fără însă a sili pe cineva. 

. Cuvîntul de laudă înălţat lui Dumnezeu 
pentru lumina răsărită de EI, prin Fiul 
Său, celor căzuți în rătăcire. 

. Încă un cuvînt de laudă pentru felul 
chivernisirii lumii. 

. Cuvînt de laudă către Dumnezeu, Cela 
ce întotdeauna povăţuieşte la bine. 

. La sfîrşitul edictului: îndemnuri ca 
nimeni să nu stea în calea altuia. 

. Cum s-au stîrnit din Alexandria certuri 
din pricina învățăturii lui Arie. 

.. Cu privire la acesta din urmă şi la meli- 
tiani. 

. Cum a seris Constantin prin trimişi, ca 
să facă pace. 

. Scrisoarea lui Constantin către episco- 
pul Alexandru şi către preotul“? Arie; 

. Cum necurmat se îngrijea Constantin 
de pacea (împărăției). 

. Cum a îndreptat el certurile“! din 
Africa. 

„ În care se arată că în Răsărit a fost lea- 
gănul credinţei. 

. Mîhnit de înfruntarea (dintre creştini), 
Constantin îi sfătuieşte la pace. 

. Din ce s-a iscat cearta lui Alexandru cu 
Arie, şi cum s-ar fi cuvenit ca ei să nu 
stăruie asupra acelor lucruri. 

. Îndemnuri la împăcare. 

. Cum nu se cuvine să te cerți pentru 
nişte cuvinte fără însemnătate şi în 
jurul aceloraşi lucruri. 

. Cum - datorită evlaviei sale - a ajuns 
Constantin să plîngă de durere; şi cum, 
deşi urma să călătorească spre melea- 
gurile Răsăritului, a fost ținut în loc de 
cele petrecute. 

. Zavistia şi neînțelegerile au continuat 
chiar şi după primirea scrisorii lui 
Constantin. 


CARTEA A DOUA 


1. 1. Aşa s-a prăbuşit (împăratul) cel arătat (de noi) pînă în adîncul 
genunii împotrivitorilor lui Dumnezeu; şi făcîndu-se în aceasta, spre răul 
său, părtaş zelului celor a căror pieire, datorată înrăitei lor necredințe, o 
putuse el vedea cu propriii săi ochi - a stirnit prigoana împotriva creştini- 
lor, ca para unei văpăi altminteri stinse demult, înteţind cumplita vîlvă- 
taie a necredinței încă şi mai vîrtos decît înaintaşii săi. 2. Se purta întoc- 
mai ca o fiară primejdioasă sau ca un şarpe adunat şi încolăcit în jurul său, 
puinind de furie şi de uriciune; doar că, de frica lui Constantin, el zăbo- 
vea să pornească pe față cu război împotriva Bisericilor lui Dumnezeu 
aflate în puterea sa; în schimb, (cu timpul) tot ținîndu-şi veninul răutății 
tăinuit, a pus într-ascuns şi pe alocuri capeane episcopilor, pe cei mai 
influenţi dintre ei ucigîndu-i cu ajutorul vicleanului sprijin al guvernato- 
rilor de provincie. Felul cum îşi aflau aceştia moartea era atît de neobiş- 
nuit, încît nimănui nu-i mai ajunsese vreodată asemenea lucru la auz; iar 
cele petrecute în ponticul oraş al Amasiei întrece pînă şi culmile cruzimii. 

2. 1. Şi anume, acolo, după prigoana dintii, au fost năruite biserici 
pentru a doua oară, de sus şi pînă jos; unele au fost chiar închise de cîr- 
muitorii locurilor, astfel încît nimeni, dintre cei în drept să aducă lui 
Dumnezeu legiuitele slujbe, să nu se mai poată aduna. Fiindcă acela care 
dăduse asemenea poruncă nu putea pricepe că ele% se săvirşeau spre 
folosul (chiar al) său, gîndind astfel din pricina conştiinţei sale împovă- 
rate, ci era încredinţat că prin toată fapta noi nu urmăream decit să aba- 
tem îndurarea lui Dumnezeu asupra lui Constantin. 2. Or, fiind câte unii 
dintre (cîrmuitori) slugarnici şi linguşitori, şi gîndind ei cum să facă spre 
a-i fi nelegiuitului pe plac, pe cei mai influenţi fruntaşi ai bisericilor i-au 
supus pedepselor capitale; ceea ce a făcut ca oameni care nu dăduseră 
vreodată temei niciunei învinuiri să fie tîrîţi (prin închisori) şi pedepsiţi 
deopotrivă cu ucigaşii de rînd. Ba unii şi-au aflat sfîrşitul în cîte un chip cu 
totul nou, cu trupul ciopîrțit de sabie în nu ştiu cîte bucățele; pentru ca 

după o atît de cumplită osîndă - a cărei grozăvie întrece tot ce ne-a ajuns 
pînă azi la auz? — să fie aruncați în adîncul mării, peştilor făcîndu-li-se 
hrană. 3. Aşa şi cu puţină vreme înainte, o parte din bărbaţii credincioşi 
lui Dumnezeu au luat calea surghiunului; aşa, meleagurile (nelocuite) şi 
pustia“ au primit iar în sînul lor pe slujitorii lui Dumnezeu. Ei, şi de 
vreme ce — precum se vede - pînă şi aceste (netrebnicii) îi ieşiseră tiranu- 
lui cu spor, şi-a pus el în gînd să pornească iar prigoana împotriva tuturor 
(creştinilor). 

(Liciniu) era foarte hotărit; nimic nu l-ar îi putut opri să treacă la 
faptă, dacă Dumnezeu, apărătorul (credincioşilor) Săi, n-ar fi purces să 
zăgăzuiască amenințarea, îndrumîndu-l“! spre aceste meleaguri pe siuji- 
torul Său Constantin ca (lumina) unui far“ aprins în inima întunericului 
şi a beznelor nopții. 

3. 1. Când şi-a dat acesta seama că (grozăviile) care îi ajungeau la 
ureche întreceau puterea de îndurare (a omului), a cumpănit îndelung; 
dar cum înnăscuta-i dragoste de oameni se împletea la el cu străşnicia, a 
sărit întru apărarea oropsiţilor, cugetînd că scăparea unei atît de mari 
mulțimi de oameni cu prețul înlăturării unuia singur nu putea fi socotită 
altfel decit o cauză sfîntă pusă sub semnul evlaviei. Fiindcă de n-ar fi dat 
el gias decît multei sale iubiri de oameni şi dacă s-ar fi milostivit de acela 
care nu merita să suferi pentru el, lucrul nu i-ar fi fost de nici un folos, 
fiindcă n-ar fi avut darul să-l clintească (pe Liciniu) din relele lui apucă- 
turi; dimpotrivă, l-ar fi înrăit şi mai tare împotriva oamenilor aflați în 
puterea lui; iar celor care avuseseră de suferit de pe urma lui nu le-ar mai 
fi rămas nici o nădejde de scăpare. 2. Deci înțelegînd împăratul aceste 
lucruri, cu grabă şi nezăbavnic s-a urnit spre a le întinde celor ajunşi în 
străfundurile năpastei o mînă izbăvitoare. Oastea şi-a înzestrat-o ca de 
obicei. Şi a adunat în jurul său întregul efectiv al infanteriei şi al cavale- 
riei; doar că deasupra, în fruntea tuturor, îşi croia drum însemnul acela al 
nădejdii aşezate în Dumnezeu. 

4. 1. Dar mai înţelegind el bine că în acele clipe avea nevoie, mai mult 
ca oricînd, de sprijinul rugăciunii, a chemat la sine pe preoții lui Dumne- 
zeu, cu gîndul că era de datoria lui să-i aibe în preajma sa întru buna pază 
a sufletului. 2. Pe de altă parte, (Liciniu) — care, în tiranica lui domnie, se 
socotea întrucitva la adăpost —, înştiinţat fiind, că în biruinţele lui asupra 
vrăjmaşilor, Constantin nu se sprijinise pe nimeni altul decît numai pe 
ajutorul“? lui Dumnezeu (precum şi că, aşa cum s-a arătat, preoții Aceluia 


. Sau «întrece tot ce ne-a fost dat să auzim în tragedii» (n. tr.) 
. Textual: «cîmpul şi pustiul» (n, tr.) 

: 'Textual: <trăgîndu-l de mînă» (n. tr.) 

. 'Textual: «luminător mare» (n. îr.) 

. 'Textual: «pe împreună- lucrarea lui Dumnezeu» (n. tr.) 


VIAȚA LUI CONSTANTIN CEL MARE 


se aflau necurmat în preajma lui, iar însemnul mîntuitoarelor Patimi era 
purtat înaintea lui şi a întregii oşti), a socotit atare veste vrednică doar de 
un hohot de rîs, de batjocură şi de împroşcarea ei cu ocări. Însă după 
aceea a adunat în jurul său pe prevestitorii şi pe ghicitorii Egiptului, pe 
vrăjitori şi pe descîntători, pe preoții aducători de jertfe şi pe proorocii 
părelnicilor săi dumnezei, străduindu-se să-şi cîştige prin jertfe bună- 
voinţa acestor zei închipuiţi şi întrebîndu-i ce sfîrşit va avea pentru el 
războiul care tocmai izbucnise. 3. Aceia i-au răspuns neîntîrziat şi într-un 
glas că îşi va birui vrăjmaşii şi că va cîştiga războiul, grăindu-i printr-o 
întreagă înşiruire de profeții şi în stihurile plăcut-sunătoare a tot soiul de 
preziceri; în zborul păsărilor, ornitomanții i-au citit şi ei că soarta era de 
partea lui; iar aducătorii de jertfe i-au tilcuit în spasmele măruntaielor 
acelaşi răspuns. i 

Întărit de prevestirile lor înşelătoare, a pornit (şi Liciniu) la rîndul 
său cu îndrăzneală să înfrunte - pe cît îi sta lui în puteri — oastea (lui Con- 
stantin), care se apropia. 

5. 1. În pragul bătăliei*, Liciniu a adunat elita gărzilor sale precum 
şi pe cei mai prețuiţi dintre prieteni într-unul din locurile pe care le ţineau 
ei drept sfinte, unde se afla o dumbravă destul de întinsă şi străbătută de 
ape, înţesată de statui cioplite în piatră ale închipuiților săi zei. După ce a 
aprins în cinstea acestora lumînări de ceară şi le-a adus obişnuitele jertfe, 
pare-se că le-ar fi vorbit acelora după cum urmează: 

5. 2. «Prieteni şi tovarăşi ai mei de luptă! 

Iată aici pe zeii noştri părinteşti, pe care am fost învăţaţi să-i cinstim 
din moşi-strămoşi. Bărbatul aflat în fruntea oştii vrăjmaşe s-a rupt mişe- 
leşte de tradiţiile strămoşeşti şi s-a luat după o învățătură a necredinţei, 
sîrguind fără noimă unui zeu străin — găsit de el nici n-aş şti să vă spun 
unde - şi batjocorindu-şi ostaşii cu ruşinosul însemn al acestuia. Încreză- 
tor în el, Constantin a pus mîna pe arme şi a pornit... - dar nu atît împo- 
triva noastră, ci mult mai degrabă împotriva zeilor înşişi, pe care i-a 
trădat. 

5. 3. A sosit, aşadar, clipa care va lămuri cine anume se înşală; clipa 
care va hotări între zeii veneraţi de noi, şi aceia cărora li se închină împo- 
trivitorii noştri“, Căci ea sau ne face să izbîndim şi va aduce dovadă că 
zeii noştri sînt cei cu adevărat izbăvitori şi de nădejde, sau — în caz că zeul 
acela singuratic al lui Constantin, venit de cine ştie unde, va izbuti să 
biruie mulțimea întotdeauna prisositoare a zeilor noştri - nimeni nu va 
mai avea temei să ezite cărei divinități se cuvine să ne închinăm, fiind ori- 

cum nevoit să treacă de partea învingătorului şi să-i aducă plata“ cuve- 
nită biruinţei. i 

5. 4. Deci dacă va izbîndi zeul acela străin - şi, astăzi, batjocorit de 
noi - atunci să cadă toate piedicile care ne vor fi oprit mai înainte să-l 
recunoaştem şi să-l venerăm, iar celor cărora în van le-am aprins lumi- 
nări să le spunem pentru totdeauna «rămas bun!» Dar dacă vor izbîndi ai 
noştri — ceea ce nu poate fi pus la îndoială -, abia atunci după biruință 
vom porni noi (cu adevărat) la luptă împotriva necredincioşilor!» 

5. 5. Aşa le-a grăit Liciniu celor aflaţi acolo; iar noi, cei care însem- 
năm slovă în scrierea de faţă, i-am aflat spusa după puţină vreme, de la 
unii care o putuseră auzi chiar cu urechile lor. 

După rostirea acestor cuvinte, Liciniu a dat poruncă oştii să treacă 
la atac. 

6. 1. Între timp, zice-se că prin cetăţile aflate sub ascultarea tiranului 
s-ar fi arătat un semn anevoie“” de lămurit prin cuvinte. Părutu-li-s-a, 
anume, oamenilor a vedea felurite unităţi de ale iui Constantin străbătînd 
oraşul cu înfăţişarea unor învingători - cu toate că, de fapt, nu se făcuse 
văzut nicăieri nici măcar un singur asemenea ostaş. Or, singură o putere 
neobişnuită, venită de sus, putea da chip viitorului prin mijlocirea unei 
asemenea arătări! 

2. În fine, în clipa încăierării, atacul l-a început acela care călcase 
învoiala de bună-înțelegere. Constantin L-a invocat pe Mîntuitorul şi 
Preaînaltul Dumnezeu“, le-a dat şi soldaților săi aceeaşi parolă şi a ieşit 
biruitor din încăierare. Nu mult după aceea l-a învins pe Liciniu şi într-o 
a doua bătălie, într-un chip şi mai strălucit, purtînd necurmat mîntuitorul 
însemn în fruntea oştilor sale. 

7. Unde se arăta semnul“ acela, acolo o luau şi duşmanii la fugă, 
urmăriți de învingători. Luînd împăratul aminte la aceasta, pe oriunde se 
întîmpla să-şi vadă oastea ajunsă la strîmtoare, a poruncit ca biruitorul şi 
rîntuitorul însemn să fie purtat într-acolo în chipul leacului aducător de 
izbîndă; iar biruinţa nu se lăsa aşteptată, căci voia lui Dumnezeu" îi oțe- 
lea şi-i învigora pe cei ce luptau (de partea lui), redîndu-le tăria. 

8. Acest fapt l-a hotărît pe Constantin să aleagă din rîndurile gărzilor 
sale de corp nu mai puțin de cincizeci de bărbaţi puternici, viteji şi plini de 
frica lui Dumnezeu, cărora le-a dat poruncă să nu se îngrijească de nimic 
altceva decit de paza însemnului. Singura lor datorie consta, aşadar, din a 

sta în preajma însemnului, din a-l păzi şi din a-l purta cu rîndul pe umeri 
— lucru povestit de împărat chiar nouă, scriitorului cărții, mult după 
aceste întîmplări, într-o clipă de răgaz; căruia însă i-a mai adăugat încă o 
întîmplare minunată şi vrednică de amintit în scris. 

9. 1. Povestea, aşadar, Constantin că odată - în miezul unei încăie- 
rări în care oastea-i fusese cuprinsă de o mare zarvă şi intrase în deban- 
dadă - din laşitate, soldatul care purta însemnul pe umeri îşi pierduse 
cumpătul şi trecuse însemnul în grija altuia, ca să poată fugi de la locul 
bătăliei. Dar abia apucase acesta să primească însemnul, abia avusese 
celălalt timp să iasă de sub ocrotirea lui, că iată, o dardă”! l-a izbit în pîn- 
tece, ucigîndu-l pe loc. 2. Şi în vreme ce acesta plătea prețul laşității şi al 
lipsei sale de credinţă, zăcînd acolo răpus de năpraznă, l-a ocrotit izbăvi- 
torul însemn tocmai pe celălalt, care înălțase însemnul pe umerii săi, cru- 
țîndu-i viața şi scăpîndu-l de nenumăratele proiectile ţintite în el; căci 
toate se înfipseseră pînă la urmă în coada însemnului, lăsîndu-l pe purtă- 
torul lui nevătămat. 

Fost-a întîmplarea aceasta minune cum nu este mai mare, ca dardele 
țintite de vrăjmaş înspre un lucru atît de subțiatic cum era coada însem- 
nului, să se şi înfigă în el şi să rămînă înfipte, iar purtătorul să scape cu 
viață - vrînd prin asta să arate că bărbaţii învestiți cu asemenea îndato- 
rire nu trebuiau să se teamă că ar putea fi vreodată loviți. 

3. Istorisirea de mai sus nu-mi aparţine, ci — aşa cum s-a întîmplat 
şi în alte rînduri - a ajuns la urechile mele chiar din gura împăratului. 
Acesta, după primele biruințe, purtate prin puterea lui Dumnezeu, a por- 
nit mai departe în fruntea unei oşti rînduite în formație de marş”. 

10. 1. Chiar la întiia încăierare, neputîndu-i sta înainte, comandanții 
din prima linie ai părții potrivnice au lepădat armele, zvîrlindu-le cu 
amiîndouă braţele, şi s-au aruncat la picioarele împăratului. El i-a primit 
pe toți în rîndurile sale fără să se atingă de ei, bucuros să le poată dărui 
viaţa. 2. Alţii însă au păstrat armele, înfruntînd riscurile ciocnirii cu duş- 
manul. Văzîndu-i împăratul neînduplecaţi de prietenosul său îndemn la 
înțelegere, a dat porunca de atac. Aceia n-au zăbovit să întoarcă spatele şi 
să-şi caute scăparea în fugă. După legile războiului, o parte din ei au fost 
prinşi şi ucişi; însă cei mai mulți s-au învălmăşit unii cu alţii, căzînd răpuşi 
de propriile lor spade. 

11. 1. Zguduit de o asemenea întorsătură şi văzîndu-se rămas desco- 
perit şi fără ajutor de la ai săi, Liciniu, singurul vinovat” (pe care aproape 

toată întreaga oaste strînsă - precum şi ajutoarele primite — îl părăsiseră, 
şi căruia faptele îi dovediseră nimicnicia nădejdii în cei pe care-i credea 
dumnezei), a rupt-o ruşinos la fugă. Şi gonind el însoțit doar de puţini, 
s-a întors în inima ținuturilor sale, la adăpost, deoarece iubitorul de 
Dumnezeu Constantin poruncise alor săi să nu-l urmărească prea îndea- 
proape, spre a-i da fugarului sorți de scăpare: anume, trăgea nădejde 
Constantin că — luînd seama la dezastrul său - Liciniu va sfirşi prin a se 
lepăda de cumplita-i sminteală, dînd ascultare gîndului celui bun. 2. Or, 
în vreme ce - urmare prisosului său de dragoste față de semeni - Con- 
stantin închipuia gînduri ca acestea, hotărît să nu-l ţină pe celălalt de rău, 
ci chiar să-i dăruiască iertarea (deşi celălalt nu se dovedise vrednic de ea), 
Liciniu îşi vedea mai departe de răutățile lui, înşirînd sminteală peste 
sminteală şi căpătînd îndrăzneală pe zi ce trecea mai mult. Şi cu cât se 
dăruia el mai mult urîtelor şi amăgitoarelor năravuri, cu atît prindea 
îndrăzneală mai mare; de unde şi pentru unul ca el s-ar fi putut spune — 
ca despre tiranul de altădată - că «Dumnezeu îi împietrise inima». 

12. 1. Şi în vreme ce, dedîndu-se la astfel de apucături, se prăvălea 
Liciniu pe povirnişul pierzaniei, văzînd împăratul că avea nevoie de oa 
doua înfruntare cu arme, I-a închinat Mîntuitorului său întreg răgazul pe 
care-l avea. Pusese să-i fie ridicat cortul undeva afară, cît mai departe 
de tabără; la adăpostul lui, Constantin ducea o viață curată, înălțind în 
duh de sfințenie rugăciunile sale lui Dumnezeu - după pilda proorocului 
de altădată al lui Dumnezeu, despre care ne adeveresc Scripturile Sfinte 
că-şi ridicase cortul în afara vălmăşagului taberei. 

Puţini — dar a căror credinţă şi statornică dăruire față de Dumnezeu îi 
erau cunoscute - puteau zăbovi acolo. Însă, de câte ori îşi începea pregăti- 
rile de luptă, era la el un fapt obişnuit (să se cufunde în rugăciune); simțul 
de prevedere îl făcea ogoit şi-l îndemna să purceadă în toate după voia lui 
Dumnezeu. 

2. Ei bine, în asemenea clipe de răgaz, în vreme ce-şi înălța rugă- 
ciunile către Dumnezeu”, mai întotdeauna avea Constantin parte şi de o 
teofanie; după care — ca unul cu adevărat minat de Duhul lui Dumnezeu'? 
- ieşea degrabă afară din cort şi le striga oamenilor să pornească neîntîr- 
ziat, să nu zăbovească nici o clipă şi să pună imediat mîna pe arme. lar 
aceia se năpusteau ca un singur om şi loveau cu voinicie, pînă cînd - în 
puţina vreme a unui singur ceas - se făceau stăpîni pe victorie, înălțin- 
du-şi biruitoarele însemne peste capetele vrăjmaşilor. 

13. 1. Aşa obişnuia împăratul să se poarte pe cîmpul de luptă şi aşa 
făcuse el şi mai înainte; cu sufletul necontenit închinat Dumnezeului său, 

gîndind ca în toate să nu plinească decît voia Acestuia, se ținea cît mai 
departe de multa vărsare de sînge. 2. De unde se poate vedea că el se fră- 
mâînta pentru soarta'f vrăjmaşilor în aceeaşi măsură în care se îngrijea de 
viața alor săi. De aceea îşi şi îndemna el oamenii ca, după o biruință, să 
cruţe întotdeauna viața prinşilor, ca să nu sortească morții nişte ființe 
cmeneşti de aceeaşi alcătuire”! ca a lor. Iar de cîte ori băga de seamă că nu 
mai putea stăpîni furia soldaţilor, îi potolea prin mijlocirea banilor, 
poruncind ca fiecărui ins care avea să aducă cu el un duşman prins să-i fie 
plătită, pe drept, o anumită sumă de bani. 

Iată, aşadar, ce şiretlic fusese în stare să născocească împăratul, în 
istețimea lui, ca să scape viețile unor oameni: un şiretlic care nu însemna 
decît. că împăratul le răscumpăra acelora viața cu banii săi; un şiretlic! 
căruia avea să-i datoreze supraviețuirea pînă şi un mare număr de 
barbari. 

14. 1. De asemenea vicleşuguri'* — precum şi de nenumărate altele 
întru totul asemănătoare - îi plăcea deci împăratului să se folosească 
îndeobşte. Or, şi de data aceasta s-a închis el înaintea luptei — aşa cum îi 
şedea în obicei — în cort, petrecîndu-şi în rugăciune tot răgazul ce-i mai 
rămînea. Şi cum se ţinea departe de tot ce i-ar fi putut face viața uşoară şi 
plăcută, se călea în posturi, trupul strunindu-şi-l; iar acum se străduia 
să-L înduplece pe Dumnezeu prin rugăminți stăruitoare să Se milosti- 
vească de el, să-i vină în ajutor - (dar) şi să împlinească ce-Şi va fi pus El 
în gînd să facă. 

2. Aşa se îngrijea Constantin de treburile statului fără a-şi îngădui 
nici o clipă de răgaz”? şi rugîndu-se pentru salvarea duşmanilor nu mai 
puţin decît pentru a oamenilor săi. 

15. Şi iarăşi şi-a pus Liciniu, fugarul de mai adineauri, pe chip masca 
prefăcătorieit, fățărindu-se şi cerşind înnoirea jurăminţilor de priete- 
nie. Pe care împăratul nu s-a dat în lături să i le ofere în termenii unei 
înțelegeri (precise) din care urmau să tragă foloase atit (el) cît şi întreaga 
împărăție”. Celălalt a răspuns arătîndu-se voitor a se supune înțelegerii 
şi întărindu-şi spusa prin grele jurăminţi de credință; dar în taină s-a por- 
nit din nou să adune oaste şi să o instruiască, luînd-o de la capăt cu răz- 
boiul şi cu bătăliile, nepregetînd să se alieze cu barbarii şi cercetînd”? 


. Textual: «de salvarea» (n. tr.) 

. Pow: fire, natură (n. tr.) 

. Textual: «de astfel de lucruri... surori cu ele...» (n. tr.) 

. Textual: «fără somn» (n. tr.) 

. 'Textual: «Şi iar s-a prefăcut (Liciniu), de curînd-fugarul, cu înşelăciune» (n. tr.) 

. 'Textual: <în termenii unor înțelegeri (precise) formulate aşa fel încât să fie avan- 
tajoase pentru viaţă şi folositoare întregului (imperiu) (n. tr.) 

82. Textual: «bătînd drumurile şi cercetînd» (n. tr.) 


EUSEBIU DE CEZAREEA 


necurmat, în căutarea unor dumnezei noi (de vreme ce întiii îl dezamă- 
giseră). Nu încape vorbă că Liciniu nu voia să-şi mai amintească nimic 
din câte doar cu puţin înainte rostise el cu privire la zei, nici să recunoască 
drept singur, Dumnezeu pe Acela care se dovedise a fi ocrotitorul lui 
Constantin; şi — oricît de caraghios ar părea — tot alerga după alți zei cât 
mai numeroşi şi cît mai necunoscuți? mai înainte. 

16. 1. Dar învățând el din pățanie ce dumnezeiască şi negrăită putere 
se ascundea în mîntuitorul însemn care îndrumase oastea lui Constantin 
să iasă biruitoare, a început Liciniu să-şi îndemne soldaţii să nu se năpus- 
tească niciodată spre acesta şi să nu privească spre el ca la ceva neînsem- 
nat“, întrucît însemnul era însufleţit de o putere în stare de orice, străină 
şi potrivnică lui* — fapt care făcea ca înfruntarea lui să trebuiască neapă- 
rat ocolită. Apoi, dînd aceste ordine, s-a grăbit să se încleşteze în luptă cu 
Constantin, care, în omenia sa, zăbovise amiînînd cît putuse clipa fatală 
vrăjmaşului său. 

2. Încrezători în droaia lor de zeități, aceia s-au năpustit cu mulțime 
mare de oaste, purtind necurmat înaintea lor cioplite, neînsufleţite şi ido- 
leşti chipuri de morţi; doar că, încins cu platoşa credinţei, Constantin 
punea pretutindeni stavilă puzderiei vrăjmaşilor mîntuitorul şi de-viață- 
făcătorul însemn, ca o înfricoşătoare strajă relelor. La început, împăratul 
a mai zăbovit o vreme, din pricina înţelegerii încheiate, ca nu cumva să 
ajungă el întîiul la înfruntarea armată; 

17. Însă văzînd el îndărătnicia duşmanilor, care se grăbiseră să pună 
mîna pe armetf, s-a mîniat, şi, într-un singur iureş, a spulberat întreaga 
oaste a potrivnicilor, culegînd odată cu izbînda asupra vrăjmaşilor şi 
biruința asupra demonilor. 

18. După săvirşirea tuturor acestora, a dat Constantin judecății — 
după legea războiului — pe însuşi de-Dumnezeu-uritul Liciniu şi pe tova- 
răşii lui cei mai apropiaţi, aducînd asupra lor pedeapsa ce o meritau. 
Odată cu tiranul au fost întemnițați şi au pierit primindu-şi cuvenita 
osîndă şi cei care-l sfătuiseră pe acela să se măsoare în luptă cu Dumne- 
zeu, iar cei care doar cu puțin înainte îşi puseseră nădejdea în prezicători 
au putut cunoaşte din faptă ce fel de Dumnezeu era Acela al lui Constan- 
tin şi au mărturisit că Acesta era adevăratul şi singurul Dumnezeu. 

19. 1. lar dacă au fost necredincioşii zvirliți în lături, astfel încît să nu 
mai fie piedică bunului mers al împărăției , curățatu-s-au şi razele soa- 
relui de prihana ţiranicei atingeri”. 'Toate provinciile** aflate sub stăpi- 


. Textual: «cît mai mulți şi cît mai noi» (n. tr.) 

„ Sau: «să nu privească la el cu dispreț» (n. tr.) 
. (Liciniu), 

. Textual: «pe sabie» (n. tr.) 

. Textual: «de (pecetea) domniei tiranice» (n. tr.) 
. Sau: «popoarele» (n. tr.) 


VIAȚA LUI CONSTANTIN CEL MARE 


nire romană s-au unit întreolaltă: cele de la răsărit au făcut cu celelalte 
împreună un singur tot, întregul trup al statului pătrunzîndu-se de fru- 
museţea unei singure voințe*?, ca purcezînd de la un singur cap; fiindcă 
acum puterea monarhică era prezentă pretutindeni. Strălucitoarele răs- 
frîngeri de lumină ale evlaviei le îndulceau acum zilele celor mai înainte 
vreme cufundați în întuneric şi în umbra morții. Amintirea urgiilor de 
altădată pierise; pretutindeni, tot omul îl proslăvea pe învingătorul din 
luptă, recunoscând că numai izbăvitorul acestuia putea fi mărturisit drept 
Dumnezeu. 2. lar Constantin - cel întru totul neasemuit pentru credința 
lui în Dumnezeu - biruitorul împărat (care-şi adăugase acest stăpînesc 
epitet drept urmare biruinţei cu care-l dăruise Dumnezeu peste toţi vrăj- 
maşii şi potrivnicii) a luat în stăpînire şi Răsăritul (împărăției), refăcînd 
sub el vechea unitate a statului roman. 

Astfel a şi chivernisit el — ca singur stăpiînitor peste toți - propovă- 
duirea împărăției lui Dumnezeu, cîrmaci făcîndu-se al întregii puteri şi al 
întregii rînduieli de viață romane”. 

3. Aşa a pierit în uitare groaza de urgia care mai înainte vreme îi 
chinuise pe toți. Poporul de prin toate provinciile şi oraşele o ţinea într-o 
sărbătoare; tot omul care înainte vreme nu ştia decit să umble cu capul 
plecat, acum ţi se uita în ochi cu zîmbetul pe față şi cu un licăr în privire. 
Corurile şi imnurile cîntate de ei îl proslăveau pe Dumnezeu, împăratul 
împăraților, ca fiind Cel mai presus decît toată făptura; apoi — cu urări ce 
păreau a nu mai lua sfîrşit — aduceau cinstire drept-biruitorului Constan- 
tin (precum şi atît de chipeşilor lui fii, de-Dumnezeu-iubitorii cezari)”!. 
Nimeni nu-şi mai amintea de relele de altădată; toată urîciunea necredin- 
ţei căzuse pradă uitării; toți se bucurau de fericirea acelor zile şi aşteptau 
cu nerăbdare să vadă ce le pregătea dimineața de miine. 

20. 1. Aşa au fost promulgate şi la noi — în felul cum de pe acum şi 
avuseseră parte de ele locuitorii celeilalte jumătăţi a lumii — edicte însu- 
fleţite de dragostea de oameni a împăratului, legi pătrunse de% frica lui 
Dumnezeu, care ofereau oamenilor prilej nesfirşit de speranţă în bine”. 
Locuitorilor din provincii, ele le acordau tot ce le era de trebuinţă şi de 
folos, iar bisericilor lui Dumnezeu le recunoşteau cele cuvenite; 2. dar, 
înainte de orice, ele chemau înapoi din surghiun pe toți aceia care, 
nevrînd să se închine idolilor, fuseseră izgoniți şi siliţi de guvernatorii 
provinciilor să ia calea pribegiei. Aceleaşi legiuiri îi absolveau de însărci- 


89. Sau: «a unei autorități unice» (n. tr.) 

90. Sau: «Astfel, cîrmaci făcîndu-se al întregii puteri şi rînduieli de viață romane, 
(Constantin) devenea începătorul acelei monarhii în care cuvântul lui Dumnezeu avea să 
fie răspîndit pretutindeni» (sau «vestit tuturor»). - Text obscur. (n. tr.) 

91. Text corupt (n. tr.) 

92. 'Textual: «respirînd» (n. tr.) 

93. Textual: «ofereau tot felul de făgăduinţe de bunătăţi» (n. tr.) 


EUSEBIU DE CEZAREEA 


nări pe cei care, în temeiul aceleiaşi pricini, fuseseră înscrişi în sfaturile 
cetăților, şi rînduiau tuturor celor cărora le fuseseră confiscate averile 
să şi le capete înapoi. 3. Totodată, tot omul care, în timpul restriştei, se va 
fi distins printr-o neobişnuită şi lui-Dumnezeu-închinată putere de a 
îndura”! şi care ajunsese prada grozăviilor vieţii din mine, sau cel care 
avusese de ispăşit în singurătatea unei insule, aidoma celui silit să tru- 
dească la munci publice de rînd, (sortite sclavilor) - toţi aceştia s-au 
văzut, în virtutea acestor legi, sloboziți pe față!” de toate necazurile de 
mai sus. La fel i-a despovărat de ruşine recunoştinţa împăratului şi pe 
bărbaţii pe care neclintirea lor în dumnezeiasca credință îi făcuse să-şi 
piardă rangul căpătat în armată, lăsîndu-le deplina alegere dacă să-şi 
recapete vechile funcții şi dacă să se bucure iarăşi de onorurile cuvenite 
rangului lor de altădată, sau - în caz că ei ar fi prins drag între timp de o 
viață mai tihnită - dacă să rămînă slobozi de orice sarcină obştească. 

Cu acelaşi prilej au scăpat şi cei care în chip ruşinos şi spre necinsti- 
rea lor fuseseră osîndiți să trudească la munci bune numai pentru 
femei. 

21. Aşa rînduia slova împăratului privind persoanele care avuseseră 
de îndurat asemenea nedreptăţi. Cît priveşte averile lor, legea cuprindea 
prevederi amănunțite: bunurile aparținînd sfinților mucenici ai lui Dum- 
nezeu, care-şi dăduseră viaţa întru mărturisirea credinţei, urmau să 
revină rudelor lor de sînge; în lipsa acestora, urmau să moştenească 
Bisericile. Totodată, acest edict al dărniciei mai prevedea şi ca bunurile 
mai dinainte înstrăinate de fisc prin vînzare sau chiar în chip de dar — 
aidoma celor reținute chiar de el* - să fie restituite vechilor lor stăpîni. 

Cît de admirabile rînduieli cuprindea pentru Biserica lui Dumnezeu 
amnistia aceasta publicată (în provincii)! 

22. Pînă şi păgînilor din afara Bisericii (precum întregii populaţii din 
provincii) le-a fost dărnicia împăratului prilej a se bucura din partea lui 
de atitea alte daruri, cât să nici nu le poţi număra! Or, aşa stînd faptele — şi 
văzînd acum toate acestea cu propriii ei ochi, putea şi lumea de prin 
părțile noastre (care altădată — în temeiul lucrurilor auzite de ea că s-ar 
petrece în cealaltă jumătate a statului roman - nu pregeta să-i fericească 
pe cei de dincolo pentru norocul lor, şi care se rugase să vină odată şi 
rîndul izbăvirii ei din necaz) să se socoată în sfîrşit vrednică de fericit, 
mărturisind că (apariţia) unui asemenea împărat trebuia înţeleasă ca un 


94. Textual: «care se distinseseră prin puternica lor - lui Dumnezeu închinată - 
veuhe asupra sufletului» (n. tr.) 

95. Sau: «în bloc» (n. tr.) 

98. Adică de fise (n. tr.) 

'Textuaul: «neamurilor străine de Biserică» (n. tr.) 


VIAȚA LUI CONSTANTIN CEI MARE 


eveniment tulburător, cum de cînd lumea şi pămîntul nu se mai pome- 
nise sub soare!” 

Iată ce gîndeau oamenii despre Constantin. 

23. 1. Aşadar, după ce, prin puterea mintuitorului Dumnezeu, i-au 
fost supuse toate; după ce, înaintea întregii lumi, a recunoscut el cui 
anume îi datora asemenea împlinire"; după ce L-a mărturisit pe Acela — 
jar nu pe sine -— ca fiind adevăratul pricinuitor al izbînzilor sale, toate 
acestea le-a adeverit împăratul în nişte hotărîri alcătuite în slovă lati- 
nească şi grecească, trimise şi publicate de el în fiecare provincie. 2. 
Valoarea acestor texte nu poate fi înțeleasă decît numai luînd aminte la 
conţinutul” lor. Au fost două scrieri: una adresată Bisericilor lui Dumne- 
zeu; cealaltă era adresată lumii de la oraş'% care nu făcea parte din Bise- 
rică. Pe aceasta din urmă îmi pare nimerit să o inserez istorisirii mele, ca, 
datorită ei, scrierea să se poată păstra şi să poată fi cunoscută şi de urma- 
şii noştri, ea mărturisind totodată şi despre adevărul spuselor mele. Tex- 
tul este copiat după originalul actului împărătesc aflat în păstrare la noi, a 
cărui autenticitate. o întăreşte semnătura autografă a împăratului- 
însuşi!“!, cu greutatea unei adevărate peceți. 

24. 1. «Constantin Biruitorul, Măritul şi Augustul, către locuitorii 
Palestinei. 

Tuturor cărora cu dreaptă aşezare şi cu chibzuinţă plăcutu-le-a a 
cugeta despre Cel-de-sus, le-a fost întotdeauna limpede şi neîndoielnic la 
ce depărtare de strînsa urmare a preaslăvitei învățături creştineşti se 
aflau acei oameni, care au luptat împotriva ei şi care cu înverşunare au 
stăruit a-i arăta disprețul lor. 2. Astăzi însă - şi îndeosebi drept urmare 
unor fapte învederate şi unor săvîrşiri încărcate de strălucire — s-a arătat 
cît de lipsită de rost era îndoiala de atunci şi câtă tărie se află în puterea 
Dumnezeului Celui mare, astfel că celor care cu credincioşie îi cinstesc 
minunata lege şi care nu se încumetă să-i calce acesteia nici o poruncă, ea 
să le poată răspunde cu prisosință de daruri, înzestrîndu-i cu tărie aleasă 
şi cu nădejde în tot ce săvîrşesc — în tirp ce propăşirea celor nelegiuiți 
rămîne şi ea pe potriva aşezării sufleteşti a acestora. 3. Cine, dar, se va 
putea împărtăşi din vreun bine, dacă nu va vrea să-L mărturisească pe 
Dumnezeu, Care este cauza a tot binele, şi dacă nu va vrea să-I aducă 
cuvenita cinstire? - Iar faptele întăresc spusa celui ce grăieşte aici. 


97. 'Textual: «recunoscînd că un asemenea împărat era un lucru extraordinar şi 
cum din veac (sau: nicăieri în lume) nu se pomenise ca, sub (miîngiierea) razelor soarelui, 
să fi luminat vreodată neamul omenesc!» (n. tr.) - 

98. Textual: «asemenea bunătăţi» (n. tr.) 

99. 'Textual: «prevederile» (n. tr.) 

100. Sau: «păginilor de la oraş» (n. tr.) 
101. Textual: «a însăşi miinii sale drepte» (n. tr.) 

25. «Cine polteşte să depene-n minte vremile care s-au scurs pînă 
uzi din timpurile cele mai vechi precum şi faptele petrecute-n răstimp, 
vedea-va cum toți aceia care s-au îngrijit din timp să-şi aşeze faptele pe 
temelia dreptăţii şi a binelui, au şi propăşit întru bine!%?, roadă dulce adu- 
cînd ca din viţă!” de bun soi; pe când cei care au îndrăznit întru nedrep- 
tăți, învirtoşîndu-se în sminteala lor împotriva Celui-de-sus (sau, în 
petrecerea lor cu oamenii, nemaiştiind de nimic sfînt), încumetîndu-se a 
surghiuni, a batjocori, a ucide, şi cîte altele de acest soi, şi care nici nu s-au 
căit, nici cale n-au aflat să-şi îndrepte mintea spre vreunul din scopurile 
cele frumoase - toți aceştia şi-au căpătat plata pe măsura faptelor săvîr- 
şite. Lucru care desigur că nu se va fi petrecut nici pe nedrept, nici fără 
temei. 

26. 1. «Cîţi însă unei fapte îi pun început cu cuget drept, neabătut 
strunindu-şi mintea întru frica Celui-de-sus şi rămiînînd neclintiţi în cre- 
dința lor întru Dînsul, sau cei în ochii cărora spaimele şi amenințările vie- 
ţii nu capătă mai mare preț decît speranţa lor în viitor, toți aceştia - chiar 
dacă vremelnic le este dat să îndure cine ştie ce necazuri — nu anevoie le 
suferă amarul, încredințați că aşa vor şi avea parte de o prețuire mai 
mare. lar renumele lor cu atît străluceşte, cu cît mai greu sînt încercați în 
suterinţă. 2. În schimb, cîţi n-au vrut să ia seama la dreptate sau n-au luat 
aminte la Cel-de-sus, câți pe cei ce se nevoiau într-ale Sale nu s-au sfiit 
să-i supună batjocurii şi caznelor celor mai groaznice (şi care nu înțele- 
geau să se socoată singuri nefericiţi că ajunseră să împartă pedeapsa în 
virtutea unor asemenea temeiuri, astfel încît să-i pizmuiască şi să-i feri- 
cească tocmai pe aceia care, în ciuda unor asemenea încercări, izbuteau 
să-şi păstreze neştirbită credinţa în Cel-de-sus) — din soiul lor oaste după 
oaste a pierit, multe oşti au dat bir cu fugiţii şi toate bătăliile lor s-au pre- 
făcut în tot atîtea cumplite înfrîngeri. 

27. 1. «Aşa arată inşii care zămislesc necruțătoarele războaie; aşa 
pustiitorii, care nimicesc fără milă; de aici lipsurile care se fac simţite în 
mijloacele trebuitoare traiului, cât şi mulțimea relelor ce se trag din ele; 
de asta şi pricinuitorii unor asemenea nemernicii s-au împărtăşit şi ei din 
chinurile unei morţi înfiorătoare, sau chiar dacă şi-au mai dus zilele, au 
avut parte de o viaţă atît de chinuitoare cît să o şi poată socoii mai rea 
decît moartea, răsplată căpătind, pentru nedreptăţile lor, pedepse pe 
măsura acestora. Fiecare şi-a avut partea de ruină potrivit cu puterea 
îndemnului care-l împinsese -— în sminteala lui — 2. să creadă că ar putea 
înfrunta şi că ar putea răzbi '%* legea lui Dumnezeu. Lucru care i-a făcut 

102. 'Textual: «au şi ajuns la un sfirşit bun» (n. tr.) 


103. 'Textual: «rădăcină» (n. tr.) 
104. 'Pextul da numai xeranolepuăoa, care însă are ambele sensuri (n. tr.) 


VIAȚA LU CONSTANTIN CHI. MARE 


greu de îndurat nu numai viața ci şi spaima de pedepsele la care urma să 
se aştepte odată ajuns în țărină. 

28, 1. «Fiind aşadar atit de mare şi atit de becisnică nemernicia în ale 
cărei chingi se prinsese omenirea, iar treburile statului aflîndu-se — 
aidoma unei făpturi atinse de ciumă - în primejdie de moarte şi simțită 
făcînd nevoia de multă şi mîntuitoare grijă, ce cale de uşurare a gîndit 
Dumnezeu, ce prilej de ieşire din impas? (Iar calea trebuie înțeleasă ca 
fiind de-a dreptul dumnezeiască, fiindcă numai ce este dumnezeiesc fiin- 
țează cu adevărat şi este înzestrat cu putere dăinuitoare peste timp. Pre- 
cum a mărturisi şi a preamări facerea-de-bine a Celui atotputernic nu 
trebuie înţeles drept laudă goală). 2. Pe mine m-a dorit'* El spre înde- 
plinirea voii Sale; pe mine m-a cercetat şi m-a aflat potrivit ei, aşa fel încît 
începînd de la marea din dreptul britanilor şi de pe meleagurile unde, ca 
sub imperiul necesităţii, îi este soarelui dat să apună, să scot afară şi să 
spulber -— cu sprijinul unei puteri mai mari decât mine - primejdia!'% care 
pe toate le ţinea în puterea ei; aşa fel ca, învățătură luînd prin fapta mea 
mijlocitoare, neamul omenesc să se întoarcă la slujirea preasfintei Legi; 
şi iar, în aşa fel încât, din îndrumarea Celui atotputernic, preafericita cre- 
dinţă să se răspîndească în lume,. 

29. 1. «N-aş vrea să par în nici o clipă nerecunoscător Lui. Cînd 
m-am încredințat că în asta stă menirea mea cea nobilă şi că se cere să o 
iau drept un dar plin de har, am înaintat pînă-n ținuturile de la răsărit, 
care, încă şi mai greu năpăstuite, cereau şi din partea noastră o sporită 
purtare de grijă (chiar dacă eram pe deplin încredinţat că datoram totul — 
sufletul meu întreg şi fiecare suflare a mea, ba pînă şi cel mai neînsemnat 
dintre gînduri - Dumnezeului Celui Prea Înalt). 

2. «Ştiu cât se poate de bine că cine se ţine îndeaproape şi după drep- 
tate!” de cereasca nădejde, cine şi-a pus-o cu precădere şi neabătut în 
dumnezeieştile locuri, cinstire agonisindu-şi cu atît mai mare cu cit se 
va îi depărtat de neajunsurile şi de frămîntările lucrurilor pămînteşti, 
aceluia nici bunăvoința oamenilor nu-i este de trebuinţă. 3. Socot totuşi 
că este bine ca încercările şi suferințele nemeritate şi nesocotite, care 
vremelnic s-au abătut peste unii ca aceştia fără rost, noi să le izgonim cât 
mai departe, ca să nu se întîmple lucrul acela îngrozitor care ar însemna 
ca trezvia şi statornicia lor (cu prisosință dovedită din voia tiranilor bucu- 
roşi să asuprească oamenii pentru cinstirea adusă de ei lui Dumnezeu), 
acum, sub ocrotirea unui slujitor al lui Dumnezeu, să nu le poată aces- 
tora înălța numele pe o treaptă de lumină şi de fericire mai înaltă». 

. Textual: «căutat» (n. tr.) 


. 'Textual: «spaimele» (n. tr.) 
. Sau: «corect», «cum se cuvine» (n. tr.) 

30. «De aceea, toți cîți — fiecare la vremea sa — îşi vor fi lăsat patria 
luînd calea surghiunului ca să nu-şi calce credința în Dumnezeu (o cre- 
dință căreia ei i s-au dăruit din toată puterea sufletului), avînd de suferit 
de pe urma unei osînde crude, precum şi tot cel care a fost înscris în 
registrele curiale în pofida faptului că mai înainte vreme nu fusese trecut 
în ele'* — ţoți să se întoarcă pe meleagurile lor părinteşti şi la îndeletnici- 
rile lor obişnuite, mulțumire aducînd lui Dumnezeu, salvatorul tuturor. 

31. 1. «De asemenea, privitor la câţi sînt ţinuţi împotriva voii lor prin 
insule, poruncă dăm să se poată bucura de această purtare de grijă. 
Înconjuraţi pînă astăzi din toate părţile de împotrivirea munţilor şi de 
apele mării, să fie eliberați de mohorita şi neomenoasa apăsare a. singu- 
rătății şi să fie redaţi celor dragi lor, spre împlinirea arzătoarei dorințe a 
acestora. 2. Cei care, vreme îndelungată, au dus o viață înţesată de lipsuri 
şi de ponoasele murdăriei'%, să se bucure de întoarcerea lor acasă ca de 
un dar sosit pe neaşteptate, luîndu-şi pe viitor orice grijă şi ducîndu-şi 
viața alături de noi fără teamă. Fiindcă chiar şi singur faptul de a ajunge 
cuiva la auz - necum de a socoti demnă de crezare — teama de viaţă (de 
viața petrecută alături de noi, care ne mîndrim şi sîntem încredințaţi a fi 
slujitori ai lui Dumnezeu) trebuie socotit drept un lucru dintre cele mai 
îngrozitoare, de vreme ce sîntem născuţi spre a îndrepta chiar greşelile 
săvirşite de alţii. 

32. 1. «Cei osîndiţi să trudească la chinuitoarele munci din mine sau 
la îndeplinirea muncilor obşteşti, să schimbe îndelungata lor trudă cu 
duiceața odihnei, ducînd de azi înainte o viaţă lipsită de griji şi liberă,şi 
înecînd scîrba cea peste măsură a suferințelor lor în desfătarea tihnei. 

32. 2. «Cine va fi fost văduvit de obşteasca libertate a cuvîntului şi va 
îi fost urgisit în drepturile lui cetăţeneşti , cu cuvenita bucurie să-şi reca- 
pete starea de mai înainte şi să revină în patria lui ca întors dintr-o călă- 
torie - după o despărțire - vremelnică. 

33. «De asemenea, câţi se vor fi aflat mai înainte în oaste pe vreo 
treaptă din cele de sus (din care vor fi căzut în temeiul vreunui pretext 
nesuferit!!% şi nedrept, numai fiindcă înțeleseseră că a-L mărturisi pe 
Cel a-tot-puternic era de preferat onorurilor de care se bucurau), să 
hotărască dacă mai ţin la viața militară (în care caz să rămînă mai departe 
în rang) sau dacă aleg ca odată cu despărțirea [de oaste] să se bucure de 
cinste, cum şi de tihna unei vieţi libere. Căci potrivit şi cu cale este ca băr- 
batul care, față cu primejdia sosită de năpraznă, va fi dat dovadă de ase- 


108. Deci cu sila (n. tr.) 
108. 'Textual: «o viaţă prăpădită amestecată cu niscai murdărie scîrboasă» (n. tr.) 
110. Sau: «neprietenesc», «duşmănos» (n. tr.) 

menea calităţi sufleteşti şi de o asemenea tărie, să se poată bucura şi de 
tinnă (dacă pofteşte) sau de cinstire — după placul său. 

34. 1. «De asemenea, cei care - lipsiţi în chip silnic de cinstea cuve- 
nită obîrşiei lor alese — au fost osîndiți prin judecată să fie trimişi în torcă- 
torii de lînă sau prin ţesătorii de in — unde vor fi supuşi unor munci 
necruțătoare şi nesuferite - ori să devină robi ai vistieriei statului !!! fără 
ca aleasa lor obiîrşie să le mai fie de vreun folos, să se bucure iar de drep- 
turile potrivite rangului lor de odinioară ca şi de dulceaţa libertății, în 
temeiul obişnuitelor privilegii, ducîndu-şi viața mai departe întru bucurie 
deplină. 

2. «lar cel ce va fi schimbat starea sa de libertate cu robia, drept 
urmare a unui abuz necugetat şi lipsit de omenie şi suferind prin aceasta 
rigorile unor îndeletniciri nepotrivite lui şi ajungînd aproape pe neaştep- 
tate, din liber, sclav, să-şi recapete - după porunca noastră - starea lui 
liberă de mai înainte şi să fie redat celor ce i-au dat viață, ca mai apoi să se 
reapuce de ostenelile potrivite oamenilor liberi, izgonind din minte înde- 
letnicirile nepotrivite lui, în care a fost nevoit să trudească. 

35. 1. «Ca atare se cade să nu uităm nici de bunurile !!? de care fie- 
care (din aceştia] a fost vitregit sub felurite pretexte. Deci: cine se va fi 
încleştat cu tărie în lupta cea aleasă şi dumnezeiască a muceniciei, păs- 
trîndu-şi cugetul neînfricat şi neclintit, şi de aceea a fost jefuit de averea 
sa; cine se va fi hotărît să-şi mărturisească credința , temelie punînd 

prin fapta sa nădejdii în viața” veşnică; cine va fi fost silit să pribe- 
gească fiindcă nu voise să se arate consimțţitor cu prigonitorii săi, fiind la 
rîndu-i jefuit de avere; sau cine - chiar dintre cei neosîndiţi la moarte — va 
fi trecut prin urgia de a se fi văzut despuiat de lucrurile sale, moştenirea 
tuturor acestora poruncim să se treacă asupra celor de un neam cu el. 2. 
Legile înşirînd lămurit : dreptul rubedeniilor celor mai apropiate, lesne 
este de hotărit cui anume i se cuvine să moştenească şi cine ar urma să-i 
succeadă pe drept, fiindu-i doară aceia rudele cele mai apropiate, cărora 
- chiar şi în cazul unui sfîrşit firesc - oricum, aveau să le revină acele 
bunuri. S 

36. «Dacă însă nu se va afla în viață niciuna dintre rubedeniile lui 
apropiate, aşa fel încît să se poată hotărî, pe rînd, dreptul de moştenire al 
celor pomeniți mai înainte (înțelegem că atît în cazul mucenicilor, cît şi 
acela al mărturisitorilor sau al fugarilor ce se vor fi strămutat pentru vreo 
asemenea pricină), rîndui-se-va atunci rmoştenitoare Biserica de prin 
meleagurile fiecăruia; lucru care cu siguranță că n-ar avea cu ce să-i 
nemulțumească nici pe cei plecați (din această lume), de vreme ce ei ar 


111. Adică fiscului (n. tr.) 
112. Sau: «averile» (n. tr.) 

urma să aibă moştenitoare tocmai Biserica pentru care vor fi îndurat ati- 
ta suferință. 

«Adaoge-se şi aceasta, anume că dacă vreunul din cei mai înainte 
pomeniţi va fi apucat să dăruiască ceva din bunurile sale cuiva după pla- 
cul său, ele îi vor rămîne aceluia în bună şi deplină stăpînire. 

37. 1. «Totuşi, vrînd noi ca porunca noastră să nu zămislească vreo 
încurcătură, şi ca tuturor să le fie lesne de recunoscut ce anume este cu 
dreptate, să se ştie că tot cel ce a intrat în stăpînirea vreunei ţarine, vreu- 
nei case, vreunei grădini sau vreunui alt lucru de al celor pomeniți mai 
sus, bine şi spre folosul său va fi de va mărturisi singur acest lucru, dînd 
bunul înapoi cît mai degrabă. 2. Pentru că dacă cineva se va dovedi că a 
tras foloase multe de pe urma unui bun intrat în stăpînirea lui pe nedrept, 
deşi socotim că cedarea lor!:* n-ar mai fi un lucru tocmai drept, cuvine-se 
totuşi ca ei să recunoască cel puţin ce anume şi de unde au agonisit, spre a 
merita iertarea noastră pentru păcat, aşa fel ca, printr-o asemenea recu- 
noagtere, ei să se vindece de lăcomia lor de mai înainte şi pentru ca Dum- 
nezeul Cel Prea Înalt să o poată tălmăci drept un semn de remuşcare, 
arălîndu-Se iertător față de păcatul săvirşit. 

38. «Spune-vor, poate, întru apărarea lor cei ce se vor fi făcut stăpini 
pe astfel de bunuri (dacă cumva despre unii ca ei se cuvine — şi mai poate 


(i - folosită o asemenea vorbă!'!*) că pe atunci ar fi fost de-a dreptul cu 
neputinţă să nu primeşti ceva, cînd priveliştea întregului şir de primejdii 
ce te aşteptau putea fi întilnită la tot pasul : izgonirea fără milă, moar- 
tea lără cruțare, neînduratul surghiun şi neîncetata jefuire [a celor] fără 
vină, prigoana cea fără sațiu, scoaterea la mezat a lucrurilor!!5. 
«Deci de va vrea cineva să invoce asemenea pretexte pentru a nu se 


lepăda de nesăţioasele sale pofte, prilej va avea a cunoaşte!" că acest 


lucru nu va rămîne nepedepsit, îndeosebi avînd în vedere faptul că aşa 
înțelegem noi să ne facem datoria față de Prea-înaltul Dumnezeu. Încât a 
păstra mai departe tot ceea ce necruțătoarea silă îl va fi constrîns cîndva 
să agonisească, devine astăzi prilej de primejdie, cum de altfel şi de tre- 
buință este a face cu osîrdie'!” să piară pofta!!* cea fără sațiu, atît cu cuge- 
tul cât şi pe calea pildelor. | 

39. «Nici vistieriei!!? nu i se va îngădui să mai dețină ca fiind al său 
ceva dintr-ale celor pomeniţi, ci —- după ce fără dreptate îl va fi avut în stă- 


113. «Cedarea» sau «restituirea» profiturilor (n. tr.) 

114. Referire la expresia «a se face stăpîni» (n. tr.) 

115. Ideea inclusă în paragraf pare a fi că iminenţa şi însuşi faptul prigoanei puteau 
oferi o justificare actelor de înstrăinare a averilor (n. tr.) 

pînirea sa pentru o vreme - după dreptate îl va înapoia Sfintelor Biserici, 
aşa, ca şi cum nici prin gînd nu i-ar trece să le înfrunte!2. În schimb, tot ce 
se va dovedi ca pe drept cuvenit Bisericilor — case ori țarini ori grădini 
ori altele de acest fel - poruncă dăm să le fie restituite acestora în depli- 
nătatea lor şi fără nici o restrîngere legată de dreptul lor de proprietate. 

40. «De altminteri, pînă şi locurile acelea pe care trupurile mucenici- 
lor le-au făcut vrednice de cinstire, prefăcîndu-le în amintitoare 
sălaşuri!?! ale răposării lor celei pline de slavă, ne întrebăm cine oare ar 
fi în stare să le tăgăduiască -sau chiar cine ar fi în stare să pregete a dis- 
pune privitor la ele — ca privitor la unele ce li se cuvin Bisericilor? Căci nu 
există dar mai mare, nici osteneală mai bineplăcută şi mai plină de 
foloase, decît (cu dumnezeiasca voie) zelul faţă de ele şi — iar — decît îna- 
poierea în bune şi depline drepturi Sfintelor Biserici a tuturor lucrurilor 
de care anumiţi inşi nedrepţi şi josnici le-au jefuit sub dezgustătoare pre- 
texte. 

41. «Cum însă deplina purtare de grijă ne cere să nu trecem cumva 
sub tăcere nici pe cei care vor fi cumpărat în bună regulă lucruri aparți- 
nînd vistieriei, nici pe aceia ce vor fi avînd în stăpînirea lor vreun bun pri- 
mit tot dintr-acolo, ca dar (şi care în van şi-au îndreptat nesăţioasele 


pofte asupra unor asemenea lucruri), să se ştie că chiar dacă - prin mijlo- 
cirea bunurilor pe care îndrăzniseră să le cumpere — asemenea oameni se 


vor fi încumetat să abată înspre altă parte!” purtarea noastră de grijă 


față de aceia, totuşi ei nu vor avea de suferit de pe urma lor decît doar atit 
cît se poate şi cît se cuvine. 

Destul, deocamdată, despre aceste lucruri. 

42. «Or, avînd în vedere că prin dovezi cît se poate de lucrătoare şi 
limpezi s-a putut vedea cum - întru puterea, întru îndemnurile'” şi întru 
sprijinul pe care Dumnezeul Cel atotputernic a binevoit necontenit să mi 
le trimită — apăsarea!?* care strivea cîndva întreaga stare a omului a fost 
de acuma ridicată de pretutindeni sub soare, puteţi vedea — dacă fiecare 
în parte şi toți întreolaltă vă veți da silința spre aşa ceva - de cît prisos de 
putere şi har a fost nevoie pentru ca — dacă se poate spune —- pînă şi. 
sămînța celor ticăloşi şi netrebnici să fie spulberată şi nimicită, bucuria să 
le fie redată celor buni şi răspîndită cu îmbelşugare peste toate meleagu- 
rile pămîntului. Tuturor li s-a dat putinţa să slujească dumnezeieştii legi 


120. Lacună. (n. tr.) 

121. 'Textual: «monumente» (n. tr.) 

122. Sau: «să pună la încercare» (n. tr.) 

după cuviință, cu toată cinstirea, îngăduindu-le celor care se vor fi dedi- 
cat ei să i se închine potrivit datinei. leşit-au aceştia la lumină ca din 
străfundurile beznelor; încît, ajungînd ei să capete limpedea cunoaştere a 
lucrurilor, vor avea a-i sluji în viitor în chip cuvenit şi a-i arăta unanima 
cinstire. 

Se va trimite!?5 pe meleagurile răsăritene ale împărăției noastre». 

43. Iată dar ce ordona întiiul edict!2% trimis nouă de împărat. Cele 
prevăzute de lege au prins îndată viaţă în faptă: tot ce se făcea acum era 
la antipodul bătăii de joc şi a mîrşăviei de mai adineauri a tiranilor. Iar cei 
prevăzuţi în această lege s-au bucurat cu toții de mărinimia împăratului. 

44. Şi a trecut împăratul de la lucrurile acestea la faptă. Dintii a numit 
peste neamurile din provincii guvernatori, dintre care cei mai mulți 
îmbrățişaseră!?! credința mîntuitoare; iar pe inşii rămaşi credincioşi 
păgînismului i-a oprit să mai aducă jertie. Legea-i privea în aceeaşi 
măsură şi pe demnitarii aflați în funcţii mai înalte decât cea de guvernator, 
după cum îi privea şi pe aceia care deținuseră în trecut funcția de prefect; 
în caz că erau creştini, li se dădea îngăduința să se mîndrească cu acest 
nume; dar dacă nu erau de această credință, nu le mai era îngăduit să 
jertfească idolilor. 

45, 1. Curînd după aceea - şi cam în acelaşi timp — au fost promulgate 
două legi, dintre care una punea capăt scîrboaselor practici idoleşti 
cîndva răspîndite şi la oraş şi pe la ţară!'?%; nu-i mai era îngăduit nimănui 
să cuteze a înălța (vreunui zeu) statuie, nici a se îndeletnici cu prezicerile 
şi cu celelalte fleacuri de acest soi, nici — şi înainte de toate - să jertiească; 
cealaltă lege ordona ca zidurile caselor de rugăciune să fie făcute mai 
înalte iar bisericile lui Dumnezeu mai încăpătoare, atît în lungime cât şi în 
lățime, ca şi cum nebunia credinţei într-o droaie de zei ar fi şi pierit 
undeva, în depărtări, iar mai toţi oamenii s-ar fi arătat dornici să dobîn- 
dească în curînd bunăvoința lui Dumnezeu. 2. Aşa l-a îndemnat pe împă- 
rat dăruirea lui față de Dumnezeu să cugete şi să scrie conducătorilor 
locali de pretutindeni. Legea mai adăuga şi că se cuvenea ca ei să nu fie cu 
mina strînsă, ci să plătească lucrările din chiar vistieria împărătească. 

A mai scris Constantin şi următoarea scrisoare, trimisă persoanelor 
aflate în fruntea Bisericilor de pretutindeni - cu care prilej a bine- 
voit să-mi trimită una şi mie - care a fost şi cea dintii scrisoare trimisă de 
el feței noastre. 


125. Sau: «expune», «publica», «afişa» (n. tr.) 

126. Textul spune simplu: «scriere» (n. tr.) 

127. Textual: «se dedicaseră» (n. tr.) 

128. Precizare interesantă, din care se poate presupune că la data redactării textului 

46. 1. «Constantin, Biruitorul, Măritul şi Augustul, către Eusebiu. 

Cunoscînd faptul că pînă astăzi nelegiuitul bun plac al tiranilor n-a 
contenit a-i prigoni pe slujitorii miîntuitorului Dumnezeu, înțeles-am şi 
m-am încredinţat cu tărie, prea iubite frate, că toate lucrările de zidărie 
ale bisericilor s-au năruit, fie din cauză că nu au mai fost întreţinute, fie 
că, de frica silniciei, care plutea deasupra tuturor, ele au fost durate la 
proporții mai modeste decît li s-ar fi cuvenit. 2. Astăzi, însă — odată cu 
reîntoarcerea libertății, odată cu izgonirea - prin pronia Dumnezeului 
Celui Prea Înalt şi prin purtarea noastră de grijă - a acelui balaur de la 
cîrma puterii — îmi pare mie că s-ar cuveni ca toată lumea să poată lim- 
pede cunoaşte puterea lui Dumnezeu, iar oamenii care - de frică sau din 
necredinţă vor fi alunecat cîndva în păcat, să-L. recunoască pe Cel ce cu 
adevărat este, şi să-şi întemeieze iarăşi viața pe adevăr şi pe dreptate!??. 

3. «De aceea, bisericilor aflate sub îndrumarea ta (precum şi a celor- 
lalţi îndrumători ai Bisericii. de pretutindeni: episcopi, prezbiteri şi dia- 
coni - cunoscuţi ţie), aminteşte-le să se silească la lucrările ce se cer 
făcute prin sanctuară, şi ânume: sau să refacă zidurile existente, sau să 
le înalțe, sau — acolo unde aşa s-ar cuveni — să purceadă la altele noi. Cele 
trebuitoare le vei căpăta!“ tu însuți (iar ceilalți, prin mijlocirea ta) de la 
guvernatori şi de la ceilalți cîrmuitori de provincie, care au şi primit 
poruncă să răspundă cu toată sîrguinţa la tot ce sfinţia ta le vei cere. 
Dumnezeu să te ocrotească, frate iubit». 

4. Asemenea scrisoare a fost trimisă de Constantin, înainte-stătăto- 
rilor Bisericilor din toate provinciile, iar guvernatorii de provincie au pri- 
mit poruncă să dea ascultare şi să treacă la faptă. Astfel că, foarte curînd, 
prevederile legii au şi fost înfăptuite. 

47. 1. Dar împăratul avea să-şi dovedească cu încă şi mai multă tărie 
credincioşia față de Dumnezeu'*!, publicînd în toate provinciile un cuvînt 
de învăţătură prin care se ridica împotriva idoleştii rătăciri a celor ce 
domniseră pînă atunci, şi îşi îndemna cu mult har supuşii să mărturi- 
sească pe Dumnezeul Cel Prea Înalt!% iar pe Hristos să-L numească fățiş 
Mîntuitorul său. 2. Drept care potrivit îmi pare mie a cuprinde în cartea 
de față şi acest cuvînt (scris chiar de mîna lui, dar pe care eu îl voi reda 
tălmăcit din latineşte), ca să-l putem cu toții asculta pe împărat grăind 
parcă cu glas şi tărie,spre luarea tuturor aminte: 

48. 1. «Constantin, Biruitorul, Măritul şi Augustul, către locuitorii 
provinciilor răsăritene. 

129. Sau: «este cu adevărat fiitor» (n. tr.) 

130. Textual: «cere» (n. tr.) 

'Tot ce se află în puterea atotstăpiînitoarelor legi ale firii, ne oferă 
nouă tuturor destul prilej de intuire a purtării de grijă şi a înțelepciunii 
doveditoare de bună chivernisire a lui Dumnezeu. Cei ce se lasă minați 
de puterea lor de judecată pe dreapta cale a cunoaşterii nu au nici un 
temei de îndoială în atingerea acestui ţel, fiindcă gîndul cel sănătos şi 
chiar singură privirea - aţintită cum trebuie — îi vor aduce la cunoaşterea 
lui Dumnezeu ca purtaţi de unul şi acelaşi îndemn al adevăratei virtuți. 

Aşa că tot omul sănătos la minte să nu se tulbure văzînd frămînta- 
rea unei lumi mînate de principii contrarii. 2. Ascuns şi nefolosit tot s-ar 
dovedi darul virtuţii dacă duhul răutății nu i-ar opune (ispita unei) vieţi 
întortocheate şi pline de sminteală. De aceea îi şi este virtuţii pusă înainte 
o cunună, în timp ce Dumnezeul cel Prea Înalt!* hotărăşte întru jude- 
cată. Şi tot de aceea mă voi şi strădui să vă mărturisesc vouă, tuturor, 
nădejdile mele, cât mai lămurit cu putință. 

49. 1. «Luînd eu aminte la purtările lor sălbatice, pe împărații cei 
dinaintea mea i-am ţinut drept nişte oameni foarte aspri. Singurul care 
s-a priceput să lucreze în duh de blindeţe a fost tatăl meu, care, cu o 
minunată evlavie, în toate lucrările sale îl chema în ajutor pe Mintuitorul 
Dumnezeu. 2. Bolnavi (la suflet), ceilalți preferau să dea frâu liber răută- 
ţii, iar nu blîndeții din ei; pe aceea şi-o hrăneau cu îmbelşugare; şi în felul 
acesta fiecare la vremea sa a ajuns să întoarcă spatele învățăturii adevă- 
rului. lar grozăvia răutăţii lor a mers pînă într-acolo încît, într-o vreme 
cînd atît lucrarea lui Dumnezeu cît şi îndeletnicirile oamenilor se săvir- 
şeau, toate, în plină pace, ei au izbutit să stîrnească din nou războiul 
dintre îrate şi frate. 

50. «Se spune că Apollo s-ar fi făcut cunoscut pe atunci în negurosul 
străfund al unei peşteri (iar nu pogorîndu-se din cer), zicînd că drepții 
pămîntului îl stînjeneau să grăiască adevărul şi că acest lucru făcea ca 
prevestirile date pe tripodiu să fie înşelătoare. Lucru arătat pînă şi de 
preoteasa zeului, atunci cînd, cu cosițele despletite, pradă nebuniei, a 
prins să se tînguie asupra răutății ascunse în oameni. De altminteri, 
vedea-vom la ce rezultat aveau să ducă aceste lucruri. 

51, «Pe Tine, Dumnezeule Prea Înalt, Te chem. spre mărturie : eram 
încă doar un copil cînd am auzit cum - şi cu câtă stăruință! — întîi-stătăto- 
rul dintre împărații de atunci ai romanilor, nefericitul (pe drept cuvînt 
nefericitul!) cu sufletul bîntuit de cețurile nebuniei, îşi iscodea 
soldaţii puşi să-l păzească, doar o afla cine ar putea fi aceşti «drepţi ai 
pămîntului», şi cum unul dintre preoții jertfitori din preajma lui i-a răs- 

133. De regulă, pentru exprimarea transcendenţei divine, Eusebiu foloseşte sin- 

puns: «Fără îndoială, creştinii!» la care împăratul, sorbindu-i vorbele de 
parcă i-ar fi picurat miere, şi punînd mîna pe sabia ținută pentru pedep- 
sirea ticăloşilor, a abătut-o asupra cuvioşilor celor neîntinaţi, pe dată 
dînd poruncile acelea aducătoare de moarte (parcă scrise cu virful spadei 
muiate în sînge), iar judecătorilor ordonîndu-le să se iscusească cît mai 
tare la minte spre a născoci pedepse noi. 

52. «Era de văzut, în acei ani, era cu adevărat de văzut de cîtă tărie au 
dat dovadă sfinţitele feţe întru credinţa lor în Dumnezeu, ținînd piept în 
iureşul nestăvilit al fărădelegii unor umilințe cu totul neobişnuite'**; era 
de văzut cum oameni cumpătaţi cărora nici măcar duşmanii nu fuseseră 
în stare să le facă vreun rău, au putut ajunge ținta!* pornirilor nestăpi- 
nite ale unor concetăţeni iuți la mînie. Ce foc, ce torturi, câte soiuri de 
unelte schingiuitoare nu l-au aşteptat atunci pe omul de orice vîrstă, fără 
nici o deosebire! Au fost vremuri cînd cu siguranţă că nici ţărîna nu-şi 
mai putea stăpîni plînsul; de jur-împrejur, mînjită de sînge, întreaga rîn- 
duială a lumii gemea de durere; pînă şi lumina zilei ajunsese să se 
ascundă de multa mîhnire a unei asemenea privelişti! 

53. «Dar ce să mai spun... Fiindcă pînă şi barbarii care i-au adăpostit 
în acea vreme pe fugarii noştri, îngăduindu-i într-o atît de blindă captivi- 
tate, se pot azi făli că le-au asigurat acestora nu numai scăparea din ghea- 
rele morții, ci şi (libera slujire) a credinţei. Pentru romani, izgonirea creş- 
tinilor de atunci, de pe cuprinsul lumii romane, şi fuga lor la barbari 
rămîne şi astăzi o pată de neşters. 

54. «Şi totuşi de ce să mă mai tînguiesc eu amintindu-mi la nesfîrşit 
de suferinţele acelora şi de îndurerarea ce cuprinsese toată suflarea 
pămiîntului!5? Dusu-s-au, pînă la urmă - după o moarte înfricoşătoare — 
şi începătorii ticăloşiei; prăvălitu-s-au în hăurile Acheronului, întru 
nesfîrşită osîndă; prinşi în încleştarea războaielor civile, ei n-au mai lăsat 
în urmă nici amintirea numelui lor, nici urmaşi — lucru pe care nu l-ar fi 
păţit, de n-ar fi fost la mijloc acea smintită profeție a oracolului pithic, cu 
amăgitoarea ei putere (de încredințare)! 

55. 1. «Ţie, Dumnezeule Prea Înalt, mă rog eu astăzi: fiibun şi îngă- 
duitor cu făpturile Tale din ţinuturile Răsăritului; locuitorilor din provin- 
cii (care vreme atit de îndelungată au suferit de pe urma împilărilor) dă-le 
- prin mine, slujitorul Tău - tuturor tămăduire! Nu fără temei Îţi cer eu 
aceasta - o, Stăpîne a toate, Dumnezeule sfint; căci sub îndrumarea Ta 
am început eu şi am săvîrşit a lucra pentru izbăvirea oamenilor; însem- 
nul Tău l-am purtat eu pretutindeni în fruntea oştilor mele biruitoare; şi 

de mi-or cere-o îndatoririle mele, sub aceleaşi însemne ale puterii Tale 
îmi voi înfrunta din nou duşmanii. 

2. «De aceea şi sufletul meu limpede împletit din dragoste şi din 
teamă, în seama Ta mi l-am lăsat. Numele Tău după cuviinţă îl iubesc, 
însă puterea Ta o cinstesc, cunoscută făcîndu-mi-o Tu prin dovezi fără de 
număr şi spre întărirea credinței mele. De unde îndemnul meu de acum 
este să pun eu însumi umărul la înnoirea prea-sfîntului Tău locaş pe care 
netrebnicii şi nelegiuiții aceia l-au pîngărit în pustiitoarea lor rătăcire a 
minţii. 

56. 1. “Spre binele întregii lumi şi în folosul întregii omeniri, aş vrea 
ca poporul Tău să aibă parte de linişte şi să rămînă la adăpostul dezbină- 
rilor. Fie pacea şi liniştea celor credincioşi şi cu cei aflați în rătăcire. 
Fiindcă numai întru dulceaţa acestei părtăşii vor putea şi aceştia să fie 
îndreptaţi şi aduşi pe calea dreaptă. Nimeni să nu se aşeze în calea al- 
tuia: aibă fiecare parte şi să se bucure de tot ce-i doreşte sufletul. 2. Cuvi- 
ne-se totuşi ca tot omul cu mintea limpede să ştie că nimeni nu va putea 
viețui în sfințenie şi în curăție de nu-l vei chema Tu întru odihna sfintelor 
Tale predanii!*!. Cei ce vor voi să i se sustragă, găsi-vor lăcaşele înşelă- 
ciunii, aşa cum le-a fost voia; nouă, pregătită ne este casa cea prea-stră- 
lucitoare a adevărului Tău. Dar ce dai Tu pe cale firească le dorim şi noi 


lor, la rîndu-ne, aşa fel ca în obşteasca bună-înțelegere să le fie şi lor 
hărăzită aflarea bucuriei. 
57. «Nu este nimic nou, nimic neobişnuit în „această credință a 


noastră, ci — după cum priceput-ami!* - de cînd ai pus temelia întregului 


cosmos, ai poruncit priceperea acestui lucru dimpreună cu cuvenita Ta 
proslăvire. Numai că oamenii au căzut, tirîți în rătăciri de tot soiul. Şi 
totuşi, prin Fiul Tău, Tu le-ai răsărit tuturor o lumină pură, tuturor amin- 
tindu-le de Tine, ca răul să nu mai aibă putere asupra lor. 

58. 1. «Lucrările Tale o adeveresc; puterea Ta ne spală de păcat!* şi 
ne dă credinţă. Soarele şi luna îşi urmează fiecare calea rînduită după 
dreptar, şi nici stelele nu străbat bolta lumii haotic. Anotimpurile se 
înşiră, luîndu-şi unul altuia locul - precum se cuvine. Prin cuvîntul Tău 
dobînditu-şi-a şi pămîntul starea tăriei şi se poartă vîntul după cum îi e 
legea. Clocotul apelor se adună în curgeri nestăpiînite. Marea este şi ea 
prinsă împrejur între limite nestrămutate. Şi tot ce găsim noi pe pămînt 
sau în apa oceanului a fost iscusit cu o desăvîrşire în acelaşi timp minu- 
nată şi aducătoare de foloase. 2. Lucruri care de nu s-ar petrece după 
dreptarul!'** voii Tale, neîndoielnic că, prin felurimea lor (şi prin covârşi- 

toarea lor putere de dezlănțuire), ar răvăşi rînduielile dintre oameni şi 
viața toată. Oricum, aceia care s-au luptat cîndva întreolaltă ar fi putut 
la vremea lor. aduce o şi mai mare vătămare neamului omenesc - ceea 
ce, de altminteri, unii ca ei se şi străduiesc să mai facă, chiar dacă noi 
nu-i putem vedeai“. 

59. «Dar mulţumescu-Ţi Ție, Stăpîne al tuturor, Dumnezeule Prea 
Înalt'*2: cu cît se face firea omenească cunoscută mai bine în temeiul felu- 
ritelor ei înclinări, cu atît mai mult temei capătă şi învățăturile dumne- 
zeiescului Cuvînt în fața celor ce cugetă drept şi păşesc pe nobila cale a 
virtuţii. Cine însă nu vrea să fie tămăduit, să nu povățuiască pe altul la 
atare lucru: puterea vindecătoare a leacurilor e la vedere şi se află la 
îndemîna oricui. Aşadar, bine este ca nimeni să nu aducă stricăciunea 
acolo unde faptele învederează existența curăției, astiel încît noi toți să 
ne putem folosi de pe urma împreună-părtăşiei noastre la binele ce ne-a 
fost dăruit — adică la dulceaţa păcii —, ferindu-ne conştiinţa de tot ce-i 
poate fi ei potrivnic! 

60. 1. «Nimeni să nu facă altuia rău întru ceva de care se va fi încre- 
dințat el însuşi că nu este bine . Cu tot ce vedem noi cu ochii noştri, cu 
tot ce pricepem cu mintea noastră că este bun , cuvine-se - de se poate — 
să ne ajutăm aproapele; iar de nu se poate, atunci mai bine să lăsăm 
(lucrurile să se depene de la sine). Fiindcă una este să te prinzi de bună- 
voie în lupta pentru nemurire şi altceva este să fii silit la ea sub ameninţa- 
rea pedepsei. 2. Am spus toate aceste lucruri şi le-am cercetat chiar mai 
amănunţit decît o cerea țelul însuşi al îngăduinței!** mele, fiindcă n-am 
vrut să-mi ascund credința în adevăr - mai ales că (după cîte aud) sînt 
unii care susțin că, laolaltă cu practicarea celor ce se făceau în temple, ar 
fi fost spulberată acum şi puterea întunericului. 

«Sfatul acesta aş fi vrut să-l dau tuturor, dacă năvalnicul clocot al 
viclenei rătăciri n-ar fi prins atît de adînc rădăcină în sufletele cîte unora, 
punînd în primejdie mîntuirea tuturor». 

61. 1. Iată, deci, cuvintele aşternute în scris de însuşi împăratul către 
toți supuşii săi din provincii, cu tăria de glas a unui adevărat crainic al lui 
Dumnezeu, ca să-şi ferească supuşii de rătăcirea cea de la demoni şi ca 
să-i facă să deprindă adevărata credință!*!. 

2. Fiindcă tocmai cînd se bucura el de asemenea lucruri, a început să 
se întindă un zvon de nu mică tulburare care se înfiripa prin biserici. La 
auzul veştii, îndurerat, Constantin şi-a pus în minte să curme!* răul. 

3. Drept este că poporul lui Dumnezeu ajunsese să se cam îngimfe, 
fălindu-se îndeosebi în temeiul bunei chivernisiri a împăratului. Din 
afară nu-l mai ameninţa nici o primejdie; ca şi mai ieri, harul lui Dumne- 
zeu încinsese Biserica de jur-împrejur cu orbitoarea (platoşă) a deplinei 
păci. Totuşi, invidia şedea la pînda fericirii noastre. Iat-o furişindu-se 
înăuntrul ei. Iat-o, în fine, chiar dînd tonul în mijlocul adunărilor sfinţilor. 
4. Drept care ea i-a făcut pe episcopi să se adune, dînd buzna într-înşii 
cu duhul vrajbei sub cuvînt că ar fi vorba de dumnezeieştile dogme. 
Curînd, din ncinsemnata scînteie s-a încins o vilvătaie de flăcări, 
care a izbucnit în Biserica Alexandriei, răspîndindu-se ca din înaltul unei 
guri (de vulcan) peste întregul Egipt, peste Libia şi, de cealaltă parte, pînă 
chiar dincolo de meleagurile Tebei. 5. Iar în curînd, flacăra avea să mis- 
tuie şi restul provinciilor şi al oraşelor, astfel încît puteau fi văzuţi cer- 
tîndu-se pe cuvinte nu numai întii-stătătorii bisericilor, ci însăşi mulți- 
mea de rînd a credincioşilor , care ajunsese să se împartă hotărît în 
două, fiecare trebuind să aleagă: sau aşa, sau altfel. Spectacolul acestor 
evenimente ajunsese să ia forme atît de neghioabe încît minunatele ade- 
văruri ale dumnezeieştii învățături erau supuse unei cumplite batjocuri 
chiar în teatrele!:“* necredincioşilor. 

62. Aşu se hărțuiau (creştinii) chiar în Alexandria, 'certîndu-se. crunt 
privitor la învățăturile cele mai înalte. În temeiul unor pricini mult mai 
vechi, alții de pe întreaga întindere a Egiptului şi din Tebaida de sus erau 
şi ei divizați, astfel că bisericile ajunseseră să se învrăjbească!*! pretu- 
tindeni. Alături de ele, întreaga Libie era în suferință ca un trup ros de 
boală; apoi au început să cadă la boală şi celelalte provincii: alexandrinii 
trimiteau soli episcopilor fiecărei provincii, iar aceia erau traşi fie de par- 
tea unora, fie de partea celorlalți, lăsîndu-se tîrîţi în viltoarea!“? care-i 
prinsese în sine pe toți. 

63. Pe împărat, aflarea acestor lucruri — care căpătau la el înțelesul 
unei nenorociri abătute chiar asupra sa — l-a rănit în adîncul sufletului. 
Numaidecit a ales din numărul iubitorilor de Dumnezeu de care era 
înconjurat, un bărbat foarte bine ştiut de el şi încercat prin viaţa lui plină 
de cumpătare, precum şi pentru temeinicia credinţei lui; un om care, nu 
de mult, se distinsese prin felul cum îşi făcuse cunoscut crezul. Pe acesta 
l-a trimis în chip de judecător şi aducător de pace la răzvrătiţii din Ale- 
xandria, ca să înmîneze pricinuitorilor certei din partea sa o scrisoare de 
cea mai mare însemnătate. 

Cum şi scrisoarea aceasta aduce dovada purtării de grijă a împăratu- 
lui față de poporul lui Dumnezeu, cred că e bine să o cuprind şi pe ea în 
prezenta arătare a vieții lui. 

Iată cuprinsul scrisorii: 

64. «Constantin, Biruitorul, Măritul, Augustul - către Alexandru şi 
Arie: 

Martor îl chem, de se poate, pe Dumnezeul întregii zidiri că am avut 
îndoit temei să purced la acele lucruri a căror răspundere am luat-o eu 
asupra mea, 

65. 1. În primul rînd cu osîrdie mi-a fost în minte să dau un singur 
chip aspiraţiei tuturor neamurilor către Dumnezeu. În al doilea rînd mi- 
am pus în gînd să înviorez şi să întăresc din nou'“ trupul atât de adînc 
rănit al întregii noastre lumi. 2. Cu aceste două țeluri în față, priveam la 
întîiul cu ochiul cel nevăzut al gîndului; la cel de al doilea am încercat să 
ajung prin puterea armelor - încredințat că dacă prin rugăciunile mele aş 
îi putut dobîndi buna-înţelegere a tuturor slujitorilor lui Dumnezeu, şi 
treburile statului ar fi putut da roade, schimbîndu-se la chip după dorința 
tuturor cuvioşilor. î i 

66. «Numai că o sminteală de nesuferit a pus stăpînire pe întreaga 
Atrică prin anumiţi inşi care, cu o iresponsabilă uşurinţă, au îndrăznit să 
amăgească puterea de credință a poporului, risipind-o în felurite erezii. 
Hotărît să o vindec de această boală, n-am găsit alt leac mai potrivit cu ea 
decît, după nimicirea vrăjmaşului tuturor oamenilor, care în sfintele 
noastre adunări s-a ridicat să vă înfrunte cu nelegiuita-i voie'%, să trimit 
pe unii dintre ai voştri să vă ajute la găsirea unităţii de vedere în acele - 
lucruri care, astăzi, sînt înțelese de voi, felurit. 

67. «Tăria luminii şi legea rînduitoare a sfintelor pravile s-au născut 
prin purtarea de grijă a Celui Atotputernic, ca să spunem aşa, în chiar 
sînul Orientului, revărsîndu-şi strălucirea peste întreaga lume ca 
dintr-un sanctuar scînteietor!*!. De aceea şi eu, socotindu-vă ca pe nişte 

„ călăuze ale mîntuirii popoarelor, am căutat - luînd aminte la îndemnul 
sufletului meu (dar şi pe cât mi-o îngăduia puterea de pătrundere a privi- 
rii) - să vă cercetez. Astfel că numaidecit după marea noastră. biruinţă şi 
după adevăratul ţriumf pe care l-am avut împotriva duşmanilor, mi-am 
ales drept scop să urmăresc înfăptuirea acelui țel pe care-l socoteam ca 
fiind şi cel mai grabnic şi cel mai nobil dintre toate. 

68. 1. «Dar o, minunată şi dumnezeiască pronie! Cît de adînc mi-a 
putut fi rănit auzul — şi nu atît auzul cît însăşi inima! — cînd am aflat că 


149. Textual: «răzmerița» (n. tr.) 
150. 'Textual: «şi să articulez la loc» (n. tr.) 
151. Sau: «putere a minţii» (yvâun) (n. te.) 

dezbinarea ivită chiar în mijlocul vostru era cu mult mai cumplită decît a 
celor rămaşi acolo, fapt ce făcea ca meleagurile voastre - pe care eu tră- 
geam nădejde să le văd aducîndu-le şi altora leac de viață!%? — să aibă, 
pînă la urmă, nevoie de încă şi mai multă purtare de grijă! 

2. «Am stat şi am chibzuit asupra începutului precum şi asupra tîlcu- 
lui'% acestor lucruri: obiectul lor mi s-a părut foarte clar!'* dar cîtuşi de 
puţin potrivit unei asemenea înverşunări. Încît, constrîns să vă scriu rîn- 
durile de față, chema-voi în ajutorul meu dumnezeiasca pronie şi mă voi 
adresa comunei voastre puteri de cuget!*, venind pînă în mijlocul sfadei 
voastre — de bună seamă că în chip de sol al păcii. 3. Fiindcă cu sprijinul 
Celui Atotputernic - şi chiar de s-ar întîmpla să se ivească vreun prilej 
mai vîrtos de discordie —, adresîndu-mi eu cuvîntul sfinţitelor cugete ale 
celor ce mă vor asculta, izbuti-voi fără mare greutate să-l fac pe fiecare să 
dobiîndească ce-i este lui spre folos; iar atîta vreme cât va mai dăinui vreo 
pricină cât de mică şi cît de simplă care să se facă piedică obşteştei bune- 
întocmiri. , cum să nu mi se recunoască mie putinţa îndreptării stării de 
lucruri, ca fiindu-mi mai la îndemînă şi cu mult mai lesnicioasă decît 
oricui, ? . 

69. 1. «Din câte am aflat, punctul de plecare al neînțelegerii de astăzi a 
fost următorul: 

Când tu, Alexandre, ai vrut să afli părerea fiecărui prezbiter!* al tău 
cu privire la un anumit text din Scriptură (ba chiar legat de un punct.cu 
totul lipsit de însemnătate al neînțelegerii voastre), tu - Arie - ai dat un 
răspuns pripit care, din capul locului, bine ar fi fost dacă nici măcar nu 
ţi-ar fi venit în minte; sau — de vreme ce tot îţi venise în minte — oricum, 
bine ar fi fost să nu vorbeşti despre el. Aşa a încolţit în voi doi discordia; 
adunarea s-a împrăştiat iar preasfîntul popor al credincioşilor , tras fie 
într-o parte, fie în cealaltă, s-a despreunat din armonioasa întocmire 
care-l făcea (un singur trup), 

2. «De aceea fiecare dintre voi doi cuvine-se în egală măsură să-i 
dăruiască celuilalt iertarea sa şi să primească întru sine dreptul îndemn 
pe care i-l voi da eu, ca un împreună-slujitor cu el. Mă gîndesc anume că 
ar fi fost bine dacă de la bun început n-ar fi pus nimeni întrebări legate de 
asemenea lucruri, sau dacă - întrebarea odată pusă - n-ar mai fi venit 
răspunsul. Pentru că acest soi de întrebări (care nu e cerut de apăsarea 
neceşităţii!”!, ci la care eşti ademenit de către deşartul [duh ce se zămis- 
leşte] din trîndăvie, chiar dacă ar avea drept obiîrşie vreun exerciţiu filo- 

sofic!5* de judecată, datori sîntem să-l zăvorîm în tainița cugetului, nici- 
decum să-l facem cu atîta lipsă de răspundere cunoscut publicului şi să-l 
încredințăm într-un chip atît de necugetat urechilor mulţimii. 3. Ce pre- 
gătire are omul de rînd ca să poată desluşi limpede înrîurirea!* unor 
întrebări atît de însemnate şi atît de grele, sau ca să răspundă la ele'% 
cum se cuvine? Sau chiar dacă am presupune că un oarecare ar putea-o 
face cu uşurinţă, vă întreb : câtă lume va putea el convinge? Şi iarăşi: 
cine va putea face față cerințelor unor asemenea subiecte fără a se 
expune primejdiei de a călca strimb? 

4. «lată de ce, bine este ca în astfel de pricini să ocolim vorba de 
prisos, ca nu cumva - în virtutea slăbiciunilor noastre fireşti - neputîn- 
du-le noi da de rost (sau iarăşi, ascultătorii noştri neputînd - datorită 
minţii lor mai încete - ajunge la desluşita pricepere a spuselor noastre), ei 
bine, din amîndouă aceste cauze, poporul să nu ajungă, vrînd-nevrînd, 
îie să hulească, fie să se dezbine. 

10. «Şi tot de aceea se cuvine ca între voi atât întrebarea cea nechib- 
zuită cît şi necugetatul răspuns să-şi acorde deopotrivă iertarea. Pricina 
certei dintre voi n-a pornit de la ce era mai însemnat între poruncile 
cuprinse în Scriptură şi nici nu vi s-a furişat [în suflet] vreo nouă erezie 
privind slujirea lui Dumnezeu; voi aveți totuşi una şi aceeaşi putere de 


judecată, astfel încît să vă puteți pune pînă la urmă de acord. 

11. 1. «Faptul că v-aţi putut învrăjbi pornind de la nişte pricini 
mărunte şi atît de neînsemnate, făcînd ca mulțimea poporului lui Dum- 
nezeu (pe care oblăduitoarele voastre cugete s-ar fi cuvenit să-l călău- 
zească pe calea dreaptă) să-şi piardă unitatea credinţei, mie îmi pare un 
lucru lipsit de răspundere, ba chiar de-a dreptul de rău augur. 2. Încerc să 
vă trezesc conştiinţa punîndu-vă în față pilda dată de filosofi, cărora — 


chiar atunci cînd se pun în slujba aceluiaşi crezi! — deseori li se întîmplă 


să aibă păreri deosebite în legătură cu cîte un aspect oarecare al teoriilor 
lor; şi totuşi, chiar atunci cînd calitatea cunoştinţelor lor îi face să se deo- 
sebească unii de alţii, unitatea de crez îi face în stare să găsească între ei 
unul şi acelaşi grai!*2. Or, dacă aşa stau lucrurile cu ei, nu se cuvine oare 
cu atît mai vîrtos ca, în temeiul unei atari învățături de credinţă, şi noi cei 
puşi să fim slujitori ai Dumnezeului Celui mare, să ne înțelegem întreo- 
laltă în acelaşi duh? 3. Dar haideţi să zăbovim mai mult asupra celor 
spuse şi să le cercetăm cu luare-aminte sporită ca să vedem dacă are 

vreun rost ca din deşarta şi mărunta voastră gîlceavă de cuvinte frații să 
se ridice unii împotriva altora, iar tot ce era mai important la acea adu- 
nare!“ să ajungă, din cauza ruşinoasei noastre dihonii — a noastră, care 
întreolaltă ne afădim pentru nişte lucruri atît de mărunte şi cîtuşi de puţin 
apăsătoare!ft — prada dezbinării! Sînt porniri josnice şi de aşteptat mai 
curînd din partea unor tinerei necopți la minte decît dintr-a unor preoți, 
bărbaţi cu judecata întreagă! 

4. «Să ne ferim, deci, de bunăvoie din calea ispitelor diavoleşti! 
Dumnezeul nostru Cel mare, Mîntuitorul tuturor, Şi-a: răsfrînt lumina 
deopotrivă peste toți oamenii . Îngăduiţi-mi de aceea mie, slujitorului 
Celui Atotputernic, ca sub oblăduirea proniei Sale să-mi dau toată oste- 
neala în a-mi atinge țelul, lucru care ar însemna ca prin îndemnurile 
mele, prin purtarea mea de grijă şi prin stăruința dojenilor!* mele să-l 
întore mulțimile la armonioasa stare de împreună-înțelegere. 5. Dacă — 
aşa cum spuneam - avem aceeaşi credință şi o înţelegere unitară a învă- 
țăturilor!** noastre, şi dacă e adevărat că porunca cuprinsă în Scriptură 
ne conduce — prin toate ale sale -la o singură voință!“, atunci lucrul acela 
care a avut darul de a isca între voi oarecare zavistie, de vreme ce nu 
poartă asupra întregului!* Scripturii, să nu mai zămislească în voi nici 
osebiri de vedere, nici răzvrătire! 6. Eu nu vă vorbesc cîtuşi de puţin spre 
a vă sili să ajungeţi la înțelegere, cînd e vorba de un lucru atît de simplu!%? 
(sau cum o mai fi obiectul nedumeririi voastre). Păstrarea nevătămată a 
demnității sinodului şi unitatea comunităţii rămîn posibile. Ele însă âr 
însemna ca duhul înțelegerii să dăinuiască mai departe în toți chiar atunci 
cînd s-ar întîmpla ca între voi să se ivească vreo neînțelegere (în cel mai 
rău caz, legată de cine ştie ce mărunțiş): fiindcă (drept este că) noi nu 
dorim în toate unul şi acelaşi lucru şi că nu ne mişcăm!" după aceleaşi 
porniri ale firii şi în virtutea aceluiaşi cuget. 

«Să aveţi, dar, acelaşi crez, aceeaşi înțelegere şi o aceeaşi tălmăcire a 
proniei Dumnezeului Celui Atotputernic; iar tot ce în măruntele voastre 
pricini de nedumerire veţi cerceta împreună, cuvine-se — în cazul cînd 
n-aţi ajunge la unitatea de vederi - ca ele să nu treacă dincolo de hotarele 
gîndului, ci să rămînă tăinuite în umbra cugetului. Darul cel de mare preţ 
al legăturii!” dintre voi, adevărul credinței — precum şi cinstirea lui Dum- 
nezeu şi a Legii — să rămînă mai departe pentru voi de neclintit! 

Întoarceţi-vă, aşadar, unii către alții în duh de dragoste şi bună- 
voinţă; redaţi întregului popor dreptul de a se cuprinde în brațe; iar voi, 
cu sufletele din nou curate, recunoaşteți-vă iar unul pe altul, voi înşişi, 
ştiind că nu de puţine ori prietenia ce se înfiripă după încetarea unei duş- 
mănii se arată, odată cu împăcarea, mai frumoasă! 

12. 1. «Redaţi-mi tihnitele zile şi nopțile ocolite de griji, ca să-mi 
rămînă şi mie măcar cît de puţin din bucuria pe care o zămisleşte lumina 
cea neîntinată şi o viaţă de linişte; altminteri ar însemna să mă podi- 
dească lacrimile, să nu mă mai pot opri din plins, iar viața să-mi ajungă 
nesuferită. Pentru că, dacă poporul lui Dumnezeu - prin el înțelegînd 
eu aici pe împreună-slujitorii mei — s-a putut dezbina drept urmare unei 
pricini atît de nepotrivite şi păgubitoare, cum oare voi mai putea eu să-mi 
păstrez cumpătul pe viitor? 2. Ca să vă puteți da seama cât de mult mă dor 
toate acestea, să ştiţi că deunăzi, în cetatea Nicomidiei, am fost cuprins pe 
neaşteptate de nezăbavnica dorință să călătoresc spre meleagurile Răsă- 
ritului. Or, tocmai cînd mă gîndeam eu mai cu osebire la voi şi cînd 
aproape că mă şi hotărîsem să vin la voi!'?, a sosit ştirea aceasta care mi-a 
întors gîndurile, ca să nu fiu nevoit să văd cu înşişi ochii mei o stare de 
fapte la aflarea căreia nici măcar auzului meu nu-i venise a-i da crezare. 


3. Redeschideţi-mi, aşadar, prin împăcarea voastră, porțile Răsăritului, 
pe care mi le-aţi zăvorit odată cu zavistia ce a pus stăpînire pe voi! Reda- 
ți-mi cît mai grabnic bucuria de a veni să vă văd - atît pe voi cât şi pe toate 


celelalte neamuri!"? - şi de a-l mulțumi Celui Atotputernic cu cuvinte plă- 


cute auzului pentru faptul de a vă fi dat tuturor putinţa de a vă înțelege 
întreolaltă şi de a rămîne ființe libere». 

13. Aşa s-a străduit iubitorul de Dumnezeu Constantin ca prin scri- 

- soarea trimisă să facă pace în Biserica lui Dumnezeu. (Aducătorul ei) şi-a 

dat şi el silința în ducerea la bun sfîrşit a însărcinării primite, nu numai 
purtîndu-se în duhul ei, ci şi lucrînd după voia celui ce-l trimisese. 

Numai -că ruptura s-a dovedit a fi prea mare pentru o simplă scri- 
soare. Duşmănia celor ce se înfruntau creştea mereu, iar sămînţa răului 
ajunsese să prindă rădăcină în toate provinciile Răsăritului. 

Era - după cîte se spune - un bărbat cu frica lui Dumnezeu. 

lată ce a fost în stare să facă invidia ajutată de răutatea unui diavol 
pizmaş în bunul mers al Bisericii! 


172. «Prieteriiei» sau «dragostei» (n. tr.) 
113. 'Textual: «cînd ajunsesem ca şi cum aş fi fost în mijlocul vostru» (n. tr.) 

Cuprinsul cărții a treia 


. Comparaţie între credincioşia lui Con- 
stantin şi sminteala prigonitorilor. 

„ Încă despre credincioşia iui Constan- 
tin, şi cum se mîndrea el cu semnul 

. Despre imaginea care-l înfățişa pe 
împărat avînd deasupra (semnul) cru- 
cii, în timp ce dedesubt era încolăcit 
balaurul. 

„ Alte amănunte privitoare la certurile 
iscate de Arie în Egipt. 

. Despre neînţelegerea privitoare la săr- 
bătoarea Paştelui. 

„ Cum a poruncit Constantin să se țină 
sinod în oraşul Niceea. 

. Despre sinodul ecumenic: ce anume 
episcopi au luat parte la el. 

„ Cum au sosit acolo bărbați din felurite 
provincii, la fel ca în Faptele Apostoli- 
lor. 

. Despre virtuțile şi despre vîrsta celor 
două sute cincizeci de episcopi. 

. Adunarea de la palat, la care a luat 
parte şi Constantin. 

. Tăcerea ce a urmat cuvîntării episco- 
pului Eusebiu. 

. Cuvîntarea rostită de Constantin în 
fața sinodului, despre pace. 

. Cum a făcut Constantin să se poată 
înțelege episcopii care mai înainte nu 
se putuseră înțelege între ei. 

. Cum a ajuns adunarea să se înțeleagă 
într-un singur glas atit întru cele ale 
credinţei cît şi privitor la ţinerea Paş- 
telui. 

. Cum a şezut Constantin la ospăț lao- 
laltă cu episcopii, cînd şi-a serbat 
douăzeci de ani de domnie. 

. Darurile sale pentru episcopi şi scri- 
soarea adresată de el tuturor (provin- 
ciilor). 

. (Scrisoarea trimisă de) Constantin 
bisericilor!74, privitor la sinodul 
niceean. 

„ Spusa lui Constantin despre unificarea 
prăznuirii Paştelui şi împotriva iudei- 
lor, 


174. Sau «provincii» (n. tr.) 
175. Sau: «mare» (n. tr.) 


19. 


20. 


2. 


22. 


24. 


25. 


26. 


Îndemn la urmarea (prăznuirii din) cea 
mai însemnată!"5 parte a lumii. 
Îndemn la supunere faţă de hotărtrile 
luate în scris de sinod. 

Îndemn făcut episcopilor înainte de 
despărţire, cu privire la unitatea de 


„cuget. 


Plecarea episcopilor şi scrisorile tri- 
mise de împărat. Împărțire de bani 


„către popor,. 
23. 


Cum a scris Constantin egiptenilor 
îndemnîndu-i să se ţină în pace. 

Cît de des scria el episcopilor şi popo- 
rului însuşi scrisori pline de cucernicie. 
Cum a poruncit el să se zidească la 
Ierusalim, pe sfîntul loc al învierii Mîn- 
tuitorului, un locaş de închinare. 
Cum făcuseră oamenii cei fără Dumne- 
zeu ca să acopere dumnezeiescul mor- 
mînt cu un morman de pămînt şi cu 
idoli. 


. Cum a dat Constantin poruncă privi- 


toare la materialele din care fusese 
făcut templul acela idolesc, ca şi pentru 
săpătura scoasă , să fie aruncată cît 
mai departe. 


. Ivirea preasfîntului mormînt. 
. Cum a scris el şi guvernatorilor şi epis- 


copului Macarie privitor la zidirea 
(unei biserici). 


. Scrisoarea lui Constantin către Maca- 


rie, despre zidirea sălaşului de la mor- 
mântui Mîntuitorului. 


. Cuvine-se ca el să fie — prin zidurile şi 


prin stilpii şi prin marmurele sale — 
mai frumos decât toate bisericile de pe 
pămînt. 


„ Şi încă: ce va trebui desluşit demnitari- 


lor privitor la frumuseţea acoperişului, 
la numărul calfelor precum şi la 
materiale. 


. Cum a fost zidită biserica Mîntuitorului 


în chipul acelui nou Ierusalim vestit 
prin proorotcii, 


. Descrierea zidirii preasfintului mor- 


mint. 

„ Scrisoarea trimisă de Constantin lui 
Eusebiu, cu privire la Mamvri. 


35. Descrierea curții şi a porticului. 
36. Descrierea zidurilor bisericii şi a fru- 


museţii — împlinite în aur - a lucrărilor 
dinăuntru. 

„ Descrierea celor două porticuri aflate 
de o parte şi de alta, precum şi a celor 
trei intrări de la răsărit. 

. Descrierea bolţii şi a celor douăspre- 
zece coloane, precum şi a pocalelor!76, 

. Descrierea curţii interioarel"!, a exe- 
drelor şi a colonadelor. 

. Despre mulțimea darurilor aduse. 

. Despre zidirea unor biserici în Bet- 
leem şi pe muntele Măslinilor. 

„ Venind Elena - împărăteasa şi maica 
lui Constantin - să se roage, a zidit 
aceste lăcaşuri. 

„ Din nou despre biserica din Betleem. 

. Despre mărinimia şi facerile de bine 
ale Elenei. 

. Despre evlavia arătată de Elena în 
biserică. 

. Testamentul Elenei şi sfîrşitul ei, la 
vîrsta de optzeci de ani. 

. Cum şi-a îngropat Constantin maica, şi 
cum a acoperit-o el cu mărire mai 
înainte, în timpul vieţii. 

.„ Cum a zidit împăratul în Constantino- 
pol biserici închinate mucenicilor, şi 
cum a desființat el (acolo) închinarea la 
idoli. 

„ Semnul crucii [aşezat] în palat; iar la 
întîni, Daniel. 

.1. Cum a ziditi el biserici şi în Nicomi- 
dia precum şi în celelalte cetăți. 

„2. Despre biserica zidită (de el] în 
Antiohia. 

. Cum a hotărit el să se facă o biserică şi 
la Mamvri. 

. Cum S-a arălat Mntunurul acolo lui 


Avraam. 


„ Distrugerea templelor şi statuilor ido- 


leşti de pretutindeni. 


. Nimicirea templului  idolese din 


Aphaka Feniciei, precum şi a neruşi- 
nărilor petrecute acolo . 


. Nimicirea (templului) lui Asclepios din 


Aigai. 


„ Cum şi-au părăsit elinii idolii şi au 


venit la cunoaşterea lui Dumnezeu. 


„ Cum a dărîmat el templul Afroditei din 


Heliopolis şi cum a zidit întiia biserică 
din acest oraş . 


. 1. Despre tulburările izvorite în Antio- 


hia din cauza lui Eustathios. 


. 2. Scrisoarea de împăciuire a lui Con- 


stantin. 


. Scrisoarea trimisă de Constantin 


locuitorilor Antiohiei, cerîndu-le să. 
nu-l zmulgă pe Eusebiu din (biserica) 
Cesareii, ci să caute alt (episcop). 


. Scrisoarea trimisă de Constantin lui 


Eusebiu spre a-l lăuda pentru respin- 
gerea episcopatului Antiohiei. 


. Scrisoarea trimisă de Constantin sino- 


dului pentru a nu-l zmulge pe Eusebiu 
din Biserica Cesareii, * 


. Cum s-a străduit el să zmulgă din rădă- 


cina lor ereziile. 


. Hotărtrile luate de Constantin împo- 


triva ereticilor. 


. Confiscarea locurilor de adunare ale 


ereticilor. 


.. Cum - după ce au fost descoperite la ei 


cărți din cele cuprinzind învățături 
nelegiuite - s-au întors mulți dintre 
eretici în sînul Bisericii universale. 


EUSEBIU DE CEZAREEA 


CARTEA A TREIA 


1. 1. Aşa — pizmuindu-i Bisericii prisosinţa binelui - a stîrnit invidia, 
urîtoarea binelui, furtună şi tulburare în sînul acesteia tocmai la vreme 
de pace şi de bucurie. Ci nu s-a dat în lături împăratul cel bine-plăcut lui 
Dumnezeu de la nimic ce-i şedea lui în puteri; şi în toate purtîndu-se toc- 
mai pe dos decît cutezaseră a face numai cu puțină vreme înainte tiranii 
în cruzimea lor, izbutea să biruie orice vrăjmăşie şi împotrivire. 2. Astfel, 
ţinîndu-se departe de Dumnezeul Cel adevărat, ei siliseră lumea prin 
toate mijloacele să se închine zeilor celor fără de viaţă, în timp ce Con- 
stantin se mulțumea să o facă a înţelege, prin faptă si prin cuvînt, că, de 
vreme ce erau fără viață, aceia nici nu existau, şi o îndemna să-L mărturi- 
sească pe Cel singur fiitor. Sau, iar, față de batjocoritoarele vorbe cu care 
ei îşi rîseseră de Hristosul lui Dumnezeu, el unul recunoştea în scris ca 
fiindu-i spre ocrotire şi biruință tocmai : semnul, pe care aceia-l luaseră 
mai vîrtos în derîdere; ba chiar se mîndrea cu acel biruitor simbol al sufe- 
rinţei!7%. Dacă aceia-i izgoniseră pe slujitorii lui Dumnezeu, lăsîndu-i fără 
casă şi fără cămin, Constantin îi chema pe toți înapoi şi îi reda cămi- 
nelor lor, 3. Faţă de cei dinainte, care-i împroşcaseră cu necinste, împă- 
ratul îi înconjura cu cinste şi le atrăgea admiraţia tuturor. Şi dacă aceia 
dăduseră pe nedrept poruncă să se purceadă la confiscări, jefuindu-i pe 
credincioşii lui Dumnezeu de tot mijlocul de trai'', Constantin li-l dăduse 
înapoi adăugînd de la sine încă multe alte daruri. În edictele lor, cei 
dinainte răspîndiseră în popor împotriva cîrmuitorilor Bisericii toate 
calomniile; ei bine, Constantin a făcut ca prestigiul acestora să crească 
din nou, la loc, după care (datorită cinstirii ce le-o arăta) i-a înălțat şi 
mai mult, făcându-i - prin hotărîri şi prin legi — să sporească încă şi mai 
tare în autoritate, 4. Pe urmă, în timp ce aceia se străduiseră să stirpească 
lăcaşurile de rugăciune, prăvălindu-le pînă în temelii, împăratul a stator- 
nicit prin lege ca, din banii vistieriei împărăteşii, bisericile încă existente 
să fie făcute mai înalte, iar lor să li se adaoge altele noi şi cât mai mîndre. 
Sau iar, față de cei dinaintea sa, care porunciseră ca dumnezeieştile 
lăcaşurile de rugătiune, prăvălindu-le pînă în temelii, împăratul a stator- 
nicit prin lege ca, din banii vistieriei împărăteşti, bisericile încă existente 
să fie făcute mai înalte, iar lor să li se adaoge altele noi şi cît mai mîndre. 
Sau iar, faţă de cei dinaintea sa, care porunciseră ca Dumnezeieştile 

Scripturi să fie puse pe foc şi nimicite, el unul a poruncit ca acestea să fie 
copiate şi răspîndite tot pe cheltuiala împărăteştii vistierii, într-o formă 
de toată frumuseţea!*%. 5. Porunca acelora fusese ca episcopii să nu 
îndrăznească sub nici un cuvînt a se întilni în adunări; or, Constantin a 
adunat în jurul său episcopi sosiți de prin toate provinciile imperiului , 
îngăduindu-le accesul în chiar inima palatului împărătesc, ba chiar pînă 
în umbra!t! dormitorului, sau făcîndu-şi-i meseni. Şi în vreme ce aceia îi 
vredniceau pe demoni cu daruri!%?, el le-a dat în vileag rătăcirea şi a 
împărțit materia ajunsă nefolositoare a acestor daruri, altora, care 
aveau ce face cu ea — şi încă pentru totdeauna. Cei dinainte porunciseră 
ca templele să fie împodobite cu multă sîrguință; or, Constantin a nimicit 
pînă-n temelii tocmai pe cele pe care închinătorii lor le preţuiau mai mult. 
6. Aceia îi supuseseră pe mărturisitorii de Dumnezeu celor mai îngrozi- 
toare pedepse; or, împăratul tocmai pe prigonitorii acestora i-a urmărit 
şi i-a cumințit, abătînd asupra lor pedeapsa cuvenită lor de la Dumnezeu 
şi cinstindu-le sfinților de-Dumnezeu-mărturisitori necurmat amintirea. 
Faţă de aceia, care-i izgoniseră pe de-Dumnezeu-iubitorii bărbaţi de la 
palat, el unul tocmai în aceştia din urmă şi-a pus nădejdea, ținîndu-le 
partea fățiş şi recunoscând că se încredea în ei mai mult decit în oricine 
altul. 7. Iar dacă aceia s-au arătat atît de setoşi de avere, că-şi robiseră 
sufletul supunîndu-l patimii lui Tantal, Constantin şi-a desferecat cu 
împărătească dărnicie toate cămările vistieriei, împărțind din ele îmbel- 
şugat, cu mîna largă. Față de nenumăratele crime săvîrşite de înaintaşii 
săi numai ca să le poată confisca şi răpi celor ucişi averile, cît a ținut dom- 
nia lui Constantin sabia n-a contenit a atîrna nefolosită de împărţitorii 
dreptăţii, fiindcă populaţia şi autoritățile din provincii se călăuzeau mai 
curînd după datinile locuitorilor'$% decît prin legi impuse lor. 

8. Luînd noi aminte la acestea, cu bună dreptate am putea spune că 
domnia lui Constantin a însemnat începutul unei vieţi noi şi a unui suflu 
nou, lumina zorilor mijind pe neaşteptate deasupra bieților pămînteni, în 
plină beznă - şi încă mai minunată ca oricând; încît nu ne rămîne decât să 
recunoaştem în totul numai lucrarea lui Dumnezeu, a Celui care a ştiut să 
răzbească numeroasa ceată a necredincioşilor prin tăria împăratului Său 
celui de-Dumnezeu-iubitor. 

2. 1. Or, dacă luăm aminte la faptul că aceia s-au purtat aşa cum 
nimeni nu se mai purtase pînă atunci, cutezînd să lovească în Biserică aşa 

cum din veac nu se pomenise, era firesc ca Însuşi Dumnezeu să întățişeze 
lumii un bărbat cu totul neobişnuit, cu ajutorul căruia să poată înfăptui 
lucruri nemaiauzite şi nemaivăzute. 2. Dar ce putea fi mai ieşit din comun 
decît miracolul revărsării — prin mijlocirea dumnezeieştii înțelepciuni — a 
însuşirilor acestui împărat asupra neamului omenesc? Împăratul se făcea 
tuturor, cu toată îndrăzneala - şi stăruitor - vestitorul Hristosului lui 
Dumnezeu, fără a tăinui cuiva numele Mîntuitorului!* — ba dimpotrivă, 
mîndrindu-se cu el şi dindu-l lesne în vileag, cînd însemnîndu-şi chipul 
cu semnul aducător al mîntuirii, cînd fălindu-se cu mărturia biruinței 
sale. 

3. 1. Acest semn, Constantin a pus să fie înfățişat într-o pictură de 
mari dimensiuni pe care a aşezat-o chiar la intrarea în curtea palatului ca 
să poată fi văzută de toată lumea. În imagine, izbăvitorul semn era înfăţi- 
şat deasupra capului său; iar fiara cea vrăjmaşă şi ucigaşă care prin tira- 
nia celor fără de Dumnezeu se năpustise asupra Bisericii lui Dumnezeu, 
era înfăţişată ca un balaur prăvălit în străfundurile adincurilor. (Chiar 
sfintele cărți ale proorocilor lui Dumnezeu ne-o înfăţişează în chip de 
balaur sau de şarpe încolăcit, 2. fapt care lămureşte de ce a pus împăratul 
ca ea să fie închipuită pe suprafaţa cerată a picturii ca un balaur stră- 
puns în plin de o săgeată şi căzut sub picioarele sale şi ale fiilor săi, pînă în 
adîncurile mării). Aşadar, prin el Constantin îl dădea în vileag pe însuşi 
vrăjmaşul cel nevăzut al neamului omenesc, pe care-l arăta pus pe fugă 
pînă-n străfundul pierzării, datorită puterii mintuitorului semn aflat dea- 
supra capului său. 

3. Cam aşa arăta pictura aceea atit de viu colorată. Pe mine, însă, 
m-a minunat îndeosebi înălțimea de cuget a împăratului, care, din 
îndemnul lui Dumnezeu, a înfățişat tocmai ceea ce glasul proorocului 
grăise cîndva despre fiara aceea: «În ziua aceea Domnul Se va năpusti cu 
sabia Sa cea grea, mare şi înfricoşătoare asupra balaurului, asupra înco- 
lăcitului şarpe, asupra şarpelui care fuge, şi va ucide balaurul în mare». 

Iată, dar, ce a pus împăratul să fie înfățişat cu cît mai mare fidelitate, 
şi cu jocuri de lumini şi de umbre. 

4. Toate lucrurile acestea le-a dus împăratul la bun sfîrşit, aşa cum îi 
poftise inima. Era însă nu în mică măsură tulburat de zizania ivită din 
pizmă şi care ajunsese să clatine îngrozitor viața bisericii lui Dumnezeu 
din Alexandria, precum şi de ponoasele schismei celor de la Thebaida şi 
din Egipt. Oraş după oraş, un episcop se ridica împotriva altuia; mulți- 
mile ajunseseră să se învrăjbească şi ele unele cu altele; puțin a lipsit ca 
ele să nu se înfrunte în luptă deschisă; aduse pînă în pragul nebuniei, ele 

nu se mai dădeau înapoi de la nici un fel de fărădelege, ajungînd chiar 
pînă la a îndrăzni să batjocorească imaginea împăratului. Numai că prin 
asemenea fapte ele nu izbuteau să-i trezească împăratului mînia, ci mai 
curînd să-i umple inima de compătimire, fiindcă nebunia acelor smintiţi îl 
durea pe Constantin peste fire. 

5. 1. Mai era însă şi altă boală — mai veche şi necruțătoare -— care de 
multă vreme iscase neînțelegeri în Biserică , anume sfada privitoare la 
sărbătorirea Paştelui!*5. Unii susțineau că se cuveneau păstrate rînduie- 
lile iudeilor, în vreme ce alții cereau să fie respectată data exactă, şi să nu 
ne luăm după rătăcirea unor oameni şi aşa aflați în afara'* binecuvîntării 
evanghelice. 2. Or, de vreme ce şi în privinţa aceasta mulțimile de pretu- 
tindeni ajunseseră de multă vreme să nu se mai poată înțelege, încurcînd 
Dumnezeieştile Scripturi în aşa fel încît nimeni nu le mai putea descurca 
(fiindcă la vremea unuia şi aceluiaşi praznic, datorită deosebirilor de 
dată, prăznuitorii îi aduceau cinstire în chipuri foarte deosebite: în timp 
ce unii se mai nevoiau în post şi asceză, ceilalți îşi şi aflaseră limanul de 
linişte), nimeni nu se mai dovedea în stare să afle acestui rău leacul; păr- 
ţile învrăjbite păreau deopotrivă de puternice. 

Numai Dumnezeului Celui Atotputernic îi era lesne să le găsească 
leacul; or, spre revărsarea facerilor Sale de bine, iată că dintre toți oame- 
nii de pe lume El l-a aflat doar pe Constantin. 

3. Auzind acesta ce se petrecea şi văzînd el că scrisoarea trimisă la 
Alexandria rămăsese fără ecou, s-a cufundat în meditație, zicînd mai apoi 
că nevăzutul vrăjmaş care răscolise în asemenea măsură viaţa Bisericii se 
cerea războit în cu totul alt chip. 

6. 1. Şi atunci - ca pentru a-l înfrunta într-o bătălie hotărîtoare — s-a 
hotărît împăratul să adune întreaga oaste a lui Dumnezeu într-un sinod 
ecumenic, poftind prin scrisori pline de curtenie pe episcopii de pretutin- 
deni să vină cît mai degrabă spre a lua parte la el. N-a fost o poruncă 
oarecare, fiindcă la îndeplinirea ei şi-a spus cuvîntul străduința perso- 
nală a împăratului, fie în alegerea curierilor oficiali, fie spre înlesnirea 
procurării nenumăratelor animale de povară de care avea să fie nevoie. 
A fost desemnat şi oraşul potrivit sinodului, un oraş purtînd numele 
biruinței: anume Niceea, din provincia Bitiniei. 

2. De cum s-a răspîndit porunca, cu bună inimă s-au grăbit toţi într- 
acolo - aidoma alergătorilor, cînd pornesc de la semn!“ mînaţi de nădej- 
dea că vor izbîndi întru bine şi că-şi vor afla pacea; la care se adăuga 
fascinația exercitată asupra lor de prilejul ce le era dat să poată da ochii 
cu un asemenea împărat. Cînd în cele din urmă s-au aflat toți laolaltă, s-a 

putut într-adevăr vedea că la mijloc fusese mîna lui Dumnezeu, Care 
izbutise să aşeze alături, unii cu alții, oameni ce nu se osebeau între ei 
numai prin firea lor (şi cît de mult se osebeau!), ci şi ca înfăţişare, după 
țara şi locul şi neamul lor de baştină! Pe toţi izbutise să-i găzduiască una 
şi aceeaşi cetate, dînd ochilor prilejul de a se desfăta de privirea 
celei mai bogate cunune de feţe bisericeşti, alcătuită numai din flori de 
foarte mare preţ. 

77. 1. S-au adunat acolo, trimişi de toate bisericile (care cuprindeau 
Europa întreagă, Libia şi Asia), cei mai de seamă slujitori ai lui Dumne- 
zeu. În una şi aceeaşi casă de rugăciune au putut încăpea şi sirieni şi cili- 
cieni şi fenicieni şi arabi şi palestinieni (de parcă însuşi Dumnezeu ar fi 
făcut-o deodată mai încăpătoare), iar odată cu aceştia: egipteni, tebani, 
libieni şi trimişi veniţi tocmai din Mesopotamia; era de față şi un episcop 
al Persiei; nu lipsea din ceată nici cel al sciţilor; Pontul, Galatia, Capado- 
cia şi Asia, Frigia şi Pamfilia îşi aveau şi ele trimişii lor; la fel cu tracii şi cu 
macedonenii, cu aheenii şi cu epiroții, precum şi cu celelalte neamuri, 
aflate încă şi mai departe; pînă şi foarte-cunoscutul episcop de Spania 
făcea parte din mulţimea celor prezenți. 2. Bătrîneţea îl făcuse însă pe cel 
al împărăteştii cetăţi să nu poată veni; erau totuşi de față prezbiteri, tri- 
mişi de el. să-l reprezinte. 

Asemenea cunună - prinsă cu legătura păcii — din veac numai împă- 
ratul Constantin I-a putut-o închina lui Hristos, Mîntuitorului său, ca un 
dar cu adevărat vrednic să fie primit de Dumnezeu pentru biruința sa 
asupra vrăjmaşilor şi potrivnicilor săi: chiar în zilele noastre, imaginea 
unui sobor apostolic. 

8. Fiindcă şi odinioară — precum scris este — s-au adunat «din toate 
neamurile pe care le acoperă cerul, bărbaţi credincioşi», adică: «şi parți şi 
mezi şi elamiţi, mesopotamieni şi iudei şi capadocieni, oameni veniți din 
Pont şi din Asia, din Frigia şi din Parnfilia, egipteni, bărbați din părțile 
Libiei şi ale Cirenei, romani de pretutindeni! iudei şi prozeliţi, cretani şi 
arabi»; singurul lucru osebitor față de soborul. acelora stînd în faptul că, 
de astă dată, nu se numărau toţi în rîndurile slujitorilor lui Dumnezeu. 
Aşadar, din adunarea celor de acum făceau parte mai mult de douăsute- 
cincizeci de episcopi, înconjurați de o mulțime cu neputinţă de apreciat 
de prezbiteri şi de diaconi. 

9. Din rîndurile slujitorilor lui Dumnezeu, unii străluceau prin graiul 
lor plin de înțelepciune, alţii prin străşnicia vieții pe care o duceau şi prin 
îndelungatele lor privegheri!*?, alţii prin modestie. Unora le stîrnea în jur 

admiraţia vîrsta lor înaintată; alţii, dimpotrivă, sclipeau de tinereţe şi de 
avînt, şi erau unii care abia de curînd păşiseră pe calea preoţiei. 

La porunca împăratului, întreţinerea lor, a tuturor acestora, le 
îusese asigurată zilnic şi prisositor. 

10. 1. La data rînduită sinodului spre lămurirea'” subiectelor con- 
troversei, s-au adunat toți cei ce urmau să hotărască într-o sală!*! aflată 
chiar în inima palatului. În sală — care părea că le depăşeşte pe toate cele- 
lalte ca mărime - fusese aşezat în ordine, de o parte şi de cealaltă, un 
mare număr de scaune. Pătrunzînd înăuntru, cei chemați s-au aşezat fie- 
care pe locul său!'*. 2. Şi după ce - cu fastul cuvenit — au şezut cu toții în 
aşteptarea împăratului (care trebuia să apară dintr-o clipă în alta), s-a 
aşternut, stăpînă, tăcerea. În fine, a apărut din suita împăratului mai întîi 
unul, pe urmă încă unul, apoi şi un al treilea bărbat. Pe urmă au început 
să se înşire şi alții, nu însă aparţinînd oastei sau obişnuiţilor soldați din 
gardă, ci numai dintre cei ce-i erau prieteni apropiați. 3. La un semn — 
vestind apropierea lui Constantin — s-a ridicat întreaga adunare. Atunci a 
intrat şi împăratul, pătrunzînd pînă chiar în mijlocul lor, aidoma unui 
înger trimis de Dumnezeu din cer. Constantin era îmbrăcat în veşminte 
atît de strălucitoare că aruncau în jur talazuri de fulgere înfocate, cărora li 
se adăuga orbitoarea sclipire a aurului şi a pietrelor nestemate. 

4. Or, (spre deosebire de impunătoarea) înfăţişare a lui Constantin, 
se vedea cât de colo că el se îngrijise să-şi înveşmînteze sufletul cu podoa- 
bele fricii lui Dumnezeu şi ale cucerniciei: dovadă privirile sale plecate, 
roşeața aşternută în obraji, felul cum păşea, şi — de altminteri - întreg 
felul său de a fii% (chiar dacă înălțimea lui îl făcea să-i depăşească pe toți 
cei aflaţi în preajma sa); dovadă, frumusețea lui, ținuta lui atit de impună- 
toare, vigoarea de nebiruit a trupului; şi toate aceste calităţi, concurate de 
blîndeţea şi de marea sa bunătate, făceau ca extraordinara-i limpezime 
de cuget să nici nu poată fi redată în cuvinte. . 

5. După ce, păşind mai departe, a ajuns în mijlocul rîndului din faţă, 
Constantin s-a oprit în dreptul unui scăunel'* făcut din aur, care-l 
aştepta, dar pe care n-a primit să şadă, mai înainte ca episcopii să-l fi pof- 
tit să ia loc. La fel cu toți cei din alai. 

11. Apoi s-a ridicat, din cinul episcopilor, cel ce şedea primul în par- 
tea din dreapta. Acesta a rostit un cuvînt destul de scurt, adresînd împă- 

ratului şi Atotstăpînitorului Dumnezeu un imn de bucurie şi mulțumire. 
După ce şi-a reluat locul, s-a făcut tăcere. Toate privirile erau îndreptate 
spre împărat. Atunci, cătînd spre ei cu ochii săi limpezi, cu privirea lui 
senină, adunîndu-şi gîndurile, cu glas liniştit, cu vorba dulce, acesta le-a 
vorbit în felul cum urmează: 

12. 1. «Dorinţa mea cea mai arzătoare era să mă pot cîndva, bucura 
de prezența voastră aici, dragi prieteni. Acum că lucrul acesta s-a împli- 
nit, îmi voi mărturisi fățiş recunoştinţa înaintea Împăratului întregii lumi 
pentru a-mi fi hărăzit, pe lîngă atîtea alte faceri de bine, să-mi pot bucura 
ochii şi de lucrul pentru mine mai presus decît oricare altul, acela de a 
vă putea găzdui pe toți laolaltă; căruia-I voi adăuga mulțumirea de a vă 
vedea mînaţi de un singur cuget şi stăpîniți de acelaşi duh. i 

2. «Să nu îngăduim atunci pizmaşului nostru vrăjmaş să-şi bată joc 
de tot ce ne este mai scump; şi — după ce, prifi puterea Mintuitorului şi 
Dumnezeului nostru, a fost spulberat din calea noastră războiul ridicat 
de tirani împotriva lui Dumnezeu — să nu îngăduim diavolului, iubitorului 
de rele, să se năpustească cu noi ponoase!% asupra dumnezeieştii legi. 
Fiindcă, după mine, vrajba ascunsă în sînul Bisericii lui Dumnezeu este 
mai înspăimîntătoare decit războiul sau decit o bătălie, oricit ar fi ea de 
grea; ea-mi pare mult mai de temut decit o primejdie ameninţind de 


undeva din afară. 3. După ce — cu îngăduința şi cu împreună-lucrarea lui 
Dumnezeu - mi-am biruit unul după altul duşmanii, socoteam că nu-mi 
mai rămăsese decit să-mi mărturisesc recunoştinţa înaintea lui Dumne- 
zeu şi să mă bucur de bucuria celor izbăviți de El cu mîna mea. Dar cînd 
am aflat de cearta iscată între voi (o ceartă la care nu m-aş fi aşteptat 
niciodată), n-am nesocotit cîtuşi de puţin cele ce-mi ajunseseră la ureche, 


ci dimpotrivă, rugîndu-mă în sinea mea'* să-mi fie ngăduit să iau asupra 


„mea şi această purtare de grijă, v-am chemat grabnic la mine pe toți. 4. 
Iată în ce sens pot eu spune astăzi că adunarea voastră mă bucură într- 
atita. 

Totuşi, numai atunci am să pot eu socoti că mi s-a îndeplinit cu ade- 

"vărat dorinţa, cînd vă voi vedea mînaţi de aceeaşi bunăvoire unii față de 
ceilalți, şi cînd, deasupra tuturor, va stăpîni — singură aducătoare.de 
armonie - pacea; pacea aceea pe care voi, ca unii ce v-aţi afierosit lui 
Dumnezeu, s-ar fi cuvenit să o binevestiţi în jurul vostru. 

5. «Aşadar, nu mai zăboviți, prietenii mei, cei ce sînteți țotodată 
vrednici slujitori ai lui Dumnezeu, stăpînul nostru, al tuturor, şi Mîntuito- 
rul nostru. Începeţi prin a scoate pe loc la vedere pzicinile neînțelegerii 

195. Cu înţelesul de «calomnii», «hule» (n. tr.) 


( 0. «În sinea mea» încearcă să redea nuanța intensivă a grecescului evgfurvoc 
n, tr. 

voastre, şi despovăraţi-le — sub semnul păcii — de cătuşele ambiguității. 
Aşa veţi putea săvîrşi şi ce îi este plăcut Atotstăpînitorului Dumnezeu; iar 
mie - celui ce deopotrivă cu voi mă străduiesc a-l sluji — îmi veți putea 
face darul unei bucurii fără seamăn». 

13. 1. Şi încheindu-şi cuvîntarea — ținută de el în limba latină, dar 
“imediaţ, tălmăcită de altcineva — le-a dat împăratul cuvîntul mai-marilor 
sinodului. Atunci au început aceştia să-i moralisească pe ceilalți, care însă 
nu pregetau să se apere şi să răspundă la rîndu-le cu învinuiri. Fiecare 
grupare se sprijinea pe o mulţime de argumente, ceea ce a făcut ca la 
început să se işte sfadă mare. Împăratul asculta pe toţi vorbitorii şi cîntă- 
rea temeiurile!* spuselor lor cu luare-aminte şi fără părtinire. Şi tot reți- 
nînd cîte ceva din tezele fiecărei grupări, a făcut ca ireductibila lor înver- 
şunare să facă loc, treptat, apropierii. 2. Şi de vreme ce cu fiecare şedea 
de vorbă cu omenie, folosindu-se şi de limba elină (care nu-i era străină), 
impresia pe care o lăsa era aceea a unui om din cale afară de plăcut; lucru 
care i-a şi îngăduit ca pe unii să-i convingă, la alții să mai poată stărui, să-i 
laude pe cei ce vorbiseră bine — pe toţi aducîndu-i pe calea împăcării. Şi 
aşa a fost pînă cînd, în cele din urmă, i-a făcut pe toţi să se poată înţe- 
lege deplin în legătură cu toate subiectele contestate. 

14. Aşa au ajuns toți să mărturisească o singură credinţă şi să se înțe- 
leagă deplin în privinţa datei la care urma să se țină Paştele!'*. Cele hotă- 
rîte împreună au fost pe dată întărite!% printr-un act semnat de fiecare 
(episcop). După încheierea lucrărilor, împăratul a descris sinodul drept. 
cea de a doua izbîndă purtată de el asupra vrăjmaşului Bisericii, şi a hotă- 
rît sărbătorirea evenimentului spre slava lui Dumnezeu. 

15. 1. La aceeaşi vreme, împăratul împlinea douăzeci de ani de dom- 
nie. Cu acest prilej, în toate provinciile s-a adunat lumea în sărbătoare; 
dar pentru slujitorii lui Dumnezeu, împăratul a rînduit el însuşi un ospăț, 
la care — de vreme ce-şi ailaseră cu toţii pacea - a luat şi el parte, astfel 
încît — prin mijlocirea lor — să-l poată închina lui Dumnezeu, întrucîtva în 
chipul unei jertfe pe potriva Lui. De la această masă dată de împărat n-a 
lipsit nici unul dintre episcopi. 

2. Ce s-a petrecut acolo nu poate fi redat prin cuvinte. De jur-împre- 
jur, în curtea palatului, gărzile şi soldaţii şedeau de pază cu sabia scoasă 
din teacă; dar dincoace de ei:%, oamenii lui Dumnezeu păşeau nestinghe- 
riţi, pătrunzînd pînă în adîncurile palatului. Ba unii din ei au şi şezut, pînă 


197. Textual: «primea premisele» (n. tr.) 
198. Textuai, ca mai înainte: «sărbătoarea mîntuirii» (n. tr.) 
d 199. Exvpoiro, cu înțelesul de «au căpătat putere de lege», «au devenit oficiale» 
n. tr.) 
200. Textual: «în mijlocul lor» (n. tr.) 


EUSEBIU DE CEZAREEA 


la urmă, chiar alături de Constantin, în vreme ce ceilalți şi-au avut locul 
pe sofale aşezate de o parte şi de cealaltă. Chipul acestei rînduiri 
îndemna la asemuirea cu împărăția lui Hristos, fiindcă aducea mai mult 
cu o imagine de vis decît cu una aievea. 

16. Pe la mijlocul acestui minunat banchet, ca să-şi dovedească odată 
mai mult față de cei prezenţi atît de prietenoasa-i ospeție, Constantin i-a 
acoperit — împărăteşte?! — cu daruri, pe fiecare după însemnătatea ran- 
gului. lar amintirea sinodului, Constantin a reţinut-o şi pentru cei ce nu 
luaseră parte la el într-o scrisoare pe care o voi adăuga istorisirii vieţii lui, 
spre luare la cunoştință??. 

Scrisoarea arăta în felul următor. 

17. 1. «Constantin Biruitorul, Măritul şi Augustul, către Biserici. 

Încredințindu-mă eu din fericita întorsătură pe care au luat-o lucru- 
rile la noi cât bine se poate ascunde în puterea lui Dumnezeu, socotit-am 
că cea mai frumoasă ţintă pe care mi-aş putea-o pune în viaţă ar fi să fac 
aşa încât, fericitele mulțimi intrate în Biserica universală să poarte în ele o 
singură credință, o dragoste neîntinată precum şi cuvioşia cea într-un 
singur gînd în fața lui Dumnezeu, stăpînul nostru, al tuturor. 2. Dar întru- 
cît în această privinţă nu se putea ajunge la o rostuire nepărtinitoare şi 
nestrămutată altfel decât prin convocarea tuturor - sau măcar a majorită- 
ţii - episcopilor şi prin amănunțita cercetare?! a fiecăruia în legătură cu 
articolele preasfintei noastre credinţe, voi n-aţi pregetat a vă aduna — 
ba încă a veni chiar în număr cît mai mare (voi adăuga aici că am fost eu 
însumi de față, ca şi cum aş fi făcut parte din cinul vostru; de ce să o tăgă- 
duiesc de vreme ce faptul de a mă fi pus, alături de voi, în slujba aceluiaşi 
scop, îmi face atîta bucurie?). Aşa, lucrurile au fost cercetate cu cea mai 
mare luare-dminte, toate, pînă ce - în duh de înţelegere şi unire?! — a ieşit 
la lumină şi cugetul cel plăcut lui Dumnezeu, pretutindeni veghetorul, şi 
pînă nu le-au mai rămas, dihoniei şi îndoielii într-ale credinţei, nici cea 
mai mică urmă de loc. 

18. 1. «Cu acelaşi prilej făcutu-s-a sfat şi pentru prăznuirea preas- 
fintei sărbători a Paştelui; şi a părut tuturor că se cuvine ca tot omul să o 
serbeze pretutindeni la aceeaşi dată. Fiindcă ce poate fi pentru noi mai 
frumos, ce ar putea fi mai demn de noi decât ca toți să ținem mai departe 
neştirbită, după o singură rânduială (şi după criteriul cel mai vădit), o săr- 
bătoare ca aceasta, datorită căreia ne este azi îngăduit să purtăm în noi 
speranța nemuririi? 


201. 'Textual: «cu dărnicie» (n. tr.) 

202. 'Textual: «ca (o inscripție pe) o stelă» (n. tr.) 

203. Cu înţelesul de «consultare» (n. tr.) 

2. «Înainte de orice, ni s-a părut lipsit de cuviinţă ca noi să ținem 
un praznic atît de sfinţit ca acesta după acelaşi tipic cu iudeii, care, prin 
josnica lor trădare?%, şi-au întinat mâinile, şi care din aceasta au rămas ca 
nişte orbi la suflet. Dacă, deci, nu vom mai ține seama de prescrierile:% 
lor, vom putea păstra veacurilor viitoare — după un tipic mai aproape de 
adevăr, transmis nouă pînă astăzi încă din cea dintii zi a patimilor — tradi- 
ţia acestei rînduieli. Noi nu avem nimic de împărțit cu îndărătnicul popor 
al iudeilor. 3. Fiindcă nouă Mintuitorul ne-a deschis alt drum; preasfintei 
noastre credinţe îi şade înainte o cale dăruită cu lege şi cu măreție. De 
aceasta să ne ținem, scumpii mei frați, într-un singur cuget, şi să lepădăm 
de la noi orice ne poate îngreuia conştiinţa! Într-adevăr, ar fi cum nu se 
poate mai absurd ca aceia să se poată mîndri că, de nu ne vom ţine după 
învăţătura lor, noi nu sîntem în stare să păzim vie această tradiție! 4. Or 
“mă întreb eu, cum vor putea cugeta după dreptate unii care, după ce au 
ucis pe Domnul şi Părintele lor, ieşindu-şi din minți, nu se mai poartă 
astăzi după canoanele chibzuinței, ci numai potrivit cu pornirile lor dez- 
lănţuite, lăsîndu-se tîrîți oriîncotro îi trage moştenita lor sminteală? - De 
aceea nici nu sînt ei în stare să recunoască adevărul acestor lucruri, pînă- 
ntr-atit încît — cel mai ades — în rătăcirea lor în loc să primească cu bine 
cuvenitul îndemn la îndreptare, ei ajung să prăznuiască Paştele de două 


ori în cursul aceluiaşi an! De ce, dar, să le urmăm noi pilda unora care în 


chip mărturisit se arată suferinzi de o boală? aţît de grea? Fiindcă în nici 


un caz nu avem de ce să îngăduim o a doua prăznuire a Paştelui în 
cuprinsul unuia şi aceluiaşi an. i i 

În caz că atita nu vă este de ajuns, atunci îngăduiți, înțelepțiile 
voastre, ca fervoarea şi rugăciunea voastră să se facă simțită pretutin- 
deni, astfel încît curăţia sufletelor voastre să nu aibă în nici un caz de 
suferit asemuindu-se unor oameni cu obiceiuri atît de rele! 

5. «Faţă de cele arătate, cuvine-se să ne dăm seama că - dată fiind 
însemnătatea cauzei (şi fiind vorba de praznicul cel mai de seamă al cre- 
dinţei noastre) — ar fi cu 'totul necuvios să îngăduim dezbinării să dom- 
nească peste noi ! O singură zi ne-a lăsat Mîntuitorul pentru prăznui- 
rea eliberării noastre: ziua preasfintelor Sale patimi; iar după voia Lui, 
şi Biserica Lui universală tot una cuvine-se să fie; fiindcă chiar dacă 
mădularele ei se află răspiîndite pe tot soiul de meleaguri deosebite între 
ele, pe toate le încălzeşte acelaşi Duh — adică voia lui Dumnezeu. 6. Jude- 
cați, dar, cu iscusința potrivită sfințeniei voastre, cît de crunt şi cît de 
nepotrivit ar fi ca în cuprinsul aceloraşi zile unii să şadă şi să postească iar 


205. Sau: «crimă» (n. tr.) 

alţii să benchetuiască; iar după trecerea zilelor Paştelui, să se lase ceilalți 
în voia petrecerilor şi a feluritelor îngăduințe, în vreme ce întiii ar urma 
să se dedice din nou postirilor celor după canon! De aceea şi voieşte 
dumnezeiasca pronie ca noi să adoptăm în această privință. cuvenita 
îndreptare şi să-i găsim o formulare unică. Lucru de care eu cred că voi 
toți vă puteţi da şi singuri seama. 

19. 1. «Or, vădindu-se acum cerința dreptei rostuiri a praznicului, 
astfel încît să nu mai rămînem legaţi prin nimic de un popor ce a fost în 
stare să ucidă pe Părintele şi Domnul său, (cuvine-se să luăm aminte la) 
existența unei rînduieli ce se bucură de bun nume în toate Bisericile de la 
apus, de la miazăzi şi de la miazănoapte, precum şi în unele dintre cele de 
pe meleagurile de la soare-răsare. Ceea ce a şi făcut ca, deocamdată, 
tuturor să li se pară de aşteptat (eu însumi am recomandat această idee 
agerimii voastre) că o rînduială ce se ţine într-un singur fel şi întru bună 
înţelegere la Roma, în Italia şi în toată Africa, în Egipt, în Spania, în Gal- 
lia, în Britania, în Libia, în întreaga Eladă, în diocezele Asiei şi Pontului şi 
în Cilicia, va căpăta şi chibzuita voastră încuviințare, luînd voi aminte — 
de bună seamă - nu numai la coviîrşitoarea mulțime a Bisericilor şi a 
meleagurilor abia pomenite, ci şi la faptul că pentru noi toți, un lucru ca 


acesta (care pare să aibă de partea sa toată greutatea unei cumpăniri 
amănunțite, şi care ne îngăduie să nu mai fim legaţi cu nimic de sperjurul 
iudeilor) trebuie socotit ca vrednic de dorit întru toată cuvioşia. 2. Pe 
scurt: după ce au cercetat întreolaltă pricina, tuturor de acolo: plăcu- 
tu-le-a ca preasfîntul praznic al Paştelui să fie ținut pretutindeni. în una 
şi aceeaşi zi. Fiindcă deosebirile de vederi nu-şi au locul în pricini atît de 
încărcate cu sfințenie; şi e mai bine să urmăm unui astfel de gînd, străin 


rătăcirii celor de altă credință2* şi oricărei putințe de a păcătui?*. 

20. 1. «lar dacă lucrurile aşa stau, atunci se cade ca voi să primiţi 
harul lui Dumnezeu - adevărată poruncă dumnezeiască - cu inima des- 
chisă: pentru că toate cele hotărîte?!* în sfintele soboare ale episcopilor 
trebuie înţelese ca tot atîtea arătări ale voii dumnezeieşti. 2. Astfel că, de 
îndată ce veți fi dat de ştire tuturor iubiților noştri frați despre cele scrise 
mai sus, voi înşivă veţi fi ţinuţi să nu vă abateţi de la hotărîrea”! mai 
înainte luată (aidoma prăznuirii preasfintei zile a Paştelui), şi chiar să o 
transmiteți mai departe sub poruncă, aşa încît, atunci cînd voi veni la voi 
spre a mă împărtăşi de îndelung-dorita voastră revedere şi împreună- 


208. 'Textual: «străin rătăcirii (spirituale) a străinilor (de noi)» (n. tr.) 
209. Textual: «străin oricărei imixtiuni a păcatului» sau «străin căderii în păcat» 

. Textual: «să ţineţi hotărîrea» (n. tr.) 

şedere, să pot sărbători laolaltă cu voi Sfîntul Praznic în aceeaşi zi şi să 
mă pot veseli de toate alături de voi, văzînd cum puterea lui Dumnezeu a 
zdrobit ticăloşia diavolului prin mijlocirea faptei voastre, şi mai văzînd 
credința voastră, pacea şi buna voastră înțelegere înflorind pretutindeni. 
Dumnezeu să vă aibă în paza Sa, frați iubiţi!» 

3. Împăratul a trimis cîte un asemenea exemplar al scrisorii - care-i 
avea în vedere pe toți — în toate provinciile imperiului. În ea, oricine 
putea să vadă oglindindu-i-se — întru deplina curăţie a gîndurilor — fer- 
voarea credinţei în Dumnezeu. 

21. 1. Iar la sfîrşitul lucrărilor sinodului, Constantin i-a îndemnat pe 
episcopi să se mai adune odată laolaltă într-o anumită zi, cînd, venind ei 
acolo, le-a dat a înțelege că se cădea?! ca de atunci înainte ei să se poarte 
unii cu alții în duh de pace, să se lepede de ambiţii, să ocolească pricinile 
de zizanie şi să uite de zavistie atunci cînd se va întîmpla ca vreunul 
dintre episcopi — dînd glas din el duhului, înțelepciunii — să strălucească, 
ci să vadă în harul unuia un dar sortit tuturor oamenilor. Apoi pe cei mai 
înzestrați i-a mai îndemnat să nu caute a se înălța deasupra celor mai 
puţin înzestrați (Dumnezeu fiind singur în măsură să judece cine este pe 
drept mai bun), de vreme ce înaintea celui mai slab decît tine cuvine-se 
mai curînd să te pleci şi să-ți arăţi osîrdia, atunci — mai ales — cînd lipsa de 
cusururi?!* este pretutindeni un dar întâlnit atît de rar. 2. Iată de ce — a mai 
spus împăratul -— trebuie să ne trecem unul altuia cu vederea micile 
noastre scăderi, să ne arătăm înțelegători şi să iertăm omului ce este 
omenesc, fiindcă nu există lucru mai de preț ca armonia şi buna-înţele- 
gere; aşa nici potrivnicii noştrii, cei oricînd dornici să batjocorească 
dumnezeiasca lege nu vor mai găsi în vrajbele dintre noi un subiect bun 
de luat în rîs; îndeosebi dacă ne gîndim că față de ei — care încă n-au 
cunoscut calea mîntuirii — noi trebuie să ne purtăm tot timpul şi în toate 
cu cea mai mare grijă; fiindcă numai cînd vor vedea că totul, la noi, merită 
preţuire, numai atunci (vor voi şi ei să se lase mîntuiţi). Or, bine este să 
nu uităm că vorba nu are asupra tuturor acelaşi efect, 3. de vreme ce unii 
sînt mulțumiți să-şi poată asigura traiul, alții îşi cheltuiesc energia pentru 
a se pune sub ocrotirea unui protector; unii ştiu să-i preţuiască pe cei ce li 
se adresează cu bunăvoință, în vreme ce dragostea altora nu poate fi tre- 
zită decît prin daruri. Puţini sînt cei dornici de învăţătură curată, şi rar e 
un om îndrăgostit de adevăr! De aceea şi trebuie să ne arătăm deschişi 
tuturor, de fiecare îngrijindu-ne să-i dăm ce-i poate fi lui spre mîntuire, 
aidoma medicilor; iar astfel vor ajunge toți să slăvească?'* în toate mîn- 
tuitoarea învățătură. 

4. Cam aşa le-a vorbit?! el mai întii; iar la urmă i-a îndemnat să 
înalțe lui Dumnezeu prisos de rugăciune pentru sine. În tine, luîndu-şi 
rămas bun, s-a despărțit de ei, lăsîndu-i să plece fiecare într-ale sale; iar 
aceia s-au dus plini de bucurie, călăuziţi de un singur gînd (la care ajunse- 
seră de față cu împăratul). Totodată, cei care de atita vreme se rupseseră 
de trupul Bisericii. erau acum din nou mădulare ale ei. 

22. Bucuros de fericitul deznodămînt al sinodului, împăratul le-a 
scris celor ce nu luaseră parte la el scrisori în care-l descria în termenii cei 
mai entuziaşti”!€, în acelaşi timp dînd poruncă de însemnate gratificaţii 
către tot omul şi de la ţară şi de la oraş; gratificaţii prin care el înțelegea să 
onoreze cea de a douăzecea aniversare a venirii sale la domnie. 

23. Dar pe cînd toţi îşi aflaseră liniştea, singur Egiptul mai era răscolit 
de încleştările unei nestăvilite vrajbe; lucru care a început iarăşi să-i dea 
împăratului de gîndit (chiar dacă fără a-i trezi mînia). De aceea el i-a 
înconjurat pe cei de acolo. cu toată cinstea, de parcă i-ar fi fost părinţi 
(ba nu, ci mai curînd ca şi cum ar fi fost nişte prooroci ai lui Dumnezeu!), 
chemîndu-i pentru a doua oară în fața sa şi din nou mijlocind între unii şi 
alţii plin de răbdare; şi iar i-a învrednicit de daruri; după care şi-a făcut 
cunoscută hotărîrea printr-o scrisoare în care întărea şi pecetluia dog- 
mele stabilite de sinod şi îndemna stăruitor la armonie (astfel ca ei să nu 
mai dezbine Biserica şi să o ferească de sfişiere, precum şi ca ei să păs- 
treze în gîndurile lor amintirea hotărîrii date de Dumnezeu). Şi lucru- 
rile acestea le-a consemnat împăratul într-o scrisoare. 

24. 1. A mai scris împăratul foarte adesea despre subiecte asemeni 
acestora, întocmind scrisori nenumărate: parte din ele, pentru a le 
împărtăşi episcopilor hotărîri luate de el spre binele Bisericilor lui 
Dumnezeu; iar altele, pentru a vorbi mulțimilor în care scop acest suflet 
ales?! se adresa omenirii din biserici ca unor frați şi laolaltă-slujitori ai 
săi! . 2. Ar fi nevoie de timp mult spre a le putea aduna la un loc; însă a 
face lucrul acesta acum, ar însemna ca noi să îmbucătățim întregul”'* isto- 
risirii de față. 

25. Curînd după aceea”? a mai înălțat iubitorul-de-Dumnezeu Con- 
stantin şi un magnific monument?% pe pămîntul Palestinei. — Iată despre 
ce este vorba: împăratul socotea că era de datoria lui ca atît de binecuvîn- 
tatul loc al mîntuitoarei Învieri de la Ierusalim să arate frumos şi să fie 
venerat de lume. De aceea a dat poruncă nezăbavnic să se înalțe [acolo] 

un sălaş al rugăciunii; iar gîndul acesta nu i-a venit din uitarea de Dum- 
nezeu, ci dintr-o pornire a duhului stîrnită de Miîntuitorul însuşi. 

26. 1. Fiindcă într-un rînd, nişte hulitori — mai bine-zis prin mijloci- 
rea lor, întreg neamul demonilor - se siliseră să abată întunericul uitării 
asupra dumnezeiescului mormînt în care ne fusese dăruită. nemurirea — 
adică acela unde, scăldat într-o lumină orbitoare, îngerul coborit din cer 
răsturnase piatra celor cu mintea împietrită (care-şi închipuiau că Cel viu 
mai putea încă fi găsit printre morți), şi le dăduse femeilor vestea cea 
bună, prăvălind piatra necredinţei care le înăbuşea înțelegerea şi încre- 
dințindu-le că Cel căutat de ele era viu. 2. Or, nişte inşi fără Dumnezeu şi 
haini îşi puseseră cîndva în gînd să piardă de pe fața pămîntului”?! peş- 
tera aducătoare de mîntuire, închipuindu-şi în sminteala lor că odată cu 
ea vor putea fereca şi adevărul. Şi îşi dăduseră silință multă aducînd 
acolo, de afară, o grămadă de pămînt cu care înfundaseră şi acoperiseră 
întregul loc; deasupra lui făcuseră o movilă pe care o presăraseră cu 
pietre, astfel ascunzînd undeva, dedesubtul ei, sub povara movilei, dum- 
nezeiasca peşteră. 3. Mai apoi — ca să nu rămînă nimic la vedere — pregă- 
tiseră acolo sus, deasupra, un îngrozitor şi adevărat mormînt al sufletelor 
închinat idolilor celor fără viață, în care au zidit neînfrînatului duh al 
Afroditei un locaş întunecos. Acolo, pe nişte altare blestemate şi spur- 
cate, îşi aduceau ei jertfele, încredinţaţi că numai acoperind aducătoarea- 
de-mîntuire peşteră cu spurcatele lor întinări vor putea face să li se 
împlinească dorințele. 

4. Sărmanii de ei nu erau în stare să priceapă că Aceluia ce biruise 
moartea nu ] se potrivea să-şi lase mărturia izbînzii să zacă undeva sub 
povara uitării — la fel cum nefiresc îi este şi soarelui ca, după ce a răsărit şi 
şi-a început cursa pe crugul ceresc, să nu-şi arate lumina nimănui aflat 
oriunde pe întinsul pămîntului! Fiindcă cu atît mai vîrtos lumina aducă- 
toarea de mântuire putere a lui Dumnezeu (şi nu trupurile, ci chiar sufle- 
tele oamenilor), umplînd întreaga lume cu fulgerătoarele ei revărsări! 5. 
Şi totuşi, uneltirile făcute împotriva adevărului de către oamenii aceia 
fără Dumnezeu şi fără credință au dăinuit vreme îndelungată, pentru că 
nu se găsise nimeni — nici un demnitar, nici un general şi nici un singur împă- 
rat! — în stare să nimicească cele cutezate acolo, pînă la Constantin, cel iubit 
de Împăratul Cel mai presus decât toți împărații. 6. Mînat cum era de 
Duhul lui Dumnezeu, Constantin nu putea răbda să mai vadă pomenitul 
loc ajuns - datorită uneltirii vrăjmaşilor, sub maldărul acela de necurății — 
prada uitării şi a ignoranței; şi nesuferind el să se arate îngăduitor față de 

reaua-credinţă a pricinuitorilor răutăţii, L-a chemat pe Dumnezeu într- 
ajutor??? şi a dat poruncă să se curețe locul, încredinţat că, prin purtarea 
sa de grijă, urma ca tocmai meleagurile acelea — care fuseseră atît de pîn- 
gărite de vrăjmaşi — să se bucure pe viitor de arătări cu atît mai mari ale 
ajutorului Celui Prea Bun. 

7. Îndată după primirea poruncii, fost-a prăvălit eşafodajul acela al 
înşelăciunii din înaltul său şi pînă jos; şi s-a prăbuşit şi a pierit sălaşul 
rătăcirii dimpreună cu toate statuile lui şi cu toți demonii (ce-şi făcuseră 
acolo sălaşul). 

27. Dar rîvna împăratului nu s-a mărginit la atît, ci a poruncit ca pră- 
buşirile aceiea ajunse numai piatră şi lemn, anume să fie luate de acolo şi 
aruncate cât mai departe. Şi această poruncă a fost înfăptuită fără nici o 
întîrziere. 'Totuşi, Constantin nu s-a mulțumit numai cu atit, ci, din 
îndemnul Celui de Sus, a poruncit oamenilor să sape cît mai adînc şi să 
ducă şi săpătura aceea miînjită cu sîngele jertfit demonilor cît se putea 
mai departe. 

28. Pe dată s-au făcut şi acestea. Iar cînd, luîndu-se deoparte strat 
după strat?%, a început să apară pămîntul aflat în fundul săpăturii, ivitu- 
s-a împotriva tuturor aşteptărilor şi însăşi minunata şi preasfînta dovadă 
a aducătoarei de mîntuire învieri, peştera cea între toate sfintă, oferind 
privirilor icoana convingătoare?? a întoarcerii la viață a Mintuitorului 
(Care, după pogorîrea Sa în întuneric, a revenit la lumină) aducînd celor 
sosiți acolo, ca să vadă, temeinica dovadă a minunilor petrecute, şi a 
mărturisit învierea Mîntuitorului prin fapte mai întăritoare decit toată 
spusa omului. 

29. 1. Îndată după aceea, poruncit-a împăratul ca în terneiurile unor 
legiuiri pline de cucernicie şi ale unor mari daruri băneşti să se zidească 
în (preajma) miîntuitoarei peşteri un sălaş de închinare vrednic de 
numele lui Dumnezeu, bogat şi de o strălucire împărătească. (Era ca şi 
cum el şi-ar fi pus aceste lucruri în gînd mai de mult şi — prin grija [Celui] - 
de-sus - le-ar fi putut vedea mai dinainte înfăptuindu-se). 

2. Guvernatorilor provinciilor răsăritene le-a dat în grijă ca, prin 
daruri de bani cît mai bogate şi prisositoare, lucrarea aceasta să arate şi 
ea neobişnuit: de frumoasă , mare şi împodobită bogat. Şi i-a mai scris şi 
episcopului de atunci al Bisericii Ierusalimului următoarea scrisoare, 
care-i arată în termeni foarte lămuriți puterea de credință şi desăvîrşita 
dăruire faţă de învăţătura Mîntuitorului. 

lată cum glăsuia scrisoarea: 

30. 1. «Constantin Biruitorul, Măritul şi Augustul, către Macarie. 

Atît de mare este harul Mîntuitorului nostru, că nici o risipă de 

cuvinţe nu-mi pare pe măsura minunii petrecute acum; iar faptul că măr- 
turia preasfintelor Sale patimi a putut zace atit amar de ani acoperită de 
țărînă (pînă cînd, prin nimicirea duşmanului nostru, al tuțuror, ea le-a 
putut în sfirşit lumina slujitorilor Săi eliberaţi, viața) adevărat că întrece 
toată puterea de mirare. 2. Dacă toți oamenii ţinuţi drept înţelepţi pe 
acest pămînt s-ar aduna la un loc şi ar vrea să rostească nişte vorbe care 
să poată fi socotite pe potriva întîmplării, ei nu i-ar putea face față piei 
măcar într-o cît de mică măsură, fiindcă într-atita întrece puterea de a 

verire a acestei minuni toată puterea de înțelegere a minţii omeneşti pe 
cît se arată cele cereşti mai puternice decât cele pămînteşti”%. 3. Iată dece 
şi primul şi ultimul meu gînd e necurmat la faptul că, la fel cum se arată 
adevărul şi cum se întăreşte el zilnic prin minuni mereu noi, tot astfel s-ar 
cuveni ca şi sufletele noastre aie tuturor să sporească în zelul lor pentru 
sfînta lege întru prisos de cumpătare, de armonie şi de bună — înțelegere. 

4. «Voiesc cu tărie să te încredințez de acest lucru care socot eu că 
nu mai înseamnă o pricină de îndoială pentru nimeni, anume că dorința 
mea cea mai fierbinte este ca acea sfîntă aşezare salvată?% de mine, după 
porunca lui Dumnezeu, de ruşinoasa ei adăugire idolească, ca de povara 
unei nesuferite greutăți (locul acela care, din voia lui Dumnezeu, a fost 
sfint încă de la început, iar care acum -— de cînd a adus cu sine la lumină 
mărturia mântuitoarelor Lui patimi - a ajuns încă şi mai sfint), să o înzes- 
trez cu o zidire cît mai frumoasă. 

31. 1. «Cuvine-se, deci, iscusinței tale să chivernisească lucrurile 
astfel şi să prevadă toate cele trebuitoare aşa fel ca nu numai lăcaşul bise- 
ricii, ci şi tot restul să se arate în cele din urmă pe potrivă, încît pînă şi cele 
mai mîndre zidiri din oraşele noastre să fie umbrite de frumuseţea ei. 2. 
Pentru înălțarea zidurilor ei - cât şi ca acestea să arate cât mai frumos — 
bine este să ştii că i-am dat-o în grijă bunului nostru prieten Dracilianus, 
locţiitorul prefectului eparhiei, precum şi guvernatorului provinciei. 
Acestora doi , credincioşia mea le-a trimis poruncă, pentru ca tot ce 
iscusința ta va socoti de trebuință spre înălțarea lăcaşului, şi meşteri şi 
calte, de le vei face cunoscut, pe dată prin osteneala lor să-ţi trimită. 3. 
Privitor la coloane şi la celelalte lucruri din marmură, rogu-te ca singur să 
chibzuiâşti ce anume material le-ar putea mai bine pune în valoare şi le- 
ar face mai potrivite cu scopul??”, apoi neîntirziat scrie-mi, astfel încît din 
scrisoarea ta să ne putem şi noi face o părere privitor la cantitatea şi la 
calitatea lor, şi să le putem trimite acolo de pe oriunde va fi nevoie. Căci 

se cuvine ca locul cel mai vrednic de admirat din întreaga lume să strălu- 
cească potrivit cu însemnătatea lui! 

32. 1. «Cît despre tavanul acestei biserici, doresc să-ți cunosc păre- 
rea: anume dacă să fie căptuşită cu lemn sau dacă te gîndeşti la vreun alt 
material. În cazul cînd ea ar urma să fie căptuşită cu lemn, socot că el ar 
putea fi şi poleit cu aur. 2. În rest, rog pe cuvioşia ta să încunoştiințeze cît 
mai grabnic pe pomeniţii demnitari de cîte calfe, cîți meşteri şi ce chel- 
tuieli va avea nevoie, şi să se ostenească a-mi face cunoscut şi mie, neîn- 
tîrziat, şi nu numai privitor la lucrările în marmură şi la coloane, ci şi cu 
privire la părțile căptuşite cu lemn - în caz că ele ţi s-ar părea mai fru- 
moase. 

Dumnezeu să te aibă în paza Sa, iubite frate!» 

33. 1. Iată, dar, ce a scris împăratul; iar porunca lui numaidecit s-a şi 
făcut faptă, înălțînd chiar pe locul aducătorului de mîntuire mormînt un 
Ierusalim nou în schimbul celui vechi, care, după uciderea Domnului său, 
se prăbuşise, căzînd pradă pustiirii şi plătind astfel miria cuvenită pentru 
necredincioşii săi locuitori. 2. Aşadar, în fața oraşului a început împăratul 
să înalțe locaşul său închinat mîntuitoarei biruințe a Domnului asupra 
morții, înzestrîndu-l cu prisos de bogăţie şi dărnicie. Încît lesne ne vine 
nouă a spune că aceasta ar putea fi acea nouă şi înnoită cetate a lerusali- 


mului dinainte vestită prin profeţii, pe care ne-o vestesc şi ne-o cîntă un 
noian de texte inspirate. 

3. Mai întîi — şi ca lucru de căpetenie al întregii lucrări - Constan- 
tin s-a îngrijit de înfrumusețarea sfintei peşteri: mormîntul însuşi era 
purtătorul a nenumărate amintiri nemuritoare, fiind el dovada biruinței 
avute de marele nostru Mîntuitor împotriva morții; era chiar acel venerat 
mormînt în dreptul căruia îngerul, străfulgerînd de lumină, a dat tuturor 


de ştire buna veste a învierii:2 adeverite de Mîntuitorul Însuşi. 


34. Deci spre aceasta — ca spre tot ce putea fi mai de seamă - s-a 
îndreptat înainte de toate rîvna împăratului, împodobind (locul) cu 
coloane lucrate ales şi cu alte lucrări de toată frumusețea, şi făcînd ca 
mărita peşteră să arate neasemuit de mîndră întru mulțimea podoa- 
belor ei. i 

35. Apoi s-a mai îngrijit ca o mare întindere de pămînt aflată acolo 
sub cerul liber să fie acoperită cu piatră lustruită, şi, pe trei laturi, încon- 
jurată de un impunător peristil. 

36. 1. Biserica însăşi se afla în faţa peşterii, de cealaltă parte, adică 
spre răsărit: era o construcţie cu totul neobişnuită, nespus de înaltă,2? 
foarte lungă şi foarte lată, pe dinăuntru acoperită în întregime cu plăci de 
marmură felurit colorată; pe dinafară, zidurile — făcute din piatră lus- 

truită, pretutindeni desăvirşit îmbinată — sclipeau în neasemuita lor fru- 
museţe, întru nimic mai prejos decit marmura. 2. Sus, acoperişul era pe 
dinafară acoperit cu plumb (ca un scut împotriva ploilor de iarnă), iar pe 
dinăuntru se înfățişa ca o suprafaţă sculptată şi căpiuşită cu lemn: un 
ocean de motive care se înlănțuiau dominînd întregul interior al lăcaşu- 
lui, pretutindeni poleit cu aur strălucitor şi răsfrîngînd din tot locul o 
revărsare de lumină. : 

37. De o parte şi de cealaltă, zidul se prelungea în cîte două porticuri 
cu coloane suprapuse, lungi cît ținea biserica şi cu coamele aurite: cele 
aflate în imediata apropiere a fațadei se sprijineau pe stilpi masivi, iar 
cele dinăuntrul lor se sprijineau pe nişte zidării de formă cubică, foarte 
bogat ornamentate pe dinafară. Trei porți foarte îngrijit croite chiar în 
latura de răsărit a clădirii se deschideau mulțimilor ce şiroiau într-acolo. 

38. În faţa lor se afla partea de căpetenie a întregii lucrări: o absidă 
dominînd. lăcaşul, încununată de un briîu alcătuit din douăsprezece 
coloane (după numărul Apostolilor Mîntuitorului), avînd capitelurile 
ornate cu vase mari de argint — un dar minunat adus de împăratul însuşi 

“ Dumnezeului său. 

39. De acolo, înaintînd spre intrările din faţa bisericii, se deschidea 
un al doilea atrium, care avea de amîndouă părţile exedre precedate de 
un spaţiu descoperit şi de câte o colonadă, cărora le urmau trecerile spre 
curte. Următoare acestora - şi în chiar mijlocul piațetei — se afla intrarea 
principală, lucrată foarte frumos şi prilejuind lumii de afară o privelişte 
copleşitoare a celor aflate dincoace de ea. 

40. Această biserică a înălțat-o, dar, împăratul, ca o mărturie impu- 
nătoare a mîntuitoarei Învieri, îngrijindu-se să fie nespus de frumoasă în 
toate părțile ei, cu cheltuială şi cu un fast de-a dreptul împărăteşti. Şi a 
mai înzestrat-o, ca podoabă, cu nenumărate şi minunate daruri făcute 
din aur, din argint şi din pietre nestemate —- acestea prinse în materiale 
foarte osebite, prin lucrături care, la fiecare din ele, dovedeau (datorită 
mărimii, şi numărului şi felurimii lor) un meşteşug atît de măiestrit, cât nu 
ne putem noi îngădui acum a-l arăta prin cuvinte. 

41. 1. Pe aceleaşi meleaguri a mai înfrumusețat Constantin - bogat 
înzestrîndu-le — şi alte două locuri, foarte cinstite de lume datorită unor 
tainice peşteri aflate pe cuprinsul lor. Peşterii în care avusese loc cea din- 
tii dumnezeiască arătare?% a Mîntuitorului — adică acolo unde se născuse 
EI în trup -— i-a dat şi el cuvenita preţuire; în vreme ce, în cazul celei de a 
doua, el a consfințit amintirea înălțării la ceruri, petrecute cîndva pe înăl- 

țimea din apropiere . 2. Şi în timp ce cu atita dăruire săvîrşea aceste 
lucruri, s-a îngrijit împăratul şi de pururea-pomenirea maicii sale, cea 
care fusese lumii pricina unui atît de mare bine. 

42. 1. Aceasta, după hotărîrea luată de a răspunde lui Dumnezeu, 
Împăratul împăraţilor, cu o viaţă de cucernicie, socotise ca fiind de dato- 
ria ei să înalțe rugăciuni de mulțumire pentru fiul său şi marele împărat, 
precum şi pentru fiii lui, prea-cucernicii cezari, nepoții ei. În acest scop, 
bătrîna s-a grăbit să vină, ca mînată de sprinteneala unei femei încă 
foarte tinere, dornică să vadă şi să afle cît mai multe de pe aceste binecu- 
vîntate meleaguri, precum şi să viziteze provinciile, aşezările şi popoa- 
rele de la răsăritul împărăției . 2. Şi închinare - după cuviință — aducînd 
ea (pămîntului pe care se purtaseră odinioară) paşii Mîntuitorului, după 
proorocescul cuvînt ce zice: «Închina-ne-vom locului unde au şezut 
picioarele Lui», pe dată a vădit rod de credinţă şi pentru viitor. 

43, 1. Drept aceea, ea i-a consacrat Dumnezeului căruia 1 se închi- 
nase, darul a două biserici: una, cea de la peştera în care Se născuse 
(Mintuitorul); cealaltă, cea de pe muntele Înălţării Sale. («Dumnezeu 
împreună cu noi» a primit pentru noi pînă şi faptul de a Se naşte, locul 
naşterii Sale trupeşti purtînd ia evrei numele de Betleem. 2. Iată de ce a şi 
înfrumusețat prea-cuvioasa împărăteasă (locul) în care a adus Născătoa- 
rea de Dumnezeu Pruncul pe lume, cu construcții vrednice de toată 
mirarea, îmbogăţind sfinta grotă în tot chipul. Puțin mai tîrziu i-a arătat şi 
împăratul cuvenita cinstire, înzestrînd-o împărăteşte cu darurile sale şi. 
adăugând rîvnei maicii sale (o sumedenie de) vase de argint şi de aur, şi 
țesături de toate culorile). 

3. Apoi a glorificat maica împăratului prin zidiri uimitoare şi locul?! 
aflat pe Muntele Măslinilor, de unde avusese loc Înălțarea la ceruri a 
Mîntuitorului (nostru, al) tuturor: în vîri, sus — deci în partea cea mai 
înaliă a muntelui — a pus să se înalțe un sfint lăcaş de biserică, loc de 
închinare Mântuitorului, Care sălăşluise acolo, (tradiția, vrednică de cre- 
zare, spune că în aceeaşi peşteră îşi inițiase Mîntuitorul lumii învățăceii, 
făcîndu-le cunoscute învățăturile Sale cele tainice şi negrăite). 4. Dar şi 
aici, împăratul a adus cinstire Marelui Împărat ceresc prin felurite 
daruri şi podoabe. 

Aşadar, augusta Elena (cuvioasa maică a iubitorului de Dumnezeu 
împărat) a înălțat cele două sfinte, impunătoare, frumoase şi pururea 
vrednice de amintire lăcaşuri, în dreptul celor două tainice grote, închi- 
nîndu-le lui Dumnezeu, Mîntuitorul ei, ca tot atîtea mărturii ale evlaviei 
sale. În care lucrare trebuie spus că mult s-a ajutat ea, totuşi, şi de împă- 
răteasca putere a fiului. 

5. Rod, pe măsură, avea să-i vină bătrînei după nu multă trecere 
de vreme. Fiindcă (după o viaţă în care, pînă în pragul cărunției, avusese 
parte numai de bine, aducînd prin vorbă şi prin faptă bogăţia de roade a 
poruncilor Mîntuitorului, astfel şi mai apoi — şi cu mintea mereu tînără — 
depănînd zile ferite de necazuri trupeşti şi de griji sufleteşti), în cele din 
urmă, pentru toate, ea a avut parte de la Dumnezeu de un sfîrşit potrivit 
evlaviei sale, şi de o bună răsplătire încă din vremea vieții de aici. 

44. Străbătînd întregul Răsărit înconjurată de strălucirea ce i-o adu- 
cea autoritatea?*? împărătească, Elena împărțea în jur daruri din belşug, 
atit poporului de prin oraşe, cât şi oricărui ins care venea la ea să-i 
ceară ; şi tot din belşug împărțea ea cu darnicu-i braţ şi unităților armate. 
Dar cel mai mult îşi arăta dărnicia înaintea săracilor celor goi şi neajuto- 
rați: faţă de unii, cu daruri în bani; iar faţă de alții, împărțindu-le cu priso- 
sință veşminte ca să-şi acopere trupul. Pe cîte unii i-a scăpat din închi- 
soare sau de pătimirile lor din mine; a slobozit de prigoană pe mulți 
asupriți; în sârşit, cîte unora le-a trimis vorbă să se întoarcă din sur- 
ghiun. 

45. Deşi strălucind de asemenea fapte de bine, Elena nu dădea uitării 
nici dovezile de credinţă în Dumnezeu: în biserica lui Dumnezeu putea fi 
văzută oricînd, casele de rugăciune le înzestra cu daruri minunate şi nu 
dădea uitării nici măcar lăcaşurile aflate în cele mai neînsemnate cetăţi. 
Merita cu adevărat să vezi cum umbla femeia aceasta extraordinară, 
înveşmîntată simplu şi modest, în mijlocul poporului înghesuit în jurul ei, 
vădindu-şi evlavia față de Dumnezeu prin tot soiul de fapte bine-plăcute 
Lui. 

46. 1. Şi stingîndu-se ea întru mulțime de zile, odată ajunsă la vîrsta 
de optzeci de ani şi simțindu-se chemată la o viață mai bună, ştiindu-şi 
sfîrşitul aproape, şi-a luat rămas bun de la cei apropiaţi, rînduindu-şi 
toate cele ale sale şi exprimîndu-şi ultimele dorințe în favoarea singur- 
stăpînitorului împărat al întregii lumi, singurul ei fiu, şi în favoarea copii- 
lor lui (nepoţii ei). Fiecăruia dintre aceştia i-a lăsat moştenire cîte ceva 
din averea ei răspîndită pe toată fața pămîntului. 2. lar după ce a făcut 
acestea, şi-a dat duhul?*% de față cu minunatul ei fiu care o veghea şi-i 
purta de grijă şi-i ţinea miinile între ale sale. Fapt care — dacă ne gîndim 
bine - -ne-ar putea îndemna să spunem că această preafericită femeie 
nici nu arăta aidoma uneia aflate în pragul morții, ci mai degrabă ca una 
ce se pregătea să lase în urma ei viața pămîntească spre a o căpăta pe cea 
cerească, Fiindcă în timp ce se pregătea să fie primită de Mîntuitorul ei, în 
sufletul său ea ajunsese de pe acum să se împărtăşească din nepieritoa- 
rea stare a îngerilor. 

47. 1. Pînă şi trupul fericitei a avut parte de onoruri neobişnuite: 
însoţit de o foarte numeroasă escortă armată, a fost adus în cetatea împă- 
rătească, unde a fost aşezat între mormintele împăraților. 

Aşa s-a sfîrşit maica împăratului, fiinţă vrednică de necurmata 
noastră aducere-aminte, atît pentru faptele ei plăcute lui Dumnezeu, cît 
şi datorită mlădiței celei fără de pereche şi minunate căreia-i dădu-se ea 
viaţă; 2. mlădiţă care - pe lîngă toate celelalte — merită să fie binecuvîn- 
tată? şi pentru pietatea sa față de aceea căreia-i datora viața. Constantin 
izbutise să facă din Elena -— care mai înainte nu fusese credincioasă - o 
fiinţă atit de cuvioasă, de parcă Însuşi Mîntuitorul tuturor ar fi povăţuit-o 
încă din frageda ei tinerețe. Şi atita o acoperise cu împărăteştile onoruri, 
că pretutindeni, în toate provinciile (şi chiar prin garnizoane) era acla- 
mată ca împărăteasă augustă; iar pe unii bani de aur pusese să i se bată şi 
ei chipul. 3. Mai mult decît atît, Constantin îi dăduse drepturi depline 
pînă şi chiar asupra vistieriei împărăteşti, ca Elena să se poată folosi de 
ea după cum îi era vrerea şi să o administreze aşa cum avea ea să creadă 
că ar fi mai bine, pe toate chivernisindu-le după voie şi cum socotea ea să 
fie mai potrivit: or, şi prin acestea din urmă o făcuse împărătescul ei fiu 
să se distingă şi să poată fi invidiată. 

Astfel că printre faptele lui vrednice de pomenire noi şi pe acelea le 
vom trece, prin care — cu prisos de cuvioşie cinstindu-şi Constantin 
maica -— a împlinit şi dumnezeieştile porunci ce rînduiesc cele privitoare 
la cinstirea părinților. i , 

4. Aşa a săvirşit împăratul frumoasele lucrări mai sus arătate de pe 
meleagurile Palestinei, înălțînd prin toate provinciile biserici noi care le 
întreceau cu mult în strălucire pe cele vechi. 

48. 1. Pe de altă parte, oraşul ce-i purta numele el l-a arătat vrednic 
de o cinstire deosebită, făcîndu-l să strălucească prin numeroase case de 
rugăciune, cu biserici mari închinate mucenicilor şi cu alte clădiri minu- 
nate, pe care le-a zidit atât în afara cetăţii, cât şi chiar în'inima ei, şi prin 
care Constantin înţelegea să aducă cuvenita cinstire amintirii acelora şi 
să-şi pună oraşul sub ocrotirea Dumnezeului lor. 2. Plin de dumnezeies- 
cul duh al înțelepciunii, împăratul a hotărît să curețe cetatea ce-i purta 
numele de toate formele de idolatrie, astfel încît prin templele ei să nu 
mai rămînă nici urmă de statui ale aşa-zişilor zei, care să poată fi vene- 
rate, nici altare mînjite de sîngele jertfelor, nici arderi-de-tot, nici sărbă- 
tori închinate demonilor, nici vreo altă formă de superstiție. 

49. La fîntînile aflate în mijlocul pieţelor putea fi văzut chipul Păsto- 
rului celui bun, bine cunoscut nouă, celor ce ne călăuzim după Dumne- 

zeieştile Scripturi, precum şi acela al lui Daniel înconjurat de lei, totul 
lucrat în bronz şi. prins în plăci de aur strălucitor. Atita se încinsese 
sufletui împăratului de dumnezeiasca dragoste, încît pînă şi în domneş- 
tile încăperi ale palatului — şi anume în cea mai însemnată dintre ele —, pe 
un panou mare poleit cu aur aflat în plin centrul tavanului, pusese să fie 
prins simbolul mîntuitoarelor Patimi, alcătuit din felurite pietre prețioase 
de mai multe culori, fixate în prinderi din aur masiv — care dădea 
impresia unui scut acoperitor al însăşi domniei iubitorului de Dumne- 
zeu împărat. 

50. 1. lată, dar, cu ce lucrări şi-a înfrumusețat el oraşul. Apoi, în 
amintirea biruinței asupra vrăjmaşilor săi şi ai lui Dumnezeu, a dăruit 
Constantin şi Capitalei bitinice — pe spezele propriei vistierii — o biserică 
foarte mare şi impunătoare închinată Mîntuitorului său. 2. Tot aşa a 
îmbogăţit el şi oraşele mai însemnate ale celorlalte provincii, cum a fost 
cazul metropolei orientului, purtînd numele lui Antioh, căreia — în calita- 
tea ei de întii-stătătoare a tuturor acelor provincii — i-a închinat o biserică 
cu totul neobişnuită prin mărime şi prin frumusețe, străjuită din toate 
părțile de ziduri puternice, în mijlocul cărora locaşul însuşi — de formă 
octogonală — se înălța neînchipuit de semeț, înconjurat de jur-împrejur cu 
(două caturi de) încăperi, unele la nivelul pămîntului, altele deasupra lor. 

Şi acest locaş l-a încununat Constantin cu mult aur, cu risipă de 
bronz şi cu tot soiul de alte materii prețioase. 

51. 1. Acestea au fost locaşurile cele mai însemnate afierosite de 
împărat lui Dumnezeu. Dar allind el că acelaşi Mintuior, Care nu de mult 
Se arătase lumii, Se mai descoperise în vremurile de demult unor 
oameni cu frica lui Dumnezeu la stejarul ce se cheamă Mamvri de pe 
rneleagurile Palestinei, a dat poruncă să se înalțe şi acolo o casă de rugă- 
ciune Dumnezeului ce i se făcuse văzut atunci. 2. În acest scop a trimis el 
fiecărui guvernator de provincie cîte o scrisoare autografă prin care 
ordona să-i fie dusă porunca la bun sfîrşit. Iar nouă, celor ce scriem 
această istorisire, ne-a trimis o scrisoare de înştiinţare plină de tilc, a 
cărei copie mă gîndesc să o inserez acestor. rînduri, spre o mai exactă 
recunoaştere a rîvnei iubitorului de Dumnezeu bărbat. 

Certîndu-ne, dar, pentru cele aflate de el că s-ar petrece chiar în acel 
loc, împăratul scria - cuvînt cu cuvînt — următoarele: 

52. «Constantin Biruitorul, Măritul şi Augustul, lui Macarie şi celor- 
lalți episcopi din Palestina. 

Fost-a un act de mare bunăvoință acela pe care prea-cucernica mea 
soacră şi l-a îngăduit față de noi atunci cînd, prin mijlocirea unei scrisori, 
ne-a făcut cunoscută sminteala pînă azi tăinuită vouă a unor nelegiuiți, 
astfel ca greşeala pînă acum trecută cu vederea să-şi capete prin noi — 
chiar dacă cu oarecare întirziere - cuvenita îndreptare şi vindecare. 

Fiindcă pîngărirea sfintelor . noastre locuri cu întinăciunile răspîndite de 
nişte ticăloşi este, fără nici o îndoială, o nelegiuire foarte mare. Dar ce 
anume, prea-iubiții mei fraţi, n-a putut fi trecut sub tăcere — în dăruirea 
ei către Dumnezeu - de amintita persoană, deşi scăpase agerimii 
voastre? 

53. 1. «Ei bine, spune dînsa că locurile acelea - care-şi iau numele de 
la stejarul din Mamvri (unde ştim noi că sălăşluise Avraam) — au fost pîn- 
gărite în fel şi chip de nişte închinători ai demonilor; adăugînd că tot 
acolo, în apropiere, au fost aşezaţi nişte idoli care ar trebui neapărat 
nimiciți, şi un altar unde — cum spune dînsa - se aduc necurmat jertfe 
spurcate. 

2. «Lucrul acesta este şi împotriva mersului vremilor noastre şi îmi 
pare totodată şi nepotrivit cu sfințenia acelor locuri. De aceea voiesc ca 
înălțimile voastre să ştie că noi i-am făcut cunoscut prea-strălucitului 
comite şi prieten al nostru Acachie, prin scrisoare, să arunce neîntirziat 
în foc toți idolii de care va da acolo şi să dărîme jertfelnicul din temelii; pe 
scurt, să curețe bine întreg locul de orice asemenea lucruri, ostenindu-se 
pentru aceasta din răsputeri, urmînd ca mai apoi să aibă grijă să înalțe pe 
aceleaşi meleaguri, sub îndrumarea voastră, un locaş vrednic de univer- 
sala şi apostolica Biserică. 

Revine, deci, în seama chibzuinţei şi a cuvioşiei sovata ca, de îndată 
ce vi se va spune că toate spurcăciunile de acolo au fost nimicite, să vă 
adunați în acel loc împreună cu episcopii Feniciei (pe care-i veţi putea 
chema în temeiul scrisorii de față), şi să trasaţi planul unei biserici potri- 
vite năzuințelor mele, astfel ca — prin purtarea de grijă a pomenitului 
nostru comite — lăcaşul să poată fi dus la bun sfîrşit cît mai grabnic şi — 
precum a primit el poruncă - cât mai frumos, după cum o cere şi vechi- 
mea şi însemnătatea locului. 

Mai mult ca orice vreau să vă îngrijiţi ca, pe viitor, nici unul din 
oamenii aceia blestemați şi îngrozitori să nu mai îndrăznească să se apro- 
pie de aceste meleaguri. Fiindcă - după porunca acum. de noi dată — 
dacă într-un loc de o asemenea însemnătate (privitor la care dat-am 
poruncă să fie împodobit cu lăcaşul fără pată al unei biserici care să 
merite a primi în ea adunarea unor oameni sfințiți) se va mai petrece un 
singur asemenea sacrilegiu, bine este să se ştie că noi nu-l vom mai trece 
cu vederea, şi că pe toți cei care vor fi îndrăznit la el, îi vom socoti buni de 
pedeapsă. Iar de va fi să se mai petreacă ceva potrivnic celor poruncite, 
cuvine-se ca nezăbavnic — şi uitînd de orice îngăduință - să-mi dați voi 
înşişi de ştire prin scrisoare, ca să-l supunem pe cel găsit vinovat de ase- 
menea nelegiuire la cea mai grea ispăşire. 

3. «Ştiţi, doar, că acolo S-a arătat şi i-a vorbit întîia oară Dumne- 

zeu, stăpinul a toate, lui Avraam. Acolo şi-a aflat întiia ei înfățişare?2 cin- 
stirea sfintei legi. Acolo l-a învrednicit întiia oară. pe Avraam, Mîntuito- 
rul Însuşi, arătîndu-i-Se însoțit de cei doi îngeri. Acolo a pus Dumnezeu 
început a Se arăta oamenilor. Acolo i-a făgăduit EI lui Avraam cele legate 
de seminţia lui viitoare, si tot acolo Şi-a ținut EI, neîntirziat, legămîntul. 
Acolo i-a prevestit E] că va fi tatăl multor neamuri. 4. lar dacă aşa stau 
lucrurile, atunci mie de cuviință îmi pare ca, prin purtarea voastră de 
grijă, un asemenea loc să se păstreze curat de toată întinăciunea şi să-şi 
primească din nou sfințenia de odinioară prin aducerea cuvenitei 
închinări lui Dumnezeu, Atoatecîrmuitorului şi stăpînului tuturor - şi 
numai Lui256. 

Iată, deci, ce va trebui să urmăriți voi, cu cuvenită grijă, în caz că 
sfinţiile voastre veţi voi să mă ajutaţi întru împlinirea unor dorinți 
pătrunse de cucernicie şi de cele mai alese gînduri față de Dumnezeu. 

Că veţi voi, sînt încredințat. 

Dumnezeu să vă aibă în pază, fraţi iubiţi». 

54. 1. Pe toate le-a înfăptuit împăratul ducîndu-le la bun sîirşit spre 
slava puterii Mîntuitorului. Şi în vreme ce aducea necurmată cinstire lui 
Dumnezeu, Mîntuitorul său, Constantin dădea în vileag prin toate mij- 
loacele idoleasca rătăcire de credinţă a neamurilor. 2. Atunci — din împă- 
răteasca poruncă - au fost zmulse prin toate oraşele porţile intrărilor în 
temple, care astfel au rămas cu vestibulurile lor goale. Alte temple s-au 
ales cu țiglele zmulse, şi, ca atare, cu acoperişul distrus. În cazul altora, 
admirabilele bronzuri cu care înşelăciunea celor de odinioară s-a mîndrit 
atit de îndelung, au fost expuse în văzul tuturor prin toate pieţele Capita- 
lei. Privirea trecătorului se putea opri acum disprețuitoare cînd asupra 
trepiedului pithic, cînd asupra celui smintian; în hipodrom fuseseră 
expuse cele de la Delfi, iar la palat - muzele Heliconului. 

3. Întreg oraşul purtător al numelui împăratului a fost înțesat cu 
daruri votive din bronz foarte frumos lucrate şi adunate de prin toate 
provinciile, prin care - în numele zeilor, veac după veac - cei bâlnavi de 
atare sminteală în van îşi aduseseră mulţimea de jertfe şi de arderi-de- 
tot, pînă într-un tîrziu, cînd, făcînd din asemenea jucării rîsul şi batjocura 
privitorilor, împăratul i-a învățat să priceapă adevărul. 

4. Însă cu statuile de aur a făcut altfel. Băgînd de seamă că sperie- 
torile acelea înfricoşătoare, din aur şi argint, ale smintitei închinări izbu- 
teau să înşele mulțimea celor fără de minte şi să-i înspăimînte ca pe niş- 
te bieţi copii, socotit-a Constantin de trebuinţă să le îndepărteze dinain- 
tea lor ca pe tot atitea pietre de poticnire aşezate-n calea celor ce păşesc 

prin întuneric, şi să facă în aşa fel încît împărătescul drum al credinţei 
să li se arate tuturor neted şi ferit de primejdii?*". 5. Totuşi, în pofida aces- 
tor intenții, împăratul n-a găsit că ar avea nevoie nici de oaste, nici de 
puternicele sale garnizoane, ca să poată triumfa asupra acelor rătăcite 
credinţe ; ajunsu-i-au în acest scop cîte unul sau altul din prietenii săi, pe 
care-i trimitea cu aceeaşi poruncă prin toate provinciile imperiului. 6. 
Bizuindu-se pe puterea de credință a împăratului şi pe propria lor 
dăruire către Dumnezeu, aceştia n-au pregetat a cobori în mijlocul unor 
mulțimi nenumărate şi alcătuite din tot soiul de oameni de toate rasele, 
urmărind fără cruțare străvechea rătăcire prin toate cetăţile şi peste 
toate meleagurile, silind pe preoții ei - în hohotele de ris şi în batjocura 
gloatei — să-şi ducă zeitățile afară, în plină lumină, din întunecatele lor 
unghere, ca apoi să le despoaie de podoabe şi să descopere tuturor privi- 
rilor, sub stratul de culoare, urițenia** materialului . După aceea ei des- 
făceau de pe material stratul ce li se părea că merita reţinut, topindu-l şi 
trecîndu-l prin foc, după care strîngeau tot ce socoteau că ar mai putea 
folosi la ceva, şi-l puneau de o parte; iar restul - care nu mai era bun de 
nimic — li-l lăsau vanilor închinători, ca să nu uite cumva ruşinea păţită. 

1. Şi a mai săvirşit acest minunat împărat următorul lucru: în timp ce 
idolii cei fără viaţă erau — aşa cum am arătat - spoliaţi de toată materia lor 
prețioasă, s-a înverşunat şi împotriva statuilor turnate din bronz; astfel 
că pînă şi aceşti zei de poveste, cu pletele albite de vreme, au fost în sole 
din urmă legaţi cu frînghii şi duşi ca să fie topiţi . 

55. 1. Ca o încununare a celor ce se petreceau“, împăratul — care 
părea să fi aprins o vilvătaie de foc prealuminoasă - veghea el însuşi cu 
impărăteasca-i privire să nu mai rămînă pe undeva vreo rămăşiţă 
ascunsă a rătăcirii. Şi aidoma vulturului, care-şi poartă zborul în slăvile 
cerului, şi care de acolo, din înalt, e în stare să desluşească cu agerimea 
privirii sale cele aflate atît de departe sub el, pe pămiînt, tot aşa — şezind el 
de veghe în împărătescul sălaş al frumosului său oraş - a putut şi Con- 
stantin desluşi că undeva, departe, pe pămînt fenician, ameninţa într- 
ascuns ceva ce putea deveni o mare primejdie pentru suflet. 2. Acolo 
- undeva, departe de forfota oraşelor, a piețelor şi a locurilor publice, cu 
care sînt ele de obicei onorate spre a putea fi mai atrăgătoare - se afla o 
dumbravă şi un templu înspre care nu te îndruma nici o răscruce şi nu 
ducea nici o cărare şi nici un drum. Locul fusese închinat îngrozitorului 
demon al Afroditei şi se afla la Aphaka, undeva în înaltul muntelui 
Liban. 3. Era pentru toți desfrinații — care, ca urmare a vieții lor uşura- 

tice, îşi distruseseră sănătatea - o adevărată şcoală a viciului. Bărbaţi cu | 
înfăţişare de femeie (şi care nici nu mai erau tocmai bărbaţi), uitînd de 
demnitatea proprie însăşi firii lor, căutau să se pună - adoptînd stricate 
purtări femeieşti — sub ocrotirea acestei iazme. Raporturi cu femei, neîn- 
găduite de lege, desfrînări, adultere, apucături de nedescris şi de-a drep- 
tul scîrboase, se săvirşeau la adăpostul templului ca într-o ţară fără legi şi 
fără cârmuitor. Şi nimeni nu scotea nici o vorbă despre toate acestea 
fiindcă nici un bărbat mai cu vază nu cuteza să meargă într-un aseme- 
nea loc. 

4. Totuşi, faptele nu puteau rămîne tăinuite şi marelui nostru împă- 
rat, care - după ce, în împărăteasca-i purtare de grijă, şi-a dat seama 
de gravitatea lor — a hotărît că un astfel de sanctuar nu merita mîngiierea 
razelor soarelui şi a poruncit să fie dărimat din temelii împreună cu toate 
darurile aduse şi închinate zeiţei . 

5. Aşa au fost destrămate pe dată - şi la un simplu semn al împă- 
ratului — urzelile neruşinatei rătăciri. De curățirea locului s-a îngrijit o 
mînă de soldați; iar cei care pînă atunci irăiseră în desfrînări, de teama 
împăratului au deprins învăţăturile cumpătării, la fel ca grecii filosofaştri 
şi închinători idoleşti, care din proprie experienţă au învăţat cît de vane 
le erau învăţăturile . 

56. 1. Căci, pe de altă parte, rătăcirea filosofaştrilor, legată de de- 
monul din Cilicia, luase o mare amploare: mii şi mii de oameni erau 
impresionați la gîndul că, arătîndu-se cînd şi cînd (în somn) unor sufe- 
rinzi veniţi să doarmă (în sanctuarul său, intervenția lui) salvatoare şi 
tămăduitoare îi putuse vindeca de boală. De fapt, el era o mare pierzanie 
pentru suflet, fiindcă izbutea să zmulgă sufletele mai lesne de amăgit din 
braţele adevăratului lor Miîntuitor şi să le îmbulzească pe rătăcitoarea 
cale a celor fără Dumnezeu. Statornic cu sine însuşi, împăratul - care ştia 
că Miîntuitorul adevărat nu era altul decît Dumnezeul cel zelos - a porun- 
cit ca şi acest templu să fie dărimat din temelii. 2. La un singur semn, 
minunea aceea atit de cîntată de nepreţuiţii filosofi (o dată cu cel care, 
fără a fi nici demon, nici Dumnezeu, se ascunsese înăuntrul ei, ademe- 
nind bietele suflete de-a lungul a multe şi nesfirşite veacuri), s-a prăbuşit 
pînă la pămînt sub loviturile unui pumn de soldați. Ei bine, duhul acela, 
care pe alții se fălise că i-ar putea scăpa de necazuri, n-a mai găsit spre a 
se feri de năpastă decit leacul de care se zice că ar mai fi avut el parte 
atunci cînd a fost lovit de trăznet. 3. Or prețioasele înfăptuiri săvirşite 
şi închinate lui Dumnezeu de împăratul nostru nu erau numai nişte 
vorbe, de vreme ce, cu puternicul ajutor al Mîntuitorului său, el a izbutit 
să facă una cu pămîntul şi templul de acolo (din Cilicia), aşa fel încît în 
urma lui să nu mai rămînă nici urmă din sminteala trecutului. 

57. 1. În ceea ce-i priveşte pe foştii închinători ai idolilor, văzînd ei 
toți chiar cu ochii lor înfrîngerea rătăcitei lor credinţe (precum şi pretu- 
tindeni neîntrerupta”* pustiire a templelor şi a idolilor), unii au alergat să 
se pună sub ocrotirea mîntuitoarei învățături a lui Hristos,, iar ceilalți, 
chiar dacă n-au purces la aceasta, totuşi n-au mai pregetat să se lepede acum 
de deşarta lor învățătură părintească, să ridă şi să zeflemisească ceea ce mai 
înainte socotiseră că ar fi zeități. 2. Şi cum să nu gîndească ei aşa văzînd câtă 
spurcăciune se putea ascunde sub înfăţişarea exterioară a acestor idoli? 
Fiindcă dedesubtul lor au fost găsite oseminte adunate de pe la morți şi 
țeste goale, cu care se făcuseră felurite vrăji, precum şi zdrențe murdare 
şi pătrunse de cea mai cumplită îngălare, sau tot soiul de gunoaie şi 
pleavă. 3. Or, dînd ei cu ochii de lucrurile acestea adunate în interiorul 
(statuilor) lipsite de viaţă, sigur că n-au pregetat să se lepede de multa 
sminteală care le întunecase şi lor, şi înaintaşilor lor, mințile; după cum 
au mai priceput şi că nici în tainicele unghere ale templelor, nici măcar 
înlăuntrul statuilor, nu se ascundea nici un fel de duh, nici un prezicător, 
nici un zeu şi nici un prooroc (cum ştiau ei pînă atunci) — nici chiar cea mai 
palidă arătare. 

4. Faptul acesta a făcut ca, înaintea trimişilor împăratului, cea mai 
întunecată văgăună - ba pînă şi cele mai ascunse firide — să se deschidă 
fără nici o greutate. Cele mai tainice şi mai ferite locuri (sau spații din 
temple) au fost răscolite de paşii soldaţilor; aşa a fost descoperită acea 
orbire a neamurilor care din străvechi timpuri se făcuse stăpînă peste 
minţile oamenilor, şi a fost dată în vileag înaintea tuturor. 

58. 1. Or, şi aceste evenimente pot fi destul de bine trecute în rîndul 
înfăptuirilor împăratului, deopotrivă cu porunca dată de el fiecărei pro- 
vincii în parte (aşa cum a fost cazul la Heliopolis, în Fenicia, unde — în 
numele Afroditei — destulă lume nu făcea decît să, se dedea plăcerilor 
celor mai neînfrînate, privind cu îngăduință cum soțiile şi fiicele lor se 
destrăbălau în voie). 2. Atunci s-a răspîndit şi vestea despre noua şi înțe- 
leapta lege dată de împărat, care punea oprelişte învățăturilor înaintea 
cărora nu pregetaseră ei pînă atunci; lege căreia el îi adăugase şi anumite 
îndemnuri scrise, ca şi cum Însuşi. Dumnezeu l-ar fi mînat în aşa fel încât 
să-i poată forma pe toţi oamenii după dreptarele virtuții. Ceea ce l-a 
făcut să nu şovăie a le trimite şi acestora o scrisoare în care-i îndemna să 
se grăbească la cunoaşterea Celui atotputernic. 3. Însă şi de data aceasta 
şi-a însoţit el vorbele cu fapta, punînd şi în locul acela temeliile unei mari 
biserici, ca locaş de rugăciune. Şi aşa s-a înfăptuit pentru prima oară ce 
nu se făcuse?!! niciodată, din chiar pragul veacurilor: cetatea închinători- 
lor idoleşti a fost socotită vrednică a primi în dar o biserică a lui Dumne- 

zeu, cu preoți şi cu diaconi, precum şi un episcop sfințit Dumnezeului 
Celui Prea Înalt, spre a-i călăuzi. 4. Doar că, în grija sa de a trage şi acolo 
pe cât mai mulţi spre dreapta învățătură, a trimis împăratul din timp 
(bani) mulţi pentru ajutorarea sărmanilor - încă un îndemn pentru ei să 
meargă şi să primească cît mai degrabă învățătura mîntuitoare. 

Era aproape ca şi cum ar fi rostit şi el vorbele acelea: «,.. pe ocolite 
sau fățiş, numai să-L, propovăduim pe Hristos». 

59. 1. Dar pe cînd toţi îşi duceau zilele în bucurie - şi în vreme ce 

Biserica lui Dumnezeu se înălța pretutindeni, sub toate formele şi în 
toate provinciile, 'din ce în ce mai mîndră. - din nou s-a strecurat invi- 
dia, pizmuitoarea bunătăților, în buna aşezare a unor lucruri atît de fru- 
mos orînduite, trăgînd nădejde ca -— plictisit de multele noastre gilcevi şi 
îndemnuri la dezordine - să-l poată cît de curînd îndepărta de noi pe 
împărat. 2. Şi aprinzîndu-se o vilvătaie de foc, a mistuit Biserica Antio- 
hiei, atrăgînd peste ea nenorocire peste nenorocire, încât puţin a mai lip- 
sit ca cetatea ea însăşi să se surpe de-a binelea. 
i Credincioşii acestei Biserici se împărțiseră în două. Dar Şi restul 
lumii din oraş — căreia i se adăugau autorităţile şi garnizoana - ajunsese 
să se duşmănească în asemenea grad încît cu siguranță că ar fi tras 
sabia, de n-ar fi fost purtarea de grijă a lui Dumnezeu, precum şi teama ce 
le-o inspira împăratul, care să domolească pornirile de mînie ale gloatei. 
3. Astfel, din nou a lucrat îndelunga-răbdare a împăratului în chipul unui 
salvator şi tămăduitor de suflete, aducînd acelor suferinzi, prin vorbele 
sale, vindecare. Şi răspunzând stării de lucruri cu toată blindețea, a trimis 
Constantin în mijlocul poporului — din rîndurile celor apropiați lui şi ono- 
raţi cu titlul de comite - pe omul său de mare încredere, ca să stea de 
vorbă cu ei, şi, în temeiul unor scrisori, să-i îndemne din partea sa la 
împăcare. Acestui îndemn el îi adăuga un al doilea, anume ca ei să se 
închine lui Dumnezeu după cuviință. În rîndurile sale Constantin îşi 
dădea multă osteneală față de ei şi îşi mărturisea deplina înțelegere, după 
avusese prilejul să-l asculte pe însuşi pricinuitorul tulburării. 4. Or, eu 
aş fi transcris aici scrisorile acestea atît de pline de tilc şi de neobişnuit 
folos, dacă prin asta nu i-aş fi pus în acelaşi timp pe cei certaţi de împărat 
într-o lumină neplăcută. 5. Pentru care pricină voi lăsa atari epistole de o 
parte (fiindcă-mi pare mai cuminte să nu împrospătez amintirea unor 
fapte urîte), nemaiadăugînd cărţii de față decit acele scrisori alcătuite de 
el sub semnul bucuriei, în clipa cînd mulțimea s-a văzut iarăşi unită şi 
împăcată; prin care rînduri el îi sfătuia pe cei din Antiohia, să nu ridice 
pretenții asupra acelui cîrmuitor străin de ei care le mijlocise împăcarea, 
ci, după rînduiala Bisericii, să-şi aleagă drept păstor un bărbat, pe care 
li-l va face cunoscut Mîntuitorul Însuşi, al tuturor, 

Constantin s-a adresat osebit, de o partţe poporului, de cealaltă epis- 
copilor, scriindu-le, deci, următoarele: 

60. 1. «Constantin Biruitorul, Măritul, Augustul — locuitorilor Antiohiei. 

Cîtă bucurie înseamnă pentru toată lumea înzestrată cu pricepere şi 
înțelepciune, înțelegerea dintre voi! lar după îndemnul legii, după 
îndemnul vieţii şi al rîvnei voastre, hotărît sînt eu însumi, frații mei, să vă 
iubesc şi să vă port o prietenie fără moarte. Fiindcă a purta cu adevărat — 
şi în duh de adevăr — roade bune nu înseamnă altceva decit să te poți 
ajuta de o judecată dreaptă şi sănătoasă. 2. Însă mă întreb atunci ce 
anume vi s-ar potrivi vouă mai bine? Fapt este că ar trebui să şovăi a 
spune despre voi că adevărul vă este mai curînd o cale de scăpare decit o 
țintă pentru discordie??. Or, pentru nişte frați mînaţi cu toţii de acelaşi 
crez (anume că a urma neabătut drumul cel drept către Dumnezeu che- 
zăşuieşte faptul de a-ţi avea numele înscris în lăcaşul cel preacurat şi 
sfînt), ce anume ar putea fi mai minunat decit ca ei să se facă părtaşi — 
prin propăşirea lor - Ja binele obştesc? lar dacă pilduitoarea învăţătură a 
Sfintei Scripturi vă mînă zelul pe calea unor împliniri încă şi mai bogate, 
atunci firesc este ca şi noi să dorim să ne întărim judecata în învățăturile 
cele bune. 

3. S-ar putea întîmpla să vă întrebaţi cu mirare unde anume vreau eu 
să ajung printr-o asemenea introducere. Ei bine, nu voi pregeta (şi nici 
nu mă voi da în lături) de la a vă spune cum stau lucrurile. Trebuie să ştiţi 
că v-am citit mesajul, din care - în temeiul strălucitelor mărturii aduse 
acolo - am putut pricepe că voi aţi dori cu înfrigurare să-l aduceţi la voi 
pe Eusebiu, astăzi încă episcop al Cesareei - pe care-l ştiu şi îl preţuiesc 
şi eu foarte mult, de multă vreme, pentru învăţătura şi pentru blîndețea 
lui. 4. Or, ce vi se pare vouă că aş putea eu gîndi, în străduința mea de 
a-mi aduce partea la o cât mai bună aşezare a lucrurilor? Ce anume griji 
mi-a putut mie da rîvna voastră? 

O, credinţă sfîntă, care prin cuvîntul şi după voia“ Mîntuitorului 
nostru ne pui în față ca o icoană de viaţă, cât de greu i-ar fi să te lupţi cu 
păcatele omeneşti, de n-ar fi să te lepezi de la bun început de gîndul folo- 
sului! De unde şi eu cred că biruința este de partea cui se străduieşte mai 
cu osîrdie la dobiîndirea stării de pace; dar şi că acolo unde ceea ce îi este 
omului cuvenit îi este înfățişat doar sub formă de posibilitate, nimeni nu 
va ajunge de bunăvoia sa. 

5. «De aceea vă întreb, fraţii mei: de ce să luăm o hotărîre care altora 
nu le-ar putea aduce decît amărăciune? De ce să stricăm ceva ce n-ar duce 
decit la prăbuşirea încrederii oamenilor în bunele noastre intenţii? 

Am şi eu o părere foarte bună despre bărbatul pe care l-aţi socotit că 
merită prețuirea şi preferința voastră; dar mie nu-mi pare bine venii să 
şubrezim chiar într-atîta temeiurile unei stări de fapte care fiecăruia ar tre- 
bui să i se înfățişeze drept cit mai bine întemeiată şi cît mai statornică, astfel 
încât nimeni să nu se mai poată încrede în propria sa putere de hotărîre, iar la 
o confruntare a calităților cîte unora cu cele ale acestui bărbat, să nu se 
poată ajunge ca nu riumai unul dintre ei, ci chiar mai mulţi să strălucească 
înaintea semenilor lor ! 6. Asa că să nu vi se pară nici surprinzător, nici greu 
de suferit, văzînd cît de egale — şi, mai ales, cât de egal preţuite — pot fi între ele 
demnitățiie, în sînul Bisericii. Fiindcă nu are nici un rost ca cercetarea (pur- 
tată după felurite criterii) să pună-n valoare pe cîte unii - fie ei mici, fie ei 
mari — cînd puterea de judecată a tuturor se împărtăşeşte deopotrivă din 
tăria dumnezeieştilor dogme şi le păzeşte pe acestea în aşa fel ca, în 
temeiul unei Legi sortite deopotrivă tuturor, nimeni să nu aibă de suferit 
din asemuirea lui cu altul. 

7. «Spunînd lucrurilor pe adevăratul lor nume, toate cele de mai 
sus”*! nu vă îndeamnă să căutaţi a aduce la voi pe bărbatul (despre care 
vorbim), ci vă îndeamnă mai curînd să vă luați gindul de la el; iar tot ce a 
fost pînă acum arată mai mult ca o faptă de silnicie decît ca una făcută 
după dreptate - orice ar gîndi, în această privinţă, mulţimea. Vă grăiesc 
făţiş şi cu toată tăria că îndrăzneala voastră se face adevărată pricină de 
osindă, iar nu numai pricină de tulburare măruntă. Să nu uităm pilda ce 
ne-o dau mieii: anume, cum li se vădeşte lor şi lipsa de putere şi starea 
sănătăţii în starea dinţilor, sau atunci cînd - din nesîrguința păstorului — 
se întimplă să li se înrăutățească viața! 8. Or, dacă lucrurile stau într-ade- 
văr aşa — şi dacă nu ne înşelăm - atunci cuvine-se ca la asta să luaţi voi 
aminte mai întîi, fraţii mei (după care îndată vor urma destule altele, şi nu 
mărunte!), şi anume - înainte de orice - ca ceea ce este nobil, ca şi 
schimbul deschis al gîndurilor să nu aibă nimic de suferit între voi. Apoi 
cuvine-se să aveți în vedere că bărbatul sosit în mijlocul vostru pentru a 
vă da sfatul potrivit şi-a luat între timp de la Dumnezeu dreapta plată, 
bucurîndu-se de daruri neobişnuite (aşa cum ați fost chiar voi de părere, 
cu gîndul la multa lui blindețe). 

Şi aşa, potrivit îmi pare ca (întru deplina curăţie a cugetului — pre- 
cum vă şi stă în obicei) să vă siliți la găsirea unui bărbat cu adevărat pe 
măsura cerințelor voastre. Ferecați tot îndemnul la răzmeriță şi la neo- 
rînduială, care niciodată nu aduce după sine dreptatea! Din ciocniri nu ies 
decit scîntei şi flacără. 9. Or, eu aşa mă voi putea face bine-plăcut lui 
Dumnezeu, aşa voi putea simţi împlinindu-se urările voastre de viață 

lungă, anume pe măsura dragostei mele pentru voi şi pentru înclinarea 
voastră spre omenie; lucru ce s-a şi putut vedea. de când ați lepădat de 
la voi întinăciunea aceea şi aţi început să vă înţelegeţi împreună în bună 
pace, dîndu-mi în această privință un semn sigur, croindu-vă cale 
cerească în plină lumină şi ţinîndu-vă ca de o cîrmă de fier. 

Povara voastră este povara nestricăciunii; tot ce ar fi putut dăuna 
corabiei voastre a fost lepădat din pîntecele ei. De asta şi trebuie să vă 
folosiți de toate aşa fel încît să nu pară din nou că ni s-a împotmolit cora- 
bia detot - ca urmare a unei pripeli nechibzuite şi fără rost - sau că tot ce 
am încercat noi era de la început sortit eşecului. 

Dumnezeu să vă aibă în paza Sa, fraţi iubiți!» 

61. 1. «Constantin Biruitorul, Măritul şi Augustul - către Eusebiu. 

Citit-am cu plăcere multă scrisoarea întocmită de înțelepciunea ta şi 
mi-am dat seama că te ţii cu adevărat de canonul pravilei bisericeşti. 
Rămii deci neclintit în el, de vreme ce aşa pare că-l vei putea face lui 
Dumnezeu pe plac şi că te vei potrivi şi tradiției apostolice. 

Te mai poți socoti fericit şi pentru că ai fost găsit vrednic - ca să 
spunem aşa — de tot omul,?*5 să fii episcop al oricărei Biserici; fiindcă de 
vreme ce toţi îşi doresc să vii la ei, bucuria ta [de a fi cu ei) va avea numai 
de sporit. 

2. «Înţelepciunea ta (care s-a priceput să păzească atît poruncile lui 
Dumnezeu şi canonul apostolic cât şi rînduiala Bisericii) ai făcut foarte 
bine neprimind episcopatul Antiohiei, spre a rămîne mai departe în sînul 
acelei Biserici în care, de la început, din voia lui Dumnezeu, ai primit 
demnitatea episcopală. 3. Poporului scrisu-i-am privitor la aceasta o 
scrisoare. Şi celorlalţi liturghisitori din preajma ta (care-mi scriseseră şi 
ei unele lucruri pe care le poate şi sfinția ta lesne citi şi cumpăni) le-am 
scris din îndemnul lui Dumnezeu să le spun că nu au dreptatea de par- 
tea lor. Va trebui însă ca pe viitor înțelepciunea ta să te alături sfatului 
lor, aşa ca tot ceea ce lui Dumnezeu şi Bisericii le va părea de cuviință, să 
poată prinde rădăcină şi în Biserica Antiohiei. 

Dumnezeu să te aibă în paza Sa, iubite frate!» 

62. 1. «Constantin Biruitorul, Măritul şi Augustul, către Teodot, Teo- 
dor, Narcis, Aetius, Alfeu, şi către ceilalți episcopi din Antiohia. 

Citit-am cele scrise de înţelepciunea voastră şi am încuviințat chib- 
zuita hotărîre a lui Eusebiu, cel uns 'episcop, deopotrivă cu voi. Şi aflînd 
de toate cele petrecute (parte din scrisoarea voastră, parte dintr-ale iluş- 
trilor comiți Akakios şi Strategius), le-am cumpănit după cuviință; apoi 
am scris poporului Antiohiei ce anume ar putea fi plăcut lui Dumnezeu şi 
potrivit intereselor Bisericii. Poruncit-am totodată să se adauge scrisorii 


245. Textual: «prin mărturia întregului univers» (n. tr.) 


VIAȚA LUI CONSTANTIN CEL MARE 


de faţă o copie a aceleia, ca să vă fie şi vouă cunoscut ce anume am hotărît 
eu să spun poporului în clipa în care mi s-a cerut să judec după dreptate. 

În scrisoarea voastră se spune că, după o îndelungată chibzuinţă, 
alegerea şi voia — atît a poporului cît şi a voastră înşivă -— îl cer pe Euse- 
biu, prea-sfințitul episcop al Bisericii din Cesareea, să se aşeze pe scau- 
nul Bisericii din Antiohia şi să primească a lua grijile acesteia asupra sa. 2. 
Pe de altă parte, scrisoarea lui Eusebiu — care mie îmi pare că este în 
consensul rînduielilor Bisericii — susține părerea contrarie, zicînd că, el 
nu va părăsi sub nici un cuvînt o Biserică ce i-a fost cîndva dată în grijă de 
Dumnezeu. Drept urmare, am socotit că se cuvine mai curînd să se facă 
aşa cum o cere atît de dreapta lui hotărîre — el, adică, să nu fie zmuls din 
sînul Bisericii sale —, iar voi toţi să o încuviințaţi. 

Se cere totuşi ca înțelepciunea voastră să aibă cunoştinţă şi mai 
departe. de părerea mea. Or, din cîte am aflat, prezbiterul Eufronios — 
cetățean al Cesareii Capadociei — ca şi Georgios — şi el prezbiter în Aret- 
husa (care, amîndoi, au fost numiţi în acele locuri de Alexandru cel din 
Alexandria), sînt amîndoi foarte încercaţi într-ale credinței. 3. Cuvine-se, 
deci, să fac cunoscute înțelepciunii voastre numele acestora, ca putînd fi 
alese - totuşi neuitînd şi de. alții pe care i-aţi putea socoti vrednici dem- 
nităţii episcopale fără să vă abateţi de la rînduielile apostolice. Or, numai 
aşa pregătindu-vă va putea înțelepciunea voastră să-şi potrivească ale- 
gerea cu canoanele Bisericii şi cu tradiţia apostolică, precum o cere bise- 
riceasca pravilă215. 

Dumnezeu să vă aibă în paza Sa, fraţi iubiţi!» 

63. 1. Scriind cârmuitorilor Bisericilor în felul arătat, împăratul nu 
urmărea decît ca toate să fie făcute spre lauda Cuvântului lui Dumnezeu. 
Dar după ce a pus stavilă pornirilor la dezbinare, aşezînd Biserica lui 
Dumnezeu sub semnul bunei înțelegeri şi al armoniei, Constantin a mers 
mai departe, socotind de datoria sa să nimicească încă un soi de oameni 
fără Dumnezeu, ca pe un rău cumplit printre oameni. E vorba de nişte 
înşelători, care, sub o înfăţişare ce impunea, făcuseră un adevărat prăpăd 
prin oraşe; proorocescul glas (al Mîntuitorului) îi pomenise cîndva, zicîn- 
du-le «prooroci mincinoşi» şi «lupi răpitori»: «Păziţi-vă de proorocii 
mincinoşi, care vor veni la voi cu chip de miei, dar care pe dinăuntru sînt 
lupi răpitori; după faptele lor îi veţi putea recunoaşte». 3. O poruncă dată 
de Constantin şi trimisă guvernatorilor de provincie a spulberat întreaga 
- şi de tristă amintire - tagmă a acestora; iar legii, el i-a adăugat şi o 
învățătură dătătoare de viață pentru persoana lor, în care-i îndemna să 
nu pregete a se căi, de vreme ce Biserica lui Dumnezeu li se făcea ca o 
poartă deschisă spre calea mîntuirii. 

Ascultă, cititorule , in ce fel le grăia el în scrisoarea aceea: 

64. 1. «Constantin Biruitorul, Măritul şi Augustul, către eretici. 

Cuvine-se să recunoaşteți în temeiul acestei legiuiri (atît voi, nova- 
țienilor, cit şi voi: valentinieni, marcioniţi, paulieni, sau voi care vă trageţi 
numele de la frigieni; pe scurt, voi toţi care, în adunările voastre, ați dat 
glas?" .unor crezuri sectare) cu cît fir de minciună s-a împletit deşarta 
voastră credinţă şi în ce leacuri amestecate cu otravă s-a îmbibat învăță- 
tura voastră — fapt care pe cei sănătoşi îi făcea să alunece în neputinţe, iar 
pe cei aflați pe calea vieţii, să ajungă - datorită vouă — pradă morţii celei 
de-a pururi! 

2. «O voi, ce sînteţi potrivnici adevărului, vrăjmaşi ai vieţii şi stet- 
nici ai pierzării! Totul la voi este făcut să se împotrivească adevărului, dar 
şi să se potrivească celor mai cumplite vicii, să se mărginească la sminteli 
şi simulacre, prin care voi nu faceţi decit să daţi chip minciunii, pe cei 
nevinovaţi să-i asupriţi iar pe credincioşi să-i lipsiţi de lumină! Voi nu 
faceţi decit sa vu pierdeţi vremea cu un chip parelnic al dumnezeirii; voi 
pîngăriţi totul şi crestaţi în conştiinţele curate şi nevinovate ale oamenilor 
răni aducătoare de moarte; pot spune aproape că voi răpiți oamenilor 
văzul şi lumina zilei! 3. E oare nevoie să vă înşir toate vinile? Nici lipsa 
noastră de timp, nici mulțimea grijilor, nu ne îngăduie să zăbovim cât de 
cît — aşa cum s-ar cere — asupra răutăţilor voastre. lar nebunia voastră 
este nu numai mare, ci chiar atit de mare, atît de hidă şi de degradantă, că 
o singură zi nu mi-ar ajunge spre a o descrie. Şi altminteri se cuvine mai 
curînd să ne astupăm urechile şi să ne întoarcem privirea de la asemenea 
lucruri, astfel ca înşirarea lor amănunțită să nu întineze cumva spontana 
şi curata înflăcărare a credinței noastre! 

4. «Este oare cazul să mai îngăduim dăinuirea unor atît de mari rele? 
Cind depăşeşte o anumită măsură, îngăduința ajunge să li se facă şi 
oamenilor sănătoşi pricină de bube ciumate. De ce, atunci, să nu zmul- 
gem acest rău — ca să spunem aşa - din rădăcină, urmărindu-l fățiş, înain- 
tea tuturor? 

65. 1. «De vreme ce grozăvia pierzaniei voastre a ajuns pînă într- 
acolo încit să nu mai poată fi ingăduită, legea de acum vă previne că nici 
unuia dintre voi nu i se va mai îngădui pe viitor să meargă la adunări. 
Drept urmare, am poruncit ca toate casele în care ţineţi voi adunare să fie 
sechestrate. Îngrijorarea noastră este atit de mare, încît vrem să nu vă 
mai puteţi ţine nelegiuitele şi nebuneştile adunări nu numai în locurile 
cunoscute îndeobşte, dar nici prin casele oamenilor sau prin cine ştie ce 
alte locuri aparţinînd unor particulari. 

2. «Lucrul cel mai bun ar fi ca voi toți care vă sirguiţi a-l sluji Domnu- 
lui în duh de adevăr şi cu bună credință să vă alăturați Bisericii universale 
pentru a vă împărtăşi din sfințenia ei, prin care veți putea ajunge şi la 
cunoaşterea adevărului. În tot cazul, înşelăciunea întortocheaielor 
voastre învățături va fi cu desăvirşire scoasă de pe răbojul luminoşilor 
ani ai domniei noastre; vreau anume să zic: blestemata şi pustiiloarea 
dihonie a ereticilor şi a schismaticilor. Fiindcă potrivit imi pare, cu ferici- 
rea de care am avut eu parte intru Dumnezeu, să îndrumâăm pe toţi cei 
ce-şi deapănă viața sub semnul nădejdii, pe drumul drept, ca să fie feriţi 
de rătăcirile de credință, dezordonate, şi să-i aducem de la întuneric ia 
lumină, de pe calea deşertăciunii, pe aceea a adevărului, şi din moarte, la 
miîntuire. 

3. «Spre întărirea mijloacelor acestei tămăduiri, dat-am poruncă — 
cum am mai spus - ca toate [locurile de] adunare închinate înşelătoarei 
voastre credinţe (deci lăcaşurile de rugăciune - dacă aşa pot [i ele numite 
- ale ereticilor) să fie sechestrate şi negreşit predate Bisericii universale, 
celelalte locuri revenind fiscului. În felul acesta, pe viitor nu vă va mai 
rămine nici o posibilitate de adunare; şi aşa, începînd cu ziua de astăzi, nu 
veţi mai putea cuteza să vă ţineţi nelegiuitele adunări nicăieri: nici în 
public, nici pe la oameni acasă. 

«Spre ştire». 

66. 1. Aşa a risipit împărăteasca poruncă ascunsele întruniri ale celor 
de altă credință; aşa au fost prinse-n capcană?“ jivinele, pricinuitoarele 
înrăitei lor necredinţe. O parte dintre cei înşelaţi de ele au luat calea Bise- 
ricii cu gînduri ascunse (cu toate că şi de teama împăratului), prefăcin- 
du-se pentru o vreme, cu atit mai mult cu cît legea cerea ca şi cărțile lor să 
fie puse sub urmărire, iar tot cel ce se mai deda la relele şi neîngăduitele 
lor năravuri era înhăţat. De aceea se şi prefăceau aceia în tot chipul, 
anume ca să se poată salva. Alții insă au păşit cu adevărat - şi cu cele mai 
bune ginduri - pe calea nădejdii în Atotputernicul Dumnezeu. 2. Or, cîr- 
muitorii Bisericilor au avut mult a veghea atunci pentru amănunţila ose- 
bire a unora ca aceştia de ceilalţi: cind încercau ei să se apropie, pe prefă- 
cuți îi izgoneau cit mai departe de turma lui Dumnezeu, ca pe nişte lupi 
ascunşi sub blană de oaie. în schimb, pe cei ce o făceau de bună-credinţă. 
după ce mai întii — şi pentru o vreme - îi cercetau cum se cuvine, în cele 
din urmă îi numărau în rîndurile celor primiţi |de Biserică]. _ 

3. Aşa a făcut Constantin cu nemernici cei de altă credinţă. In 
schimb Biserica a primit fără nici o zăbavă pe unii care, în învățăturile 
lor de credinţă, nu strecuraseră nimic nctrebnic, dar care fuseseră ținuți 
de schismatici departe de obştea credincioşilor prin alte mijloace. Oame- 

nii aceştia arătau aidoma celor întorşi în pilcuri din surghiun înapoi în 
patria lor; fiindcă “şi ei, îşi revedeau maica - Biserica — de care fuseseră 
atîta vreme despărțiți, şi la care acum reveneau cu atita bucurie! 

Aşa s-au unit la loc, în deplină armonie, mădularele unicului trup (al 
Bisericii). Singură continua să-şi răspîndească lumina - revenită la ea 
însăşi — Biserica universală (cea iubită) de Dumnezeu; în afara ei nu mai 
rămăsese nici urmă de erezie sau de schismă. lar cauza acestei mari şi 
unice izbutiri nu are cum reveni altcuiva decît numai împăratului celui 
atît de iubit de?“ Dumnezeu. 


Cuprinsul cărții a patra 


. Cum răsplătea Constantin pe cît mai 
mulţi, împărțindu-le daruri şi felurite 
demnități. 

. Ştergerea câte unui sfert din dările 
anuale. 

. Micşorarea250 dărilor împovărătoare. 

. Cum le dăruia Constantin bani celor 
învinşi în procesele pentru pricini 
băneşti. 

„ Supunerea _sciților. Cum au fost ei 
întrînți prin semnul Mîntuitorului 
nostru. 

„ Supunerea sarmaților cu prilejul unei 
răscoale a sclavilor. 

„ Soliile aducătoare de daruri ale barba- 
rilor. 

. Cum i-a scris Constantin regelui Per- 
siei — care-i trimisese o solie de pace — 
privitor la creştinii de pe meleagurile 
aceluia. 

. Prea-cucernicele rînduri trimise de 
augustul împărat Constantin lui Sapor, 
regele Persiei, spre a-i mărturisi cre- 
dința sa în Dumnezeu şi Hristos. 

. În continuare: împotriva idolilor, pre- 
cum şi despre slavoslovia lui Dumne- 
zeu. 

. Mai departe: despre tirani şi prigoni- 
tori, şi despre robitul Valerian. 

. Cum a prevăzut Constantin căderea 
prigonitorilor, şi cum se bucura el 
acum de pacea neamului creştin. 


13. 


14. 


15. 
16. 
17. 
18. 
19. 
20. 
21. 
22. 


23. 


24. 


Îndemnuri la iubirea creştinilor de pe 
meleagurile Persiei. 

Pacea de care se bucurau creştinii în 
temeiul fierbinţilor rugi ale lui Con- 
stantin. 

Cum a fost el înfăţişat rugîndu-se, şi pe 
monede şi în picturi. 

Cum a oprit el prin lege reprezentarea 
imaginii sale în templele idoleşti. 

La palat, rugăciuni şi citiri din Dumne- 
zeieştile Scripturi. 

O lege hotărăşte cinstirea zilelor de 
Duminică şi de vineri. 

Cum a poruncit Constantin ca şi ostaşii 
săi necreştini să se roage Duminica, 
Cuvintele rugăciunii cu care şi-a învă- 
țat?5! Constantin ostaşii. 

Semnul crucii Mîntuitorului pus pe 
armele ostaşilor săi. 

Rivna lui la rugăciune şi cinstirea ară- 
tată praznicului Paştelui. 

Cum a pus el capăt idololatriei şi cum a 
cinstit el pe mucenici şi sărbătorirea 
lor. 

Cum s-a definit Constantin ca un fel de 
episcop al lucrărilor din afara (Biseri- 
cii). 


. Mai departe: despre interzicerea adu- 


cerii de jertfe, a ceremoniilor secrete, a 
luptelor de gladiatori şi a nesăbuitelor 
obiceiuri de mai înainte, de pe melea- 
gurile Nilului. 

26. Însemnata îmbunătăţire adusă legii 


îndreptate împotriva oamenilor fără 
copii. De asemenea, îmbunătăţirea 
adusă legii testamentare. 

. Cum a hotărit el prin lege ca creştinii 
să nu mai poată fi robi iudeilor; cum a 
dat el hotăririlor sinodale putere de 
lege — precum şi altele. 

.„ Daruri către biserici, către fecioare şi 
către cei lipsiți. 

. Cuvîntările lui Constantin; subiectele 
lor. 

. Cum a însemnat el unuia dintre hrăpă- 
reţi, spre ruşinarea lui, măsurile unui 
mormânt. 

. Cum a fost criticat Constantin pentru 
prea marea lui iubire de oameni. 

. Despre cuvîntarea alcătuită de Con- 
stantin cu prilejul adunării sfinților, 

. Cum a ascultat Constantin stînd în 

- picioare cuvîntarea lui Eusebiu despre 
mormîntul Mântuitorului. 

. Cum a scris el lui Eusebiu despre Paşte 
şi despre Dumnezeieştile Scripturi. 

„ Scrisoarea lui Constantin, în care-l 
laudă pe Eusebiu pentru cuvîntul lui 
despre Paşti. 

. Scrisoarea trimisă de Constantin lui 
Eusebiu, privind editarea cărților Sfin- 
telor Scripturi. 

. Cum s-au editat cărțile. 

. Cum - după primirea creştinismului — 
portul Gaza a fost făcut oraş, şi cum a 
primit el numele lui Constantin. 

. Cum a fost făcută oraş şi o localitate de 
pe meleagurile Feniciei, şi cum erau 
nimicite idoleştile locaşuri din celelalte 
cetăți, pentru a face loc bisericilor. 

. Cum a chemat Constantin, în răstim- 
pui celor treizeci de ani, trei fii ai săi la 
împărăție, şi cum a hotărit el sfințirea 
locaşului din Ierusalim. 

. Cum a poruncit el ca între timp să se 
țină la Tir un sinod pentru lămurirea 
neînțelegerilor ivite în Egipt. 

„. Scrisoarea trimisă de Constantin sino- 
dului din Tir. 

. La praznicul sfințirii de la Ierusalim au 
fost de față episcopi sosiți din toate 
eparhiile. 


252. Sau: «rugile» (n. tr.) 


„ Despre prietenoasa primire făcută lor 


de notarul Marianus. Despre darurile 
împărțite săracilor, precum şi despre 
cele aduse bisericii. 


„ Feluritele cuvîntări ținute în adunări 


de episcopi precum şi de Eusebiu, 
autorul scrierii de faţă. 


„ Acesta a făcut mai apoi chiar înaintea 


lui Constantin o descriere a bisericii 
rormîntului Mîntuitorului, ţinînd şi o 
cuvîntare cu prilejul împlinirii a trei- 
zeci de ani de domnie. 


. Cum a avut loc sinodul din Niceea în al 


douăzecilea an de domnie al iui Con- 
stantin, iar sfințirea bisericii din Ieru- 
salim, în al treizecilea. 


„Cum nu suferea Constantin prea 


marea laudă a cuiva. 


. Nunta cezarului Constanțiu, fiul împă- 


ratului. 


. Solie şi daruri de la indieni. 
. Cum a împărțit Constantin împărăția 


între cei trei fii ai săi, învățindu-i să 
domnească în frica lui Dumnezeu. 


. Cum i-a călăuzit el întru credință chiar 


şi la vîrsta bărbăţiei. 


„Cât de sănătos la trup era Constantin la 


vârsta de peste şaizeci de ani şi după 
treizeci şi doi de ani de domnie. 


„ Despre excesele şi fățărniciile cîte 


unora, înlesnite de prea marea lui 
îngăduință. 


. Cum nu a încetat Constantin a scrie 


cuvîntări pînă în pragul morții. 


. Cum a pornit el cu război împotriva 


perşilor, însoţit de episcopi şi [urmat] 
de un cort în chip de biserică. 


. Cum a primit el pe solii perşi, şi cum a 


privegheat el împreună cu toți ceilalți 
la praznicul Paştelui. 


„ Despre zidirea la Constantinopol a 


bisericii Apostolilor. 


„ Continuarea descrierii bisericii. 
. Cum a pus el să se facă acolo şi un sar- 


cofag pentru sine, 


. Slăbiciunea care a pus stăpiînire pe el la 


Helenopolis şi stăruințele?52 lui spre a 
fi botezat. 

Ruga lui Constantin călre episcopi. ca 
să aibă parte de “Taina spălării de 
păcat . 


„ Cum a înălțat Constantin cuvinte de 


laudă către Dumnezeu, după spălarea 
sa de păcat. 


. Moartea lui Constantin la amiaza săr- 


bătorii Rusaliilor. 


„ Jalea soldaţilor şi a comandanților. 
. Aducerea trupului de la Nicomidia în 


palatul din Constantinopol. 


. Cum a fost Constantin cinstit de comiţi 


şi de toţi ceilalţi, după moarte, ca şi 
cum ar fi fost în viață. 


. Cum a hotărît armata ca fiii lui să 


de atunci înainte titlul de 


poarte 
auguşti. 


59. Jalea locuitorilor Romei. Cura l-au cin- 


stit ei pe Constantin în imagini chiar şi 
după moarte. 


. Constanțiu - fiul lui Constantin - îi 


înhumează acestuia trupul la Constan- 
tinopol. 


. Slujba ţinuta in biserica aşa-numită a 


Apostolilor, la moartea lui Constantin. 


„ Despre pasărea phoenix. 
. Cum s-au bătut monede înfățişîndu-l 


pe Constantin înâlţindu-se la cer. 


. Cum i-a răspuns Dumnezeu lui Con- 


stantin. cela ce-L cinstise pe EI, cu 
dreaptă cinstire. 


. Consiantin a fost cel mai credincios 


dintre toți împărații romani de pină la 
el. 


VIAȚA LUI CONSTANTIN CEL MARE 


CARTEA A PATRA 


1. 1. Dar săvîrşind el asemenea fapte spre buna rostuire şi spre proslăvi- 
rea Bisericii lui Dumnezeu - silința dîndu-şi-o întreagă ca să înalțe în 
cugetele oamenilor învățătura Mîntuitorului la loc de preț -, Constantin 
nu nesocotea nici celelalte osteneli, străine ei. Peste întreaga omenire ce- 
şi ducea viața pe meleagurile provinciilor el n-a încetat nici o clipă să-şi 
reverse belşugul feluritelor binefaceri, punînd în valoare cînd părinteas- 

. ca-i grijă (cu care-i înconjura pe toţi, fără osebire), cînd priceperea de a- 
i răsplăti pe fiecare dintre prietenii săi de nădejde, cu demnități felurite. 
Faţă de toți îşi răspîndea filotimia cu inima cea mai largă, aşa că oricine-i 
cerea o oarecare favoare putea fi încredinţat că n-avea să dea greş: 
nimeni, nici unul dintre suplicanți nu fusese vreodată înşelat în aşteptări. 
2. Tuturor, el le răspundea dăruinde-le fie belşug de bani, fie posesiuni; 
pe cîte unii îi învrednicea cu demnitatea de guvernator, pe alții, cu cea 
senatorială; mulți căpătau titluri înalte; unii erau ridicați la treapta de 
comiţi de rangul întîi, alţii de rangul doi sau trei, iar alţii, nenumărați se 
vedeau de asemenea înzestrați cu apelativul «înalt», precum şi cu nu- 
meroase alte onoruri: fiindcă prin mijlocirea feluritelor onoruri împăra- 
tul se sîrguia să mulțumească pe cât mai mulți. 

2. Cît de mult se silea el să facă oamenilor viața plăcută ne putem da 
seama dintr-o pildă de mare folos, ştiută pină-n zilele noastre de toată 
lumea. Din dările pentru pămînt, lui Constantin îi revenea în fiecare an o 
pătrime; această pătrime el totuşi a împărțit-o la loc proprietarilor de 
pămînt, lucru care - dacă punem la socoteală darea din fiecare an - a 
făcut ca o dată la patru ani aceştia să nu mai plătească nici un fel de dare. 
Faptul a fost de el întărit prin lege, rămînînd aşa şi pentru viitor şi făcînd 
ca ocîrmuirea împăratului să dăinuiască pentru totdeauna de neşters în 
amintirea contemporanilor săi şi a urmaşilor lor. 

3. Totuşi, unii au contestat măsurătorile de pămînt făcute sub cîr- 
muitorii de mai înainte, plingîndu-se că ţarinile lor fuseseră încărcate cu 
dări împovărătoare. Aşa cum o cerea dreptatea, împăratul a trimis la fața 
locului bărbaţi împuterniciți să îndrepte”? aceste dări şi să nu le 
socoată acelora plîngerea ca o vină. i 

4. La alte procese, pentru ca pierzătorii să nu rămînă mai întristați 
decît cei cărora li se făcuse dreptate, împăratul le dăruia acelora -— din 

propria-i avere -— fie pămînt, fie bani. Astfel, învinsul la judecată se putea 
bucura în aceeaşi măsură cu învingătorul şi îşi putea ridica privirea ca să- 
şi bucure ochii de vederea lui Constantin. Era cu neputinţă ca, odată 
ajuns (întru adîncul umilinței şi al necazului tău) înaintea acestui atît de 
mare împărat, să pleci altminteri (decât cu bucuria în suflet). Aşa, şi unii 
şi ceilalți se întorceau de la judecată senini şi veseli, făcînd ca toată lumea 
să se minuneze de multa mărinimie a împăratului. 

5. 1. Mai este oare nevoie să amintesc aici că împăratul avea să-i 
supună pe barbari, silindu-i să asculte de puterea romană? Că el a izbutit 
pentru prima oară să subjuge popoarele sciților şi ale sarmaților (care 
mai înainte nu ştiau ce înseamnă să slujeşti altuia), făcîndu-i - chiar 
împotriva voii lor - să-i recunoască pe romani drept stăpîni? Fiindcă 
ocîrmuitorii mai vechi (ai Romei) ajunseseră chiar să le plătească sciților 
un tribut, făcînd astfel — în virtutea acestei mirii anuale — din romani un 
popor aflat la cheremu** barbarilor! 

2. Împăratul nu se putea socoti împăcat cu un asemenea gînd. Unui 
biruitor ca el nu i se părea potrivit ca — după pilda celor care-l preceda- 
seră — să plătească mai departe birul. De aceea, punîndu-şi el nădejdea în 
Miîntuitorul său şi înfruntîndu-i şi pe aceştia cu biruitorul semn (al crucii), 
pe toţi i-a supus într-un timp foarte scurt: pe cei mai nărăvaşi i-a cumințit 
pe calea armelor, iar pe ceilalți i-a atras de partea sa pe calea unor solii 
foarte bine gîndite, făcîndu-i şi pe ei să se lepede de viața animalică şi fără 
ştiinţă de lege pe care o duceau, în schimbul unei vieţi chibzuite şi puse 
sub semnul legii. 

Aşa au învățat sciţii, pînă la urmă, să le slujească romanilor. 

6. 1. Dar şi pe sarmați i-a prăvălit Dumnezeu Însuşi sub călciiul 
lui Constantin, care i-a zdrobit în pofida multei lor semeţii de barbari - şi 
iată cum: 

Cînd s-au ridicat sciții împotriva lor, ca să se poată apăra, stăpînii au 
fost nevoiți să împartă sclavilor lor arme. Aceştia au ieşit biruitori, dar 
mai apoi au întors armele împotriva stăpînilor, pe care i-au izgonit din 
casele lor, pînă la ultimul om. 

2. Constantin ajunsese acum singura lor salvare. Şi întrucît ştia să 
vină în ajutorul oamenilor, pe toţi izgoniţii i-a găzduit pe meleagurile 
romane: pe cei mai buni de luptă** i-a înrolat în propriile sale unități; 
celorlalţi, ca să poată trăi, le-a împărțit pămînt ca să-l lucreze. Ceea ce i-a 
şi făcut pe aceia să mărturisească cum că nenorocirea ce se abătuse 
asupra lor se sfirşise în cele din urmă cu bine, de vreme ce le îngăduise 

ca, în schimbul neomeneştii lor vieţi de barbari, să se poată şi ei bucura 
de viaţa liberă a romanilor. 

Aşa i-a dăruit Dumnezeu lui Constantin biruința împotriva tuturor 
neamurilor 'vrăjmaşe. Încît, pînă la urmă, nu puţine au fost semințiile 
de barbari care au venit să se supună lui chiar şi de bună voia lor. 

7. 1. Soli sosiți de pretutindeni îi aduceau necontenit daruri de mare 
preţ de prin părţile lor. Într-un rînd, ducîndu-ne acolo, am putut vedea şi 
noi pe aceşti barbari aşteptînd cuminţi şi înşiruiți în dreptul porților pala- 
tului, în ciuda înfățişării lor ciudate şi impunătoare. Purtau veşminte cu 
totul neobişnuite, aveau trăsături foarte deosebite .de ale noastre şi tot 
atît de deosebite le erau pieptănătura şi forma Bărbii. Barbarul era 
încruntat, cu totul altfel la înfăţişare (decât noi), cu trupul neobişnuit de 
înalt. Unii erau roşcovani, alţii mai albi ca zăpada; unii erau mai negri la 
chip decît abanosul sau pucioasa, iar alții mijlociu de negri: luînd bine 
aminte la cei chemați înăuntru, puteai vedea acolo pînă şi blemizi şi inzi şi 
etiopi sosiți «de la capătul pămîntului, oameni nespus de osebiţi». 2. Fie- 
care dintre aceştia aducea împăratului, la rîndul său, daruri de preţ de pe 
meleagurile sale - aşa cum şi sînt ei înfățişați: unii, cununi de aur; alţii, 
diademe bătute în pietre scumpe; alţii, feciori cu părul bălai; unii, veş- 
minte de ale bărbarilor cu motive: florale, țesute cu fir de aur; alţii, cai 
sau scuturi sau lănci lungi sau săgeți şi arcuri - care, toate, nu erau alt- 
ceva decît simbolul dorinţei lor de a sluji cauzei împăratului şi de a lupta 
alături de el, în caz că i-ar fi dobîndit bunăvoința. 3. Impăratul le lua din 
milinile aducătorilor şi le dădea să fie puse la locul cuvenit; apoi le întor- 
cea darul cu atîta mărinimie, că, de la o clipă la alta, făcea din aceşti tri- 
mişi nişte oameni bogaţi. Pe cei mai aleşi dintre ei îi învrednicea şi de 
felurite demnități romane - lucru care a făcut ca multora să le şi placă 
atare îndeletnicire pînă la a da uitării drumul de întoarcere în patrie. 

8. lar cîna a socotit regele Persiei să-i dea lui Constantin de ştire, 
prin solii, despre gîndul său de pace, a trimis şi el daruri doveditoare ale 
intenţiilor aflate la temelia prieteneştii învoieli (pe care şi-o dorea). 
Împăratul a încheiat cu el înțelegerea dorită, dar pînă la urmă l-a întrecut 
în mărinimie şi în aşteptări pe acela, care-l onorase mai întîi. cu bunul său 
gînd . Aflînd că Bisericile lui Dumnezeu se înmulțiseră pe pămîntul Per- 
siei şi că o mare mulţime de popor îşi căuta adăpost în stînele păstoriei lui 
Hristos, s-a bucurat, de parcă lui i-ar fi stat în grijă menirea oamenilor de 
pretutindeni, şi din acea clipă a şi început să ia aminte la soarta tuturor. 
Lucru pe care ni-l înfăţişează cu propriile sale cuvinte în stăruitoarea şi 
meşteşugita scrisoare trimisă regelui Persiei în intenţia de a-i aşeza pe 
aceia sub ocrotirea sa. 

Şi scrisoarea aceasta — scrisă în latineşte de împăratul însuşi - se află 
la îndemîna noastră. Tălmăcită în limba elinească, ea îi va fi desigur mai 
lesne de priceput cititorului. Iat-o, deci: 

9. «Dumnezeiasca credință păzind-o, părtaş mă fac al luminii celei 
adevărate. Lumina adevărului avînd-o drept călăuză, iată mărturisesc 
dumnezeiasca credinţă; faptele mele o întăresc. Şi zicînd aşa, eu nu fac 
decît să-mi recunosc făţiş închinarea în fața preasfintei predanii, văzînd 
în ea adevăratul meu dascăl pe calea cunoaşterii lui Dumnezeu celui 
preasfînt. i 

Întărit de puterea Acestuia?€, am trezit pe rînd întreaga lume - de la 
îndepărtatele meleaguri din apropierea oceanului începînd - la speranța 
de neclintit într-o mântuire. Tot cel ce sub înfricoşătorii tirani de mai 
înainte purta asupră-şi jugul unei robii care -— lovind în toți, zi după zi — 
pe toate le ducea de rîpă, văzîndu-se acum părtaş al răsplatei?*, ca însă- 

nătoşit (după o lungă suferință) a prins puteri de viață nouă. 

Pe Acest Dumnezeu - al cărui semn este purtat pe umeri de o 
întreagă oaste închinată Lui — Îl mărturisesc eu. Şi oriîncotro o cheamă 
glasul dreptăţii, într-acolo o şi trage semnul negreşit. Asemenea pricini 
mi-au adus şi mie mulțumirea unor izbînzi strălucite şi năpraznice. Deci 
acestui Dumnezeu mărturisesc eu a-l sluji spre nemuritoare aducere- 
aminte; cu mintea mea ageră şi curată, pe El ÎI desluşesc eu aievea, acolo, 
întru cele de sus. 

10. 1. Cînd îngenunchez, pe EI ÎI chem. Mă ţin departe de toată spur- 
căciunea aducerii de jertfe”, de neplăcuta şi respingătoarea ei miasmă, 
şi fug de toată lumina lumească, de care — toate - nelegiuita şi îngrozi- 
toarea rătăcire (a închinării la idoli) întinîndu-se, a prăbuşit foarte multe 
popoare - ba neamuri întregi -, prăvălindu-le pînă în adîncuri. 

2. «Dumnezeul a toate nu îngăduie ca acelea aduse de E] la ființă în 
pronia Sa asupra oamenilor (şi datorită iubirii Sale de oameni) spre a le fi 
acestora de folos la nevoie, să ajungă bătaia-de-joc a oricui. Oamenilor, 
El nu le cere nimic altceva decît curăţia gîndului şi un suflet fără pri- 
hană, prin care singure cumpăneşte El faptele noastre de bine şi cre- 

_dința noastră. 3. Plăcute Îi sînt lucrările smereniei şi ale blîndeţei: pe cei 
umili îi iubeşte tot atît precît îi urăşte pe gîlcevitori. lubeşte credincioşia 
iar necredincioşia o osîndeşte, împilarea celor ce nu se pricep decît la 
vorbe goale negreşit surpînd-o. El osîndeşte îngîmfarea celor trufaşi şi îl 
prăvăleşte pe tot cel tras în sus de fumurile semeţiei — răspunzînd, în 
schimb, după cuviință celor smeriți la cuget şi neţinători-de-rău. 

4. «De aceea şi are El foarte la inimă orice domnie ce se deapănă 
în duh de dreptate, întărind-o cu purtările Sale de grijă şi ocrotind reges- 
cul nostru, cuget cu harul păcii aducător de adîncă linişte. 

11. 1. «Or, frate, mie nu-mi vine a crede că greşesc atunci cînd pe 
Acest Dumnezeu unic — pe Care mulţi dintre împărații noştri, aflindu-se 
sub înrîurirea unor credințe rătăcite şi nebuneşti, L-au tăgăduit — Îl măr- 
turisesc a fi Cîrmuitorul şi Părintele a toate. De altminteri toţi aceia au 
avut parte de un sfîrşit atît de înfiorător, încât, mai tîrziu, de câte ori şi-a 
pus El în minte să le aducă cîte unora ce se sîrguiau pe aceeaşi cale (cu 
tiranii) o povață menită să-i întoarcă din drum, nimănui nu i-a stat la 
îndemînă o pildă mai bună decît prăbuşirea acelora înşişi. 2. Unul dintre 
ei cred că a fost şi omul asupra căruia abătîndu-se minia lui Dumnezeu ca 
o furtună, l-a spulberat de pe pămîntul nostru, abătîndu-l pe meleagurile 
voastre ca să predea acolo însemnul cel atît de mult discutat al biruinţei, 
spre ruşinea lui. 

12. «Sincer vorbind, mie-mi pare că darea pe față, astăzi, a tristei lor 
sorţi este, pînă la urmă, un lucru bun, mai ales că eu putusem să o prevăd 
din clipa în care ei se porniseră să tulbure poporul lui Dumnezeu cu nele- 
giuitele lor rînduieli. De aceea şi trebuie să-I fim noi recunoscători lui 
Dumnezeu pentru faptul că-n desăvîrşita-l pronie asupra tuturor robilor 
dumnezeieştii legi, dăruindu-le acestora din nou pacea, El le îngăduie să 
se şi bucure şi să se mîndrească de ea. Ceea ce mă şi face să fiu încredin- 


țat că la noi toate lucrurile vor sta bine şi statornic atîta vreme cât va vrea 
şi El să ne ţină pe toți strînşi în juru-l prin mijlocirea curatei şi încercatei 
credințe a acelora şi a unității crezului nostru în Dumnezeu. 

13. «Or, nici nu-ți închipui cît de mult m-a bucurat să aud că creş- 
tinii — fiindcă la ei îmi este gîndul în tot ce-ţi scriu — au început (aşa cum 


mi-aş fi dorit şi eu) să se răspîndească?”*? pe cea mai mare parte a melea- 


gurilor Persiei. Precum îţi doresc eu ţie tot binele, tot astfel li-l doresc eu 
şi lor, ca supuşi ai tăi — prin care fapt Îl vei şi putea avea de partea ta pe 
Însuşi Stăpînul a toate, miluitor şi blind. 

Pe ei, deci — gîndindu-mă eu la puterea ta — ți-i aşez eu sub ata 
ocrotire; pe ei, chiar pe ei ţi-i încredinţez eu cu totul, cunoscîndu-ţi multa 
credincioşie: iubeşte-i cu toată tăria iubirii tale de oameni, şi-ţi vei 
dobîndi prin credincioşie o mulțumire fără margini, de care să ne putem 
bucura şi noi». 

N 14. 1. Îndrumate, parcă, de o singură călăuză, bucuroase să-şi ducă 
viața sub (privegherea) slugii lui Dumnezeu, popoarele de pe întreg 
pămîntul îşi vedeau toate de ale lor, propăşind?* în netulburată pace. 
Nimic nu mai putea şedea în calea Romei. 2. Totuşi, încredinţat că nimic 
nu-i putea fi mai de ajutor spre paza acestei stări decit rugăciunile iubito- 

rilor de Dumnezeu, împăratul se străduia să şi le dobiîndească, se ruga 
osîrdnic lui Dumnezeu şi poruncea capetelor Bisericilor să înalțe rugă- 
ciune pentru el. 

15. 1. Cât de puternic i se înrădăcinase lui Constantin credința în 
Dumnezeu se mai poate vedea şi dacă luăm aminte că el s-a gîndit singur 
să bată o monedă de aur înfățişîndu-l cu privirea parcă ridicată, aşa cum 
fac cei ce se roagă fierbinte lui Dumnezeu. 2. Acest tip de monedă a avut 
curs pe întreaga arie a lumii romane. Iar în palatele imperiale din unele 
cetăți, Constantin a fost înfățişat — stînd în picioare — deasupra imaginilor 
aflate pe la porți, cu privirea ridicată spre înaltul cerului şi cu braţele de 
asemeni întinse -— ca unul aflat în rugăciune. 

16. Aşa a cerut el să fie înfățişat în imagini — adică rugîndu-se. lar una 
din legile date de el nu mai îngăduia reprezentarea persoanei sale în tem- 
plele idoleşti, pentru ca nici măcar imaginea pictată să nu poată fi atinsă 
de necurăţia smintitei şi neîngăduitei credinţe. 

17. Am putea însă pune la socoteală un lucru mult mai însemnat, 
dacă luăm seama că el înjghebase un fel de biserică a lui Dumnezeu în 
chiar lăuntrul palatului său, precum şi faptul că-i întrecea cu mult în fer- 
voare pe toți cei ce se adunau acolo. Cu Sfintele, Scripturi în mînă, Con- 
stantin urmărea cu luare-aminte tilcul inspiratelor ei cuvinte; apoi, 
împreună cu lumea de la palat, înălța rugăciunile ce se cereau spuse. 

18.1. Împăratul s-a mai gîndit să facă, din ziua închinată rugăciunii, 
cea mai însemnată - şi cea dintii - zi (a săptămînii), ca una ce şi era, de 
fapt, o zi închinată Domnului şi aducătoare de mîntuire. Diaconi şi alți 
slujitori ai lui Dumnezeu - oameni cu o viaţă fără cusur şi înzestrați cu 
toate virtuțile — au fost puşi de el să vegheze asupra întregii sale case. 
Străjile, credincioase lui, şi soldaţii : corpului de. gardă, parcă încinşi cu 
platoşa dăruirii de sine, vedeau în el pe învățătorul lor întru cele ale 
cuvioşiei şi nu cinsteau mai puţin mîntuitoarea şi sărbătoreasca zi a 
Duminicii, ci înălțau şi ei rugăciunile cele atît de dragi împăratului. 2. De 
altfel, fericitul Constantin s-a îngrijit ca toată lumea să (poată) face ca ei, 
fiindcă-şi pusese în gînd să facă treptat din tot omul un închinător la 
Dumnezeu. Aşa a hotărit el prin lege ca ziua închinată Mîntuitorului să le 
fie zi de odihnă tuturor cetățenilor imperiului, iar cea din ajunul sîmbetei 
să fie şi ea o zi aleasă — cred eu că spre aducere-aminte a celor săvirşite, 
după tradiție, de Mîntuitorul în asemenea zile. 3. În tot cazul, întreaga sa 
oaste a fost învățată de el să cinstească osîrdnic această zi a Mîntuitorului 
- chemată şi «zi a luminii» sau «a soarelui»; soldaților care împărtăşeau şi 
ei dumnezeiasca credinţă le era acum îngăduit să zăbovească în voie în 
biserica lui Dumnezeu, ca să se poată ruga nestingheriţi. 

19. Dar şi celor ce nu îmbrățişaseră încă dumnezeiasca învățătură 

le-a dat -— prin altă lege — poruncă să meargă Duminica pe un cîmp 
deschis din imediata apropiere a cetății, unde, la un semn, ei urmau să 
înalțe cu toții laolaltă lui Dumnezeu o rugăciune învățată anume. Fiindcă 
(nici lor) nu li se cădea să-şi pună nădejdea în lănci şi în platoşe sau în 
vigoarea lor trupească, ci se cuvenea ca şi ei să recunoască în Dumnezeu, 
Cel aflat mai presus de toate, pe Dăruitorul a tot binele şi chiar al biruin- 
ței, şi, ca atare, li se cuvenea şi lor să-l înalțe unele rugăciuni de mulțu- 
mire, cu braţele întins ridicate spre cer, cu ochii gîndului de asemenea 
aţintiți asupra Împăratului ceresc, şi să-L, pomenească în ruga lor drept 
dătător de biruinţă, izbăvitor, străjuitor şi sprijin”!. 

Însuşi împăratul i-a învăţat pe toți ostaşii săi această xugăciune, 
zicîndu-le să grăiască pe latineşte următoarele: 

20. 1. Pe Tine singur Te ştim Dumnezeu, pe Tine drept împărat Te 
cunoaştem, pe Tine într-ajutor Te chemăm; de la Tine ne-am dobiîndit 
biruințele, prin Tine mai presus de vrăjmaşi arătatu-ne-am, Ţie recunoş- 
tință îţi datorăm pentru bunurile dobîndite; în Tine am nădăjduit că şi pe 
cele viitoare ni le vei dărui: cu toții Ție ne rugăm; iar pentru împăratul 
nostru Constantin dimpreună cu evlavioşii săi fii, fierbinte ne rugăm: 
viaţă dă-le cât mai lungă şi de biruinţă plină!» 

2. Aşa a hotărit el să facă unităţile oştii sale în fiecare zi de Dumi- 
nică”, şi aşa le-a învățat el să zică, de se rugâu lui Dumnezeu. 

21. Aşijderi a pus el să fie trecut şi pe arme mintuitorul semn al cru- 
cii , după cum oastea însăşi, odată echipată şi gata de luptă, n-avea să mai 
înalțe înaintea ei nici unul din auritele chipuri de altădată?%, ci numai 
mîntuitorul însemn de biruinţă. 

22. 1. Or, la anumite ceasuri ale zilei, Constantin se zăvora în ascun- 
zişul celor mai ferite cămări ale palatului, singur cu Dumnezeul său Cel 
Unul, Căruia, îngenunchind, fierbinte-l cerea în rugăciune ceea ce avea el 
mai multă nevoie, ca un adevărat părtaş al lucrărilor de taină?*. Pentru 
zilele mîntuitoarei sărbători (a Paştelui) îşi prelungea mult reculegerea, 
prăznuind-o*%% în sfintele-i slujbe cu toate puterile sufleteşti şi trupeşti 
adunate, cu totul dăruit unei vieţi pline de har, şi, prin asta, pe toţi părta- 
şii la praznic întrecîndu-i. 2. Sfînta veghe de noapte o prelungea pină-n 
zi: anumiţi oameni trimişi de el aprindeau pe întreg cuprinsul oraşului 
lumînări lungi de ceară, cărora li se adăugau făcliile aprinse la tot pasul — 
ceea ce făcea ca tainica noapte a veghii să ajungă în cele din urmă mai 


261. 'Textual: «săritor în ajutor» (n. tr.) 

262. 'Textual: «de ziua luminii» (n. tr.) 

263. 'Textual: „obişnuită (pînă atunci)» (n. tr.) 

264. otă mic uEroxos iepâv opyiwv — «ca un participant la sfinţitele mistere», expresie 
cu referire la cultul Demetrei. 

265. Verbul Ereiziro, prezent în text, sugerează o participare directă, activă, pro- 
priu-zis exercitarea unei funcţii sacerdotale. (n. tr.) 

dăruită cu lumină decît miezul zilei. Iar în zori - după pilda mîntuitoare- 
lor revărsări de dar (ale învierii) — îşi întindea şi împăratul generosul său 
braț peste toate provinciile şi neamurile şi popoarele împărăției , tutu- 
ror făcindu-le daruri bogate. 

23. În felul acesta preoţea Constantin Dumnezeului său. Tuturor 
popoarelor aflate sub administraţie romană, precum şi militarilor, por- 
țile tuturor templelor idoleşti le-au fost cu desăvirşire închise; aducerea 
de jertfe a fost şi ea oprită cu totul. O lege dată pentru guvernatorii pro-. 
vinciilor hotăra de asemenea cinstirea zilei Domnului; ba, la îndemnul 
împăratului, aceştia au început să cinstească şi zilele amintirii mucenici- 
lor, acordîndu-le în biserici cuvenita sărbătorire şi făcînd împăratului pe 
plac în toate. 

24. Fapt care i-a şi îngăduit să spună odată, la primirea unor gpis- 
copi, că şi el ar fi un fel de episcop, sau — cum l-am putut eu însumi auzi 
zicînd - «Voi sînteți episcopi întru cele dinăuntru ale Bisericii; pe mine, 
însă, m-a aşezat Dumnezeu episcop al celor aflate în afara ei». În duhul 
acestor vorbe, Constantin şi-a păstorit toți supuşii cu multă chibzuinţă; şi 
îi îndemna din răsputeri să meargă pe calea unei vieți cuvioase. 

25. 1. Şi a ajuns el ca printr-o strînsă înşiruire de legi şi rînduieli să 
dea în cele din urmă poruncă aşa: nimeni să nu mai jertfească idolilor, să 
nu se mai îndeletnicească cu prezicerile, să nu mai înalțe chipuri cioplite, 
să nu oficieze cine ştie ce culte secrete şi să nu întineze arenele,; oraşelor 
cu sîngeroasele lupte dintre gladiatori. 2. Dar pentru Egipt -— şi mai ales 
pentru Alexandria — unde lumea obişnuia să-şi venereze fluviul sub înfă- 
țişarea unor fameni, a dat Constantin o lege deosebită în care cerea ca tot 
acel neam de oameni nici-bărbaţi-nici-femei să dispară negreşit din viața 
(publică), astfel ca lumea să nu mai poată da ochi cu nişte inşi supuşi unor 
asemenea dezmăţuri. 

3. Idololatrii aceia îşi închipuiau acum că fluviul nu va mai curge ca 
întotdeauna. Fapt este că Dumnezeu - prezent în lucrările lui Constantin 
- i-a inspirat acestuia o lege în care totul era împotriva aşteptărilor lor, 
fiindcă după dispariția acestei tagme, care cu spurcatele ei obiceiuri, 
întina oraşele, fluviul a curs mai abitir ca odinioară, ca peste nişte melea- 
guri într-adevăr gătite să-l primească, şi n-a contenit să le ude egipteni- 
lor ţarinele cu ape încă şi mai bogate, silindu-i să ia aminte din faptă să 
nu mai aibă de-a face cu inşi spurcați şi smintiţi ca aceia, ci să caute cauza 
a tot binele numai la Cel care este în măsură să dăruiască tot binele. 

26. 1. Dar nenumărate au fost cele săvirşite de împărat în fiecare 
provincie, înlesnind mult sarcina celor ce şi-ar pune rîvna să șcrie despre 
ele. Între aceste lucrări s-au numărat şi nişte legi cărora Constantin le-a 
dat o formă nouă, insuflind duh de sfințenie unei idei străvechi. 

Să spunem, deci, cîteva vorbe şi despre ele. 

2. Vechile legi îi pedepseau pe oamenii lipsiți de copii, neîngăduindu- 
le să lase moştenire persoanelor apropiate lor. Legea era foarte crudă, 
întrucît pedepsea pe inşii rămaşi fără copii ca pe nişte tîlhari. De aceea 
s-a şi gîndit împăratul să facă aici unele osebiri, îngăduind în anumite 
cazuri moştenirea, şi a insuflat legii un duh de sfințenie, zicînd că printr-o 
asemenea măsură nu trebuiau pedepsite decit persoanele dovedite a fi 
de rea intenţie. 3. Fiindcă există mulți oameni rămaşi fără copii şi care o! 
câți copii n-ar fi vrut ei să aibă, de nu le-ar fi fost lor piedică la aceasta nu 
ştiu ce slăbiciune fizică; după cum mai există persoane rămase fără copii 
nu pentru că n-ar fi vrut să-i aibe, ci numai fiindcă se feresc să aibă a face 
cu vreo femeie, preferînd să se dăruiască alesei căi a înțelepciunii”. Tot 
aşa cum sînt şi femei care, dăruindu-se pe de-a-ntregul lui Dumnezeu, au 
ales calea neîntinării şi a deplinei feciorii, dedicîndu-se, trup şi suflet, 
unei vieți fără pată şi pătrunsă de sfințenie. 4. Şi întreb, atunci: asemenea 
ființe meritau ele să fie pedepsite? Nu meritau ele mai curînd admiraţia şi 
încuviințarea neastră? Fiindcă dacă voia cea bună este prin ea însăşi 
vrednică de mare preț, hotărîrea de a o trece în faptă este mai presus 
decît ce ne propune nouă firea. 

Dar dacă aşa stau lucrurile, atunci cuvine-se mai curînd ca noi să le 
plîngem de milă oamenilor lipsiţi de bucuria de a avea copii - datorită 
cine ştie căror neputinţe fizice — iar nu să-i pedepsim; iar de tot cel ce-şi 
dăruieşte puterea de dragoste Celui Atotputernic, mai potrivit îmi pare 
mie să ne minunăm din cale afară, decit să ne înverşunăm împotriva lui. 
Or, în acest sens a schimbat şi împăratul — şi cu dreaptă socoteală — pre- 
vederile legii. 

5. În continuare, vechile legi stabileau şi îndatoririle şi termenii pre- 
cişi de care cei ce-şi făceau testamentul erau obligaţi să se ţină, chiar 
de-ar fi fost ei pe patul lor de moarte. Era o stare de lucruri care -— la for- 
mularea ultimelor dorinți ale celor ce se stingeau din viață — ducea la 
multe necazuri. 6. Lucru pe care înțelegîndu-l împăratul, a schimbat şi . 
aceste prevederi, zicînd ca acela ce se săvîrşea să-şi arate voia în cuvin- 
tele simple ale vorbirii obişnuite şi să-şi exprime hotărîrea fie în scris, aşa 
cum i se părea lui mai potrivit, fie (de-i va fi lui voia altfel) fără să o mai 
treacă în scris, dar în prezența unor martori de crezare şi cu adevărat în 
măsură să nu-i schimbe înţelesul cuvintelor. 

27. 1. Şi a mai legiuit Constantin ca nici un creştin să nu mai poată fi 
rob iudeilor; fiindcă nu era admisibil celor eliberaţi de Mîntuitorul să 
robească sub jugul ucigaşilor proorocilor şi ai Domnului. Iar de ar mai fi 
fost găsit vreunul robind, trebuia numaidecit lăsat liber, în vreme ce 
iudeul avea să fie pedepsit cu plata unei anumite sume de bani. 


266. Textual: «a filosofiei» (n. tr.) 

2. În privinţa hotărîrilor luate de episcopi la sinoade, Constantin le-a 
întărit cu (propriul său) sigiliu, astfel ca guvernatorii provinciilor să nu 
poată împiedica aducerea lor în faptă, fiind preoţii lui Dumnezeu mai 
presus decît orice fel de judecător. 

3. Şi a mai închipuit Constantin pentru supuşi nenumărate alte hotă- 
rîri asemănătoare acestora; dar pentru cuprinderea lor într-o carte” şi 
pentru amănunţita urmărire a chibzuinţei împăratului ar fi nevoie de 
mult mai mult răgaz. 

Şi se cade, oare, să mai arăt în tot amănuntul cum se dăruia ei Dum- 
nezeului său Celui mai presus de toate? Cum din zori şi pînă seara nu-i 
era gîndul la altceva decît cui i-ar putea el face bine, şi cum se arăta el 
dornic să facă tuturor binele, fără nici o osebire? 

28. 1. Cu toate acestea, față de Bisericile lui Dumnezeu s-a întrecut 
Constantin pe sine însuşi în dărnicie, fiindcă le-a înzestrat cu pămînturi 
sau le-a împărțit grîu pentru întreținerea săracilor, a orfanilor şi a femei- 
lor năpăstuite de soartă. De altminteri el se îngrijea 'şi singur îndea- 
proape de cei goi, cărora le dăruia veşminte cu nemiluita; 2. dar pe toți cei 
ce-şi închinau viața dumnezeieştii înțelepciuni” îi socotea vrednici de o 
atenție cu totul deosebită, în timp ce cinul preasfintelor pururea-fecioare 
se bucura din partea sa aproape de aceiaşi venerație ca Dumnezeu însuşi, 
fiind el încredinţat că Acesta - Căruia ele îşi dăruiau întreaga lor viață — 
îşi şi făcuse sălaş în sufletele lor. 

29. 1. El însuşi îşi îmbogățea mintea în cuvintele dumnezeieştii 
Scripturi, petrecîndu-şi nopțile în priveghere iar în clipele de răgaz 
scriind cuvîntări, căci îi plăcea să se înfăţişeze necontenit (înaintea oame- 
nilor), încredințat că e bine să domnească peste supuşi prin puterea con- 
vingerii, făcînd din cîrmuirea sa o domnie a chibzuinţei. 2. Astfel că nu 
pregeta să cheme lumea la sine; iar oamenii nu pregetau nici ei să se 
adune puhoi ca să asculte înțeleptele vorbe ale împăratului. 

Cînd i se oferea prilejul să glăsuiască despre un subiect cu caracter 
teologic, Constantin îşi îndrepta ținuta, lua o înfăţişare severă şi cobora 
glasul, pătrunzîndu-te în gîndul că - prin marea lui putere de credinţă — 
va izbuti să-şi iniţieze ascultătorii în taina dumnezeieştii învățături. 
Publicul îi răspundea cu strigăte de încuviințare. Atunci împăratul îi făcea 
un semn prin care-l îndemna să privească spre înaltul cerului şi să-şi 
îndrepte minunarea şi slavosloviile numai asupra Împăratului Celui a 
toate, 3. după care, venind mai la obiect, începea prin a critica smintelile 
credinţei în zei sub cuvînt că demonicele culte ale neamurilor nu erau 
decit înşelăciune şi paravan pentru necredință, ca apoi să-şi înveţe ascul- 


267. Textual: «în cadrul subiectului (acestei cărți)» (n. tr.) 
268. Textual: «filosofii» (n. tr.) 

tătorii să recunoască în Dumnezeu pe Împăratul suprem, şi, în fine, să le 
vorbească atit despre pronia Lui cea îndeobşte, cât şi despre cea legată de 
fiecare dintre ei în parte. În cele din urmă ajungea şi la iconomia lucrării 
mântuirii, unde arăta că şi aceasta se făcuse, în chip necesar, aşa cum tre- 
buia ea să se petreacă. Pe urmă schimba subiectul, trecînd la învățătura 
despre judecata lui Dumnezeu, 4. şi, adresîndu-se ascultătorilor săi cu 
putere de pătrundere sporită, se pornea să mustre pe furi, pe siluitori şi 
pe cei lacomi şi nesătui de avere. Iar de se întîmpla să lovească cu şfichiul 
vorbelor sale pe câte unii dintre cei apropiaţi lui şi aflați de faţă, îi făcea să 
le simtă puterea pînă-n adîncul conştiinţei, şi-i silea pînă la urmă să-şi 
plece capetele, prevenindu-i fățiş şi cu glas răspicat că aveau să dea soco- 
teală lui Dumnezeu pentru faptele lor, adăugînd că aşa cum Dumnezeu 
Cel Prea Înalt îi dăruise lui împărăţia celor pămînteşti, tot astfel, după 
pilda Atotputernicului, le încredințase şi el lor cîte ceva din împărăţia sa, 
spre bună gospodărire, şi că toţi aveau să dea seama — fiecare la vremea 
sa - de faptele lor înaintea Împăratului tuturor. 

5. Aşa nu pregeta el niciodată să mărturisească şi să le amintească 
acestora, dăscălindu-i. Dar, în pofida nobilelor sale convingeri — care-i 
determinau întreaga ţinută - în ciuda ideilor lui şi a hotăririlor pe care le 
lua, înțotdeauna se mai iveau niscai îndărătnici şi surzi la chemarea bine- 
lui, pricepuți în a-l încuviinţa pe Constantin cu vorba şi chiar cu strigăte 
de consimţire, dar care, de atîta cupiditate, în faptă nu ţineau de loc 
seama de vorbele lui. 

30. 1. De aceea, odată a şi prins el pe unul din însoțitorii săi (de mînă) 
şi i-a zis: 

«Pînă cînd vom tot zăbovi noi în lăcomie, prietene?» 

După care, schițind pe jos cu o lance pe care întîmplător o ținea în 
mînă, conturul unui om, a adăugat: 

“Dacă ai dobîndi toate bogăţiile lumii şi întreg pămîntul, pînă la urmă 
tot n-ai avea parte de nimic mai mult decît de atîta petic — şi încă nici asta 
nu e sigur». : | 

2. Dar, în ciuda unor asemenea vorbe şi iniţiative, fericitul împă- 
rat nu izbutea să le stăvilească pornirile, chiar dacă faptele şedeau măr- 
turie că de Dumnezeu inspiratele sale graiuri nu erau cîtuşi de puţin lip- 
site de tilc. 

31. Or, de vreme ce teama de moarte nu izbutea să-i tragă pe cei răi 
înapoi de la facerea răutăţii (şi asta din pricina desăvirşitei iubiri de 
oameni a împăratului, care făcea ca nici unul dintre guvernatorii provin- 
ciilor să nu primească niciodată şi sub nici un cuvînt să ia măsuri împo- 
triva celor ce călcau legea), faptul se prefăcea în oprobriu deloc lipsit de 
însemnătate, aruncat asupra întregii sale administrații: dacă pe bună- 

dreptate sau dacă nu, judeca-va fiecare aşa cum i se va părea lui mai bine; 
grija mea se opreşte numai la arătarea stării reale a lucrurilor . 

32. Împăratul îşi alcătuia cuvîntările în latină; existau însă anumiţi 
oameni cărora le revenea sarcina de a le tălmăci în greceşte. Am de gînd 
ca în continuarea acestei scrieri să adaug, în chip de exemplu, o anumită 
cuvîntare a lui pe care e! însuşi a intitulat-o Către adunarea sfinților şi pe 
care a închinat-o Bisericii lui Dumnezeu, astfel ca mărturia ce o aduc eu 
întru acestea să nu poată părea o simplă înşirare de vorbe goale. | 

33. 1. Şi mai este ceva ce cred eu că merită să nu fie dat uitării — ceva 
săvirşit de omul acesta minunat, chiar în legătură cu noi. Îmboldit de 
marea lui evlavie, l-am rugat într-o vreme să ne îngăduie să rostim de 
faţă cu el un cuvînt privitor la sfîntul mormînt al Mîntuitorului?%. Con-: 
stantin s-a arătat foarte bucuros să-l asculte şi s-a amestecat în mulţimea 
publicului, rămînînd în picioare chiar acolo, în mijlocul palatului, (unde 
se petreceau lucrurile). Noi am început prin a-l pofti să şadă pe unul 
dintre jilțurile împărăteşti, care-l aştepta; dar Constantin nu s-a lăsat 
înduplecat, ci a urmărit cu cea mai mare încordare cele ce se rosteau, 
cumpănind şi aducînd în spusele cu caracter dogmatic mărturia sa spre 
recunoaşterea adevărului. 2. Dar timpul trecea şi cuvintarea se lungea. 
Ne-am gîndit, aşadar, să-i punem capăt; el însă s-a împotrivit, îndemnîn- 
du-ne să o continuăm pînă la sfîrşit. L-am rugat, atunci, din nou să şadă; 
dar el s-a întunecat la chip şi ne-a răspuns că nu e bine să asculți cu delă- 
sare o dezbatere legată de dumnezeieştile dogme, şi că de altminteri, 
acestea îi sînt de mare folos şi ajutor sufletesc - adăugînd că se cuvine să. 
asculți stînd, în picioare. atunci cînd se vorbeşte despre cele ale lui Dum- 
nezeu. - 

Cînd totul a luat sfîrşit, am plecat fiecare acasă, la ale sale. 

34. Dar împăratul, în marea lui purtare de grijă pentru bisericile lui 
Dumnezeu, ne-a trimis o scrisoare avînd ca subiect copierea de Dum- 
nezeu inspiratelor Scripturi, şi încă una despre prea-sfîntul praznic al 
Paştelui. (Noi îi lămurisem atunci, unele înțelesuri tainice ale acestei săr- 
pători; or, din răspunsul său poate oricine vedea cît de mult prețuise el 
spusele noastre). i 

35. 1. «Constantin Biruitorul, Măritul, Augustul, către Eusebiu. 

Mare reuşită - şi mai presus de toată puterea cuvintelor - îmi 
pare mie să cuvintezi după cuviință despre tainele lui Hristos; ase- 
menea faptului de a fi lămurit într-un fel potrivit sfada privind şi 
ținerea şi originea praznicului, Paştelui, precum şi atit de folositoa- 
rea - dar şi chinuita - lui încropire. Fiindcă pînă şi celor ce izbutese 

să pătrundă, cu înţelegerea lor, cele ale lui Dumnezeu?" nu le este 
la îndemiînă să grăiască despre ele aşa cum s-ar cuveni. 

Ei bine, învăţătura şi rîvna ta pe mine m-au umplut de Pr Sa 
ție: de aceea am şi citit cu multă plăcere cartea [trimisă], şi, aşa cum ţi-a 
fost dorința, am poruncit ca ea să le îie dată cît mai multora dintre cei 
dornici să-i slujească lui Dumnezeu cu vrednicie. 

2. <Văzînd deci, tu, cu cît prisos de mulțumire primim noi daruri ca 
acesta trimis de luminăţia ta, sileste-te să ne bucuri cât mai des cu astfel 
de lucruri (în care, precum spui, ai fost format). Fiindcă, chiar dacă - pre- 

„cum vine vorba — e multă vreme de cînd alergi, noi tot te îmboldim să dai 
mai mult zor la subiectele ce-ţi sînt la îndemiînă. 

Marea ta încredere o dovedeşte şi faptul că pe insul care-ţi tălmă- 
ceşte strădaniile în limba latinească, tu nu l-ai socotit nevrednic de scrie- 
rile tale, chiar dacă tălmăcirea lui nu este, cel mai ades, în măsură să 
redea pe potrivă frumuseţea cuvintelor tale . 

Dumnezeu să te aibă în paza Sa, iubite frate». 

Aşa arăta, deci, scrisoarea lui privitoare la acest subiect. Cea privi- 
toare la copierea Siintelor Scripturi grăia în felul următor: 

36. 1. «Constantin Biruitorul, Măritul, Augustul, către Eusebiu. 

Cu ajutorul proniei lui Dumnezeu, Mîntuitorul nostru, în oraşul ce 
ne poartă numele o mare mulțime a oamenilor s-a dăruit pe sine prea- 
sfintei Biserici. Acest avînt — care acolo se face simțit pretutindeni — face 
totodată să ni se pară foarte potrivită înjghebarea în acele locuri a mai 
multor Biserici. 2. Primeşte, dară, cu voie bună hotărîrea asupra căreia 
ne-am oprit, ştiind că ni s-a părut potrivit să o împărtăşim mai întîi 
înțelepciunii -luminăției tale: urmează, anume, ca tu să porunceşti scrie- 
rea — de mîna unor meşteri caligrafi care-şi cunosc bine meseria — a cinci- 
zeci de tomuri din Sfintele Scripturi (pe care, anume, le vei socoti a fi mai 
preţioase, atunci cînd le ai, şi mai de falos unei Biserici), pe toaie de 
pergament de cea mai bună calitate, cu caractere uşor de citit şi într-o 
formă uşor de mînuit. 3. Trimis-am pentru asta procuratorului diocezei o 
scrisoare arătătoare a bunăvoinţei noastre, ca să se îngrijească de tot ce 
vă fi nevoie pentru întocmirea acestei ediții; încât, vrînd să grăbim scrie- 
rea, tomurilor, nu mai lipseşte decît purtarea ta de grijă. 

4. În temeiul scrisorii de faţă vei avea de azi înainte dreptul la două 
care'oficiale pentru transport; fiindcă numai aşa vor putea ajunge cât mai 
repede frumos-aşternutele scrieri sub ochii noştri. În care scop desigur 
că va fi nevoie şi de ajutorul unuia dintre diaconii bisericii tale: să ştie 
acesta că atunci cînd va ajunge la noi va avea a se bucura de mărini- 
mia noastră. 

Dumnezeu să te aibă în pază, frate iubit». 

31. Aşa a poruncit împăratul. 

Cuvîntul lui a fost trecut numaidecit în faptă. În tomuri minunat 
lucrate, noi am trimis cîte trei sau câte patru?!. 

Încă un fapt din care se poate vedea răspunsul împăratului: aflînd el 
că cetatea Constantiei de pe meleagurile noastre (cetate care mai înainte 
vreme fusese în mod coviîrşitor populată de închinători ai idolilor) se 
lepădase - ca urmare a unei răbufniri de credinţă - de idoleasca-i răţă- 
cire, ne-a mărturisit bucuria sa, adăugînd că era favorabil faptului”?, 

38. Îndată după îmbrăţişarea mintuitoarei credințe în Dumnezeu, 
palestiniana cetate a Constantiei a crescut mult, atît înaintea lui Dumne- 
zeu Însuşi cât şi în ochii împăratului: a fost — ce nu fusese ea niciodată — 
declarată oraş şi şi-a schimbat numele spre a-l putea adopta pe cel (cu 
mult mai potrivit) al iubitoarei de Dumnezeu surori a împăratului. 

39. 1. La fel s-a petrecut şi în multe alte locuri, precum în cetatea 
feniciană purtînd numele împăratului, cetate ai cărei locuitori dăduseră 
flăcărilor un număr neînchipuit de mare de sculpturi idoleşti, spre a se 
putea pune sub legea miîntuirii. 2. Deci şi prin alte ţinuturi venea lumea 
către mîntuitoarea cale a cunoaşterii, distrugând pe dată, prin oraşe şi pe 
la sate, tot ce ţinuse ea pînă atunci drept sfint, ca nişte lucruri goale de 
orice înțeles. Templele zeităților. şi celelalte locaşuri închinate lor, 
semeţe foarte, le dărîmau oamenii fără nici un îndemn dinafară şi înălțau 
pe temeliile lor, în schimbul amăgitorului loc de închinăciune, câte o biserică. 

3. Dar scrierea amănunțită a faptelor iubitorului de Dumnezeu Con- 
stantin nu cred să mi se potrivească mie cît li se potriveşte celor ce au 
fost socotiți vrednici a-l însoţi pretutindeni. Pricină pentru care am şi 
dorit ca, după ce vom fi dat scrisului, pe scurt, lucrurile cunoscute nouă, 
să ajungem şi la zilele sale cele mai de pe urmă. 

40. 1. După patruzeci de ani de cîrmuire, trei fii ai săi şi prea-mîndri 
cezari se văzuseră chemați în vremi diferite să împartă cu el povara 
împărăției: Constantin, care purta numele tatălui său, se împărtăşise pri- 
mul din această cinste cam după primii zece ani de domnie părintească; al 
doilea, Constanțiu, care purta”? numele bunicului său, se împărtăşise din 
ea în preajma celei de a douăzecea aniversări, în vreme ce Constans, cel 
de al treilea, (al cărui nume îi oglindeşte statornicia de caracter şi autori- 
tatea), ajunsese la ea cam după trecerea celei de a treia decade. 2. Împă- 
ratul, care se vedea moştenit - după chipul treimic — de trei fii plăcuți 
lui Dumnezeu, şi care, din decadă în decadă, îi ridicase la marea cinste a 

împărtăşirii domniei, a socotit această a treizecea aniversare a sa drept 
foarte potrivită spre a-şi arăta recunoştinţa înaintea Împăratului tuturor. 

În acest scop a hotărit el tot pentru atunci şi data. sfințirii locaşului 
înălţat de el cu atita rîvnă şi dragoste de frumos la sfîntul mormînt din 
Ierusalim. 

41. 1. Dar şi întru acestea s-a ridicat iubitoarea de rău invidie, ame- 
nințind să tulbure fastul sărbătoririi aşa cum ameninţă norul întunecat, 

aducător de furtună, să acopere. strălucitoarea lumină a razelor soare- 
lui: anume, semănînd din nou neastîmpărul şi duhul zîzaniei în rîndurile 
Bisericii din Egipt. 2. Numai că, spre a putea lupta cu zavistia diavolului, 
de Dumnezeu iubitul împărat n-a pregetat să adune?“ cît mai grabnic, ca 
o adevărată oaste a lui Dumnezeu, un sinod la care a chemat nenumărați 
episcopi din întregul Egipt, din Libia, din Asia şi din Europa, trimi- 
țîndu-le cuvînt să vină cât mai repede, atît pentru lămurirea sfadei cât şi — 
după aceea - în vederea sfințirii bisericii despre care a fost vorba. 

3. Deci cu prilejul acestei călătorii le-a poruncit Constantin episcopi- 
lor să 'poposească, în capitala Feniciei spre a lămuri acolo searbedele 
certuri ivite, sub cuvînt că nu se cuvenea ca ei să se adune spre sluji- 
rea lui Dumnezeu dezbinaţi în cuget, de vreme ce însuşi dumnezeiasca 
poruncă îndemna pe cei învrăjbiți să nu-şi aducă darurile mai înainte de a 
se fi împăcat cu lumea, mai înainte de a fi făcut pace cu toți cei din jur. 

4. Scrisoarea ce urmează stă mărturie rivnei cu care împăra- 
tul s-a străduit să traducă el însuşi în faptă porunca Mîntuitorului, în duh 
de înțelegere pentru toţi şi întru deplină armonie: 

42. 1. «Constantin Biruitorul, Măritul, Augustul, către sfântul sinod 
din Tir. 

Ar fi fost probabil nimerit, şi întru totul pe potriva vremurilor 
noastre priitoare, ca Biserica universală să se dovedească invulnerabilă, 
ca toți slujitorii lui Hristos să fi putut rămîne în afara atingerii oricărei 
certări. Dar de vreme ce cîte unii s-au asternut la drum îmboldiţi de 
duhul neliniştitor al rivalități (şi drept urmare unei vieți nu tocmai vred- 
nice de ei), ajungînd să încurce toate lucrurile (o nenorocire mai mare, 
după a mea părere, decât oricare altă nenorocire), vă îndemn (pe voi care, 
cum vine vorba, ați ajuns să alergaţi) să vă adunaţi neîntirziat în sinod 
pentru a sări în ajutorul celor ce au nevoie de îngrijire şi pentru a-i lecui 
pe fraţii aflați în primejdie de moarte, reunind între ele întru bună înțele- 
gere mădularele astăzi dezbinate şi îndreptîndu-i (cât îngăduie timpul) pe . 
cei greşiţi, ca să aduceţi din nou pe cuprinsul unor asemenea eparhii 
cuvenita bună înțelegere, (pe care -— vai, ce cumplit lucru! — fost-au de 
ajuns atît de puţini ca să o tulbure!) 

2. «Toţi oamenii socot eu că-mi dau dreptate să spun despre această 
bună-înţelegere că dacă lui Dumnezeu, Stăpînului a toate, ea îi este bine- 
plăcută (iar nouă înşine neprețuită”*), pentru unii ca voi — în caz că le veţi 
reda pacea - ea se va preface într-un motiv de nu tocmai măruntă mîn- 
drie. Aşadar: nu zăboviţi, ci pe loc puneţi-vă la încercare rîvna, şi puneţi- 
le celor mai înainte arătate capăt — aşa cum se cuvine -, înțelegîndu-vă 
întreolaltă întru deplina voastră curăţie şi putere de credinţă. Fiindcă 
atîta ne cere nouă întru deplină tăcere (dar mai ales vouă vă cere să o 
faceţi în tot locul) Mîntuitorul, Căruia îi slujim. 

3. «Nu vă va lipsi nimic din cele în care credincioşiei mele îi revine 
cuvîntul hotărîtor. Am făcut tot ce mi-aţi cerut în scrisorile voastre. Tri- 
mis-am vorbă episcopilor despre care mi-aţi vorbit — aşa cum doreați —, 
ca să vină şi ei să ia parte acolo, alături de voi, la dezbateri. L-am trimis şi 
pe consularul Dionisie să le amintească aceasta celor ce vor lua parte la 
sinod alături de voi, şi să vegheze el însuşi necurmat şi în mod suve- 
ran la buna desfăşurare a lucrurilor. 

4. «Dacă însă cineva încerca-va şi de data aceasta să-şi astupe ure- 
chile ca să nu-mi audă porunca de a merge acolo (ceea ce însă nu-mi prea 
vine a crede), eu voi trimite numaidecit pe altcineva care, în temeiul unui 
ordin împărătesc, îl va expulza, făcîndu-l să priceapă că nu era cazul să se 
împotrivească unor porunci venite din partea împăratului, şi în folosul 
adevărului. 

5. «Altminteri, sfinţiilor voasire vă revine sarcina ca - întru depli- 
nul consens al hotărîrilor voastre şi neluînd aminte nici la antipatii şi nici 
la simpatii - potrivit canoanelor bisericeşti şi apostolice, să închipuiți un 
leac pe potriva greşelilor descoperite - sau, mai bine spus, spre lecui- 
rea celor ce vor fi căzut în greşeală — ca să scăpați Biserica de orice ocară, 
ca să-mi uşurați grijile şi ca — redîndu-le învrăjbiţilor de astăzi pacea — să 
vă dobiîndiți un nume cum nu se poate mai bun. 

Dumnezeu să vă aibă în paza Sa, frați iubiți!» 

43. 1. Dar pe cînd se treceau aceste porunci în faptă, un alt purtător 
de cuvint al împăratului s-a înfăţişat chemațţilor ia sinod cu o scrisoare 
de la împărat, prin care scrisoare ei erau îndemnați să se zorească şi să-şi 
continue cît mai neîntîrziat călătoria spre Ierusalim. 2. Ca urmare s-au şi 
aşternut cu toții la drum, şi au călătorit cu poştalioanele oficiale din Feni- 
cia pînă acolo unde erau ei aşteptaţi, înțesînd meleagurile toate. Aşa s-au 
adunat la Ierusalim, laolaltă, minunaţii episcopi ai fiecărei eparhii. 3. 
Macedonenii îşi trimiseseră şi ei mitropolitul; popoarele Pannoniei şi ale 
Mysiei, frumoasele şi tinerele lor mlădiţe ale lui Dumnezeu; apoi era 

acolo şi o sfintă față trimisă de episcopii din Persia (un foarte subtil 
cunoscător al Sfintelor Scripturi). Bitinienii şi tracii împodobeau cu pre- 
zenţa lor. întreaga adunare. 4. Nu lipseau nici episcopii cei mai de frunte 
ai Ciliciei. Pentru puterea lor de convingere, fruntaşii episcopilor Capa- 
dociei străluceau, înconjurați de toți ceilalți. Toată Siria şi Mesopotamia, 
Fenicia, Arabia, Palestina ea însăşi, Egiptul şi Libia, ținutul Tebei, toate 
laolaltă [erau prezente acolo] , înțesînd prin trimişii lor bogata ceată a slu- 
jiţorilor lui Dumnezeu. Lor le urma, venită din toate eparhiile, mulțime 
nenurmărată de norod. Iar pentru trebuințele tuturor acestora, împăratul 
se îngrijise anume, trimițîndu-şi cei mai încercaţi slujbaşi de la palat spre 
a înfrumuseța sărbătoarea, dîndu-i un fast de-a dreptul împărătesc. 

44. 1. Deosebit de ei toți se numără o bună cunoştinţă de-a împăra- 
tului, un bărbat din cale afară de credincios şi de evlavios şi de încercat în 
cunoaşterea Sfintelor Scripturi. Acesta se făcuse remarcat, strălucind 
încă de pe vremea tiranilor pentru statornicia lui în credinţă: de aceea pe 
bună dreptate i se şi încredințase sarcina de a-i îndruma pe cei sosiți 
acolo. 'Traducînd cît mai neocolit în faptă voia împăratului, acesta a salu- 
tat adunarea cu un foarte prietenos cuvînt de bun sosit, cu ospeţe bogate 
şi festinuri. Sărăcimii cerşetoare (precum şi mulțimii celei fără număr 
a mişelimii — bărbaţi şi femei — care nu avea ce pune în gură şi ducea lipsă 
de toate), el le-a împărțit cu multă mărinimie bani şi îmbrăcăminte, iar 
pe deasupra a mai înzestrat şi însăşi biserica toată, înfrumuseţind-o cu o 
sumedenie de daruri trimise de împărat. 

45. 1. Aşa îşi împlinea acela însărcinarea. La rîndul lor, slujitorii lui 
Dumnezeu făceau să sporească frumosul praznicului prin rugăciunile şi — 
totodată — prin convorbirile lor, în care dacă unii preamăreau devota- 
mentul iubitorului de Dumnezeu împărat față de Mintuitorul a toate, 
înşirînd amănunțit marile lui merite legate de înălțarea locaşului, alții le 
bucurau tuturor auzul dîndu-le prilejul să ia parte (odată cu slavosloviile 
ce-şi aveau rădăcina înfiptă în dumnezeieştile dogme) la celălalt ospăț, 
cel gîndit. 2. Unii aduceau tilcuiri la citirile din dumnezeiasca Scriptură, 
scoțînd la lumină învăţăturile ei ascunse. Iar cei care nu se încumetau în 
nici una din aceste direcţii, se străduiau să-L înduplece pe Dumnezeu 
săvirşind jertfele cele fără sînge şi felurite tainice ierurgii şi înălțînd lui Dum- 
nezeu fierbinți rugăciuni pentru pacea tuturor, pentru Biserica lui Dumne- 
zeu, şi chiar pentru împărat, ca pricină a tuturor acestora — precum şi pentru 
de Dumnezeu iubitorii lui copii. 

3. Aşa am cinstit şi noi praznicul — noi care am fost socotiți vred- 
nici de un bine aflat deasupra meritelor noastre - prin felurite cuvântări 
ținute în public, cuvîntări în care am pus în lumină tilcul înțeleptelor 

cugetări cuprinse în scrisoarea împăratului, sau am tălmăcit simbolurile 
aflate în discuţie, legîndu-le de viziunile profetice?"€. 

Aşa s-a săvârşit cu bucurie mare praznicul acestei sfințiri în cel de al 
treizecilea an de domnie al împăratului. 

46. Dar înfăţişarea acestei biserici închinate. Miîntuitorului, a mîn- 
tuitoarei peşteri, precum şi arătarea podoabelor trimise de împărat şi a 
mulțimii de daruri meşteşugite din aur, din argint şi din pietre nestemate, 
noi am făcut-o - după puterile noastre - într-o scriere osebită închinaţă 
de noi împăratului însuşi, pe care cîndva o vom publica, după încheierea 
lucrării de față, adăugîndu-i şi cuvîntarea ținută la împlinirea celor trei- 
zeci de ani (de domnie), adică numai puţin mai tirziu, după sosirea 
noastră în cetatea ce poartă numele împăratului, şi pe care am putut-o 
rosti chiar în auzul împăratului; şi era atunci pentru a doua oară cînd 
înălțam laudă lui Dumnezeu, Împăratului tuturor, chiar înăuntrul palatu- 
lui împărătesc. Ascultînd-o de Dumnezeu iubitul Constantin, părut-a să-i 
facă plăcere multă, aşa cum ne-a şi dat el a înțelege îndată după aceea, la 
ospăţul dat de el episcopilor prezenți; iar aceştia s-au bucurat la rîndul 
lor de multele şi de feluritele lui dovezi de preţuire. 

41. Întrunirea - atît de mare, făcută de împărat la Ierusalim — este 
după ştirea noastră imediat următoare, ca însemnătate, celei — renumite 
— izbutite de el mai înainte în oraşul din Bitinia. Dar în vreme ce aceea 
avea înfăţişarea sărbătoririi unei izbînzi — la care atunci, în al douăzecilea 
an de domnie, erâu înălțate rugăciuni (de mulțumire pentru biruința 
avută) chiar acolo, în Niceea, asupra potrivnicilor şi vrăjmaşilor săi -, 
aceasta de acum sporea strălucirea celei de a treia decade sub chi- 
pul bisericii (înălțate şi) închinate de împărat, ca un dar de pace lui Dum- 
nezeu, dătătorului a tot binele, chiar în preajma mormîntului aducător de 
mântuire A 

48. Toate aceste înfăptuiri ale împăratului îl făceau prețuit de toți 
pentru virtuțile sale plăcute lui Dumnezeu. Lucru care a şi făcut pe unul 
dintre slujitorii lui Dumnezeu să cuteze a-l ferici - de față cu el - pentru a 
se fi învrednicit el încă din viața de acum să ia singur în mînă friiele împă- 
răției peste atita mulţime de oameni, urmînd ca în cea de apoi să împără- 
țească împreună cu Fiul lui Dumnezeu. Constantin i-a ascultat vorbele cu 
enervare, îndemniîndu-l apoi să nu se mai încumete a rosti asemenea 
lucruri, ci mai curînd să se roage pentru împărat, astfel ca acesta din 
urmă să poată fi găsit vrednic a-i sluji lui Dumnezeu atit în timpul vieții 
de aici cît şi în cea de pe urmă. E 

49. După scurgerea celui de al treizecilea an de domnie a făcut Con- 
stantin nuntă celui de al doilea fiu al său (după ce mai demult şi-l căsăto- 

rise şi pe cel mai virstnic). Şi s-au ţinut (cu acest prilej) banchete şi 
ospeţe, împăratul aducîndu-şi el însuşi fiul la altar, (iar mai apoi) sporind 
strălucirea petrecerii, arățindu-se cînd printre grupurile bărbaților, cînd 
printre cele de femei, acestea aflate deosebit, de o parte. 

Mulţimii de rînd - precum şi feluritor oraşe — ie-au fost făcute 
daruri bogate. 

50. Cam tot atunci au venit la el soli trimişi de inzii cei de la soare- 
răsare, cu daruri: pietre de mare preţ şi de tot soiul, străfulgerînde, şi ani- 
male foarte diferite de cele cunoscute pe la noi. Ei îi aduceau aceste 
daruri în semn de recunoaştere că stăpinirea lui se întindea pînă la ocean, 
adăugînd că la dînşii căpeteniile ajunseseră să-l cinstească în asemenea 
măsură încât îl înfăţisau în picturi şi în sculpturi, recunoscîndu-l drept 
(singurul) împărat şi stăpîn pe destinele tuturor. 

La începutul domniei lui Constantin, britanii cei dinspre ocean, de la 
soare-apune, i se supuseseră primii; or iată-i acum alăturîndu-li-se şi 
pe inzii cei de la soare-răsare! 

51. 1. Dar, odată ajuns stăpîn de la un capăt la celălat al păminiului, 
Constantin a împărțit conducerea întregii împărății între cei trei fii ai săi, 
cum şi-ar fi lăsat el părinteasca avere moştenitorilor săi celor mai iubiți. 
Partea ce fusese cîndva a bunicului său i-a lăsat-o fiului său mai mare; 
răsăritul, celui de al doilea; iar întinderile cuprinse între acestea două, 
celui de al treilea. 2. Însă adevărata moştenire bună şi mîntuitoare de 
suflet pe care le-a lăsat-o el a fost sămînţa fricii de Dumnezeu: el însuşi îi 
adusese pe calea cunoaşterii dumnezeieştilor învățături, dîndu-i apoi în 
seama unor dascăli încercaţi în credinţă. Şi pentru disciplinele de rînd 
le-a tocmit în chip de dascăli oameni ajunşi la măsura deplină a învăță- 
turii. Unii le făceau cunoscută arta războiului; alții îi familiarizau cu 
ştiinţa conducerii unui stat; alţii, în fine, îi învățau aplicarea legilor. 3. Fie- 
care fiu avea în jurul său o curte a sa cu pedestrime, tu lăncieri, cu gardă 
personală şi cu tot soiul de unități, cărora li se adăugau ofițeri, centurioni, 
generali şi comandanți de unități, cărora părintele lor le cunoştea atit pri- 
ceperea la război cît şi devotamentul. 

52. 1. Pe timpul cînd cezarii nu ajunseseră încă la vîrsta coaptă, ei 
avuseseră, fireşte, trebuință de ajutor din partea altora care duceau, de 
fapt, greul treburilor statului; dar odată intrați în virsta bărbăţiei, povaţa 
părintelui lor le-a fost singură de ajuns. Cînd se strîngeau toți laolaltă, 
Constantin îi îndemna stăruitor - dînd cale convingerilor sale - ca ei să-şi 
dea silința a-l urma în pilda lui de cucernicie; iar cînd erau plecaţi 
departe, ținea legătura cu ei prin scrisori în care se făcea auzit glasul 
autorității sale împărăteşti, a cărei preocupare de căpetenie era mărturi- 
sirea credinței în Dumnezeu, împăratul a toate, şi care se cerea ţinută la 

loc mai de cinste decât chiar demnitatea împărătească. 2. Mai tîrziu el le-a 
dat în sfîrşit putere să se ostenească şi singuri spre binele statului, 
îndemniîndu-i totuşi să aibă grijă mare de Biserica lui Dumnezeu şi cerîn- 
du-le să se poarte înainte de toate ca nişte creştini. 

Aşa şi-a povăţuit împăratul fiii, care însă nu s-au mulțumit cu 
îndemnul venit de la părintele lor, ci, ca de la ei pornind, au mers mai 
departe, pătrunzîndu-şi gîndurile de sfințenia închinării lui Dumnezeu şi 
împlinind bisericeştile pravile în chiar inima palatului, dimpreună cu toți 
ai lor, 3. (Deşi pînă şi într-acestea - adică în faptul de a-i fi înconjurat cu 
prieteni unul şi unul, pătrunşi de frica lui Dumnezeu - se făcea simțită 
grija veghetoare a tatălui. După cum aceleiaşi categorii de oameni îi apar- 
țineau şi persoanelor cele mai de vază, pe umerii cărora apăsau cu precă- 
dere grijile țării. Ceea ce-l şi făcuse pe împărat să-şi lase fiii în grija aces- 
tor oameni pătrunşi de credinţa în Dumnezeu aşa cum i-ar fi asezat. la 
adăpostul unor puternice metereze). 

4. lar după buna săvîrşire a tututor lucrurilor, socotit-a Dumnezeu, 
chivernisitorul a tot binele, că de trei ori fericitul Constantin îşi dusese la 
sfîrşit bun tot ce avusese de făcut în viață şi că-i sosise ceasul mutării la o 
viață mai bună; aşa că a îngăduit şi asupra lui ce ţine de firea tuturor făp- 
turilor. 

53. Domnia lui Constantin a ţinut treizeci şi doi de ani fără numai 
cîteva luni şi cîteva zile; iar viața, cam de două ori pe atita. Pînă la acea 
vîrstă, trupul său n-a cunoscut nici boală, nici slăbiciune, rămînînd întreg, 
nevătămat, parcă mai tînăr decit oricare tînăr. Era o adevărată plăcere 
să-l priveşti şi să-i vezi vigoarea de cîte ori avea de dus ceva la capăt 
prin propriile sale puteri, ca atunci cînd făcea exerciţii fizice sau cînd 
umbla călare, ori cînd se aşternea la drum, cînd se încleşta în luptă cu 
duşmanul, cînd triumfa asupra vrăjmaşilor sau cînd - aşa cum se 
întîmpla de cele mai multe ori — şi-i supunea în lupte lipsite de vărsare de 
sînge. 

54. 1. La fel şi cu virtuțile lui sufleteşti, care atinseseră culmile desă- 
vîrşirii aflate la îndemîna omului, făcîndu-l să se distingă în toate pri- 
vinţele, dar cu precădere în facerea de bine unde, de altminteri, lumea 
era înclinată ' mai curînd să-l critice, şi acest lucru din cauza răutății celor 
răi, care-şi găseau în îngăduința împăratului un paravan pentru ticăloşia 
lor. 2. Fapt este că noi înşine am fost martori în anii aceia următoarelor 
două necazuri: o năvală de oameni dezlănţuiţi în facerea de rele, gata să 
distrugă întreaga viață (socială), şi ipocrizia de nedescris a câte unora 
care, furişați în Biserică, nu erau creştini decît cu numele. 3. Ei 
bine, bunătatea şi omenia lui Constantin, fervoarea şi înnăscutul său simț - 
al adevărului îl îndemnau să se încreadă în prefăcătoria acestor aşa-zişi 

creştini, care, ascunzîndu-şi adevăratele lor simțăminte, simulau față de 
el buna-credinţă. Or, încrezîndu-se în asemenea oameni, i s-a întîmplat 
cînd şi cînd şi lui să alunece pe cărări îndoielnice. O pată pe care invidia — 
stîrnită de meritele sale — (era de aşteptat să) le aştearnă asupra lor. 

55. 1. Dar dreptatea dumnezeiască avea să se întoarcă împotriva 
acelora, şi încă nu după mult timp. 

În schimb, împăratul se deprinsese atât de mult să trudească întru cele 
ale duhului încît pînă în ceasul său din urmă nu înceta să scrie cuvîntări, pe 
care le ţinea ca de obicei, şi îşi îndestula ascultătorii cu învățături de credinţă. 
La fel de vie păstra el legătura cu viața publică şi cu armata, avînd întot- 
deauna în vedere, înainte de orice, ce le putea fi oamenilor mai de folos. 

2. Fapt vrednic de luat în seamă: cu puţin înainte de a-şi da sufle- 
tul, a ţinut obişnuitului său auditoriu un fel de cuvîntare funebră, zăbo- 
vind ca niciodată asupra nemuririi sufletului, asupra celor ce-şi săvîrşi- 
seră viaţa în cucernicie precum şi asupra răsplăților pregătite de Însuşi 
Dumnezeu iubiților Săi. Nu mai puțin şi-a dat Constantin osteneala 
atunci să-i facă a pricepe şi ce sfârşit îi aşteaptă pe cei din ceata potrivnică 
Lui, zălogind pieirea hulitorilor de Dumnezeu. 

Cuvintele sale, rostite cu mare gravitate, au părut a face asupra 
celorlalți o impresie puternică, încât l-a şi determinat să-l întrebe pe un 
_ închipuit filozof ce anume avea de spus despre toate acestea. Filozoful i-a 
răspuns dînd grai adevărului şi lăudînd cu tărie — deşi cam împotriva con- 
vingerilor sale — învățătura potrivnică credinței în mai mulţi zei. 

3. Vorbindu-le prietenilor săi despre aceste lucruri chiar în pragul 
morții, împăratul dădea impresia că-şi uşura şi-şi netezea singur calea 
spre o viaţă mai bună. 

56. 1. Vrednic de amintit ar mai fi şi faptul că în aceeaşi vreme — 
auzind el de nişte mişcări ale barbarilor de la Răsărit — a pornit cu război 
împotriva perşilor, zicînd că aceea era singura biruință căreia îi simțea 
lipsa. 2. După luarea acestei hotăriri s-a aşternut la drum cu oastea, 
împărtăşindu-le ştirea şi episcopilor din preajma lui şi socotind ca unii 
dintre ei să rămînă alături de el pentru îndeplinirea celor legate de cult. 3. 
Aceia însă i-au răspuns că, dacă aşa îi era lui voia, ei aveau să-l urmeze 
din toată inima, şi chiar - departe gîndul de a-l lăsa singur - că erau dor- 
nici să-l însoțească în război şi să lupte alături de el cu rugăciunile pe care 
aveau să le înalțe către Dumnezeu. Bucurîndu-se foarte de vorbele 
lor, împăratul le-a arătat cam cum avea să fie drumul. Totodată, mînat 
de mult-ai credinţă, în pregătirile pentru acel război Constantin a pus să i 
se facă cortul după chipul bisericii, astfel încît să-şi poată înălța înăuntru, 
împreună cu episcopii, rugăciunile către Dumnezeu, (singurul) dătător 

51. Între timp, aflînd perşii despre pregătirile lui de război şi temîn- 
du-se rău să se încumete la luptă cu el, au trimis o solie ca să-l înduplece 
la pace. Şi primind acest prea făcător de pace împărat pe solii perşilor, 
s-a învoit cu bucurie la împăcare. 

În sfirşit, apropiindu-se marele praznic al Paştelui, a privegheat 
împăratul dimpreună cu toţi ceilalți, ca să-şi poată înălța rugăciunile către 
Dumnezeu, apoi a luat toate măsurile pentru înălțarea, în oraşul ce-i 
purta numele, a bisericii închinate apostolilor?"". 

58. Această biserică, după ce a făcut-o să se înalțe cît să nu găseşti 
cuvinte a spune, a acoperit-o de jos pînă sus cu pietre de toate culorile, 
care-ţi furau privirile; partea ei de deasupra a împărțit-o în fişii înguste şi 
a poleit-o în întregime cu aur. Deasupra acesteia el i-a pus ca pază sigură 
împotriva ploilor un acoperiş de aramă - nu de țiglă; dar şi el strălucea de 
atîta mulțime de aur încât îi puteai vedea chiar din depărtare străfulgeră- 
rile revărsîndu-se în lumina soarelui. 

De jur-împrejur, acoperişul era mărginit de un soi de rebord reticu- 
lar, lucrat numai din aramă şi aur. 

59. Aşa a fost înfrumuseţată biserica prin marea rîvnă a împăratului. 
În jurul ei se deschidea sub cerul liber o curte descoperită şi foarte 
mare, mărginită pe cele patru laturi ale ei de patru porticuri care închi- 
deau între ele şi curtea şi biserica. Porticurile erau înconjurate de clădiri 
aparținînd palatului, de terme şi de locuri de agrement, ca şi de multe alte 
construcții legate îndeosebi de necesitățile de cazare ale personalului 
de pază. 

60. 1.'Toate le-a consacrat împăratul spre dăinuirea pomenirii Apos- 
tolilor Mîntuitorului nostru. Totuşi, prin această construcție Constantin 
urmărise şi o a doua țintă, pe care la început o ţinuse ascunsă, dar de care 
pînă la urmă avea să-şi dea seama toată lumea: 2. (anume că-şi) alesese 
singur din timp acest loc pentru clipa de neocolit cînd avea să se săvir- 
şească din viață, prevăzînd în nemăsurata lui credință că după moarte 
trupul lui, ajuns vrednic de împreună şederea cu Apostolii, va avea parte 
şi dincolo de moarte de rugăciunile ce aveau să se aducă acolo spre cinsti- 
rea acelora. Motiv pentru care şi poruncise el să se slujească acolo, ridi- 
cînd la mijloc un altar înconjurat de douăsprezece sarcofage şi de coloane 
sfinţite, spre cinstirea şi pomenirea cetei Apostolilor. În centrul lor 
pusese să-i fie aşezat propriul sarcofag, străjuit de o parte şi de cealaltă 
de cîte şase Apostoli; pentru care lucru spunea el că iarăşi dăduse ascul- 
tare unui gînd înțelept, scopul său fiind ca, după moarte, trupul rămas 
fără viaţă să i se poată odihni după merit. 


2771. Tot textul cuprins între « » lipseşte din manuscrise, el apărînd abia în aşa- 
numite «Editio Genevensis» din anul 1612 (n. tr.) 

3. De mult, deci, frămîntase el asemenea gînduri. 

Constantin — care aşteptase această clipă atit de îndelungat, închi- 
puindu-şi-o mereu - a închinat Apostolilor biserica, încredințat că 
printr-un asemenea act avea să-şi atragă din partea lor un foarte temei- 
nic ajutor pentru suflet; şi Dumnezeu nu l-a amăgit şi nu l-a arătat 
nevrednic de cele cerute în rugăciuni. 

4. După săvîrşirea primelor îndatoriri?'€ ale praznicului Paştelui, 
Constantin a petrecut mîntuitoarea sărbătoare cu fast şi cu bucurie 
multă, făcînd din ea şi pentru sine şi pentru ceilalți un prilej de voioşie, în 
care a zăbovit pînă în ultimele-i clipe de viață, cînd Dumnezeu - Care-l 
ajutase la săvîrşirea tuturor acestora - l-a găsit vrednic, la sorocul potri- 
vit, să fie mutat la o viață mai bună. 

61. 1. Totul a început cu o stare de slăbiciune care mai apoi s-a înrău- 
tăţit şi l-a făcut pe Constantin să-şi părăsească oraşul şi să se ducă 
într-o localitate cu băi calde — de unde, în fine, a ajuns în oraşul purtînd 
numele mamei sale. Şi zăbovind el acolo în casa de rugăciune închinată 
mucenicilor, a înălțat lui Dumnezeu rugăciuni şi litanii. 2. Dar încredin- 
țîndu-se, pe clipă ce trecea, de apropierea sfirşitului, Constantin s-a 
pătruns de gîndul că venise vremea să se curețe de toată greşala săvîrşită 
de el de-a lungul întregii vieți, încredinţat fiind că tot păcatul ce-l va fi 
putut el face ca un simplu om ce era îi putea fi curățat de pe suflet prin 
puterea de care erau pătrunse cuvintele sacramentale şi prin mîntuitoa- 
rea baie (a botezului). 3. Convins, deci, de acest lucru, a îngenuncheat şi a 
început a se ruga fierbinte lui Dumnezeu, spovedindu-se pe loc în bise- 
rica aceea închinată mucenicilor şi învrednicindu-se pentru întiia oară de 
rugăciunile însoţitoare punerii miinilor. 

Pe urmă a părăsit cetatea şi a ajuns într-una dintre localităţile aflate 
în imediata apropiere a Nicomidiei, unde, chemînd la sine pe episcopi, 
le-a vorbit în felul cum urmează: 

62. 1. «A sosit în cele din urmă şi clipa în care am nădăjduit atita 
vreme şi la care tînjind, atîta vreme m-am rugat, ca să dobîndesc mâîntui- 
rea cea întru Dumnezeu. A venit vremea ca şi noi să merităm a fi însem- 
naţi cu pecetea nemuririi; vremea mîntuitoarei pecetluiri 2. pe care, 
cîndva, îmi doream să o agonisesc în apele Jordanului, acolo unde spune 

tradiţia că şi Mîntuitorul S-a făcut părtaş ei spre a ne da astfel pilda spă- 
lării (de păcat). Dar Dumnezeu, Care ştie ce anume ne este spre folos, 
vrea să ne împărtăşim de ea chiar aici şi încă de pe acum. 3. Încît nu mai 
şovăiţi, fiindcă chiar dacă Dumnezeul vieții şi al rnorţii va vrea ca noi să rămi- 
nem încă în viață, oricum, eu mă voi alătura poporului lui Dumnezeu aici, şi, 
bucurîndu-mă de părtăşia Bisericii, voi putea astfel lua parte dimpreună 
cu ceilalţi (creştini) la rugăciunile de obşte. 


278. doxfjoei, acte de devoțiune (n. tr.) 

Lucrul acesta e un bun dobiîndit, iar de acum mă voi supune învăță- 
lurilor vrednice de viața întru Dumnezeu». 

4. Auzindu-i vorbele, (episcopii) au purces la cele cuvenite?'?, săvîr- 
şind şi împărtăşindu-l cu dumnezeieştile Taine, nu însă înainte de a-i fi 
cercetat credința cu multă grijă”*. Aşa a ajuns Constantin să fie, din veac, 
cel dintii?*! împărat care s-a învrednicit de desăvârşirea celei de a doua 
naşteri întru Tainele lui Hristos. Şi învrednicindu-se a fi însemnat cu 
dumnezeiasca pecete, duhul său s-a bucurat, s-a primenit şi s-a umplut 
de lumină dumnezeiască. Nemăsurata-i credinţă îi covîrşea sufletul cu 
fericire, uimindu-l la arătarea lucrătoarelor (dovezi ale) puterii lui Dum- 
nezeu. 

5. După îndeplinirea celor cuvenite, Constantin s-a îmbrăcat în 
straie împărăteşti, majestuoase şi strălucitoare ca lumina, şi s-a întins pe 
un pat alb ca neaua, nemaiprimind pe el purpura. 

63. 1. lar în urmă, ridicînd glasul, a înălțat lui Dumnezeu o rugăciune 
de mulțumire, adăugînd următoarele: «În clipa asta pot cu adevărat 
spune că sint fericit; acum ştiu că m-am învrednicit de viața cea fără 
moarte şi că m-am împărtăşit din dumnezeiasca lumină...». După care 
şi-a amintit şi de cei nefericiţi, căinîndu-i pe toți cei lipsiţi de o asemenea 
bucurie?*2, 

2. Apoi au început să se perinde pe dinaintea lui comandanții de 
armată şi cei de mari unități, cărora le dădeau lacrimile şi care se văitau 

între ei că sînt pe cale să rămînă singuri — urîndu-i, de aceea, viaţă cît 
mai lungă; dar împăratul le-a răspuns că abia acum fusese el găsit vred- ” 
nic de adevărata viață şi că numai el avea cum să ştie din ce fel de răsplată 
începuse să se împărtăşească; fapt care-l îndemna mai curînd să-şi gră- 
bească - şi în nici un caz să-şi mai amîne — călătoria spre Dumnezeul său. 
3. Şi zicînd aceste vorbe, a mai dat unele porunci, făcîndu-le romanilor — 
adică locuitorilor Capitalei — privilegiul unor daruri anuale în bani, lăsînd 
împărăţia moştenire fiilor săi ca un bun strămoşesc şi dînd glas tuturor 
gîndurilor sale celor mai scumpe. | 

64. 1. Toate acestea s-au petrecut în marele, prea-cinstitul şi prea- 
sfințitul praznic al Rusaliilor, care se ține la şapte săptămîni şi care poartă 
pecetea acelei zile unice cînd spun Dumnezeieştile Scripturi că a avut loc 
şi înălțarea la ceruri a Mîntuitorului nostru şi coborîrea printre oameni a 
Sfîntului Duh. 2. Aşadar, într-o asemenea sărbătoare a fost învrednicit 
Constantin de cele arătate mai sus; iar în cea din urmă zi (pe care am 
putea să o numim sărbătoarea sărbătorilor, fără teamă de greşeală), pe la 


219. Prescrise de cult (textual: «de lege», «legiuite») (n. tr.) 

280. Suu: «însă nu mai înainte de a-i fi spus ce urma el să mai facă» (n. tr.) 
281. 'Textual: «singurul» (n. kr.) 

282. 'Pextual: «bunătaţi» (n. tr.) 

amiază a fost şi el înălţat, la Dumnezeul său, lăsîndu-ne nouă, muritori- 
lor, ceea ce avea el înrudit cu firea noastră, ca să se unească Dumnezeu- 
lui său cu tot ce era în sufletul său mai duhovnicesc şi mai încins de dra- 
gostea de Dumnezeu. 

Aşa s-a sfîrşit Constantin. 

Noi însă vom urmări lucrurile mai departe. 

65. 1. Îndată (după aflarea veştii ), soldaţii gărzilor precum şi cei din 
garda de corp au început toţi să-şi sfişie straiele, şi, căzînd la pămînt, să se 
bată cu pumnii în cap, jeluindu-se, tînguindu-se şi gemînd de mult amar, 
chemîndu-şi stăpînul şi domnul şi împăratul nu ca pe un stăpîn ce le 
fusese , ci aşa cum îşi cheamă fiii pe nume un venerabil părinte. 2. De 
altfel atît generalii comanadanţi?*? cât şi centurionii nu-l pomeneau pe 
Constantin decît (zicîndu-i) «salvator», «strajă» şi «binefăcător». Restul 
oastei, dîndu-i onorurile cuvenite, îi simţea lipsa aşa cum simt turmele 
lipsa unui bun păstor. 3. Şi tot aşa a început şi lumea să alerge prin întreg 
oraşul, revărsîndu-şi adînca durere din suflet prin ţipete şi prin strigăte; 
unii păreau pradă unei adevărate prăbuşiri lăuntrice; fiecare resimțea 
jalea ca ceva de la sine, ca la o lovitură primită de el însuşi, ca şi cum 
nimănui nu i-ar fi mai rămas acum nimic care să-i facă viața vrednică să 
fie trăită. 

66. 1. Apoi, ridicîndu-i soldaţii trupul, i l-au aşezat într-un sicriu de 
aur pe care, acoperindu-l cu purpura imperială, l-au dus pînă-n oraşul 
ce-i poartă numele, unde l-au aşezat în principala încăpere a palatului, 
în înaltul unei platforme. Acolo, în jurul ei, pe sfeşnice de aur, au aprins 
lumini, oferind privirilor o privelişte extraordinară, cum nu mai văzuse 
nimeni şi cu nici un prilej, din negura vremilor începînd, sub soare: 2. şi 
anume, trupul (neînsufleţit al) împăratului aşezat chiar în inima palatului, 
sus, în sicriul lui de aur, împodobit cu însemnele imperiale, cu purpura şi 
cu diadema, păzit zi şi noapte, de jur-împrejur, de străji fără număr. 

67. 1. Comandanții întregii armate, comiţii şi întregul cin al dregăto- 
rilor, cărora datina le ceruse pînă atunci să îngenuncheze înaintea împă- 
ratului, nu şi-au schimbat cu nimic atitudinea, ci — fiecare dintre ei la 
momentul potrivit — pătrundeau înăuntru şi, îngenunchind, îi aduceau 
omagiul lor ca şi cum el ar mai fi fost încă în viaţă. 

Aceştia, deci, au fost cei dintii. Lor le-au urmat membrii senatului şi 
toți înalții funcționari ai statului, iar mai pe urmă poporul de rînd, puhoi, 
venit cu femei şi cu copii — ca să nu scape asemenea privelişte. 

2. Scena s-a prelungit vreme foarte îndelungată (în care răstimp sol- 
daţii luaseră hotărîrea să lase trupul lui Constantin în acelaşi loc şi să-l 

păzească mai departe), pînă ce au sosit şi fiii lui ca să aducă părintelui lor 
ultimul lor salut. 3. Aşa a continuat fericitul Constantin să împărățească 
pînă şi după moarte - şi a fost singurul om (învrednicit cu asemenea 
soartă). Totul se petrecea ca şi cum el ar mai fi fost în viață; şi a fost o 
dovadă de preţuire de care, de cînd cerul şi pămîntul, Dumnezeu l-a găsit 
vrednic numai şi numai pe el. De altfel, Constantin a şi fost singurul 
împărat care a cinstit pe Dumnezeu, Împăratul a toate, precum şi pe 
Hristosul Lui, cu fapte atît de mari; încît nu-mi pare de mirare ca tot el 
singur să fi fost găsit vrednic de o asemenea soartă, şi ca Dumnezeul cel 
Prea Înalt să-i hărăzească lui ca şi după moarte să mai împărățească 
peste cei vii, astfel ca tot omul cu inima? neîmpietrită să poată pricepe 
ce este aceea împărăția cea fără vîrstă şi fără sfirşit pregătită sufletului 
nostru. 

Deci aşa s-au petrecut lucrurile. 

68. 1. lar generalii comandanţi de mare unitate“ au ales din toate 
unitățile bărbaţi bine cunoscuţi pentru credința şi devotamentul lor față 
de împărat, pe care i-au trimis să le dea limpede de ştire cezarilor cele 
întîimplate. În răstimp, 2. peste garnizoanele militare răspîndite pe toată 

fața imperiului, s-a abătut ca un fel de suflare trimisă de Cel Atotputer- 
nic, aducătoare a veştii despre moartea împăratului şi făcîndu-le parcă să 
hotărască într-un singur gînd — ca şi cum marele lor împărat ar mai fi fost 
încă în viață — să nu recunoască pe scaunul împărăției romanilor pe 
nimeni altul decît numai pe fiii lui. Drept care, nu după multă vreme ei au 
cerut ca toţi aceştia să nu mai fie salutaţi ca nişte cezari ci să poarte titlul 
de auguşti — primul şi cel mai însemnat simbol al investiturii imperiale. 

Cum zic, aşa s-au petrecut lucrurile prin garnizoane, ale căror unități 
îşi trimiteau unele altora, în scris, rezultatele voturilor şi aclamațţiilor lor, 
făcînd ca într-o singură clipită lumea de pretutindeni să afle unitatea de 
cuget din sînul armatei. 

69. 1. Îndată după aflarea veştii despre moartea împăratului, în rîn- 
durile locuitorilor Capitalei, ale senatului precum şi ale poporului de 
rînd, s-a cuibărit - de nestăvilit - jalea; pentru ei toţi nu putea fi o neno- 
rocire mai mare şi mai cumplită. Termele şi pieţele au fost închise; 
aceeaşi soartă au avut-o şi spectacolele şi toate cele ce aveau loc de obicei 
pentru desfătarea iubitorilor de distracții. Recunoscuţi pînă atunci 
pentru senzualitatea lor, aceştia arborau acum expresia unor ființe zdro- 
bite, ridicîndu-l cu un singur glas în slăvi pe Constantin - «fericitul, de 
Dumnezeu iubitul Constantin , care a dat dovadă că merita cu adevărat 
să fie împărat». 

2. Dar, nemaiputiîndu-se mulțumi doar să strige, au început să treacă 
la fapte, înălțindu-i imagini ca unuia aflat încă în viaţă - cu toate că-l ştiau 
dus din lumea celor vii; în ele era înfăţişat cerul (cu culoare) şi Constantin 
odihnindu-se în eterica înălțime a: bolților cereşti. Pe de altă parte, şi ei 
tot doar fiilor lui le recunoşteau titlurile de auguşti şi de cezari; cărora 
însă cu sfişietoare strigăte le cereau ca trupul îrnpăratului lor să fie adus 
şi înhumat acolo, în împărăteasca cetate şi în mijlocul lor. 

70. 1. lată deci onorurile de care i-au făcut ei parte aici celui aflat de 
Dumnezeu la atit de mare preț. 

Ajuns în oraş, fiul cel mijlociu a trimis să fie adus trupul părintelui 
său, apoi s-a aşezat singur în fruntea cortegiului funebru, urmîndu-i 
oştimea grupată pe unități, iar acesteia o mulțime fără număr de oameni 

de rînd. 

Trupul împăratului era străjuit din toate părțile de lăncieri şi de 
ostaşi ai infanteriei grele. 

2. Ajungînd la Biserica Apostolilor Mîntuitorului, aceştia au depus 
sarcofagul, îngăduind noului lor împărat, Constanțiu, să-şi cinstească 
părintele atât prin prezenţa sa cât şi printr-a tuturor celor de față, şi să pli- 
nească tot ce-i cerea lui solemnitatea clipei. 

71. 1. Mai apoi el s-a retras (de o parte), şi unităţile de soldați i-au 


urmat exemplul. În mijloc au păşit slujitorii lui Dumnezeu, puhoiul 
„curioşilor şi mulțimea credincioşilor, toată; iar aceia au săvîrşit dumne- 


înaltul acelei platforme, fericitul Constantin primea dovada măreției 
sale: nemaistăpînindu-şi lacrimile, mulțimea nenumărată a poporului îşi 
unea glasul cu preoții lui Dumnezeu, strigîndu-I Acestuia cu glas de jale 
rugile lor spre (mîntuirea) sufletului împăratului, şi astfel îndeplinind 
fierbintea dorință a acelui om atît de plăcut lui Dumnezeu, 2. Cel Care-Şi 
vădea acum bunăvoința față de el şi prin aceea că, în clipa sfirşitului, le 
- dăruia iubiților şi vrednicilor lui fii, drept moştenire, scaunul împărăției, 
iar lui însuşi privilegiul de a putea fi pomenit împreună cu Apostolii în 
locul acela atît de mult rîvnit de el; lucru care poate fi văzut şi astăzi, 
fiindcă pînă şi astăzi rămăşiţele acelui prea-fericit suflet continuă a fi slă- 
vite odată cu numele Apostolilor, iar mulțimea credincioşilor. întru 
Dumnezeu se adună acolo după dumnezeieştile rînduieli spre a-l vred- 
nici în slujbele-i pline de taină şi spre a-l face să se împărtăşească din 
“puterea. sfintelor rugăciuni. 

Aşa continua Constantin să împărățească pînă şi după moarte - ca 
un întors la viață - peste întreaga împărăție romană, ca un adevărat 
«Biruitor», ca un adevărat «Mărit» şi «August» - cum fusese el numit. 

72. Şi nu atit după pilda acelei păsări din Egipt, căreia-i merge vestea 
că ar fi singura în stare să-şi prezică moartea (raspindiloare de bune 

miresme), ca apoi să revină la viață din propria ei cenuşă şi să-şi ia zborul 
întocmai ca mai înainte; ci după aceea a Mintuitorului său, Care, aidoma 
bobului de grîu, Se înmulţeşte sub binecuvîntarea lui Dumnezeu, dă în 
spic şi acoperă toată fața pămîntului cu roadele Sale. Lui I s-a asemuit 
prea-fericitul, fiindcă prin succesiunea fiilor (numele lui) nu a mai rămas 
singur; ceea ce a făcut ca prin toate provinciile el să fie înfățişat în imagini 
împreună cu ei şi ca numele să-i dăinuiască şi după moarte. 

13. Chipul i-a fost înfăţişat şi pe monede; pe una din feţe, fericitul era 
înfățişat cu capul acoperit, iar pe cealaltă față mînînd un car tras de patru 
cai şi înălțat de o mînă întinsă lui de sus. 

14, Dumnezeul Cel mai presus de toate, Care în persoana lui Con- 
stantin - singurul împărat de pînă atunci ce se arătase fățiş creştin — ne- 
a pus sub priviri o pildă atit de frumoasă, ne-a înlesnit totodată să ne dăm 
seama cîtă deosebire stă între închinătorii Săi şi ai Hristosului Său, de o 
parte, şi, de cealaltă parte, potrivnicii acestei credinţe, care s-au consti- 
tuit prigonitori ai Bisericii Sale, şi, prin aceasta, şi L-au înstrăinat şi L-au 
făcut lor vrăjmaş: înfiorătorul sfirşit al fiecăruia dintre ei nu era altceva 
decit pedeapsa care-i aştepta în chip hotărît pentru potrivnicia lor față de 
Dumnezeu, la fel cum sfîrşitul lui Constantin le făcea tuturor toi atât de 
vădită chezăşia dragostei Aceluiaşi Dumnezeu. 

75. Dintre toţi împărații Romei, Constantin a fost singurul care L-a 
proslăvit pe Dumnezeu, Împăratul a toate, cu o atît de mare dăruire; el 
singur a mărturisit şi a răspîndit făţiş, tuturor, învăţătura lui Hristos; el 
singur a proslăvit Biserica Lui, aşa cum nimeni nu mai făcuse vreodată; 
el şi numai el a spulberat rătăcita credinţă cea în mulţi zei, (stîrpind-o) cu 
totul. E] a desființat toate formele de idololatrie, şi a fost singurul învred- 
nicit atit în timpul vieții cât şi după moarte cu asemenea dovezi de pre- 
țuire cum nu i-au fost date niciodată nici unui elin, nici unui barbar, ba 
chiar nici măcar vreunuia dintre romanii cei mai de seamă; asemenea om 
nu s-a mai pomenit din adîncurile vremilor. 


CUVÎNTARE 
ȚINUTĂ CU PRILEJUL SĂRBĂTORIRII 
A TREIZECI DE ANI DE DOMNIE 
AI ÎMPĂRATULUI CONSTANTIN 


PROLOG 


1. M-am înfățişat aici nu spre a depăna poveşti sau spre a istorisi cu 
vorbe meşteşugite şi cu glas ca de sirenă cine ştie ce lucruri plăcute auzu- 
lui; şi nici nu voi oferi iubitorilor de desfătare, în potire de aur ornate cu 
frumusețea de ornamente a întorsăturilor de cuvinte, cine ştie ce licoare 
menită să le facă lor plăcere. Nu; ci - după îndemnul înțelepților - propun 
să ne depărtăm cu toții de căile bătute şi chiar să ne abatem de la ele; ba 
chiar vă previn să nu vă înghesuiți la acel soi de lucruri spre care lumea 
se adună puhoi. 2. Eu în tot cazul am venit cu gîndul de a slăvi înaintea 
voastră faptele împăratului nostru, într-o formă nouă. Fiindcă, cu toată 
mulţimea fără număr a celor ce se sîrguiesc azi în acelaşi scop, îmi pro- 
pun să pornesc pe o cale nu tocmai umblată de lume, pe care, de altfel, 
nici nu se cuvine să păşim cu (aşa-zicînd) picioarele neîmbăiate. 

Admiratorii stilului comun brăzdat de întorsături de cuvînt puerile 
se bucură în fața dovezilor de inspirație ieftină şi la îndemiîna tuturor; 
să-i lăsăm atunci pe ei să le farmece oamenilor de rînd auzul cu istorisiri 
tot de rînd?%, cu care să-i poată bucura. Fiindcă inițiaţii înțelepciunii 
supreme, cunoscătorii ştiinţei atît a celor dumnezeieşti cît şi a celor legate 
de om, care identifică voia: Celui Atotputernic cu binele, s-au fixat din 
vreme asupra meritelor plăcute lui Dumnezeu şi asupra faptelor de 
Dumnezeu inspirate ale împăratului nostru, pe care ei le socot mai de 
preţ decât cele numai omeneşti; ei vor îngădui, desigur, celor mai puțin 
dăruiţi să-i laude împăratului calităţile lui mai mărunte. 3. Or, fiind împă- 
ratul înzestrat atât cu ştiinţa celor dumnezeieşti cît şi cu a celor privitoare 
la om (cea dintii intind către Dumnezeu; cea de a doua avîndu-l drept 

ţintă pe om), să-i lăsăm, atunci, pe cei cu adevărat apți pentru astfel de 
lucruri să pună în valoare, spre priceperea celor aflați în afara incintelor 
sacre, trăsăturile lui omeneşti — care, de altminteri, au însemnătatea lor şi 
care au adus foarte mult bine în viața noastră (fiindcă întreaga înzestrare 
a împăratului este frumoasă; doar că ele nu pot fi puse chiar alături de 
trăsăturile lui de-a dreptul divine), 4. iar noi, în schimb, care ne aflăm 
înăuntrul unei asemenea sfinte incinte şi care am pătruns pînă-n adîncu- 
rile ei tainice şi neumblate, să zăvorim auzurilor nesfințite porțile şi să 
amintim tainicele mistere ale vieții împăratului înaintea acelor per- 
soane care singure au cunoştinţă de ele, care şi-au cufundat urechile în 
apele purificatoare ale credinței şi care şi-au concentrat toată atenţia 
asupra celor mai înaripate facultăți ale sufletului omenesc; cu ei, cei care 
umblă înaintea Împăratului a toate, săvîrşi-vom noi acest dumnezeiesc 
rit în tăcere, 5. făcînd din inspiratele cuvinte ale înțelepților (noştri) — 
pătrunse nu de spiritul propriu divinației (mai bine spus: al freneziei şi al 
pierderii stăpînirii de sine), ci străbătute de lumina dumnezeieştii inspi- 
rații - călăuza noastră întru asemenea tainică lucrare, spre a ne învăța ce 
trebuie să înțelegem prin a domni; spre a ne vorbi despre Împăratul 
suprem, despre dumnezeieştile oşti care-L înconjoară pe Împăratul tutu- 
ror, despre acea pildă de domnie pe care o avem în faţa ochilor, precum 
şi despre opusul ei, şi despre urmările amîndurora. Călăuzindu-ne după 
inspiratele lor luminări, să începem, deci, acest dumnezeiesc ritual. 

1. 1. lată-ne, aşadar, în toiul sărbătoririi unui împărat mare. Noi, 
vlăstarele acestei domnii, ne veselim inspirîndu-ne din preceptele acelor 
învățături înaripate, mai cu seamă că bucuria noastră îl are în frunte şi de 
față chiar pe Împăratul suprem - prin care cuvinte eu ÎL am în vedere 
pe Cel cu adevărat mare, adică pe Acela aflat dincolo de toate (şi trag 
nădejde că, împăratul nostru, care stă de față cu noi, nu ne va ţine de rău 
pentru aceste vorbe, ci că dimpotrivă se va alătura sfintei noastre cuge- 
tări), mă gîndesc, deci, la Cel aflat mai presus de toate, la Împăratul 
suprem, la Cel nemăsurat, şezind pe scaunul de domnie al bolților 
cereşti, Care a făcut pămîntul scăunel la picioarele Sale. Nimeni nu-L 
poate închipui într-un fel vrednic de El. De jur-împrejurul Său lumina 
străluceşte ca fulgerul, făcîndu-L - prin puterea” străluminărilor ei - de 
nevăzut privirilor noastre, ale tuturor. 

2. În jurul Său dau roată oştile cereşti şi-l stau de strajă Puterile cele 
de sus, mărturisindu-L ca fiind Stăpînul şi Domnul şi Împăratul lor. Mul- 
ţimile fără sfîrşit ale îngerilor, cetele arhanghelilor şi corurile de sfinte 

duhuri răsfrîng la rîndul lor lumina ce se revarsă din jurul Său, adăpîn- 
du-se din ea ca dintr-un izvor nesecat. Toate aceste lumini, divinele şi 
duhovniceştile feluri de lumină netrupească ce sălăşluiesc dincolo de 
bolta cerească, înalță Marelui Împărat cele mai sublime şi mai inspirate 
cîntări de slavă. La mijloc a fost întins marele şi albastrul acoperiş al 
cerului, pentru osebirea celor aflați în afara sălaşurilor împărăteşti de cei 
aflaţi înăuntrul lor; în jurul său, soarele şi luna şi luminătorii cereşti îşi 
poartă faclele parcă în curtea unui palat, dînd slavă Împăratului Celui de 
dincolo de toate, iar la semnul şi la cuvîntul Lui agăţîndu-şi pururea- 
arzîndele torţe în ajutorul celor ce sălăşluiesc în zonele mai umbroase din 
afara cereştii bolți. 

3. Pe Acest Mare Împărat pînă şi mult biruitorul nostru împărat Îl 
slăveşte, dîndu-şi seama că Lui Îi datorează el de fapt domnia; tot despre 
El mărturisesc şi de Dumnezeu iubitorii noştri cezari — învățătura de la 
părintele lor luînd-o, că este izvorul a tot binele; iar grosul armatei, ome- 
nirea de la ţară şi de prin oraşe, precum şi înalții demnitari din provincii, 
în adunările lor Lui 1 se închină, luînd în aceasta învăţătură de la Mîntui- 
torul, Cel mai mare dintre dascăli. 

De fapt, toată suflarea omenească (feluritele popoare şi neamuri şi 
limbi, care altminteri sînt însuflețite de mentalități atît de deosebite), 
toate - şi oficial şi în particular - nu izbutesc să se potrivească unele cu 
altele decit în această singură situație, anume atunci cînd în gîndurile lor 
de la sine - izvoritoare şi spontane şi în liberele lor deducţii, ÎI invocă pe 
Unul şi Singurul Dumnezeu. 

4. Fiindcă, oare, nu este adevărat că întreaga stihie a pămîntului pe 
EI Îl recunoaşte drept stăpîn atunci cînd, prin roadele şi prin vieţuitoarele 
pe care le poartă şi le aduce la lumină, îşi mărturiseşte ascultarea în fața 
voii Celui Atotputernic? Şi bogat curgătoarele ape ale riurilor, ca şi susu- 
rul nesfirşit, venit din adîncuri, al izvoarelor, Îl vădesc pe Cel ce este 
cauza unei asemenea minunății. Tot pe El ÎI arată şi adîncul ţinut în chin- 
gile din străfunduri ale mării, ca şi zbuciumul valurilor, atunci cînd se 
înalță spre cer, umplind pămîntul de groază, ca apoi — apropiindu-se de 
țărm - potolite de ordinea dumnezeieştii legi, să se chincească! Tot pe El 
şi stăpînita şiroire a ploii de iarnă, bubuitul tunetului şi scînteierile fulge- 
relor, joaca mereu înnoită a vîntului, goana norilor în înaltul văzduhului; 
tot pe EI Îl mărturisesc, pentru toţi cei ce nu sînt în stare să-L vadă cu' 
înşişi ochii lor. 

5. Soarele, atotstrălucitorul, care străbate prin vremi, numai pe EI Îl 
ştie de stăpîn, şi, plecat în faţa voii Lui, nu se încumetă să se abată din 
cale. Luna - cu lumina ei mai palidă decit a soarelui — supusă rînduielilor 
lui Dumnezeu, în unele răspasuri sc împuţinează, ca apoi să crească iar la 

loc. Cerul în frumuseţea sa, scînteind din noianul său de stele (care-l stră- 
bat în pilcuri?* şi în bună rînduială, pe acelaşi neabătut drum), dă şi el de 
ştire despre dăruitorul a toată lumina. Aşadar, toți luminătorii cereşti, la 
semnul şi la cuvintul Lui se supun împreună aceleiaşi armonii, gonind 
de-a lungul imenselor lor cruguri pe pista din înaltul văzduhului. Alter- 
nanţa zilei cu noaptea, scurgerea timpului şi schimbările anotimpurilor, 
ritmurile şi rînduiala întregului univers, aduc laudă nemărginit-feluritei 
înţelepciuni a nemăsuratei Lui puteri. 

Tot Lui îi răspund cu necesara şi cuvenita dumnezeiască cunoaştere 
nevăzutele Puteri care îşi deapănă zborul prin cuprinsul văzduhului. 
Întregul univers şi în asamblu, tot Lui - acestui Mare Împărat - Îi înalţă 
laudă; tot Lui şi cerurile cerurilor şi crugurile bolților celor de sus; oştirile 
îngerilor laudă Îi înalță cîntîndu-i cîntări de netălmăcit; duhurile zămis- 
lite de duhovniceasca-l lumină îşi binecuvintează şi ele, întru dumne- 
zeiască cunoaştere, Zămislitorul; pe EI Îl arată singur mare domn şi stă- 
pin pînă-n vecii cei fără de timp, ânteriori cerului pe care-l vedem cu 
ochii, anteriori zidirii lumii, şi infinitele vecii anterioare apariției întregii 
lumi văzute. 

6. Cel care El Însuşi este mai presus de toate, anterior şi ulterior 
tuturora, aşadar Cuvîntul Său preexistînd ca Unul Născut, suprem arhie- 
reu al lui Dumnezeu Celui Însuşi suprem, Cel mai vîrstnic decit timpul şi 
decit toți vecii — întiiul şi singurul închinat măririi Tatălui, întru mila Sa 
mijloceşte spre mîntuirea tuturor, slăvindu-Se în fruntea stăpiînirii a 
toate şi încununindu-Se ca un al doilea întru (lăuntrica) împărăție a Tată- 
lui; findcă El este tocmai lumina cea mai presus de toate, cea care se 
mişcă în jurul Tatălui, făcînd în acelaşi timp şi legătura şi hotarul între 
substanța ființelor create şi esența?" cea fără început şi necreată. Fiindcă 
E! este chiar lumina care se revarsă de sus, din dumnezeirea cea veşnică 
şi fără început, îmbăind în înțelepțească (şi mai strălucitoare decît soa- 
rele) străluminare tărîmul cel mai presus de cer, precum şi toate cele 
cereşti. Putem spune despre El că este cârmuitorul acestei lumi întregi — 
EI, Cuvîntul lui Dumnezeu, Cel care dăinuieşte totodată şi mai presus de 
toate şi întru toate şi în toate cele văzute şi nevăzute; El, Cel de la Care (şi 
prin Care) icoana împărăției celei de sus avînd-o, de Dumnezeu iubitul 
nostru împărat îşi dă silința să ţină bine cârma întregii noastre vieți 
păminteşti, după pilda Atotputernicului. 

2. 1. Cuvîntul cel Unul-Născut al lui Dumnezeu împărățeşte din vecii 
cei fără început şi pînă-n vecii fără de sfîrşit împreună cu Tatăl Său. Tot 
aşa, iubitul Său (împărat al nostru), călăuzit de împărăteasca binecuvîn- 

tare?! pe care o primeşte de sus, şi întărit de divina sa investitură, dom- 
neşte şi el aici pe pămînt de foarte îndelungată vreme. 2. Mîntuitorul a 
toate face ca toate — cerul întreg şi lumea, precum şi împărăția de sus — să 
ajungă vrednice de Tatăl Său; la fel şi iubitul Său, adunîndu-şi supuşii de 
aici, de pe pămînt, în jurul Cuvîntului Celui Unul-Născut şi aducător de 
mântuire, îi pregăteşte împărăției Aceluia. 3. Pe de altă parte, Mântuitorul 
nostru, al tuturor, ca un păstor bun ce este, ține prin nevăzuta şi dumne- 
zeiasca-l putere duhurile ce s-au lepădat de EI (şi care au obiceiul să se 
poarte prin aer şi să se năpustească în sufletele oamenilor) ca pe nişte 
sălbăticiuni, cît mai departe de turma Sa. Dar tot aşa şi iubitul Său, dăruit 
de El, de sus, cu atitea triumfuri asupra vrăjmaşilor, îi cumințeşte pe duş- 
manii declaraţi ai adevărului, pe calea războiului! 4. Sau iar — aşa după 
cum Cuvîntul (deşi anterior universului şi în acelaşi timp mintuitor a 
toate) împărtăşeşte cetaşilor Săi seminţele cunoaşterii şi ale mîntuirii, 
luminîndu-i şi făcîndu-i vrednici a afla împărăţia Tatălui - ei, bine, tot aşa 
şi iubitul Său, ca un adevărat tălmaci al Cuvîntului lui Dumnezeu, 
cheamă după sine întreg neamul omenesc la cunoaşterea Atotputernicu- 
lui, strigînd cu glas tare ca să fie auzit de întreg pămîntul şi dînd de veste 
normele noii credinţe! 5. Şi, după cum deschide Mîntuitorul a toate 
cereştile porţi ale împărăției Tatălui înaintea călătorilor plecaţi din lumea 
noastră într-acolo, la fel şi cu acesta, după ce (din zelul său față de Cel 
Atotputernic) a curățat păminteasca lui împărăție de toată murdăria 
smintelilor necredincioşilor (în nemijlocita-i purtare de grijă față de 
întreaga turmă a supuşilor), a chemat cetele sfinţilor şi cuvioşilor în 
palatul său! 

Dintre toți împărații Romei, el singur a fost învrednicit de Dumne- 
zeu, Împăratul a toate, cu o domnie care să fi ţinut treizeci de ani. Dar nu 
face aidoma înaintaşilor săi, adică să închine (această sărbătoare) duhuri- 
lor htonice sau cine ştie căror demoni chemaţi să se arate sub chipuri care 
să smintească lumea -— unor amăgiri, deci, unor prostii puse la cale de 
nişte oameni fără Dumnezeu; ci o închină Celui Care l-a înconjurat de 
glorie, ca o recunoaştere a facerilor de bine cărora el le-a fost ținta, totuşi 
fără a spurca palatul cu sîngele prelins (al jertfelor) — aşa cum se făcea 
odinioară — şi fără a-şi mai face grijă să înduplece puterile htonice prin 
fum, prin foc şi prin arderi de tot, ci aducîndu-l Însuşi Împăratului a 
toate, în chip de jertfă bineplăcută şi bineprimită, chiar împărăteasca sa 
ființă, precum şi cugetul său atit de înalt țintind către Dumnezeu! Fiindcă 
Acesta nu-şi află placul decit în felul de jertfă pe care împăratul nostru s-a 
deprins să o aducă în gîndurile şi în mintea lui ajunsă fără pată, departe 
de ruguri şi de vărsările de sînge, Stăpîn pe credința Sa în ascunsul miş- 

cărilor neînşelătoare ale sufletului, el a adus prin puterea gîndirii sale o 
contribuție însemnată în teologie, sirguindu-se ca în calitatea sa de împă- 
rat să oglindească cît mai mult iubirea de oameni a lui Dumnezeu, 
dăruindu-se Lui pe de-a-ntregul şi aducîndu-l-se în chip de pîrgă a lumii 
ce i-a fost încredințată, chiar pe sine. 

Dar această supremă jertfă împăratul o aduce în folosul nostru al 
tuturor; şi, ca un bun păstor ce este, aşa aduce el ...«minunate hecatombe 
de mieluşei întîi-născuţi...» adică purtind după sine spre cunoaşterea şi 
cinstirea Lui, sufletele duhovniceştii sale turme. 

3. 1. De o astfel de jertfă Se bucură Dumnezeu şi-i bineprimeşte cu 
drag darul, sporindu-i (la vederea unei atit de însemnate şi minunate 
jertfiri) sporindu-i spun, hierofantului nostru - cu mirare - domnia cu 
încă foarte mulţi ani. În chip de răspuns la un asemenea sacrificiu, EI îşi 
întețeşte facerile de bine, îngăduindu-i acestuia să-şi sărbătorească dom-= 
nia prin fel de fel de serbări plăcute, şi, la fiecare zece ani, să împărtă- 
şească unuia din fiii lui cele ale domniei, ca pentru a prelungi cât mai mult 
înflorirea plantei ajunse la ceasul împlinirii. 

2. Dintre fii, cel care poartă acelaşi nume cu părintele său a fost pri- 
mit de el să-i împărtăşească domnia la capătul celor dintii zece ani; urmă- 
torul în vîrstă, după încă zece ani; iar cel de al treilea tot aşa, adică după 
alți zece ani şi cu prilejul sărbătorii de acum. Cum cea de a patra decadă a 
şi început - iar timpul nu încetează să se depene — suindu-şi neamul la 
domnie, împăratul se arată pregătit să înmulțească strălucirea acestui 
tron, numind cite un nou cezar; în felul acesta ajunge el să-şi împlinească 
proorocia rostită cîndva, de mult, de dumnezeieştii prooroci, atunci cînd 
strigau: «Primi-vor sfinţii Celui Prea Înalt împărăția» 

3. De unde se vede că Însuşi Dumnezeu, Împăratul a toate, îl 
dăruieşte pe preacucernicul împărat, înmulțindu-i atât anii cât şi copiii, şi 
făcînd stăpînirea lui peste popoarele pămîntului înfloritoare şi tînără, ca 
şi cum abia de curînd ar fi prins rădăcină. Tot Dumnezeu i-a înlesnit şi 
această sărbătorire, dîndu-i biruința peste toți vrăjmaşii şi potrivnicii şi 
făcind din el o pildă de cucernicie adevărată pentru omenirea întreagă. 4. 
lar el — împăratul - străluceşte ca soarele, răspîndindu-şi razele de 
lumină prin lumina cezarilor pînă-n cele mai depărtate locuri cunoscute 
lumii. Nouă, celor de la răsărit, ne-a desemnat o odraslă demnă de un 
asemenea părinte; altora, pe al doilea fiu; iar pe celălalt l-a sortit altora — 
ca pe nişte luminători, ori ca nişte facle răspîndind propria lui lumină. 
Constantin a înhămat cu mina lui - prinzîndu-i cu aceleaşi hăţuri şi dîn- 
du-le să tragă telega împărăției — pe cei patru şi atit de avîntaţi cezari ca 
lot atiţia mînji, strunindu-i prin aceste divine hăţuri ale bunei înțelegeri şi 
armoniei; aşa, din înaltul său, străbate el toată faţa lumii, fiind prezent 
pretutindeni şi nelăsînd să-i scape nimic. 

5. Dar încă ceva! Binecuvîntat cum este el a reflecta imaginea impă- 
răţiei cereşti, împăratul, cu privirile ațintite sus spre această imagine 
arhetipală, îi călăuzeşte pe cei de aici, jos, prinzînd tot mai puternică 
rădăcină în exercitarea învestiturii sale monarhice (cu care Împăratul 
suprem a dăruit aici, pe pămînt, numai neamul omenesc), a cărei lege 
hotărăşte stăpînirea unuia singur asupra tuturor. 6. Or, forma monarhică 
întrece toate celelalte constituții şi moduri de guvernare: bunăoară 
poliarhia, rezultînd din egalitatea în drepturi, capătă pînă la urmă chipul 
anarhiei şi al răsturnării de valori?*. Iată de ce avem şi un singur Dumne- 
zeu, iar nu doi, nici trei şi nici mai mulți, mai ales că (mărturisirea) mai 
multor divinități echivalează în mod cert cu a nu recunoaşte pe niciuna. 
Nu este decit un singur Împărat, iar Cuvîntul şi împărăteasca-l Lege, 
tot Unul sînt - Lege nerostită în cuvinte articulate sau supusă stricăciuni- 
lor timpului î în cărți sau pe table, ci Cuvîntul cel viu şi Însuşi Dumnezeu, 
Cela ce le pregăteşte tuturor supuşilor Săi, care I-au urmat în timp, 
împărăţia Tatălui. 7. Pe El ÎL înconjoară oştile cereşti: miliardele de îngeri 
împlinitori ai voii lui Dumnezeu, puzderia cetelor mai presus de lume, 
apoi duhurile nevăzute din cer care asigură buna rînduială a universului; 
e ele, pe toate, Cuvîntul-împărat le diriguieşte ca un fel de guvernator al 

mpăratului suprem. Pe El L-au denumit cu toată hotărîrea cuvîntătorii 
de Dumnezeu în revelaţiile lor: şi Căpetenie a căpeteniilor, şi Mare 
Arhiereu, şi Prooroc al Tatălui, şi Înger al sfatului celui mare, şi Lumină a 
strălucirii Tatălui, şi Fiu Unul-Născut, şi cu nenumărate alte nume; dar 
Părintele Lui L-a făcut să fie cuvînt viu şi lege şi înțelepciune şi plinătate 
a tot binele, şi aşa L-a dăruit tuturor supuşilor împărăției Sale în chipul 
unui dar purtător al celor mai înalte binecuvîntări. lar E, Care în toate 
răzbate şi Se poartă pretutindeni, El Care tuturor îmbelşugat le împarte 
darurile Tatălui, le-a oferit şi creaturilor Sale cuvîntătoare de pe Pămînt 
un chip al învestiturii Sale împărăteşti atunci cînd a înzestrat sufletul 
omului — suflet făcut după imaginea Sa - cu nişte îngăduințe de-a dreptul 
dumnezeieşti,2* care fac ca omul să se poată bucura şi de celelalte virtuţi 
ce şiroiesc din acelaşi dumnezeiesc izvor. lar înțelept nu este decât numai 
Acela Care singur este şi Dumnezeu. El singur este bun prin însăşi esența 
Sa, numai El e adevărata putere şi izvorul adevăratei dreptăți; El, Tatăl 
Cuviîntului şi al Înţelepciunii, izvorul luminii şi al vieţii, iconomul adevă- 
rului şi al virtuţii, diriguitorul Însuşi al împărăției Sale şi a toată cîrmui- 

4. 1. Ne putem însă întreba: de unde ştim noi oamenii asemenea 
lucruri? De unde îndrăzneala asta a limbii mele — care nu e decît carne — 
de a da glas unor idei atît de străine acestei cărni şi trupului? Cine L-a 
putut zări pe Împăratul cel nevăzut, ca să poată vedea la EI astfel de 
puteri? - Prin simțuri noi luăm contact cu realitățile din aceeaşi familie cu 
trupul şi percepem relaţiile dintre ele; în schimb nimeni nu a cutezat 
vreodată să se laude că ar fi văzut cu ochii săi această împărăție nevăzută 
şi atît de deosebită de tot (ce ştim)! Nici un muritor n-a cuprins vreodată 
frumuseţea adevăratei înţelepciuni! Cine — ajutîndu-se de puterea sim- 
țurilor - a contemplat chipul dreptăţii? De unde s-au cuibărit în mintea 
omului conceptele de «autoritate legitimă» şi de «investitură împără- 
tească»? De unde i-a putut veni unei fiinţe lucrate din carne şi din sînge 
ideea puterii monarhice? Cine a răspîndit pe pămînt asemenea idei (care 
nu au în ele ceva vizibil şi formal) — sau şi (conceptul unei) ființe netru- 
peşti, nedefinite prin formă? 2. Ei bine, pentru asemenea lucruri nu era 
posibil decît un singur mijlocitor: Cuvîntul lui Dumnezeu, Cel prezent 
în toate2?, principiul facultăţii cuvîntătoare şi înţelegătoare a omului, 
Care, singur nedespărţit fiind de dumnezeirea Tatălui, împrăştie peste 
odraslele Sale revărsările . de daruri ale Tatălui. De aici, această facultate 
firească de a gîndi, care este aceeaşi şi la greci şi la barbari; de aici, conceptele 
de rațiune şi de înțelepciune, semințele cumpătării şi ale dreptăţii; de aici, 
înjghebarea meşteşugurilor; de aici şi ştiinţa deprinderii virtuții, dulcele 
nume al înțelepciunii şi nobila pasiune pentru filosofie; de aici, putinţa de a 
cunoaşte tot ce e bine şi tot ce e frumos; de aici chiar şi (lăuntrica) reprezen- 
tare a lui Dumnezeu şi posibilitatea unei vieţi vrednice slujirii Lui cu cre- 
dință; de aici şi împărăteasca învestitură?* a omului şi neduşmănoasa Lui 
stăpinire a tot ce este pe pămînt. Fiindcă atunci cînd Cuvîntul — Părintele 
fiinţelor cuvîntătoare - a aşezat în sufietul omului amprenta (alcătuirii lui) 
după chipul şi după asemănarea lui Dumnezeu, prin asta el a şi făcut ca 
ființa aceasta să capete stare împărătească; iar cînd, de pe întreg pămîn- 
tul, numai pe el l-a ales ca să-l înveţe a împărăţi şi a se supune (precum şi 
pentru a intui sau chiar a căpăta învățătura a ceea poate însemna făgă- 
duita nădejde a împărăției cereşti), ei bine, atunci înseamnă că Părintele 
nu va şovăi să Se şi facă EI Însuşi cunoscut fiilor săi muritori, ci că va 
culege roadele semănăturii Sale şi că, odată cu înnoirea binecuvîntării 
pogorite de sus peste ei, El le-a adus tuturor buna veste a împărtăşirii 
împărăției ceresti. Că-i cheamă şi că-i îndeamnă să se arate pregătiți 
pentru urcuş, îmbrăcînd veşmiîntul potrivit acestei chemări. Cu o putere 
cu neputinţă de arătat prin vorbe, El a umplut de această chemare tot 

(pămîntul nostru) scăldat de lumina soarelui şi a dat pămînteştii împărății 
drept model pe cea cerească, îndemnînd neamul omenesc întreg să rîv- 
nească la ea ca spre cea mai sublimă dintre nădejdi?”. 

5. 1. Or, se poate spune că de Dumnezeu iubitul împărat s-a şi 
împărtăşit din acestea, fiind el înzestrat de Dumnezeu cu asemenea 
fireşti calități şi, pe deasupra, lăsîndu-şi sufletul pătruns de revărsarea 

darurilor pogorîte asupra lui de acolo, de sus! Ajuns ființă desăvirşit 
raţională prin lucrarea Cuvântului, Care este rațiunea însăşi; ajuns înţe- 
lept prin împărtăşirea din izvorul înțelepciunii; ajuns bun şi drept prin 
împărtăşirea binelui şi a dreptăţii; ajuns şi cumpătat aşa cum numai cum- 
pătarea poate fi, el îşi adună vitejia din puterea (trimisă lui )de sus. 2. 
Adevărul este că împăratul nostru şi-a potrivit sufletul acestor virtuți 
suverane luîndu-se după modelul acelei împărăţii din altă lume. Or, cine 
nu s-a împărtăşit din ele şi se leapădă de Împăratul a toate; cine nu-L 
cunoaşte pe Tatăl cel mai presus de ceruri al sufletelor noastre şi nici nu 
şi-a pus podoabele potrivite |înfăţişării înaintea] unui împărat; cine se 
lasă stăpînit de urît?% şi de josnicie; cine se leapădă de regescul har al 
blîndeţii, luînd chipul mîniei şi parcă prefăcîndu-se într-o fiară; cine în 
locul unei purtări îngăduitoare se lasă pătruns de otrava greu-ameninţă- 
toare a răutăţii; cine în loc să-şi ascută chibzuinţa, se sminteşte; cine se 
leapădă şi de rațiune şi de înțelepciune, lăsîndu-se în voia nesocotinței 
(cea mai cumplită pornire a sufletului, care, în străpezeala ei, scaldă cele 
mai îngrozitoare vlăstare: desfrîul, rapacitatea, crima, sacrilegiul, nereli- 
giozitatea); aşadar, cine ajunge sub stăpînirea lor, chiar dacă puterea 
uzurpată de el îl va face pentru o vreme să pară că domneşte, în realitate 
nu poartă cu adevărat titlul de împărat. 3. Am să şi întreb: cum ar putea el 
să se arate vrednic a prelua aparența autorității monarhice, el — adică 
omul — al cărui suflet a ajuns să găzduiască chipurile amăgitoare ale unei 
liote de diavoli? Cum îşi va exercita puterea în chip de stăpîn absolut unul 
care şi-a agonisit un roi de stăpîni plini de cruzime şi care a ajuns robul 
plăcerilor rele, un afemeiat împătimit, rob al cîştigului pe căi de necinste, 
irascibil şi rob al izbucnirilor de mînie, robul fricii şi al spaimelor, rob al 
diavolilor setoşi de sînge şi al duhurilor ucigătoare de suflet? 

4. De aceea spun eu că , în temeiul adevărului însuşi, numai împă- 
ratul acesta iubit de Dumnezeu, de Împăratul suprem, poate fi declarat 
împărat al nostru; el singur a ajuns cu adevărat liber (şi nu spun bine, ci 
mai curînd stăpîn peste sine), mai presus de dorinţa de îmbogăţire şi de 
pofta de femei, biruitor peste plăceri — chiar şi peste cele fireşti. A ajuns 
să poată stăpini peste izbucnirile de miînie şi peste furie, să le stăpînească, 

iar nu să fie stăpinit de ele! Ei da, unul ca el este un adevărat împărat, şi 

merită titlul de «biruitor» pe care-l poartă, fiindcă el s-a arătat biruitor 
" peste patimile de care sînt stăpîniți oamenii; fiindcă el s-a străduit să 

intruchipeze aici forma aceea arhetipală a Împăratului suprem, şi fiindcă 

(prin reflectarea în oglinda minții sale a luminii virtuților decurgînd din 

această arhetipală formă) el s-a transfigurat, atingînd astfel măsura înțe- 

lepciunii?*?, a bunătăţii, a dreptăţii, a vitejiei, a cucerniciei şi a iubirii de 
lhumnezeu. Ajuns la cunoaşterea de sine însuşi, se poate cu adevărat 
spune că numai el, împăratul acesta al nostru, a ajuns să fie şi un filosof, 
căruia, în plus, i s-a dat şi înțelegerea tuturor binecuvîntărilor pe care 
avea să le primească el din afara ființei sale — mai bine spus: din cer. El 
s-a priceput să pună în valoare venerabilul titlu decurgînd din monarhica 
su învestitură, prin admirabila robă pe care o poartă, fiind de ait- 
fel, şi singura persoană ce-şi îngăduie să îmbrace pe drept împără- 
teasca mantie. 

5. Împăratul acesta invocă, noapte după noapte şi zi după zi, pe Tatăl 
Cel mai presus de ceruri; Îl cheamă în rugăciunile sale; el nu tînjeşte după 
ultceva decit după împărăția cea de sus. Fiindcă el ştie prea bine că pre- 
zentul (ființele dimpreună cu toate cele trecătoare : ale vieţii , care parcă 
ar curge, aidoma unui fluviu, ca pînă la urmă să piară) nu se poate 
măsura în vreun fel cu Dumnezeu, Împăratul suprem; de aceea şi înse- 
tează el după împărăţia aceea nepieritoare şi netrupească a lui Dumne- 
zeu, rugîndu-se să poată avea parte de ea, înălțîndu-şi mintea - prin 
măreția cugetării - pînă dincolo de bolta cerului şi lăsîndu-se pătruns 
pînă-n adîncul inimii de negrăita sete după luminile întrezărite acolo, 
prin comparaţie cu care măririle acestei lumi nu par a fi decit întuneric. În 
faptul de a domni peste oameni el vede doar un fel de autoritate măruntă 
şi foarte trecătoare, exercitîndu-se într-o viață şi ea supusă morţii, efe- 
meră; o autoritate nu foarte substanţial diferită de cea a păcurarilor, a 
miorarilor sau a ciurdarilor, dar pe care în schimb el o socoate mult mai 
anevoie de adus la faptă decit a acelora — şi încă peste nişte ființe cu mult 
mai îndărătnice. Lui - în temeiul caracterului său greu de clintit precum şi 
a educaţiei sale alese - uralele mulţimii şi vorbele măgulitoare mai 
degrabă îi sînt povară, decit plăcere. 

6. Să nu se creadă totuşi că privirea proteguitorului său anturaj, a 
oştilor sale fără număr, a puzderiei de infanterişti şi de pedestraşi şi de 
călări dăruiţi lui cu trup şi suflet, produce asupra lui o impresie mai mare. 
Nu! nici măcar faptul de a le putea porunci acestora nu-l amețeşte, căci 
Constantin nu uită în nici o clipă să-şi adune gîndurile în sine însuşi şi, 
ustfel, să descopere neîncetat în el aceeaşi natură comună nouă, tuturor 

oamenilor. Un zimbet se abate peste buzele lui atunci cînd constată 
impresia produsă asupra mulțimii (impresie de copii la vederea cine ştie 
cărei ciudățenii) de mantia lui înflorată, țesută cu fir de aur, de purpura 
imperială, de însăşi cununa ce o poartă. Cu desăvîrşire străin de aseme- 
nea simțăminte, de vreme ce a gustat din dumnezeiasca cunoaştere, 
el şi-a îmbrăcat sufletul cu podoabele cumpătării şi dreptăţii şi cucerniciei 
şi ale celorlalte virtuţi; podoabe într-adevăr împărăteşti de astă-dată . 

7. Mai mult decit atît. Lucrurile acelea atit de rîvnite de lume — vreau 
să spun: aurul şi argintul şi pietrele (prețioase), a căror frumuseţe pe noi 
ne uimeşte — el nu le ține drept mai mult decât nişte pietre de rînd, sau 
decît o materie oarecare, fără valoare (adică tocmai ce şi sînt ele, în reali- 
tate), de nici un ajutor în lupta noastră cu năvala răului. Într-adevăr, ne 
pot ele vindeca de boală? Ne pot ele ajuta în vreun fel să scăpăm de 
moarte? Or, conştient de toate acestea, Constantin nu şovăie să se folo- 
sească de ele (dar cu bună ştiinţă! — şi numai atit cît să le facă supuşi- 
lor săi plăcere prin demnitatea întruchipată), fără însă a se lăsa amăgit; 
ba, dimpotrivă, îngăduindu-şi să zîmbească la priveliştea celor care, în 
imaturitatea lor lăuntrică, se lasă impresionați de ele! Şi tot aşa se mai 
reţine el şi de la zaiafet şi beţie, precum şi de la excesivul rafinament al 
mâncărurilor făcute pe gustul mîncăilor (care mîncăruri — îşi dă el seama — 
fie ele potrivite cine ştie cui, în tot cazul lui nu-i sînt potrivite, mai ales că 
ele fac omului mult rău, încețoşîndu-i facultatea contemplativă a sufletu- 
lui). 8. Pentru toate aceste motive, împăratul — îndrumat dumnezeieşte şi 
învățat cum este cu înălțimile cugetului — nu conteneşte a urmări realită- 
țile care transced cele ale vieţii, pe cerescul Tată invocându-L, şi de Împă- 
răţia Lui însetîndu-se, pe toate întru credinţă săvirşindu-le, iar supuşilor 
săi — luînd chip de bun dascăl —- împărtăşindu-le dumnezeiasca ştiinţă a 
cunoaşterii Împăratului suprem. 

6. 1. Or, Dumnezeu - Care cere de la noi zălogul reciprocității — iată 
că-l dăruieşte acum cu cununile sărbătoririi de treizeci de ani, alcătuite 
din perioade pline de propăşire; iar nouă, tuturor, ne dă îngăduinţa de a-l 
prăznui pretutindeni cu serbări — dar ce spun eu «pretutindeni»? Fiindcă 
întreg universul ia parte la ele. 2. Şi în timp ce noi, aici, pe pămînt, ne 
veselim de o asemenea înflorire a cunoaşterii lui Dumnezeu, eu nu cred 
că vom greşi închipuindu-ne cum crugurile făpturilor celor din cer, sub 
imboldul propriei lor naturi, se alătură bucuriei noastre, a celor de pe 
pămînt; mai mult chiar, că Însuşi Împăratul Cela ce peste toate împără- 
teşte Se bucură, ca un părinte bun ce este, de sfînta putere de cinstire a 
bunilor Săi fii, precum şi că mai cu osebire pentru asta l-a învrednicit El 
pe călăuzitorul nostru, pe acela căruia-i datorăm noi propăşirea noastră, 
de onorurile sărbătorii de astăzi, încărcate de ani! Căreia trei decade de 

domnie neajungindu-i, a hotărît E să o viitorească pînă cît mai departe, 
întru vecie. 

3. Or, vecia este pe deplin imuabilă, lipsită de sfîrşit; nici originea 
ei, nici circumscrierea, nu sînt accesibile minții omeneşti, cel puţin pe cale 
firească. Ea nu e înzestrată, să zicem, cu un centru de la care pornim să o 
putem cuprinde, şi nu îngăduie nici măcar sesizarea a ceea ce numim noi 
«prezentul» - cu atît mai puţin viitorul sau trecutul -, concepte 
temporale!" fiindcă ce a fost nu mai are, propriu-zis, existenţă; viitorul, 
pe de altă parte, nu o are încă, iar prezentul s-a şi dus pe aripile gîndului, 
odată cu vorba, mai iute chiar decit îi rostim noi numele. El nu are o anu- 
mită stare, ca noi să-l putem cuprinde în vreun fel; sîntem nevoiţi fie să 
privim înainte, în viitor, fie să-l vedem în trecut; fiindcă, repet, prezen- 
tul alunecă pe lingă noi, cu neputinţă de prins, odată cu însuşi gîndul. Or, 
vecia (înţeleasă în maxima ei extindere), nu se lasă cu nici un chip 
cuprinsă de gînaul omului, ci dimpotrivă se sustrage oricărei încercări a 
lui de a o stăpini. 4. În schimb, ea nu se dă în lături să se mărturisească 
Împăratului său, pe Care-L poartă pe umeri, mîndrindu-se cu zestrea 
primită de la EI. lar EI, Cel de deasupra ei, conducîndu-i carul, nu o ţine — 
după cuvîntul poetului - prinsă cu împletitura unor hățuri de aur, ci o stă- 
pîneşte - precum prin nişte hățuri — cu legăturile nepătrunsei sale înțe- 
lepciuni, hotărîndu-i minunata întocmire a lunilor şi a anotimpurilor, a 
epocilor,a anilor, precum şi alternanţa zilei cu noaptea, şi ținînd-o în 
legăturile unor determinări şi unor măsuri foarte felurite. Fiindcă vecia 
este în ea însăşi în continuă extindere spre infinit, acceptîndu-şi numele 
cu înțelesul unui prezent perpetuu?! şi identic cu sine (chiar dacă o consi- 
derăm în componentele ei; dar ea, de fapt, nu are nici un fel de compo- 
nente, nimic care să o facă în vreun fel divizibilă); un prezent depănîn- 
du-se continuu şi la nesfirşit. Şi iată-L, totuşi, pe Dumnezeu stabilind pe 
parcursul lui anumite intervale; iată-L, parcă însemnînd din loc în loc 
mereu cîte un punct pe linia aceasta dreaptă ce parcă fuge ca să se piardă 
în infinit!201» Ea rămîne unitară, asimilabilă însăşi ideii de unitate; şi iat-o 
totuşi prinsă-n chingile a tot soiul de cifre şi prefăcută de EI, din ceva lip- 
sit de chip*? (şi din diversitatea inclusă în ea), într-o realitate cu multe 
chipuri. 

5. Mai înţii şi înainte de orice El a strecurat în ea o materie fără 
formă, un fel de substanță a-toate-cuprinzătoare. În al doilea rînd a 


300. aiov - «vecia», fiind un concept supratemporal. În textul prezent, el pare să 

înzestrat această materie cu o anume calitate, actualizînd în ea, prin 
puterea însăşi a doimii, forma - din informal -; prin puterea triadei, El 
i-a dat cele trei dimensiuni - lățimea, lungimea şi înălțimea - şi, din îmbi- 
narea materiei cu forma, a întocmit un soi de trup. Mai apoi, prin dedu- 
blarea doimii, a conceput tetrada stihiilor (pămîntul, apa, aerul, focul), 
hotărînd astfel în temeiul stării lor pururea izvoritoare rînduiala univer- 
sului întreg. Or, noi ştim că decada îşi are rădăcina în tetradă: unul, doi, 
trei, patru, dau naştere numărului zece. Zecele înmulțit cu trei determină 
componenţa unei luni; iar douăsprezece repetări ale lunii alcătuiesc un 
ciclu solar. Aşa, deci, iau naştere anii şi anotimpurile, făcînd ca vecia cea 
fără chip şi înfăţişare să capete totuşi o anumită formă, ca toate lucrurile 
care gonesc prin ea, croindu-şi un drum în viață, să-şi afle locul şi să se 
poată desfăta ca la privirea unei picturi pline de culoare şi prospețime. 6. 
La fel cum - pentru cei care vor să-şi dispute premiile la alergare - se 
înseamnă pe stadioane anumite distanţe, şi tot după cum parcursul aler- 
gătorilor care au de străbătut distanțe mari este însemnat cu unele 
puncte de odihnă şi cu felurite marcaje — ca nimeni să nu deznădăjduiască 
şi să nu slăbească ritmul - tot aşa îmboldeşte şi urneşte Împăratul a toate 
şi vecia în întregul ei, prin legile*% înțelepciunii, cuprinzînd-o şi mînînd-o 
în chipurile cele mai neaşteptate, aşa cum socoate EI că este bine. 

Dar atunci înseamnă că tot El (care a ştiut să aşeze peste vecia inițial 
nedeterminată veşmîntul acesta plin de culoare şi mereu înfloritor) este 
şi Acela care a făcut.ca soarele să-şi reverse strălucirea în zi şi ca noaptea 
să se mohorască la culoare, prinzînd în țesătura ei scînteierile aurii, ca de 
lampion, ale stelelor, aprinzînd lumina vie a Luceafărului, atît de diferi- 
tele faze ale lunii şi sclipitoarele oşti ale aştrilor, şi aşezînd pe creştetul 
cerului întreg, ca un val imens, cununa inepuizabilei frumuseți. După ce a 
extins aerul, de sus, din înalt, pînă-n hăuri, după ce a însufleţit întregul 
univers, în lung şi în lat, cu putere, E] a îngăduit şi neamului păsăresc să 
se adauge chipului lumii, depănînd pentru toate ființele din aer — atit 
pentru cele nevăzute cât şi pentru cele văzute — ca un fel de imensă mare. 
Pămîntului i-a păstrat locul de la mijloc, dîndu-i rostul unui centru şi 
înconjurîndu-l cu apele oceanului, ca spre a-i spori frumusețea prin 
albastrul straielor, 7. iar mai apoi, făcîndu-l să fie vatra, maica şi manca 
tuturor vieţuitoarelor de pe cuprinsul lui, udîndu-l cu roura ploilor şi a 
susurelor de apă şi rost dîndu-i să rodească prin pădurile lui şi prin 
minunatele lui flori, întru sporirea bucuriei vieții. 

Vieţuitoarelor pămîntului le-a sortit una - prețuită şi iubită de El mai 
mult decît oricare alta - pe care a plăsmuit-o după chipul Său, 
înzestrînd-o cu intelect şi cu putere de cunoaştere - odraslă a puterii 

cuvîntătoare*! şi a înțelepciunii: ființa chibzuitoare a omului, căreia i-a 
„dat autoritatea“ să stăpinească peste toate cîte mişună şi îşi duc zilele 
acolo. Spun deci că, dintre toate ființele de pe pămînt, omul Îi era lui 
Dumnezeu cel mai drag. Lui i-a îngăduit EI, ca un adevărat părinte, să fie 
slujit de animalele necuvîntătoare. Lui, adică omului — în scopul căruia a 
îngăduit El şi mării să se lase străbătută (de corăbii), împodobind toto- 
dată pămîntul cu nesfirşita felurime a plantelor. Lui i-a dat putere şi 
peste jivinele care mişună în adîncuri, şi peste zburătoare. Pe el l-a înzes- 
trat cu puterea cunoaşterii, ca să poată îmbrățişa toate ştiinţele, dîndu-i 
spre contemplare pînă şi alcătuirea cerurilor, învățindu-l ciclurile soare- 
lui, fazele lunii, orbitele planetelor şi “poziţiile. stelelor fixe. El, omul, 
este singura ființă de pe pămînt căreia E i-a poruncit să ajungă la cunoaş- 
terea Tatălui Celui mai presus de ceruri şi să proslăvească în cîntări pe 
Împăratul suprem al întregii vecii. 

8. Dar la toate acestea a mai încins Creatorul vecia cea identică cu 
ea însăşi şi cu legăturile celor patru anotimpuri, punînd iernii hotar pri- 
măvara, iar mai apoi nelăsînd nici acest prim anotimp să tragă mai mult 
la cântar, ci, odată cu cununa belşugului, făcînd ca întreaga desfăşurare a 
timpului să se reverse în toiul verii. Ca pentru a-i cruța timpului o parte 
de trudă, i-a mai adăugat şi intervalul toamnei; după care — adică: după 
ce l-a scăldat, ca pe un nobil telegar, cu cernerea răcoritoare a ploilor ier- 
nii, şi după ce, astfel scăldîndu-l, i-a reîmprospătat vigoarea*%, iată că-l 
aduce din nou - curat şi îndestulat de căderea ploilor — la potoul primăve- 
rii. 8. Or, din clipa în care a prins Împăratul suprem veacul în harnaşa- 
mentul ciclului anual, EI l-a şi pus sub ascultarea unui mînaş de seamă, 
adică sub ascultarea Cuvîntului Său Celui Unul-Născut, Mîntuitorul 
întregii creațiuni, Căruia I-a încredințat hățurile acestui întreg. Iar 
Acesta, primind darul din miinile bunului Său părinte şi — ca să spunem 
aşa — prinzînd întreg cuprinsul cerului cu tot ce se află în el înăuntru, ca şi 
pe din afară, în chingile uneia şi aceleiaşi armonii, îi dă aşezarea potrivită, 
urmărind în duh de dreptate cerințele odraslelor Lui cuvîntătoare de pe 
pămînt. Fiinţelor cărora le-a dat a străbate viața aceasta pusă sub semnul 
morții le-a hotărit şi nişte praguri de viață, dînd astfel tuturor oamenilor 
putinţa de a se pregăti din timp să păşească în viața ce li se deschide din- 
colo de veacul de acum. Fiindcă există - ei da, există! — dincolo de veacul 
de acum şi o astfel de viață dumnezeiască şi fericită, despre care El ne-a 
încredințat că ea le-a fost pregătită celor ce se luptă cu pricepere şi cu nădej- 
dea răsplăților făgăduite. Căci Ei ne-a învățat următorul lucru: anume că toți 

cei care vor fi dus o existență cumpătată şi pătrunsă de cucernicie vom ple- 
ca de aici spre a ne lua locul în sălaşurile unei vieţi mai bune, în vreme ce 
aceia ce se vor fi făcut vinovați aici vor avea parte de cuvenita Sa (mînie). 

10. Lucrurile se petrec deci întrucâtva ca la întrecerile noastre, unde 
învingătorilor le sînt făgăduite de mai înainte diverse cununi”. Dar dacă 
pe alţii îi dăruieşte pentru virtuțile lor cu cununa anumitor daruri, pentru 
bunul nostru împărat, care s-a înconjurat cu podoaba credinței în Dum- 
nezeu, îl aud dînd de ştire că a pregătit încă de pe acum o răsplată mai 
bogată decît cea a obişnuitei. întreceri; o răsplată de a cărei arvună ne-a 
dat El îngăduinţa să ne minunăm şi să o lăudăm încă de pe acum, odată cu 
această aniversare alcătuită din numere perfecte — adică din întreirea atît 
a decadei cît şi a unităţii. 

11. Întiia triadă poate fi socotită odrasla unităţii, care este maica 
însăşi a numerelor, diriguind lunile toate, anotimpurile şi anii şi orice 
altă desfăşurare în timp. Ea ar putea fi considerată principiul însuşi, 
temeiul şi elementul de bază al oricărei mulțimi. Unitatea îşi trage 
numele de la «a rămîne»; într-adevăr, în timp ce orice mulțime poate 
descreşte (sau — dimpotrivă - poate creşte) după regulile descreşterii sau 
creşterii numerice, numai unitatea are permanenţă şi rămîne stabilă cînd 
o. despovărezi de mulţime (de orice soi de mulțirne) şi de (relaţia ei cu) 
numerele care decurg din ea. Ea poartă în sine asemănarea cu esența cea 
neîmpărtăşită şi atît de deosebită de toate realităţile celelalte, din a cărei 
putere şi participare îşi trag ființa toate creaturile. 12. Unitatea este 
zămislitoarea oricărui număr am vrea noi, întregul şi nesfirşitul şir al 
numerelor fiind supus legii combinării şi adaosului unităţilor. În afara 
unităţii, esența numerelor este de neconceput; însă tocmai de aceea 
şi trebuie ea socotită în afara mulțimii, mai osebită şi mai prețioasă decit 
oricare alt număr, pe toate producîndu-le, tuturor stîndu-le temei, dar 
rămînînd totuşi cu neputinţă de modificat prin vreo intervenţie din afara 
naturii sales 

13. Situaţia lui trei este înrudită. Este şi el indivizibil şi inseparabil, 
fiind cel dintii întocmit dintr-un număr cu soț şi unul fără soţ. Unu adău- 
gat lui doi — număr cu soț - generează cel dintîi număr compus propriu- 
zis, adică trei. Or, triada - alcătuită cum este ea din : început, din mijloc şi 
din sfîrşit, iar acestea egale între ele (purtînd deci pecetea echilibrului) — 
este o întruchipare a dreptăţii. Sigur că prin aceasta ea devine un 
simbol**? al Treimii celei tainice, celei.preasfinte şi împărăteşti, a Cărei 


307. Lacună (n. tr.) 
308. Textual: «cu neputinţă de extins de către /alt/cinova» (n. tr.) 
309. Sau «chip», «imagine» - zixâv (n. în.) 

fiinţă fără început şi nesupusă devenirii tăinuieşte:!, 
tuturor creaturilor, principiile şi rosturile?!! lor. 

14. De aceea se şi cade să vedem în puterea:!? triadei începutul a 
toate. Pe de altă parte, decada (care încheie şirul numeric, pe toate conți- 
nîndu-le în sine însăşi) poate să fie socotită un număr complet şi perfect. 
Fiindcă în ea sînt cuprinse şi tiparele şi ideile ce stau la baza raţiunii, 
raporturilor şi proporțiilor dintre toate. Bunăoară unitățile, adăugîn- 
du-se una alteia, duc pînă la urmă la zece şi se opresc la el ca la părintele 
lor şi ca într-un fel de limită sau de împrejmuire în jurul căreia sînt 
nevoite să tot gonească la nesfirşit, 15. dîndu-i un al doilea ocol, pe urmă 
un al treilea, apoi un al patrulea, şi aşa mai departe pînă la zece, alcătuind 
din zece decade, suta. De acolo se întorc din nou la punctul lor de plecare 
şi o iau din nou de la început, ajung iarăşi la zece şi din zece în zece la o 
sută, invariabil trimise înapoi la întîlnirea aceleaşi limite. Aşa întocmesc 
ele mai departe pînă şi cele mai mari mulțimi - adică întotdeauna prin 
revenirea la ele însele. 16. Aşa devine zecele unitatea decadelor - adică 
tot aşa cum în întocmirea decadei intră zece unităţi (pentru care decada 
se preface într-un fel de limită, un reper final, care însă e în acelaşi timp şi 
un punct de întoarcere, o împrejmuire arătînd - în calitatea ei de ultim 
termen, de limită a unităţilor — spre infinitul numeric). 


germenii ființării 


Combinind acum triada cu decada (prin întreita cuprindere a crugu- 
lui zecilor), ia naştere numărul treizeci — cel mai natural dintre toate 
numerele, de vreme ce el este față de decadă în acelaşi raport în care este 
triada față de unitate. 17. Numărul treizeci, pentru cel de al doilea lumi- 
nător care urmează soarelui este un soi de limită fermă, de vreme ce de la 
o conjuncţie la alta el determină ciclul unei luni, după care, luînd-o de la 


început:!5, dă la iveală o lumină nouă şi un nou şir de zile, împodobit cu 


frumuseţea altor treizeci de unități, înzestrat cu noblețea altor trei 
decade şi cu strălucirea altor zece triade. 

18. Ei bine, după acelaşi tipic, binecuvîntările“* pogorite din partea 
(lui Dumnezeu), Dăruitorul a tot binele, asupra suveranei domnii a birui- 
torului nostru împărat, se prefac acum. într-un nou început de binecu- 
vintată domnie. Căci, să nu uităm tocmai de această sărbătorire de trei- 

310. Textual: «conține» — âneti.nge. Germenii creaţiunii nefiind implicaţi în iconomia 
lăuntrică a Sfintei Treimi, am preferat «tăinuieşte», deşi ceva mai depărtat de sensul pro- 
priu termenului grecesc; dar şi aşa trebuie procedat cu discriminare, raportul propriu 
referit de Eusebiu fiind mai curînd unul cauzal (n. tr.) 

311. A6yoL xeti airion — («rațiunile şi cauzele... în terminologie modernă) par să expli- 
citeze sensul celor discutate anterior (n. tr.) 

312. «Puterea» sau «încărcătura», «întocmirea». - «Începutul»: &pxfj, însemnînd 
concomitent şi «principiu» şi «început» (n, tr.) 

313. Textual: «zămislindu-se din nou» (n. tr.) 

314. 'Textual: «dovezile» sau «prilejurile de cinstire» (n. tr.) 

zeci de ani! Or, ea se deapănă mai departe, urmărind umplerea unor 
intervale încă şi mai mari şi împrospătîndu-ne nădejdea în dobîndirea 
viitoarelor bunătăţi ale împărăției cereşti, în care nesfirşitele şi luminoa- 
sele oşti se rotesc în jurul Împăratului a toate. (Nu este lumina izvorită 
din acest soare singuratic al nostru , fiindcă ele toate răspîndesc acolo o 
lumină mai puternică decât cea a soarelui, licărind şi scînteind de strălu- 
minarea revărsată în ele de veşnicul lor izvor). 19. Acolo sufletul ființează 
îmbăiat în neîntinata frumuseţe a bunătăţilor; acolo viaţa nu ştie ce este 
necazul; acolo ne vom putea împărtăşi din bucuria cea cuminte şi preas- 
îîntă; timpul devine durată fără sfîrşit şi încetează de a mai fi timp, fiindcă 
ajunge să capete altă dimensiune, nemaifiind supus unei limite, nemai- 
putîndu-se măsura nici în zile, nici în luni, nici în ani, nici în anotimpuri 
sau în perioade. Nu va mai fi decât un singur fel de viață, întinzîndu-se la 
nesfîrşit; o viață luminată nu de soare, nici de puzderia stelelor sau de 
razele lunii, nu, ci o viaţă al cărei soare va fi însuşi Dumnezeu-Cuvîntul, 
Fiul cel Unul-Născut al Împăratului suprem. 20. De altminteri, sfintele 
noastre învățături Îl şi numesc tainic: Soare al dreptăţii şi Lumină mai 
presus de toată lumina, El fiind Cel ce luminează preafericitele oştiri cu 
razele dreptăţii şi cu scînteierile înțelepciunii; EI fiind Cel care, primind 
sufletele ce s-au rostuit întru credință (primindu-le, adică, nu undeva în 
cuprinsul cerului, ci în chiar sînul Său), le aduce prin faptă dovada făgă- 
duinţelor Sale. 21. Privirea nici unui muritor n-a văzut, auzul nimănui nu 
a desluşit, şi nici măcar mintea — cât timp e în trup - n-a fost vreodată în 
stare să desluşească bine (răsplățile) dinainte pregătite celor ce s-au gătit 
cu podoabele cuvioşiei, aşa cum eşti tu însuţi — o, Preacucernice înmpărat! 
- căruia — singurul dintre toți oamenii care au existat vreodată! — Însuşi 
Dumnezeu, Suveranul împărat a toate, i-a îngăduit să se purifice încă din 
timpul vieţii sale pămiînteşti! 'Tu, căruia EI Ţi-a descoperit mîntuitorul 
semn prin care E] a biruit moartea şi a triumfat asupra vrăjmaşilor (sim- 
bol al biruinţei şi scut temut de demoni!). Tu, care ai pornit lupta împo- 
triva înşelătoarelor năluciri, ieşind biruitor din înfruntarea tuturor celor 
fără Dumnezeu, a tuturor duşmanilor şi barbarilor şi chiar a diavolilor! 

7. 1. În noi stau împletite două naturi, cea spirituală şi cea trupească. 
Ultima se răsfrînge în trăsăturile noastre aflate la îndemîna oricui; cea- 
laltă este alcătuită din ceea ce nu poate fi văzut. Fiecare dintre ele are de 
înfruntat cîte o liotă vrăjmaşă şi de neam străin, dintre care una îşi duce 
războiul în chip nevăzut, în vreme ce a doua se năpusteşte asupra 
noastră pe față. Adică în vreme ce aceasta din urmă loveşte în trupurile 
noastre trupeşte, cealaltă izbeşte din plin cu netrupeştile ei arme, în 
sufletul golaş al omului. 2. Dar dacă adevărații barbari - bunăoară noma- 
zii sălbatici, pe care nici nu-i poți osebi de fiare — dau tîrcoale furnicarelor 
civilizate ale (celorlalţi) oameni, le pustiesc ținuturile, le subjuga cetaţile, 

atacînd lumea din oraşe cu nemila unor lupi apăruţi din pustiu şi făcînd 
cît mai multe victime, ceilalți duşmani, cei nevăzuţi, diavolii pierzători de 
suflete (cei mai cruzi decît toți barbarii, şi care străbat prin aer), pun stă- 
pînire pe om înrobindu-l prin nefericita urzeală a credinţei în zei şi făcîn- 
du-l pînă la urmă să nu mai recunoască pe adevăratul Dumnezeu, pe 
care-L înlocuiesc cu imensa eroare a necredinţei, furişînd de nu ştiu unde 
(în temple) pe unii care nu au nici un fel de existenţă; în schimb pe Cela 
ce este - pe Cel care cu adevărat şi singur este — făcîndu-L cu totul uitat, 
ca şi cum nici n-ar fi. 

3. Aşa au ajuns ei să zeifice naşterea - zămislirea trupească -— la fel 
cum au făcut un zeu şi din opusul ei, adică din dezagregarea trupului, din 
moarte. Celei dintii - văzută în principiul ei germinativ - i-a fost închinat 
cultul orgiastic al Afroditei; cealaltă a luat numele de Pluto (sau de Tha— 
natos) din cauza nemăsuratei sale puteri asupra neamului omenesc. Necu- 
noscînd alt soi de viață în afara celei care începe cînd te naşti, ei — oamenii 
de altădată — au făcut din cauza ei, un zeu; şi cum, de asemenea, ei nu-şi 
închipuiau că după moarte ai mai putea ființa, iată-i proclamîndu-l pe 
'Thanatos zeu suprem şi a-toate-biruitor. Or, pornind de aici — şi neputîn- 
du-se supune nici unui fel de dreptare (moartea punînd totul sub semnul 
pieirii) — ei au ajuns să ducă o viaţă nevrednică de acest nume şi să facă 
nişte lucruri pentru care ar fi meritat de mii de ori moartea: nemailuînd 
aminte la Dumnezeu, nevrînd să mai ţină seama de hotăririle judecății 
dumnezeieşti, refuzînd să-şi împrospăteze amintirea naturii lor spiri- 
tuale şi nemaisupunîndu-se decît unui singur şi cumplit stăpîn, anume 
Moartea. Şi închipuindu-şi ei cu tărie că destrămarea trupului, care 
urmează morții, ar putea însemna sfirşitul a toate, iată-i făcînd din 
moarte un zeu mare şi avut — de unde şi numele de Pluto. De fapt, Moar- 
tea nu era singura lor zeitate; ei i-au fost asociate toate cele ce căpătau 
preț în ochii lor. în raport cu ea, adică lucrurile care contribuiau să le 
îndulcească viața. 4. Astfel au ajuns ei să zeifice plăcerea trupească; mîn- 
carea era şi ea o zeitate; tot zeitate era şi producerea ei; rodul copacilor, 
un zeu; plăcerea beţiei, încă un zeu; pofta trupească, iar un zeu; iar plăce- 
rea rezultind de aici, alt zeu. Aşa au luat naştere misteriile Demetrei şi 
Proserpinei; aşa, răpirea de către Hades a Corei, iar mai apoi întoarcerea 
ei. De aici, misteriile lui Dionysos şi înfrîngerea lui Heracle de către mai 
puternicul zeu al beției; de aici, orgiile pline de destrăbălări închinate lui 
Eros şi Afroditei. De aici desfrînările care nu l-au cruțat nici pe Zeus, 
făcând din el iubitul lui Ganimede, şi tot de aici şi licenţioasele istorioare 
despre nişte divinități iubitoare de plăceri şi de desfriu. 

5. Ei bine, da, acestea toate nu erau decit tot atitea săgeți trase de 
temuţii vrăjmaşi, duşmanii Împăratului suprem, împotriva noastră, a 

locuitorilor pămiîntului, ca să ne facă rău cît mai mult, cu sminteala înver- 
şunării lor contra lui Dumnezeu. Prin ele, ei chiar ajunseseră să se facă 
stăpîni peste tot neamul oamenilor: mărturii*!5 ale impietăţii erau înăl- 
țate pretutindeni; prin toate colțurile răsăreau temple şi sanctuare închi- 
nate unor culte amăgitoare. 6. Pînă şi conducătorii de popoare de atunci 
erau şi ei atit de împătimiţi acestei sminteli încît au fost în stare să sacri- 
fice zeilor lor - deci să ucidă pentru ei! — ființe omeneşti de acelaşi sînge — 
ba chiar rude cu ei — şi să ridice sabia împotriva mărturisitorilor adevăru- 
lui! Aşa s-au prins ei într-o încleştare pe viață şi pe moarte şi fără Dum- 
nezeu, şi nu împotriva unor străini de neam, ci împotriva celor mai apro- 
piate ființe şi chiar a prietenilor lor: frați sau rubedenii sau tovarăşi cre- 
dincioşi, care în răstimp se hotărîseră să cinstească şi să slăvească pe 
Dumnezeu ducînd o viață cît mai demnă, pusă sub semnul cumpătării 
şi ţinîndu-se de pravilele adevăratei credinţe! 7. Ca nişte adevăraţi scoşi 
din minţi, ei au prins să ucidă în neştire pentru demonii lor pe cei ce-şi 
închinaseră ființa lor Împăratului a toate. Şi totuşi, pentru vitejii mărtu- 
risitori ai adevăratei credinţe (cărora o moarte izbînditoare şi în duh de 
adevăr le era mai dragă decît însăşi viața), asemenea cumplite silnicii 
n-au însemnat nimic. Ca nişte adevărați ostaşi ai lui Dumnezeu, ei se 
pătrundeau de puterea veghei, sfidînd toate chipurile morții: şi focul, şi 
sabia, şi răstignirea, şi fiarele sălbatice, şi adîncurile mării, ciopîrțirea 
mădularelor ori arderea cu fierul roşu, scoaterea ochilor sau mutilarea 
întregului trup. În temeiul dragostei lor fără margini pentru Împăratul 
lor, ei preferau - în schimbul a tot ce poate fi bun sau plăcut în viață -— 
înfometarea sau lucrul în mine sau lanțurile. Iar prin curajul lor plin de 
înflăcărare, femeile nu se dovedeau mai prejos decît bărbaţii. Unele 
dintre ele au şi fost supuse aceluiaşi fel de încercări ca şi bărbaţii; pe care 
biruindu-le, au avut parte şi de o aceeaşi răsplată. Altele, luate cu sila 
spre a fi pîngărite, au ales moartea, numai să nu-şi vadă trupul terfelit, şi 
multe mii dintre acestea n-au suferit nici măcar cea dintii şoaptă, nici cel 
dintii îndemn la destrăbălare, venit din partea cine ştie cărui înalt demni- 
tar al meleagurilor, lăsîndu-se schingiuite şi înfruntînd cu tărie sentința 
de moarte, oricum ar îi sunat ea. 

8. Aşa - adică rămînînd de neclintit — au biruit ostaşii Împăratului 
suprem, în luptă, oastea celor cu mulțime de zei, făcîndu-i pe vrăjmaşii 
lui Dumnezeu şi ai mântuirii oamenilor - care-s mai de temut pînă şi decît 
cei mai cruzi dintre barbari — să se bucure de atita prisos de jertfe, în timp 
ce slujitorii acelor zei sorbeau cu nesaţ din sîngele vărsat de ei pe 
nedrept, chefuind la banchetul lor tragic şi blestemat care putea însemna 
pieirea întregului neam omenesc. 


315. 'Pextual: «stilpi- (n. tr) 

9. Aşa stînd lucrurile, ce-i rămînea de făcut Împăratului căzuţilor sub 
obidă? S-ar fi cuvenit oare să nu-i pese de mîntuirea credincioşilor săi 
prieteni, să se prefacă a nu băga de seamă ce năvală înfruntau ei din 
toate părțile? Despre nici un cîrmaci n-am putea spune că dă dovadă de 
pricepere dacă l-am vedea lăsîndu-şi corabia cu întreg echipajul pradă 
valurilor, fără a schița vreun gest în încercarea de a-şi salva oamenii de 
naufragiu. Nici un general n-ar fi în stare de atita cruzime încît să-şi dea 
oamenii în miinile duşmanilor, fără a urmări un plan anume:!f. Şi nici un 
păstor cu adevărat bun nu va rămîne nesimțitor la gemetele mielului 
rătăcit de turmă, ci va lăsa oile sale neprimejduite la adăpost, ca să poată 
veni în ajutorul celui rătăcit, cu orice risc, adică chiar de ar fi să înfrunte 
niscai fiare sălbatice. 10. Or, în cazul nostru, îngrijorarea“ Împăratului 
suprem nu avea drept obiect una din făpturile Sale necuvîntătoare, ci 
chiar întregul oştii celor ce se războiau de partea Sa. De aceea a şi bine- 
primit El încleştările şi luptele date de ei pentru credinţă, cinstindu-i pe 
cei porniţi în căutarea Sa cu răsplăți cum numai El poate împărți, şi tre- 
cîndu-i în rîndurile îngereştilor Sale cruguri din cer; celor de pe pămînt 
le-a stat de strajă ca să poată ajunge ca nişte germeni vii ai credinţei 
urmaşilor lor, dîndu-le să vadă singuri soarta necredincioşilor, să-i afle 
tilcul şi să povestească lucrurile mai departe. 11. Mai apoi, întinzîndu-şi 
dreapta împotriva vrăjmaşilor, pe dată, cu un singur semn i-a făcut să 
dispară, lovind în ei prin mijlocirea pedepsei venite lor de sus şi silindu-i 
să rostească cu propriile lor buze, şi împotriva voii lor, lunga mărturisire 
a nelegiuirilor săvîrşite de ei. Astfel a ridicat El pe cei prăbuşiţi în țărînă, 
pe cei umiliți şi pe toți obidiţii înălțîndu-i. 

12. Şi au devenit faptă lucrurile acestea vrute de Împăratul suprem, 
din cer, Care Şi-a încins starostele, făcînd din el un ostaş de nebiruit (eu 
ştiu că multa lui cuvioşie îl face pe împăratul nostru să se bucure auzindu- 
se numit astfel) şi i-a dat pe mînă întregul neam al duşmanilor săi, mulțu- 
mindu-Se să lupte împotriva unei asemenea puzderii cu ajutorul: unuia 
singur. Ceilalți erau mii şi zeci de mii (erau atît de mulți fiindcă aveau de 
partea lor şi mulțimea demonilor; deşi tot aşa se poate spune şi că nu 
aveau pe nimeni, de vreme ce aceştia nu au nici o realitate, pe cînd împă- 
ratul nostru este un împărat legitim, icoană a Împăratului Celui unic şi 
suprem). Contrar acelora - al căror cuget fără Dumnezeu îi îndemna să 
ucidă cu cruzime şi să se mînjească cu sîngele cucerniciei -, Constantin, 
luînd pildă de la Mîntuitorul şi neavînd nimic altceva în minte decît numai 
şi numai salvarea, a ajuns să-i mîntuiască pînă şi pe cei fără Dumnezeu, 
învățîndu-i tocmai cucernicia! 13. Astfel, ca un adevărat biruitor ce este, 
Constantin a învins neamul acela de două ori barbar, îmblinzind neîndu- 


316. 'Textual: fără vreo compensație» (n. tr.) 

plecatele sale populaţii prin solii pline de pricepere, şi, silindu-i să recu- 
noască şi să nu mai poală ignora de partea cui este puterea, le-a schimbat 
viaţa, dintr-un trai nelegiuit şi animalic făcîndu-i să ia calea cumpănirilor 
şi a legii şi aducînd (spre ruşinarea lor) prin fapte dovada că cumplita, săl- 
batica şi nevăzuta natură a demonilor fusese de mult învinsă de Cel Atot- 
puternic. Fiindcă Mintuitorul a toate îi biruise pe cei nevăzuţi tot prin 
nevăzute mijloace; dar, în calitatea lui de staroste aşezat de Împăratul 
suprem, (Constantin) i-a urmărit mai departe pe învinşi, spoliindu-i pe 
aceia care, de fapt, îşi dăduseră duhul şi muriseră demult, şi împărțind 
îmbelşugata pradă între ostaşii unui biruitor ca el. 

8. 1. Fiindcă de îndată ce a înţeles că în van (şi aidoma unor copii) se 
temea duiumul gloatei fără minte de gogorițele plăsmuite din aur şi 
argint, de care era plină smintita lor credinţă; şi, iar, de cum şi-a dat Con- 
stantin seama că aceste gogorițe trebuiau neapărat scoase şi aruncate din 
calea lor (ca tot atiția bolovani de care se pot poticni paşii cui orbecăie 
prin beznă), el a netezit împărătescul drum (al credinței), făcîndu-l tutu- 
ror de nepoticnit. 2. Hotărîrea odată luată, s-a mai gîndit el că pentru a 
duce la bun sfârşit lupta cu ele nu avea nevoie de soldați şi de mai ştiu eu 
câtă oaste: unul singur - sau cel mult doi — dintre înalții demnitari din 
preajma sa, trimişi la un singur semn al său în fiecare provincie, erau de 
ajuns. 3. Iar aceia, încrezători în puterea credinţei lor, n-au şovăit să se 
arunce în vălmăşagul atitor popoare şi seminții, stirpind pretutindeni — 
prin toate cetăţile şi peste toate meleagurile — amăgirea înveterată acolo, 
şi, în risetele mulțimii, silind însăşi preoțimea (acelor credințe) să-şi 
scoată plină de ruşine la lumină, din cele mai întunecate cotloane, zeii; pe 
care i-au despuiat de podoabe, ca să poată arăta tuturor materia-informă 
rămasă la vedere sub culoare. Mai apoi le-au jupuit de ceea ce ar fi putut 
eventual să fie vreun material prețios - pe care l-au şi topit în foc, şi, din 
ce se arăta să fie bun la ceva, luau pentru ei şi puneau la loc sigur atâta cât 
socoteau ei că le-ar fi de trebuință; restul — împreună cu ce nu avea 
valoare - îl lăsau mai departe acolo, în seama amăgiţilor închinători, spre 
aducere aminte a ruşinii păţite. 4. Dar iată ce a mai făcut minunatul 
nostru împărat: chiar atunci — adică pe cînd idolii fără viaţă erau des- 
puiați de materia lor prețioasă în felul arătat - s-a hotărit să lovească şi în 
statuile făcute din bronz. Şi aşa au fost tîrîte de la locurile lor, legate cu 
frînghii, reprezentările acelora care în mitologie erau veneraţi drept zei. 
Marele nostru împărat a aprins un imens rug şi a vegheat cu împărăteas- 
ca-i privire să nu scape nici cea mai mărunlă rămăşiţă a acelei sminteli. 

5. Dar aşa cum vede vulturul din înaltul cerului pînă tocmai jos, pe 
pămînt, nelăsind privirii să-i scape nimic, tot aşa şi cl deşi era prins în 
multele îndatoriri ule palatului şi ale frumosului său oraş iata, şi-a putut 

da seama din înaltul depărtărilor că în țara Feniciei se ivise o îngrozitoare 
primejdie de suflet! 

Anume, se aflau acolo o dumbravă şi un templu, situate în mijlocul 
oraşului, iar nu în vreo piaţă sau la vreo întîlnire de drumuri — aşa cum se 
străduiesc de obicei să le aibă orăşenii, datorită frumuseţii lor - nu; 6. ci 
locul — închinat nemernicului demon (ce se ascunde sub numele) Afrodi- 
tei — se afla tocmai în înaltul Libanului, departe de încrucişările şi de tra- 
seele şoselelor. Era pentru toţi neînfrînaţii care-şi măcinau puterile tru- 
peşti în dulceața depravării ca o adevărată şcoală a relelor: bărbați cu 
înfăţişare de femeie (un fel de ne-bărbaţi care-şi necinsteau sexul) îşi 
omagiau demonul-zeiţă cu purtări pătimaşe, de femeie; femeile se pur- 
tau şi ele tot nelegiuit; acolo, în acel templu, îşi avea începutul alunecarea 
în adulter şi se săvîrşeau lucruri îngrozitoare - pentru care nu găsesc 
cuvinte! -— ca într-un loc nelegiuit şi cu totul neprivegheat! 

Or, nimeni nu avea cum da de ştire ce se petrecea acolo, fiindcă nici o 
persoană cu demnitate nu îndrăznea să se apropie de un asemenea loc. 7. 
Cu toate acestea, asemenea fapte nu puteau în nici un chip rămîne 
ascunse unui împărat mare ca al nostru. Martor el însuşi, datorită împă- 
răteştii sale puteri de veghe, al stării de lucruri, Constantin s-a încredin- 
țat că un asemenea templu nu merita să mai fie mîngiiat de lumina zilei, şi 
a poruncit ca el să fie dărîmat din temelii, cu ofrandele aflate înăuntru, cu 
tot. Aşa a pierit dintr-o dată, la un singur semn dat de împărat, urzeala 
acelei sminteli neînfrînate. O mînă de ostaşi s-a îngrijit de curățirea locu- . 
lui. Iar de teama împăratului, desfrînaţii de pînă atunci au trebuit să 
înveţe ce este simţul măsurii, 8. fiindcă el, împăratul, le dădea tuturor 
necontenit în vileag lucrarea născocirilor făcute să amăgească pe cei 
mulți, şi îşi binecuvînta Mîntuitorul înaintea tuturor. Fapt este că în aju- 
torul vinovaţilor nu s-a înfățişat nici un apărător, fie el demon sau zeu, şi 
nu s-a produs nici un oracol, nici o profeție. Adevărul este că minteas!? 
omului încetase de a mai fi cufundată în beznă: luminată de neamăgitoa- 
rele raze ale cuvioşiei, ea ajunsese să critice singură ignoranța strămoşi- 
lor şi să le compătimească miopia, socotindu-se fericită că a scăpat de o 
atît de mare amăgire. 9. Or, în timpul cel mai scurt, din voia Dumne- 
zeului Celui Mare şi cu ajutorul împăratului, întreg neamul vrăjmaşilor 
şi potrivnicilor noştri, atît văzuți cât şi nevăzuți, a fost spulberat; 
pacea - dulcea şi buna noastră mamă - s-a lăsat peste noi toți; războaiele 
au luat sfîrşit (de vreme ce se sfîrşise şi cu zeii); sfîrşit au luat şi încleştă- 
rile de la țară sau de la oraş (încleştări care, mai înainte, pe vremea închi- 
nării la demoni, se întețiseră); sfirşitu-s-au vărsările de sînge din anii de: 
glorie ai nălucitei credinţe în mulţi zei! i 

9. 1. Deci, aşa stînd lucrurile, înseamnă că a sosit ceasul să comparăm 
starea de lucruri de acum cu cea de altădată şi să urmărim cum, din 
decăderea iniţială, s-a ajuns la înfloritoarea situație de azi; să revedem 
în minte şi să ne dăm seama ce înseamnă faptul că, pe atunci, prin toate 
cetăţile, zeilor le erau dedicate cu multă grijă porticuri, sanctuare, par- 
curi şi temple, sau că altarele lor erau încărcate de podoaba mulţimii de 
daruri votive. | 

2. Tiranii din acele vremuri făceau mare caz de zeitățile lor. Feluri- 
tele seminții şi popoare îşi cinsteau credinţa strămoşească fie la cîmp, fie 
în oricare alt loc, chiar şi în casa fiecărui om, prin altare şi prin chipuri 
cioplite prezente pretutindeni, în căminele şi .chiar în încăperile lor de 
dormit. Totuşi, rodul acestei cucernicii nu se poate asemui cu duhul de 
pace care domneşte azi pretutindeni şi care ne sare în priviri; ba chiar 
dimpotrivă, el se făcea simţit doar prin războaie, prin încleştări şi prin 
răzmerițe: măcinați tot timpul vieţii de asemenea porniri, oamenii îşi îne- 
cau meleagurile în sîngele frățesc vărsat de ei în războaie purtate de unii 
împotriva altora. 3. Pe de altă parte, inşi ţinuţi de ei la mare cinste adu- 
ceau la cunoştinţa puternicilor zilei proorociri şi oracole şi felurite pre- 
vestiri, însoţite — de bună seamă — de multă linguşire. Oricum, propria lor 
pieire nu se pricepeau ei să o prevestească, aşa cum nu se pricepeau ei să 
prevadă propriul lor viitor, în general - lucru ce poate fi socotit drept 
cea mai bună dovadă a înşelătoriei lor. 

4. Nici măcar unul singur dintre cei de a căror profetică putere se 
minuna lumea odinioară n-a fost în stare să vestească luminoasa apariție 
printre oameni a Mîntuitorului şi nici măcar noua cale de cunoaştere a lui 
Dumnezeu, vestită şi deschisă de E]. Nici Apollo şi nici altul din acei mari 
demoni nu s-a priceput să prevadă şi să prevestească propria lor pără- 
sire, numele Celui ce avea să Se războiască cu ei şi să-i biruie! 5. Existat-a 
printre ei vreun prezicător sau vreun vizionar care să fi prevestit că avea 
să apară printre oameni ceva cu totul nou care urma să le acopere de 
uitare tot ce aveau ei mai scump pe lume? Care avea să deschidă tuturor 
oamenilor calea cunoaşterii şi a proslăvirii Împăratului tuturor? Cine a 
cunoscut de mai înainte domnia glorioasă şi cucernică, de azi, sau cine a 
ştiut de victoriosul nostru împărat, care peste tot pămîntul n-a făcut decît 
să zdrobească lucrarea demonilor? Cine a ştiut că cei mari (dinaintea 
lui) vor pieri? 6. Şi care dintre eroi a arătat semnul topirii în foc şi al pre- 
facerii unor lucruri fără viaţă şi de nici un folos în ceva care să poată fi 
de folos? Care dintre zei au dat de ştire că propriile lor statui vor fi îmbu- 
cătăţite în rîsetele mulțimii, şi puse pe foc? 7. Unde au fost atunci partiza- 
nii lor ca să împiedice atingerea de mină omenească a acelor scumpe 
daruri votive? Unde erau toți cei care mai înainte vreme nu şovăiau în 
faţa luptei — tocmai acum cînd îşi puteau vedea asediatorii adînciţi în uita- 

rea păcii? Unde mai sînt aceia care-şi puneau nădejdea în nişte simple 

lucruri ca în nişte zeități, şi care, în searbedele lor convingeri începînd să 
bată cîmpii, înălțaseră rătăcita lor credinţă în slăvi şi iscusiseră împotriva 
părtaşilor adevărului un război atit de viclean?*!* 8. Unde mai este astăzi 
oastea aceea de uriaşi încinşi în luptă cu Dumnezeu? Unde şuieratul 
balaurilor care cu limbile lor ascuțite dădeau glas unor graiuri atît de 
nelegiuite împotriva Împăratului a toate? Încrezători în mulțimea fără 
număr a zeilor lor, duşmanii Împăratului a toate s-au năpustit asupra 
noastră cu oaste şi oştime multă, purtînd înaintea lor chipurile lipsite de 
viață ale fantomaticilor lor idoli. Dar încingîndu-şi pieptarul credinței, 
Constantin a chemat în luptă*% mîntuitorul şi de viaţă făcătorul semn, 
întîmpinînd cu el puhoiul vrăjmaşilor precum cu o sperietoare sau piază- 
bună şi învingînd simultan şi pe vrăjmaşii lui, şi pe demoni; ca mai apoi, 
din recunoştinţă, să nu uite a înălța cu glas tare rugăciune de mulțumire 
Celui ce-i înlesnise biruința, şi să dea lumii spre cunoştinţă — prin inscrip- 
ţii - aducătorul de biruință însemn. (Să nu uităm că) aici, în chiar centrul 
Capitalei, a înălțat Constantin un monument măreț în amintirea biruințe- 
lor avute împotriva tuturor duşmanilor săi - o mărturie de neşters a sal- 
vării statului roman şi un simbol al trăiniciei stăpînirii lui asupra lumii! 

9. Or, cele spuse de mine mai înainte, sînt lucruri pe care el a ținut 
să le facă tuturor cunoscute, dar mai cu osebire ostaşilor lui, (pe care nu 
ostenea să-i dăscălească) să nu-şi pună mari speranţe în armele, în armu- 
rile sau în deprinderea lor , cu scopul de a-şi apăra trupul, ci să ia aminte 
la Dumnezeul Cel Prea Înalt, adevăratul dătător a tot binele şi chiar al 
biruinţei! 

10. Oricât de necrezut ar părea, iată, aşa a ajuns împăratul învățăto- 
rul de viață religioasă al oştii sale, înălțind cu ea rugăciuni pline de fer- 
voare şi inspirate, potrivite dumnezeieştilor predanii, adică înălțindu-şi 
braţele spre cer, iar privirile cugetului şi mai sus, spre Împăratul cel mai 
presus de ceruri, chemîndu-L, în rugăciunile sale drept dătătorul său de 
biruință, Mîntuitorul, Straja şi ajutorul Său. Tot el a mai socotit că se 
cuvine ca o anumită zi să fie închinată rugăciunii — ziua cea pe drept 
cuvint de căpetenie în săptămînă , ca fiind cea dintii, domnească şi mîn- 
tuitoare, ziua luminii şi a vieţii, a nemuririi şi a tot binele. 11. Făcîndu-se 
şi ajungînd singur propriul său dascăl într-ale binelui, el: nu s-a dat în lă- 
turi. să se închine Mîntuitorului său în chiar lăuntrul palatului, săvîrşind 
prin rugăciune dumnezeieştile pravile. Dar el îşi strunea şi cugetul, şi lua 
uminte la învățăturile sfinte. Slujitorii şi oamenii lui de încredere sînt cu 
toţii din rîndurile celor făgăduiți lui Dumnezeu, oameni care s-au distins 

prin deosebita lor demnitate şi prin virtuțile de care au ştiut să dea 

dovadă. Lor le-a încredințat el veghea peste întreaga lui stare. Ei au 

devenit paznicii lui devotați, străji încinse cu toate armele omeniei, care 

pe împăratul lor şi l-au făcut la rîndul lor dascăl de viaţă cu frica lui Dum- 

nezeu. 

12. Şi a prețuit împăratul mult aducătorul de biruinţă semn, după 
ce din experiență şi-a putut da seama ce dumnezeiască binecuvîntare se 
ascunde în el. În fața semnului acestuia a dat înapoi mulțimea oștilor 
vrăjmaşe; de el s-a sfărîmat trufia duşmanilor lui Dumnezeu; datorită lui 
au tăcut glasurile defăimătorilor şi ale necredincioşilor; prin el au fost 
supuse seminţiile barbare şi au fost puse pe fugă ostile nevăzuţilor 
demoni; prin el au fost date în vileag balivernele din care se hrănea smin- 
tita credință în zei. Datorită lui a împînzit împăratul tot locul cu monu- 
mente triumfale, ca țelul final şi suprem al unei datorii pe care o avea de 
plătit, recomandiînd tuturor, pretutindeni (cu adaosul împărăteştii sale 
dărnicii) să înalțe biserici şi lăcaşuri şi sfinte case de rugăciune. 13. Neîn- 
tîrziat, în chiar inima provinciilor şi a oraşelor, au prins a se înălța mari 
lucrări doveditoare ale geniului împărătesc, lucrări cărora nu le-a trebuit 
vreme multă ca să lumineze peste toate popoarele, şi care aduceau cu 
ele mărturia biruinţei asupra tiraniei celor fără Dumnezeu: fiindcă toți cei 
care fuseseră hotărîți pînă cu puţin înainte, în rătăcirea minții lor, să se 
încingă în luptă cu Dumnezeu, se năpustiseră ca turbaţi, ca nişte câini 
asupra zidurilor cîte unor biete şi neînsufleţite lăcaşuri (cu Însuşi Dum- 
nezeu sigur că le-ar fi fost cu neputinţă să se lupte!), pe care le dărîma- 
seră pînă la pămînt — ba chiar distruseseră din temelii asemenea (nevino- 
vate) lăcaşuri de închinare, făcându-le să arate aidoma unei cetăți căzute 
sub duşmani! 

Aşa-şi făcuseră ei cungecută multa lor răutate (prin care parcă ar fi 
vrut să se răzbune asupra lui Dumnezeu!). Dar n-a trecut vreme multă şi 
iată-i simțind pe propria lor piele riscul unei atare încumetări: dintr-o 
singură suflare ca de vîntoasă, furtuna stîrnită asupră-le de Cel de sus i-a 
spulberat, oamenilor nemailăsîndu-le în urma lor nici urmă de familie 
sau de urmaşi, nimic care să le aducă aminte cine au fost ei; şi pe dată — 
oricît de mulţi s-ar fi numărat ei — toţi s-au stins în şuierul biciuştii abă- 
tute peste ei de sus! , 

14. Aşa, deci, şi-au aflat sfîrşitul cei ce se încleştaseră în luptă împo- 
triva lui Dumnezeu, lăsîndu-l pe Constantin (care se pusese de unul sin- 
gur sub oblăduirea mîntuitorului însemn - dar de ce zic eu «de unul sin- 
gur», de vreme ce alături şi impreună-lucrînd cu el, Constantin Îl avea 
pe (Însuşi Dumnezeu Cel) Unul? - să refacă lăcaşurile mai adincauri dis- 
truse şi să le facă să arate cu mult mai minunate decit fusesera ele, sa 

înfrumusețeze cu tot felul de biserici ale lui Dumnezeu oraşul care-i 
poartă numele, dar să şi onoreze capitala Bitiniei cu una mai mare şi mai 
frumoasă dcât toate, şi să împodobească celelalte orase de frunte din pro- 
vincii în acelaşi chip. 15. Cu toate că, dintre toate provinciile imperiului, 
Constantin s-a oprit cu precădere asupra a două, amîndouă din răsărit: 
una, cea a Palestinei, ca fiind cea de unde putem spune că a izvorit - iar 
apoi s-a revărsat pretutindeni - apa vie (a adevărului); cealaltă fiind 
metropola răsăriteană purtînd numele lui Antioh. În aceasta din urmă — 
fiind ea principalul oraş al tuturor provinciilor răsăritene”! - a inaugurat 
el o lucrare extraordinară*?, unică prin amploarea şi prin frumuseţea ei. 
Pe dinafară a încercuit întreaga biserică cu un şir lung de ziduri, în lăun- 
trul cărora a înălţat locaşul neînchipuit de mult, înscriindu-l — pentru 
sporită diversitate — într-un plan octogonal, străjuindu-l de jur împrejur 
cu tot soiul de construcţii şi de curţi şi ornîndu-l cu tot ce putea fi 
mai frumos! 

16. Cam aşa a făcut el acolo. 

Dincoace, în provincia Palestinei, chiar în inima regatului evreiesc, 
chiar pe locul aducătorului de mîntuire mormînt**, a înălțat o imensă 
casă de rugăciune, o sfintă biserică închinată mîntuitorului nostru 
însemn, pe care a înzestrat-o cu daruri nespus de bogate, cinstind cu 
odoare de o negrăită frumuseţe acest sălaş de veşnică aducere aminte a 
biruinței marelui nostru Miîntuitor asupra morții. 17. Tot acolo" a mai 
luat el seama la trei locuri unde se aflau tot atitea tainice peşteri ținute de 
lume la mare preț, pe care de asemenea le-a dăruit cu construcţii costisi- 
toare. În peştera primei teofanii a adus împăratul cuvenitele dovezi de 
preţuire; dincolo - adică acolo unde, în finai, s-a petrecut înălțarea la cer 
- o zidire; chiar pe înălțime, spre aducere aminte; iar în centrul întregii 
scene pe care s-a dat bătălia mîntuirii noastre %5, a glorificat mîntuitoa- 
rea biruință (asupra morţii). 

Toate aceste locuri le-a înfrumusețat împăratul din dorința lui de a 
face cunoscut tuturor mîntuitorul semn, 18. adică acela care l-a şi răsplă- 
tit pentru puterea lui de credinţă, înmulțindu-i casa şi neamul, întărin- 
du-i scaunul împărăției peste mulțime de ani şi agonisind bunilor săi fii, 
neamului său şi urmaşilor acestuia, roadele virtuții. 19. Eu cred că 
această nepărtinitoare lucrare a dreptăţii, în temeiul căreia fiecare a pri- 
mit pînă la urmă ce i se cuvenea, poate fi socotită cea mai convingătoare 
dovadă a puterii Celui proslăvit de Constantin, mai cu seamă dacă ne gîn- 

dim la ceilalţi, la cei care odinioară se înverşunaseră împotriva lăcaşuri- 
lor noastre de închinare, şi pe care plata nemerniciei i-a ajuns atît de 
curînd, spulberîndu-i, lăsîndu-i deodată fără casă, fără cămin şi chiar fără 
ființă! Or, iată, priviţi în schimb la Constantin, cel care-şi cinsteşte Stă- 
pînul slujindu-] cu nețărmurită evlavie şi înălțîndu-l cîte un palat, iar 
alteori revelindu-L tupuşilor săi de pretutindeni prin înzestrarea (cîte 
unor biserici); iată-l — spun - cum îşi află în EI salvatorul şi slujitorul şi 
străjuitorul casei, al domniei şi al neamului! 

Aşa a vădit mîntuitorul semn (al crucii), prin dumnezeiasca-i virtute, 
lucrările lui Dumnezeu. 

10. 1. Încredinţată inițiaţilor într-ale teologiei, tălmăcirea acestui 
însemn se poate întinde mult. Minunat lucru e să-l poţi cuprinde în 
cuvinte! Dar încă şi mai minunat, să cugeți la acest cu adevărat mîntuitor 
semn, care, neajutat, a fost în stare să arunce în negura uitării noianul de 
minciuni şi celelalte sminteli care din străvechi timpuri s-au tot pus în 
seama zeilor - aprinzînd în sufletele tuturor oamenilor duhovniceasca 
lumină a descoperirii unicului adevărat Dumnezeu! 2. Ceea ce face ca 
astăzi toţi cei care doresc să-şi desăvirşească viaţa pot să-şi bată joc de 
asemenea idoli neînsufleţiți, să calce în picioare nelegiuitele pravile ale 
demonilor şi să ia în rîs înşelătoarele rituri ale strămoşeştii lor predanii. 
Oamenii s-au rostuit pretutindeni sub semnul învățăturilor sfinte şi 
cugetă cu luare aminte la mîntuitoarea noastră predanie; iar acest lucru 
îi face acum să nu se mai teamă de nici o făptură care le-ar încăpea în 
priviri şi nici să mai privească cu minunare în înalt, la soare, la lună, la 
stele; ci, dimpotrivă, îi îndeamnă să-L mărturisească pe Cel aflat mai 
presus de ele, pe Creatorul lor nearătat şi nevăzut (pe care — şi numai pe 
EI! — sînt ei acum deprinşi să-L proslăvească!). 3. Iată, dar, cât de mari 
daruri le-a adus oamenilor semnul acesta mare şi de neînțeles, care a 
scos la vedere înşelăciunea celor lipsite de realitate şi a pus tuturor în 
lumină cele ce mai înainte nu le erau cunoscute , scăldîndu-le în razele 
credinței! 4. Cuvintele, învățăturile şi îndemnurile la o viață chibzuită şi 
închinată lui Dumnezeu răsună astăzi în auzul tuturor neamurilor - mai 
ales că însuşi împăratul se îngrijeşte să le dea de ştire. Or faptul ca un atât 
de mare împărat să nu pregete a striga cu toată tăria glasului său (în chi- 
pul unui tălmaci al lui,Dumnezeu, împăratul suprem), să strige, spun, 
întregii zidiri, să-şi păstorească şi să-şi îndrume întreaga turmă spre 
cunoaşterea adevăratului Dumnezeu, mie îmi pare a fi o minune dintre 
cele mai mari! 5. Aşa încît astăzi în inima palatului n-ai să mai auzi înăl- 
țîndu-se, ca altădată, uguitul gîngav al celor fără Dumnezeu, ci, dimpo- 
trivă, preoţi şi alte sfinţite feţe binecuvîntînd prin cîntări cucernicia 
împăratului. Unul Dumnezeu El Însuşi, Împăratul tuturor, este vestit 

întregii lumi, iar binevestitorul cuvînt al îndurărilor Sale adună astăzi pe 
toți oamenii sub acoperămiîntul Aceluiaşi suprem Împărat, încredințînd 
pe pămiînteştii Săi fii de milostivirea şi de dragostea Părintelui lor celui 
mai presus de ceruri. Coruri peste coruri Îi dedică Acestuia cîntări de 
biruință, făcînd întreg neamul omenesc să se armonizeze cereştilor cete 
alc îngerilor. Folosindu-se de trupurile lor?% ca de nişte instrumente 
muzicale, sufletele cugetătoare Îi înalță cuvenitele imnuri şi cîntări de 
taină. Popoarele de la apus Îi deprind învățăturile într-un acelaşi timp cu 
cele ale răsăritului, pe cînd cele de la miazăzi (la unison cu cele de la mia- 
zănoapte) dau glas unor cîntări pline de armonie, strunindu-şi viața înc- 
hinută lui Dumnezeu în temeiul aceloraşi pravile şi învățături, mărturi- 
sind cu tărie un singur Dumnezeu - Cel aflat mai presus de toate —, recu- 
noscindu-L, pe Mîntuitorul Cel Unul-Născut ca fiind cauza a tot binele şi 
adeverind aici, pe pămînt, pe singurul lor împărat, laloaltă cu de Dumne- 
zeu iubiții fii ai acestuia. 7. Asemenez unei călăuze pricepute, împăratul 
veghează sus, la cîrmă, îngrijindu-se ca vasul să nu se abată din cale şi 
purtîndu-şi întreaga ceată a corăbierilor, cu vînt prielnic, pînă la ocrotito- 
rul şi dătătorul lor de linişte liman. De sus, Însuşi Dumnezeu, Împăratul 
suprem, Şi-a întins spre el dreapta pînă ce l-a făcut să biruie peste toţi 


vrăjmaşii şi potrivnicii, sporindu-i domnia întru mulţime de ani. Şi sigur 
că de acum înainte El îl va învrednici de daruri încă şi mai mari, spre a-şi 
întări prin fapte asemenea făgade cum nu ni se cade nouă acum a grăi. 

(Ar trebui, pentru asta, să ne aşteptăm ultimul drum; fiindcă 
nici ochilor acestora ai noştri, supuşi morții, nici urechilor acestora 
de carne ale noastre , nu le este în fire să poată cuprinde tainele. lui 
Dumnezeu). 


326. Textual: «de trupurile în care-s învelite» sau «înfăşurate» (n. tr.) 


DESPRE SFÎNTUL MORMÎNT 


11.1. Îngăduie-mi acum - 0, biruitorule şi mare între cei mari, Con- 
stantin! — să strecor în această împărătească cuvîntare despre supremul 
Împărat a toate anumite învățături de taină: nu spre a ţi le descoperi ie, 
celui înțelepțit de Dumnezeu, şi nici cu gîndul de a da pentru tine în vileag 
anumite arcane, pe care de fapt Însuşi Dumnezeu ţi le-a descoperit 
înainte de a rosti eu aceste vorbe (astfel încît să nu le afli de la oameni, şi 
nici prin mijlocirea omului, ci chiar de la Mîntuitorul nostru, al tuturor, şi, 
totodată, prin repetatele viziuni acoperite de dumnezeiască slavă, prin 
care E] te-a făcut să vezi şi să descoperi tainele ascunse în sfintele pra- 
vile); ci doar ca pe cei lipsiţi de învățătură să-i putem trage spre lumină şi 
să facem cunoscute, celor ce nu au cunoştinţă de ele, temeiurile şi cauzele 
sfinţitelor acte izvodite de puterea ta de credinţă. 

2. Buzele oamenilor de pretutindeni te laudă pentru osîrdia cu care 
te-ai îngrijit ca oriunde pe lume, zilnic, să 1 se închine slujbe şi să-I fie 
adusă cinstire lui Dumnezeu, Împăratului a toate. Dar privitor la darurile 
închinate de tine Străjuitorului şi Mîntuitorului tău în chiar vatra aceea a 
noastră care este Palestina şi în oraşul acela din care cuvîntul aducător de 
mântuire s-a răspîndit şiroind ca dintr-un izvor spre toți oamenii, precum 
şi la trofeele doveditoare ale izbînzii asupra morții, înălțate drept case 
de rugăciune şi sfinţite biserici (sau la semețele, preafrumoasele, măre- 
ţele, împărăteştile lucrări monumentale, roade ale unui cuget de împărat, 
construite*?! deasupra mîntuitorului mormînt de nemuritoare aducere- 
aminte) 3. — ei bine, motivele (injghebării acestor lucrări) nu le pot fi tutu- 
rora limpezi. Cine s-a luminat în dumnezeieştile învățături prin puterea 
Duhului lui Dumnezeu, ştie şi, desigur, îşi poate da seama (iar de tine pe 
drept se minunează - şi totodată te fericeşte - că ai putut ajunge la ase- 
menea hotărîri şi fapte - de altminteri nu fără chemare de sus); dar cine-i 
lipsit de priceperea lor nu vede în ele - în lăuntrica-i orbire — decît un 
motiv de ridicol şi de fățişă luare în rîs, fiindcă el socoate nedemn şi cu 
totul nepotrivit ţinutei unui împărat cu adevărat mare să-şi dea atita 
osteneală pentru nişte monumente şi pentru mormintele unor trupuri 
lipsite de viață. 4. «N-ar fi totuşi mai normal» - ar putea spune oricare 

dintre aceştia — «să rămînem cu datinile noastre strămoşeşti, să cinstim 
mai departe pe eroii şi pe zeii meleagurilor noastre, iar nu să ne lepădăm 
de ei şi să-i părăsim ca urmare a unei asemenea restrişti? Sau de ce nu 
i-am diviniza şi pe ei, asemenea Aceluia, de vreme ce şi ei au pătimit, 
aidoma Lui? Sau invers: dacă aceia nu pot fi acceptaţi din cauza 
omeneştilor lor slăbiciuni, atunci se cere ca şi Aceluia să i se aplice acelaşi 
criteriu!» Si 

lată este, aşadar, cam ce ar putea grăi vreunul dintre ei, cli- 
pind 'şiret, şi îmbrăcîndu-şi aroganţa în arătoasele straie ale falsei 
înțelepciuni. 

5. Or, iată, totuşi, că iubitorul de oameni Cuvînt al Preabunului Tată 
nu Se mulţumeşte să-l socoată pe unul ca acesta vrednic de compătimit 
pentru ignoranţa lui, aşa cum îl socoate pe tot omul umblind pe căi rătă- 
cite; ba iată-L chiar înjghebiînd sălaşuri şi rînduind învăţătură pretutin- 
deni, pe toate meleagurile; chemînd cu insistență de pe cîmp, din cătune, 
de pe ţarini, din pustie sau din toate oraşele, la deprinderea dumnezeieş- 
tilor Sale învățături, şi pe elini şi pe barbari, pe învăţaţi laolată cu lumea 
de rînd, pe săraci laolaltă cu bogaţii, pe slugi laolată cu stăpînii, pe cîrmui- 
tori şi pe supuşii lor, pe netrebnici, pe cei nedrepți, pe neştiuițorii de 
carte, pe făcătorii de rele, pe hulitori; îndemniîndu-i - ca un iubitor de 
oameni Mîntuitor şi doctor al sufletelor, cum şi este — să se grăbească a se 
lăsa în seama dumnezeieştilor Sale îngrijiri! Aducînd tuturor vestea şter- 
gerii vechilor ticăloşii, auziți-L strigînd cât se poate de desluşit: «Veniţi la 
mine voi toți cei trudnici şi împovăraţi, şi Eu vă voi odihni»; şi «Nu pe 
drepţi am venit Eu să-i chem la pocăință, ci pe păcătoşi», ca mai apoi să şi 
motiveze de ce: «Fiindcă nu sănătoşii, ci bolnavii au nevoie de docto- 
rească îngrijire», şi «Eu nu voiesc moartea păcătosului, ci pocăința lui». 6. 
'Toate acestea fac ca numai cunoscătorii dumnezeieştilor. taine (care vor 
fi pătruns rostul rîvnei cerute la asemenea înfăptuiri) să poată recu- 
noaşte că împăratul nostru a avut parte de o inspirație mai bogată decît 
au de obicei oamenii, să se minuneze de cucernicia lui şi să-şi dea seama 
că zelul arătat de el față de mormîntul aducător de mîntuire şi de nemu- 
rire n-a luat fiinţă fără voia lui Dumnezeu, ci dimpotrivă, numai sub insu- 
flarea Celui Atotputernic, al Cărui slujitor credincios şi mijlocitor? se şi 
mîndreşte el că este. 

7. Or - mărite împărate - fiind eu pe deplin încredințat de bucuria 
şi de plăcerea ce ţi le dau asemenea lucruri, hotăritu-m-am să aduc tutu- 
ror spre ştire în cuvîntul meu de astăzi temeiurile şi cauzele actelor tale 
de devoțiune. Îmi doresc cu tărie să mă pot preface acum într-un bun tîl- 
cuitor al cugetului tău şi al sufletului tău închinat lui Dumnezeu, pentru 

ca astfel să poată fi struniți întru deplină învăţătură toți cei însetaţi să afle 
temeiurile puterii lui Dumnezeu, Mîntuitorul nostru, datorită cărora EI, 
Care a fost dintotdeauna şi înaintea tuturor, El, Care are totul în grijă, a 
coborit pînă la urmă din cer, venind în mijlocul nostru; temeiurile - spun 
- în virtutea cărora a luat El asupra-Şi natura omenească şi S-a supus 
pînă şi morții. Totodată, voi putea astfel prilejui, celor la care se mai face 
simțită lipsa lor, nu numai cunoaşterea cauzelor, ci şi demonstrația pe 
cale logică precum şi puternica țesătură de învățături legate de viața fără 
de moarte de mai apoi şi de învierea din morți. 

8. Sosit-a, deci, vremea să luăm în discuţie şi asemenea lucruri... 

Ei bine, trebuie să spun că, în ochii mei, cine şi-a întors puterea de 
credință de la Dumnezeu, Făcătorul întregii lumi şi Supremul călăuzitor 
a toate, spre unele din creațiunile Sale — cum ar fi soarele, luna sau alte 
componente ale universului, sau cum ar fi elementele primare (pămîntul, 
apa, focul, aerul); cine le venerează pe ele cu acelaşi titlu ca pe Făcăto- 
rul şi Creatorul lor; cine cinsteşte cu numele de zei nişte lucruri cu desă- 
vîrşire lipsite de existență, care n-ar fi fost niciodată şi nici n-ar fi putut fi 
numite în vreun fel, de n-ar fi fost în voia”? Cuvîntului lui Dumnezeu, 
Ziditorul lumii — ei bine, un asemenea om mie nu-mi pare a fi diferit de 
cei care, pătrunzînd în interiorul unui palat, în loc să se gîndească la 
arhitectul care a fost în stare să ducă ia bun sfîrşit o lucrare de asemenea 
proporții, cad într-o admirație fără margini la vederea acoperişurilor şi a 
zidurilor ei, a mulțimii motivelor ornamentale pictate şi policrome sau 
dăltuite şi poleite cu aur, a sculpturilor în piatră, şi le atribuie lor o calitate 
pe care de fapt n-o poate avea decit artistul, în marea lui experiență; 
cînd, în realitate, numai arhitectul care le-a iscusit merită admiraţie, iar 
nu ele, care ne cad sub privire; încât, dacă putem spune despre ele toate 
că sînt nişte reuşite ale unei anumite iscusințe, nu-l putem recunoaşte 
drept iscusit decît pe acela care le-a făcut să fie aşa cum sînt! 9. Pot chiar 
să spun că ei nu se deosebesc cu nimic de acei copii nu tocmai copți la 
minte pe care-i uluieşte — să zicem — lira cu şapte corzi, adică instrumen- 
tul în sine, fără să cugete la omul care a izvodit primul această iscusință şi 
care s-a priceput să lucreze cu ea; sau care, nesocotind un viteaz, se 
apucă să-i celebreze — să zicem - lancea, sau scutul, şi să le decoreze pe 
ele cu laurii victoriei. Sau iar: care admiră în egală măsură pieţele şi 
întretăierile de străzi, monumentele şi incintele sacre (deşi pustii de 
viaţă), sau gimnaziile unei metropole imperiale, cînd de fapt ei n-ar tre- 
bui să admire coloanele şi pietrele, ci pe înțeleptul întemeietor şi dătător 
de lege! 10 Ei bine, tot aşa şi cu cei ce privesc la cele din jur cu ochii 
trupului: nu soarelui, nu lunii, nici altui corp ceresc cuvine-se să-i atri- 

buie ei o funcţie cauzală; mult mai potrivit îmi pare ca aceştia să recu- 
noască în toate lucrarea înțelepciunii, şi ca ele să nu se poată bucura de 
acelaşi preţ şi de aceeaşi cinstire ca şi Făcătorul şi Creatorul lor. După 
cum la vederea lor - chiar a lor! — se cuvine ca noi să ajungem la dumne- 
zeiasca cunoaştere şi la închinarea Cuvântului lui Dumnezeu, Împăratul 
împăraţilor, Cel ce nu poate fi văzut cu ochii trupului, ci doar'*% cu o 
minte luminată şi curată şi întru deplina năzuință a sufletului. Să ne gîn- 
dim cum stau lucrurile cu noi, oamenii, şi vom vedea că înţelepciunea 
şi puterea noastră de cunoaştere n-au fost niciodată atribuite nici ochilor, 
nici capului, nici miinilor, nici picioarelor sau celorlalte mădulare, şi cu 
atît mai puţin straielor unui filosof sau mobilelor sau celorlalte lucruri ale 
lui de acasă; nevăzută şi insesizabilă, aşa cum este ea, numai mintea 
omului poate stirni admiraţia oricărui ins cu putere de judecată. 

11. Or, tot astfel — şi cu atît mai mult — cuvine-se să ne cutremurăm, dar 
nu privind la măiestrita lucrare a întregului univers (a cărui alcătuire are 
în ea ceva trupesc şi e făcută din una şi din aceeaşi materie), ci 

numai cu gîndul la nearătatul şi nevăzutul Cuvânt; pentru toți, dătăto- 
rul de chip şi frumuseţe, Unul-Născut Fiu. al lui Dumnezeu, pe Care 
Ziditorul a toate (Cel a Cărui fire este mai presus pînă şi decît cel mai înalt 
fel de a fi) L-a născut EI Însuşi din Sine Însuşi şi I-a dat stăpînirea şi câr- 
muirea a toate. 

12. Şubreda trăinicie a trupului şi natura făpturilor noastre cugetă- 
toare abia de curînd“! create neputînd suferi apropierea de Atoatestăpi- 
nitorul Dumnezeu, din cauza nemărginitei lor imperfecțiuni şi depărtări 
de Cel Atotputernic (Care este nenăscut, mai presus şi dincolo de toate, 
negrăit, insesizabil, neajuns, sălăşluind în inima neapropiatei lumini — 
cum grăiesc dumnezeieştile Scripturi — în timp ce cealaltă, adusă la ființă 
din neființă, se află undeva, la o foarte mare depărtare de starea Lui cea 
nenăscută), simţitu-s-a nevoia ca Preabunul Dumnezeu a toate să iacu- 
sească puterea mijlocitoare (şi ea dumnezeiască şi atotputernică). a 
Cuvîntului Său Celui Unul-Născut, cum nu se poate mai potrivită — de 
vreme ce se află într-o atît de strînsă legătură cu Tatăl, împărtăşindu-Se 
pînă şi de cele mai intime şi mai negrăite atribute ale Acestuia, dar împle- 
tindu-se într-o nemăsurată smerire (şi, ca să spunem aşa, conformîndu- 
se condiţiei) celor aflaţi atît de departe de țel'%. Fiindcă, altminteri, cum 

ar putea suleri Cel aflat dincolo şi mai presus de toate - fără încălcarea 
sfințeniei Sale — părtăşia materiei pieritoare şi a trupului? 

Iată, deci, cum se explică strînsa legătură*** ce uneşte Cuvîntul dum- 
nezeiesc de întreaga zidire şi-L face să țină hăţurile universului, pe care-l 
pune şi îl menţine în mişcare prin netrupeasca şi dumnezeiasca-l putere, 
ghidîndu-l întru deplina-I înțelepciune aşa cum socoate El că-i este aces- 
tuia spre bine. 13. Demonstrația acestui lucru îmi pare acuma evidentă. 
Fiindcă dacă acele componente ale universului pe care de obicei le 
numim «elemente primare?» (aşadar: pămîntul, apa, aerul, focul), a 
căror natură nu are în ea nimic rațional — după cum singuri ne dăm seama 
- ar putea ființa prin ele însele, sau dacă ar fi adevărat că în adîncul tutu- 
ror lucrurilor zace una şi aceeaşi esență (şi pe care învăţaților în ale aces- 
tei ştiinţe le place să o numească fie a-toate-primitoare, fie maică, fie 
mancă, dar despre care toți ne spun că este lipsită de orice fel de înfăți- 
şare sau chip, că este neînsufiețită şi lipsită de rațiune), atunci întreb: de 
unde şi-ar fi putut ea dobîndi rostuirea? Ce ar fi putut determina deose- 
birea dintre elemente, sau, dimpotrivă, atracția şi unirea contrariilor? 
Cine a dat poruncă mai grelei stihii a pămîntului să se lase purtată de 
apă? Cine a inversat însuşirile apei (care ştim că nu curge decit în jos) şi a 
purtat-o pînă sus, în nori? Cine a silit vlaga focului să se furişeze în 

ascunzişurile lemnului şi să se amestece cu elementele atît de contrarii 
naturii lui? Cine a inclus în răcoarea aerului o anume virtute termică, 
punînd astfel capăt războiului dintre ele, sub forma îngăduinței? Cine a 
înzestrat muritoarea spiță a oamenilor cu posibilitatea perpetuării, pre- 
lungindu-i existența pînă-n vecia vieţii celei fără de moarte?** Cine a dat 
aici chip bărbatului şi a închipuit femeia, făcîndu-i să-şi corespundă unul 
altuia, într-o deplină armonie, şi a iscusit pentru toate ființele principiul 
generării? Cine preface fluiditatea seminţei bărbatului. — care nu e mai 
mult decit o biată scursură pieritoare şi insensibilă — în ceva care să poată 
da viață unei ființe? Cine lucrează chiar şi astăzi toate acestea şi nenumă- 
rate alte minunăţii ale minunăţiilor, mai presus de puterea noastră de 
minunare? Cine duce la capăt, zi cu zi şi ceas cu ceas, prin nevăzuta şi 
insensibila Lui putere, toate aceste treziri la viață şi pieriri? 

14. Ei bine, cauza tuturor acestor lucruri poate fi pe bună dreptate 
aflată în Cuvântul lui Dumnezeu, Care lucrează în chip atît de neînțe- 
les. În calitatea Sa de Cuvînt cu adevărat atotputernic al lui Dumnezeu, 
EI S-a răspîndit în toate în chip netrupesc: şi sus, spre înalt, şi jos, spre 

adînc — cuprinzînd (ca să spunem aşa) în braţele Sale desfăşurarea: 
întregului univers, adunîndu-l într-un tot şi legîndu-l întreolaltă. Prin 
preaînțeleapta şi raţionala Lui putere, El Şi-a întocmit, din iraționala, din 
amorfa şi insesizabila natură a corpurilor, un instrument de o desăvîr- 
şită armonie, făcînd să-i sune (corzile) în chipul cel mai plăcutimînînd 
însuşi soarele, luna şi stelele cerului, prin cuvinte neştiute, pe o cale care 
să fie tuturor spre folos. 

15. Acelaşi Cuvînt al lui Dumnezeu S-a plecat, pogorîndu-Se sin- 
gur pe pămînt, unde a pus temeiul tuturor soiurilor de fiinţe şi al atit de 
frumoaselor plante, în toată felurimea lor. Şi tot acest Cuvînt al lui Dum- 
nezeu S-a scufundat pînă-n adîncurile mării, dînd la iveală spița peştilor 
şi iscusind şi acolo ființe cu adevărat nenumărate, în nesfîrşita lor varie- 
tate. Şi tot El desăvirşeşte (fătul) înăuntrul pîntecelui matern, plăsmuin- 
du-l şi dîndu-i viață în făurăria naturii. El este Cel Care, schimbînd 
natura însăşi a apei, o sloboade de greutatea ce o face să curgă, după care, 
odată ajunsă uşoară, o înalță pînă foarte sus (în care timp o şi îndulceşte); 
iar mai apoi o aduce din nou (şi cu măsură) pe pămînt - în anumite ano- 
timpuri, totuşi, cu mai mare abundență. 16. Şi îndată, aidoma unui foarte 
bun gospodar care s-a îngrijit să-şi irige moşia şi să pătrundă de ume- 
zeală uscăciunea (pămîntului), Ei îi dă un chip pe de-a-ntregul nou, 
ajutîndu-Se pentru aceasta fie de farmecul florilor, fie de felurite alte 
efecte, de dulceața miresmelor, de succesiunea înnoitoare a fructelor, sau 
oferind gustului prilejuri de bucurii nenumărate. 17. Dar, oare, de ce ar 
trebui să mă încumet să înşir acum (toate) putințele dumnezeiescului 
Cuvînt şi să încerc ceea ce, de fapt, nu poate fi făcut de nimeni, de vreme 
ce puterea (Lui) reduce puterea noastră de judecată la aproape nimic? 
Au fost unii care I-au dat numele de «Natură universală»; alţii, de «Suflet 
al universului»; iar alţii, acela de «Destin». Alții însă au identificat în El pe 
Dumnezeu Cel mai presus de toate, confundînd în urma nu ştiu cărui fapt 
nişte lucruri care în realitate sînt foarte puțin compatibile între ele şi 
îmbrîncind pe Însuşi Stăpînul a toate, Puterea cea nenăscută şi neajunsă, 
de sus pînă aici, jos, pe pămînt; şi au şi înzestrat-o cu un trup material şi 
pieritor, despre Care mai apoi au zis că ar fi o ființă aflată undeva la mij- 
loc, între făpturile necuvîntătoare şi cele cuvîntătoare, precum şi între 
cele muritoare şi cele nemuritoare. 

Ei, aşa zic câte unii. 

12. 1. Dar dumnezeiasca Tradiţie ne învaţă că (Binele) Cel mai pre- 
sus de tot binele şi Cauza tuturor este totodată şi mai presus de toată 
puterea de înțelegere, ceea ce-L face să fie de negrăit, de nedescris şi cu 

neputinţă de numit, mai presus de concepte şi de puterea noastră de 
judecată, cu neputinţă de categorisit, neexistînd nici în trup, nici în cer, 
nici în văzduh, sau în vreo altă parte a universului, ci ascunzîndu-Se 
desăvîrşit în afara tuturor în negrăitul adînc al cunoaşterii. Da, numai pe 
Acesta ne învață Dumnezeieştile Scripturi să-L mărturisim a fi pe drept 
cuvînt Dumnezeu: (o ființă) deosebită de orice mod de existență tru- 
pească şi opusă oricărui raport de dependenţă. Asta şi face ca toate să se 
poată trage din EI, iar nu numai să capete existenţă prin El - ni se spune. 
2. lar E], sălăşluind ca un împărat undeva înăuntru, în ascunsul, în taina 
nepătrunsei lumini, pune lege şi ordonează totul numai prin puterea 
voii Sale. Fiindcă numai datorită voii Sale există toate cele ce sînt; ce nu 
voieşte E], nici nu poate fi. Toate cele vrute de EI sînt bune, fiind El Însuşi 
bun prin însăşi ființa Sa. Fiindcă Cuvîntul lui Dumnezeu, prin Care îşi 
capătă ființă. toate, izvorăşte în chip negrăit, revărsîndu-se de sus, din 
Bunul Tată, ca apa rîului dintr-un nesecat şi veşnic izvor, aducând 
tuturor prisos de mîntuire. 
| 3. Un soi de pildă poate fi aflată chiar din alcătuirea noastră. Inte- 
lectul:* este o facultate, cu desăvirşire nevăzută. Nici un om nu s-a pri- 
ceput vreodată să arate ce şi cum este el, de fapt. Aidoma unui împărat, el 
sălăşluieşte undeva înăuntru, în cele mai nepătrunse 'locuri ale alcătuirii 
noastre , de unde însă singur porunceşte ce anume trebuie făcut. Astfel 
purcede din el singură-născuta sa facultate a graiului, izvodită în chip tai- 
nic (şi în virtutea unei puteri cu neputinţă de numit) parcă în adîncurile 
cele mai secrete ale ființei, părinteşti. Şi tot astfel ajunge aceasta să îie 
pentru toată lumea cel dintii vestitor al cugetului părintesc, dînd fățiş de 
ştire cele vrute de părintele ei în acele ascunse locuri. 4. Şi iar aşa ajunge 
şi lumea să se împărtăşească din foloasele graiului, chiar dacă nimeni nu 
i-a putut vreodată vedea părintele cu ochii. Or, cam în acelaşi chip (deşi, 
mai curînd, mai presus de orice chip şi asemuire), Cuvîntul cel desăvîrşit 
al lui Dumnezeu, Împăratul a toate (Cuvîntul, spun, Care fiind Fiul Unul- 
Născut al Tatălui, nu-şi are temeiul numai în posibilitatea rostirii şi a 
Cărui natură nu e determinată nici de alcătuirea silabică, nici de substan- 
tive sau verbe, şi nu se face cunoscut sub chipul unui glas purtîndu-se 
spre noi prin aer, ci este Cuvîntul cel viu şi activ tocmai al lui Dumnezeu, 
Cel aflat mai presus de toate), fiind El esențialmente - dacă se poate 
spune astfel — puterea şi înțelepciunea lui Dumnezeu, se naşte din împă- 
răteasca Dumnezeire a Tatălui ca o odraslă bună a unui părinte şi el bun, 
rourînd — spre mîntuirea tuturor lucrurilor - întreaga zidire, şi scăldîind 
cu propria-l desăviîrşire totul în săvîrşirea vieții şi a rațiunii, a înțelep- 
ciunii şi a luminii şi a tot binelui, cernind nu numai peste creaturile Sale, 

aflate cel mai aproape şi la îndemina Sa, ci chiar şi peste cele de departe, 
de pe pămînt, din mări şi din oricare altă modalitate de existenţă. 5. Aces- 
tora, tuturor, El le rînduieşte cu cea mai mare dreptate limitele, dome- 
niile, legea3* şi ordinul de dependenţă, legiuind şi hotărînd fiecăruia, cu 
împărătească autoritate, ce i se cuvine: astfel, pe unele le sălăşluieşte în 
bolțile cele mai presus de lumea (văzută), pe altele chiar în cer, altora le 
rînduieşte sălaşurile din înaltul eterat, altora aerul sau pămîntul; iar mai 
tîrziu, cînd vine vremea ca ele să se mute din nou în altă parte, El le 
judecă viața cu luare aminte, cerîndu-le socoteală pentru starea lor sufle- 
tească şi pentru apucăturile deprinse. Şi se îngrijeşte de viața şi de hrana 
nu numai a făpturilor cuvîntătoare, ci şi de a celor necuvîntătoare - spre 
folosul celor cuvîntătoare. 6. Acelora, El le îngăduie bucuriile vieții aces- 
teia vremelnice şi supuse morții; pe cînd acestora din urmă le oferă posi- 
bilitatea împărtăşirii din viața cea fără de moarte. Ca Fiu al lui Dumnezeu 
ce este, El pe toate le înzestrează cu putere, făcîndu-Se prezent în toate şi 
aşezînd peste toate pecetea chemării Sale3?, Şi privind în sus la Părintele 
Său, ca fiind Mîntuitor comun tuturor, cu încuviințarea Aceluia El le chi- 
verniseşte după cuviință pe cele aflate jos, după Sine, rămînînd întrucîtva 
undeva, între Unul şi celelalte, ca să poată trage ființa creată spre (Dum- 
nezeul) necreat. | 

17. Aşadar, ca mijlocitor, Cuvîntul lui Dumnezeu ajunge să fie ca un 
nod de nedesfăcut, legînd între ele două realități distincte şi neîngă- 
duindu-le să se depărteze prea mult una de alta. El este pronia univer- 
sală, straja şi cîrmuitorul tuturor lucrurilor. E] este puterea lui Dumnezeu 
şi înțelepciunea Lui. El: Dumnezeu Cel Unul-Născut, Cuvîntul născut din 
Dumnezeu. «Întru început era Cuvîntul, şi Cuvîntul era la Dumnezeu, şi 
Dumnezeu era Cuvîntul. 'Toate prin El s-au făcut, iar fără El n-a fost 
nimic din cîte s-au făcut». Aşa ne învaţă sfințita doctrină a cuvîntătorilor 
de Dumnezeu. El este deci şi grădinarul a toate, prin Care încolțeşte şi 
înfloreşte starea de ființă a tuturor. Pătrunzînd necontenit totul cu roura- 
rea Sa, El îi primeşte pururi şi prospețimea şi farmecul. 8. Astfel trăgînd 
din hățuri, E] străbate de-a dreptul prin toate, ţinînd sub semnul dirigui- 
tor al Tatălui Său cîrma imensei corăbii a universului. 

Iată, dar, cît de iscusit este Fiul Acesta Unul-Născut pe Care Dumne- 
zeu cel aflat dincolo de toate L-a născut - rob bun al unui Tată bun — 
dăruindu-L acestei lumi ca pe cel mai de preț bun alei , ca sufletul unui 
trup altminteri neînsuflețit, şi slobozindu-Şi Cuvîntul în necuvîntătoarea 
întocmire trupească, luminînd şi înviorînd cu dumnezeieasca putere a 
Acestuia, informa, nevăzuta, neînsuflețita şi neîntocmita noastră condiție 

de făptură. De aceea şi trebuie să-L mărturisim şi să-L proslăvim: fiindcă 
EI este Cela Ce sălăşluieşte pretutindeni, înăuntrul materiei şi în stihii; 
EI este Acela Care pe toate le generează; El însuşi este lumina — dar în 
acelaşi timp şi vlăstarul gîndit** — al negrăitei Lumini, unul în esența Sa 
(întrucît purcede din Tatăl cel Unul), dar înzestrat cu puteri fără număr. 

9. Să nu ne închipuim cumva că de vreme ce universul este ceva 
atît de complicat, se cere să presupunem şi existența unei mulțimi de 
puteri care să-l diriguiască ; după cum mulțimea creaturilor nu presu- 
pune ființarea mai multor zeități. Ce cumplită copilărie au săvirşit, în 
rătăcirea lor, adepții politeismului cînd au zeificat anumite componente 
ale marelui tot şi cînd au mărunțit universul cel unui! 10. Este ca şi cum 
am osebi ochiii de acel întreg care este omul şi am spune că ei sînt omul; 
sau, iar, ca şi cum am spune despre urechi că ele sînt alt om; despre cap, 
la fel; şi tot îmbucătățind noi cînd gâtul, cînd pieptul sau umerii sau picioa- 
rele sau mîinile sau celelalte mădulare (şi dacă am purcede tot astfel şi cu 
facultăţile sale perceptive), am ajunge să facem din acel unic om o sume- 
denie de oameni şi sigur că ne-am face de rîsul oricărui ins de bun simţ. 
Ei bine, tot aşa stau lucrurile şi cu cine, din părțile universului celui unul, 
ajunge să facă o grămadă de zei, sau cu cine zeifică însuşi acest univers 
creat, alcătuit din atîtea componente - neținînd seama de faptul că firea 
dumnezeirii nu este nicidecum divizibilă în părți componente: fiindcă în 
cazul cînd ar fi compusă, ea ar presupune existența unei realități supe- 
rioare., în stare să o alcătuiască. Şi încă ceva: alcătuită din mai multe 
părți, ea n-ar putea în nici un caz fi ceva dumnezeiesc. Mă întreb, de alt- 
minteri: cum ar putea fi altfel, de vreme ce în alcătuirea ei ar însemna să 
fie cuprinse realităţi şi inegale şi deosebite - unele dintre ele mai rele, iar 
altele mai bune? Or, fiind ea şi simplă şi neîmpărțită şi fără alcă- 
tuire, iat-o dintr-odată lăsînd în urma ei întreaga rostuire a lumii văzute! 
11. Asta şi voia să zică vestitorul adevărului atunci cînd spunea cu glas 
răspicat că numai Cuvîntul lui Dumnezeu, Care singur este anterior tutu- 
ror lucrurilor, poate fi numit mâîntuitorul tuturor ființelor cuvîntătoare, 
în vreme ce Dumnezeul Cel transcendent, Cela ce-L, naşte pe Cuvîntul, 
în calitatea Sa de cauză unică a toate, poate fi pe drept cuvînt numit Tatăl 
Cuvîntului Celui Unul-Născut, şi nu îngăduie intuirea nici unei cauze 
superioare Sie-şi. De aceea şi este El unul. De aceea şi Se naşte Mintuito- 
rul a toate din El ca Unul-Născut: 'E1, Cuvîntul lui Dumnezeu, Cela Ce 
este în toate. Iar universul acesta văzut poate fi asemuit unei harpe alcă- 
tuite dintr-o mulțime de corzi, unele pentru sunete înalte, altele pentru 
sunete joase, unele mai încordate, altele mai slabe, iar altele potrivit de 
întinse — dar toate cît se poate de bine acordate ca să se poată cînta din ele 

aşa cum trebuie: fiindcă şi el, deşi alcătuit dintr-o mulțime de părți şi de 
alcătuiri, din rece şi din opusul acestuia, adică din cald, din umed şi, iar, 
din opusul acestuia, adică din starea uscată — din clipa în care le-a văzut 
punîndu-se de acord între ele în temeiul uneia şi aceleiaşi armonii, sigur 
că ne apare ca un măreț instrument muzical, creație a Dumnezeului Celui 
mare; din care instrument dumnezeiescul Cuvînt (Care nu e alcătuit din 
părți sau din îmbinarea unor elemente contrarii, ci este unitar şi simplu), 
cîntă pretutindeni cu pricepere şi cu tîlc, înălțind*! Părintelui Său, Împă- 
ratului a toate, cîntarea cuvenită şi făcută pe potriva Lui. Fiindcă aşa cum 
trupul — un singur şi acelaşi trup — este alcătuit din alăturarea unei mul- 
țimi nenumărate de mădulare şi de părți, de organe şi de măruntaie, 
coordonate de indivizibila dar unitara prezenţă a sufletului şi de intelect 
(care şi el este nedivizat, netrupesc şi unic), la fel şi în cazul universului, 
care - deşi alcătuit din multe părți - rămîne unitar; ceea ce face ca şi 
Cuvîntul lui Dumnezeu, Cel Preaputernic şi Atotputernic, purtîndu-Se 
singur prin toate şi pe toate coordonîndu-le în chip nevăzut, să poată fi 
socotit cauza tuturor celor din cuprinsul Lui. 

12. Nu vedeţi oare cu ochii voştri cum arată universul? Cum unul 
şi acelaşi cer prinde într-o aceeaşi îmbrățişare puzderia necuprinsă şi 
dănțuitoare a stelelor? Sori nu-s mai mulţi, ci unul singur; dar nu 
umbreşte el, prin prisosul său de lumină, scînteierile tuturor celorlalte 
stele? La fel şi cu Tatăl (deşi este unul singur); şi tot aşa I se cuvine şi 
Cuvîntului Său să fie, ca Fiu bun al unui Părinte bun. Dacă cineva va găsi 
de obiectat cum de nu-s ei mai mulți, ei bine, îl aştept să se plingă mai 
departe de faptul că nici sori şi nici luni nu-s mai mulţi şi mai multe, nici 
mai multe lumi, şi-l aştept cu încă zece mii de pricini de nemulțumire, în 
încercarea lui nebunească de a întortochea fără rost tocmai buna aşe- 
zare şi întocmire a lucrurilor. Fiindcă aşa cum în lumea noastră văzută un 
singur soare umple de lumină întregul spaţiu'*?, tot aşa în ordinea gîndită 
Cuvîntul lui Dumnezeu cel Unul şi Atotputernic le luminează pe 
toate într-un fel care nouă ne rămîne nearătat şi nevăzut. 

13. Şi la om, unul şi acelaşi suflet, una şi aceeaşi facultate raţională, 
poate fi temeiul unui mare număr de tendințe . Munca cîmpului sau con- 
strucția corăbiilor, navigația sau zidirea caselor - pe toate deprinzîn- 
du-le, le poate face. Una şi aceeaşi facultate rațională a omului poate 
cuprinde nesfîrşitul şir al ştiinţelor: geometrie, astronomie, gramatică, 
retorică, medicină - excelînd nu numai în disciplinele teoretice, ci tot pe 
atît şi în cele practice. Şi uite că totuşi nimeni n-a presupus vreodată că în 
acelaşi trup ar putea exista mai multe suflete, şi nici nu s-a minunat de 
coexistența mai multor moduri [simultane] de a îi, pe care să le fi dedus 

din varietatea înclinaţiei noastre spre cunoaştere! 14. Sau să admitem că 
am lua de jos un boţ inform de noroi şi că am începe să-l frămîntăm între 
degete, făcîndu-l să capete înfăţişarea unui animal avînd capul într-un 
fel, labele din față şi din spate în alt fel, ochii şi ei altfel, şi tot aşa mai 
departe, cu fălcile, cu urechile, cu botul, cu nările, cu coşul pieptului şi cu 
umerii - dar respectind regulile artei; ei bine, alăturarea mai multor 
tipuri, părți şi mădulare, în ansamblul unuia şi aceluiaşi trup, nu demon- 
strează nimic privitor la o presupusă multitudine de artişti [care să-i fi 
dat naştere]; lauda îi revine doar aceluia singur dintre noi, care va fi pus 
la cale totul în virtutea unei anumite intenții şi a unui anumit impuls 
creator. 

Or, tot aşa se petrece şi în cazul universului acestuia al nostru: unul 
fiind (deşi alcătuit dintr-o mulțime de părți), nu are de ce încuraja presu- 
punerea unei mulțimi de forțe creatoare (şi, ca atare, nu are cum să ne 
îndemne la identificarea unei pluralități de zei), ci ne obligă la teologhisi- 
rea dumnezeirii unice, prea-iscusite şi prea-armonioase, a puterii şi a 
înțelepciunii tui Dumnezeu, care pe toate le străbate cu forța Sa unică şi 
cu unica Sa putere creatoare, umplind totul cu prezenţa lor şi nelăsîn- 
du-le să le scape nimic în lume, întocmind şi însuflețind totul; pe scurt, 
veghind asupra tuturor în ansamblu şi asupra fiecăruia în parte - fiinţe 
sau lucruri — în chipul cel mai felurit cu putință. 

15. După acelaşi tipic străbate văzduhul, într-un iureş, una şi aceeaşi 
lumină a soarelui, luminîndu-ne ochii şi încălzindu-ne, îngrăşînd:* 
pămîntul, făcînd plantele să crească, făcîndu-se măsura timpului, călăuză 
stelelor, străbătînd cerul, revărsîndu-se peste lume şi făcînd tuturor sim- 
ţită puterea lui Dumnezeu. Ei bine, pe toate acestea ea le face în virtutea 
uneia şi aceleiaşi înzestrări fireşti a sa. Sau iar: puterea focului purifică 
aurul, dar topeşte plumbul; înmoaie ceara, întăreşte noroiul şi carboni- 
zează lemnul - totul în virtutea unicei sale puteri de ardere. 16. Or, tot 
aşa şi Cuvîntul lui Dumnezeu, Împăratul suprem, Care pe toate le stră- 
bate, în toate sălăşluieşte şi este prezent pretutindeni, atit în cer cît şi pe 
pămînt, Se face călăuza tuturor celor nevăzute precum şi a celor văzute, 
miînînd cu negrăitele-l puteri soarele, cerul şi întregul univers. Cu pute- 
rea Sa dătătoare de putere, El Se face prezent în toate, pretutindeni pur- 
tîndu-Se, rourînd pînă şi peste soare, peste lună şi stele, lumină izvorită 
din veşnicu-l izvor de lumină . Cerul - pe care l-a făcut să fie cea mai 
adecvată replică a propriei Sale măreţii — este în veci stăpînirea Lui, Care 
puterile cele mai presus de cer şi de lumea [văzută] - a îngerilor, a duhu- 
rilor şi a (celorlalte) ființe spirituale - le umple de viaţă, de lumină, de 
înțelepciune, precum şi de toate virtuțile şi de tot binele potrivit lor, din 

propria-i vistierie. Potrivit aceleiaşi arte a creației, El nu încetează a 
dărui stihiilor ființă, iar corpurilor posibilitatea combinării şi a amestecu- 
lui, a formei, a chipului şi [a înscrierii într-un anumit] tip, activând în vir- 
tutea aceleiaşi puteri feluri de existență nenumărate şi osebite între ele la 
nesfirşit, pentru toate ființele şi plantele, pentru vietăţile cuvintătoare şi 
pentru cele necuvîntătoare; astfel dovedindu-Se stăpîn nu peste lira cu 
şapte sau cu mai multe corzi, ci peste întregul univers răsunînd (ca 
lucrare a Cuvîntului creator al întregului) cu o inepuizabilă armonie. 

13. 1. Aş vrea acum să stăm de vorbă şi să desluşim de ce anume 
(fiind EI o realitate atît de mare) a trebuit să coboare Cuvîntul lui Dumne- 
zeu spre oameni. Fiindcă El este cîrmuitorul cerului şi al pămîntului, 
Cuvîntul lui Dumnezeu cel născut ca din supremul izvor al dumnezeirii 
Tatălui; Cel pururi prezent în lume şi peste lume, Care cu tărie Îşi face 
cunoscută lucrarea pronietoare şi purtarea de grijă față de oameni. 

Vezi însă că spița aceasta nesocotită a noastră, a oamenilor, n-a fost 
în stare să priceapă adevărul; din care pricină oamenii au început să pri- 
vească la soare, la lună, la cer şi la stele ca la nişte dumnezei. Şi nu s-au 
mulțumit cu atit, ci s-au apucat să zeifice însăşi natura aceasta pămîn- 
tească a lucrurilor, roadele pămîntului şi diferitele feluri de hrană, înăl- 
țînd idoleşti chipuri Demetrei şi Korei, lui Dionysos şi altora asemenea. 
2. Şi nu numai atît, de vreme ce n-au şovăit să zeifice cugetele propriei 
lor minți — ba pînă şi graiul, care le face cunoscute. Mintea a luat numele 
Atenei iar graiului i-au dat numele de Hermes; facultăţile proprii ştiințe- 
lor au fost denumite de ei Mnemosyne şi Muze. Dar nici atît n-a fost 
de-ajuns; în duhul unei sminteli sporite, şi ca o culme a fărădelegii, ei 
şi-au îndumnezeit pînă şi propriile porniri pătimaşe de care, dimpotrivă, 
s-ar fi cuvenit să se ferească şi să le poarte de grijă cu cugetul înfrînat! 
Aşa au căpătat înfăţişare nouă pofta trupească , pătimaşă, şi neînfrînata 
tînjeală a sufletului, părţile trupului şi mădularele care îndeamnă la faptă 
rea, precum şi neînfrînarea de la plăcerile rele, luînd numele lui Eros, al 
lui Priap, al Afroditei, sau altele asemenea lor. 3. Şi nici atîta n-a fost de 
ajuns; fiindcă oamenii au decăzut pînă la (a se mărgini la] viaţa aceasta 
trupească şi vremelnică şi au ajuns să zeifice pe nişte bieți muritori, pe 
care, după moarte (care pe toţi ne aşteaptă), i-au făcut să fie eroi şi zei, că 
şi cum monumentele funerare şi mormintele ar putea izvori starea de 
nemurire şi dumnezeirea! Dar încă odată nu numai atît — dacă ne gîndim 
că au ajuns să adore tot soiul de jivine necuvîntătoare, ba pînă şi cele mai 
primejdioase reptile! Şi tot nu ajunge: fiindcă iată-i tăind copacii, cioplind 
piatra, scormonind pămîntul în căutarea aramei, a fierului şi a celorlalte 
zăcăminte, iscodind ici şi colo pentru a putea plăsmui tot soiul de înfăţi- 
şări de femei şi de bărbați, sau chipuri de fiare şi de reptile, pe care mai 
apoi să le înconjoare cu toată cinstea! 

4. Şi tot nu ajunge, de vreme ce ei au fost în stare să vadă zeități 
pînă chiar şi în relele duhuri furişate în interiorul statuilor, ascunse în 
umbra firidelor, bune doar. să lingă libaţiile şi să adulmece fumul jertfe- 
lor aduse!.Şi uite că tot nu ajunge: fiindcă folosindu-se de descîntecele ce 
intră în neîngăduita îndeletnicire a magiei, de asemenea cîntece şi far- 
mece, ei au ajuns chiar să atragă duhurile nevăzute ce se poartă prin aer, 
şi să se folosească de ele! 

De la un neam la altul, au ajuns astfel să fie socotiți zei feluriți 
oameni; la elini se numără în rîndurile celor învredniciţi cu titlul de eroi 
sau de zei - printre alţii - Dionysos, Heracle, Asclepios şi Apollo; la egip- 
teni, tot aşa, printre mulți alții fuseseră socotiți zei Horus, Isis şi Osiris; şi 
este de luat aminte cum nişte oameni, a căror multă ştiinţă îi făcea să se 
mîndrească cu înjghebarea geometriei, a astronomiei şi a matematicii, nu 
ştiau să vadă şi nu s-au priceput să descopere, să precizeze şi să defi- 
nească singuri măsurile proprii puterii divine şi covîrşitoarea ei osebire 
de starea ființelor muritoare şi necuvîntătoare! 5. Lucru care i-a făcut 
pînă la urmă pe oameni să accepte tot soiul de jivine îngrozitoare, şerpi 

" veninoşi şi fiare sălbatice, cărora n-au mai şovăit să li se adreseze ca unor 
zei. Aşa au făcut fenicienii cu Melkathar şi cu Usor, precum şi cu alți 
oameni de o cu mult mai joasă spiță, pe care, pe toți, şi i-au numit zei. Aşa 
şi arabii, cu Dusaris şi cu Obodos, geții cu Zamolxis sau cilicienii cu Mop- 
sos, tebanii cu Amfiaraus, alții cu alţii, care toți n-au depăşit cu nimic con- 
diția omenească şi nu erau nimic altceva decît nişte oameni. 

Precum se vede, şi egiptenii, şi fenicienii, şi elinii - pe scurt: întreg 
neamul omenesc scăldat de lumina soarelui -— fie că din nebăgare de 
seamă, fie că din întîmplare (sau) amăgit de cine ştie ce lucrare diavo- 
lească - a ajuns să cinstească în chip de zei şi eroi, să aducă jertfe şi să 
instituie culte împănate cu tot soiul de înşelăciuni vrăjitoreşti, să zidească 
temple şi să înalțe sanctuare atit în cetăți cât şi prin cătune: fie unor părți 
alcătuitoare ale universului, fie stihiilor, fie roadelor pămîntului, sau pro- 
priilor lor porniri pătimaşe, smintelilor şi închipuirilor de inspirație 
demonică; înaintea cărora făcuseră la fel cu nişte bieți oameni supuşi 
celor mai omeneşti încercări ale vieţii, care nici măcar nu înjghebaseră — 
cît le fusese lor dat să trăiască - vreun dreptar de virtute, nici nu puseseră 
temeiurile vreunei filosofii, nu făcuseră nimic profitabil în viaţă şi nici nu 
lăsaseră în urma lor învăţăcei porniţi pe calea virtuţii; cu nişte oameni de 
la care nu se păstra nici o învățătură, nimic scris în folosul nevoitorilor 
spre o viaţă închinată binelui, şi cărora nu le fusese mintea decit la muieri 
şi la plăceri urîte. În schimb, singur-adevăratul şi transcendentul Cuvânt 
al lui Dumnezeu, Împăratul şi Creatorul tuturor, ajunsese să nu mai 
însemne pentru ei nimic. Şi ajunseseră ei la o asemenea nebunie, la o ase- 

menea rătăcire a minţii, încât dacă pe de o parte nu se dădeau în lături de 
la a se închina unor muritori oarecari ca unor zei, totuşi se mulțumeau să 
regăsească la aceştia obişnuitele porniri ale oamenilor, aceleaşi iubiri 
nelegiuite, aceleaşi fapte rele, aceleaşi nenorociri mergînd pînă la 
moarte! 

'Toate acestea ei nu le înfățişau ca pe nişte lucruri spuse de alții dar 
totuşi îndoielnice?““, ci drept tot atîtea fapte cărora le stăteau ei înşişi 
mărturie; şi cu toate că recunoşteau şi greşelile, şi mizeriile, şi moartea 
eroilor lor (iar mai înainte desfrînările lor, legăturile lor perverse cu alți 
bărbaţi sau răpirea unor femei), lucrul acesta nu-i împiedica să împin- 
zească toate cetăţile şi cătunele şi tot locul cu temple, cu statui şi cu sanc- 
tuare, dind pierzaniei propriile lor suflete prin imitarea unor asemenea 
zeități. 

6. Fiindcă dacă este adevărat că se întîmpla să-i mai auzi vorbind 
şi despre nişte zei, despre fiii unor zei, despre nişte eroi sau despre anu- 
miți demoni buni, în realitate se petrecea exact contrariul, în sensul că ei 
puneau în valoare exact contrariul celor ce s-ar fi cuvenit revelate. Era 
întocmai ca şi cum cineva, vrînd să arate altuia soarele sau ceilalți lumi- 
nători ai cerului, în loc să-şi ridice privirea spre înalt, ar începe să scor- 
monească cu mîna pe jos prin țărînă, căutînd să dea de urma forțelor 
cereşti în noroi şi în glod. Ei bine, aşa ceva au făcut oamenii cînd au înce- 
put să se amăgească singuri sau din înşelătorul îndemn al răilor demoni, 
ajungînd să caute ființa cea gîndită - cea mai presus de cer şi de univers — 
a dumnezeirii, undeva jos, în lumea trupurilor şi a devenirii, în pătimirile 
celor sortiți morţii, sau pînă chiar şi în moartea lor. S-a ajuns astfel la 
asemenea nebunie, încît lumea n-a mai şovăit să le aducă jertfă tot ce 
avea ea mai de preţ pe lume, fără să mai ia în seamă legăturile care-i 
uneau'% (cu cei aduşi jertfă) şi mergînd pînă la a înjunghia - în nebunia şi 
în rătăcirea minții lor - pe singurul şi mult-iubitul lor copil! 

7. Or - mă întreb - există oare nebunie mai mare decît să ucizi nişte 
ființe omeneşti şi să mînjeşti toate oraşele şi fiecare casă din cuprinsul lor 
cu sîngele celor din spiţa ta? Şi totuşi ce altceva spun elinii? Nu-i plină 
istoria lor de amintirea unor asemenea grozăvii? Nu jertfeau oare feni- 
cienii lui Kronos, în fiecare an, pe singurii şi mult iubiții lor copii? Sau 
la Rodos nu-i erau oare jertfiți oameni aceluiaşi zeu în a şasea zi a lunii 
metageitnion? La Salamina, un anumit ins - după ce fusese purtat în 
jurul sanctuarului: Atenei Agraulis şi al lui Diomede - înconjura de trei 
ori în goană altarul, după care preotul îl străpungea cu o lance în dreptul 
stomacului şi îl ardea de tot pe rug. Dar poate că cele mai numeroase 
jertfe omeneşti au fost aduse în Egipt; la Heliopolis îi erau aduse Herei 
eee ) 

trei asemenea jertfe zilnic, pînă cînd - dîndu-şi seama de grozăvie — 
regele Amosis a dat porunca înlocuirii lor cu jertfa a tot atîtea figurine 
de ceară. La Chios era obiceiul să-i fie sacrificat lui Dionysos Omadios un 
om care era făcut bucățele. La Tenedos, la fel. Şi la Sparta se aduceau 
jertfe omeneşti - lui Ares. La fel se petrecea şi în Creta, unde jertfele 
omeneşti îi erau aduse lui Kronos. În Laodiceea Siriei, îi era jertfită Ate- 
nei cîte o fecioară (în ultima vreme însă, o ciută). 

Atit libienii cît şi cartaginezii obişnuiau să-şi îmbuneze zeitățile cu 
sacrificii orneneşti. Dumatenii din Arabia jertfeau în fiecare an câte un 
tînăr, pe care-l îngropau sub altar; iar din istorie ştim că toți elinii, înainte 
de a porni la război, purcedeau în comun la sacrificii omeneşti. Tot aşa cu 
tracii şi cu sciţii. Atenienii comemorează şi. astăzi pe tinerele fete ale lui 
Leos, precum şi uciderea fiicei lui Erehteus. Dar cine nu ştie că şi acum, în 
capitală, la sărbătoarea lui Iupiter Latiaris, încă se mai înjunghie cîte un 
om? 8. Mărturie că stau lucrurile aşa sînt cei mai venerabili filosofi. Dio- 
dor, care a adunat laolaltă ce a găsit prin biblioteci, spune că libienii jert- 

„feau două sute dintre cei mai de seamă tineri ai lor în public şi că acestora 
li se adăugau încă nu mai puţin decît alţi trei sute. Dionisie, istoricul 
romanilor, scrie lămurit că Zeus şi Apollo le-au cerut asa-numiţilor abo- 
rigeni din Italia sacrificii omeneşti, adăugînd că aceştia din urmă se grăbi- 
seră să jertfească zeităților cîte o parte din tot ce aveau ei; dar că, de 
vreme ce nu jertfiseră ființă omenească, avuseseră de pătimit tot soiul de 
năpaste, de care nu putuseră scăpa decit prin pieirea celei de a zecea 
părți dintre ei - un sacrificiu decimant care pînă la urmă le pustiise 
meleagurile. 

Vedeţi dar ce fei de năpaste urmăreau întreaga spiță a oamenilor 
încă din cele mai vechi timpuri. 

9. Or, asemenea nenorociri încă tot nu erau de ajuns; fiindcă lumea 
cădea pradă şi altor mii de calamităţi de nestăvilit. Toate popoarele 
pămîntului, elini sau barbari, se împotriveau unul altuia, ca sub imperiul 
unei boli de nevindecat, ca mînați în neştire de o putere demorică, nepu- 
tîndu-se înțelege şi neputînd profita în nici un fel unele de la altele, îmbu- 
cătățind sau ştirbind ici şi colo cîte ceva din marele tot al naturii lor 
comune. În toate colţurile pămîntului oamenii se învrăjbeau în temeiul 
unor legi şi constituţii care-i împingeau la luptă. 10. Faptul luase o ase- 
menea amploare încît, înrăiți în vrăjmăşii, oamenii îşi depănau toată 
viaţa în lupte şi în războaie; ajunsese cu neputinţă să umbli altfel decit 
înarmat pînă-n dinți, gata de luptă; la ţară, țăranii umblau şi ei înarmați, 
şi de vreme ce le era gîndul mai mult să cumpere arme decît unelte, se 
mîndreau să poată pune stăpiînire pe bunurile şi pe ființele vecinilor lor. 
11. Mai mult decit atît: pînă şi în istorisirile lor despre zeii lor găseau ei 

temeiuri de viață rea şi nelegiuită; aşa încît, dedindu-se tuturor formelor 
viciului, ajungeau să-şi surpe nu numai sănătatea ci şi sufletele! Şi nu 
numai atît, de vreme ce - călcînd în picioare fireştile noastre limite — au 
ajuns oamenii la săvîrşirea celor mai neînchipuite fărădelegi, făcînd unii 
cu alţii nişte fapte de necrezut: «bărbaţii au purces cu bărbaţii la tot ce 
putea fi mai de ruşine, primind apoi chiar în ei plata firească a rătăcirii 
lor» = cum spun Sfintele Scripturi. 12. Şi nici atît n-a fost de ajuns; 
fiindcă, dînd meditaţiei lor fireşti privitoare la divinitate o formă alterată, 
oamenii au ajuns pînă la urmă să-şi închipuie că pe lume nimic n-a fost 
prevăzut (de Dumnezeu), că nimic nu este cîrmuit de El , şi, ca atare, 
s-au văzut siliți să atribuie ființarea şi subzistenţa a toate iraționalei şi 
spontanei naturi a destinului şi necesității! 13. Dar nu numai atit; fiindcă 
de vreme ce-n închipuirea lor sufletul pierea odată cu trupul, ei ajunseră 
să se mulțumească cu o viață animalică, cu o viață ce nu merita să fie 
trăită, în care gîndul nu le era ia natura sufletului; o viaţă în care ei nu 
aveau a se aştepta la o hotărire a dumnezeieştii judecăți, nici la răsplăti- 
rea virtuţii, şi în care nici nu se gîndeau că trăind altfel decit sub semnul 
dreptății, ființa lor s-ar putea în cele din urmă alege cu pedeapsă! 

14. Aşa se face că, pînă la urmă, datorită tuturor acestor forme ale 
răului, popoare întregi ajunseseră să ducă o viață animalică, în care — 
lăsîndu-se-n voia celei mai profanatoare şi mai nelegiuite dintre legături 
- au fost unii care s-au încurcat cu propria lor mamă; alții s-au căsătorit 
cu surorile lor; alții şi-au siluit fetele sau şi-au ucis oaspeţii cărora le ofe- 
riseră adăpost. Au fost unii care au şi simțit gustul cărnii de om; cîte unii 
care, după ce şi-au sugrumat bătrînii, au şi ospătat din ei - sau care i-au 
aruncat de vii să fie sfişiați de cîini. 

Timpul nu-mi îngăduie să arăt toate poss străvechii boli care 
ajunsese să fie stăpînă peste întreaga omenire. 15. Dar asemenea fapte 
- şi nenumărate altele ca ele - au făcut, desigur, ca iubitorul de 
oameni Cuvînt al lui Dumnezeu, milostivindu-Se de cuvîntătoarea gloată 
a oamenilor, să-i certe spre binele lor. pe cei ce se lepădaseră de El: odi- 
nioară prin proorocii Săi, cu mult înaintea acestora prin alți bărbați iubi- 
tori de Dumnezeu, iar după ei prin prietenii Săi; după care, prin legi, prin 
îndemnuri şi prin fel de fel de învățături, a înjghebat pentru oameni un fel 
de preambul şi temei:*€ pentru slăvirea lui Dumnezeu. Or, în clipa cînd — 
sătui să tot fie purtaţi încolo şi încoace şi să se lase sfişiați fără milă (dar 
nu de lupi sau de cine ştie ce sălbăticiuni, ci de demonii cei răi şi cruzi şi de 
duhurile cele silnice şi pierzătoare de suflete) — au început oamenii să 
simtă lipsa unui ajutor mai puternic decît tot ajutorul ce le putea veni de 

la oameni, a sosit printre noi de bunăvoie Însuşi Cuvîntul lui Dumnezeu, 
dînd ascultare îndemnului primit de la preabunul Său Tată. 16. Pricina 
arătării Sale aici în mijlocul nostru a stat în cele învederate: ele toate 
L-au făcut să vrea unirea cu toți oamenii; dar lucrul acesta E] l-a săvârşit 
într-un chip neobişnuit Sieşi (Care, nefiind ființă trupească, şi obişnuit 
fiind să străbată nevăzut întregul univers, Îşi vădeşte minunata forță 
creatoare chiar prin lucrările Sale din ceruri şi de pe pămînt) — adică sub 
o formă nouă, foarte deosebită de condiţia Sa obişnuită. Prin mijlocirea 
unei ființe"! supuse morții, a consimțit să stea El Însuşi de vorbă cu 
muritoarele noastre ființe şi să sălăşluiască printre noi, punînd astfel la 
cale mîntuirea firii noastre. muritoare prin (ceea ce conținea El Însuşi) 
asemenea (ei în această nouă persoană a Sa). 
14. 1. Dar să arătăm acum de ce - vrînd El să ia legătura cu oamenii — 
a ajuns Cuvîntul cel netrupesc al lui Dumnezeu să se folosească de trup 
ca de o unealtă. 
De fapt, cum altfel ar fi putut esența cea dumnezeiască, cea insesiza- 
bilă, cea nematerială şi nevăzută, să se manifeste unor ființe învățate să 
"caute pe Dumnezeu într-o lume a devenirii (ba chiar aici, jos, pe pămînt) 
- aşadar unor ființe care nu mai erau în stare (sau cărora le lipsea voința) 
să contemple pe izvoditorul şi creatorul tuturor lucrurilor — altfel decât 
sub chipul şi sub înfăţişare omenească? 2. De asta S-a plecat El pînă la a 
intra în legătură cu oamenii prin mijlocirea unui instrument supus morţii: 
adică în temeiul unui soi de analogii - şi numai, fiindcă le era lor dragă 
catea asta; fiindcă (după cum se zice) cele asemenea se atrag. De asta S-a 
arătat Cuvîntul lui Dumnezeu pe această cale: adică avindu-i în vedere 
pe toţi cei pe care nu-i mulţumeşte decit lucrul văzut cu ochii lor, care-şi 
caută dumnezeii în statui şi în tot soiul de imagini sculptate dar neînsufle- 
țite; care-şi imaginează că natura dumnezeiască ar putea sălăşlui 
undeva în materie sau în trup, şi care aclamă pe alții (tot oameni şi, prin 
însăşi condiţia lor, tot muritori) ca zei. 3. De asta Şi-a pregătit El - cu ros- 
tul unui instrument - un trup, un adevărat templu preasfint care să fie 
sălaşul vizibil al puterii celei spirituale, imagine minunată şi preasfîntă, 
mai de preţ decit toate neînsuflețitele sculpturi. Orice imagine făcută din 
materie neînsufiețită şi lucrată de milinile unor meşteri ca să închipuie 
ceva - fie din bronz, fie din fier, din aur, din fildeş, din piatră sau lemn — 
poate prea bine să se transforme într-un sălaş al demonilor; dar chipul** 
„acela dumnezeiesc, croit în virtutea dumnezeieştii înțelepciuni, participa 
A —— Lă 

în acelaşi timp şi la viață şi la stările cele gîndite**. Era un chip“ încăr- 
cat cu toate virtuțile, sălaş al Cuvîntului lui Dumnezeu şi templu sfint 
dumnezeieştii sfințenii. 4. Odată sălăşluit în el, Cuvîntul începea şi El să 
ia parte la condiția noastră de oameni - în temeiul naturii noastre 
comune -— şi totodată să Se facă cunoscut. Doar că El n-avea să cadă sub 
stăpînirea aceloraşi împătimiri (precum ceilalți oameni), după cum nu 
avea să Se lege nici de trup în felul în care este legat sufletul omenesc; 
"după cum n-avea nici să decadă din ce fusese El mai înainte şi să se 
lepede de dumnezeirea Sa. Fiindcă dacă nici măcar razelor soarelui nu li 
se întîmplă nimic — deşi ele răzbat pînă-n tot locul şi se aştern în drumul lor, 
printre altele, şi peste necurăţia mortăciunilor - ei bine cu atît mai puțin ar 
putea pătimi netrupeasca putere a Cuvîntului lui Dumnezeu, în sinea ei; 
şi cu atît mai puțin va fi fost ea afectată sau degradată din starea ei ante- 
rioară, de vreme ce legătura ei cu trupul va fi fost făcută în afara legi- 
lor trupului. 

Aceasta este lucrarea pe care a făcut-o Mintuitorul tuturor, ca să ne 
poată veni tuturor în ajutor şi să ne mîntuiască: anume datorită acestui 
instrument (al firii) omeneşti, pus la cale de E], de care EI s-a folosit exact 
aşa cum face un cântăreţ din liră atunci cînd vrea să-şi dovedească price- 
perea. 5. Un mit de al elinilor spune despre Orfeu că el izbutea să îmblin- 
zească tot felul de fiare, potolindu-le instinctele prin darul său de a cînta 
şi lovind cu plectrul în corzile instrumentului. Poveste redată şi 
printr-un dans; fiindcă, iată, ajung oamenii să creadă că lira asta neînsu-: 
fețită ar putea domestici nişte jivine, ba chiar că ar putea clinti stejarii 
sub chemarea muzicii! Or, Preaînţeleptul şi întru-totul-priceputul Cuvînt 
al lui Dumnezeu, punînd la cale tot soiul de leacuri sortite sufletelor ome- 
neşti celor robite puzderiei de rele, a luat de astă dată în mînă un 
instrument muzical care era chiar opera înțelepciunii Sale: anume omul, 
pe care l-a făcut să înalțe în auzul ființelor cuvîntătoare (iar nu într-al 
unor jivine necuvîntătoare) cântări peste cîntări, pentru a lecui prin 
remediile dumnezeieştii învățături toată stricăciunea elinilor şi barbari- 
lor, precum şi iraționalele, animalicele patimi ce pun stăpînire pe suflet; 
iar sufletelor bolnave care-l caută pe Dumnezeu în lumea aceasta a deve- 
nirii şi în cee trupesc oferindu-le - ca un adevărat şi suveran doctor — 
tocmai leacul căutat de ei şi potrivit lor: un Dumnezeu în trup: omenesc. 
6. După care, de vreme ce la cerințele noastre trupeşti Îi era gîndul nu în 
mai mică măsură decît la cele ale sufletului, (a îngăduit) ochilor noştri tru- 

peşti să vadă nişte minuni nemaipomenite - miracole şi făptuiri ale pute- 
rii dumnezeieşti. Urechilor noastre trupeşti le-a dat învăţătură cu o limbă 
de asemeni trupească, ducînd la bun sfîrşit prin mijlocirea acestei înfăţi- 
şâri de om luate de El toate cele privitoare la adevărata dumnezeire, şi 
pe care oamenii numai aşa mai erau în stare să le priceapă. 

14.7. Sigur că pe toate astea E] le-a îndeplinit dînd ascultare: voii“! 
Tatălui, rămiînând EI Însuşi mai departe imaterial — adică întocmai aşa 
cum era E] şi mai înainte alături de Tatăl - deci, fără să Se altereze în pro- 
pria Lui esenţă şi fără să-Şi piardă natura, răminînd mai departe neatins 
de încătuşarea trupului. Fiindcă activitatea Lui nu se mărginea numai la 
locul unde se afla vasul acela al Său trupesc, şi nu întîmpina nici o piedică 
în a fi totodată altundeva în univers. 8. Rezultă că atita vreme cit avea să 
petreacă în mijlocul oamenilor, El n-a încetat să umple întreaga lume şi 
să sălăşluiască alături de Tatăl - de fapt să rămînă în El - continuînd să 
poarte de grijă la tot ce-i în cer şi pe pămînt şi rămînînd (contrar nouă) cu 
totul liber să fie în acelaşi timp pretutindeni şi să-Şi ducă mai departe 
obişnuita şi dumnezeieasca-I lucrare. Omului i-a dat să se împărtăşească 
din ce este al Său fără însă a primi de la el, în schimb, nimic din cele ce țin 
de natura lui muritoare. Ființa acestuia supusă pieirii El a făcut-o părtaşă 
dumnezeieştii puteri fără totuşi a Se împărtăşi, la rîndul Său, din muri- 
toarea ei natură. 9. Trupeasca-l naştere nu I-a adus nici o pîngărire; iar 
mai tîrziu, cînd a fost să se despartă de ce era acum muritor, El n-a avut 
de pătimit nimic în propria-l nepătimire — aşa cum şi cîntăreţul din liră nu 
are nimic de pătimit din spargerea instrumentului său (sau din zmulgerea 
corzilor), sau tot după cum, aplicînd unui om luminat la minte o pedeapsă 
corporală, este lipsit de sens să spunem că înțelepciunea luminatei Sale 
minţi (sau sufletul pe care-l poartă în trup) au fost distruse sau pirjolite. 
10. De aceea e mult mai bine să spunem că puterea Cuvîntului n-a avut 
nimic de pătimit de pe urma trupeştilor patimi, ia fel cum, în pilda luată 
de noi, razele de lumină ajunse din cer pe pămînt nu suferă nimic la atin- 
gerea tinei, a mocirlelor sau a cine ştie căror necurăţii. Oricine e în drept 
să spună că şi ele-s luminate de razele soarelui; numai că lumina nu 
suferă nici o întinare - şi nici soarele - din întrepătrunderea lor cu ele- 
mentele corporale, 11. fără ca lucrul acesta să contravină legilor naturii. 

Or, mîntuitorul şi netrupescul Cuvînt al lui Dumnezeu (Care este El 
însuşi şi viață şi lumină gândită), de cum se atinge de ceva cu dumne- 
zeiasca şi netrupeasca Sa putere, în chip necesar îi dă viață şi-l împăr- 
tăşeşte din lumina Lui spirituală. Trupul de care se atinge se sfințeşte şi 
pe dată se luminează; orice boală, orice beteşug şi toată suferința pier, 
făcînd ca acelea ce sînt lipsite să primească în schimb cîte ceva din plină- 

tatea Lui. 12. De asta Şi-a petrecut El întreaga viață cam în felul arătat, 
făcînd dovada cînd a identităţii de natură cu noi a trupului luat de EI să-l 
slujească, cînd a Însuşi Cuvîntului-Dumnezeu, ca un Dumnezeu ce este 
lucrînd minuni şi săvîrşind fapte de neînțeles, dînd mai dinainte glas 
lucrurilor ce aveau a se petrece abia mai tîrziu şi descoperind prin anu- 
mite fapte de temut - dar mai cu seamă prin dumnezeieştile Sale învăță- 
turi menite să îmboldească sufletele noastre să se înfățişeze sus, în locul 
acela mai presus de ceruri - pe Cuvîntul lui Dumnezeu (Cel Care nu mul- 
tora le este dat să-L vadă) în chiar arătarea Sa lucrătoare. 

15. 1. Faţă de toate acestea, ce ne mai rămîne nouă decât să lămurim 
în rostul său faptul acela fundamental şi atît de controversat al sfîrşitului 
vieții Sale, al felului cum a putut El pătimi, precum şi marea minune a 
învierii Sale celei următoare morții. 

O vom face prin mijlocirea unor dovezi convingătoare - nu însă 
înainte de a ne fi reamintit toate elementele. 

15. 2. Pentru motivele arătate, (Cuvîntul) S-a folosit de unealta aceea 
muritoare întrucitva ca de o imagine adusă să-l străvadă dumnezeiasca 
măreție, ducînd o viaţă în care s-a purtat față de trup aşa cum se poartă 
orice împărat mare cu crainicul său, şi săvîrşind totul pe potriva dumne- 
zeieştilor sale posibilități. Dar dacă după viața dusă de EI în mijlocul 
oamenilor El ar fi devenit deodată invizibil şi ar fi dispărut (luîndu-şi pe 
furiş şi crainicul — adică propria-l înfăţişare —, zorind să păcălească moar- 
tea prin fugă), distrugînd şi dîndu-Şi pieirii abia mai apoi ceea ce era 
muritor, ca efect al propriei Sale voințe, oricine L-ar fi putut lua drept o 
simplă nălucire iar El n-ar fi lucrat în concordanță cu Sine-Însuşi, ca 
Viaţă şi Cuvânt al lui Dumnezeu şi ca dumnezeiască Putere. Lăsîndu-şi 
El-Însuşi crainicul pradă nimicitoarei distrugeri, 3. sigur că nici lupta 
pornită de E] împotriva demonilor n-ar fi dus - prin neimplicarea morții 
- la nimic, şi nici nu s-ar mai fi ştiut unde anume dăinuieşte El după a- 
ceastă plecare. Nimeni din cei ce nu-L vor fi primit nu I-ar fi dat crezare, 
iar El nu s-ar fi dovedit mai puternic, în Sine-Însuşi, decît moartea, n-ar 
fi putut elibera omeneasca seminție supusă morții de cătuşele propriei 
ei naturi, n-ar fi fost urmat de oameni pe toată fața pămîntului, nu Şi-ar fi 
putut convinge ucenicii să nu se teamă de moarte şi n-ar fi putut pune în 
fața viitorilor Săi învăţăcei nădejdea de viață care, după moarte, îi 
aşteaptă la Dumnezeu. Nu Şi-ar fi putut ţine făgăduințele, n-ar fi putut 
împlini cele vestite despre EI prin proorociri, şi n-ar fi putut răzbate toc- 
mai prin ultima dintre toate încercările — cea împotriva morții. 

15. 4. Aşadar, pentru toate aceste motive, cuvenindu-i-se acelei pie- 
ritoare unelte, cu tot dinadinsul, ca după credincioasa slujire adusă de ea 
dumnezeiescului Cuvînt să se poată bucura de un sfîrşit pe măsura dum- 
nezeirii Lui ,i-a fost rînduită o moarte pe potrivă. Exista o singură alter- 

nativă: sau să o lase cu totul pradă distrugerii şi pieirii — ceea ce ar fi 
însemnat sfîrşitul întregii drame prin cea mai îngrozitoare încheiere 
posibilă —, sau să Se dovedească EI însuşi mai puternic decit moartea, 
făcînd din ceea ce fusese supus morții, cu dumnezeiasca-l putere, o păr- 
tăşie la nemurire. 

Prima variantă ar fi presupus trădarea propriei Sale făgăduințe. Aşa 
cum nu-i este propriu focului să răcorească şi nici luminii să umbrească, 
tot astfel nu-i este nici vieții să ucidă, sau Cuvîntului dumnezeiesc să 
lucreze nebuneşte. Cît de consecvent ar fi fost El dacă după ce altora 
le-ar fi făgăduit viaţa, ar fi îngăduit nimicirea acestei unelte ale Sale şi ar 
fi asistat la distrugerea propriului Său chip? Şi cum s-ar mai fi potrivit 
actul Său mijlocitor (al cărui rost este dobîndirea nemuririi pentru toți cei 
care-şi caută scăparea la El) cu faptul de a fi lăsat pe solul"* dumnezeirii 
Sale să piară, pradă stricăciunii? 5. Astfel, sigur că cel de al doilea termen 
'al alternativei devenea necesar; adică devenise necesar ca El să Se 
dovedească mai puternic decit moartea. 

Ă Dar cum să atingă El un asemenea scop? Pe furiş? Aşa, hoțeşte? Sau 
dimpotrivă: în chip minunat şi în văzul tuturor? 

Or, săvirşită în secret şi pe ascuns, rămasă tuturor tăinuită, izbînda 
Lui n-ar fi adus nimănui nici cel mai mic folos. Şi invers: vestită tuturor şi 
aflată de toți, ea tuturor le putea mijloci folosul încuibat într-o asemenea 
minune. Devenind necesar ca unealta aceea a Sa să se dovedească mai 
puternică decît moartea, precum şi ca acest lucru să nu se petreacă într- 
ascuns, ci în văzul lumii, se explică acum de ce. n-a ales El ocolirea mor- 
ţii: fiindcă altminteri El n-ar fi făcut decît dovada fricii şi a micimii Sale în 
faţa ei. Numai prin implicarea morții şi a luptei cu ea a putut El dărui celor 
supuşi morții nemurirea, fiindcă scopul luptei era mîntuirea şi viața şi 
nemurirea noastră, a tuturor. 6. Cînd cineva vrea să arate faptul că o oală 
e rezistentă la foc (deci mai presus de tăria acestuia), nu are cum altfel să 
dovedească asemenea minunăţie decît punînd-o el însuşi cu miinile lui pe 
foc, ca apoi să o poată scoate de acolo nevătămată şi întreagă. Tot aşa a 
făcut şi Cuvîntul lui Dumnezeu, tuturor dătătorul de viață, cînd a vrut să 
arate că acea pieritoare unealtă de care se slujise spre mîntuirea oameni- 
lor era de fapt mai puternică decît moartea, şi părtaşă la propria Sa viață 
şi nemurire: anume lucrarea aceasta singură potrivită scopului, care 
consta în a o părăsi pentru o clipă, dînd morţii ceea ce era al ei (pentru 
dovedirea afinității de natură cu ea), ca numai puțin după aceea să o 

înalțe din nou din moarte, drept dovadă a puterii Sale dumnezeieşti pre- 
cum i a faptului că, datorită ei, viața făgăduită de El avea să fie pururi- 
dăinuitoare şi mai presus decit tot ce însemna moartea. 

15.7. Cazul este, deci, limpede şi clar. Şi trebuia neapărat ca ucenicii 
Lui să vadă cu propriii lor ochi ce înseamnă întoarcerea la viață cea de 
după moarte, regenerarea cea întru putere, la care-i învăța EI să nădăj- 
duiască şi pentru care-i pregătea, îmboldindu-i să ajungă mai tari decât 
moartea. De asta le-a şi îngăduit El să vadă acest lucru cu ochii lor. 
Fiindcă era necesar pentru ei, care aveau să-şi închine viața credinței, să 
se convingă cu propriii lor ochi5 de adevărul celei dintii şi mai însem- 
nate dintre învăţăturile Lui, dar cu cît mai necesar era acest lucru pentru 
unii care, aidoma lor, urmau să-L vestească întregii lumi, urmau să facă 
tuturor cunoscută calea cunoaşterii lui Dumnezeu, deschisă de EI tutu- 
ror oamenilor! 8. Ca să poată ei rămîne neînfricați şi de neclintit ia gîndul 
morții ce-i aştepta în confruntarea lor cu rătăcita credință în zei a neamu- 
rilor (şi ca să-l poată primi cu atita seninătate!), viața de după moarte tre- 
buia să ajungă pentru ei o convingere absolută. Fiindcă de n-ar fi ştiut ei 
de ce nu le pasă de moarte, nici nu s-ar fi putut înfățişa pregătiți să 
înfrunte soarta potrivnică. Iată deci pentru ce - vrînd EI să-i înarmeze 
împotriva cumplitei puteri a morţii — nu s-a mulțumit Cuvîntul să-i stru- 
nească numai pe calea vorbelor şi a îndemnurilor, nici nu s-a mărginit să 
„, ticluiască cele legate de nemurirea sufletului cu simplă putere de con- 
vingere şi recurgînd numai la presupuneri. - aşadar în temeiul unor 
cuvinte de felul celor pe care le rostim noi, oamenii — ci dimpotrivă, le-a 
pus în față laurii unei biruinţe culese de EI împotriva morții chiar prin 
faptă! 

15. 9. Acesta este cel dintii (şi mare) motiv al luptei date de Mintuito- 
rul nostru împotriva morții. Aşa a putut El dovedi ucenicilor Săi că moar- 
tea — care pentru toți oamenii este ceva atit de cumplit - nu înseamnă de 
fapt nimic, şi i-a putut El face să vadă cu propriii lor ochi (dîndu-le prile- 
jul să se încredințeze ei înşişi prin văz)” adevărul făgăduitei vieți (de 
dincolo). Aşa a putut EI face (din actul învierii) pîrga nădejdii noastre, a 
tuturor, într-o viaţă în Dumnezeu şi în nemurire. i 

15. 10. A mai existat însă şi un al doilea motiv pentru înviere, şi 
anume, dovedirea naturii dumnezeieşti a puterii ce sălăşluia în trupul 

Lui . Fiindcă dacă mai înainte vreme oamenii fuseseră în stare să divini- 
zeze anumite făpturi omeneşti supuse morții şi căzute sub biruința mor- 
ţii, făcîndu-şi din ei eroi şi zeități, sigur că de-oameni-iubitorul Cuvânt al lui 

Dumnezeu S-a manifestat şi în această direcție. înfățişind oamenilor o 
natură mai puternică decît moartea. Făcînd ca, după curmarea vieții, tru- 
peasca-i mortalitate să se împărtăşească din cea de a doua viață, El le-a 
îngăduit tuturor să vadă cam în ce fel arată triumful asupra morții şi i-a 
făcut să înțeleagă că, în moarte, se cuvine să nu mărturisim decît un sin- 
gur Dumnezeu, anume pe Cel încununat cu laurii biruinţei. 

Arăta-voi acum şi un al treilea motiv al mîntuitoarei Sale morți. 

15. 11. A fost, anume, un sacrificiu, o jertfă adusă lui Dumnezeu, 
supremul împărat al tuturor, pentru întreaga noastră spiță; o jertfă adusă 
şi consacrată întregii noastre turme a oamenilor; o jertfă adusă spre înlă- 
turarea rătăcitei credinţe insuflate de demoni. Fiindcă această unică şi 
mare jertfă a preasfîntului trup al Cuvîntului nostru, odată adusă spre 
folosul întregului neam al oamenilor, odată oferit ca o jertfă de ispăşire a 
tuturor neamurilor căzute în starea de necredință la care-i adusese rătă- 
cirea insuflată lor de demoni, toată puterea blestemaților şi spurcaților 
demoni avea să piară; toată sminteala pămîntească şi amăgitoare avea să 
se destrame, lăsînd fără întîrziere locul liber unei prezenţe mai puternice 
decit ea. 

12. Aşa, deci, s-a înfăţişat rnîntuitoarea jertfă (înălţată aici, în lumea) 
oamenilor: a fost sacrificiul acestui trupesc instrument al Cuvîntului, El- 
însuşi; şi a fosi adus în folosul întregii* noastre turme a oamenilor. 
Despre el e vorba şi în actul jertfei aduse morţii, despre care vorbesc 
Sfintele Scripturi atunci cînd exclamă: «lată pe mielul lui Dumnezeu, Cel 
ce ridică păcatul lumii!», după ce (mai înainte) prevestiseră: «Adusu-s-a 
ca o oaie la tăiere, şi ca un miel necîrtind celui ce-l tunde». Tot ele ne 
arată şi rostul acestui act, atunci cînd adaugă: «EI ne poartă păcatele şi 
pentru noi suferă; şi iată că noi L-am crezut doar un biet, suferind, un 
amărit lovit de soartă! Dar El era străpuns pentru păcatele noastre, se 
sfîrşea din pricina fărădelegilor noastre: peste El se abătuse pedeapsa 
care nouă avea să ne aducă pacea! Prin rana“ Lui am fost vindecaţi. Cu 
toţii aidoma oilor rătăciserăm: fiecare dintre noi umbla pe drumul său 
într-aiurea. Dar Domnul Îl dăduse în schimbul. păcatelor noastre». 13. 
Acestea sînt cauzele pentru care a fost jertfită omenitatea*” Cuvîntului 
lui Dumnezeu. Numai că Supremul Arhiereu consacrat lui Dumnezeu, 
Stăpînului şi Împăratului-a-toate (prin care Suprem Arhiereu înțelegem 
Cuvântul lui Dumnezeu, Puterea şi Înţelepciunea lui Dumnezeu - Care se 
cere osebit de jertfa adusă), după nu multă trecere de vreme şi-a zmuls 
trupul“ din moarte, aducîndu-I-l 'Tatălui în chip de pîrgă a mîntuirii 


355. Textual: «comunei» (n. tr.) 

356. Textual: «lovitura (primită)», «vînătaia» (n. tr.) 

357. 'Textual: «omenescul instrument» (n. tr.) 

358. Textual: «a rechemat (ceea ce avusese El) muritor» (n. tr.) 

noastre, a tuturor, şi înălțindu-L spre bunul folos al oamenilor ca un ade- 
vărat trofeu al biruinței asupra oştirii demonilor, precum şi ca o pavăză 
împotriva sacrificiilor omeneşti (care — cum ştim - se aduceau). 

16. 1. Aşa stînd lucrurile, a sosit vremea să recurgem şi la dovezi — 
dacă adevărul acestor lucruri mai are nevoie de vreo dovadă şi dacă evi- 
dența unor asemenea fapte mai are nevoie de întărire. Primeşte-le 
totuşi, pregătit să le asculţi cu luare-aminte. 

16. 2. Odinioară, toate popoarele de pe pămînt trăiau dezbinate. 
Întreaga spiţă a oamenilor era împărțită fie în ţinuturi, fie în etnii, ori în 
națiuni, în stăpîniri autarhice ori în poliarhii. O asemenea stare de lucruri 
făcea ca şirul luptelor frățeşti , al războaielor, al devastărilor şi al înrobirilor 
ce se abăteau peste ogoarele şi peste aşezările oamenilor să nu-şi afle nicio- 
dată sfîrşitul. Pretexte se găseau cu duiumul: ba cîte un fapt de dezmăț, ba 
răpirea unor femei; şi uite aşa s-a ajuns la dezastrul Ilionului şi la (subiectele) 
tragediilor din vechime, atît de bine cunoscute de toată lumea. 3. Sigur că nu 
vei greşi văzînd în credința rătăcită cea în mulţi zei pricina tuturor acestor 
nenorociri. Fiindcă din clipa în care acel mîntuitor instrument care a fost 
preasfîntul trup al lui Hristos s-a arătat mai presus decit toată amăgirea şi 
lucrarea demonilor şi străin de toată răutatea ce răzbate prin fapte şi prin 
vorbe, el a şi fost înălţat ca un trofeu doveditor al biruinței şi ca o pavăză 
împotriva bătrânilor şi înrăiților demoni, iar toate lucrările acelora au fost 
spulberate. Cîrmuirea după dreptare regionale, pluralitatea conducerii, 
dictaturile singulare ca şi dernocrațiile (iar odată cu ele pustiirile şi ase- 
diile care, din cauza lor, se abăteau peste cetăți şi meleaguri) au încetat. 
'Tuturor le era acum vestit un acelaşi Dumnezeu; 4. pretutindeni înflorea 
o singură împărăție: cea a romanilor. Străvechea, nestinsa şi nepotolita 
vrajbă dintre popoare, brusc, pierea. Şi chiar din clipa cînd cunoaşterea 
Dumnezeului Celui unic şi învățătura lui Hristos - ca singură mîntuitoare 
credință - le erau împărtăşite tuturor, ei bine: chiar din acea clipă 
întreaga împărăție a Romei se supunea unui singur împărat, făcînd pre- 
tutindeni simțită o adîncă pace. Deci simultan — şi în aceeaşi perioadă 
dată — ca la un singur semn al lui Dumnezeu, au mijit în lumea noastră, a 
oamenilor, două mlădiţe ale binelui: statul roman şi învățătura dreptei- 
credințe. 5. Înainte vreme, Siria fusese cîrmuită osebit (şi de către unii); 
Asia cunoscuse altă viță regească; Macedonia alta; altă dinastie îşi ose- 
bise Egiptul şi pusese stăpînire peste el; alții făcuseră tot aşa cu ţinutul 
Arabiei — ba pînă şi iudeii se făcuseră stăpiîni peste Palestina; prin cătune, 
prin oraşe şi peste tot locul oamenii îşi ucideau semenii (cuprinşi parcă de 
nebunie) şi, făcînd jocul demonilor, se poate spune fără greş că n-aveau 
în minte decât războiul şi lupta. 


VIAȚA LUI CONSTANTIN CEL MARE 


Şi iată că, deodată — şi parcă din acelaşi punct - au început să iasă la 
iveală două mari forțe: statul Roman (de atunci devenit monarhie) şi 
învăţătura lui Hristos - care au prins a înflori împreună şi au izbutit să le 
astimpere şi să le împace pe toate. 6. În vreme ce puterea Mîntuitorului 
nostru nimicea înclinația spre diversitatea de principii şi spre pluralita- 
tea zeilor (inspirată de demoni), vestind tuturor - deci şi elinilor şi bar- 
barilor, pînă-n cele mai depărtate colțuri ale lumii — împărăţia unică a lui 
Dumnezeu, puterea Romei supunea statele existente** (de vreme ce 
cauzele ele - însele care duceau la pluralismul statal fuseseră spulberate), 
sîrguindu-se să cuprindă pe tot omul într-un întreg unitar şi armonios, şi 
- dintre atitea felurite popoare - pe cele mai multe să le adune laolaltă (ba 
- fapt nemaiîntilnit pînă astăzi - să-şi întindă stăpînirea pînă chiar la 
marginile pămîntului). În care scop, mîntuitoarea noastră învățătură îi şi 
înlesneşte şi-i netezeşte calea. 

16. 7. Mare minune, în ochii cui îşi aținteşte privirea la adevărul fap- 
telor şi cui nu se lasă cuprins de îndemnul să ia în uşor măreţia (unui ase- 
menea destin), dacă ne gîndim că nimicirea rătăcitei credinţe inspirate de 
demoni ne apare ca un fapt care are loc concomitent cu dispariția vraj- 
bei şi a înverşunărilor dintre popoare! Dacă ne gîndim că în timp ce tutu- 
ror le era vestit Dumnezeul Cel unul şi Calea cea una prin care poate El 
să fie cunoscut, între oameni prindea rădăcină o unică împărăție făcînd ca 
întreaga lor spiţă să ajungă a viețui în pace şi în bună înţelegere, ca toată 
lumea să se socoată fraţi şi să ajungă la recunoaşterea adevăratei sale 
naturi! Pe dată - aidoma unor fii trăgîndu-se din acelaşi tată (sau, iată, în 
chipul unor copii avînd cu toții în unul Dumnezeu un singur tată, precum 
şi o singură maică în dreapta lor credinţă) - oamenii au început să-si vor- 
bească şi să se poarte între ei cu pace, făcînd ca din acea clipă întreg 
pămîntul să arate întru totul aidoma unei gospodării şi unei familii unice 
şi bine chivernisite. Şi tot de atunci a ajuns un lucru cît se poate de simplu 
să călătoreşti şi să zăboveşti oriunde-ţi pofteşte inima. Plecat din apusul 

împărăției , poți astăzi ajunge în răsăritul ei fără nici o teamă, la fel cum e 
şi cu cei din părțile de acolo (atunci cînd îi poartă drumul încoace) — aşa 
cum € şi firesc între hotarele aceleiaşi țări. Aşa s-au împlinit şi prezicerile 
conținute în proorociile din vechime, precum şi exclamațiile profeților 
(atît de numeroase, cîte timpul nu ne-ar îngădui a înşira!); între care, 
însă, unele iată ce ne strigă în faţă despre mîntuitorul Cuvînt: «Stăpîni-va 
de la mare pînă la mare, şi dinspre rîuri pînă la marginile lumii», sau: 
«Răsări-va în zilele lui dreptatea şi prisosință de pace», “Bate-vor săbiile 
lor şi vor face din ele fiare de plug, iar din sulițe vor face coase. Nici un 
neam nu va mai pune mîna pe sabie împotriva altui neam, deprinderea 
războiului lipsindu-le». 


359. Textual: «care puteau fi văzute» (n. tr.) 

16. 8. lată, aşadar, ce profeţii s-au putut auzi din străvechi timpuri în 
limba evreilor. Asemenea lucruri - pe care noi le putem vedea împlinite — 
nu făc decit să întărească mărturiile ce au răzbit pînă la noi din veac. Iar 
dacă eşti dornic să afli mulțimea (prisosul!) acestor înştiințări, atunci, 

împărate, te-aş îndemna să nu le cauţi în grai, ci în faptă! Şi desfă mari 
ochii minţii, deschide-ţi larg porțile priceperii, stai pentru o vreme şi 
cumpăneşte şi întreabă-te singur făcînd aşa ca şi cum ai vrea să afli de la 
altul, ca să poți mai bine pătrunde în miezul lucrurilor: fost-a vreodată, 
din negura timpului, vreun împărat, vreun cîrmuitor, vreun filosof sau 
vreun legiuitor, ori vreun prooroc (fie el elin sau barbar) care să fi atins 
un asemenea grad de virtute (şi nu atît după moarte, ci încă în viaţă fiind 
ca ființă care răsuflă şi-i încă plină de vlagă!), încît numele lui să fi ajuns 
pretutindeni în lume în auzul şi pe buzele tuturor? Or, faptul acesta n-a 
fost lucrarea nimănui altul decît numai şi numai a Mîntuitorului nostru, şi 
a fost săvirşit de El după biruința Lui asupra morţii (vestită de El ucenici- 
lor Săi şi de El dusă la bun sfîrşit). Drept care le şi spusese EI: «Mergeţi 
acum şi învățați toate neamurile în numele Meu», prin care cuvinte El le 
dăduse din timp de veste şi le descoperise că Evanghelia: Lui urma să 
fie cunoscută în toată lumea şi tuturor neamurilor, în chipul unei mărtu- 
rii. lar graiului Său, fapta-i urmase pe dată: fiindcă pe dată — şi nu zăbav- 


nic — de cuvintele Sale s-a umplut lumea toată. 
16. 9. Ce vor mai avea acum de spus cei care, la începutul cuvîntării 


mele, mă sfidau?!, cînd mărturia lucrului văzut cu ochii covîrşeşte în 


putere de convigere orice argumentare? Dar mergi acum mai departe şi 
mai gîndeşte-te şi la lucrul următor: fost-a vreodată, din veac, vreun om 
care să fi întocmit - prin singură puterea cuvintelor sale, deci fără să 
scrie nimic - nişte dreptare de viață pline de cucernicie şi de înţelep- 
ciune? Şi care să fi fost în stare a semăna din lucrarea învățăceilor săi cu 
atita uşurinţă peste tot omul, pretutindeni deschizînd vetre de învăţătură 
şi făcînd ca tot omul, fie el elin sau barbar, să se recunoască în semenul 
său de la un cap şi pînă-n celălalt depărtat cap al lumii? Să-ţi răspund eu: 
n-a fost nici unul. Înseamnă, deci, că şi privită aşa, aceasta a fost numai 
lucrarea Mîntuitorului nostru, care, săvîrşită după moartea Lui, se face 
mărturie a dumnezeieştii Sale vieţi şi puteri. Dar dacă nici asta nu-l poate 
încredința pe necredincios, să ne spună ei nouă celor dornici de lămurire, 
care alt vestit înțelept izbutit-a să pună capăt sălbaticelor şi crudelor 
moravuri ale barbarilor doar în virtutea unor legi pline de omenie, făcîn- 
du-i, bunăoară, pe sciții ascultători ai învățăturii lui să nu se mai mănînce 

360. Cu înţelesul originar şi etimologic de «veste bună» (n. tr.) 

361. Text ambiguu, putîndu-se interpreta ca o referire la dificultățile ridicate de fap- 


tul istoric al morții Mintuitorului. În care sens el mai poate fi citit şi „cei care, inițial «sau: 
în principiu» îmi criticau acest lucru“ (n. tr.) 

între ei, pe perşi să nu mai nuntească cu mamele lor, pe alţii să nu-şi mai 
dea dinilor morții sau să nu-şi mai spînzure bătrînii, şi pe alţii să nu mai 
săvîrşească alte soiuri de fapte asemănătoare acestora, îngrozitoare şi 
bestiale. Totuşi, cele pomenite nu-s decît nişte dovezi mărunte ale dum- 
nezeieştii vieţi de după moarte a Mîntuitorului nostru. Am să-ți înfățişez 
şi alte dovezi — mai mari decit ele — şi am să te îndemn să cugeţi dacă a 
existat vreodată vreo ființă omenească care să fi stîrnit atîta împotrivire — 
fie între înalții demnitari şi între regi, fie între civili, fie între militari, între 
lumea de la oraş şi între cea de la țară, deci în rîndurile tuturor, şi atit de 
îndelungă vreme - cineva care, nevoit fiind să se războiască fără întreru- 
pere, a putut totuşi da dovada unei tării mai mult decît omeneşti, înflo- 
rind în cele din urmă zi după zi, şi, oricît ar fi înaintat în vîrstă, rămînînd 
mereu tînăr! Cărui alt om (din câți vor fi văzut din veac lumina soarelui) 
i-a fost dat —- aidoma Mîntuitorului nostru — să voiască a-şi plini în numele 
său un popor cum n-a mai fost altul pe lume, şi să-l şi plinească (dar nu 
într-ascuns, în cine ştie ce ungher uitat al pămîntului, ci pretutindeni sub 
soare, prefăcîndu-şi voia în faptă doar în virtutea dumnezeieştii puteri cu 
care va fi fost înzestrat)? Cine altul a cugetat să înveţe toate popoarele 
cunoaşterea şi închinarea unui singur Dumnezeu aflat mai presus de cer 
şi de tot universul? Şi nu numai că S-a gîndit la aşa ceva, ci a şi purces la 
faptă, dovedind — dacă mai era nevoie — prin chiar tăria acestei lucrări că 
ea fusese voită de Dumnezeu! — Dar lucrul care a zăvorit în cele din urmă 
pînă şi cele mai slobode guri a fost faptul că din clipa cînd EI a început să 
propovăduiască pe Dumnezeul Cel Prea Înalt, chemînd toate noroadele 
ca numai pe Acesta să-L, mărturisească drept adevărat Dumnezeu „Ela 
şi fost învrednicit de împreună-lucrarea şi ajutorul Celui Ce-L trimisese! 

Priveşte acum şi ia aminte din ce anume constau învăţăturile ce 
decurg din această vestire (şi care - date tuturor de ştire — au şi fost întă- 
rite de fapte). Te voi întreba: fost-a vreodată om care, luminînd — aidoma 
Lui — sufletul omului cu negrăita lumină, i-a făcut să fie în stare a lua în 
deridere mincinoasele sale credințe strămoşeşti, aşa fel încît să nu mai 
cinstească nici piatra, nici lemnul şi ce-i fără viaţă, ca pe un dumnezeu? 
Dar cine altul dacă nu Miîntuitorul nostru a făcut ca cei mai mari închină- 
tori la idoli (grăiesc aici despre egipteni, de la care le-a venit şi elinilor 
încurcata lor credinţă în zei), să nu se mai lase înşelaţi şi să nu mai încon- 
joare cu suprema cinstire tot soiul de jivine, de şerpi, pînă şi viețuitoarele 
cele mai neghioabe şi mai biete, să nu mărturisească alt Dumnezeu decît 
pe Cel aflat mai presus de toate şi să se lupte pentru credință pînă la răz- 
birea prin moarte“? Cine — din adîncurile vremilor - izbutit-a să pună 


362. Textual: «pînă dincolo de feluritele morţi (care-i aşteptau)» - cu referire la cazul 
mucenicilor (n. tr.) 

pe fugă din (marea) noastră turmă, a oamenilor, cu brațul Său nevăzut şi 
puternic, primejdioasa, cumplita spiță a demonilor (care cîndva, răvăşise 
întreaga noastră natură omenească, iar prin lucrarea idolilor vîrise multă 
sminteală în credința oamenilor), ca pe nişte fiare neîndurate? Cine altul 
a îngăduit vreodată cu tărie celor ce-şi rînduiesc viața în chip cinstit şi 
neprefăcut după filosofia daţă de EI, ca — în temeiul invocării Lui în stările 
cele mai curate ale rugăciunii purtate de El mai departe pînă la Dumne- 
zeul tuturor — să pună pe goană ultimele rămăşiţe ale duhurilor rele; cine 
altul, dacă nu toemai Mîntuitorul nostru? Cine altul de nu singur Mîntui- 
torul nostru învățatu-Şi-a participanţii la Taine să săvîrşească jertfele 
cele fără sînge, duhovniceasca jertfă ce se aduce în rugăciune şi în taini- 
ţele cuvîntării-de-Dumnezeu? 10. Iată deci cum de au luat ființă, pe toată 
faţa pămîntului, altarele şi sanctuarele bisericilor noastre - rostul lor 
Bind să înalțe Dumnezeului şi Împăratului nostru Celui unic şi suprem (şi 
numai Lui!), din mijlocul neamurilor, sfinţitele liturghii ale cugetatelor şi 
duhovniceştilor noastre! jertfe. 

Cine - prin insesizabila şi nevăzuta-l putere - făcut-a să se stingă 
jertfa adusă prin rană şi sînge, prin fum şi prin foc; cine a aruncat în 
uitare crudele şi nebuneştile ucideri şi jertfe de ființe omeneşti cărora 
istoria elinilor le aduce ea însăşi mărturie? Fiindcă nu trebuie să uităm că 
jertfele omeneşti au pierit de pe fața pămîntului abia după dumnezeiasca 
propovăduire a Mîntuitorului nostru, în anii domniei lui Hadrian. 

16. 11. Iar dacă mesajul”? şi puterea izvoritoare din moartea Mîn- 
tuitorului nostru au putut primi întărirea unor atare dovezi, cine se va 
mai învîrtoşa să nu recunoască adevărul dumnezeieştii Lui vieţi? Fiindcă 
asemenea fapt:: sînt fapte de vii iar nu fapte de morți; şi - după câte ni se 
spune - tot ce vedem noi sînt arătări ale celor nevăzute. Nu mai departe 
decît ieri, spița vrăjmaşilor lui Dumnezeu se străduia să vire groaza în 
viața oamenilor, prădînd şi luînd cu japca şi făcîndu-şi de cap. Dar odată 
plecați dintre cei vii, iată-i zăcînd la pămînt aidoma celui din urmă gunoi: 
fără suflare, fără viaţă şi fără grai, de nu-i mai pomeneşte nimeni, cum şi 
nimeni nu şi-ar mai aminti de ei. Fiindcă asta e starea celui mort: cine nu 
mai are parte de viaţă nu mai înseamnă el însuşi nimic. lar cine nu mai 
este nimic nici n-ar putea săvîrşi ceva. Atunci noi, despre Cel Care dă 
dovada deplinei Saie puteri, Care ne arată că iucrează, ba chiar că poate 
lucra mai vîrtos decit cei vii, cum să ne închipuim că nu trăieşte? Faptul 
că nu-L putem vedea cu ochii trupului nu are nici o importanţă: criteriul 
"cumpănirii noastre nu trebuie să depindă de argumente ce țin de trup, 
aşa cum nici arta nici feluritele teorii ale ştiinţei nu ne luminează în 
temeiul unor criterii corporale. Cine a văzut vreodată cu ochii lui mintea 


363. perii, «virtutea» cu înţelesul de «rostul» (n. tr.) 

omului sau puterea lui Dumnezeu? Sînt realităţi ce nu pot fi cunoscute 
decît prin efectele lor. 12. Iată dar de ce ne este potrivit ca şi nevăzuta 
putere a Mîntuitorului nostru să o scrutăm şi să o desluşim din lucrările 
ei „fie că ar urma să deducem că cele săvirşite de El aparţin unei fiinţe 
vii, fie că (ele ar ține de puterea) uneia care nu este (vie), oricît de necuge- 
tată ni s-ar părea o asemenea alternativă. (Fiindcă cu ce temei am putea 
noi ca, despre ceva care nu este, să spunem că este? Non-existenţa este 
categoric definită de noi toți drept neființă şi ca atare ea nu are nici cum 
lucra, nici cum înfăptui; de ea ţine starea morții, în vreme ce viața presu- 
pune contrariul). 

17. 1. Venit-a clipa, atunci, să luăm aminte la lucrările“ chiar din 
zilele noastre ale Mîntuitorului nostru şi să cuprindem cu privirea izvodi- 
rile vii ale unui Dumnezeu viu. (E oare cazul să ne întrebăm dacă aseme- 
nea fapte ne pot duce cu gîndul la o lucrare vie săvîrşită de o fiinţă tot vie 
şi ființind ca adevărat Dumnezeu? - Sau care-s aceste fapte? - întreba- 
mă-vei, poate. — Le vei afla îndată). 

17. 2. Mai ieri-alaltăieri, o mînă de vrăjmaşi ai lui Dumnezeu, mus- 
tind de înfumurare, se stîrniseră cu puterea de partea lor şi cu oaste de 
oameni multă, hotăriţi să radă de pe fața pămîntului locaşurile Lui de în- 
chinare şi să-l nimicească bisericile. Neputîndu-L vedea cu ochii, ei Îl 
războiau folosind toate vicleşugurile, împroşcîndu-L şi țintind în E] cu 
toate vorbele ce le veneau la gură. 

Numai că El avea să Se apere tot aşa cum şi este El: în chip nevăzut. 
3. Şi uite aşa, au ajuns nişte oameni care mai adineaori se desfătau de 
toate cele, care erau fericiţi de toată lumea şi ridicaţi în slăvi ca nişte zei, şi 
care vreme îndelungată - cât timp stătuseră ei locului şi păstraseră pacea 
cu Cel pe Care mai apoi aveau să-L războiască - ținuseră cu pricepere 
frîiele împărăției, ca - la un singur semn de sus — să nu li se mai ştie de 
numes$5. Fiindcă de îndată ce şi-au schimbat purtarea şi s-au încumetat 
să poarte război cu Dumnezeu, de îndată ce s-au hotărit să se pună împo- 
triva Dumnezeului nostru — sub ajutorul şi ocrotirea zeităților lor, pe dată 
- zic — şi la un singur puternic semn tocmai al Dumnezeului cu Care ei se 
războiau, şi-au primit toți pedeapsa pentru cutezanța lor, abandonînd 
totul şi luînd-o la goană dinaintea Lui, recunoscindu-l dumnezeirea şi 
adoptînd pînă ia urmă o purtare cu totul potrivnică neruşinării lor dintii. 
4. Drept care şi El n-a pregetat a-Şi înălța însemnele biruinţei peste tot 
pămîntul, împodobindu-l iar cu frumuseţea sfintelor Sale locaşuri de 
închinare şi cu semeția sălaşurilor afierosite Lui. În oraşe şi-n sate, pre- 


364 


364. anoreAtopara - termen împrumutat probabil din astrologie (şi care mai apare 
atit în textul lui Eusebiu cit şi la Constantin) are înțelesul specializat de «lucrări (sau 


efecte) ale unei cauze» (n. îr.) nul A 
365. Textual: «să nu mai existe», cu nuanţă intensivă (n. tr.) 

tutindeni, la țară sau în pustia barbarilor, iată-L închinînd biserici şi 
sanctuare Dumnezeului Celui Unul, Împăratului a toate, Stăpînului 
întregii lumi (fapt datorită căruia au fost şi locaşurile acestea învrednicite 
a purta numele Domnului — nu ca din partea oamenilor, ci chiar din par- 
tea Domnului a toate — de vreme ce le-a fost lor îngăduită denumirea de 
Casă a Domnului). i 

17. 5. Să poftească atunci cine va vrea, şi să ne facă şi pe noi a pricepe 
cine - după atare prăpăd şi pustiire - fost-a în stare să reclădească săla- 
şurile de jos şi pînă sus? Cine a hotărît refacerea lor, învrednicindu-le să 
arate ca abia durate (şi mult mai semeţe decît înainte) tocmai cînd soarta 
lor păruse pecetluită? Cine a izbutit acest lucru nu după săvîrşirea din 
viaţă a acelor vrăjmaşi ai lui Dumnezeu, ci — fapt minunat între toate — de 
pe cînd prigonitorii mai erau încă vii, ca dezicerea lor de tot ce cutezaseră 
ei cîndva să se facă prin însăşi gura şi scrisul lor, şi nu într-o vreme cînd le 
era lor mai bine (ca să nu se poată spune că au făcut-o din simplă îngă- 
duință:*?), ci tocmai şi anume cînd i-au ajuns pe ei şfichiurile biciului lui 
Dumnezeu? 6. Cine - după liniştirea furtunii prigoanelor (ba chiar în 
toiul prăpădului) - a izbutit - prin îndemnurile dumnezeieştilor Sale 
învățături — să susțină peste tot pămîntul, de-a lungul întregii lor vieți şi 
întru deplina sfințenie a cugetului, pe sîrguitorii înţelepciunii*? şi pe slu- 
jitorii lui Dumnezeu, zeci şi zeci de mii de bărbaţi sau de slujitoare ale 
altarului (precum şi cinurile pururea-fecioarelor), aşa fel încât toți aceştia 
să vegheze de bună voia lor multe zile în şir, postind de bucate, de apă şi 
vin, izbutind să deprindă cu dreaptă-socoteală stăpînirea de sine precum 
şi tăria ce ţi-o dăruieşte o viață de lipsuri? Cine a fost în stare să 
convingă pletore de femei şi bărbați ca - în temeiul citirii dumnezeieştilor 
Lui poveţe - să renunțe la hrana trupească în favoarea unei hrane 
duhovniceşti mai potrivite unor fiinţe înzestrate cu duh suprarațional? 
Sau cine a putut convinge atîţia bărbaţi şi femei şi copii barbari şi neşco- 
iți, ori mulțimea argaților, sau puhoaiele fără număr ale neamurilor, să 
nu le pese de moarte şi să creadă cu tărie în nemurirea sufletului lor? Că 
ochii dreptăţii scrutează toate faptele oamenilor — atît pe cele de omenie 
cît şi pe cele neomenoase — şi, ca atare, că se cere să aşteptăm judecata lui 
Dumnezeu; precum şi că tocmai de asta ni se cuvine nouă să ne purtăm şi 
drept şi cu măsură, în viaţă? Fiindcă un lucru este sigur: anume că de nu 
s-ar fi ținut ei de astfel de învățături, nici n-ar fi putut trudi ia jugul cre- 
dinței în Dumnezeu. 


366. Duiavtpunie - aici cu nuanţa de înţelegere faţă de cineva aflat pe o poziție mai 
slabă (n. tr.) 

367. Textual: «pe cei atît de dornici să-şi închine viața filosofiei» — Aici ca în multe 
alte locuri, termenul de filosofie se specializează, preluînd sfera conceptului de înțelep- 
ciune sau chiar de contemplație (viaţă contemplativă), în virtutea unei evoluţii semantice 
pilduitoare (n. tr.) 

Este un fapt pe care — astăzi încă - numai Mîntuitorul nostru S-a 
dovedit în stare să-l săvîrşească. 

Dar să lăsăm această discuţie şi 7. hai să-l ascultăm pe omul nostru 
cel încremenit la minte cam ce ar avea el de răspuns la unele ca acelea de 
mai sus. — Ci spune-ne, deci, într-un fel care să se susţină (aşadar nu 


dintr-o pornire necugetată, ci punîndu-ne înainte roadele meditației tale 
368) 


adînci şi după o ades-repetată iscodire în sine-ţi, zi-ne deci: care alt 
înțelept, dintre atîţia câți se vor fi vestit din negura vremilor, au fost 
cunoscuți şi ştiriciți cu glas proorocesc, din cele mai vechi timpuri, în rîn- 
durile iudeilor celor de odinioară şi bine-plăcuţi lui Dumnezeu, aidoma 
Mîntuitorului nostru, în aşa fel încît, aflînd ei încă de atunci atît locul de 
baştină cît şi vremea arătării Lui, viața pe care avea să o ducă, puterile, 
cuvintele şi isprăvile Lui, să le strecoare între foile Sfintei Scripturi? 8. 
Sau arătatu-s-a oare vreodată vreun răzbunător atît de năpraznic al 
celor încumetate împotrivă-i încît să fi fost în stare (aidoma Mîntuitorului 
nostru) să-şi abată nevăzuta putere simultan cu săvîrşirea nelegiuirii lor, 
peste întregul popor al iudeilor, cărora avea să le năruie din temelii 
regescul palat*%, ba dărîmîndu-le deplin şi templul cu toate minunățiile 
sale dinăuntru? Care altul — de nu Miîntuitorul nostru - S-a priceput să 
arate din timp prin cuvînt şi lucrare ce vor făptui aceşti necredincioşi şi ce 
se va petrece cu Biserica întemeiată de El pretutindeni în lume, adeverin- 
du-şi spusa în faptă? Căci iată ce zice El despre templul necredincioşilor: 
«Rămas-a casa voastră pustie», şi «Piatră peste piatră nu va rămîne în 
locul acesta pînă ce nu va fi nimicit»; iar despre Biserica Sa: «Bise- 
rica Mea voi zidi-o pe piatră, încît porțile iadului nu vor avea putere 
asupra-i». 

17. 9. Sau cum vi se pare faptul că, la început, EI s-a gîndit să cheme 
la Sine nişte oameni simpli, din popor, pe care i-a făcut să-şi lase năvoa- 
dele şi să ajungă dătători de lege şi învăţători ai întregii lumi? Sau faptul 
de a le fi vestit (şi ce le spusese EI prin grai avea să şi treacă în faptă!) că 
va face din ei pescari de oameni; după care i-a şi înzestrat cu asemenea 
iscusință şi putere, încît au fost ei în stare să scrie şi să lase în urma lor 
cărți care s-au dovedit atit de convingătoare, că, tălmăcite pretutindeni 
pe pămînt şi-n tot graiul — barbar ori grecesc — au ajuns la toate popoarele 
un temei de cumpănire, tuturor adeverindu-le dumnezeiescul izvor al 
învățăturilor cuprinse într-însele? 10. Sau iar, ce aveţi a-mi zice cînd a 
profețit El ce avea să se întîimple mai tîrziu şi cînd S-a pus chezaş ucenici- 
lor că vor fi duşi înaintea regilor şi a dregătorilor, că vor avea de suferit şi 


368. 'Textual: «propunîndu-ne rodul unui suflet cuvîntător» (sau raţional — Wvxă 
Aoywf), «înzestrat cu o înţelegere superioară» (n. tr.) 

369. Sau «regescul loc» — cum spune textul, putînd fi raportat şi la capitală, adică la 
Terusalim (n. tr.) 

că vor fi schingiuiți peste poate, şi asta nu spre a ispăşi cine ştie ce faptă 
necugetată, ci numai şi numai pentru a-L fi mărturisit pe E1? Sau felul 
cum i-a pregătit E] să îndure totul de bună voie, încingîndu-i cu armele 
credinţei şi făcînd ca în încleştarea lor cu potrivnicii lor să le scînteieze 
sufletele cu mult mai vîrtos decît piatra de diamant, nu depăşeşte el pute- 
rea cuvîntului? 11. Şi cum să nu ne minunăm p6ste poate văzînd cum nu 
numai cei care-L urmaseră, dar şi cei ce aveau să le urmeze acelora - iar 
mai apoi urmaşii acestora, şi cei de mai apoi, şi tat aşa pînă chiar în zilele 
noastre - tuturor, deci, într-atit li s-au întețit puterile sufleteşti, încât, deşi 
nu se făcuseră prin nimic vinovați de moarte, au suferit cu bucurie 
pedepse peste pedepse lăsîndu-se schingiuiți în fel şi chip, mînaţi de cre- 
dința lor în Dumnezeul a toate? 

Dar fost-a vreodată vreun împărat a cărui domnie să fi ținut cât vea- 
cul?% Care altul s-a arătat în stare să poarte asemenea lupte după 
moarte şi să-şi biruie duşmanii, supunînd tărîm după tărim, ţinut după 
ținut şi cetate după cetate, pînă ce va fi ajuns stăpîn şi peste Elada şi peste 
lumea barbară, zădrobindu-şi potrivnicii prin nearătata putere a nevă- 
zutului Său braț? 12. lată însă şi lucrul cel mai de căpetenie din tot ce am 
vorbit noi pînă acum: pacea adusă peste toată fața pămîntului prin pute- 
rea Lui (despre care am mai avut noi prilejul să stăm de vorbă), această 
pace oare nu va închide nici ea clevetitoarele guri, de ne vom gîndi că 
buna înțelegere dintre popoare şi consensul lor au coincis cu lucrarea 
învăţăturii Mîntuitorului şi poruncii date de El întregului univers, pre- 
cum şi de ne vom gîndi că pacea aceasta a întregului univers — aidoma 
rînduielii de E] gătită neamurilor — fusese vestită din vremi de prooro- 
cii lui Dumnezeu? | 

Intregul crug al acestei zile nu mi-ar ajunge — o, împăratul meu - de 
aş vrea să adun laolaliă şi să înşir învederatele dovezi ale dumnezeieştii 
tării a Mîntuitorului nostru, care pot fi văzute şi astăzi în lucrările Sale. 
Sigur este că din negura veacurilor, nici printre elini, nici printre barbari, 
n-a fost nici un om care să fi dat dovada forței unor asemenea dumne- 
zeieşti atribute, aşa cum a fost Mîntuitorul. 13. Căci ce să mai vorbim 
despre oameni, cînd pînă şi acele personaje în care toate neamurile 
vedeau nişte zeități n-au fost în stare să dea aici, pe pămînt, dovada unei 
asemenea virtuţi"? Şi să ne spună cine va pofti, să vină oricare filosof 
încoace şi să arate despre care zeu sau despre care erou din câți pururi 
fost-au ştiuți a auzit el că va fi dăruit oamenilor nişte învățături în măsură 
să le chezăşuiască viața veşnică şi împărăția cerească, asemenea Miîntui- 

310. Textual, «să se fi lungit pînă-n veac», veacul avind aici înțelesul vechi românesc 


de «ev», durată nedeterminată, eventual neîngrădită temporal (n. tr.) 
371. Pvow, luat cu înţelesul de «potenţial» (n. tr.) 

torului nostru, făcînd puhoaiele de lume de pretutindeni să se ajute între 
ele în practicarea înțeleptelor Sale învățături, hotărîndu-le să nu se mai 
gîndească decit la cer şi să nădăjduiască în petrecerea cerească gătită 
sufletelor iubitoare de Dumnezeu? Fost-a vreodată vreun zeu - sau ființă 
de om ajunsă erou - care să fi revărsat — asemenea soarelui — de la răsărit 
şi pînă la apus, belşugul de lumină al învățăturii sale, făcînd ca peste tot 
pămîntul un popor după altul să slujească în acelaşi chip aceluiaş unic 
Dumnezeu? Care zeu sau care erou - din câți vor fi fost ei — izbutit-a să 
înlăture pe toţi zeii şi eroii elinilor şi barbarilor, hotărînd (şi dînd de înțe- 
les) că nici unul dintre ei nu era, de fapt, un adevărat dumnezeu; ca mai 
apoi, război suferind din partea tuturor, să nimicească - deşi singur — 
întreagă oastea duşmanilor săi, ajungînd să stăpînească peste toți zeii şi 
eroii cunoscuți şi singur să fie aclamat de toate neamurile ca Fiu al lui 
Dumnezeu? 14. Cine altul a lăsat cuvînt locuitorilor nesfirşitelor întinderi 
ale pămîntului, fie ei pe pămînt sau pe mare, să se adune în fiecare săptă- 
mînă într-un loc spre a ține praznicul zilei Domnului? Şi cine i-a învățat 
să nu-şi îmbuibe trupul, ci să-şi învigoreze sufletele prin dumnezeieştile 
Sale învățături? Fost-a vreun zeu sau vreun erou, care, războit aseme- 
nea Mîntuitorului nostru, să-și fi biruit vrăjmaşii aşa cum i-a biruit E1? Şi 
nu trebuie trecut cu vederea că, de la începutul începuturilor şi pînă 
acum, ei nu şi-au contenit atacurile îndreptate împotriva învățăturilor şi 
poporului Său! Numai că EI, ca un nevăzut, în chip nevăzut Şi-a mînat 
credincioşii - odată cu sfintele Sale locaşuri - pe culmile slavei! 

17. 15. E oare nevoie să ne străduim să înşirăm în vorbă dumne- 
zeieştile lucrări cele mai presus de cuvînt ale Mîntuitorului nostru? Cînd 
chiar de ne-am ține noi gura, aceste fapte tot vor ţipa auzului nostru 
sufletesc (numai să-l avem!), că lumea asta a noastră, a oamenilor, n-a 
cunoscut din veac decit un singur eveniment cu adevărat ieşit din comun, 
uimitor şi neasemuit: atunci, anume, cînd Fiul lui Dumnezeu S-a arătat 
cu adevărat pe pămînt. i 

18. 1. Prisositoare ţi se vor fi părut cuvintele rostite azi de mine, 
de vreme ce în atitea rînduri evidența dumnezeirii Mintuitorului 
impunîndu-ţi-se pe calea propriei tale experiențe, te-ai prefăcut tu 
însuţi pentru toți (şi nu numai cu buzele, ci chiar cu fapta) într-un vestitor 
al adevărului. Numai răgaz să ai — o, împăratul meu! — şi negreşit că, de 
vei vrea, istorisi-ne-vei nenumăratele arătări-de-Sine ale Mîntuitorului 
tău, nenumăratele Sale descoperiri la vremea somnului. 2. Şi nu am 
acum în gînd sfaturile Sale (pentru noi tainice), ci numai ce a pus EI în 
chiar puterea ta de judecată pentru bunul mers al treburilor şi în folosul 
tuturor. 3. Pe drept ne-ai putea înşira atunci puternicele veniri într-aju- 
tor la vremuri de război ale lui Dumnezeu - pavăza şi paza ta —, felul cum 

au pierit vrăjmaşii şi uneltitorii potrivnici ţie, sprijinul Lui la timp de pri- 
mejdie, scăparea din clipele de descumpănire, sprijinul din clipele de 
pustiire, căile deschise în momentele ce păreau fără ieşire, prevestirile de 
viitor, sau, iar, grija ta pentru propăşirea generală, puterea ta de 
pătrundere în sînul situaţiilor tulburi, marile tale înfăptuiri şi acte de rîn- 
duială în stat, felul cum te-ai priceput să-ţi orînduieşti armata, justețea 
fiecărui act (de domnie) considerat în sine, hotărîrile de interes general şi 
actele legiuitoare care ne-au înviorat viaţa. Şi ai fi în drept atunci să înşiri 
tot ce noi n-am avut de unde afla, tot ce vei fi ştiind tu singur, tot ce vei fi 
tăinuind tu în augusta-ți memorie, ca în adîncurile unei vistierii. 

Ei bine, pentru toate aceste pricini, şi în virtutea unor atît de impre- 
sionante mărturii ale acelei puteri ce ne-a miîntuit, ai hotărît tu să dai 
oamenilor (necredincioşilor şi deopotrivă credincioşilor) un locaş de 
rugăciune închinat biruinţei asupra morții, care să fie şi un templu sfînt al 
Dumnezeului celui sfînt; apoi daruri minunate şi mari închinate vieţii 
veşnice şi împărăției lui Dumnezeu - aduceri-înainte pentru Mîntuitorul 
nostru, supremul nostru Împărat, aşa cum se potrivesc ele şi-mi par 
fireşti ca din partea unui împărat purtător de biruință. Pe care aşezîn- 
du-le tu în jurul (mormîntului) aducător de mărturie al vieții veşnice, ai 


pecetluit cu împărătească slovă şi desăvîrşita izbîndă a cerescului şi dum- 


nezeiescului Cuvânt*?, mărturisind înaintea tuturor neamurilor, limpede 


şi fără echivoc, prin faptă şi prin spusă, închinarea ta plină de cucernicie 
şi de dragoste pentru Dumnezeu. - 


372. 'Textual „ai înscris împărăteasca titulatură «biruitor şi triumfător» pe emblema 
cerescului Cuvînt al lui Dumnezeu” (n. tr.) 


CUVÎNTUL ADRESAT DE CONSTANTIN 
ADUNĂRII SFINȚILOR 


Cuprinsul cuvîntării a cincea 


. La început se aminteşte de praznicul 
Paştelui. Apoi: cît bine a adus Cuvintul 
lui Dumnezeu tuturor oamenilor şi 
cum a fost El duşmănit tocmai de cei 
cărora le făcuse EI bine. 

.. Îndemn către Biserică şi către ascultă- 
tori să-i urmărească şi să-i îndrepte 
greşelile 'cuvîntării . 

. Dumnezeu este şi Tatăl Cuvintului şi 
Creatorul întregii zidiri; iar cele exis- 
tente nu şi-ar putea păstra ființa, dacă 
ar trebui să asculte de mai multe cauze. 

. Despre rătăcita credinţă în idoli. 

.„ Cum a creat Hristos, Fiul lui Dumne- 
zeu, toate cele ce sînt, şi cum a deter- 
minat E] limitele fiecăreia dintre ele. 

. Cu privire la destin: cît de falsă se 
dovedeşte a fi credința în el, atît în 
temeiul legilor după care se călăuzesc 
oamenii, cît şi în temeiul legilor zidirii, 
care, depănîndu-se nevălmăşit şi după 
o bună rînduială, dovedesc prin însăşi 
rînduiala lor intenția Creatorului. 

. Privitor la lucrurile de neînțeles, se 
cere să binecuvîntăm înţelepciunea 
Creatorului, şi nu altceva, şi să nu cău- 
tăm cauza lor în vreo pornire întîmplă- 
toare. 

. Dumnezeu împarte oamenilor din bel- 
şug lucrurile trebuitoare, în schimb pe 
cele spre desfătare le împarte cu 
măsură, iar pe amîndouă, atît cit au 
oamenii nevoie. 


9. Cum au greşit filosofii în părerile lor, 
vrând ei să le ştie pe toate, şi cum s-au 
primejduit cîte unii. Totodată, despre 
învățăturile lui Platon. 

. Despre cei ce nu vor să ştie nici de 
învăţăturile Scpipturii, nici de cele ale 
filosofilor; şi cum că se cade fie să crezi 
toate spusele poeților, fie să nu crezi 
nimic din ele. 

. Despre arătarea în timp a Domnului: 
cum s-a petrecut ea, şi cu ce scop. 

. Despre cei care n-au cunoscut această 
taină, anume că din vina lor n-au 
cunoscut-o, şi cît de mari răsplăţi îi 
aşteaptă pe cei ce au cunscut-o; dar 
mai ales, despre cei ce şi-au dat viața 
mărturisind. 

. Deosebirea dintre feluritele părţi ale 
zidirii este un lucru necesar. Înclinarea 
oamenilor spre bine sau spre rău se 
află la alegerea lor, făcînd ca şi judecata 

faptelor lor să fie atît necesară cît şi 
dreaptă. 

„ Deosebirea dintre natura zidită şi ființa 
nezidită este infinită. Dar omul se 
poate apropia de ea ducând o viaţă vir- 
tuoasă. 

. Câte învățături a dat Mîntuitorul, cîte 
minuni a săvirşit, şi cît ajutor a dat Ei 
celor răbdători. 

. Cum a fost întruparea lui Hristos ves- 
tită de prooroci, rostul ei fiind prăbuşi- 
rea idolilor şi a cetăților idoleşti. 


17. 


18. 


Cum au ucenicit înțelepţii cei de alt 
neam la înţelepciunea lui Moise. 
Despre Daniel şi despre cei trei tineri. 
Despre versurile cu acrostih ale Sibilei 
din Eritreea, mărturie aducînd Mîntui- 
torului şi Patimilor Sale. Iar acrostihul 
zice: lisus Hristos, Fiul lui Dumnezeu, 
Mintuitor, Cruce. 


. Proorocia despre Mintuitorul n-a fost 


plăsmuită de vreun creştin, ci este 
chiar a Sibilei din Eritreea. Cicero 
însuşi a tălmăcit în latineşte cărțile ei 
mai înaintea arătării printre oameni a 
Mintuitorului. Şi Vergilius aminteşte 
de ea şi de naşterea cea din fecioară, 
slăvind această taină prin vorbe cu tilc 
ascuns, de teama stăpinitorilor. 


„ Alte versuri ale lui Vergilius Maro pri- 


vitoare la Hristos; tîlcuirea lor, în care 
se vede că poetul s-a mulțumit să vor- 
bească numai pe ocolite despre taină. 


„ În cuvintele folosite de el nu poate fi 


vorba despre un om oarecare. De ase- 
menea, cum că - din necunoaşterea 
închinării față de Dumnezeu - necre- 


22. 

dincioşii nu-s în stare să priceapă nici 
măcar de ce sînt ei pe lume. 
Împăratul închină, mulțumind, biruin- 
țele sale - precum şi celelalte arătări de 
bine - lui Hristos şi îl învinuieşte pe 
tiranul Maximin, vrăjmaşul, a cărui 
cumplită prigoană n-a avut alt rezultat 
decît sporirea şi întărirea credinţei. 


. Despre felul de viaţă al creştinilor, şi 


cum se bucură Dumnezeu de cei ce-şi 
duc viaţa în chip virtuos. Trebuie să ne 
aşteptăm la o judecată şi la plata (fap- 
telor noastre). 


„ Cît de rău şi-au sfirşit viața Decius, 


Valerian şi Aurelian, din cauza prigoa- 
nei stîrnite de ei împotriva Bisericii. 


„Cât de ruşinos a renunțat Dioclețian la 


domnie, şi cum a fost el lovit de trăs- 
net, din cauza prigoanei lui împotriva 
Bisericii. 


„ Dumnezeu este cauza credinței împă- 


ratului. De la Dumnezeu trebuie să 
cerem noi reuşita noastră şi tot Lui să o 
referim; pe cînd căderile noastre cuvi- 
ne-se să le atribuim uşurinței noastre. 


CUVÎNTAREA LUI CONSTANTIN 
CĂTRE ADUNAREA SFINȚILOR 


1. 1. Constantin, Augustul, către adunarea sfinților. 

Lumina care covirşeşte lumina - şi pe a zilei şi pe a soarelui —, prelu- 
diul învierii şi dătătoarea de armonie nouă trupurilor trecute prin atît de 
mari încercări, chezăşia făgăduinţei, calea ce duce la viața veşnică — vreau 
să spun: praznicul Patimilor — iată, ne-a ajuns - prea iubiții mei învăţă- 
tori, precum şi voi, toţi ceilalţi prieteni ai mei! Este un praznic ce se face 
încă şi mai aducător de binecuvîntare mulțimii închinătorilor Acelui 
Dumnezeu Care e țelul de pe urmă a toată închinarea, prin simțul 
nostru lăuntric, al fiecăruia, izvorînd spre El neîntreruptă cuvîntare şi 
înălțîndu-l neîncetat cîntare de laudă... 

1. 2. O, tu, natură, maică a toate, ce ai dat tu mai de seamă lumii? În 
ce stă oare lucrarea ta, de vreme ce Creatorul“? a toate este Cel ce ţi-a 
dat ţie ființă? EI este Cel ce ţi-a dat podoabă, dacă socotim că podoaba 
firii nu-i altceva decit viața cea după fire. Dar, iată, totuşi, că pornirile 
potrivnice firii au ajuns, în cele din urmă, de nestăvilit, făcînd ca oamenii 
să nu mai ştie sluji Dumnezeului tuturor după cuviință, făcîndu-i să-şi 
închipuie că totul în jur s-ar petrece nu după rînduiala, proniei, ci doar 
aşa, la întîmplare, haotic şi criticabil; 

1.3. Aceasta , cu toate că (adevărul) le era neîncetat şi cu tărie amin- 
tit prin gura proorocilor de Dumnezeu inspirați, de care s-ar fi cuvenit ca 
ei să asculte! Dar vezi că fărădelegea, netrebnica fărădelege, care li se 
împotrivea acestora, înverşunîndu-se în tot chipul să acopere lumina 
adevărului, se simţea la largul ei tocmai în starea de confuzie zămislită de 
întuneric. Or, lucrul acesta s-a petrecut nu tocmai la adăpost de silnicii şi 
de fapte de cruzime, mai ales cînd interesele cîrmuitorilor s-au priceput 
să mînuiască oarbele şi măruntele pasiuni ale mulțimilor — sau, mai bine 
zis, cînd ele luau pe neaşteptate calea nebuniei. 

Ei bine, acest fel de a înţelege viaţa —- sub semnul căruia s-au perindat 
generaţii peste generaţii — a fost pricina de căpetenie a nenorocirilor ce 
nu încetau a da peste ei. 

1. 4. Însă de îndată ce a prins a străluci printre oameni lumina (pre- 
zenţei) Miîntuitorului, dreptatea a luat locul faptelor de nedreptate, iar 
frămîntarea cea cu multe chipuri a lăsat loc liniştii: tot ce fusese mai 
înainte vreme vestit prin gura proorocilor îşi găsea împlinirea. Hristos 
pătrundea mîndru în casa Părintelui Său, răspîndind peste întreaga lume 
lumina cucerniciei şi a cumpătării şi punînd pe pămînt temeiul unui 
templu nou, fără sfîrşit, nestricăcios, al virtuții - vreau să spun: Biserica, 
în care să poată fi săvîrşite în duh de cucernicie toate cele cuvenite atît 
Tatălui celui mai presus de toate cit şi Sie-Însuşi. 

1. 5. Ce a pus atunci la cale nebuneasca nelegiuire a neamurilor? Ei 
bine, ea s-a străduit să zădărnicească darurile lui Hristos, şi, silindu-se să 
nimicească Biserica (al cărui rost este să aducă tuturor mîntuirea), a dat 
vanei credințe în idoli un impuls nou. Aşa s-a ajuns din nou la răzmeriţă, 
la război, la înfruntare în luptă, la înteţirea greutăților vieţii, la pofta de 
cîştig (care nu ține neapărat de firea răului) — iar toate acestea, cînd stîr- 
nite de amăgitoarele scînteieri ale speranței, cînd dictate de frică. 

Dar să o lăsăm să zacă mai departe în țărînă, învinsă de puterea vir- 
tuții (aşa cum o şi cere dreptatea), pierind sfişiată sub povara părerii de 
rău, şi să vedem ce am mai putea să spunem potrivit cuvîntului lui 
Dumnezeu. 

2. 1. Ascultă, dar, o tu, Biserică; o tu, cîrmaciule*”“ (a] sufletelor), care 
ţi-ai dobiîndit sfințenia fecioriei; o, tu, doică a copilăriei şi a sfielii, care te 
trămînți pentru adevăr, căreia iubirea de oameni nu-i lasă clipă de pace şi 
din al cărei veşnic izvor gilgiie nectarul aducător de mîntuire! Ci luaţi 
aminte şi voi, toţi cei ce-I slujiți mărturisit lui Dumnezeu (Care tocmai de 
aceea S-a şi îngrijit de voi); dar să nu vă pese într-atât de felul meu de a 
vorbi, cît mai cu seamă de adevărul celor ce voi avea a vă spune; şi nici de 
mine, care vă grăiesc acum, cît de temeiurile învestiturii mele. 

2. Fiindcă puterea cuvintelor se subție atunci cînd intenţia vorbitoru- 
lui rămîne undeva uitată”?. 

(Drept este că-mi fac gînduri mari; dar sînt încredințat că la rădăcina 
îndrăznelilor mele se află sădită dragostea fierbinte de Dumnezeu. Ea 
singură-mi poate învinge sfielile. Pentru care pricină cu atît mai vîrtos 
voi şi cere sprijinul vostru, al celor pricepuți într-ale dumnezeieştilor 
lucrări de taină, ca - urmărindu-mi spusa — de se va întîmpla să greşesc 
prin cuvînt, să mă îndreptați, cunoscînd că nu trebuie să vă aşteptaţi (din 

partea mea) la cine ştie ce înaltă ştiinţă şi că nu vă cer altceva decit. să 
luaţi aminte la sinceritatea de care sînt minat). 

2. 3. Pogoare-se asupra noastră, prin vorbele mele, Suflarea cea 
minunată a Tatălui şi fericita lucrare a Fiului“, spre a face să fie rostit de 
mine. şi înţeles de voi ce va socoti El însuşi cu cale! Fiindcă oricine se 
îndeletniceşte cu retorica sau cu oricare altă ştiinţă şi îşi închipuie că-si 
poate duce menirea la bun sfîrşit fără ajutorul lui Dumnezeu, să ştie că 
trudeşte zadarnic: iar cei cărora Dumnezeu le-a dăruit Suflarea Sa să nu 
şovăie şi să nu zăbovească! 

Ne cerem şi noi, acum, iertare pentru lungimea acestei introduceri, 
ca să putem pătrunde din plin în subiect. 

3. 1. Binele spre care tinde totul - adică Dumnezeu, Cel de-a pururi 
mai presus de ființă — Cel fără obirşie şi fără început, este singurul izvor 
al tuturor celor supuse devenirii. Iar ceea ce din El izvorăşte, tot la EI se şi 
întoarce", cu precizarea că, atît desprinderea cît şi reunirea aceasta, nu 
trebuie înţelese ca petrecîndu-se undeva în spaţiu, ci în duh; ivirea în 
lume nu se petrece ca o deşertare a unor măruntaie ce dau ființă — aşa 
cum se întîmplă de regulă cu ce ia naştere din sămînţă — ci prin rînduirea 
proniei, care a iscusit (în acest scop) universului celui văzut — precum şi 
celor din cuprinsul lui - un Stăpînitor care să le aducă la mîntuire. Aşadar 
tot ce se cuprinde în lume, de acolo - din El - îşi trage şi rostul existenţei. 
De la El avem noi şi sufletul şi simţurile şi toate organele datorită cărora 
cele semnalate de simțuri îşi află în noi expresia lor finală. 

3. 2. Or, ce ne arată nouă rațiunea? Ea ne arată că toate lucrurile au 
un singur stăpînitor, precum şi că numai stăpinirii Sale i se pot ele 
supune," toate: atit cele cereşti cât şi cele pămiînteşti, atit corpurile 
simple cât şi cele însufleţite*?. Fiindcă dacă stăpînirea peste toate aceste 

realități fără număr n-ar aparține unuia singur ci mai multora, atunci ar 
însemna ca totul să se datoreze, în final, întîmplări, feluritelor potriviri 
dintre stihii, (sau altor pricini, istorisite în) vechile mituri: bunăoară, invi- 
diei şi lăcomiei, care le-ar domina pe toate reciproc şi atît cât i-ar sta fie- 
căreia în putere, zăpăcind armonioasa potrivire a întregului. Fiecare 
dintre aceşti mulți şi-ar gospodări în felul său partea ce i-ar reveni, 3. 
fără să se sinchisească de faptul că întregul univers trebuie să-şi păstreze 
pentru totdeauna inalterate identitatea şi stabilitatea. —- Ar mai fi putut 
careva ajunge la cunoaşterea creatorului acestei necuprinse lumi a 

devenirii? Cui mai întîi şi cui mai pe urmă i-am fi înălţat noi rugăciu- 
nile şi litaniile noastre? Sau cui anume să-i pot eu sluji cu precădere, 
fără să săvîrşesc un act de impietate față de ceilalţi? Sau, iarăşi, pre- 
supunînd că aş fi dus lipsă de ceva din ale vieţii, că aş fi înălțat rugă 
pentru dobîndirea acestui ceva, şi că mai apoi, mi-aş îi arătat — față de 
această putere , care mi-a împlinit ruga - recunoştinţa, oare n-aş fi adus 
prin aceasta jignire alteia, care mi se împotrivise? Cui, dar, m-aş mai fi 
putut eu ruga să ia aminte la pricina încercărilor mele, şi de la cine aş mai 
fi putut eu trage nădejde să obţin o schimbare? 

3. 4. Admiţind că mi s-ar răspunde - bunăoară prin preziceri sau pe 
calea oracolelor - că cele cerute de mine nu stau în puterea celui rugat , 
şi că ar trebui să mă adresez altei zeități, întreb: unde, dar, mai este mila 
şi unde, dumnezeiasca pronie cea față de oameni? lar ca să capăt acest 
ajutor, nu mi-ar mai fi rămas decit şansa ca vreo zeitate mai omenoasă 
să se impună, pînă la urmă, cu sila asupra celei complet lipsite (de un 
atare sentiment). De unde, iar supărare, discordie şi gîlceavă, şi asta 
pentru a nu se fi ținut fiecare din ele — şi drept urmare poftei de mai mult 
— de ceea ce îi revenea anume; iar sfîrşitul ar fi fost, neîndoielnic, confuzia 
generală. 

3. 5. Şi ce ar mai fi urmat după asta? Potrivnicia iscată între puterile 
cereşti cu siguranță că ar fi distrus totul sub ele şi pe pămînt, spulberînd 
rosturile timpului şi rînduiala anotimpurilor, precum şi folosul dat de 
roadele fiecărui anotimp în parte; dusă ar fi fost şi lumina zilei, ea însăşi, 
la fel cum s-ar fi dus şi mîngiietoarea odihnă a nopții ce-i urmează. 

Destul însă cu toate acestea. Şi să ne întoarcem mai bine la subiectul 
nostru, căruia nu-i poate fi găsit cusur. 

4. 1. Tot ce are început are şi sfîrşit. Începutul în timp îl numim naş- 
tere, şi tot ce se naşte e pieritor, timpul măcinindu-i ființa"! Întreb 
atunci: cum ar putea fi nemuritoare (nişte zeități) izvodite sub semnul 
stricăciunii? - Cu toate acestea, printre popoarele cele mai lipsite de 
judecata minții, credința aceasta s-a înrădăcinat atît de puternic încît ele 
au ajuns pînă chiar la a-şi închipui zeitățile nuntind şi făcînd copii! Or, 
dacă cei născuţi astfel sînt la rîndul lor nemuritori, înseamnă că ei nu 
contenesc niciodată să tot zămislească, şi că se înmulţesc peste măsură! 
Iar dacă numărul lor n-a încetat să tot crească, mă întreb: oare cerul 
întreg şi întreg pămîntul ar mai fi putut ele cuprinde atîta mulțime de zei? 
Şi ce să spunem despre inşii care-şi închipuie aceşti frați cereşti nuntind 
între ei, şi care, astfel, se fac de-a dreptul vinovaţi de destrăbălare şi desfriu? 

S-o spunem pe față: chiar numai cultul lor şi darurile ce li se aduc au 
în ele ceva ruşinos şi provocator, încă din clipa cînd cineva iscusit în 

potrivirea cuvintelor se aşază să ticluiască imnuri (ritmate sau nu), şi de 
cînd sculptorul, închipuindu-şi o anumită scenă, dă forma unui fel de 
jucării (pe care însă o execută măiestrit), ca apoi - parcă uitînd cele abia 
petrecute - să înceapă să dea importanţă lucrului aceluia pe care doar el 
însuşi îl făurise, şi să-l venereze ca pe o zeitate nemuritoare (cu toate că 
despre sine însuşi, părintele şi creatorul statuii, el recunoaşte că este 
muritor!). 

4. 3. Ca să nu mai vorbim că aceiaşi inşi îţi vor arăta mormintele şi 
monumentele anumitor ființe «nemuritoare», atribuind pînă la urmă un 
cult nepieritor unor morți şi nedîndu-şi seama că ceea ce este într-adevăr 
fericit şi nepieritor nu duce lipsa cinstirii ce-i poate veni din partea unor 
fiinţe pieritoare. Fiindcă acel Ceva care nu poate fi văzut decît cu mintea 
şi care nu poate fi sesizat decât cu rațiunea nu are nevoie să îmbrace o 
anumită înfăţişare ca să poată fi cunoscut; şi tot de aceea El nici nu poate 
fi conturat prin nici un fel de reprezentare — imagine 'pictată sau relief. 

'Toate lucrurile pomenite se fac în cinstea unora care au murit: iar 
aceştia au fost nişte oameni care au trăit şi ei doar atit cît le-a fost lor dat 
să trăiască în trup! . 

5. 1. Dar de ce să-mi întinez eu gura tot grăind despre asemenea 
spurcate lucruri, cînd intenția mea este să înalț laudă adevăratului Dum- 
nezeu? De aceea, hai să-mi clătesc cerul gurii de amarul lor cu o sorbitură 
din apa sfințeniei, care riurează din nesecatul izvor al dovezilor de 
putere?%? date de Dumnezeul căruia ne închinăm noi, mai ales că socot de 
datoria mea să-L binecuvîntez pe Hristos prin pilda vieții mele şi prin 
recunoştinţa ce I-o datorăm în schimbul nenumăratelor şi marilor Sale 
faceri de bine. 

5. 2. Şi spun atunci că El a pus temeiurile întregii lumi şi că şi oameni- 
lor le-a hotărât un rost prin Cuvîntul Său dătător de lege. Apoi, îndată 
le-a dat acestor abia-aduşi-la-viață drept sălaş un loc minunat, încărcat 
cu flori şi cu tot soiul de roade. Voia Lui era - atunci, la început — ca ei să 
nu aibă prilejul de a cunoaşte nici bunătățile nici relele vieții. ; dar în 
cele din urmă El Le-a rînduit pe pămint o reşedinţă cum numai unei ființe 
cuvîntătoare i se cădea să aibă; şi atunci, îndată -— ca unor ființe cuvîntă- 
toare ce erau - le-a dezvăluit El şi cunoştinţa bunătăților şi relelor vieţii . 

Tot atunci le-a şi poruncit El să se înmulțească. 

Aşa au ajuns să fie locuite de oameni toate meleagurile pămîntului 
cele scăldate de jur-împrejur de frămîntatele ape ale Oceanului. 

5. 3. Pe urmă neamul omenesc s-a înmulţit din ce în ce mai tare şi a 
ajuns să inventeze feluritele meşteşuguri cerute de viață. Între timp desi- 

gur că s-au înmulţit - în egală măsură - şi feluritele soiuri de animale 
necuvîntătoare, fiecare din ele făcînd cunoscută cîte o anumită şi foarte 
aleasă înzestrare firească: animalele domestice, blindeţea şi supunerea 
în faţa omului; cele sălbatice, forța, iuțeala şi un anumit instinct care le 
face să poată scăpa de amenințarea primejdiei. 

5. 4. Pe urmă a rînduit El ca grija tuturor celor domestice să cadă 
întrucitva în seama oamenilor, lăsînd ca asupra celor sălbatice să-şi 
spună cuvîntul confruntarea. 

Mai apoi a întocmit neamul zburătoarelor, foarte numeros şi foarte 
deosebit ca înfăţişare şi comportament: făpturi extraordinar de bogat 
colorate şi înzestrate cu un minunat dar al cîntului. lar după ce a mai rîn- 
duit şi toate celelalte lucruri din cuprinsul zidirii, stabilind fiecărei catego- 
rii un anumit rost al vieţii, bine determinat, a desăvîrşit Dumnezeu întru 
frumuseţe plinătatea a toate. 

6. 1. Numai că, în nechibzuința lor, majoritatea oamenilor atribuie 
naturii minunata rînduire a tuturor lucrurilor; iar unii dintre ei, fie desti- 
nului, fie întimplării. Or, cei care atribuie un asemenea imperiu destinu- 
lui nu-şi dau seama. că, rostindu-i numele, ei nu au în vedere (o forță) 
activă, şi nici măcar o oarecare subzistență. Fiindcă, la urma urmei, în ce 
să mai conste destinul de vreme ce pe toate le-a zămislit natura? Sau 


invers: cum să ne închipuim noi natura, atîta vreme cît legea destinului îşi 
spune în toate cuvîntul hotărîtor? De altfel chiar numai faptul de a spune 
că legea naturii stă în destin dă de înţeles că legea este în întregul ei 
lucrarea unui legiuitor. De unde rezultă că şi destinul, fie el şi lege, este 


tot o creaţie:tt a lui Dumnezeu. Prin urmare, pînă la urmă toate de Dum- 


nezeu ascultă şi nimic nu scapă puterii Sale. 

6. 2. Dar să admitem că destinul ar fi ceva. făcut de Dumnezeu, şi să 
zicem că el ar fi un fel de predestinare. Întreb: cum s-ar mai putea atunci 
trage dreptatea sau cumpătarea sau şi celelalte virtuți, din destin? Sau de 
unde ar rnai proveni contrariile lor: bunăoară nedreptatea sau neînfrîna- 
rea? Or, răutatea ține de fire, iar nu de destin, după cum şi virtutea 
constă în şlefuirea caracterului şi a năravurilor noastre. Şi mai întreb 
atunci: cum ar putea oare căderile — sau chiar meritele unei purtări îru- 
moase şi demne (care se datorează, desigur, oricăror alte cauze decit 
întîmplării sau destinului!), sau toate actele de dreptate (precum şi noțiu- 
nea de merit) cu care i se răspunde fiecăruia în viață - cum se pot ele 
susține, întreb, în temeiul destinului? 

6. 3. Legile şi îndemnurile la virtute, precum şi îndemnurile de înfri- 
nare de la ce nu se cuvine, laudele şi mustrarea, pedepsele şi tot ce ne 

îndeamnă la virtute sau ne reţine de la rău, cum ar putea ele să nu-şi aibă 
rostul în dreptate — care este o formă a purtării de grijă a lui Dumnezeu -— 
ci3% în întîmplare, sau chiar în mersul vieții? Or, dimpotrivă: aşa cum ne 
ducem noi viața, aşa sînt şi roadele pe care le culegem: ciuma şi zavera, 
sau seceta, sau rodnicia, se succed fățiş, arătînd tuturor - doar că fără 
glas - cît de mult depind ele toate de felul cum ne înțelegem viața. 

6. 4. Fiindcă fiinţa lui Dumnezeu se bucură de dreptate şi nu pri- 
meşte nici un fel de întinare; se deschide cugetului smerit, în schimb 
urăşte necuviința şi fala care face creatura (să vrea) să se înalțe pînă din- 
colo de limitele ei. 

Or, deşi dovezile acestei stări de lucruri ne stau aproape întotdeauna 
cât se poate de limpede sub priviri, ele ne apar încă şi mai puternic în 
lumină ori de cîte ori, adunîndu-ne în noi înşine (şi, ca să spun aşa, încor- 
dîndu-ne puterile minţii), stăruim în meditație asupra cauzei lor. De 
aceea şi spun eu că se cuvine să ducem o viață cumpătată şi liniştită, să nu 
ne înălțăm în cuget mai presus decît îi este dat firii noastre şi să fim încre- 
dințaţi că Dumnezeu, Căruia nu-l scapă nimic din tot ce se întîmplă, Se 
află întotdeauna alături de noi. 

6. 5. Ne mai rămîne însă să cercetăm dacă nu cumva este totuşi ade- 
vărat ce ziceam mai înainte, anume că rînduiala tuturor lucrurilor s-ar 
putea datora fie destinului, fie întîimplării. Ne întrebăm: oare cele cereşti, 
stelele, pămîntul şi marea, focul, vîntul, apa şi aerul, succesiunea anotim- 
purilor, vara şi iarna, toate acestea putem noi să credem că se petrec fără 
nici un rost, aşa, la întîmplare? Nu se cere oare mai curînd să credem că 
au fost create? 

6. 6. Unii inşi cam lipsiţi de minte pretind că majoritatea acestor 
lucruri au fost concepute de oameni spre satisfacerea unei trebuinţe a 
lor, natura oferindu-le în acest sens cu prisosinţă tot ce aveau ei nevoie. 
Or, admiţind că părerea aceasta ar merita oarecare atenție atunci cînd 
vorbim despre cele păminteşti şi supuse pieirii, întreb totuşi: dar cele 
nemuritoare, realitățile nesupuse schimbărilor, sînt oare şi ele tot nişte 
invenţii ale oamenilor? Ei bine, o ființă care să cadă sub simţurile 
noastre, cum este omul, nu are cum să fie zămislitoarea acestor lucruri şi 
a tuturor celor asemenea, supuse conştiinţei noastre dar pe care numai 
mintea le poate pricepe; ci numai ființa cea spirituală şi veşnică a lui 
Dumnezeu. 

6. 7. De altminteni chiar numai principiul bunei-rînduieli este o 
lucrare a proniei: dovadă , faptul că ziua este scăldată de lumina soare- 
lui, faptul că noaptea urmează apusului aceluiaşi soare, sau că, ajungînd 

stăpină, ea - noaptea — nu rămîne scăldată în întuneric, şi asta ca urmare 
a hoinărelii stelelor. Or, ce să mai spunem noi atunci despre lună, care, cu 
cît se depărtează mai mult de soare, se şi rotunjeşte mai tare, şi care, pe 
cît se apropie de el, se îngustează? Nu ne vorbesc ele oare despre Cuvîn- 
tul ordonator şi despre înțelepciunea lui Dumnezeu? 

6. 8. Dar atît de binevenitele văpăi ale soarelui, care fac ca roadele să 
se coacă; sau umbletul vîntului, care pregăteşte belşugul recoltelor; sau 
răcoarea zilelor de ploaie - precum şi potrivirea întreolaltă a tuturor 
acestora, datorită căreia totul se desfăşoară cu rost şi în bună rînduială; 
sau, iar, rigoarea cu care revin planetele la timpul cuvenit exact în acelaşi 
loc - nu arată ele desluşit (lucrarea) poruncii dumnezeieşti? Desăvîrşita 
diaconie a astrelor, nu-şi spune oare ea singură supunerea în fața legii lui 
Dumnezeu? 

6. 9. Semeţia munţilor, adîncul hăurilor, netezimea fără sfirşit a cim- 
piilor - care nu ne fac plăcere numai pentru frumuseţea lor, ci şi pentru 
foloasele ce le aduc — se pot ele oare explica altfel decît în temeiul pro- 
niei dumnezeieşti? Dar dimensiunile şi delimitarea uscatului față de apă, 
necesare atît agriculturii cât şi aducerii de mărfuri trebuitoare din țări 
străine, cum ar putea cineva să spună că nu dovedesc limpede exacta şi 
judicioasa purtare de grijă a lui Dumnezeu? Apa din munți ajunge la loc 
de şes, pe care-l scaldă cît îi trebuie pămîntului. ca să prindă viaţă; după 
aceea ea se năpusteşte în mare, iar marea o varsă în ocean; 

6. 10. Şi mai îndrăznim noi să spunem că toate lucrurile astea se 
petrec de la sine sau ca efect al întîmplării? (Desigur că fără să arătăm 
după ce tipic şi sub ce formă se prezintă 'aici acest «de la sine», care de 
fapt nu are nici o realitate: nici spirituală, nici sensibilă, şi care nu face 
decît să ne biziie în urechi sunetele unei vorbe goale!) 

1. 1. Pînă la urmă, cuvîntul «întîmplare» vedem că nu convine decît 
acelei categorii de oameni care se complac în a depăna idei la nimereală, 
fără să se sinchisească de temeiul lor; oameni care nu-s în stare să cugete 
ca lumea la obiectul real al acestor idei, şi care, din cauza acestei nepu- 
tințe, ajung să-şi închipuie că tot ce nu pot ei explica, sigur că se dato- 
rează întîmplării*%. Fiindcă există unele realități înzestrate cu proprietăţi 
ieşite din comun, a căror corectă înțelegere cere meditație adîncă — aşa 
cum este cazul originei izvoarelor termale. Nimeni nu poate da lesne 
explicația unui foc cu o putere atît de uriaşă; iar fenomenul este cu atît 
mai de neînțeles cu cît, deşi sînt înconjurate de ape reci, aceste izvoare 
nu-şi pierd niciodată fierbințeala. 

1. 2. Ele par, ce-i drept, să constituie un fenomen destul de rar întîlnit 
pe faţa pămîntului; după părerea mea, rostul său este să facă oamenilor 
mai lesne de recunoscut puterea proniei, care-şi îngăduie să rînduiască 
aşa ca două proprietăţi opuse (cum sînt stările de cald şi de rece) să poată 
avea aceeaşi obiîrşie. 

1. 3. Multe, nenumărate lucruri a dăruit Cel Atotputernic oamenilor 
spre îndulcirea vieții lor” şi ca să le fie spre folos; dar cu deosebire le-a 
dăruit El rodul măslinului şi cel al viței: unul înlesneşte refacerea puteri- 
lor sufleteşti şi ne redă seninătatea, celălalt ne face plăcere şi ne este şi de 
ajutor ca leac tămăduitor al puterilor trupului. 

(Alt fenomen cu totul extraordinar şade în neostoita şi necontenita 
curgere a rîurilor la ceasurile nopții la fel ca la ceasurile zilei — simbol al 
neîncetatei şi neîntreruptei curgeri a vieţii. Acelaşi rost îl are, de altmin- 
teri, şi alternanţa zilei cu noaptea). 

8. 1. Aş vrea ca tot ce rostesc eu să poată convinge că nimic nu se 
petrece fără rost şi nechibzuit; precum şi că rostul şi pronia sînt (la) Dum- 
nezeu — Cel care, între altele, a rînduit ca pentru anumite trebuinţe să ne 
folosim de calitățile metalelor, şi Care, în acest sens, a rînduit aurul, 
arama şi pe celelalte, în proporțiile cuvenite: adică despre acelea cu folos 
mare şi felurit, a poruncit să fie distribuite cît mai din belşug; pe cînd 
celelalte, al căror rost stă în plăcerea dată de podoabe şi în bogăţie, le-a 
împărţit în acelaşi timp cu mărinimie dar şi cu luare-aminte, şi cu un 
gînd aflat între zgîrcenie şi generozitate. | 

8. 2. Să presupunem că metalele destinate podoabelor s-ar fi găsit tot 
atit de îmbelşugat ca şi celelalte: ei bine, mînaţi de ispita cîştigului, căută- 
torii de metale nu şi-ar mai fi dat osteneala să dea de urma celor atît de 
trebuitoare la munca cîmpului, la zidirea unei case sau la construcția unei 
corăbii (cazul fierului şi al aramei); nu s-ar mai fi sinchisit să le extragă, şi 
nu le-ar mai fi mers gîndul decit la cele sortite desfătării şi înavuţirii care 
nu prinde bine nimănui. Or, tocmai asta face ca — după cît se zice — extra- 
gerea aurului şi a argintului să fie mai anevoie şi cu mai multă trudă decît 
a tuturor celorlalte metale, aşa fel ca adaosul de trudă să contrabalanseze 
adaosul de interes. Ă 

8. 3. Dar cîte alte lucrări ale dumnezeieştii pronii n-am putea noi să 
înşirăm, din toate cîte ne-a făcut ea parte cu atâta îmbelşugare numai 
şi numai ca să ne cumințească viața şi să ne pună în faţă îndemnul către 
celelalte virtuţi, dar şi ca să ne abată paşii de la nefolositoarele chemări 
ale bogăției! A da de urma şi de rostul lor, al tuturor, este cu mult peste 
puterile omului; într-adevăr, cum ar putea cugetul unei ființe supuse 
legilor devenirii şi atit de neajutorate să dea singură de urma adevărului 

ultim?% Cum oare să recunoască ea voia lui Dumnezeu, care de la înce- 
putul începutului a fost cît se poate de limpede? 

9. 1. De asta e bine să ne mulțumim cu ce este la îndemîna noastră şi 
a naturii noastre. Fiindcă, de pildă, amăgitoarele iscodiri conținute în 
«dialoguri» ne pot abate cu uşurinţă de la adevăratul rost al lucrurilor — 
aşa cum s-a şi petrecut cu destui filosofi care s-au dedicat aflării rațiuni- 
lor şi naturii intime a acestora. Şi fiindcă ori de cîte ori se întîmplă ca 
însemnătatea subiectului să depăşească posibilitățile lor de iscodire, ei 
ajung pină la urmă, pe căi ocolite, să disimuleze adevărul, să susțină 
păreri contrarii şi să se critice unii pe alţii pentru învăţăturile lor, totul 
sub masca înţelepciunii. De unde s-au iscat şi unele răzmeriţe în rîndurile 
mulțimii, precum şi grelele osînde date de unii conducători de popoare, 
cărora la un moment dat li se păruse că fusese încălcată cine ştie ce 
datină strămoşească - din care nu de puține ori li s-a tras chiar lor 
moartea. 

9. 2. Pînă şi Socrate, pe care priceperea într-ale dialecticii îl făcuse 
vanitos, şi care avea darul să poată răsturna o situație“; Socrate, cel 
care se juca tot timpul cu afirmaţiile cele mai contradictorii, a căzut vic- 
timă invidiei celor de acelaşi sînge şi concetățenilor lui. Însuşi Pitagora 
(care lăsa să se creadă că se străduieşte din răsputeri să dobindească stă- 
pînirea-de-sine şi deprinderea tăcerii) a fost prins cu minciuna, de vreme 
ce - după o oarecare şedere în Egipt - le-a dat italioţilor de ştire anumite 
lucruri de mult vestite de prooroci, ca şi cum ar fi fost de la el. 

9. 3. Dar pînă şi Platon, de departe cel mai moderat dintre ei; Platon, 
primul care şi-a deprins semenii să-şi desprindă cugetul de la lucrurile 
sensibile, să şi-l înalțe spre cele inteligibile şi nesupuse devenirii şi să pri- 
vească numai spre înălţimi, a vorbit (pe bună dreptate) despre o primă 
divinitate mai-presus de ființă, căreia i-a subordonat o a doua, şi a definit 
aceste două ființe doar prin număr, adăugînd că amîndouă participă deo- 
potrivă la desăvirşire, numai că fiinţa celei de a doua divinități se trage 
din cea dintii, care ar fi prin excelenţă creatoarea şi ordonatoarea tuturor 
lucrărilor, pe cînd cea de a doua ar lucra după poruncile celei dintii, 
legînd existența" tuturor de aceea (dintii) ca de însăşi cauza lor. 

9. 4. Spunînd lucrurilor pe nume, unul ar fi Dumnezeu cel care de 
toate Se îngrijeşte şi Care, în pronia Sa, le-a rînduit pe toate prin Cuvîn- 
tul (Său); iar Cuvîntul, fiind şi El Dumnezeu, este Fiu al lui Dumnezeu (ce 
alt nume I S-ar fi putut da Lui fără riscul de a săvîrşi o cumplită eroare, 

dacă nu tocmai cel de Fiu?). lar Tatăl u toate Işi merită pe drept numele 
de Tată şi al Cuvîntului Său. 

9. 5. Ei bine, dacă pînă aici Platon se dovedeşte a fi judicios, în conti- 
nuare el se depărtează de la adevăr, fiindcă ajunge să aducă în scenă o 
pletoră de zeități, fiecare dintre ele înzestrată cu o anumită înfăţişare - 
adică tocmai lucrul care a provocat printre oamenii mai puţin înzestrați 
cu judecată o atît de mare sminteală, mai ales dacă ne gîndim că aceştia 
nu obişnuiau să ia aminte la pronia Dumnezeului celui Prea Înalt, pentru 
ca, în schimb, să se închine unor reprezentări ale lor cu chip de om sau cu 
înfăţişarea altor viețuitoare. Şi aşa s-a făcut că un om cu o fire atît de 
aleasă, vrednică de toată admiraţia, odată căzut pradă unor asemenea 
confuzii, să se contamineze în final, (făcînd la rîndul său aceeaşi greşeală) 
şi să hu mai scape criticii noastre,. 

9. 6. Cu toate că, la un moment dat, mie îmi lasă impresia că pe Pla- 
ton l-au încercat şi unele remuşcări şi că a căutat să-şi îndrepte eroarea — 
acolo, anume, unde el adeverează (şi cu ce tărie!) că Dumnezeu a insuflat 
în noi Logosul Său; după cum tot atît de limpede mai spune că suflarea lui 
Dumnezeu este 'tocmai partea aceea rațională a sufletului după care 
împarte el toate lucrurile în două categorii: spirituale şi sensibile, pe 
39... în vreme ce despre celelalte spune că sînt (un întreg făcut) din 
întrețeserea elementelor corporale; cele dintii, supuse puterii de înţele- 
gere a minţii; pe cînd despre celelalte ne putem face o părere prin mijloci- 
rea raţiunii noastre ajutate de simţuri. lată de ce şi cele dintii, strîns legate 
fiind de Duhul Sfînt (care şi El este necompus şi, ca atare, de nedestră- 
mat), sînt veşnice şi sortite unei vieţi fără sfirşit, în vreme ce realităţile 
supuse simțurilor, care se destramă în virtutea aceleiaşi rațiuni ce le-a 
făcut să se alcătuiască, nu au cum să se împărtăşească dintr-o viață fără 
moarte. 

9. 7. Lucruri extraordinare spune pînă la urmă Platon şi în conti- 
nuare, cînd scrie că ființele care au dus o viață bună - aşadar sufletele 
celor ce au petrecut în sfințenie şi au făcut fapte de bine - urmează ca, 
după despărțirea lor de trup, să sălăşluiască întru sfințenie în cele mai 
minunate locuri din cer. (Este, de altminteri, o învăţătură profitabilă: 
fiindcă cum să-i dai crezare şi să tragi nădejde la o fericire ca asta fără să 
te străduieşti din răsputeri să-ți petreci viaţa cît se poate de bine, întru 
dreptate şi bună-chibzuinţă, şi ferindu-te de rău?) - După cum drept 
consecință adaugă el că sufletele celor răi vor fi purtate încolo şi încoace 
de apele Acheronului şi ale Pyriflegetonului, aidoma leşurilor unor 
naufragiați. 


unele 

10. 1. Cu toate acestea există şi oameni atît de orbi încît, chiar dacă se 
întîlnesc la un moment dat cu asemenea învățături, nu se sinchisesc de 
ele şi, în loc să fie cuprinşi de frică, nu au pentru ele decit cuvinte de dis- 
preţ şi îşi bat joc de ele ca de cine ştie ce născociri. Inşi ca ei, dacă sînt buni 
să prețuiască nişte calităţi de stil, în schimb nu sînt în stare să ia aminte la 
temeiurile unei învățături. Nu-s buni decît să dea crezare balivernelor 
unor poeți şi să împrăştie de-a lungul Eladei şi a ținuturilor barbare idei 
răsuflate. 

10. 2. Or, ce spun poeţii este că după moarte sufletele sînt judecate de 
fiii lui Dumnezeu -— adică de nişte oameni; tot ei le mai cîntă acestora şi 
judecăţile făcute, sau chemările la judecată, adăugind că aceiaşi stau de 
pază tuturor răposaţilor. Şi tot poeţii mai povestesc şi despre nişte lupte 
purtate între puterile de sus3*!, şi fac caz de nu ştiu ce legi ale războiului, 
zicînd despre aceste puteri că sînt minate de destin. Sau, tot după ei, 
unele dintre ele sînt din fire arțăgoase; altele, absolut indiferente față de 
necazurile oamenilor; iar altele, în fine, morocănoase. Pe urmă ei ni le 
mai arată jelind uciderea copiilor lor, nestîndu-le în putere să vină într- 
ajutorul nu numai al unor străini, dar nici măcar în al cîţe unora la care ele 
țineau nespus de mult; şi uite, aşa ajung zeii să fie înzestrați cu toate 
neputințele oamenilor, cărora poeții nu pregetă să le cînte odată vrajbele, 
alteori rănile, alteori bucuria sau durerea. 

10. 3. Or, adevărul este că noi ar trebui, totuşi, să le dăm crezare. 
Fiindcă dacă este adevărat că ei au auzit chemarea poeziei atinşi fiind de . 
suflul inspirator al; divinității, nu avem nimic altceva de făcut decât să 
le dăm crezare şi să ne pătrundem noi înşine de graiul lor inspirat. Dar, 
ce povestesc ei? Povestesc pătimirile zeilor şi demonilor lor. De unde 
rezultă că patimile acestora se cer crezute fără rezerve. 

Totuşi, cineva ar putea obiecta cum că este cu neputinţă ca poeţii să fi 
mințit, adăugînd că dacă poezia are darul de a încînta pe ascultător, în 
schimb adevărul celor povestite depinde strîns de faptul că lucrurile s-au 
petrecut într-adevăr aşa şi nu altfel. 

10. 4. Eu unul aş spune aici că este în natura poeziei să mai şi ştir- 
bească din adevăr; numai că atunci cînd mint, poeţii nu mint fără rost: 
fiindcă sau o fac din interes bănesc, sau o fac ca să obțină cine ştie ce 

favoruri , sau, în fine, o mai fac ca să mascheze cine ştie ce faptă mîrşavă 
de care au ei ştire - şi asta, de frica amenințării legilor. (Deşi într-un ase- 
menea caz mie mi se pare că ar fi fost totuşi cu putință ca ei să nu născo- 
cească tot soiul de baliverne despre natura Celui Atotputernic, şi, ca 
atare, să nu se facă vinovaţi de impietate). 

11. 1. Dar cel ce se ştie vinovat de a fi dus o viață netrebnică, critica- 

„bilă, dezordonată, dacă se căieşte — dacă-şi va înălța gîndul la Dumnezeu, 

deschizîndu-şi larg ochii inimii —, dacă se va rupe de viața dusă de el mai 
înainte, va avea parte de oblăduirea lui Dumnezeu şi va trăi în veac. Ori- 
cum, se cade să înălțăm mulțumirea noastră lui Dumnezeu, Care, aşa 
cum l-ar mîntui pe acela, ne poate mîntui pe noi toți. Însă ne va mîntui cu 
atît mai lesne cu cât ne vom încrede noi mai deplin în puterea Lui de vin- 
decare a sufletelor noastre, cu cît vom fi mai puțin şovăielnici, cu cât ne 
vom feri să facem aidoma celor care, (bolnavi fiind), acum se încred 
într-o anumită medicație şi acum fug de ea. Nu; leacul acesta care se 
cheamă dreptate şi cumpătare -— ca şi toate celelate — se cere luat cu conş- 
tiința trează şi cu curaj! 

Pe cît cu putinţă, noi ceilalți ne străduim din răsputeri să sădim spe- 
ranța în sufletele celor care n-au avut cunoştinţă de o asemenea învăță- 
tură, rugîndu-L, pe Dumnezeu să ne vină într-ajutor: fiindcă mie nu-mi 
pare un lucru tocmai oarecare să tragi cugetul supuşilor tăi pînă la evla- 
vie — chiar cînd el, cugetul, este încă nepervertit — sau - atunci cînd el se 
arată rău şi îndărătnic — să-l faci să admită tocmai contrariul convingeri- 
lor sale , şi să faci din nişte oameni de nimic nişte oameni de valoare. lar 
dacă este adevărat că nu am nici un motiv să nu mă bucur de răspunde- 
rea unei asemenea sarcini şi că e bine să mă pătrund de gîndul că a-l 
înălța Mîntuitorului laudă nu e un lucru potrivit oricui, ci numai unui om 
de bine, atunci înseamnă că se cuvine să-mi iau rămas bun de la toate 
relele rînduieli ticluite de soartă, în neînţeleapta şi oarba ei dibuire şi să 
văd în convertirea mea principala condiţie a mîntuirii mele. 

Aş fi dorit eu de mult să-mi fie descoperit lucrul acesta, fiindcă ade- 
vărat e că fericit este cel ce a ajuns să cunoască încă din tinerețea sa şi 
care şi-a aflat bucuria în aflarea dumnezeieştii învățături şi în frumusețea 
unei vieţi puse sub semnul virtuţii. Dar s-o spunem fără vanitate: cînd 
cei înzestrați nu ajung înţelepţi de mici copii (din leagăn - cum vine 
vorba), atunci faptul de a se fi <înțelepţit» în pîrga vieţii rămîne totuşi un 
lucru îmbucurător. 

11. 2. În ceea ce ne priveşte, tăria noastră nu stă în nici un fel de învă- 
țătură omenească; toate darurile, toate trăsăturile noastre de caracter 
care plac oamenilor cu-scaun-la-cap, de la Dumnezeu sînt. Şi am un scut 
nu tocmai neînsemnat, de care mă folosesc ca de o pavăză împotriva a tot 
veninul trimis: împotriva mea de cel viclean: anume, cunoaşterea 
lucrurilor plăcute lui Dumnezeu; din ea îmi voi alege eu cele potrivite 
cuvîntării de faţă, în aşa fel încît să pot înălța laudă Părintelui a toate. 

11. 3. Iar Tu, Hristoase, Mîntuitorul nostru , al tuturor, fii şi Tu aici, 
de față, şi mă susține în zelul sfințitei lucrări (căreia mă închin acum); îna- 

3% Ta, şi arată-mi cum să 


ripează-mi spusa, cînd voi grăi despre tăria 
găsesc, despre Tine, cuvintele cele mai alese! 

(Totuşi, să nu creadă nimeni că va auzi din gura mea cine ştie ce ter- 
meni sau cine ştie ce idei şlefuite pînă la subţirimea (obişnuită retoricii), 
fiindcă eu sînt pe deplin conştient de faptul că bărbaților ageri la minte nu 
le place vorbăria deslînată şi bună numai să ne gîdile la ureche; pentru că 
într-un asemenea caz, vorbitorii se gîndesc întotdeauna numai la aplauze 
şi de aceea nu se sinchisesc dacă ce spun ei are sau nu are vreun rost). 

11. 4. Ei bine, există oameni (oameni fără minte şi fără credință) care 
fac caz de faptul că Hristos, (Mîntuitorul) nostru, a fost osîndit; şi că Lui, 
Care pentru toate viețuitoarele este izvorul vieții, I-a fost luată şi 
viața***... Dar dacă asemenea idei nu au de ce să ne mire, de vreme ce ele 
ne vin din partea unor inşi porniţi pe calea necredinţei, care nu se mai 
tem să o recunoască şi care nu-şi mai tăinuiesc răutatea, în schimb 
atunci cînd ar vrea să lase să se creadă că sînt încredințaţi de faptul că 
Dumnezeu, Care este nesupus stricăciunii, ar fi putut (El-însuşi) pătimi 
ceva din partea oamenilor, ei pretind un lucru care întrece toate limitele 
bunului-simț. La fel şi (cu cei care-şi închipuie că) cruzimea a putut ieşi 
biruitoare asupra iubirii de oameni, sau care nu-şi dau seama că mărini- 


mia şi îndelunga-răbdare a lui Dumnezeu nu poate fi răvăşită de seme- 
ţia omului ; că deriderea nu le poate face să-şi schimbe natura, ci că 


întotdeauna**... ajunge să anihileze înverşunarea siluitorilor prin forța 


rațiunii şi a generozităţii. 

11. 5, În marea Sa iubire de oameni, Dumnezeu a plănuit încă de la 
început să stîrpească nedreptatea şi să înalțe bunăcuviința şi dreptatea, 
în care scop a şi adunat în jurul Său pe cei mai înţelepţi oameni şi a pus la 
punct cea mai frumoasă şi mai profitabilă învățătură, pentru ca tot omul 
de bine şi ajutat de soartă să se poată sîrgui şi să dea de urma lucrării Sale 
proniatoare în lume. De altfel mă întreb: cine ar putea să ne amintească o 
fericire mai mare decît dobîndirea dreptății lui Dumnezeu, Cel care pe cei 
ce s-au arătat vrednici de învățătura Sa i-a făcut asemenea Lui? Şi Care, 
împărțind tuturor binele, le-a dat odată pentru totdeauna posibilitatea de 
a-şi împlini menirea? 

11. 6. În asta şade marea noastră biruinţă; în asta- stă adevărata 
putere, marea Lui iucrare, povața de înțelepciune gîndită de El pentru 
binele tuturor popoarelor. lar dacă aşa este, atunci şi noi - o, Mîntuito- 

rule al tuturor! — Ție întru laudă Îţi vom înălța trofeele noastre dobîndite 
prin luptă. Tu însă, o uricioasă şi neruşinată calomnie!, care te mîndreşti 
cu spusele şi cu ţipetele tale mincinoase; tu amăgeşti numai copiii, tu cîş- 
tigi încrederea doar a adolescenților sau a bărbaţilor încă necopți la 
minte, ademenindu-i să se lepede de credința adevăratului Dumnezeu! 
'Tu pui la cale plăsmuirea de statui, făcîndu-i pe aceia să le înalțe lor rugă- 
ciune şi să li se închine, astfel ca singura răsplată de care vor avea ei parte 
pentru nesimţirea lor să şadă doar în amăgirea lor! 

11. 7. Ei bine, tocmai, unii ca ei se pomenesc pînă la urmă a cârti 
împotriva lui Hristos, Dumnezeul şi Fiul lui Dumnezeu şi Pricinuitorul a 
tot binele! Dar - întreb eu - oare nu tot Lui I se închină (şi pe drept 
cuvînt!) popoarele şi neamurile cele mai înțelepte şi mai luminate ale 
pămîntului? Oare nu Lui, Celui investit cu toată puterea şi Care este mai 
presus de tot binele?*% Iar dacă aşa este, atunci şi lauda noastră cuvine- 
se să sporească, şi uimirea noastră să crească nemăsurat la gîndul că, în 
loc să se folosească de multa Lui putere, ca să Se răzbune pentru nedrep- 
tatea ce 1 se făcea, Hristos, Care ştia cît de mici pot fi oamenii, i-a iertat 
totuşi, gîndind El că atît prostia cât şi înclinarea spre păcat sînt totuşi nişte 
trăsături omeneşti; după care, rămînînd de neclintit în hotărîrea luată, nu 
S-a lepădat nici cât de puţin de fireasca Sa iubire de oameni! 

Duceţi-vă, aşadar, de la mine, necredincioşilor! (Fiindcă cele întîm- 
plate au fost posibile numai datorită păcatului aceluia rămas nepedepsit). 
Duceţi-vă la jertfele voastre de sînge, la benchetuiri, duceți-vă la prazni- 
cele şi la beţiile voastre! Puneţi-vă pe față masca devoțiunii, ca să vă 
dăruiți mai din plin plăcerilor şi destrăbălării; lăsaţi să se creadă (că nu vă 
e gîndul decit la) jertfa pe care o aduceţi, ca să vă puteţi mai lesne robi 
plăcerilor! Voi nu aveţi nici cea mai mică idee ce anume este binele; nu 
cunoaşteţi nici măcar cea dintii dintre poruncile pe care Dumnezeul Cel 
mare le-a dat oamenilor cînd a rînduit Fiului Său să le călăuzească viața 
pentru ca aceia ce şi-o vor petrece într-un chip demn, înţelepțeşte, la 
judecata ce le-o va face Fiul Său să moştenească o viață nouă, de fericire 
şi împlinire. 

11. 8. (Or, eu tilcuiesc hotărîrea lui Dumnezeu privind felul cum tre- 
buie să-şi ducă oamenii viața nu - aidoma celor mai mulți dintre ei — în 
necunoştință de cauză, nici în temeiurile unor presupuneri, sau numai 
aşa, pe dibuite!) 

Cineva ar putea să întrebe: de unde denumirea aceasta de «fiu»? Şi 
despre ce fel de «naştere» poate fi vorba, de vreme ce — cum se vede — nu 
avem a face decit cu un singur Dumnezeu, şi încă cu unul străin oricărui 
soi de amestec? 

Or, se cere aici să admitem posibilitatea a două feluri de naştere. Una 
este cea pe care o ştim cu toţii, şi care are loc pe cale firească; cealaltă 
se petrece în virtutea unei cauze veşnic-izvorîtoare?* al cărei temei nu 
poate. fi contempiat decît de dumnezeiasca pronie sau, dintre oameni, 
de cei care au izbutit să-l merite dragostea. Fapt este că un înțelept va şti 
întotdeauna să recunoască pe Autorul bunei-rînduieli a universului. Iar 
de vreme ce nimic nu există fără intervenţia unei cauze, înseamnă că tre- 
buie neapărat ca şi cauza (ultimă) să fie anterioară creațiunii. Dar şi exis- 
tența universului şi faptul dăinuirii lucrurilor din cuprinsul lui presupun 
neapărat anterioritatea cuiva care să le facă a dăinui. De unde vom zice că 
Hristos este cauza acestei dăinuiri, la fel cum zicem că dăinuirea ființelor 
este efectul unei cauze; şi tot aşa este şi Tatăl cauza Fiului, iar Fiul, efectul 
acestei cauze. 

11. 9. În fine, anterioritatea Lui cred că devine astfel de ajuns de 
clară. Să vedem însă cum a putut El cobori pe pămînt, în lumea noastră, a 
oamenilor. 

Pricina hotăririi de a cobori stă — aşa cum cu mult înainte o şi spuse- 
seră proorocii — în purtarea de grijă față de toate; la urma urmei este 
firesc ca un creator să se îngrijească de creaţia lui. Dar, de vreme ce urma 
ca El să ia înfăţişarea trupească şi creată şi să zăbovească un timp pe 
pămînt (aşa cum o cereau lucrurile), şi-a rînduit o naştere zămislită fără căs- 
nicie, adică în afara împreunării nupțiale: o naştere dintr-o fecioară sfintă 
(fiind Maica Domnului fecioară). Aşa şi-a făcut ființa aceasta dumne- 
zeiască intrarea în timp; aşa a devenit vizibilă esența cea spirituală; aşa a 
putut lumina cea netrupească să devină trup.*%* 

11. 10. Totul a fost concordant atunci: un porumbel luminos, care-şi 
luase cîndva zborul de pe arca lui Noe, s-a pogorit deasupra pîntecelui 
Fecioarei. Concordant a fost însă şi ce s-a petrecut după această unire 
mai presus de simţuri, de o puritate ce depăşeşte sfințenia însăşi şi supe- 
rioară însăşi castității: o înţelepciune dumnezeiască vădită încă din 
fragedă pruncie, apoi înfricoşarea cu care L-a primit, la Botez, apa lor- 
danului. 

11. 11. Şi, odată cu asta, împărăteasca ungere (care rimează cu price- 
perea rostului tuturor lucrurilor); pe urmă o învăţătură şi stăpînirea. 
unei puteri uimitoare, în stare să vindece pînă şi ce era de nevindecat; 
grabnica şi nestăvilita împlinire a rugăminţilor (şi, în general, viața Lui cu 
desăvîrşire pusă în slujba oamenilor); o doctrină care nu urmărea pune- 
rea în valoare a istețimii, ci înțelepciunea (fiindcă învăţăceii nu aveau a 
se strădui spre deprinderea virtuților denumite «civice», ci spre cele care 

aveau să le deschidă drumurile lumii spirituale; aveau a se sili să dis- 
cearnă realitatea aceea care rămîne perpetuu inalterată, şi să se exerseze 
spre cunoaşterea prea-marelui Tată). 

11. 12. Şi de asta nici facerile Lui de bine nu au fost unele obişnuite: 
orbilor, EI le-a dăruit vederea; slăbănogilor, vigoarea; iar morții, El i-a 
răspuns cu aducerea înapoi la viață. (Şi n-am să zăbovesc acum în a 
aminti îndestularea din pustie, care a putut sătura - după atita trecere de 
timp - o mare mulțime de oameni cu atît de puține bucate!) 

11. 13. Pentru asta, după putere Îşi mulțumim, Hristoase, Dumne- 
zeule şi Miîntuitorule, pronia supremă a marelui Tată; Tu, Care ne mîn- 
tuieşti din necazuri şi ne-ai propovăduit cea mai minunată învățătură! Şi 
o spun acum nu ca să-Ţi înalţ laudă, ci doar ca să-mi mărturisesc recu- 
noştința. 

11. 14. Fiindcă ce om Ţi-ar putea înălța laudă după cuviinţă, cînd ni 
se spune că Tu ai făcut cele ce sînt în lume , din nimic;*% că Tu ai aprins 
pentru ele lumina şi ai adus în dezordonatul vălmăşag al stihiilor frumu- 
seţe, ordine şi măsură? Cu toate că dovada cea mai nepreţuită a iubirii 
Tale de oameni stă mai curînd. în faptul de a fi făcut din nişte suflete 
nobile nişte rîvnitori ai vieţii dumnezeieşti şi fericite, după care Te-ai 
îngrijit ca aceştia să dobîndească bunurile cele cu adevărat bune, să 
împartă cât mai multora din înțelepciunea şi din împlinirea lor lăuntrică şi 
să poarte roadele nepieritoare ale virtuții, stînd deoparte din calea neîn- 
îrînării, plini de dragoste față de oameni, privind în jur cu ochii îndurării 
şi încingîndu-se cu platoşa credinţei, gata să întîmpine viața cu bună- 
cuviință şi cu toate chipurile virtuții (care mai înainte vreme fusese izgo- 
nită din viața oamenilor); fiindcă aceasta a devenit adevărata cauză a 
coborîrii - mai bine spus: ea a făcut necesară coborîrea - pe pămînt a 
Mîntuitorului, Care veghează în pronia Sa asupra tuturor: căci nu putea 
îi găsit nimeni, nici un tămăduitor în stare să scoată cu adevărat lumea de 
sub puterea unor rele atît de mari şi a unei asemenea grozăvii! 

11. 15. Or, pronia a rînduit iarăşi - şi pe dată — tot ce mai înainte 
fusese răvăşit sub imperiul dezordinii şi al neînfrînării. Şi n-a făcut-o pe 
ascuns, fiindcă era conştientă de faptul că, dacă unii oameni au, prin mij- 
locirea chibzuinţei lor şi a minţii, privirea ațintită asupra ei, alţii, în 
schimb, ajunşi asemenea vieţuitoarelor necuvîntătoare, îşi concentrează 
atenţia asupra acestei lumi supuse simţurilor. Aşadar, de asta a lucrat ea 
această binecuvîntată şi miraculoasă ţămăduire în văzul tuturor: anume 
ca nimeni — fie el mînat de rîvnă sau delăsător — să nu poată avea vreo 
îndoială; de asta le-a dat ea răposaţilor să revină la viață; de asta le-a 
poruncit ea celor cu sănătatea şubrezită să-şi revină în puteri. Liniştirea 

apelor mării şi porunca ascultată: de domolire a vîntoasei (sau, pînă la 
urmă, înălțarea la cer) - după înfăptuirea atitor lucrări minunate şi după 
chemarea oamenilor din starea de necredinţă în aceea de putere şi de 
credinţă — a cui lucrare ar putea ele să fie dacă nu a lui Dumnezeu şi a 
puterii Sale supreme? 

11. 16. Să nu uităm că pînă şi clipele imediat următoare Patimilor 
n-au fost lipsite de manifestări extraordinare: bezna a pătruns peste 
lumina zilei şi a făcut soarele de nevăzut! Pretutindeni, lumea a fost 
cuprinsă de înfricoşare la gîndul că va fi sosit sfîrşitul lumii şi că va domni 
din nou haosul - aşa, ca înaintea întocmirii universului! 

(S-a căutat şi cauza acestui mare necaz, în ideea că n-ar fi fost de 
mirare ca oamenii să fi săvirşit vreo nelegiuire în fața divinității, pînă 
cînd, în nemăsurata-l mărinimie, nemaiținînd seama de nesocotința 
oamenilor, pronia a redat cerului întreg înfăţişarea lui obişnuită, împo- 
dobindu-l la loc cu dansul stelelor). 

Se poate deci spune că pînă şi chipului lumii - care ajunsese atît de 
posomorit — i-a dat ea atunci din nou seninătatea! 

12. 1. Cineva căruia i-ar face plăcere să hulească ar putea susține aici 
că, în calitatea Sa de Dumnezeu, (Cuvîntul) ar fi putut determina la 
oameni o alegere mai bună şi mai favorabilă lor. Întreb totuşi: dar ce cale 
ar fi putut fi mai bună, ce metodă mai eficace pentru înțelepțirea nărăviți- 
lor, decit însuşi graiul Său? Nu i-a învăţat oare chiar El sub privirile lor şi 
stînd în mijlocul lor ce înseamnă o viață aşezată? Or, dacă învățătura lui 
Dumnezeu nu s-a dovedit lucrătoare în ei: în ciuda prezenţei Sale, 
înseamnă că în lipsa Sa - şi neputîndu-l ei asculta spusa - ar fi fost mult 
mai rău. 

12, 2. Dar ce a stat în calea acelei preafericite învățături? Numai jos- 
nicia omenească; fiindcă de cîte ori ne învîrtoşăm împotriva unor idei 
rostite cu har şi cu temei, un nor vine şi se lasă asupra minții noastre, 
adumbrind-o. lar aceia nu făceau decit să-şi afle cea mai mare plăcere în 
a nu se sinchisi de poruncile Lui şi în a nu ciuli urechile la legea ce le 
fusese dată. Fiindcă de nu ie-ar fi sfidat, ei ar fi dobîndit, ascultîndu-le, o 
ştiinţă foarte folositoare nu numai pentru viața de acum, ci şi pentru cea 
de apoi: adevărata noastră viaţă, în care plata faptului de a fi dat ascul- 
tare lui Dumnezeu va fi existența cea nesupusă stricăciunii şi veşnică, la 
care vor avea dreptul toţi cei ce vor fi ajuns la cunoaşterea lui Dumnezeu, 
toți cei a căror viețuire de invidiat va fi devenit o pildă veşnică pentru cei 
hotăriţi să-şi închine ființa marii confruntări (a muceniciei). 

12. 3. lată de ce a fost încredințată această învățătură unor oameni 
înţelepţi: anume pentru ca tot ce vor avea aceia să dea de ştire să fie păs- 
trat de învăţăceii lor cu toată grija, iar porunca lui Dumnezeu să rămînă 

pătrunsă de adevăr şi păzită fără ştirbire. Pentru că ea este cea care 
zămisleşte întru curăția credinței şi în desăvîrşita noastră dăruire lui 
Dumnezeu, îndrăzneala în fața morții: numai. ea poate înfrunta îurtu- 
nile vieţii, şi, mînată de neînvinsa putere a lui Dumnezeu, încercarea 
muceniciei;*! iar cînd, în marea sa dăruire, (sufletul nostru) va fi învins 
pînă şi cele mai cumplite pricini de teamă, atunci Acela pe Care cu atita 
vitejie L-a mărturisit el, îl va socoti, la rîndul Său, vrednic să poarte 
cununa. 

12. 4. Şi totuşi nu se semețeşte; fiindcă el ştie — cred eu — că şi acest 
dar tot de la Dumnezeu venit e ca să poată el îndura şi împlini cu bucurie 
dumnezeieştile porunci. Şi e firesc atunci ca o asemenea viaţă să lase în 
urma ei o amintire de neuitat şi o glorie veşnică: fiindcă, pe de o parte, 
viaţa mucenicului este o viaţă de chibzuinţă şi de continuă amintire a 
poruncilor, iar pe de altă parte sfîrşitul său se preface într-o revărsare a 
dăruirii de sine şi a tot ce poate fi mai nobil în om. De unde şi cîntările şi 
psalmii şi fericirile ce urmează, precum şi lauda înălțată lui Dumnezeu, 
Celui ce veghează asupra tuturor. 

12. 5. Aşa arată jertfa de mulțumită ce se aduce în amintirea acestor 
viteji: o jertfă curată, fără urmă de sînge sau de siluire, care n-are nevoie 
de miresmele tămiierilor sau de ruguri, ci doar de o lumină curată, şi 
atita cît e nevoie de ea pentru luminarea celor ce se roagă. 

(Acelaşi puternic simț al măsurii domneşte şi în ospeţele pe care nu 
puţini le fac spre a veni în ajutorul nevoiaşilor şi pentru a-i susține, sau 
pentru ajutorarea celor căzuți. Ei bine, cine vede în toate acestea ceva 
demn de dispreţ înseamnă că nu e în stare să judece lucrurile în duhul 
acestei învățături dumnezeieşti şi fericite!) 

13. Sînt unii care nu pregetă să se obrăznicească pînă la a-l cere lui 
Dumnezeu socoteală, zicînd, bunăoară: «La urma urmei, ce a urmărit El 
atunci cînd nu Şi-a înzestrat creaturile cu o natură identică, ci dimpotrivă 
cu una osebitoare şi cel mai adeseori opusă una alteia ? Fiindcă din asta 
se trag şi deosebirile care ne definesc trăsăturile de caracter sau înclină- 
rile. Pentru deplina ascultare de poruncile lui Dumnezeu, pentru buna 
Lui cunoaştere precum şi în scopul întăririi credinței fiecăruia dintre noi, 
n-ar fi fost oare preferabil ca oamenii să fie toţi înzestrați cu aceleaşi tră- 
sături de caracter? Lucru care lui Dumnezeu I-ar fi fost foarte cu 
putință!» 

Cel ce spune asemenea vorbe pare că ar vrea să conteste buna rîn- 
duială a universului, ca şi cum nici n-ar mai admite alternanţa zilei cu 
noaptea, ci ar dori să fie de-a pururi ziuă (deşi e nevoie şi de odihnă); ca şi 

cum linia de despărțire a uscatului de apele oceanului nu l-ar mai mul- 
țumi; ca şi cum l-ar supăra prisosul darurilor pe care pămîntul le poartă 
spre folosul ființelor de pe pămînt, sau mulțimea căilor pe care marea le 
deschide înaintea corăbierilor; pe scurt, el pare a cere ca totul să fie uni- 
form, sau chiar, pînă la urmă, să nici nu mai existe bunăoară păduri şi 
munţi, urmînd ca toate diversele lucrări ale naturii să dispară împreună 
cu numele pe care le poartă! Ă 

Sigur că toate acestea nu-s decit nişte vorbe-n vînt; dar a cere ca toți 
oamenii să fie înzestrați cu acelaşi temperament e o idee de-a dreptul 
caraghioasă, cum este şi faptul de a nu pricepe că în acest caz rînduiala 
ființelor din univers nu s-ar mai înscrie în rînduiala universului, sau că 
temperamentele au altă natură decit fenomenele fizice, sau că există o 
mare deosebire între suferințele trupului şi chinurile sufleteşti! 

Dumnezeu a întocmit întregul univers din elemente diferite. Or, față 
de felurimea posibilităților corporale, sigur că pentru punerea în valoare 
a universului a fost nevoie de diversitate şi de varietate; şi aşa cum prin 
natură multe şi nenumărate (...),*2 multe se datorează mării sau aerului. 
Pe om i-a făcut ființă cugetătoare şi l-a dăruit cu darul cunoaşterii a ce e 
rău şi ce e bine, pentru ca de cele dintii să se țină de o parte şi să le 
dorească numai pe acestea din urmă. lar după ce i-a dat atita dreaptă 
socoteală cîtă avea el trebuinţă, l-a lăsat liber să vrea şi i-a îngăduit să 
hotărască singur în ce fel îşi va duce viața; şi a făcut aşa, deopotrivă cu 
toţi oamenii. Veţi întreba: dar de unde diversitatea caracterelor? Eu cred 
că din puținătatea interesului nostru față de binele dăruit nouă de pronie; 
ceea ce ne şi face să ne lăsăm în voia pornirilor oarbe sau a poftelor, şi, 
uitînd de bine, să tragem spre tot ce e rău. Adevărul este că minia cloco- 
teşte în noi — şi nu puţin -; poftele dau şi ele năvală, şi, împreună, din 
clipa cînd ajung să domine cugetul celor fără minte, îi duc la prăbuşire. Şi 
invers: cînd cugetul rămîne stăpîn în om, întreaga lui viață se deapănă cu 
măsură şi merită laudă. Lucrurile se petrec ca în cazul unui vizitiu cu 
experienţă, trăgînd de hățurile unui atelaj dublu, neascultător şi muşcat 
de streche: fiindcă numai aşa putem noi ajunge să ne controlăm credința, 
cucernicia, dreptatea, cumpătarea şi fericirea rezultînd din practicarea 
tuturor virtuților. Iar acestea din urmă — şi cele asemenea lor — izbutesc în 
cele din urmă să scoată sufletele la liman sub privirea judecătorului celui 
sfînt: şi nu spre a fi judecate sau spre a purta povara osîndei păcatelor 
lor, ci spre a-şi căpăta răsplăţile făgăduite de EI sufletelor ce vor fi dus o 
viaţă cu adevărat nobilă. După cum pe cele prihănite, care se vor fi dedat 
plăcerilor trupeşti, le va ajunge? pînă la urmă pedeapsa venită să răz- 

bune dreptele spuse ale lui Dumnezeu, făcîndu-le să se jelească (pentru 
judecata la care se supuseră; pe acestea le aşteaptă focul cel nestins şi 
veşnic, prăpastia cea poviîrnită şi fără ieşire. 

Dar jignitoare este şi ideea celor pe care-i nemulțumesc deosebirile 
dintre ființe şi care ar vrea ca toate lucrurile să se afle, valoric, pe aceeaşi 
treaptă. Fapt este că oamenilor fără Dumnezeu li se pare că a prefera 
un lucru nobil altora inferioare lui (sau ideea că o ființă nemuritoare s-ar 
putea bucura de covirşitor mai multă fericire decit ființele noastre 
păminteşti şi pieritoare - şi asta direct proporțional cu noblețea şi cu 
dumnezeirea ei) ar fi un lucru cu totul nedrept; după cum tot nedreaptă 
s-ar putea să li se pară ideea că neamul omenesc nu rămine nici el străin 
de bunătatea lui Dumnezeu (deşi trebuie spus că acest lucru nu are în 
vedere pe toți oamenii şi că el nu se petrece necondinționat, ci că de el se 
vor bucura numai cei ce-şi vor fi îndreptat paşii pe drumul deschis de 
Dumnezeu-Însuşi, deci alegînd cel mai nobil fel de a-şi petrece viața, care 
este cunoaşterea adevărurilor lui Dumnezeu)! 

14. 1. Sigur că este nebunie curată să compari un lucru creat cu reali- 
tățile necreate. Fiindcă acestea n-au nici început, nici sfîrşit, pe cînd cel 
dintii, creat cum este şi supus devenirii (şi care-şi are şi începutul şi exis- 
tenţa în timp), bineînţeles că are şi un sfîrşit. Or — întreb eu - aceste reali- 
tăți făcute să ființeze, cum ar putea ele să ajungă egale cu Cel ce a porun- 
cit aducerea lor la existență? Fiindcă dacă ele I-ar fi Lui pe potrivă, atunci 
n-ar putea fi vorba - la propriu vorbind - nici despre o poruncă dată de 
EI spre aducerea lor la ființă! Or, tocmai că nici măcar cele cereşti nu-l 
pot fi Lui puse alături, aşa cum nu poate fi pusă lumea supusă simţurilor, 
alături de lumea inteligibilă; sau, iar, modelele, pe aceeaşi treaptă cu ima- 
ginile lor. 

14. 2. Şi atunci cum să nu-ţi vină a ride la gîndul vălmăşagului tuturor 
acestor elemente, în care nobieţea dumnezeirii ar urma să fie diluată prin 
reducerea ei ja măsura oamenilor sau a animalelor? Sau cum să nu socoți. 
năzuința către dobîndirea unei puteri comparabile cu puterea lui Dum- 
nezeu, drept ceva nebunesc şi ieşit din făgaşul unei vieți înțelepte şi vir- 
tuoase? Dacă este adevărat că aspirăm la fericirea dumnezeirii, trebuie 
să ne călăuzim existența după porunca lui Dumnezeu; fiindcă numai aşa 
vom putea duce o viață mai presus de puterea destinului în sălaşurile 
(Sale) nemuritoare şi nesupuse pieirii; vreau să spun: supunîndu-ne noi 
viaţa legii puse nouă de Dumnezeu. 

14. 3. Oricum, singurul lucru aflat în puterea omuiui şi care se poate 
ridica pînă la (asemuirea cu) puterea lui Dumnezeu stă în slujirea curată 
şi fără ascunzişuri a lui Dumnezeu, în întoarcerea noastră către EI, în 
contemplarea lucrurilor plăcute Lui şi în deprinderea lor, precum şi în 
faptul de a nu ne lăsa înconvoiaţi spre pămînt, ci (atît cît ne stă în puteri) 

în a ne înălța cugetul spre cele de sus, de pe culmi: aceasta este îndeletni- 
cirea care — cum vine vorba - ne poate duce la biruinţă şi la dobindirea 
nenumăratelor bunătăţi. 

Aceasta este, de fapt, rațiunea şi cauza deosebirilor legate de noble- 
țea şi de puterea făpturilor. Cine va vrea să ia aminte cum trebuie, găsi- 
va în ele prilej de întărire şi de binecuvîntare mare; dar proştii, nemulțu- 
mitorii, pentru semeția lor îşi vor atrage cuvenita pedeapsă. 

15. 1. Aşadar, Fiul“* lui Dumnezeu îi cheamă pe toţi la virtute, con- 
stituindu-se singur dascăl al poruncilor Tatălui pentru cei drept cugetă- 
tori. Să nu ne amăgim singuri, făcînd greşeala de a nu-l lua chemarea în 
seamă, şi să recunoaştem că de grija soartei noastre — adică pentru ferici- 
rea oamenilor - a bătut EI atîtea drumuri şi a chemat la Sine pe cei mai 
vrednici inşi ai vremii, învățindu-i şi strunindu-i cum să-şi ducă viața şi 
cum să răspundă invidiei venite din partea celui potrivnic (căruia tare îi 
mai place să amăgească şi să înşele pe cei lipsiți de experiență) cu acel 
leac de viață aşezată, care stă în credință şi în dreptate. 

15. 2. De asta a luat El în seamă pe bolnavi, a eliberat pe slăbănogi de 
necazurile care-i năpădiseră, a mîngiiat pe cei ajunşi în cea mai neagră 
sărăcie şi mizerie, sau a îndemnat pe oameni şi le-a poruncit să cumpă- 
nească cu măsură, să ia aminte şi să sufere bărbăteşte, fără ținere-de- 
minte a răului, toate umilinţele şi tot disprețul lumii — adăugînd că cele 
pomenite se fac întrucîtva din cercetarea Tatălui şi că aceia care vor şti să 
primească necazul cu dăruire-de-sine, întotdeauna vor învinge. Şi a mai 
mărturisit El cu tărie că există ceva în care, în chip miraculos, se află 
inclusă o putere neîntrecută: statornicia cugetului întru aflarea înțelep- 
ciunii — adică în aflarea adevărului şi a binelui — care-i face pînă şi pe 
bogaţii ce nu se abat de la dreptate să-şi împartă cu dragoste lucrurile 
nevoiaşilor. După cum ne-a mai oprit — şi încă cu tărie — de la urmărirea 
puterii,*% zicînd că dacă EI a venit spre noi ca la nişte fiinţe mărunte, tot 
aşa li se cuvine şi acestora să facă acte de milostenie,'% mai ales că este în 
natura oamenilor să-şi înceapă viaţa în lipsă şi în goliciune, după cum şi 
sfîrşitul lor tot în lipsă şi în goliciune se petrece: ceea ce - adăuga EI - face 
ca singurul lucru pentru care merită să te osteneşti, să rămînă virtutea. 
Drept care pe ea ne-a vestit El că se cuvine să o ținem la loc de cinste, 
fiindcă mântuirea sufletului depinde strîns de felul cum se ține el de cârma 
celei mai nobile dintre virtuţi: exerciţiul predilect al cucerniciei, al dreptei 

socoteli şi al blindeţii, ca singura cale pe care putem noi înfrunta furtu- 
nile vieții. 

Deci, după ce a povăţuit sufletele ucenicilor Săi prin astfel de îndem- 
nuri (precum şi prin multe altele asemenea lor), pentru ca ei să se silească 
la acest atit de folositor mod de a înțelege viața nu numai sub ascultarea 
poruncilor Sale, ci şi prin (pilda vie a) faptei, i-a călăuzit Hristos pe calea 
lungă şi pustie a încinselor nisipuri, aşa cum le-a mai croit drum şi prin 

- valurile unei mări răscolite de vînturi, potolind talazurile şi făcîndu-le să 
îngăduie deasupra, în pofida legilor firii, paşii lui Dumnezeu şi ai acelor 
drepți. 
- 15.3. Or, după ce a întărit credința mulțimilor care-i dăduseră ascul- 

tare printr-o încercare atît de mare şi atît de neobişnuită, S-a îngrijit 
Hristos să-i facă şi neînfricaţi în fața primejdiilor şi grozăviilor vieții şi să 
facă din ei nişte osîrdnici învățăcei ai nădejdii în (menirea) Sa. Odată s-a 
întîmplat chiar ca El să astîmpere cu vorba miînia unuia dintre prietenii 
Săi care îşi cam pierduse cumpătul; bărbatul încercase să se apere cu 
sabia împotriva altui ins, care scosese sabia, ca şi cum EI, Mîntuitorul, 
n-ar fi fost de față şi gata să-i vină în ajutor; acestuia, deci, EL i-a poruncit 
să se liniştească şi să-şi vîre sabia înapoi în teacă, dojenindu-l pentru fap- 
tul că nu-şi încercase scăparea la Dînsul; şi cu asemenea prilej a rostit El 
cu glas de legiuitor că tot cel ce pune început nelegiuirii, precum şi tot cel 
ce va cuteza să apuce sabia spre a se apăra de prigonitor, va muri de 
moarte rea. 

15. 4. Fiindcă adevărata, cereasca înţelepciune, ne cere mult mai 
degrabă să ne lăsăm nedreptățiţi decît să nedreptățim noi pe alţii, iar la 
vreme de restrişte să fim gata de suferinţă; în nici un caz să răspîndim 
suferința; fiindcă dacă ținem seama cît de rău este să faci nedreptate, 
bine este să ne pătrundem de gîndul că nu cel nedreptăţit, ci, dimpotrivă, 
cel ce nedreptățeşte va avea parte de pedeapsa cea mai cruntă. 

Or, unuia care face voia lui Dumnezeu nu-i este greu nici să nu facă 
nedreptatea, nici să nu pătimească de pe urma ei, Fiindcă unul ca el se 
lasă în seama lui Dumnezeu, Care Se află pururi alături de noi şi Se îngri- 
jeşte ca niciunul dintre ai Săi să nu sufere vătămare. Altminteri, cum ar 
putea cineva să-şi dea singur cea mai bună povaţă, sau cum şi-ar putea 
închipui cineva că ar putea cere ajutor de la Dumnezeu, dar că ar putea, 
totodată, să se ajute şi singur? (Întîmplarea de mai sus) ducea la confrun- 
tarea dintre două posibilităţi, dintre care era greu să ştii care va învinge; 
dar nici un om cu mintea la cap n-ar alege un lucru nesigur în dauna 
altora avînd temeiul certitudinii. 

Atunci, cum să te îndoieşti de prezenţa şi de ajutorul lui Dumnezeu 
cînd ai trecut tu-însuți prin încercări atit de mari şi cînd te-ai văzut elibe- 
rat din ele la un singur semn al Său? Cînd la îndemnul Mîntuitorului ţi-ai 

croit cale prin apele aceleiaşi mări care (cîndva) se mai trăsese deoparte 
şi lăsase poporului chemat să o străbată drumul liber? Peniru mine, fap- 
tul de a putea lua aminte la porunca Celui Ce ne poartă de grijă, la întim- 
plări ca acestea: minunate, de necrezut - ajunge să devină un prilej 
puternic de întărire a credinței noastre şi o adevărată temelie pentru 
convingerile noastre. Dar tot de aici se cere să luăm aminte ca la vremea 
marilor încercări să nu cădem din credință, ci să o păstrăm nestrămutată 
în Dumnezeu, fiindcă cu asemenea simțăminte în suflet, Dumnezeu va 
zăbovi (şi El pururi) în cugetul nostru, neînvins; iar sufletul, păstrînd în 
cuget pe Cel neînvins, nu va ajunge nici el în voia năpastelor ce dau 
năvală. 

Noi am priceput toate cele de mai sus din însăşi biruința lui Dumne- 
zeu, Care, deşi batjocorit în pronia Sa asupra tuturor prin nedreptatea 
săvirşită de nişte nelegiuiţi, n-a lăsat să mijească în Sine nici cel mai mic 
rod al stricăciunii,* ci, dimpotrivă, a cules rodul biruinței supreme şi — ca 
să spunem aşa - Şi-a încins fruntea cu cununa izbînzii definitive asupra 
răului, ducând pînă la capăt pronietoarea Lui hotărire şi dragostea față de 
cei drepți, şi nimicind cîinoşia nedrepților şi nelegiuiţilor. 

16. 1. Şi iată-l, totuşi, Patimile prevestite de prooroci aşa cum Îi 
fusese proorocită şi naşterea cea după trup şi cum fusese profețită şi clipa 
întrupării. De altminteri, rostul luării-asupră a trupului era limpede: 
fiindcă prin ea, El avea să nimicească vlăstarele nedreptății şi desiriului, 
care aduceau stricăciunea în dreptele lucrări şi năravuri omeneşti, şi. 
pentru ca întreg pămîntul să încapă sub stăpînirea rațiunii şi a cumpătă- 
rii. În acest scop era nevoie ca în mai toate sufletele să domnească legea 
dată lumii de Miîntuitorul şi să se întărească credința în Dumnezeu, să 
piară credinţa în idoli, care a dus nu numai la adevărate măceluri în rîn- 
durile vieţuitoarelor necuvîntătoare, ci chiar la jertfe omeneşti rituale şi _ 
la înfiorătoarea pîngărire a altarelor: în Egipt, bunăoară, sau în Asiria, 
ale căror legi îngăduiau jertfirea sufletelor unor drepți înaintea unor ima- 
gini vane, plăsmuite din bronz sau din lut. 

16, 2. Ale căror roade le-au şi cules şi Memfisul şi Babilonul atunti 
cînd s-au văzut pustiite şi părăsite, cu zeii lor părinteşti, cu tot. Şi nu vor- 
besc numai din auzite; ci spun aşa fiindcă am fost eu-însumi pe acele 
meleaguri, le-am cercetat şi am putut vedea cumplita soartă a acestor 
oraşe. Pustiul Memfis unde cîndva, dînd ascultare dumnezeieştii 
porunci, Moise a năruit îngîmfarea atît de puternicului - pe atunci — 
faraon, a cărui oaste biruitoare peste atitea popoare de frunte, încinsă de 

luptă, el a nimicit-o nu cu o ploaie de săgeți. nu în năprazna aruncăturilor 
de suliță, ci numai şi numai cu (puterea) sfiniei, paşnicei şi siaruitoarei 
sale rugăciuni! 

17. 1. Or, nici un popor n-ar fi avut parte vreodată - nici în trecut, 
nici în viitor — de mai multă fericire decît cel (al iudeilor), dacă aceşti 
oameni nu s-ar fi lepădat singuri, cu bună-ştire, de (lucrarea) Duhului 
Sfint. Fiindcă ce cuvinte de iaudă am putea noi găsi potrivite unuia ca 
Moise, care a adus la bună rînduială un neam de oameni (rămas) fără rîn- 
duială, care le-a agonisit acestora în suflet podoabele ascultării şi cinstirii, 
care a schimbat robia lor în libertate, care a făcut din nişte inşi posomoriți 
o omenire cu chipul senin şi care i-a adus la o asemenea conştiinţă de sine 

încât, urmare unor atît de mari izbinzi (şi ca o consecinţă a reuşitei lor în 
tot ce făceau), aceia au ajuns pînă la urmă să cadă pradă îngîmfării? 

Atât de mult i-a întrecut Moise în înțelepciune pe înaintaşii săi, încât 
pînă şi înțelepții şi filosofii atît de ia preț printre popoarele de alt neam au 
ajuns, cu timpul, adepţi ai învățăturii lui. 

17. 2. Aşa a fost cazul cu Pitagora, care, adoptîndu-i'? gîndirea, a 

"ajuns să se bucure de o atit de mare faimă încît a devenit o pildă de chib- 
zuinţă pînă şi pentru Platon, înțeleptul între înţelepţi! Pe de altă parte, 
Daniel, cel care putuse să prevestească viitorul, Daniel cel mare la suflet 
ca nimeni altul, a cărui viaţă a fost o încununare a frumuseții, cîte n-a fost 
nevoie să facă pentru a birui veninul crudului stăpîn de pe atunci al Asi- 
riei - 3. adică al lui Nabucodonosor - a cărui impresionantă (şi în tot cazul 
imensă) forță s-a revărsat pînă şi asupra perşilor — şi asta, pînă şi după ce 
din întreg neamul lui ajunsese să nu se mai aleagă nimic? Fiindcă şi astăzi 
se mai face caz de bogăţia tiranului şi de neinspirata lui ocrotire a unei 
credințe care mai bine ar fi fost să nu fie; de risipa metalelor de toj soiul 
făcută de el pentru (a da un chip acelor) zei, sau de templele lor pînă la cer 
de înalte, ori de neomenoasele lui legi, făcute anume de (preoţii) acelei 
credinţe pentru a încuraja cruzimea? Şi iată-l, totuşi, pe Daniel întruntîn- 
du-le pe toate cu neştirbita lui credinţă în adevăratul Dumnezeu şi ves- 
tindu-i tiranului că nefericita lui asuprire“ avea să devină cauza unei 
nenorociri mari. - Tiranul nu i-a dat ascultare, fiindcă o prea mare bogă- 
ție se preface întotdeauna într-o frînă a gîndului bun; şi pînă la urmă şi-a 
dat în vileag sălbăticia cugetului, poruncind ca bărbatul acela drept să fie 
sfişiat de fiarele sălbatice. 

17. 4. (Admirabilă a fost şi purtarea neabătută a celor trei frați la cea- 
sul mărturisirii! Cu gîndul la ei, urmaşii lor au slăvit din răsputeri cre- 
dinţa lor în Miîntuitorul, de vreme ce aceia rămăseseră nevătămați din 

focul, din cuptorul şi din caznele pregătite lor ca să-i mistuie, şi de vreme 
ce, cu nevinovata apropiere a trupurilor lor, ei izbutiseră să ţină departe 
dogoarea de care fuseseră învăluiți acolo, în cuptor!) 

După căderea regatului Asiriei (şi în urma unor mari frămîntări), din 
pronia lui Dumnezeu, Daniel a ajuns în Persia, la curtea lui Cambise. Dar 
şi acolo a fost privit cu ochi răi, la care s-au adăugat tot soiul de intrigi 
funeste țesute de magi, şi un întreg şi lung şir de primejdii; din care însă el 
s-a izbăvit prin împreună-lucrarea proniei lui Hristos, ajungînd să strălu- 
cească deplin întru dovada tuturor virtuților. 

17. 5. Bărbatul acesta obişnuia să se roage de trei ori pe zi; afară de 
asta, purtarea lui sta mărturie unor virtuți mari şi neobişnuite, traducîn- 
du-se prin fapte ce nu puteau fi trecute sub tăcere. Împlinirea rugăciuni- 
lor lui i-a supărat pe magi, care, mînaţi de invidie, l-au pirit stăpînitorului 
(şi l-au convins pe acesta) că, mînuită de Daniel, o asemenea putere 
devenea foarte primejdioasă pentru domn. Aşa a ajuns Daniel — care, mai 
înainte vreme, fusese fără îndoială cauza unor foarte mari binefaceri 
pentru perşi — osîndit să fie dat hrană leilor, înfricoşătorilor; numai că atît 
osînda cît şi zăvorîrea lui Daniel acolo nu s-au făcut, pînă la urmă, spre 
pieirea lui, ci dimpotrivă, spre veşnica lui slavoslovie: fiindcă, într-un 
sfîrşit, Daniel a fost găsit (teafăr), înconjurat de leii îmbunați şi îmblinziţi 
(aşa cum nu se dovediseră cei ce-l închiseseră acolo): pe toate fiarele ace- 
lea (care, prin natura lor, sînt atit de fioroase), el izbutise să le îmblin- 
zească cu rugăciunea lui, cu buna lui aşezare lăuntrică ajutată de acea vir- 
tute care este echilibrul sufletesc! 

17. '7. Pînă la urmă a aflat şi Cambise (era oare cu putință să mai ţii în 
umbră nişte dovezi atît de puternice ale puterii lui Dumnezeu?), care a 
rămaş uimit la auzul întîmplării şi căruia îndată i-a părut rău că dăduse. 
atît de lesne ascultare clevetirilor acelor magi; dar înainte de toate a cerut 
să vadă cu ochii lui o asemenea scenă. Şi aşa a dat el cu ochii de omul 
nostru lăudînd pe Hristos cu amîndouă miinile ridicate: iar leii şedeau 
culcaţi la picioarele lui, ca într-o adîncă plecăciune! 

Şi îndată a osîndit Cambise aceleiaşi pedepse pe magii care-l înşela- 
seră, şi i-a închis în curtea cu lei; unde însă jivinele - care, mai adineauri, 
se purtaseră ca nişte fiinţe căzute în adoraţie“!? — s-au năpustit asupra lor 
şi s-au purtat cu ei aşa cum le era lor firea, nemailăsînd viu pe niciunul. 

18. 1. Aş vrea acum să aduc mărturia unor izvoare străine adeveri- 
toare ale dumnezeirii lui Hristos, fiindcă din ele cu siguranţă că nici huli- 
torii (Lui) nu vor mai putea tăgădui, în ascunzişurile cugetului lor — dacă 
mai sînt ei în stare să dea ascultare unor asemenea cuvinte - că Hristos 
este Dumnezeu şi Fiu al lui Dumnezeu. 

18. 2. Şi mă gindesc acum la Sibila din Eritreea, cea care spunea 
despre sine că ar aparține celei de a şasea generaţii de după potop. Or, în 
calitatea ei de preoteasă a lui Apolo, purtînd aceeaşi cunună ca şi zeul 
adorat de ea şi veghind asupra tripodului în jurul căruia sta (întotdeauna) 
înfăşurat un şarpe, ea le grăia, scrutînd viitorul, tuturor celor ce se oste- 
neau să ajungă pînă acolo. Adevărul este că, în simplitatea lor, părinții ei 
o hărăziseră unei meserii în care, de fapt, se petreceau tot soiul de lucruri 
tulburi şi ruşinoase, sau, în tot cazul, nimic vrednic de prețuire — aşa cum 
se întîmplă dacă stai şi iei aminte fie chiar la Dafne. Dar, pătrunzînd ea 
odată în adîncurile neajunse ale cultului aceluia nefericit şi idolesc, şi 
ajungînd la un moment dat să aibă cu adevărat parte de o inspirație 
divină, iat-o totuşi prevestind în versuri viitorul legat de acest Dumnezeu 
(al nostru) şi făcînd limpede cunoscută, prin iniţiale de acrostih, povestea 
coboririi (printre oameni a) lui Iisus: 


Iată, musti-va pămîntul sudoare, semn aducînd de judecată: 

Iată-L, coborînd din cer pe Împăratul tuturor veacurilor, 
Singur-judecătorul a tot trupul şi al universului întreg! 

O, vedea-vor pe Dumnezeu, muritorii — fie ei cucernici sau păgîni — 
Unde sfinții Îl înconjoară şi unde timpul ia sfârşit, 

Sufletele (din nou) întrupate ale oamenilor judecîndu-le! 


nconRm 


Cînd lumea toată nu va fi decît pustiu şi bălărie, 

Rupe-se-vor muritorii de idoli şi de întreaga lor bogăţie; 

EI - focul - mistui-va pămîntul, cerul, pînă şi talazul mării!... 
Iadul, de năvala lor, îşi va vedea porțile sparte! 

Şi tot trupul - al celor morţi - ieşi-va la slobozitoare lumină: 
'Tilhari şi sfinţi fi-vor deopotrivă iscodiți de foc, pentru vecie! 
Oricite fapte ascunse, pe toate atunci înfățişa-le-vom; 

Şti-va dumnezeiasca lumină să rupă peceţile înneguratelor inimi. 


noHunriimva 


> 


'Tînguire - iată ce se va auzi pretutindeni - şi scrişnet de dinți. 
Ei da: păli-va strălucirea — a soarelui şi a horelor stelare. 

Oare ce zvîrcolire e-n cer, de face să pălească luna? 

Umple-va hăuri; nimici-va "'nălțarea colinelor. 

Unde-a pierit semeţia de tristă amintire, a lumii? 

Iată: şi munte şi şes vor fi una; iar marea 

O, de s-ar mai deschide luntraşilor! 'Țărîna e piîrjolită de trăsnet: 
Sfirfind, au pierit şi izvoare, a pierit şi susur de apă. 


Suna-va din cer glasul trîmbiţei, cumplit răsunînd a jale, 

Oglindă aducînd nelegiuirii, nefericirii şi suferințelor întreg universului. 
'Tulburea adincime tartară, descleştindu-şi fălcile, arăta-va privirii pămîntul; 
Ieşi-vor la scaunul dumnezeiescului județ împărații, pînă la unul, 

Rostogol se va abate din cer puhoiul de foc şi pucioasă! 


a-son noracoti 

Semn vor primi atunci oamenii toți (cumplit semn primi-vor) — 
Trunchiul de lemn: credincioşilor, lor, un rivnit pocal 
Aducîndu-le viață doar lor, ca un zăplaz al Zidirii, 

Val de lumină abătînd peste cei aleşi, din izvoritoarea duzină. 
Retevei ciobănesc - doar că din fier - stăpîni-va atunci în toate. 
O. Doamne al nostru, Tu. Cel azi înscris la capăt de stih. 
Suferință primind pentru noi - Tu eşti veşnicul mîntuitor împărat! 


WOHaPRv 


pal 


18. 5. Ei bine, singur Dumnezeu îi putea inspira acelei fecioare ase- 
menea cuvinte! Iar în ceea ce mă priveşte pe mine, eu am să o fericesc 
pentru faptul de a fi fost aleasă de Mîntuitorul spre a profeţi purtarea Lui 
de grijă față de noi! 

19. 1. Dar iată, totuşi, atîta mulțime de oameni nedîndu-i crezare! 
Deşi recunosc existența unei sibile proorociţe în Eritreea, părerea lor 
este că versurile au fost scrise de un închinător aparținînd credinţei 
noastre, înzestrat cu oarecare dar poetic, şi că, de aceea, ele trebuiesc 
socotite apocrife; că ele sînt atribuite Sibilei doar în virtutea conţinutului 
lor moral, gîndit să frîneze proliferarea plăcerilor şi să întoarcă sufletele 
spre o viață chibzuită şi frumoasă. 

19. 2. Dar adevărul iese singur la lumină. Şi adevărul acesta arată că 
oamenii noştri au stabilit cu mare sîrguinţă exactitatea cronologică; 
astăzi, nimeni nu se mai poate întreba dacă versurile n-au fost cumva 
alcătuite după cobortrea lui Hristos printre noi şi după judecata lui, şi 
dacă atribuirea lor Sibilei de odinioară n-a făcut cumva decit să aducă în 
circulaţie un fals. . 

19. 3. Fiindcă pînă şi Cicero mărturiseşte că ar fi dat de aceste stihuri, 
că le-a tradus în latineşte şi că le-a inserat în scrierile sale. Or, Cicero a 
fost ucis cînd Antoniu tocmai venise la putere; Antoniu a fost la rîndul lui 
înlăturat de August. care a domnit timp de cincizeci şi şase de ani. Lui i-a 
urmat Tiberiu: şi în anii acestui2 Si-a tăcut Mîntuitorul luminoasa arătare 
în lume. s-a zămislit taina preasfintei noastre credinţe şi a prins (în sfârşit) 
chiag o omenire nouă - aceea la care cred eu că se gîndea 4. cel mai de 


seamă poet al Italiei. cînd scria: 
«Atunci, iată, îvitu-s-a o omenire nouă», sau cum mai scrie el în alt loc din Bucolice: 
«Ingăduiţi-mi, o muze sicile, istorisire aleasă!» 


Ce putea fi mai limpede, nu? Şi iată-l, totuşi, adăugînd: 

«lată, s-a împlinit prevestirea femeii din Cumae!» 

Prin «femeia din Cumae», nu încape îndoială că el are în vedere tocmai Sibila. 

19. 5. Dar neputîndu-se mulțumi cu atîta, ascultați-! adăugînd acum — 
ca şi cum i s-ar fi cerut să depună mărturie: 


411. În original, acrostihul arată: IH5OYE XPEISTOE GEOY YIO> SQTHP 
ZTAYPOE şi se traduce «lisus Hristos, Fiul lui Dumnezeu, Mintuitor; cruce». (n. tr.) 

«Iată-l mijindu-ne iară sfint şiragul de veacuri; 

Fecioara veni-va din nou aducîndu-ne, drag, împăratul». 

19. 6. Or, cine poate să fie această fecioară revenită printre noi? Cine 
alta decit aceea împlinită!? şi rămasă grea de la Duhul Sfînt? Şi ce s-ar fi 
putut împotrivi ca ființa aceasta, rămasă grea de la Duhul Sfînt, să fie şi să 
rămînă de-a pururi fecioară? Iar întoarcerea ei aici se va petrece atunci 
cînd se va arăta şi Dumnezeu pentru a doua oară, spre izbăvirea“!* lumii. 

19. 7. Dar iată ce mai adaugă poetul: 

«O tu, lună plină, închină-te pruncului abia născut 

Ce va preface o lume de fier într-o lume de aur! 
Domnia lui vindeca-va muritorilor rănile toate; 
Suspinele împovărate cu vină afla-vor atunci alinare». 

19. 8. Noi ne putem da seama că aici se rostesc nişte lucruri în acelaşi 
timp fățiş şi totodată pe ascuns, pe calea alegoriei, astfel ca oricine stă să 
scormonească mai în adînc înţelesul versurilor să poată avea revelația 
dumnezeirii lui Hristos, 9. poetul îngrijindu-se totuşi să adumbrească 
adevărul în aşa fel ca niciunul din personajele influente în Capitală să 
nu-l poată învinui că ar scrie lucruri potrivnice tradiției neamului său şi 
că s-ar lepăda de strărmoşeasca lui credință în zei. După convingerea 
rea, poetul a avut ştire de fericita taină purtătoare a numelui Mîntuito- 
rului; dar ca să evite riscurile unei reacţii (ce s-ar fi putut dovedi) neiertă- 
toare, el s-a menținut între limitele cerute de mentalitatea comună, adău- 
gînd de aceea că acestui prunc vor trebui să-i fie înălțate altare, zidite 
temple şi închinate jertfe. 

La fel a făcut el şi mai departe, cu gîndul tot la oamenii înzestrați cu 
înţelegere. Căci iată ce spune: 

20. 1. «Viaţă luînd ca de zeu fără moarte, vedea-va în jur 

- Adunați — pe eroi;» 

(adică pe drepţi) 
„„„«pe urmă el — însuşi 
Patriei şi fericiților ce-l aşteptau arăta-se-va 
Prin moştenite virtuți ținînd strînse friiele lumii. 
'Ție, copile, îţi închină întiiele-i roade țărîna: 
Orzul şi trestia; nufărul, şi cu el împreună, acantul». 

20. 2. Cît de extraordinar a putut să fie omul acela (şi câtă învățătură a 
putut el să adune) încât, deşi cunoştea neiertătoarea cruzime a acelor vre- 
muri, a putut scrie: 

«Din ugerul plin, căprițe junici nesilite-ți vor da dulce lapte, 

iar turma nu va mai şti cum e frica de leii cei groaznici». 


„412. Textual: «plină» „Citatele vergiliene aparțin eglogci IV”. 

- zicînd bine, de vreme ce credința (în Hristos) ajunge să nu se mai 
teamă de puterea demnitarilor de la curte! 

«..„Aşa izvodi-vor scutecele, ca de la sine iarba de bună-mireasmă. 
Pieri-va soiul cumplit al aspidei, pieri-va... 
Iar în bogate ponoare asire-nflori-va amomul». 

20. 3. Nimeni n-ar putea înşira adevăruri mai mari şi mai potrivite 
puterii Mîntuitorului! Fiindcă iată, pînă şi scutecele (în care a fost înfăşat) 
Dumnezeu - puterea Duhului Sfînt - au izvodit aici omenirii celei noi 
floare de bună-mireasmă! Şarpele e ucis, şi o dată cu el piere şi otrava lui, 
care, la începutul timpurilor, i-a înşelat pe întiîii oameni, făcîndu-i să le 
alunece gîndurile, de la cumpătarea cea înnăscută, la gustarea plăcerilor, 
ca să-i prindă-n puterea cumplitei primejdii pe care le-o pregătise. 

20. 4. Or, datorită faptului că înainte de pogorîrea printre noi a Mîn- 
tuitorului nu ştia nimeni că drepții vor avea parte de nemurire, acela 
făcea mult prăpăd în sufletele oamenilor, lipsite de sprijinul speranţei; 
dar după Patimile Lui, şi după ce — din împreună-lucrarea Duhului Sfint 
- El S-a despărțit pentru scurtă vreme de trupul în care Se înveşmîntase, 
li S-a descoperit oamenilor şi posibilitatea învierii; căreia i se adaugă fap- 
tul că orice urmă de fărădelege săvîrşită de om avea să fie ştearsă prin 
puterea sfintei curăţiri. Atunci i-a îndemnat El pe învățăcei să îndrăz- 
nească, şi le-a poruncit să spere cele asemenea din minunata şi înălțătoa- 
rea Sa înviere. 

20. 5. Pe drept cuvînt s-a curmat atunci puterea“'* toată a (duhurilor) 
care împrăştiau otrava; sfîrşit a cunoscut şi moartea, şi totul a intrat sub 
semnul învierii.*!5 (Tot aşa a luat sfîrşit şi neamul asirienilor, care s-a 
transformat pînă la urmă într-o pricină de credință în Dumnezeu). 

Iar atunci cînd poetul spune că amomul va creşte îmbelşugat şi pre- 
tutindeni, el are în vedere mulțimea închinătorilor (lui Hristos), care s-a 
ivit îmbelşugată dintr-o rădăcină unică şi a făcut floare bogată întru 
bună-mireasmă, scăldată de rouă. 

20. 6. Dar iată ce mai spui tu cu atita tilc, în continuare - o prea înțe- 
lepte poet Maro: 

«Pe dată afla-vei isprăvi de eroi şi faptele marelui tată, 
Toate mustind de putere...» 

Or, prin lauda înălțată eroilor, tu ai în vedere lucrările drepţilor; iar 
vorbind despre faptele tatălui, tu ne vorbeşti de fapt despre zidirea lumii 
şi despre lucrarea pururei sale dăinuiri — poate că pînă şi despre legile 

prin care Biserica cea de Dumnezeu iubită înjghebează o viață dreaptă şi 
cumpătată! 

20.7. Remarcabil îmi pare mie şi felul cum descrii tu propăşirea unei 
vieți mai înainte împărţită între bine şi rău, şi schimbarea neaşteptată, 
fără veste, care intervine în asemenea cazuri: 

«Grabnic s-au bucurat, aurii, bogatele holde» (ceea ce vrea să 
însemne că roadele dumnezeieştii legi au şi început să se cunoască) 

«Ciorchini atîrna-vor de spinii roşiatici» (lucru cu neputinţă într-o 
viaţă lipsită de lege!) 

«Din inimă seacă de pin revărsa-se-va, darnică, mierea», 

20. 8. prin care cuvinte poetul subiînțelege prostia şi învîrtoşarea de 
cuget a oamenilor de atunci. S-ar putea, însă, ca el să ne mai fi vorbit şi 
despre dulcele rod al veghii, din care gusta-vor cei ce se dăruiesc răz- 
- boiului (celui sânt, spre dobîndirea) lui Dumnezeu: 

«Urmă rămîne-va totuşi a celei străbune metehne; 
Marea din nou spintecînd, vor încinge cetățile-n ziduri: 
Brazde de plug mărgini-vor de-o parte şi alta, ogoare. 
Fi-va, apoi, alt Tiphys; tot astfel, tessalica Argo 

Fi-va eroilor ei să se bucure; şi-un nou Achile 

În încleştări de danai şi troieni iar de față...» 

O, prea-înţelepte poet, cât de bine grăit-ai! Te-ai folosit cum nu se 
poate mai bine de puterile poeziei. Nefiind profet, nu avea nici un rost să 
începi a prooroci; mai mult, eu cred că te-a mai reținut şi teama de pri- 
mejdia care-i ameninţa pe toţi cei ce riscau să dea în vileag nesăbuința 
credinţei lor strămoşeşti! 

20. 9. Or, Vergiliu spune pe nume adevărului într-un fel acoperit, 
care să nu-l primejduiască, dar care — pe cât cu putință — să rămînă totuşi 
la îndemîna înțelegerii celor în măsură să înțeleagă; acest lucru îl face să 
aducă în discuție meterezele sau războiul (care, de altminteri, fac parte şi 
astăzi din viața oamenilor); însă prin Achile pornind să ia parte la răz- 
boiul Troiei, el îl are în vedere pe Mîntuitorul, Troia simbolizînd aici 
întreaga lume. Războiul Său este lupta împotriva relei puteri ce-l stă 
împotrivă, în care El se înfăţişează în virtutea propriei Sale pronii şi din 
porunca prea-marelui său Tată. 

10. Dar ce ne mai spune poetul? 

“Şi-apoi, cînd sosi-va la timp bărbăției şi ceasul şi rodul» 

(cu alte cuvinte: cînd, ajuns la vîrsta bărbăției, vei fi zmuls din rădăcină 
relele care se năpustesc din toate părțile în viața oamenilor şi vei fi înfru- 
museţat întreg pămîntul cu harul păcii), 

«Nu va mai fi cuvenit luntraşilor mări să înfrunte. 
Gaia rodi-va din ea din belşug - şi bogată - măsură, 
Singură, ne-nsăminţată, sălbatică; poate nici vița 
Nu se va mai mistui de dorul cuţitului harnic. 
Omul nu va mai avea trebuință de lina cea toarsă: 
Străluci-va berbecul precum cufundat în văpsele tiriene 
Luîndu-şi pe blana-ntinată roşcata culoare-a porfirei. 
Dar hai, pune mîna şi ia sceptrul tare-al regescului nume 
Din încordatul - cumplit încordatul! — tatălui braţ, şi-l înşfacă! 
Vezi cât de țepene țin miînezi temeliile lumii! 
Vezi bucuria-ncălzind şi pămîntul şi cerul şi marea; 
'Tare, inima veacului ţinător, dar şi veselă foarte! 
O, anii de mi-ar ajunge, şi — dulce - nu sece puterea-mi, 
Cînt să-ți înalț cuvenit cîtă vreme-ncuiba-mă-va viaga! 
Nu m-ar învinge-n cîntări nici Orfeu, inspiratul şi tracul, 
Nici Linos, nici măcar Pan - zămislitul din țărnă arcadă — 
Da, nici unul ca Pan încumeta-s-ar, cred eu, să mă-nfrunte!» 
Priveşte - zice el aşadar - priveşte şi vezi bucuria universului celui în 
continuă creştere, precum şi a tuturor elementelor! 
21. 1. Totuşi, cineva din rîndurile rău-chibzuitorilor şi-ar putea 
exprima părerea că aici n-ar fi vorba de altceva decit de naşterea unui 
om. Dar ce rost ar avea ca la naşterea unui copil oarecare pămîntul să dea 


rod de la sine, neînsămînțat, sau ca viţa să nu se mai mistuie aşteptînd 
tăişul cosorului (sau vreo altă intervenţie)? Cum ar putea cineva să-şi 
închipuie că n-ar fi vorba decît de naşterea unui simplu om? Natura este 
aducătoare la împlinire a rînduielii dumnezeieşti, iar nu executoarea 
poruncii unui om, oricine ar fi el. Bucuria stihiilor se leagă şi ea de cobori- 
rea lui Dumnezeu printre noi, iar nu de naşterea unui om oarecare; în 


fine, dorinţa poetului de întîrziere a sfirşitului vieții este dovada“! invo- 


cării lui Dumnezeu, fiindcă lui Dumnezeu - iar nu vreunui om — obişnuim 
noi să-l cerem (să ne cruţe) viața sau să ne scape (din încercări). 
21. 2. (Aşa 1 s-a adresat şi Sibila din Eritreea lui Dumnezeu, zicîndu- 
I: «De ce, o Doamne, mi-ai pus povara aceasta a proorociei? De ce nu mă 
iei mai bine de pe fața pămiînului şi nu mă ţii de o parte (pentru Tine) pînă 
în prea fericita zi a venirii Tale?») 
Celor deja rostite, Maro le mai adaugă şi următoarele: 
«Prinde, copile, a cunoaşte văzînd-o, minunata ta maică — 
După suris: suferitu-te-a ea vreme lungă! 
Ţie părinţi nu-ţi zîmbiră deplin, nici tocmai pe dată, 
Tu nu în pat te-ai jucat, nici de hrană bogată ştiut-ai...» 
21. 3. Or, cum l-ar fi zîmbit tocmai Lui părinții, cînd unul din ei era 
chiar Dumnezeu, puterea de negrăit, cea cu neputinţă de înfățişat şi fără 

trup omenesc, care pe toate le cuprinde? Şi cine nu ştie că Sfîntul Duh nu 
are de ce lua parte la unirea nupțială? Ce fel de poftă, ce soi de dorință ar 
putea intra în alcătuirea binelui către care tind toate? Ce pot avea în 
comun înțelepciunea şi plăcerea? — (Dar să-i lăsăm să ne răspundă la ase- 
menea întrebări pe cei ce aleargă după învățătura omenească cea la înde- 
mîna mulțimii, dar care nu se pricep la învăţătura lui Dumnezeu; vreau 
să spun că, în timp ce aceştia se fudulesc ca să facă impresie şi să pară cât 
mai grozavi, ceilalți îşi dau silința să-şi curețe sufletul de toată lucrarea — 
şi vorba cea rea!) 

21. 4. O, tu, credinţă în Dumnezeu, pe tine te invoc să vii în ajutorul 
cuvintelor mele: tu însăţi eşti ca o lege sfântă şi o nădejde puternică în tot 
ce e bun, şi dascăl al sfințeniei şi neînşelătoare făgăduință a nemuririi! 
Înaintea ta mă închin eu, o, cuvioşie şi dragoste de oameni, fiindcă din 
grija ta am avut de cîştigat noi, cei vindecați! Mulțimea celor ce n-au 
cunoscut purtarea ta de grijă (din cauza vrăjmăşiei sădite în ei împotriva 
ta), şi care, de aceea, nu vrea să ştie de Dumnezeu, nu ştie nici măcar în ce 
stă rostul vieţii şi al faptului de a fi, aşa cum nu ştie ea nici că ea-însăşi, 
“dimpreună cu toți nelegiuiţii, depind totuşi de cinstirea cuvenită Celui 
Atotputernic! Fiindcă întregul univers — dimpreună cu tot ce se află în El 
- al Său este! 

22. 1. În ce mă priveşte, eu unul socot că norocul meu şi al tuturor 
alor mei nu stă în altceva decît în bunăvoința Ta. Mărturie aduc la aceasta 
împlinirea tuturor rugăciunilor mele, actele de curaj, biruințele, triumfu- 
rile asupra vrăjmaşilor — cunoscute şi împărtăşite în strigări şi de măreaţa 
cetate (a Romei), vrute şi de poporul mult iubitei cetăți (de la răsărit) — 
chiar dacă acesta din urmă, înşelat în greşita lui aşteptare, a ajuns la un 
moment dat să-şi aleagă un conducător nevrednic; dar acesta n-a întîr- 
ziat a fi prins şi a-şi avea soarta pe măsura nemerniciilor lui de care nu-i 
bine să ne mai aducem aminte - mai ales pentru mine, cel ce-ţi vorbesc şi 
care, vorbindu-ţi, mi-am dat toată silința să mă exprim cuviincios şi să-ţi 
bucur auzul. 

'Totuşi, voi adăuga un lucru care cred eu că poate fi spus fără a 
supăra pe cineva. Împotriva ta, o! credință în Dumnezeu, şi împotriva 
tuturor preasfintelor tale biserici, au pornit tiranii cîndva un război 
necruţător izvodit de nemăsurata lor nebunie şi mişelie. Nici chiar la 
Roma nu era lipsă de oameni pe care o nenorocire de asemenea 
amploare să nu-i bucure! Şi se ajunge la hotărîrea cîmpului unde avea să 
se dea bătălia. Atunci ai apărut tu în cale, şi te-ai dăruit (acelora în care 
era) credința“!" în Dumnezeu. Cruzimea acelor nemernici le-a pecetluit 
destinul, sortindu-i pentru totdeauna focului; pe tine, în schimb, ea te-a 

acoperit pînă la urmă cu prisos de glorie, vrednică a fi cîntată de-a pururi! 
Cine a privit atunci, a fost cuprins de o sfîntă uimire: 3. fiindcă deşi călăii 
schingiuiau trupurile sfinţilor, ostenindu-se în fel şi chip cum să-i chi- 
nuiască mai rău, legăturile acestora slăbeau, chinurile se îndulceau, fia- 
rele înroşite în foc se sleiau; în schimb, mărturisitorii lui Dumnezeu au 
rămas neclintiţi — cu toată grozăvia încercărilor la care erau supuşi — şi nu 
s-au lepădat nici o clipă de mărturisirea lor! 

22. 4. Ei bine, nemernicule, la ce ţi-au folosit pînă la urmă asemenea 
grozăvii? Şi ce te-a putut îndemna la o asemenea dezlănțuire? Fiindcă 
de-mi vei spune că ai făcut-o în apărarea credinţei în zei, eu te voi 
întreba: care zei? Şi apoi ce fel de credinţă aveai tu (în zei), care să se fi 
potrivit în vreun fel naturii divine? Crezi tu cumva că zeii ar fi putut fi 
nestăpîniți la mînie, ca tine? Fiindcă dacă ar fi fost aşa, atunci ne-am fi 
putut îngădui să ne mirăm de preferințele lor, iar nu să dăm ascultare 
poruncilor lor neruşinate a căror nedreaptă urmare era scăldarea în 
sînge a unor oameni fără vină! 

22. 5. Dar tu vei spune, poate, că ai făcut-o în virtutea credinței tale 
strămoşeşti, şi, totodată, cu gîndul la ce va crede lumea. Aici te înțeleg. 
Fiindcă o credinţă ca aceea se aseamănă mult cu ce ai făcut tu şi ţine de 
unul şi acelaşi fel de nebunie. Cine ştie; poate că ţi-ai închipuit că sub chi- 
purile acelea omeneşti plăsmuite de diverşi meşteri şi artişti se va fi 
ascunzînd vreo forţă aleasă...! De asta-ţi vei fi dat tu atita silinţă în legă- 
tură cu ele? Ca nu cumva să se murdărească? (Fiindcă, precum se vede, 
zeii tăi cei atît de mari aveau nevoie de grija omului...) 

23. 1. Or, compară acum religia voastră cu a noastră. Aici, în ea, oare 
nu e de găsit noblețea unităţii de cuget şi neîncetata iubire de om? Un fel 
de a-ți ispăşi păcatul care să nu ducă la prăbuşirea ființei, ci care să-ți 
sporească luarea-aminte? Un fel de a sluji pornit din ideea de a izbăvi, iar 
nu din cruzime? O credinţă fără cusur: mai întîi, privindu-l, pe Dumne- 
zeu; iar mai apoi cerută de între-legătura firească dintre oameni? Mila 
față de năpăstuiţii soartei? O viaţă simplă, deloc nevoită să-şi mascheze 
eşecul pe după tot soiul de subterfugii? Cunoaşterea adevăratului Dum- 
nezeu şi a stăpiînirii Sale unice? 

23. 2. Ei bine, aceasta este adevărata credință în Dumnezeu, religia 
cea curată şi cu desăvîrşire fără pată; în ea noi avem parte de un trai pus 
sub semnul chibzuinţei; iar cei ce se închină ei ajung să păşească spre 
viața cea de-a pururea parcă mergind pe o şosea minunată! Fiindcă 
nimeni, odată cufundat într-un asemenea fel de viaţă, cu sufletul eliberat 
de cele trupeşti, nu va muri pe de-a-ntregul; s-ar putea spune mai curînd 
că el şi-a dus la bun sfîrşit rolul ce-i fusese încredințat de Dumnezeu; 
fiindcă tot cel ce-L. mărturiseşte pe Dumnezeu nu rămîne pradă nici 


VIAŢA LUI CONSTANTIN CEL MARE 


neruşinării, nici mâniei, ci, înfruntînd cu curaj loviturile vieţii, îşi face din 
învăţul privegherii un mijloc de dobîndire a milei lui Dumnezeu. 

23. 3. Un lucru e sigur: anume că Dumnezeu primeşte bunele străda- 
nii ale oamenilor cu bucurie; şi ar fi un lucru dintre cele mai de neînțeles 
ca, atunci cînd nişte simpli oameni cărora alții (egali — sau chiar mai mici — 
în rang faţă de ei) le-au făcut un bine, se pricep să le fie acelora recunos- 
cători şi gata să le răspundă tot cu binele, Stăpînul a toate să uite a răs- 
punde cu binele (deşi El ne urmăreşte tot timpul, totuşi nu se apropie de 
noi decît atunci cînd facem binele); El, Care priveşte curajul şi dreptatea 
cu bunăvoință şi răspunde la ele cu binele (chiar dacă definitiva răsplată 
El o amînă pînă la sfîrşitul anilor noştri, cînd trupul va fi părăsit de suflet, 
cînd sufletul nostru se va putea apropia, curat şi neîntinat, de Dumnezeu 
cel curat şi neîntinat, şi cînd va fi cercetată întreaga noastră viețuire)! 

Dreptatea lui Dumnezeu şi cercetarea drepţilor va consta în aceea 
că, după ce li s-a pus la încercare, în viață, credinţa şi fermitatea, de vor fi 
găsiți cum e bine, îşi vor lua îndată plata — viața veşnică - în timp ce răii 
vor avea parte de cuvenita pedeapsă. 

24. 1. Dar tu, Decius — pe tine te întreb acum -, tu, care altădată ţi-ai 
bătut joc de nişte oameni drepți; tu care urai Biserica şi care pedepseai pe 
tot cel ce-şi ducea viața în sfințenie: cum o duci tu acum, după ce ţi-ai sfîr- 
şit viața? Din ce amar (din cît de cumplit amar) îți este țesută soarta? 
(Soartă care s-a şi văzut în clipele premergătoare morții tale, cînd ai căzut 
dimpreună cu întreaga-ți oaste pe cimpul de luptă din Sciţia, făcînd de 
rîsul geților mult-trimbițata forță a Romei!). 

24. 2. Dar tu, Valeriane, care față de slujitorii lui Dumnezeu ţi-ai dat 
în vileag aceeaşi sete de sînge: şi la tine s-a văzut pînă la urmă aceeaşi 
necruțătoare judecată cînd, prins în luptă şi dus legat (cu toată mantia ta 
de purpură şi celelalte însemne ale demnității împărăteşti), Sapor — 
regele perşilor — a poruncit să fii jupuit (de viu) şi îmbălsămat, spre a le fi 
(altora) de-a pururi pildă! 

24. 3. Pînă la urmă tu însuţi, Aureliane (tu, para-de-foc a tuturor 
fărădelegilor!), n-ai făcut tu nebunia de a te năpusti de-a curmezişul Tra- 
ciei? Şi n-ai fost tu spintecat acolo, sub privirile tuturor, chiar în mijlocul 
drumului, căruia i-ai umplut şanțul cu sîngele tău blestemat? 

25. 1. După sîngeroasa lui prigoană, Dioclețian şi-a pecetluit singur 
soarta cînd s-a socotit nevrednic de domnie şi cînd şi-a dat în vileag relele 
urmări ale nebuniei, închizîndu-se între pereţii unei case de rînd. 

25. 2. Or - întreb eu atunci - la ce i-a folosit lui faptul de a fi pornit ia 
luptă împotriva Dumnezeului nostru? Fiindcă - dacă nu mă înşel — tot 
restul vieţii Dioclețian a tremurat de frică să nu moară cumva lovit de 
trăznet! Poate s-o spună Nicomidia; istorisesc şi cei ce au fost de față 
atunci, printre care mă număr însumi eu! Fiindcă într-adevăr am putut - 

vedea cum, cu duhul slăbit şi temîndu-se de cea mai neînsemnată privire, 
de cel mai mărunt zgomot, se văicărea Dioclețian recunoscînd că smin- 
teala lui ajunsese să fie cauza tuturor năpastelor ce-l asaltau, de cînd stîr- 
nise la luptă împotriva lui — şi de partea drepţilor - purtarea de grijă a lui 
Dumnezeu! 

Adevărul este că, de cîte ori se pornea furtuna şi trăznea, palatul şi 
casa lui ajungeau de-a dreptul pustii! 

Soarta asta îi fusese prezisă de persoanele mai chibzuite (din jur), 
care nu se mai puteau hotări să tacă şi să ascundă jalea acelor cumplite 
stări de lucruri, ci ajunseseră să exclame deschis, cu glas tare: 

25. 3. «Ce nebunie! Şi la ce sminteală te poate duce pînă la urmă 
puterea, încît, deşi om fiind, să te încingi la luptă cu (însuşi) Dumnezeu! 
Să-ţi pui în gînd batjocorirea tocmai a celei mai sfinte şi mai drepte cre- 
dințe! Să pui la cale nimicirea unei atare mulțimi şi a atîtor oameni drepți, 
fără nici cea mai mică pricină! Şi cînd asta? Tocmai într-o clipă de propă- 
şire atit a (vieții) individuale cît şi a celei publice, cînd pretutindeni totul 
merge cum trebuie şi cînd buna înţelegere dintre fruntaşii statului e mai 
stabilă ca oricînd! Dar toate acestea îşi vor afla plata; arăta-se-va răsplata 
pentru sîngele vărsat pe nedrept,; şi cine ştie dacă una şi aceeaşi nenoro- 
cire nu se va abate atunci şi peste vinovaţi şi peste nevinovaţi; oricum, 
divinitatea are toate motivele să se aprindă împotriva unor asemenea 
nelegiuiţi». 

Zicînd aşa, lumea făcea o judecată destul de nimerită, fiindcă ea avea 
sub priviri mari, neînchipuite fapte de cruzime. Dar iată totuşi că după 
epuizarea tuturor mijloacelor de făptuire aflate la îndemîna celor cruzi, 
nemernicia oamenilor i-a împins pe aceştia să recurgă la nişte pedepse 
de-a dreptul îngrozitoare. Fiindcă pomenitul împărat a mers pînă la a 
osîndi pe unele fecioare sfinte (şi pe nişte femei care duceau o viață cum- 
pătată) să fie batjocorite în destrăbălări, îndemnînd prin ordonanţe neru- 
şinate tineretul să se dăruiască plăcerilor. Aici, însă, cumpătarea omului 
de rînd s-a dovedit pînă la urmă mai puternică decît neruşinarea tiranu- 
lui. Fapt este că nimeni n-a vrut să ajungă prada unor plăceri nelegiuite, 
iar ordonanța împăratului n-a izbutit să clatine cumpătarea poporului. O, 
ce minunată cumpănire în aplicarea legilor! O, ce lecţie i-a fost dată de 
obştescul bun-simţ al supuşilor! O, cît de frumoasă înţelegerea dovedită 
de oaste față de cetățeanul de rînd! 

Pînă la urmă, unii care — în luptă - nu întorseseră niciodată spatele în 
fața duşmanului, au ajuns să străpungă piepturile celor de acelaşi sînge 

"cu ei... 

25. 4. În final, a hotărît dumnezeiasca pronie şi plata pentru aseme- 

nea nemernicii — o plată totuşi nu lipsită de necazuri pentru toată lumea. 

Adică: a urmat o baie de sînge care, dacă ar fi avut drept țintă pe barbari, 
ar fi fost în măsură să ne asigure pacea pentru totdeauna. Însă cînd dum- 
nezeiasca pronie a hotărît dezrobirea Capitalei, întreaga oaste a pomeni- 
tului împărat (oaste care ajunsese să asculte de un om de nimic, de un 
uzurpator al puterii) a început să se subție şi să se fărămiţeze într-o 
sumedenie de lupte. 

25. 5. Or, cine ar putea face caz de o dovadă mai limpede şi mai con- 
vingătoare a judecății lui Dumnezeu? Universul însuşi o dă de ştire! Pînă 
şi puzderia stelelor luminează azi mai limpede şi cu mai multă forţă, 
bucurîndu-se (cred eu) de cuvenita pedeapsă abătută asupra unor ase- 
menea nelegiuiri; pînă şi anii care au urmat timpurilor acelora cumplite şi 
neomenoase par să se bucure de norocul lor şi dau de ştire împăcarea lui 
Dumnezeu cu oamenii. De altminteri şi strigătele înălțate lui Dumnezeu 
de cei asupriţi şi însetaţi de o libertate care face parte din ființa lor — deo- 
potrivă cu binecuvîntările înălțate lui Dumnezeu după înlăturarea acelor 
rele (deci după recăpătarea libertăţii şi după restabilirea unor raporturi 
întemeiate pe ideea de dreptate) — cum să nu glăsuiască ele în fel şi chip 
despre pronia lui Dumnezeu şi despre dragostea Lui de oameni? 

26. 1. Cînd însă se aduce laudă purtării mele de grijă (care, de altmin- 
teri, îşi are rădăcina în chemarea de la Dumnezeu), oare nu învederează 
lumea că Însuşi Dumnezeu este temeiul isprăvilor mele? Sigur că da, de 
vreme ce Dumnezeu este Cel Care vrea binele, în timp ce oamenii n-au 
nimic alta de făcut decit să-I dea ascultare. După mine, este un fel minu- 
nat şi cum nu se poate mai fericit de a-ţi înțelege viața: anume ca înaintea 
oricărei acțiuni să te asiguri de reuşita celor ce te pregăteşti să faci. 

2. Toată lumea ştie că noi l-am închinat lui Dumnezeu toată sfinta 
trudă a braţelor noastre, întru credinţă curată şi încercată, precum şi că 
tot ce am izbutit să facem mai bine se datorează nu numai acestor braţe, 
ci şi rugilor şi stăruințelor noastre în rugăciune. Din ele au rezultat şi 
pentru stat şi pentru fiecare ins în parte asemenea foloase, cum nimeni 
nu şi-ar fi dorit mai mari: nici pentru sine, nici pentru ființele ce-i erau lui 
mai dragi. 

Luptele şi războaiele purtate au fost comentate şi au avut marterii 
lor care au putut vedea cum a pregătit Dumnezeu, în purtarea Sa de grijă, 
biruința poporului (Său), şi cum S-a alăturat El rugăciunilor noastre. 
Rugăciunea dreaptă este cu neputinţă de biruit, şi tot cel ce va stărui în 
rugăciune curată nu va îi dezamăgit, fiindcă, de nu vei şovăi în credința 
ta, nu e cu putinţă să nu capeţi cele dorite. Dumnezeu se află mereu ală- 
turi de noi, plin de bunăvoință în faţa dovezilor noastre de noblețe sufle- 
tească. E omeneşte să te mai şi împleticeşti câteodată; doar că Dumnezeu 
nu are nici o vină în omeneştile noastre împiedicări. De aceea îmi şi pare 

nimerit ca toți cei ce vor să se ţină de cele ale credinței să înalțe mulțămită 
Mîntuitorului pentru tot ce a făcut El spre mîntuirea noastră, a tuturor, şi 
pentru buna chivernisire a statului; prin rugăciunile lor sfinte şi stărui- 
toare să abată, împreună, milostivireadui Hristos asupra noastră, ca El să 
nu pună capăt facerilor Sale de bine. 

Fiindcă El este un aliat de neînvins şi un adevărat proteguitor al 
drepţilor, în aceeaşi măsură în care mai este şi cel mai bun dintre judecă- 
tori, călăuza (noastră pe calea) nemuririi şi întîi-stătătorul“18 vieții veş- 
nice. 

